
I. Eleonóra, Héloise, Izolda 
és mások 


Elöljáróban néhány megjegyzést. Kockázatos, hosszú és még 
így sem teljes kutatások eredményei következnek itt. Legjobb 
tehetségem szerint folytattam őket; azt akartam megtudni, 
hogy kik is voltak azok a 12. századi franciaországi nők, akiket 
lames-nak, nagyasszonyoknak neveztek, mert főúrhoz mentek 
feleségül. Hogy mi volt a sorsuk a világban, az ő előkelő vilá- 
gukban, az úgynevezett feudális társadalomnak, ennek az egy- 
szerre brutális és kifinomult társadalomnak felső fertályában. 
Szándékosan ebben a felső fertályban keresgéltem csak, mert 
ott van világos - de még az a világosság is olyan sűrű sötét, hogy 
szinte vágni lehet. Üggyel-bajjal törtet előre a történész ebben 
a sűrűben. Sűrű erdő az, és az erdő széle mindig ugyanolyan 
messziről látszik derengeni. 

Számára e távoli korok hölgyei arc- és testnélküli fantomok. 
Joga van arcot és testet képzelni hozzájuk, elgondolhatja őket 
nagy udvari parádékon olyan ruhákban és leplekben, amilyene- 
ket a templomkapuzatok és színes ablakok Szűz Máriáin és 
női szentjein láthatunk. De testi valójuk, az is, amit e ruhák és 
leplek eltakarnak, meg az is, amit fedetlenül hagynak, számára 
örökre rejtve maradnak. A képzőművészek éppoly keveset gon- 
doltak akkoriban a hűséggel, mint a poéták. Szimbólumokat áb- 
rázoltak, és a konvencionális formák keretei között maradtak. 
Ne reméljük, hogy azon a kevés fennmaradt portrén felfedez- 
hetjük e nők sajátságos arcvonásait; pedig fenn épp a legmarkán- 
sabb egyéniségeké maradt. Éppoly ritkán láthatunk e szobor- 
alakok kezében tárgyakat. Hát magukra mit aggattak vajon? 
Nem tudjuk, eltekintve néhány megőrződött ékszertől és drá- 
ga keleti kelmefoszlánytól, melyek feltehetőleg saját testük 
viselt díszei is voltak, mielőtt kegyes adományként ereklyetar- 
tók díszítésére küldték őket. Ami kézzelfogható van, az szinte 
semmi. Csak írásos emlékek. 

Így hát szövegekből indultam ki, abból a kevésből, ami e 
korból fennmaradt; azokból próbáltam először is kihámozni 
néhány nőalak vonásait. Illúziók nélkül. Hiszen már a férfia- 
kat is oly nehéz elképzelni, még a leghíresebbeket is, azokat, 

akiknek lépte nyomán más lett a világ. Joinville ide, Joinville 
oda, ugyan mit tudhatunk meg Assisi Szent Ferencnek, Fülöp 
Ágostnak, vagy akár magának Szent Lajosnak személyiségéről? 
A nőkről még sokkal szűkszavúbban szól a fáma. Azok már csak 
imbolygó, kontúrtalan, árnyalatlan árnyak maradnak mind- 
örökre. 

Jobb, ha ezt előre közlöm. A színjáték nem lesz életszagú. 
Az nem lehetséges. Nem színjáték az, csak árnyjáték, halvány 
visszfények, csak az, ami az írásos emlékekből pislákol. Arra 
hagyatkozom, amit azok mondanak. Igazat beszélnek-e vagy 
sem, azzal én keveset törődöm. Az én számomra az a fontos, 
hogy milyen képet festenek hősnőmről és általában a nőkről: 
hogy milyen képe volt a szerzőnek róluk, és milyent akart a 
hallgatói szeme elé festeni. Az ilyen képben az élő valóság el- 
kerülhetetlenül kancsallá torzul, mégpedig két okból. Az egyik 
az, hogy a szóban forgó kor írásos emlékei egytől egyig publi- 
kálásra szánt, intim dolgokkal nem pepecselő hivatalos iratok; 
francia területen ez egészen a 13. század végéig így van. A má- 
sik ok az, hogy férfiak írták őket. 

Ami szót szépen írtak akkor, olyan szépen, hogy nem is 
hullott ki az idő rostáján és így jómagam is olvashatom, az csak 
olyan szó, ami fontos, az is mesterséges formák közé szorítva, 
latinul vagy azon a csavaros nyelvezeten, amilyen akkoriban a 
világi összejöveteleken járta. Igaz, hogy olvasták olykor az ilyes- 
mit nyilvánosság nélkül is, de akkor is tennhangon, a szavakat 
gondosan ejtve-ízlelgetve: kolostorbeli oszlopsorok mentén, 
vagy női lakosztályban, vagy valamely könyvekkel tömött 
zugban, ahol néhány férfiember másolta e mondatokat vagy 
szaporította őket. Mindezeket a szövegeket hallgatóság előtti 
deklamálásra szánták, sőt nem egyszer eléneklésre. Mindnek 
az volt a célja, hogy okítson, még a szórakoztató könyveknek, 
széphistóriáknak, verses beszélyeknek, nevettető fabuláknak 
is. Semmit sem ecsetelgettek kizárólag azért, mert van, és 
mert az orrod előtt van: a mindennapi tapasztalatból merítet- 
tek, de ezt a tapasztalatot épületessé igazították. Azt állították, 
amit tudni vagy hinni jó és való; csakis példaadó képeket mu- 
tattak fel. Röviden, az irodalom a 12. században éppoly kevéssé 
hű a valósághoz, mint a szobrászat vagy a festészet. Azt mutat- 
ja, milyen akar lenni a társadalom, és milyennek kel! lennie. 
Mi adatott meg nekem? Rekonstruálni egy értékrendet e har- 
sányan és érthetően, igen: harsányan és érthetően deklamált 

szavakból. És megtalálni ebben az értékrendben a hölgyek he- 
lyét, azt a helyet, amelyet a hímuralom jelölt ki nekik. 

Mert ebben a társadalomban hímnemű mindaz, ami hivata- 
los, mindaz, ami nyilvános, és így először is az írott szó. Mále 
moyen áge (, A hímnemű középkor"]; LHomme médiéval (,, A kö- 
zépkori férfiember") - ezekkel a könyvcímekkel azt vallja be 
a történész, hogy abban a korban csak a férfiak látszanak úgy- 
ahogy, és azok eltakarnak szeme elől minden egyebet, azaz a 
nőket. Pedig néhányuk még fel is bukkan, de csak úgy, ahogyan 
elképzeltetik őket szimbólumkedvelő férfiemberek, többségük- 
ben egyháziak, tehát olyanok, akik még a közelükbe sem igen 
férkőzhetnek. A 12. századi úrhölgyek tudtak írni, alighanem 
jobban is, mint a lovagok, férjük vagy fivéreik. Némelyikük írt 
is, talán akadt olyan, aki papírra vetette, mit tart a férfinépről. 
]e ami e női írásbeliségből fennmaradt, az annyi, mint a sem- 
mi. Bele kell nyugodnunk: ami női látszik itt, az csak férfiszem- 
üvegen keresztül látszik. De hát annyira más-e a helyzet ma? 
A társadalom mindig csak azt mutatja magából, amit mutogat- 
nivalónak talál. Mégis, abból, amit elmond, sőt talán főleg ab- 
ból, amit nem mond el, kihámozható, hogy mi van a begyében. 

Nos hát elolvastam azokat az irományokat, szerzőik bőrébe 
igyekezve képzelni magamat, hogy lerombolhassam azokat a 
téveszméket, amelyek meghamisították az értelmüket. Olva- 
sás közben igyekeztem elfelejteni, hogy mit is gondolok én 
magam a nőkről - mert hiába, csak férfi vagyok magam is —, és 
ki tudja, sikerült-e mindig elfelejtenem. Hat nőalakot állítok 
ide, hogy bepillantást adjak kutatási területembe, hatot a legke- 
vésbé arcnélküliek közül. Kezdete ez valaminek, nem haszon- 
talan kezdete. Egy következő könyv a déd- és ükanyák emléké- 
ről fog szólni, úgy, amint az megőrződött a főnemesi családok- 
ban: azok a képek elmosódottabbak, mégis jobban megközelí- 
tik az akkori lovagok nő-képét. Harmadik kötetet is tervezek, 
abban azt fogom vizsgálgatni, hogy mint vélekedtek e hölgyek- 
ről azok az egyházi férfiak, akikre a lelki életük irányítása volt 
bízva, s akik velük született perverzitásukból igyekeztek kine- 
velni őket. 

ELEONÓRA 


A fontevraud-i templom középső kupolája alatt — ez volt az 
egyik leghatalmasabb, legtekintélyesebb apácakolostor a 12. 
századi Franciaországban — négy fekvő sírszobrot láthatunk, 
régi síremlékekről fennmaradtakat. Hármat puha mészkőből 
taragtak: az egyik Plantagenét Henriké, apai ágról Anjou és 
Maine grófja ő, anyai ágról Normandia hercege és angol király; 
a második a fiáé és utódáé, Oroszlánszívű Richárdé; a harmadik 
Angouléme-i Izabelláé, Richárd testvérének, Földnélküli János- 
nak második feleségéé. 1199-ben Földnélküli Jánosból is király 
lett. A negyedik sírszobor festett fa, és Eleonórát (Aliénort) áb- 
rázolja, Aguitánia hercegségének örökösét, Plantagenét Henrik 
teleségét, Richárd és János anyját. 1204. március 31-én halt meg 
a fontevraud-i kolostorban, élete utolsó állomáshelyén. 

Teste úgy fekszik a kőlapon, ahogyan a ravatalon volt kite- 
rítve a temetési szertartás során, egészen beleveszve a ruha re- 
dőibe. Arcát fejkendő keretezi, vonásaiban tökéletes tisztaság. 
Szeme lehunyva. Kezében nyitott könyv. E test előtt, ez előtt 
az arc előtt szabadon csaponghat a képzelet; de hogy milyen 
volt életében ez a test és milyen volt az arc, arról a csodálatos 
sírszobor nem árul el semmi igazat, semmi valót. Amikor farag- 
ták, Eleonóra évek óta halott volt. Látta-e valaha is á szobrász 
a királynőt? Nos, ennek vajmi kevés jelentősége volt: a gyász 
művészete akkoriban a hasonlósággal keveset gondolt. A lélek 
tökéletes békéjét sugárzó szoboralak nem tesz úgy, mintha azt 
akarná visszaadni, amit a szem a ravatalon láthatott: egy nyolc- 
vanesztendős asszony megtört testét, megpróbáltatásoktól 
megviselt arcát. A művész arra kapott megrendelést, hogy meg- 
mutassa, milyen lesz a test és az arc a maga maradéktalan tel- 
jességében a feltámadás napján. Nem is fogja felmérni soha sen- 
ki, mekkora férfiszívvadító varázs feszült az Aguitániai herceg- 
ség örökösnőjének testében, amikor azt a testet első urának, 
VII. Lajos francia királynak rendelkezésére bocsátották 1137-ben. 

Tizenhárom éves volt körülbelül, a férj tizenhat. , Lángoló 
szerelem fűtötte az ifjú hölgyért." Legalábbis Newburgh-i Vil- 
mos szerint, ki fél évszázaddal később állítja ezt. Newburgh-i 

Vilmos egyike azoknak az angol szerzeteseknek, akik nagy le- 
leménnyel rekonstruálgatták a közelmúlt eseményeinek egy- 
másutánját. , A Capeting-ház ifjú sarjának vágya szoros gúzsba 
volt kötözve", teszi hozzá a szerzetes; , Nincs rajta semmi cso- 
dálnivaló, mert nagy-nagy testi bájakkal volt Eleonóra ékes." 
Lambert de Watreloos krónikaszerző is igen nagyra becsülte e 
bájak minőségét. Vajon mi a valóságértékük e dicshimnuszok- 
nak? Ama korok íróit eleve arra kötelezte az illendőség, hogy 
minden főúri hölgy szépségét dicsőítsék, azokét is, akikbe a 
szépségből nem sok szorult. A szóbanforgó hölgy pedig, ezen 
túlmenően, már botrányos legendának is a hősnője volt 1190 
táján, egy minden királyi udvart megjárt legendáé; érthető, 
hogy ha valaki beszélt róla, az hajlamos volt a megbabonázás 
rendkívüli képességével is megtoldani azokat a bájakat, 
amelyeket ez a nő nem is olyan régen még latba vetett céljai 
elérésére. 

A legenda szívós. Még ma is el-clenyeleg vele néhány törté- 
nelmi regényszerző, sőt még egészen komoly történészeket is 
ismerek, akiknek képes felgyújtani és tévútra vezetni a fantázi- 
áját. A romantika óta Eleonórát hol úgy mutatták be, mint kor- 
látolt, tehetetlen első férje jéghideg kegyetlenségétől és brutá- 
lis második férje csélcsapságától eltiport gyönge violát, hol úgy, 
mint szabad nőt, aki testével maga rendelkezik, papnak-csuhás- 
erkölcsnek ellenáll, egy lenyűgöző, életvidám és igazságtalanul 
megfojtott kultúrának, az okcitániainak a zászlaját emeli az ál- 
szent barbárság, az északi elnyomás ellen, de mindkét esetben 
mint férfiakat megőrjítő és ujja köré csavaró hús-vér lényt, in- 
kább húst mint vért. Még a legszárazabb könyvekben is a , tru- 
badúrok királynője", cinkosan összekacsintó múzsája ő. Sokan 
veszik készpénznek mindazt az ironikus fikciót, amit André, a 
káplán (, André le Chapelain") hord össze róla Traité de TAmour 
(, Szerelmi kézikönyv") című könyvében, és mindazokat a ne- 
vetséges ítéleteket, amelyeket a szájába ad. Például a követke- 
zőt: , Senki sem kaphat felmentést szerelmi kötelezettsége alól 
a házastársi hűségre való hivatkozással." Tudniillik a gáláns 
szerelmi játék alól. Még majd ráfognák, hogy ő találta fel az 
illemszabályait, vagy legalábbis az ő közvetítésével terjedtek el 
Európa-szerte, az ő szülőföldjéről, Aguitániából kiindulva. Ám 
a modern tudósok tévelygése igazság szerint bocsánatos bűn. 
Ennek az asszonynak a képe nagyon hamar eltorzult az utókor 
emlékezetében. Még ötven év sem telik el a halála után, Bcr- 

nard de Ventadour fantázia-életrajza máris e nagy költő szere- 
tojévé lépteti elő, Étienne de Bourbon prédikátor meg a perverz 
I lconórát állítja hallgatósága elé elrettentő példa gyanánt a ta- 
pintás nyújtotta bűnös élvezetek elleni lángoló dörgedelmében: 
veyszer, kedvére valónak találván az agg Gilbert de la Porrée 
professzor kezét, állítólag felszólította csípejének ujjai által 
való cirógatására. Hát a Reimsi Igric, a Ménestrel de Reims? 
() a legillusztrisabb pogánnyal, Szaladin szultánnal folytatott 
nlillel vádolta. Jól tudjuk erről a bűbájos mesemondóról, meny- 
nyire hajlamos olyanra gyúrni történetei cselekményét, ami- 
Ivennel hallgatóságánál a hatás sikerrel vadászható, de a jelen 
vsetben nem ő a ludas: csak abból az egyre szélesebb körben 
dagadó szóbeszédből merített inspirációt, mely szerint a ki- 
ralynő a keresztes hadjárat alatt szaracénokkal adta össze ma- 
vat. Fél lábbal már a hajón volt, mondja az Igric, hogy szélnek 
vredjen vele, de férjének, VII. Lajosnak sikerült nyakon csípnie. 
Nem csak ingatag: megkeresztelt testének hitetlen pogány 
kezére adója! Nem csak férjének: Istenének is árulója! A céda- 
:1g mércéje betelt. 

Ilyen fantazmagóriák sarjadtak ki a 13. században azokból a 
szóbeszédekből, amelyek az öregedő királynéról életében járták. 
Néhányuk bekerült ama kilenc történelmi munkába, amelye- 
ket 1180 és 1200 között írtak, és amelyek fennmaradtak; ami 
I lkonóráról tudható, lényegében belőlük tudható. Otnek a 
szerzője angol, mert a jó történetírás hazája Anglia volt akkor. 
Mindet egyházi személyek írták, szerzetesek vagy kanonokok, 
vs mind kedvezőtlen fényben tűnteti fel Eleonórát. Ennek négy 
unka van. Az első, legfőbb ok az, hogy az Eleonóra nő volt. Ezen 
vmberek számára a nő gyökerestül, legbenső természeténél 
logva romlott lény, az, aki által a bűn a világba kúszott és a feje 
tetejére állította. A második ok: Aguitánia hercegnőjének a hí- 
res-nevezetes IX. Vilmos volt a nagyatyja. Nos, ez a főúr, a ha- 
vyyomány szerint a trubadúrok nesztora, maga is megbizsergette 
annak idején a krónikások fantáziáját. Megrótták laza templo- 
mi és világi erkölcseiért, a testi gyönyörök iránti, a kívánatosnál 
nagyobb mértékű vonzalmáért, nevezetesen azért a háremért, 
amelyben egy apácazárda élő karikatúrája gyanánt széplányo- 
kat tartott eme gyönyörök gyakorlására. A két hátralevő ok két 
tény, ezek vannak a leginkább Eleonóra rovásán. Kétszer köve- 
tett cl súlyos bűnt, kétszer tagadta meg azt az engedelmességet, 
amelyet az Isten akaratából fennálló hierarchiák rónak a fele- 

ségre: először azzal, hogy a válást kérte - meg is kapta az enge- 
délyt —, másodszor pedig azzal, hogy kibújt férje gyámsága alól 
és ellene fordította a fiait. 

A nyomban új házasság követte válás az 1152-es év nagy 
európai eseménye volt. Krónikájában ehhez az évszámhoz érve 
ezt az egyetlen eseményt említi Aubry des Trois Fontaines 
ciszterci szerzetes, lakonikusan, de csak annál ékesszólóbban: 
az angliai Henrik, írja, elvette azt az asszonyt, akit a francia ki- 
rálynak éppen sikerült leráznia. , Lajos bujaság okából elhagyta 
a nőt, mert nem királyné módjára viselkedett az, hanem kurva 
módra." Ezek az egyik hitvesi ágyból a másikba történő asszony- 
átruccantatások gyakoriak voltak főúri körökben. Hogy miért 
keltett mégis akkora visszhangot a szóban forgó feleségátszár- 
maztatás, annak megvan a maga oka. Európa egységét akkor a 
latin kereszténység jelentette, következésképpen a pápa tartott 
rá igényt, hogy irányítsa, keresztes hadjáratra mozgósítsa és 
békéjét az egyes államok közötti egyensúly fenntartása útján 
biztosítsa; az állam viszont, hála a nyugati világ gyors fellen- 
dülésének, mindenütt egyre erősebb lett. Így volt ez abban a 
két nagy birodalomban is, amelyek egyikét a francia, másikát 
az angol király mondhatta magáénak. De a társadalmak politi- 
kai felépítése nagyon kezdetleges volt még, s az államalakula- 
tok sorsa így jórészt a trónörökléseken és a szövetségkötéseken, 
azaz a trónörökösök párválasztásán múlt. Nos, Eleonóra maga 
is államnak volt örököse, lényegesen kisebb, de azért tekinté- 
lyes államé, a Poitiers és Bordeaux között elterülő Aguitániáé, 
s az még Toulouse-ra is igényt tartott. Eleonóra ezeket a jogo- 
kat magával vitte a másik királyi nyoszolyába. Másfelől az egy- 
ház épp a 12. század közepére tette meg a házasságot a hét szent- 
ség egyikévé, hogy maga gyakorolhassa fölötte a felügyeletet. 
A házassági köteléket mindörökre felbonthatatlannak nyilvá- 
nította, ugyanakkor azonban vérfertőzés esetén azonnal fel- 
bontandónak, ti. ha kiderült, hogy a hitvestársak között heted- 
fokú vagy annál közelebbi rokoni viszony áll fenn. Mivel az 
arisztokrata-házasságokban az mindig fennállt, az egyházi fenn- 
hatóság, királyi frigy esetén gyakorlatilag maga a pápa bármi- 
kor kedvére bonthatott fel házasságokat és köttethetett újakat, 
tehát irányíthatta a nagy politikai sakkjátszmát. 

A Reimsi Igric, jóval az esemény után, így festi le a válás 
okát: VII. Lajos , összes főnemeseivel megtanácskozta, miként 
járjon el a királynéval, elébük tárván annak viselkedését. — Hi- 

tünkre, felelték a főnemesek, a legjobb tanács, amit adhatunk, 
az az, hogy eressze szélnek felséged, mert ördög az, és ha még 
sokáig melengeti keblén felséged, bizony hogy megöli felsége- 
det. Mindezek fölött pedig nincs tőle gyermeke felségednek." 
Ördöngösség és meddőség: súlyos hiba valóban. A férj lépésre 
szánta el magát. 

Jobb tanú a világos fejű és kitűnően informált Salisburyi Já- 
nos, a 12. századi humanista reneszánsz jeles képviselője. Az ő 
információja sokkal korábban, mindössze nyolc évvel az ese- 
mény után keletkezett, 1160-ban. III. Jenő pápánál volt éppen 
l 149-ben, amikor az fogadta VII. Lajost és hitvesét Frascatiban, 
mert Róma akkor egy ugyancsak kitűnő - és ellenzéki -— intel- 
lektuel, a bresciai Arnold kezén volt. A királyi pár napkeletről 
volt visszatérőben: a francia király ugyanis, a második keresz- 
tes hadjárat vezetője, Eleonórát is magával vitte. A vállalkozás 
sikertelenségén és a szentföldi latin intézményeket ennek nyo- 
mán ért nehézségek miértjén töprengő egyházi férfiak oda lyu- 
kadtak ki, hogy a kutya elásva itten van éppen. ,, VII. Lajos, nője 
iránt való heves szenvedélynek esvén rabul - mondja Newburgh-i 
Vilmos (e szenvedélyt megmagyarázandó időzik el a királyné 
testi előnyein) -, féltékenységében úgy vélte, nem hagyhatja 
otthon a királynét, magával kell vinnie a csatába." A rossz pél- 
da ragadós: , Számos nemesúr lépett nyomdokába, s mivel a 
hölgyek nem nélkülözhették öltöztetőnőiket", Krisztus serege, 
melynek a férfiúi önmegtartóztatás szárnyaló eszményképévé 
kellett volna emelkednie, fülledt női jelenlét koloncát volt 
kénytelen cipelni, és ennek következtében szégyentelensége- 
két. Isten neheztelt. 

Valóban minden balul ütött ki az egész utazás alatt. 1148 már- 
ciusában Eleonóra Antiochiában találkozott apja fivérével, Raj- 
munddal, a város urával. Nagybátya és unokahúga jól megértet- 
ték egymást, a kelleténél is jobban, legalábbis a férj szerint; 
nyugtalankodni kezdett, és előbbre hozta a Jeruzsálem felé vo- 
nulást. Eleonóra nem akart vele menni. Vitte erővel. Ha hihe- 
tünk Vilmos türoszi érseknek - igaz, hogy harminc évvel később 
irta históriás könyvét, s a legenda már javában virágzott akkor, 
de ne feledjük, hogy a királynő is élt még, Vilmos pedig igazán 
a legjobb helyről hallhatta az ügy kavarta visszhangokat -, tehát 
ha hihetünk e szerzőnek, Rajmund és Eleonóra túl messzire 
ment. Antiochia hercege, hogy a királyt ott fogja, és seregét a 
maga politikai céljaira használja, állítólag el akarta venni tőle a 

feleségét, , fortéllyal vagy erőnek erejével". Annak a némbernek 
meg nem volt ellene kifogása, így a históriaíró. , Az esztelen, 
szégyentelen viselkedésű asszonyoknak egyike volt ő, meglát- 
szott az már annak előtte is meg még azután is. Mert fittyet 
hányt a királyi fenségnek, a házasság törvényének, nem tisz- 
telte a hitvesi köteléket." Enyhébb formában, de már szóhoz 
jut e sorokban Aubry des Irois Fontaines vádja: Eleonóra híjá- 
val volt annak a szeméremnek, mely a jó feleség dísze, kivált a 
királyi feleségeké, és amelynek segítségével porba tiporható a 
kéjelgésre való természetes női hajlam. 

Salisburyi János csak egy vétkét emeli ki, de éppen elég az 
az egy is: a lázadás vétkét. Eleonóra Antiochiában válást kért, 
és ezzel ellene szegült férjének, tehát urának és parancsolójá- 
nak. A kérelem természetesen tűrhetetlen volt: egy férfiember 
eltaszíthatta a feleségét, mint ahogy kiadják az útját egy rossz 
cselédnek, de a fordítottja botrányszámba ment. A válás okául 
a legjobb ürügyet hozta fel a királyné: a vérrokonságot. Felhoz- 
ta, hogy negyedfokú rokonok, ami igaz is volt, és hogy a bűn- 
ben tovább nyilvánvalóan nem élhetnek. Érdekes felfedezés, s 
a legérdekesebb benne az, hogy bár mindenki számára a napnál 
világosabb volt, korábban, a házasság tizenegy esztendeje alatt 
senkinek sem jutott eszébe fennakadni rajta. Lajos jámbor em- 
ber volt, felbolydult a lelke, és ,bár a királynét mértéktelen 
szerelemvágyással kedvelé", kész volt elbocsátani. Egyik tanács- 
adója, kit Eleonóra nem kedvelte és az sem őt, állítólag győz- 
ködte, hogy ne adja be a derekát: , Micsoda szégyen a francia 
királyság számára, ha híre megy, hogy a király ölbe tett kézzel 
nézte, mint orozzák el a feleségét, vagy hogy az maga hagyja 
faképnél!" Suger apát, a király mentora Párizsból ugyanezt a 
tanácsot küldte: a düh visszafogandó, kitartás a hadjárat végéig. 

A házastársak békétlen egyet nem értésben éltek tovább, 
majd a jeruzsálemi zarándokútról visszatértükben fogadta őket a 
pápa. Minden erejét latba vetette, hogy kibékítse őket. A szent- 
atyának maga felé hajlott a keze. Egyrészt hathatósan mani- 
fesztálhatta így, hogy a házasság intézménye fölött ő gyakorolja 
az ellenőrzést. Másrészt attól félt, hogy a válás politikai zava- 
rokat okoz. A házaspár megjelent előtte — és most átadhatjuk a 
szót Salisburyi Jánosnak, mert ő is jelen volt. A pápa meghall- 
gatta vádaskodásaikat, és lehűtötte kedélyeiket. A király boldog 
volt, mert még mindig a markában tartotta az a szenvedély, ame- 
lyet János gyermetegnek minősít, az a vágy, amelyet féken kell 

tartanod, ha férfi vagy, és még inkább, ha király vagy. IN. Jenő 
pápa még újra össze is házasította a házastársakat, a formasá- 
gok aggályos megtartásával, az összes kötelező rítust újfent 
végrehajtva, elsősorban is a kölcsönös, élő szóban kimondott 
és írásba foglalt esküt, s végül ünnepélyesen a pazarul feldíszí- 
tett nászágy felé vezetve a királyi párt: a pápa játszotta itt az 
atya szerepét, és személyesen ügyelt rá, hogy minden rendben, 
clőírásosan végre legyen hajtva. Végül ünnepélyesen megtiltot- 
ta, hogy a házasságot a jövőben valaha is felbontsák, és a vérro- 
konságot újra felemlegessék. 

Három év sem telt bele, s máris felemlegették, újfent a vá- 
lás ürügyéül. Ez Beaugencyban történt, Orléans mellett, nagy 
lőpapi gyülekezet előtt. Tanúk jelentek meg, esküvel tanúsí- 
tották azt, amihez anélkül sem fért semmi kétség, hogy tudni- 
illik Lajos és Eleonóra vérrokonok. A házasság tehát vérfertőző 
házasság volt, következésképpen nem volt házasság. Fel sem 
kellett bontani, mivel nem létezett. Nem akadt emberfia, aki 
ne fütyült volna a pápai tilalomra. A király, alattvalóinak taná- 
csára — a jelen esetben kétségkívül megbízható Reimsi Igric 
idézi a tanácsot —, beadta a derekát. Minden határon túlment-e 
időközben Eleonóra, vagy nem minden határon? Szajhásko- 
dott-e vajon egy esztendővel korábban a két Plantagenét, apa és 
ltia látogatása során? Meg vagyok győződve róla, hogy a király 
beletörődésének fő oka Eleonóra meddősége volt. Igazság sze- 
rint nem volt az meddő olyan nagyon, vagy nem benne rejlett a 
meddőség oka, amint azt új férjének karjaiban tanúsított rend- 
kívüli termékenysége sejteti. Egyszóval tizenöt évi házasság 
alatt mindössze kétszer szült, akkor is csak lányokat, és még 
ahhoz is kvázi csodára volt szükség. Az első lányt egy vetélés 
vs hét év hasztalan várakozás után hozta világra egy Saint-Denis 
templomában folytatott beszélgetés hatására: elment felpana- 
szolni Clairvaux-i Bernátnak Isten rendkívüli szigorát, azt, hogy 
megtagadja tőle az anyai örömöket. A szent azzal a feltétellel 
wért neki termékenységet, hogy ráveszi Lajos királyt, egyezzék 
ki Champagne grófjával és vessen véget a háborúnak; lehetsé- 
ves, hogy éppen Eleonóra szorgoskodott volt a kirobbantása kö- 
rül. A második lány mindössze másfél évvel a beaugencyi zsinat 
vlőtt született, a frascati kibékülés, az új nászéjszaka és a bősé- 
"es pápai áldások jótékony hatására. Ámde a francia királynak 
sürgősen fiúörökösre volt szüksége, az pedig ettől az asszony- 
tól, úgy látszott, nemigen remélhető. Bájai, valamint hozomá- 

nyának, Aguitániának bájai ellenére menesztették, mert a há- 
zasság érvénytelenné nyilvánítása nyomán vitte magával azt is. 

Eleonóra 1152-ben visszavedlett azzá, ami tizenhárom éves 
korában volt: remek partivá, óriási fogássá kérői közül annak, 
akinek sikerülni fog megkaparintania. Sokan lesték a kínálko- 
zó alkalmat. Kettő kis híján meg is kaparintotta, egy Orléans- 
ból Poitiers-ba vezető rövid utazása során. Eleonórának sike- 
rült az éj leple alatt Blois-ba menekülnie, nehogy a város ura, 
Thibaut gróf erőszakkal feleségül vegye. Másodszor őrangyalai 
intésére elkerült egy bizonyos utat, amelyen Plantagenét Hen- 
rik fivérének csapdájába esett volna. Ehelyett Henrik karjaiba 
esett, azaz omlott, tudniillik szándékosan; ez derül ki a canter- 
buryi Gervasius elbeszéléséből: titkos fullajtárral tudtára adatta 
Normandia hercegének, hogy a portékája vevőre vár. Henriket 
:nCsábította az a nem akármilyen vér, amely e hölgy ereiben 
"csörgedezett, és még inkább az a pénz, amely a birtokaiból 
csörgedezett", és sebesen a tetthelyen termett. Május 18-án 
már feleségül is vette Poitiers-ban, minden akadályt legyőzve. 
Az akadály nem a korkülönbség (Henrik tizenkilenc éves volt, 
Eleonóra pedig huszonkilenc, az akkori fogalmak szerint meg- 
lett asszony), nem is a vérrokonság, amely ugyanolyan közeli 
és ugyanolyan nyilvánvaló volt, mint az előző férjjel való: ha- 
nem a meddőség gyanújának árnyékára gondolok, amely a volt 
francia királyné feje felett lebegett, és még inkább Henrik apjá- 
nak, Plantagenét Geoffroi-nak, a királyság udvarnagyának tilal- 
mára. Ne érintsd azt a nőt, mondta neki állítólag, mégpedig 
két okból: , Hűbéruradnak felesége ő, és tulajdon apád is hált 
vele." Valóban tűrhetetlennek, az egyházi fogalmak szerinti 
vérfertőzésnél is tűrhetetlenebbnek tartották a hűbérúr felesé- 
gével való hálást. Apánkkal osztozni szexuális partneren, azt 
pedig , második típusú" vérfertőzésnek nevezték. Francoise 
Héritier kimutatta róla, hogy , őseredeti" dolog, és ennélfogva 
szigorúan tilos minden társadalomban. Kilenc szerző közül 
kettő is akad, Gauthier Map és Giraud le Cambrien - igaz, hogy 
mindkettő kései históriás és mindkettő szószátyár —, aki tudni 
véli, hogy Geoffroi , kivette a részét a Lajos ágyát bélelő javak- 
ból". Két ilyen információforrás már hihetővé teszi, hogy Eleo- 
nóra nem tartozott a leghúzódozóbb természetű hölgyek közé. 

Világos, hogy elsőrangú csámcsognivaló volt ez főúri össze- 
jöveteleken. Mindenki a francia király rovására élcelődött: ki 
azért, mert félt tőle, ki azért, mert irigyelte, ki egyszerűen 

azert, mert szerette a vidámságot. Ez az alapja a legendának, s 
azok a tollforgatók, akik a kolostorokban és a székesegyházi 
könyvtárakban körmölgették buzgón a korukban történteket, 
orömmel jegyezték fel az ilyen pletykákat akkor is, amikor tíz 
vvvel a beaugencyi zsinat után Eleonóra újfent makrancos fe- 
leségnek bizonyult. Már második urának szegült ellene. 
Ötvenéves, már valóban terméketlen és a bájait is feltehe- 
tóleg kezdte bevonni a patina; férjeurának már nem volt mit 
kezdenie vele. Ahhoz az életkorhoz közeledett, amelyben a 12. 


többnyire már a férjüket is túlélték, szabadon rendelkeznek a 
lerjhezmenetelükkor rájuk írt örökséggel, gyermekeik, főleg 
elsőszülött fiúk tiszteli és megbecsüli őket, és, életükben 
vlőször, igazi hatalmat élveznek. Eleonóra nem élvezett ilyen 
szabadságot: Henrik még mindig élt. Örökké talpon volt: szél- 
ecben-hosszában járta a trónutódlások szeszélye összefércelte 
oriási birodalmát, Írországtól Ouercyig, Cherbourg-tól Skócia 
határáig. Anglia királya, Normandia hercege, Anjou grófja és 
Ilkonóra révén Aguitánia hercege Eleonórával azelőtt sem fog- 
lalkozott túl sokat. Olykor magával cipelte volt a La Manche- 
csatornán innen és túlra, ha az érdeke úgy kívánta, hogy egy 
kicsit mutogassa, és olykor sebtében teherbe ejtette valahol. 
Mostanában már teljes mértékben békén hagyta, más hölgyek- 
kel múlatván az időt. De még mindig élt. 

Eleonórának nem volt sok mozgástere, de ami volt, azt ki 
akarta használni. E célból fiaira támaszkodott, kivált Richárd- 
ra. Elsőszülött fia, Vilmos gyermekkorában meghalt. A követ- 
kező kettő addig zaklatta apját, türelmetlenül részt kérve a ha- 
talomból, hogy Henrik 1170-ben kénytelen volt engedni nekik. 
A tizenöt éves Henrikkel megosztotta a trónját, a tizenhárom 
éves Richárdnak átengedte anyja birtokát, Aguitániát. Termé- 
szetesen Eleonóra állt a gyerek mögött, abban a hiszemben, hogy 
lia nevében végre maga rendelkezhet majd az ősi örökséggel. 
1173 tavaszán még merészebb lépésre szánta el magát: támo- 
gatta a két fiúnak és öccsüknek lázadását. Mindennapos dolog 
volt akkoriban, hogy a fiúk szembefordultak túl sokáig élő 
apjukkal, de hogy férjét elárulva az anyjuk is a békétlenkedők 
oldalára álljon, az ritkábban fordult elő. Eleonóra eljárása tehát 
botránykő lett. Úgy látszott, már másodszor hágja át a házas- 
ság alapvető szabályait. Ezt adta értésére Roucn érseke: , A fe- 

leség vétkezik, ha eltávolodik férjétől, ha nem tartja meg híven 

a házassági szerződést... Rossz szemmel nézzük, hogy nem 
maradsz férjed oldalán. A test elhagyja a testet, a tagok nem 
szolgálják a fejet, s ami minden határon túlmegy, megengeded, 
hogy urad, a király és tenmagad magzatai fellázadjanak atyjuk 
ellen... Térj vissza az uradhoz, máskülönben a kánonjog nevé- 
ben fogunk rákényszeríteni." Ilyen kirohanás bármely európai 
nagyúrtól kitelt volna: meg voltak győződve róla, hogy, mint a 
főpap írta, , a férfi az asszony ura és parancsolója, a nő a férfi 
testéből teremtetett, a férfihoz van kötve, és alá van rendelve a 
férfi hatalmának." 

Henrik úrrá lett a felkelésen. Novemberben Eleonóra már a 
kezében volt: elfogták, amikor férfiruhában - súlyos törvény- 
szegés volt az is - férjéhez, a francia királyhoz menekült éppen. 
Chinon várába záratta. Egyesek szerint fontolóra vette, hogy 
eltaszítja magától, ugyancsak a vérrokonság ürügyén. A dolog 
kockázatos volt, tapasztalatból tudta. Inkább lakat alatt tartotta 
csaknem haláláig, 1189-ig, hol ebben, hol abban az erődítmény- 
ben. Mindezekben az években sokat beszéltek róla, egyáltalán 
nem a magasztalás hangján, mint a mai álmodozók, akik a fe- 
minizmus vagy az okcitániai függetlenség legelső harcosává 
akarják előléptetni, hanem éppen ellenkezőleg, elmarasztalva 
romlottságáért. Mindenütt szóbeszéd tárgya volt, felemlegették 
a Capeting francia uralkodóházzal esett kalandját, mert viselt 
dolgai a napnál világosabban bizonyították a nőnek, e buja és 
álnok lénynek félelmetes hatalmát. Arról tanúskodtak, hogy a 
nő a démon eszköze, a démon általa terjeszt bűnt és kelt zavart, 
ebből is világosan látszik, hogy az apáknak szigorú ellenőrzés 
alatt kell tartaniuk leányaikat, valamint a férjeknek feleségüket, 
az özvegyek pedig zárdába csukandók. Például a fontevraud-iba. 
A 12. század végén minden férfi, akinek tudomása volt Aguitá- 
nia hercegnőjének viselkedéséről, benne látta megtestesülését 
és intő példáját annak, ami őt a nőiségben egyszerre csábította 
és töltötte el riadalommal. 

Eleonóra sorsa nem különbözik a többi olyan magas rangú 
hölgy sorsától, akiket a véletlen nem ajándékozott meg fivérrel, 
s ezáltal nagy hűbérbirtok örökösévé tett. A hatalom, amely- 
nek letéteményesei voltak, rendkívülivé fokozta az irántuk 
való érdeklődést. Versengtek értük a kérők, hogy befészkelőd- 
hessenek a házukba, és kiszipolyozhassák a birtokaikat, amíg 
csak lehet, tudniillik amíg leendő fiaik el nem érik a nagyko- 
rúságot. Férjnél is voltak mindig, szükség esetén újabb és újabb 

lérjeknél, mindaddig, amíg képesek voltak fiakat szülni. Eleo- 
nóra életútjában csak két kivételes mozzanat van, a válás meg 
a lázadás. Mivel a hölgy királyné s így nagy politikai esemé- 
nyekbe beavatott személy volt, a két esemény nem maradt 
kommentálatlan, s ez adja fő érdekességüket: e kommentár- 
csokrétából a történész megtudhat valamit arról, hogy milyen 
Ichetett akkor nőnek lenni, mert az ilyesmit nem sok alkalma 
van kutatgatni. Eleonóráról nagyon keveset tudunk: portrénk 
nincs róla, csak kilenc valamire való terjedelmű, de inkább rö- 
vid írásos feljegyzés, egy darabbal sem több, de még ez a kevés 
is sokkal több, mint ami a legtöbb korabeli nőről tudható. 
Mint minden lány, Eleonóra tizenhárom évesen eladósor- 
ban volt. Apja választott neki férjet, sohasem látta, mielőtt 
hozzáadták. A férj érte jött az apja házába. A lakodalom után 
mindjárt hazavitte, de a házasságot csak három napi szemér- 
mes várakozás után hálták el, amint az szokás volt jámbor csa- 
lidokban. Eleonóra, mint minden férjhez adott lány, szorongás- 
ban élt: hátha sokáig meddő marad. Mint sok más asszonyt, 
vItaszították, mert túl sokáig várták hiába, hogy fi-utódot szül- 
jön. Mivel távoli vidékről való volt, beszédmodora és bizonyos 
viselkedési szokásai furcsállkodást keltettek, férje családja be- 
tolakodónak tekintette, örökké leselkedtek utána, rágalmazá- 
soknak volt kitéve. Rajmund nagybátyja Antiochiában játék- 
szernek használta, ha szexuálisnak nem is, politikai játéksze- 
rének minden bizonnyal. Atyai hatalma volt fölötte. Elhihet- 
jük, hogy ő buzdította, kérné a válást a rokoni viszonyra való 
hivatkozással, mert ő maga akart vele érdekből házasságot köt- 
ni. Az arisztokrata családokban tenyésző promiszkuitás fülledt 
légkörében nem egy hölgy ingott meg férje udvarnagyának 
ostroma alatt. A férj kegyét kereső házi szerzők mindenesetre 
v hölgyeknek ajánlották könyveiket, az egekig magasztalták 
oket, de ez nem jelenti azt, hogy a szeretőjük voltak. Az asszo- 
nyok egyik teherből a másikba estek. Így volt ezzel Eleonóra 
is, mihelyt a Plantagenét-ivadék ágyába került. ÓO, aki mind- 
össze két lányt szült VI. Lajosnak, Henriket hárommal ajándé- 
kozta meg, fiút pedig ötöt is produkált. Huszonkilenc és har- 
mincnégy éves kora között tizenkét hónaponként megtermé- 
kenyítették, és öt gyermeket hozott a világra. Ezután alább- 
hagyott a szaporaság. 1165-ben Eleonóra megszülte az utolsót 
azon gyermekei közül, akikről a történelemnek tudomása van, 
vagyis azok közül, akik — egy kivételével — megérték a serdülő- 

kort. Ez volt a tizedik, húsz év alatt. Eleonóra negyvenegy éves 
volt ekkor. Fajszaporítási adottságai tökéletesen ki lettek ak- 
názva, mint minden hasonló rangú hölgyé, és ő is ugyanúgy 
elfoglalta a matróna pozícióját: kihasználta fiai előtti tekinté- 
lyét, menyein zsarnokoskodott, örökségének igazgatását inté- 
zőire bízta, lányunokái kiházasításával manipulált; egyikük, 
Blanche de Castille, ugyanolyan elviselhetetlen nagymama lett 
a következő évszázadban, mint Eleonóra volt most. Eleonóra 
nagymama, mint minden rangjabeli özvegyasszony, végül is 
visszavonult, hogy élete hátralevő részét egy harmadik vőle- 
génynek szentelje, ezúttal éginek, abban a zárdában, amelyet 
családja és ő maga, bűneit jóváteendő, egész életében -— például 
válása után - jótéteményekkel halmozott el. Ez volt Fontevraud. 
Nagyatyja, Irubadúr Vilmos, nem győzött gúnyolódni ezen, de 
élemedettebb korában maga is juttatott adományokat a kolos- 
tornak. Henrik is ott lakott már, tudniillik a föld alatt. Eleonó- 
ra odavitette Richárd földi maradványait. Ott alussza örök ál- 
mát ő maga is, míg föl nem ébreszti az Utolsó ítélet harsonája. 

Hogy hogyan vélekedtek róla valóban Angliában, az kiviláglik 
abból, ahogyan a krónikások értelmezték I. Henrik király 
1189-ben esett tragikus halálát. Hogyan hagyhatott Isten elve- 
szejteni ilyen hatalmas uralkodót? Összes törvényes fiaitól 
elhagyatni, meztelenül sírba tétetni, szolgáitól kifosztatni? 
Hogyan nézhette tétlenül, hogy ne magaválasztotta helyen, a 
fontevraud-i apátságban helyezzék nyugalomra? Igaz, hogy azt 
ő is elhalmozta adományokkal, de csak azért, hogy Eleonóra 
oda vonuljon vissza, és ne árthasson neki többet. Giraud le 
Cambrien könyve szerint, mely ,az uralkodók és hercegek 
épülésére" íródott, lehetséges, hogy Isten Becket Tamás gyilko- 
sát és Melusina tündérnek, a Sátán lányának leszármazottját 
büntette benne, és bizonyos, hogy felesége vétkét büntette 
benne. Elsősorban is a bigámiát. Mert Eleonóra kétségtelenül 
bigámiában élt, efelől senkinek sem volt kétsége, és mindkét 
házassága vérfertőző házasság volt. Ugyanolyan fokon volt 
unokatestvére a Plantagenét-dinasztia sarjának, mint a Capeting- 
dinasztiáénak. Henrik a cinkosa volt; Isten bosszuló karja súj- 
tott le rá. De főleg a , második típusú" vérfertőzésért, e rendkí- 
vül súlyos vétekért büntette meg, mely vétket az ördög eszkö- 
ze, Eleonóra megrontó bájának engedve követett el. 

Hogy milyennek látták egyesek - alighanem sokak - Agui- 
tánia hercegnőjét az észak-franciaországi udvarokban, arról 
logalmat alkothatunk a 12. század utolsó éveiben fényes sikert 
aratott históriás énekből, a Róka Regényéből. Ki ne gondolt vol- 
na Ysengrin farkas póruljárásainak hallatán VII. Lajos Antiochi- 
aban aratott házastársi balsikereire? Még harminc év elteltével 
is Európa-szerte élcelődtek a férjen, , ki oly féltékeny vala, hogy 
minden nap újabb szarvakat érzett kiütközni homlokán" s 
hozzá balog is eléggé fennen mutogatni őket, , nem restellve a 
világ szájára adni hitvesét", holott az , efféléről nem beszélni 
Jó". Ki ne gondolt volna Eleonórára e vitriolos történet hallatán, 
melyben Róka, , a nagy parázna", vidáman , tiporja három hölgy 
szőlejét", Ermeline-ét, Fiérét és Hersent-ét? Ermeline, mihelyt 
lerázva sejti hitvesét, elinal , tapadósan csókolni" és , szerető- 
leg apolgatni" valakit, akit új férjeurának szemelt ki, egy ifjon- 
vot, kire szemet azért vete, mert már tudta róla, hogy , igen 
kellemetesen tudja csinálni a csinálnivalót". Kinek ne jutott 
volna eszébe az oroszlánkirálynéról, Gőgös asszonyságról, akit 
Róka éjnek évadján megkaparint, Plantagenét Geoffroi francia 
udvarbeli látogatása és eredményes szoknyavadászata? Nem 
sietett-e vajon Eleonóra is gyűrűjét adni a fiúknak, fittyet hány- 
va a bölcsek tanácsának (, Isten tartson vissza a megbecstele- 
nüléstől"], remélve, hogy hamarosan idehozza őket az eme zá- 
log ígérte szerelem és , meghitten, zajt nem keltve fognak tár- 
salkodni véle"? A költő, kihasználva a botrány szűnni nem 
akaró visszhangját, ügyelt rá, hogy a hallgatóság Eleonórára is- 
merjen az étvágygerjesztő és házasságtörő, behízelgő Hersent- 
ban, aki már a szülőágyon azt hányja szemére lovagjainak, hogy 
mi a csudának rettegnek olyannyira férje haragjától és miért 
nem jönnek be hozzá a hálószobába oly sűrűn, mint szeretné, 
cs aki szívvel-lélekkel átadja magát a játék összes kellemeinek. 
HHersent számára az élet értelme ez a játék; hímjét, Ysengrint 
laképnél hagyja, mihelyt nem bizonyul hímnek: , Ha egyszer 
nem képes arra, mi a csudát kezdjek vele?" Ilyennek festette 
a költő Hersent-t, a , ribancot", aki , férjül vesz valakit, noha 
már van neki férje". Bigámistának. 

Eleonóráról akkoriban mindenkinek az jutott eszébe. Az, ami 
a Róka Regényének is fő témája volt, midőn javában köszörül- 
te nyelvét a társadalmon: a szex. Eleonóra-Ermeline, Eleonóra- 
Fiére [Gőgös], Eleonóra-Hersent volt a bujaság, a , nyalakodhat- 
nék" megtestesítője. Semmi egyébre nem tud gondolni, csak 

arra, és igazság szerint a férfinépnek is kapóra jön a dolog, hi- 
szen számukra úgyis csak játékszer az asszonyi állat, annál ét- 
vágygerjesztőbb, minél nagyobb az étvágya. A lényeg az, hogy 
tiszteletben tartsa azokat a játékszabályokat, amelyekkel a 
szexet álcázni kell. Csak diszkréten, feltűnés nélkül, nem ajtós- 
tul rohanni a házba. És semmi szemrehányás. VII. Lajos vessen 
magára: ha már nem volt rá képes, hogy maga oltsa ki oldal- 
bordája emésztő tüzét, legalább lehetett volna benne annyi jó 
ízlés, hogy nem féltékenykedik. Rókának megbocsátunk, mert 
ő a hősszerelmes, és mert szakember a szerelemben. Mármint 
az udvariban. Ha a hölgy reagál a férfi közeledésére, ha elfogad- 
ja a , szerelmét", akkor a férfinak joga van a vadászat folytatá- 
sához és a vad elejtéséhez. Eleonóra volt a jó kifogás. Az ő állí- 
tólagos szabados viselkedése adott igazolást minden kilengésre, 
az idő fék nélkül való múlatására, a házasság semmibevevésére. 
Minden bizonnyal ezért ültette bele André, a káplán is komi- 
kus Szerelmi Kézikönyvébe, egy szerelmi törvényszék elnöki 
székébe, a lovagi etikett képzeletbeli és nevetséges törvény- 
hozójának szerepébe. A baj csak az, hogy az ilyen ízetlen tréfá- 
kat, akárcsak a trubadúrok szóvirágos dicshimnuszait, komo- 
lyan vették, sőt még ma is komolyan veszik. Mit tegyünk hát? 
Eleonóra erényeit magasztaljuk-e? Nevessünk a hibáin, vagy 
inkább felháborodjunk rajtuk? Én a magam részéről arra haj- 
lok, hogy sajnáljam. 

MÁRIA MAGDOLNA 


Irtak egy könyvecskét a 12. század közepén a Santiago de Com- 
postelába tartó zarándokok épülésére. Olyan egy kicsit, mint 
azok a turistáknak való füzetek, amelyeket utazási irodákban 
osztogatnak manapság: azt sorolja fel, hogy a francia királysá- 
got átszelő és a Pireneusok hágójánál összefutó négy útvonal 
mentén mely szent helyeken érdemes elidőzni, olykor egy 
kis vargabetű árán is akár, mert ott is nyugosznak ám szentek, 
ugyanolyan vagy kis híján ugyanolyan hatalmasak, mint Jakab 
apostol, amint azt a sírjuknál esett és eső csodák bizonyítják. 
I. gyógyító és védelmező szentek között van két szent asszony, 
Szent Foy és Mária Magdolna. Az első Congues-ban, a másik 
Vézelay-ben. 

Az ájtatos zarándoklatok hálózatában fontos csomópont 
volt akkoriban Vézelay. Vézelay-ből indul a négy , Szent Jakab- 
út" egyike, és ezen a sűrűn látogatott helyen prédikálta Szent 
Bernát a második keresztes hadjáratot, épp azokban az évtize- 
dekben, amikor a Guide de pélerin (, A zarándok útikalauza") 
iródott. A könyvecske tömör, de ékes szavakkal mutatja be a 
hely nevezetességeit. Van ott , egy grandiosus és igen csinos 
basilica" — az, amelynek akkortájt fejeződött be az építése, s 
amely ma is kivívja csodálatunkat. Káprázatos ünnepségek 
színhelye július 22-én, mert itt található , boldog Mária Mag- 
dolna szentséges teste, azé, aki... az Úr lábait könnyeivel ön- 
tözé... Meg is lettek bocsátva ezért számos vétkei, mert felette 
igen szerette azt, aki minden embert szeret, Jézust, az ő meg- 
váltóját." A szent egyéb jótétemények között visszaadja látását 
a vaknak, megoldja nyelvét a némának, lábát-kezét a bénának, 
visszaadja nyugalmát a megháborodottnak - épp ezeket a cso- 
dákat művelte a Megváltó maga is. De főleg, , az ő iránta való 
szeretetből megbocsátja vétkeit az Úr annak, aki vétkes." Együtt 
van itt minden: a gyógyulás, a bűn, a szeretet, a könny, a meg- 
váltás: innen a zarándokhely káprázatos sikere, óriási látoga- 
tottsága — a nyugati világ egyik leglátogatottabb zarándokhelye 
volt -, a kolostor gazdagsága, a pompás templomépület. És a 
legfontosabb: a kollektív képzeletben egy nőalak lenyűgöző 

erejű jelenvalósága, az Isten Szerelmesének, a Megbocsátást 
Nyert Nőnek jelenvalósága, kinek hírét-nevét világszerte fenn- 
tartották az itt megfordult zarándokok elbeszélései, valamint 
az aktív propaganda. A 12. században Mária Magdolna él, jelen 
van, egy cseppet sem kevésbé, mint Eleonóra. És amint Eleonó- 
ra testére, csakúgy vetítődnek ki Mária Magdolna képzeletbeli 
testére is a férfivágyak s a férfiúi félelmek. 


x 

Sok nőalakja van az evangéliumi történetnek, de mind közt a 
legfeltűnőbb a tizennyolcszor említett Mária Magdolna. Az ő 
viselkedése, az ő érzelmei rajzolódnak ki a legélesebben; a má- 
sik Máriáé, az Isten anyjáé sokkal elmosódottabbak, elvontab- 
bak, sokkal kevésbé szakadtak el a legendától. , Mária, mellék- 
nevén magdalai - írja Lukács —, akiből hét ördög ment ki", Té- 
zust szolgálta Galileában. Néhány társnőjével együtt, akiket 
szintén ő szabadított meg a rossz szellemtől vagy valamely 
nyavalyától, vele ment Jeruzsálembe és tovább, egészen a Gol- 
gotáig. Ezek az asszonyok messziről kísérték végig vigyázó 
szemmel a keresztrefeszítést, a keresztről való levétel és a sír- 
batétel után az ő gondjuk lett volna, hogy illatszerekkel kenjék 
be testet. A halottakkal való foglalkozás nők dolga volt akkor. 
Még a 12. században is. De meg kellett várniuk a szombat vé- 
gét, hogy illatszereket vásárolhassanak. Húsvét reggel, napkel- 
tekor visszamentek a sírhoz, hát nyitva áll, a kő félregörgetve. 
Rémülten futottak el, szóltak az apostoloknak. Péter és János 
odarohant. A magdalai Mária velük. Megállapították, hogy a 
test nincs ott, és elmentek. Mária zokogva maradt ott egyedül, 
a sír bejáratánál. , Asszony, miért sírsz? " — kérdezte két angyal. 
, Mert elvitték Uramat - felelte — s nem tudom, hová tették." 
Szólt és hátrafordult; lát egy embert, kertésznek nézi. A férfi a 
nevén szólítja: Mária, s ő felismeri Jézust. Vissza akarja tartani, 
de Jézus nem engedi, hogy megérintse, és megparancsolja, men- 
jen jelenteni a tanítványoknak a feltámadást. Mária volt a fel- 
támadás legelső tanúja, ennélfogva apostolok apostola ő. 
Szerepel az evangéliumokban két nő, akik a magdalaival 
téveszthetők össze. Az egyik névtelen: ő ,a városban a bűnös 
teremtmény", vagyis utcalány. Lukács evangéliumában egy 
farizeus házában látjuk, Galileában, ahol Jézus étkezett. , Meg- 
állt hátul a lábánál, és sírva fakadt. Könnyeit Jézus lábára hul- 
latta, majd hajával megtörölte, elárasztotta csókjaival, és meg- 

kente illatos olajjal." , Ha próféta volna — gondolta magában a 
larizeus — tudná, hogy ki és miféle az, aki érinti: hogy bűnös 
nő." Jézus akkor e szavakkal fordult hozzá: , Azt mondom hát 
neked, sok bűne bocsánatot nyer, mert nagyon szeretett." Ezt a 
jelenetet idézi röviden az útikönyv, csak a színhelyét teszi át 
( :alileából Júdeába, Betániába, közvetlenül a passió elé, Simon- 
nak, a leprásnak házába. Bocsánatos tévedés, mert a Márk- és a 
Máté-evangéliumban nagyon hasonló epizód játszódik le ugyan- 
ebben a házban: Jézus az asztalnál ül; jön egy nő, , alabástrom 
vdényben valódi s igen drága nárdusolajat hozott. Feltörte az 
alabástromot és Jézus fejére öntötte." Iskarióti Júdás méltat- 
lunkodik: , Miért kell a kenetet így pazarolni?" Jézus azonban 
vzt mondta: , Hagyjátok! ... hisz jót tett velem! Előre megken- 
(ec testemet a temetésre." János evangélista is idézi e jelenetet, 
hozzátéve, hogy Máriának hívták az illatszerhozót. Mártának 
vs Lázárnak, a Názáreti két jó barátjának húga ő; Lukács Jézus 
luabainál ülve és az ajkán csüggve ábrázolja, miközben Márta a 
konyhában szorgoskodik morogva. 

Három különböző személy tehát, de mindhárom illatszert 
öntött vagy akart önteni Jézus testére annak életében (vagy 
holtában, de mint ő maga mondta, az már ugyanaz). Mindhár- 
mat a Mester előtt látjuk térdelve, leborulva, szemlélődést és 
nnádatot kifejező testhelyzetben. Jó okkal mondta hát Nagy 
Szent Gergely pápa is a 6. században egyik szentbeszédében, 
nevezetesen a XXXIII.-ban, hogy , Lukács evangéliumának bű- 
nös asszonya, kit a Jánosé Máriának nevez, nem más, mint a 
Márk-beli, a-hét-démontól-megszabadított." Az egész közép- 
kor magáévá tette ezt a nézetet, nem sokan kételkedtek benne. 

Legalábbis a latin kereszténységben nem. Mert a görög, az 
bizony továbbra is megkülönböztette Mária Magdolnát a két 
másik Máriától. Július 22-én ünnepelte a napját, és Epheszosz- 
ba zarándokolt a sírjához. A Közel-Keletről Dél-Itálián át ter- 
jedt el Európában a kultusza, legelőször Angliában. Itt találha- 
tók első nyomai a 8. században, a csak nemrég kereszténnyé 
lett, Róma emlőin csüggő és így a bizánci forrásokból is táplál- 
kozó Angliában. Az angol Benedek-rendi kolostorok akkoriban 
elöl jártak a szellem dolgainak kutatásában, s a belőlük kirajzó 
misszionáriusok szórták el Európa-szerte a Magdolna-kultusz 
vsíráit. Másfelől azonban a nagy frank kolostorokban, jelesül a 
liturgiai újításokban élenjáró Saint-Benoít-sur-Loire-iban ala- 
kult ki a húsvétvasárnapi éjszakai istentiszteletek Biblia-olva- 

sásaiból az a liturgikus játék, amelynek 10. század végi leírását 
Dunstan canterburyi érseknek köszönhetjük. Ebben a vallási drá- 
ma-kezdeményben Magdolna kézzelfoghatóan jelenvalóvá lesz 
a templomban. Nagypénteken lepelbe burkolt keresztet tettek 
az oltáron egy ereklyetartóba, amely a Szent Sírt jelképezte. 
Szombat éjjel kivették, hogy csak a lepel maradjon ott, azaz a 
halotti lepel. A húsvéti mise elején egy angyalmódra fehérbe 
öltözött barát állt a sír jobb felére. Jön három másik szerzetes a 
szent asszonyok mozdulatait mímelve. Néhány Márk-evangéli- 
umi mondat hangzik el: , Kit kerestek?" — , A názáreti Jézust." 
- , Nincsen itt, feltámadt." A színjátszás bölcsője ez. Mert - és 
ez itt a fő dolog - a párbeszéd egyre nagyobb szerepet kapott, a 
húsvéti liturgia egyre gazdagabb lett, és Mária Magdolna alakja 
egyre jobban elkülönült a szent asszonyok csoportjától. Egy, a 
Szent-Jakab útikönyvvel egykorú tours-i kéziratban Magdolna 
a jelenet középpontja. Egyedül megy oda a nyitva álló sírhoz, 
fájdalmas kiáltás tör elő kebeléből, hosszú szerelmetes siratás 
után ájulatba esik. Társnői fölemelik: , Kedves húgunk, túl sok 
keserűség van a lelkedben..." Valószínű, hogy a 12. században 
ez a színjáték már kívül került a kolostor falain, nyilvános elő- 
adás lett belőle. De azért még sokáig megmaradt a kolostori 
környezetben; az Úr barátnéjának szerepét férfi játszotta. 


x 


Férfilakta kolostorból származik a július 22-i, Magdolna-napi 


felolvasásra való legrégebbi szöveg is. Férfikéz írta, fel férfiak- i 
nak olvasták. A , Mária Magdolna tiszteletére való prédikáció" ? 
az. Eudes clunyi apátnak tulajdonítják, aki a 10. század elején " 


állt az apátság élén. Az igazság azonban az, hogy nem tudni, ki 


írta és mikor. A legvalószínűbb feltevés az, hogy egy évszázad- 


dal később keletkezett Burgundiában. Az evangéliumi szöveg 
kommentárja. Azokat a dedukciós módszereket alkalmazza, 
amelyek a Saint-Germain d" Auxerre-i apátság tudósai közt 
járták a Karoling-kor végén. A Szentírás szavainak hámozza ki 
értelmét, mégpedig többszörös értelmét, mert bizony többszö- 
rös értelmük van azoknak, hogy erkölcsi oktatás kerekedjen ki 
belőle. Kiolvashatjuk belőle, milyennek látott egy női személyt 
egy szerzetes az ezredfordulón, ha társainak akarta bemutatni, 
szellemi épülésükre. 

Hát nőnek nő, abban nincs hiba. Magdolnában a nőt tiszte- 
lik éppen, a muliert: a szó szakadatlan ott van a szerző tollá- 

nak hegyén. De miféle nő? Az a nő-e, akinek megbánnivalója 
van? Egyáltalán nem. A prédikáció ismeretlen szerzője nagy- 
asszonyt lát benne, úri hölgyet, olyant, aki élt és elszakadt a 
löldi dolgoktól, hogy az égi dolgoknak éljen. Gazdag és bőkezű 
hölgy ez, , largissima", s minthogy nemes vér csörgedez az erei- 
ben, , clarissima" és szabadon rendelkezik a maga vagyonával. 
Az egyházi férfiú — maga is a legmagasabb arisztokrácia soraiból 
jött — azon hölgyek vonásaival ruházza föl, akik gyermekkorá- 
ban körülvették: a megözvegyült hercegnőkével, az olyanoké- 
val, mint a császároktól császárokat szülő Adelaida, akinek 
vppen akkor [999-benl írta az epitáfiumát Odilon clunyi apát, a 
lerjüktől vagyont örököltekével, mert azok támogatták egész 
tehetségükkel a szerzetesség intézményét; azokéval, akiket a 
szerzetesek arcpirulás nélkül látogathattak. Az ilyen hölgyeket 
vIemedett koruk megszabadította már a nőiség nyugtalanító 
varázsától, de nemrég mégis férfiágynak voltak még lakói, te- 
hát megismerték a gyönyört, tehát ismerték a bűnt. Visszavo- 
nulván könnyezve bánták vétkeik. A prédikáció szerzője nem 
hukarkodik e női könnyek ecsetelésében (bár a vétek, a könny 
vs a megbocsátás közötti összefüggés jobban kidomborodik, 
amikor Lázárról beszél, mert az képviseli itt a feltámadást]. No 
persze Magdolna az ő szemében is bűnös, de csak annyira, mint 
közülünk bárki. Bűnben él az emberi fajzat, az a sorsa. Ha nem 
volna az evangéliumi idézet, ugyan ki gondolna itt prostituált- 
(1? Diszkréció. Azt gondolhatjuk, hogy a szexuális fertő rög- 
vszméje, a nőtől való nyugtot nem hagyó rettegés úgy-ahogy 
megkímélte ezeket a férfiakat, kiket gyerekkorukban elnyel- 
tek a kolostor óvó falai, kik soha azok közül ki nem mozdul- 
rak többé, tehát megőrizték ártatlanságukat; ezeket a , szeplőt- 
len bárányokat", akiknek leírta ideálját és elszántságát Domi- 
nigue logna Prat. 

Ebben a szövegben tehát a női természet lényege nem a bu- 
mulkodásra való hajlam, hanem két más vonás. Az egyik a gyen- 
veség, a félénkség. Ezért is állítható Mária Magdolna példaké- 
pül hímneműek elé. Ezen a gyengeségen, e félelmen ő nő létére 
irlülemelkedett. Csak ő maradt ott a tátongó sír előtt. A másik 
lenyeges vonás a szeretet, , lángoló heve a szeretetnek", s a 
nöiségnek ez lángolása mint a legnagyobb erények egyike van 
hemutatva itt. Ez az erény lesz talaja a kitartásnak, a rendíthe- 
retlenségnek. Magdolna sír, de nem bűnbánásból, hanem csil- 
Inpíthatatlan vágyakozásból, amaz ember iránti vágyakozásból, 

, akit életében felette igen szeretett". Jézus lábaihoz a szerel- 
mes nő borul, nem a bűnbánó. Mária a mesteréért lángolva 
ment ki a sírhoz. Üresen találta, de nem adta fel a reményt. Ki- 
tartó volt a keresésben, a sötétséggel sem törődő várakozásban, 
felülemelkedett félelmén és kételyein, s ezzel kiérdemelte, hogy 
megláthassa. Igen, nekünk férfiaknak is nővé kell lennünk, 
ápolnunk kell a bennünk is meglevő nőiséget, akkor szerethe- 
tünk csak maradéktalanul, úgy, amint szeretni kell. 

Ebben a kolostori írásműben már-már a nőiség rehabilitásá- 
nak csírája jelenik meg, talán ama nemes özvegyasszonyok előt- 
ti fő- és térdhajtás gyanánt, akiknek váltig bizonygatta a szer- 
zetesnép, hogy ők férkőzhetnek csak igazán Isten közelébe, 
sokkal inkább, mint megboldogult férjük. Egy nő, mert szcre- 
tett, mert várt, mert remélt, gyöngesége ellenére is kiérdemel- 
te — ebben a , gyöngesége ellenére is"-ben elszólja magát a fér- 
fiúi leereszkedés, a legyőzhetetlen férfibüszkeség -, tehát kiér- 
demelte, hogy ő jelenthesse az apostoloknak a csodát. Nagy 
dicsőség ez, mondja a prédikáció, fényesen mutatja az Úrnak 
a női nem iránt való , kegyes jóindulatát". A halál a világba nő 
hátán lovagolt, az Éváén. A paradicsom kapuját is nő: Mária, az 
Isten anyja nyitotta meg újra. E két nő között ott áll félúton, 


elérhető közelségben, követhetően, a minden asszonyok mód- 


jára bűnös magdalai Mária. Isten azt akarta, hogy a halál felett 
aratott győzelmet ő, a gazdag, a jótevő, a tápláló jelentse meg. 
Az ő érdeméből, az Úr akaratából , szabadult meg a női nem a 
makulától". 


A tudós gondolat akkoriban szótól szóig, képtől képig ara- : 


szolva haladt célja felé. Ennek a nőnek a vonásaiban más voná- 
sok is visszatükröződnek: ott van bennük a kolostori közösség, 
az egész egyházi intézmény képe. Eme tükröződések kiemelé- 
sével okít a homília. Először is egy minden beszédnél ékesszó- 
lóbb gesztust emel ki. A farizeus házában leboruló bűnös nő 

nem szól, nem beszél: csak térdepel. Ez a megalázkodó, saját . 
énjéről lemondó, egyúttal odaadást kifejező testtartás ott volt 


abban a korban az átmenetet, a létváltást kifejező összes rítus- 
ban. Esküvő: a menyasszony letérdelt hitvese előtt, az előtt a 
férfi előtt, akit azontúl urának és parancsolójának volt nevezen- 
dő. Hűbéri eskütétel: le kellett térdelned az előtt, aki a hűbére- 
sévé fogadott. Térdeplés vezet be a szerzetesi életbe is, amint 
azt megismerhetjük a clunyi szabályzatból. A térdeplés rítusa 
engedelmességet, szolgálatot ró a térdepelőre. Mint a házasuló 

liny, mint a hűbéresi kötelékbe lépő, mint a novíciusból szer- 
-etessé váló Magdolna is új életet kezdett, valóságosan újjászü- 
letett. Térdepelésével azt fejezte ki, hogy , nem csak lelkileg, 
testileg is" szolgálatba akar lépni; és valóban szolgálatba , fo- 
vadtatott", egy gazda háznépének, familiájának, szolgahadának 
része, védenceinek egyike lett, azoknak, akiktől engedelmessé- 
vet várt s akiket kegyes jóindulatával táplált. E gesztussal arra 
hívta fel Mária Magdolna alakja a prédikációt hallgató férfia- 
kat, adják át magukat az Úr akaratának és szolgálatának, még- 
pedig ugyanolyan magasztosan, mint Magdolna tette. 

A szövegnek ez a mozzanata az ezredforduló közeledtére 
vIszaporodott kontestálók ellen irányul, akiket is eretnekség 
miatt üldöztek. Legveszélyesebbjeikkel szemben ez a női alak 
az Ige testté válásának és a megváltásnak igazságát hirdeti. 
Mindükkel szemben azt vallja, hogy nincs semmi rossz abban, 
ha egy kolostor gazdag, mert hiszen Mária Magdolna is gazdag 
volt. A , Magdala" szó azt jelenti, hogy torony, vár: a szépen 
veymáshoz simuló kövekből rakott, kiemelkedő épületeket 
nlézi, nevezetesen azokat a kaputorony-haranglábakat, ame- 
Ilyeknek felépítését épp akkoriban határozták el Saint-Benoít- 
sur-Loire-ban, Saint-Germain-des-Prés-ben. A Magdalai nincs- 
teleneket tartott jól adományaival, Jézust meg a tanítványait. 
Nem cseppenként méricskélve: bőkezűen, pazarlón öntötte ki 
a drága illatszert a haragvó Júdás szemeláttára. Júdások az eret- 
nekek, akik elítélik az egyházi fényűzést. Bőven önteni a nár- 
dust, az annyi, mint építeni, díszíteni, serényen újdonatúj bazi- 
likák pompájába öltöztetni a kereszténységet. Akárcsak Márta 
vs Mária Lázár fivérük házában, az akkori szerzetesek is köte- 
Itsségüknek érezték, hogy jó szemmel nézzék , a nemeseket és 
a hatalmasokat, ha azok a világi pompa méltóságával vértezik 
lel magukat"; Mária Magdolna igazolta őket. 

Végül, amint az illat áradt szét az asztal körül és töltötte be 
Simon egész házát, úgy kell a kolostorból az egész egyházra 
sétáradnia az engedelmesség, a szolgálatkészség és a szeretet 
:vellemének. Ha a szerzetesek követik a Názáreti szerelmesé- 
nek példáját, azkor ők maguk is példát tognak mutatni a kleri- 
kusoknak, a világi egyház tagjainak, hiszen bűnökkel van ter- 
helve az is, arra is ráfér a térdeplés, a megtérés, annak is ünne- 
pélyesen le kell mondania korábbi gyalázatos életéről. A Mária 
Magdolna-kultusz jegyében fogant prédikáció az egyház intéz- 
ményének általános megreformálására szólított fel. Nos, a 11. 

század hajnalán ez a reformálás javában folyt, s a Szentszék ösz- 
tönzésére még nagyobb lendületet is vett. Mária Magdolna e 
reform jelképcinek egyike lett, nem is történhetett másként. 
Amikor a reformátorok a tiszta, rendi életnek klerikusok épü- 
lésére szolgáló mintaképeként két kanonoki közösséget alapí- 
tottak, az egyiket 1023-ban Lotaringiában, Verdunben, a mási- 
kat 1048-ban a burgundiai Besanconban, mindkettőt a magdalai 
Mária védnöksége alá helyezték. Ekkor már széltében rebesget- 
ték, hogy a teste nem messze onnan, Vézelay-ben pihen. 


ír 


Amikor Girard de Roussillon az apátságot 860 körül megalapí- 
totta, egyszerűen csak Jézusnak, Szűz Máriának és Szent Péter- 
nek szentelte. Semmi jele, hogy a vézelay-i barátok úgy gon- 
dolták volna: Mária Magdolna földi maradványaiból akár csak 
egyetlen porcikának őrzését is már akkor kolostoruknak tulaj- 


donították volna. Hát egy 1037 és 1043 között keletkezett szö- 


veg egyszerre csak kikel valamiféle rágalmazók ellen, hogy 
úgymond a szent földi porhüvelye igenis ott pihen, amint azt 
számos jelenések és a síron esett összes csodák bizonyítják; 
már özönlik is a csodára váró sok zarándok mind egész Galliá- 
ból. Az ereklyéket kétségtelenül a 11. század második negyedé- 
ben , találták fel", mint akkoriban mondták, azaz ,,meg", mint 
manapság mondják. 

Akkoriban mindenki meg volt győződve róla, hogy a szen- 
tek itt maradnak a földi világban, jelen vannak testi valójukban, 
ami abból fönnmarad, és hatalommal bírnak. E földi maradvá- 
nyok darabkáit mindenki a leghatékonyabb és felette szükséges 
kapcsolatteremtő eszköznek tartotta az élők és ama mennyei 
törvényszék között, amelyben a Mindenható üli a törvényt. 
Egyre-másra bukkantak elő a föld alól akkoriban e szenttest- 
részek. Egy jól értesült burgundiai tollforgató, Raoul Glaber, 
kikel az álereklye-gyártók ellen, de azért ő is örömmel üdvözli 
a jótékony hatású ereklyeszaporulatot, mondván, hogy egyik 
legmeggyőzőbb bizonyítéka ez az Úr bőkezűségének, ki végre 
megbékült népével a Krisztus keresztrefeszítésének ezeréves 
évfordulóját kísérő csapások után. Az egyházi vezetők figyel- 
me mindazonáltal egyre inkább fordult az Újtestamentum szö- 
vegei felé e korban. Ez új dolog volt. Nem mintha felhagytak 
volna a helyi szentek, a római mártírok, a kereszténység első 
terjesztői kultuszának szorgalmazásával, meg ama védőszen- 

rés B A zgetnntjákmnánáe je 


ekével, kik hajdan felváltották a pogány idők védőistenségeit 
szent forrásaik mellett; de most mégis inkább az evangéliu- 
mokban meg az Apostolok Cselekedeteiben szereplőké felé 
terelgették a hívek ájtatosságát. Csakhogy azoknak testéből a 
nyugati kereszténységre szinte semmi földi maradvány nem 
származott. Hiszen éppen ennek az ereklyehiánynak köszön- 
hették virágzásukat a római zarándokhelyek, valamint a com- 
postelai, no meg az apostoli időkkel való, hogy úgy mondjam 
testi közelségbe kerülés most születő igényének: mert ezt a 
, testközelbe kerülést" olyan szentek voltak közvetítendők, 
akik látták az élő Jézust, hallották a szavát, ővele jártak-kel- 
ek, márpedig a tizenkét apostol közül Nyugat-Európa földjében 
mindössze kettő pihent: Szent Péter és Szent Jakab. Emiatt az 
vreklyehiány miatt igyekeztek tudós férfiak Jézus személyével 
kapcsolatba hozni olyan szenteket, akiknek földi maradványait 
vvszázadok óta Galliában őrizték. Emiatt bizonygatták például 
vnergikusan azt, hogy Limoges-i Martialis, Aguitánia védő- 
szentje ha nem is éppen apostol, a legelső tanítványok közül 
való volt, vagy azt, hogy a Montmartre-i Dénesnek a Tant nem 
más, mint maga Szent Pál adta át lösszekeverték Dionüsziosz 
Areioszpagitésszel). Érthető, hogy a fejedelmek az ég nagylel- 
kű adományaként ünnepelték Keresztelő Szent János fejének 
Saint-Jean-d"Angély-beli , feltalálását". Érthető, miért találták 
meg ugyanekkor Mária Magdolna relikviáit Vézelay-ben meg 
mindjárt a fivéréét is Autunben. 

Vézelay és Mária Magdolna körül a reformálás bábáskodott, 
vs ez volt a döntő. 1037-ben új apátot választanak, Geoffroi-t. 
clunyi inspirációra nyomban ráncba akarja szedni a vén kolos- 
tort, mert megromoltak az erkölcsei. A megigazítás csak akkor 
lehet tartós, ha az apátság virágzik és kivívja azt a csodálatot 
vs elismerést, ami megnyitja az adományozók pénzestüszőit. 
Következésképpen jeles és hatékony ereklyékkel kell ékesked- 
nic. Geoffroi jó adminisztrátor módjára elrendeli egy csoda- 
lajstrom megszerkesztését -— ez az a szöveg, amelyről az imént 
szó volt -, hogy meginduljon az odazarándoklás. Az ereklyék 
teltalálója ő maga. De hát Clunyben, amelyet mintaképéül 
választott, és amely vállalkozásában támogatta, semmi külö- 
nösebb jele a Magdolna-kultusznak; miért silabizálta ki Geoffroi 
az apátságában őrzött egyik szarkofág alig látható feliratából 
vppen ennek a szentnek a kilétét, nem pedig valamely más cso- 

datévőét? Talán azért is, mert az Ur szolgálólányának híre nö- 

vekedőfélben volt egész Nyugat-Európában, de főleg azért, mert 
ő lett Geoffroi szűkebb hazájában az általános reform patró- 
nusa. Geoffíroi buzgó reformátor volt, azért is nevezték ki az 
apátság élére. Ő volt a burgundiai treuga Dei egyik szorgalma- 
zója. 1049-ben, ugyanabban az évben, amelyben IX. Leó pápa fel- 
szentelte a verduni és a besanconi Mária Magdolna-templomot, 
ott látjuk Reimsben a pápa oldalán, azon a zsinaton, mely levál- 
totta a bujálkodó főpapokat, megrótta a vérfertőző és bigámiá- 
ban élő világi hatalmasságokat, hogy a társadalom épületének 
oromzatát megtisztítsa a bűnöktől, nevezetesen a szexuális 
bűnöktől. A következő évben Geoffroi Rómában ül hasonló 
gyűlésben, és abban a bullában, amelyet április 27-én kieszkö- 
zöl kolostora számára, a szokásos formula úgy módosul, hogy 
Vézelay Krisztus, Szűz Mária, Szent Péter és Szent Pál mellett 
most már Mária Magdolnának is van szentelve. Nyolc évvel 
később újabb bulla: ünnepélyesen igazolja és megerősíti, hogy 
Mária Magdolna Vézelay-ben , pihen". Végül 1108-ban II. Pas- 
kál pápa kiváltságlevelében az eredeti védőszentek feledésbe 
merülnek, és csak Mária Magdolna neve említtetik. A zarán- 
dokhely sikere immár fényes. Nyomán az egész latin keresz- 
ténységben elterjedt a Magdolna-kultusz - , robbanásszerűen", 
a történészek kedvenc szavajárása szerint. 

Hogy a kultusz kultusz legyen, , legendák" kellenek hozzá, 
a szó eredeti értelmében: , olvasandó", azaz az istentisztelet 
során felolvasandó szövegek. Három elbeszélés kíséri azt a pré- 
dikációt, amelynek az imént foglaltam össze a lényegét. Az 
evangéliumi elbeszélést egészítik ki. Két kérdést válaszolnak 
meg: Hová, mivé lett Mária Magdolna Krisztus feltámadása és 
a maga halála között? És: , Hogyan vihették a testét hazájából, 
Júdeából, egy olyan messzi országból, Galliába? " Sokaknak 
okoz ez fejtörést, vallja be a csoda-gyűjtemény. Az első kérdést 
már az epheszoszi zarándokok is föltették. Megválaszolására 
született egy elbeszélés a Közel-Keleten, az úgynevezett reme- 
ték élete. Egy bűnbánó prostituált élettörténete inspirálta, egy 
másik Máriáé, az egyiptomié. Egyike ő azoknak a megperzselt, 
megfeketedett, szőrrel benőtt asszonyoknak, akiket a felső- 
egyiptomi bujdosók képzeltek magukhoz hasonló sivatagi bűn- 
levezekelőknek. Íme a szöveg, amelyet a dél-olaszországi ana- 
koréta-közösségekben olvastak, s amely onnan már a 8. század- 
ban eljutott az angol kolostorokba: , A Megváltó mennybeme- 
netele után" Magdolna , az Urért égő szeretetében és halálán 


36 


való bánatában nem akart többé férfira pillantani, semmiféle 
vcimberi teremtményre; és méne a pusztába és ott élt harminc 
vvig senkitől sem ismerve, ételt-italt, emberi táplálékot magá- 
hoz nem véve. Minden imaórában lejöttek érte a mennyből az 
Ur angyalai és magukkal vitték a levegőégen át, hogy ővelük 
imádkozzék." Egy pap észrevette, hogy angyalok röpködnek 
vegy elzárt barlang fölött. Odament, bekiáltott. Mária nem mu- 
tatkozott, de felfedte kilétét és megmagyarázta a papnak a cso- 
diát. Kérte, hozna valami ruhát, mert , meztelenül nem mehet 
vinberek közé." Visszajött a pap, és magával vitte abba a temp- 
lomba, ahol ő szokta mondani a misét. Mária Magdolna magá- 
hoz vette Jézus Krisztus testét és vérét, és kilehelte a lelkét. 
, Erdemei jutalmául nagy csodák történtek sírjánál." 

Miközben Geoffroi minden követ megmozgatott, hogy elis- 
mertesse: ez a sír az ő apátságában van, egy másik Mária Mag- 
dolna-élettörténet is forgalomban volt; a történészek apostoli- 
nak nevezik. Amaz szerint húsvét után Magdolna a hetven ta- 
nitványok egyikének, Maximinnak kíséretében tengerre szállt. 
Marseille-be érkezvén mindketten prédikáltak, terjeszteni kezd- 
ték Aix vidékén a kereszténységet. Mária Magdolna meghalt, 
Maximin szép gyászszertartást rendezett számára, és márvány 
szarkofágba helyezte a testét. A szarkofág egyik oldalára a Si- 
mon házabeli vacsora jelenete volt faragva. Ezt a második legen- 
dát össze lehetett kapcsolni az elsővel, csak az abban szereplő 
sivatagot kellett áttenni a provence-i hegyek közé, Sainte-Baume- 
ba. De ez a második szöveg zavarta a burgundiakat, mert AiXx- 
be helyezi a sírt; nos a Magdolna-kultusz valóban kimutatható 
Aixben a 12. század előtt, és talán már bontogatta is ott a szár- 
nyát egy konkurens zarándokhely. Hogy betömjék a száját 
azoknak, akik nem akarták elismerni őket az igazi ereklyék 
orizőinek, fabrikáltak egy elbeszélést — ez a harmadik legenda 

, mely szerint egy szerzetes Girard de Roussillon és az első 
apát parancsára három évszázaddal azelőtt ellopta az ereklyé- 
ket az éppen szaracénok dúlta Provence-ból. 

E legendás kiegészítések hatékony támpillérek voltak a re- 
lorm épületének megszilárdításában. A Magdalai Mária olyan 
példát adott a pusztában, amely különösen a világi papság buz- 
dítására volt alkalmas: most azt kellett megtisztítani, eltávolí- 
tani a testiség világától, a saját testét is elfeledtetni vele, hogy 
szerelmetes kontemplációban csatlakozhasson az angyalok 
karához, hogy jobban betölthesse küldetését, mely nem más, 

mint a tanítás. A második elbeszélés egyik mozzanata a meg- 
tisztulás elengedhetetlen voltát hangsúlyozta: abba a templomba, 
amit Maximin emelt a mauzóleum fölé, semmi király, semmi 
világi hatalmasság be nem tehette lábát, ha le nem vetkőzte 
előbb harci ruháját és harciasságát. Ami a nőket illeti, azoknak 
számára a belépés szigorúan tilos volt; már csak emiatt sem 
volna szabad föltételezni olyasmit, hogy a Magdolna-kultusz 
fellendülésének a legcsekélyebb köze lehetett a nő társadalmi 
helyzetének javításához. Tehát semmi fegyver, azaz vérontás, 
és semmi nő, azaz szexuális túlkapás: ettől a két fő szennytől 
akarták megszabadítani a világ hatalmasságait, az egyháziakat 
éppúgy mint a laikusokat, az Isten békéjét prédikáló, vérfertő- 
zést és bigámiát tiltó IX. Leó pápa, a vézelay-i Geoffroi és bará- 
tai. De ezek a legendák, akárcsak a 10-11. századi prédikáció, 
mégsem a bűnre és a megváltásra helyezik a hangsúlyt. Nem 
mondják, hogy a magdalai Mária magányba vonult, hogy bűnei 
miatt sírjon és vezekeljen. Nem: a szenvedélyes ragaszkodás és 
a bánat hajtotta a visszavonultságba, az elvesztett szerelmes 
perzselő emléke. A legendák is a lángoló, extatikus szerelmet 
helyezik előtérbe. 

Néhány évtizeddel később, a 12. század elején egy másik Geoff- 
roi, a nagy vendőme-i Szentháromság-kolostor apátja egészen 
más vonásokat emel ki az irányítása alatt állók számára szer- 
kesztett prédikációjában. Íme mit látok én ebben a homíliában: 

1. Csaknem teljes egészében a farizeus házában elköltött ét- 
kezésnek Lukács-evangéliumbeli jelenetén alapul. 

2. Geoffroi elítéli a farizeust, aki el akarta kergetni a bűnös 
nőt, s egy javában folyó parázs vitában teszi le ezzel a garast: 
, kegyetlen ember volt, megvetette a női nemet, úgy tartotta, 
hogy a nőknek nincs részük a megváltásban, azt sem akarta, 
hogy hozzáérjenek." 

3. Magdolna először , hírhedt bűnös volt, utána pedig híres 
prédikátor". Geoffroi de Vendőme híven követi az apostoli Má- 
ria-Életét: , Fáradhatatlanul hirdette Jézus Krisztus urunkat, az 
igaz Istent, és tanúsította feltámadását", de hozzáteszi, hogy 
,inkább a könnyeivel tanúskodott, mint a szavaival". 

4. Végül, és ez a legfontosabb: Geoffroi leginkább azt a nőt 
állítja példaképül, aki hét démonnak esett áldozatul, azaz min- 
den véteknek, bűnnek. Tizennégyszer fordul elő a rövid szö- 

vegben a , bűnös" jelentésű peccatrix szó, de az accusattiXx is: 
az, aki tudatában van vétkeinek és a Mester lábaihoz borulva 
bevallja őket. Természetesen bocsánatot nyer, de nem túláradó 
szeretetével érdemli ki — Geoffroi azt nem hangsúlyozza -, ha- 
nem túláradó rettegésével és reményével. Mária Magdolna el- 
hagyatott, alávetett helyzetben van, amilyenben a nőknek min- 
dig is lenniük kell, de a teljes megváltásban csak azután van 
része, hogy bűnét levezekelte. Geoffroi sajátságosan fogja fel a 
remeteéletet: azt állítja, hogy Jézus mennybemenetele után 
Magdolna böjttel, virrasztással, szakadatlan imákkal sújtotta 
saját testét. Ezzel az önmagán tett erőszakkal Mária Magdolna 
, áldozat", mégpedig , makacs áldozat" lett, s ezzel egészen az 
üdvözülés küszöbéig, ,a menny kapujáig" jutott. A két latin 
szó: hostia (áldozat) és ostiaria (kapuadó) összecseng; ilyen rím- 
játékok, asszonáncok szekerén haladtak előre akkoriban a tu- 
dós férfiak okfejtései. 

Meg kell jegyezni azonban, hogy Geoffíroi de Vendőme két 
másik írásában, egy prédikációban és egy Hildebert de Lavar- 
dinnek, Mans püspökének címzett levelében ugyanez a kapu- 
allegória szerepel, ott is a női nem, a sexus femineus kezében a 
kulcs, csakhogy ott a bűn, az elbukás kapuját nyitja vele. A nő, 
minden rendű és rangú nő az ördög eszköze, a főpap szolgáló- 
linya, aki előtt Szent Péter megtagadta Jézust, ugyanúgy, mint 
Iva, aki a Paradicsomban bűnre vitte Ádámot. A nők csempész- 
ték be a világba a kárhozatot. A magdalai Máriának éppúgy 
bűnből való volt minden porcikája, mint minden más nőnek, 
nem is lehetett volna a minden bűnösök reménységévé, nem is 
juthatott volna a mennyek kapujához a pokloké helyett, ha ki 
nem öli magából, ízenként hamuvá nem perzseli lényének női 
részét. Itt ragadható meg az irányváltás. 

Előbb egy gazdag, nagyhatalmú nő képe, akit szenvedélye 
az imádott lény rabjává tesz, akit elemészt a bánat, amikor az 
látszólag nincs többé, aki aztán megy világgá kiáltani, hogy a 
bálványa legyőzte a halált — utána pedig egy romlást hozó, lel- 
kifurdalás mardosta, saját testét kínpadra vonó teremtményé. .. 
Ilogy megértsük ezt az irányváltást, megérthessük, miképpen 
változott meg a szellemi nézőpont olyannyira, hogy ez a máso- 
dik nő-kép felválthatta azt az előzőt, meg kell néznünk, mi 
történt a latin kereszténységben 1075 és 1125 között; meg kell 
vizsgálnunk egy sorsdöntő eseményt: az egyházi reform sikerét. 
A kolostorok gyülekezetének megtisztítása után következett a 

világiaké. A szerzetesi erkölcs érvényesítése azt eredményezte, 
hogy a férfiak két kategóriába lettek sorolva. Az egyik kategó- 
ria számára a nők használata szigorúan tilos lett. A másikba 
tartozóknak kellett asszonyt tartaniuk, de csakis egyet, még- 
pedig törvényest. Ez utóbbiak így elkerülhetetlenül beszennye- 
ződnek, éppen ezért az aszexuálisok alá tartoznak az érdem- 
hierarchiában, következésképpen a hatalmuk alá is. Ez a disz- 
krimináció olyan nyomot hagyott a nyugat-európai civilizáción, 
amely máig sem kopott le róla: évszázadokra szólóan beásta a 
tudat mélyére azt a képzetet, hogy a bűn legfőbb forrása a nemi- 
ség. A reform 1100-ban komoly akadályba ütközött, és ez az 
akadály a nő volt. Ő volt a nagy buktató. 

Először is azért, mert a megtisztítás munkáját a pápa irá- 
nyítása alatt végző férfiak, a püspökök, ama jó püspökök, aki- 
ket a züllöttségben megrögzöttek elűzése után iktattak be, 
gyakran jobb belátásra tért hajdani kéjencek voltak, így például 
Hildebert de Lavardin, Geoffroi de Vendőme barátja. Tudták 
jól, mi fán teremnek azok a gyönyörök, amelyeket le kell nyes- 
ni. Saját magukat sem volt könnyű megreformálniuk. Uggyel- 
bajjal igyekeztek teljesen megszabadulni saját bűnösségüktől: 
meglehet, hogy a meretriculae tabernae emléke, ifjúkoruk 
,kocsmai ringyócskáinak" emléke vissza-visszajárt kísérteni 
fantáziájukat. A nőkben hajlamosak voltak prostituáltakat lát- 
ni, ténylegeseket vagy potenciálisakat. Innen azok a költői 
kényszerképek, azok a rögeszmetársítások, melyek állandóan 
ott ólálkodnak a nagy Val de Loire-i tollforgatók tolla körül 
[műveiket lényegre törő alapossággal elemezte ki Jacgues Dala- 
run], ha a nőről írnak: egy Bendő, egy Bekebelező, egy Kiméra, 
egy Szörnyeteg. A bűnös a testükbe rögződött nőiség, azaz álla- 
tiasság. 

Másodszor: ezek a főpapok, lelkipásztori hivataluk gyakor- 
lása során, állandóan szembe találták magukat a női nemmel 
kapcsolatos valóságos problémákkal. A gyorsan fejlődő, gyöke- 
rükvesztett bevándorlók tömegét vonzó városokban virágzott a 
prostitúció. Ott voltak mindjárt azok az asszonyok, akiket ma- 
ga a reform lökött ki az utcára: akiket férjük kénytelen volt el- 
taszítani, mert pap volt, vagy nem volt pap, de bigámista volt, 
vagy vérfertőző. Szánalomra méltó teremtések, egyúttal veszé- 
lyesek, mert züllésbe vihetik a férfiakat. Milyen hely illesse 
őket egy tökéletes társadalom reformista szervezetében? Sokan 
úgy vélték - így Geoffíroi de Vendőme is, amint azt a farizeus- 

ról hangoztatott véleménye mutatja —, hogy lelki gondoskodás 
kell nekik, be kell fogadni őket, mint ahogyan az eretnekkörök- 
be is befogadták őket, megfelelő pásztorlevelet kell kidolgozni 
számukra. Nem veszélytelen vállalkozás ez, de elengedhetetlen. 
Meddig lehet elmenni? Robert d"/Arbrissel a pártfogásába vette 
öket akárcsak Jézus: felvette őket , koedukált" fontevraud-i ko- 
lostorába, sőt ők vitték a prímet, mert a szerzeteseknek elő 
lett írva, hogy szolgálniuk kell őket, magukra vállalni ezt az 
alázatot jegyesük, Krisztus szerelmének kiérdemléséért, mint 
ahogyan a lovag is illendően szolgálja az úrhölgyet férje, a nemes- 
úr kegyének elnyeréséért. Nem merészkedett Robert d"Arbris- 
sel túl messzire? Meg Abélard is, amikor azt állította, hogy a 
nőknek a Paracletushoz (a vigasztaló Szentlélekhez) szálló fo- 
hászai nem maradnak alatta a férfiakénak? Clairvaux-i Bernát 
nem győzte ostorozni ezért; szerinte Abélard , túl sokat beszél 
a nőkkel". A nőkhöz túlságosan közel merészkedő egyháziak 
vIleni rengeteg gyalázkodás jól mutatja, mekkora volt a zavar, 
a félig kimondott félelmek nyomasztó atmoszférája, a szexuá- 
lis beszennyeződéstől való elfojthatatlan rettegés: azok a nőpár- 
tiak aligha kerülhetik el a bűnbeesést... Hány főpap gondolta 
továbbra is, hogy nem árt távol tartani a nőket attól, ami szent, 
bizonyos szent helyekről kitiltani őket? Például az auvergne-i 
Mcnat-ból: Robert d"Arbrissel addig harsogta, hogy a nők is 
ugyanúgy részesülnek a Megváltó testéből, mint a férfiak, és 
ny nekik is joguk van bemenni Isten házába, míg végül sike- 
rült megnyittatnia előttük. Vagy teszem azt a provence-i Mag- 
dolna-mauzóleumból... 

Abban mindenesetre minden egyházi vezető egyetértett, 
hogy szükséges a nőt ártalmatlanná tenni. Tehát keretek közé 
kell szorítani, keretbe kell rekeszteni. A keret a házasság. A tö- 
kéletes asszony - s e tekintetben Mária Magdolna viselkedése 
példaszerű volt -— mindent az urától vár, szeretettel csügg rajta, 
de főleg retteg tőle. És szolgálja. Summa summarum, a tökéle- 
(cs asszony az az asszony, aki sír és nem beszél, szót fogad, tér- 
den csúszik az embere előtt. Ezért aztán minden serdülő lány- 
nak az a dolga, hogy feleséggé alakítsa magát. Olyan gazda fele- 
ségévé, aki majd gyeplőbe fogja. Vagy Krisztus jegyesévé, zárdá- 
ba zárva. Máskülönben minden esélye megvan az elkurvulásra. 
Két kategóriát nekik, kettőt mint a férfiaknak, azt is szexuális 
alapon: uxores — meretrices. Vagy matróna, vagy utcalány. Bele 
is fogtak hát akkortájt egynémely jó püspökök, a lavardini Hil- 

debert meg a rennes-i Marbode, megtért prostituáltak élettörté- 
netének újraírásába, mely prostituáltak oly tökéletesen megbűn- 
hődtek éppen abban, amiben vészthozó csáberejük rejlett, hogy 
szentté lehettek, és szentként is tisztelték őket azért, hogy szán- 
dékosan szétmarcangolták saját magukat, például az egyiptomi 
Mária, Thaisz... Hogy eltávolítsák az embereket a nagy bűntől, 
a nőt legborzalmasabb oldaláról mutatták be: mint az ékekkel 
felcicomázott csábítót, aki elcsavarja a férfiak fejét, arra csalo- 
gatja őket, ami a testek egyesülésében a legocsmányabb. Azt 
akarták bizonyítani mindezzel, hogy bármennyire bemocskolta 
is lelked a kicsapongás, fehérre moshatja azt a testi vezeklés. 
Ezért látunk új Thaiszokat, új elvonulókat e korban, csak nem 
a pusztába vonulnak el, hanem a városok kellős közepén egy 
cellába, onnan árad szét tanúságtételük, tanításuk, szózatuk. 
Szózatuk szótalan szózat: szózatuk a testük leépítése. Hát ezért 
hasonlít annyira a vendőme-i Geoffroi Magdalai Máriája az 
Egyiptomira. Ezért fohászkodtak hozzá a bűnösök, ezért vegyí- 
tették könnyeiket az ő könnyeibe, ezért kaptattak föl tömeges- 
tül a vézelay-i dombra: tudták -— megmondta nekik a composte- 
lai , Úti kalauz" -, hogy az Úr e nő érdemeiért megbocsátja az 
ő bűneiket. Jó közbenjáró ő, mert meghallgatásra talál, és azért 
talál meghallgatásra, mert rendíthetetlen vezeklő maga is. 

A 12. század küszöbén javában alakulgatott egy intézmény, mely- 
lyel az egyházi fennhatóság az erkölcsreformot akarta elmélyí- 
teni, összes híveit előírásai megtartására szorítani: ez az intéz- 
mény a vezeklés szentsége volt. A szertartás nem csak töredel- 
mes megbánást, bűnmegvallást követelt, hanem pénzbeli meg- 
váltást is. Ezt részben a nyilvános igazságszolgáltatás gyakor- 
lata sugallta, részben a kolostori közösségekben évszázadok óta 
dívó megkövetési eljárásokat terjesztették ki általa az egész 
társadalomra. A bírót kell megfizetned, , kielégítened" azzal, 
hogy aláveted magad valamely büntetésnek. Így egyre inkább 
testet öltött egy bűnvámtarifa ideája, a megváltó büntetések 
fokozatossá tételének eszméje: egy helyé, egy várakozási időé 
és egy, a szent dolgokat adminisztráló papok vezette könyvvi- 
telé. Ezenközben háttérbe szorult, lassanként köddé foszlott 
Jézus magatartása, aki egyetlenegy okból bocsátott meg: szere- 
tetből. Annak a nőnek testi megjelenése, aki mindenki másnál 
viharosabban szerette Jézust, elsősorban a bűnt és a bűn meg- 

valtását kezdte megjeleníteni a kollektív képzeletben. Ezek a 
vonások kristályosodtak ki a 12. és 13. században, miközben a 
vezelay-i ereklyék híre a tetőfokára hágott majd lassan hanyat- 
lott, és Mária Magdolna előkelő helyet foglalt el az új, ferences 
vs domonkos rendi vallási tömörülések jámbor gondolkodásá- 
han, miközben egyre nőtt a provence-i zarándokhely népszerű- 
ege — eleinte csak lassanként, később pedig rohamosan, még- 
pedig az után, hogy újibb Magdolna-ereklyéket találtak, ezút- 
tal Saint-Maximinben. Semmi kétség, Mária Magdolna sokak 
mára most is megmaradt , a boldogságos szerelmes leányzó- 
nak": hiszen az udvari erotika szóhasználata bekerült a , ro- 
nin" (kora-ófrancia) nyelvű Szentek életébe, amelynek taní- 
inasát a prédikátorok terjesztették; olyasmik álltak bennük, 
hogy Magdolna, ,az édességes szerelmes", Krisztusban , igaz 
..eretőre" lelt és , felette igen szerette őt erős lángolással", 
, "Ilemmel, jámborsággal és nagy édességgel". Amikor Szent 
lajos 1254-ben, Szíriából hazafelé jövet partra szállt Provence- 
han, és ellátogatott Sainte-Baume-ba (Saint-Maximinbe), fel- 
kapaszkodva ahhoz ,a magas sziklaboltozathoz, ahol, mint 
mondják, tizenhét évig remeteéletet élt a magdalai Mária", az 
a hely az ő szemében is inkább a misztikus extázisok színhelye 
lehetett, mintsem az önsanyargatásoké. De azért a vendőme-i 
( voffroi és Hildebert óta mégis a bűn kerül előtérbe, a testiség 
húne, mely fizikai önmegsemmisítéssel engesztelődik ki. Ennek 
"kesszóló bizonyítéka az, hogy a július 22-re rendelt evangéli- 
nini szakaszban a János-evangélium húsvét reggeli jelenetét a 
I.3. század során lassanként a farizeus házabeli, Lukácsból is- 
mert étkezésé váltotta fel: a kisírt szemű szerető képét a vétkeit 
"arató prostituálté. 

Azok a hívek, akik Vézelay-re, Saint-Maximinre függesztet- 
ek szemüket, először is a zokogó Mária Magdolnát látták. 
A könnyben úszást. Egy egész árvizet: Magdolna és Maximin 
,oly bőven hullaták könnyeiket, hogy könnyeik a kápolna 
il üvezetét nem csak öntözék, hanem annyira elöntötték, hogy 
"yes helyeken megállt rajta a víz", halálos ágyán pedig Mária 
Magdolna, , könnyekben törvén ki, oly módon járult teremtője 
"Ibbe, hogy két szeme valamely forrás folyó vizet ontó két víz- 
vIvezetőjéhez volt hasonlatos". Jacgues de Vitry a Magdolna- 
temáról prédikál; az ő számára nem kétséges, hogy e könnyek 
a... önmarcangolás, gyarlóságunk tudatának könnyei, forrásuk 
.a vétkeink okozta fájdalom". Mária Magdolna ekkor már első- 

sorban a vétkeit bánó utcalány, annak mutatják azok a prédi- 
kációminták, amelyeket a párizsi iskolák mesterei szerkesztet- 
tek a 13. században a prédikátorok számára egyre nagyobb 
számban: ezt a Magdolna-képet szánta a nép körében való 
terjesztésre az egyházi apparátus. 

Nem is szólnak soha e női témára szerkesztett prédikációk 
- Nicole Bériou, aki jól ismeri őket, egyértelműen megállapí- 
totta —, nem szólnak azok speciálisan nőkhöz soha. A 12. szá- 
zad vége óta egyre több és több nő lépett Mária Magdolna nyom- 
dokába: a világtól elvonulva vezekeltek, sírtak, úgy tettek, 
mintha ők is kizárólag az angyalok kenyerét ennék. Nos, 
a szavaikat, tetteiket, élettörténetüket elmesélő papok - azért 
magasztalták őket, hogy elhomályosítsák a katar vidékek ön- 
megtartóztató matrónáinak dicsőségét - eme begina apácákról 
szólván jobbnak találták nem említeni Mária Magdolnát: csak 
ne legyen ő a női szentség mintaképe. A nők előtt azt hangoz- 
tatták, hogy jócselekedeteikért a szerint fognak nagyobb vagy 
kisebb jutalmat nyerni, hogy a szüzek, az özvegyek vagy a fele- 
ségek sorában foglalnak-e helyet, márpedig a magdalai sem 
szűz, sem özvegy, sem feleség nem volt. Maga volt a megteste- 
sült periférikusság, mégpedig a legnyugtalanítóbb, mivel oly 
soká élt a bűnök bűvöletében. Peccatrix, meretrix. Bűnös, pros- 
tituált. Nem: a prédikátorok Mária Magdolnáról a férfiaknak 
beszéltek, azért, hogy felocsúdjanak tompaságukból, szégyell- 
jék gyengeségüket. Lám, mire volt képes egy gyenge nő! Mi- 
csoda bátorság, micsoda kitartás! Hát ti? A buzdítás rugója 
valójában a mélyen gyökerező nőgyűlölet: Mária Magdolna 
ezekben az erkölcsprédikációkban valójában az antinő, egyút- 
tal azonban a legnőibb nő, bűne és bájai miatt. 

E bájakat, melyekkel épp azért fegyverezte fel a nőket a Sá- 
tán, hogy vesztükbe vezessék a férfinépet, a Magdolna-szöve- 
gekre szerkesztett prédikációk óvatlanul túlságosan is kidom- 
borítják, nagyon is rájuk irányítják a hallgatóság figyelmét. Ve- 
szélyes dolog az ilyesmi. Az egyik ilyen hitszónoklat, minden 
bizonnyal Étienne Langton tollából, furcsamód egy akkoriban 
divatos témájú rondóra íródott, egy Párizs-szerte dalolt talpalá- 
való nótára: a rossz férjhez ment leány sorsán kesereg. Itt a 
rosszul házasodott leány nem más, mint Mária Magdolna, fér- 
jei pedig a hét főbűn démonai sorjában, egyre rosszabbodó sor- 
rendben. Az utolsó közülük természetesen a bujaság démona, 
a zsinóron rángatott és kihasznált nőszemély pedig egy prosti- 


44 


tuált. Bájoló. Mindig csábítani kész. , Akárcsak a mai nők", ki- 
ket egy másik prédikátor, Guillaume d" Auvergne varázsol lelki 
szemeink elé: testükkel büszkélkedők, azt , tetőtől talpig" min- 
denféle csínnal-bínnal felékesítők, , az arra járó férfiak kísér- 
tésbe vivésére alkalmas buja díszekkel", kiváltképpen azzal a 
fejkendő jármát lerázott hosszú hajukkal, amit egy prédikáció 
sem mulaszt el megemlíteni. , Ez az asszonyi nép legdrágább 
kincse", állítja Eudes de Cháteauroux. 

Kibontott haj, bőven ontott illatszer: a lovagi képzeletvilág- 
ban mindkettő az ágy nyújtotta örömök kebelbarátja. Felemle- 
getni az érzékiség eme csapdáit annyi az, mint felszítani a hall- 
gatóságban a remetelét olvastán támadt képzelgéseket: lágy, 
meztelen női hajlatok és domborulatok a vadul rájuk meredő 
sziklák között, leomló hajfolyam alatt sejlő test, bőr, hús: a sa- 
nyargatott, megkínzott, mégis tündöklő testiség. Csábító. Fes- 
tők, szobrászok gyűrkőztek neki újra meg újra a 13. század vége 
óta, hogy megragadják ezt a kétértelmű, felkavaró Magdolna- 
képet. Még a legaszkétikusabbja is, még az olyanok is, mint 
Georges de la Tour. Még egy Cézanne is. 

HÉLOÍSE 

A 12. századi Franciaország összes főúri hölgyeinek emléke kö- 
zül az Héloise-é az, amely a legkevésbé foszlott szerte napja- 
inkra. Mit tudunk Héloise-ről? Igazság szerint keveset. Aprólé- 
kos levéltári kutatások eredményeképpen az Íle-de-France-i fő- 
nemesség körébe sorolható. Atyai részről a Monmorencyek és 
a Beaumont grófok leszármazottja volt, anyai részről a chart- 
res-i vidame-oké, s így, akárcsak Abélard, egyikéhez tartozott 
ama két tábornak, mely VI. Lajos környezetében a hatalomért 
versengett a 12. század elején. 1129-ben mint az argenteuil-i női 
apátság elöljárója bukkan fel; fontos pozíció volt ez, előkelő 
származásának köszönhette. A közösséget ekkor feloszlatják. 
Héloise az ekként szétszóródó apácák egy csoportját Champagne- 
ba viszi egy remetelak közelébe, melyet Abélard alapított a 
Paracletus, azaz a vigasztaló Szentléleknek ajánlva. Ő lesz az 
új kolostor apátnője. A gondos és előzékeny Abélard himnu- 
szokat és prédikációkat ír az apácák számára; egyikük Szent 
Zsuzsannáról szól, és a szüzességet magasztalja. Fennmaradt 
Héloise Abélard-hoz intézett negyvenkét kérdése is. A legutol- 
só nem szentírásbeli szövegproblémára vonatkozik — ez az 
egyetlen ilyen -, hanem azt kérdezi, , vétkezhetni-e olyasmi- 
vel, amit Isten enged, sőt parancsol?" Abélard a házasságról, a 
házassági erkölcsről szóló kis értekezéssel válaszol, arról szól, 
hogy a vágyat és az élvezetet el kell fojtani. 

A legfontosabb, egyúttal a legbiztosabb dolog, ami e hölgy- 
ről tudható, az egy 1142-ben írott levélből tudható. Három ala- 
kot állít elénk. Az egyik Héloise. Negyvenedik életévébe lépett 
éppen, vagyis a korabeli kritériumok szerint az idős hölgyek 
sorába. A másik két szereplő férfi. Mind a kettőt Pierre-nek 
hívják. Az egyik, Cluny apátja, feje egy hatalmas, egész Euró- 
pát behálózó szerzetesrendnek, amelyben a szerzetesség intéz- 
ményének legfenségesebb koncepciója öltött testet; tisztelik, 
felnéznek rá; erkölcsi tekintélye a pápáéval vetekszik, talán 
még túl is szárnyalja. A másik Abélard mester, kora legmeré- 
szebb professzora. Éppen most hunyt el, hatvanhárom éves 

korában, a clunyi apátság egyik melléképületében, mert Petrus 
Venerabilis befogadta. 

A levél Héloise-nak szól, a clunyi apát írta. A clunyi apát 
nagy hírű író, szereti forgatni a tollat; kiválóan forgatja. Min- 
den tehetségét, a retorika szabályaiban való egész jártasságát 
beleadta ennek az episztolának, ennek a vigasztaló, lelket erő- 
sítő levélnek tökéletesre csiszolásába. Sok ilyen levél íródott a 
12. századi kolostorokban. Ezeknek a kolostorokba más kolos- 
torokból röpített szavaknak szárnyán, e sokáig érlelt üzenete- 
kén, melyeket címzettjük nem egymagában, hanem fennhan- 
von olvasott fel újra meg újra szellemi családja, az imádságos 
ús vezeklő életen ővele osztozó övéi körében, e mesterművek 
útján, melyeknek legcirkalmasabbjai másolatokban terjedtek, 
s mint a szóban forgó is, idővel levélgyűjteményeknek lettek 
büszkeségei, bensőséges érzelem- és gondolatcsere folyt szer- 
-etesek és apácák között, olyan férfiak és olyan nők között, 
akik abban a biztos tudatban zárkóztak el a világ zaja elől, 
hogy lemondásukkal az emberi értékskála csúcsára emelked- 
nek. Ezek a levelek talán az akkori latin nyelvű irodalom leg- 
markánsabb, legeredetibb darabjai, de ha nem, akkor is ők árul- 
ják el a legtöbbet arról, hogy milyen rugókra járt akkoriban a 
vondolat. 

Pierre éppen levelet kapott Héloise-től Champagne grófja 
utján: szorongó szívvel fordul hozzá a hölgy. Hogy erőt öntsön 
belé, az apát leírja Abélard életének utolsó hónapjait, egy pél- 
daadó, tanulnivalókban bővelkedő életét. Nagyon szépen halt 
meg: mint tökéletes szerzetes, feloldozást nyerve, minden bűn- 
től megtisztultan. De engem itt most nem Abélard érdekel, 
hanem Héloise. Két fontos információt közöl róla ez a doku- 
mentum, melynek hitelességéhez nem fér semmi kétség. Az 
vgyik az, hogy Abélard , az övé, Héloise-é": egyesült vele , testi 
egyesüléssel", írja Pierre anélkül, hogy házasságukról nyíltan 
beszélne, s e kapcsolatot később még szorosabbra vonta az is- 
teni szeretet; , ővele s az ő keze alatt" szolgálta sokáig Héloise 
az Urat; mostan immár , Isten melengeti kebelén" Héloise 
, helyett, mintegy ő maga, Héloise, mint egy másik ő maga" ; 
megtartja, hogy visszaadhassa neki az Utolsó Ítélet napján. 
A levél Héloise hosszas magasztalásával kezdődik: az apátnők 
példaképe, a démon ellen fáradhatatlan harcot folytató asszonyi 
várda jó kapitánya, az ellen a démon ellen, mely , a nőnek ősi és 
alattomos ellensége"; ezt, ezt a kígyót tiporja régóta Héloise, 

és szét fogja zúzni a fejét; harci láza új Penthesileává, új ama- 
zonkirálynővé avatja, az Ószövetség erős, nagy asszonyaival 
felérő erős, nagy asszonnyá; harci láza mindenekfölött szelle- 
mi, intellektuális adottság. Fiatal kora óta csodálatba ejtett; a 
földi örömöket megvetve, csak a tanulásra volt gondja; ebben 
oly kiváló volt, hogy lássatok csodát: szellemi dolgokban nő 
létére , csaknem minden férfit túlszárnyalt". Hogy az ég szol- 
gálatába lépett, nem csak az életvitelét, de minden gondolatát 
megváltoztatta gyökerestől. Mindet Krisztus szolgálatába állí- 
totta tökéletes alázatában, így lett igazán , filozófus asszony". 
Ebben rejlik az ő nagy-nagy ereje. 

A kép meglepő. Nemigen hasonlít arra a képre, amelyet az 
Héloise név idéz fel bennünk. Ennek a nőnek az alakja szilárdan 
megvetette lábát az európai képzeletvilágban, de nem mint a 
Clunyi Péter magasztalására és később a Clairvaux-i Bernátéra 
méltó mintaapáca. A párizsi Jean de Meung távolról sem a böl- 
csességét énekelte meg Héloise-nak ,A Rózsa regényé"-ben, 
hanem éppen ellenkezőleg azt, ami őt , tébolyultnak mutatta 
sokak szemében". Petrarcát ez a téboly elkápráztatta. Rousseau-t, 
Diderot-t ez a téboly megindította, sőt még Voltaire-t is. A 
romantikusok szívét lángra gyújtotta: a Pére-Lachaise temetőbe 
jártak a rendfőnöknő sírján magukba szállni, és a Szajna 
partján, a Notre-Dame tövében még látszik egy 1830-ban épült 
ház falán a felirat, hogy itt engedte át magát a lány a szerelmes 
tombolás rohamainak. És Rilke, és Roger Vailland, és még nap- 
jainkban is hányan és hányan. Az az Héloise, aki Jean de Meung 
óta az álmainkban él, a szabad szerelem bajnoka, a házasság 
kötelékének elutasítója, mert a házasság bilincsbe veri és köte- 
lességgé kötözi a test nagylelkű adományát; a szenvedélyes, a 
kolostori ruha alatt érzékiségtől izzó Héloise az, a lázadó, aki 
ellene szegül Istennek magának; a nő felszabadításának korai 
hőse. 

Ez az előzőtől annyira különböző Héloise-kép megtörtént 
eseményből burjánzott ki; az eseményről két másik levélből 
van tudomásunk. Az a kettő is autentikus, legalábbis valószí- 
nűleg autentikus. Az ilyesfajta szövegek kapcsán soha semmi 
sem biztos egészen; sokuk írásművészeti bravúf, irodalmi ösz- 
szejövetelekre csemegének szánt stílremek, vagy a szabad művé- 
szetek tanulmányozásában újonc diákok számára szerkesztett 
fogalmazásminta. A szóban forgó két levél címzettje Abélard. 
Az egyiket, akárcsak Petrus Venerabilis levelét, vigasztalásra 

szánták. Küldője Fougues, a deuili apátságnak, egy Monmorency 
melletti kolostornak a priorja, ugyanazon hatalmas családi kö- 
rök tagja, mint Abélard és Héloise. Abélard-t éppen kiherélték; 
legyen úrrá haragján, ne igyekezzék bosszút állni. Immár a saint- 
denis-i kolostor lakója, távol a világtól. Meg aztán meg is bűn- 
hődtek támadói: férfiasságuktól őket is megfosztvák, sőt ama- 
oknak ráadásképpen még a szemeik is kitolvák. Elnyerte bün- 
letését az is, aki felfegyverezte volt őket a böllérbicskával: 
megfosztották kanonoki járadékától. De főleg azt gondolja meg 
Abélard, micsoda haszna származott e megpróbáltatásból: most 
már szabad, megszabadult, meg van mentve a kárhozattól, 
amely felé a legjobb úton volt. Ezt bizonyítandó Fougues pont- 
ról pontra végigköveti ezt a legjobb utat egészen a drámáig, 
mnelybe torkollt. Előbb a siker, a hatalmas siker, a mester sza- 
vait, , a filozófia tiszta forrását" inni mindenfelől tóduló hall- 
ratók tömege. Aztán az elbukás. A buktató, , mint hírlik", a 
, szerelem" (értsd: a férfivágy) volt, , a minden nő szerelme: a 
vágy hálójával ejtik rabul azok az élvvágyó férfit". Fougues 
erről többet nem mond; ő szerzetes, ilyesmiről egy szerzetes 
nem beszél. De beszél Abélard gőgösségéről, azon elidőzik: 
,, Túl nagy tehetséggel áldatván meg... mindenki másnál többre 
tartottad magad, még azoknál a tudós férfiaknál is, kik teelőt- 
ted ápolták a bölcsesség kertjét." Előbb Superbia, Gőg. Utána 
"Wwaritia, Kapzsiság: egy párizsi professzori katedra akkoriban 
busásan jövedelmezett. Végül Élvhajhászás: , Amit csak keres- 
tél a tudományod kiárusításával, azt mind egy feneketlen sza- 
kadékba hánytad, a szerelem űzésére fordítottad. Mindenedből 
kiforgatott az asszonyi állatok farkaséhsége." Most végre min- 
HInből kigyógyultál. S minek köszönhető ez? Tested egy semmi 
kis porcikája kioperálásának. Micsoda nyereség! Először is, ha 
kevesebbet keresel is most, a költekezésre is kevesebb alkalmad 
nyílik: vendégeskedhetsz a barátaidnál, mert nem kel! többé 
lélteniük tőled házanépük nőnemű felét. Vége a kísértésnek, a 
szodomista fantáziálgatásoknak, az éjszakai megtisztátlanulá- 
soknak. A miskárolás mint a megváltás eszköze. A levél a reto- 
rikai szabályoknak megfelelően planctusszal, a balszerencse si- 
ratásával fejeződik be. Párizs talpig gyászban: püspöke, papsága, 
polgárai, végül — és főleg — a nők. , Beszéljek-e a nők könnyeiről, 
minden nőéről? A hír hallatán könnyek öntötték el orcájukat 
vrted, elvesztett lovagjukért. Mintha csak csatában vesztette 
volna el mindegyikük a hitvesét (vir) vagy a szeretőjét (amicus)." 


49 


Nem úgy a másik episztola: az a pocskondiázók fajtájából 
való. Szerzője Roscellinus, egy magiszter, ki hajdan Abélard-t 
Touraine-ben oktatta. Abélard Roscellinussal szemben védel- 
mébe vette Robert d" Arbrisselt, egy megvilágosodott apostolt, 
aki befogadta a felbolydult lelkű asszonyokat Fontevraud-ba, 
ebbe a kettős kolostorba, ahol a később a Paracletus-kolostor- 
ban is bevezetett szabályzat szerint a barátok minden termé- 
szetes hierarchia felrúgásával az apácáknak és az apátnő irányí- 
tásának vannak alárendelve. Roscellinus először is Robert urat 
támadja a társadalmi rend védelmében: , Láttam, miként fogad- 
nak be férjüktől elszökött asszonyokat, hogyan követeli vissza 
őket hitvesük; láttam, mint tartják ott megátalkodottan őket 
haláluk napjáig... Márpedig ha a feleség megtagadja házassági 
kötelessége teljesítését, és ha ezért férje itt-ott bujálkodni kény- 
telen, nagyobb bűn terheli a bujálkodásra kényszerítőt, mint a 
rákényszerítettet. A paráznaságban a férjét elhagyó asszony 
vétkes, ha a férj vétkezni kényszerül." És természetesen még 
vétkesebb az, aki visszatartja az asszonyokat. Mindazonáltal a 
lényeg itt Roscellinusnak volt tanítványa elleni kendőzetlen 
támadása. , Láttalak Párizsban, Fulbert kanonok vendége voltál, 
a házába fogadott, asztalához ültetett, meghitt barátot illető 
tisztelettel bánt veled. Rád bízta az unokahúgát, egy nem balga 
szüzet... De te nem okoskodni tanítottad féktelen bujaságod- 
ban, hanem szeretkezni. Ez a gaztett több bűnt egyesít magában. 
Vétkes vagy hitszegésben, bujálkodásban és lilomtiprásban." 
Mindezek tetejében Abélard még ma is, még megcsonkítva is a 
nő révén vétkezik. Saint-Denis apátja engedi, hogy tanítson. 
, Amit hamis tanaid tanításával keresel, a szajhádhoz hordod 
szolgálatai jutalma gyanánt. Magad hordod személyesen, s amit 
mint a remélt gyönyör ellenértékét nyújtottál régen, amikor 
még nem voltál a tettre képtelen, azt most hálád jeléül adod. 
Súlyosabb a bűnöd most, hogy régi kicsapongásokat fizetsz meg, 
mint amikor újakat vásároltál." 

Ne akadjunk fenn a túl borsos nyelvezeten. Az episztoláris 
ékesszólás szabályai miatt lövöldözni ebben a barokkosan cir- 
kalmas korban csak nagyágyúval lehetett. Egyelőre figyeljünk 
csak a három levél tartalmára. Itt van két híres, nagyon híres 

Íilozotus kik egy testté lettek a testi szerelemben. Pierre szó- 
használatával egyesültek (copulation), a Roscellinuséval üze- 
kedtek. Így vagy úgy, mindkét esetben egy párt alkottak, és e 
páralkotás tartósnak bizonyult. Mindketten szerzetesi életet 

választván, kéz a kézben meneteltek az üdv felé, bár a nő mind- 
azonáltal , a férfi alatt", a férfinak alávetve szolgálta az Urat. 
A férfi a cselekvő fél most is, amint illik. Az egész kalandon át. 

, A nők szerelme" lett a veszte, ,a minden nők szerelme". 
Tehetség, dicsőség, pénz, semmi sem hiányzott vágyai köny- 
nyűszerrel való kielégítéséhez. Párizs az adásvétel hazája: ott 
adják a tudományt, és ott veszik a nőt. Az ifjú Abélard tehát az 
a fajta ember volt, akit kedvelnek a nők. Hol az igazság? Vajon 
az integristák térfelén-e, akik rosszmájúan értelmezték a nők 
lelke iránt való újsütetű, 12. század eleji gondoskodást, mond- 
ván, hogy az viszi rá Isten egyes szolgáit a nőkkel való távolság 
csökkentésére? Például Robert d"Arbrisselt és a modernségben 
vele versengőket, akikről teli szájjal híresztelték, hogy tanítvá- 
nyaik a bűnbánatot gyakorló nőkkel hálnak? 

De ami Abélard-t illeti, nincs mit találgatni, a dolog egyér- 
telmű: Abélard megkaparintotta Héloise-t. Az ügy tulajdon- 
képpen banális. Tudjuk, milyen buján tenyészett akkoriban a 
háztartáson belüli szexualitás. Egy nemes kanonok hatalmas 
házanépe körében kéznél volt egy serdülő leány, a háziúr uno- 
kahúga. Itt a nyulacska, el ne szalaszd. Akárcsak azok a nád- 
szálkisasszonykák, akiket a lovagregényekben oly nagylelkűen 
bocsát papájuk az átutazóban lévő deli vitéz rendelkezésére, a 
vendégszeretet illemszabályainak megfelelően. Csakhogy a mi 
esetünkben a ház ura nem ment ennyire messze a vendégsze- 
retetben. Kappant csinált a liliomját eltipró kakasból. Úgy lát- 
szik, ez 1113-ban történt, 1114-ben ugyanis Fulbert, a herélés 
szorgalmazója, akit Fougues szerint javainak elkobzására ítél- 
ték, öt évre valóban eltűnik a Notre-Dame kanonokainak név- 
soráról. Egy kis baleset. De ahhoz elég nagy, hogy világraszóló, 
legalábbis a párizsi tanintézetek és a királyi udvar szűk vilá- 
gára szóló botrányt kavarjon: egy neves tudós, amint meg- 
fosztják férfiasságától egy ugyancsak jó nevű tudós hölgy miatt. 
Képzeljük el, hogy Jean-Paul Sartre-ral történik ilyen bosszantó 
incidens az ötvenes évek Párizsában. Hát az Abélard-éról is 
sokat beszéltek, és sokáig. Ez a nagy port felvert eset bőséges 
anyagot szolgáltatott egy szép és erkölcsnemesítő históriához, 
melyben alkalmasan fölvethetők voltak a 12. század eleji észak- 
franciaországi tudós férfiak egyes égető problémái. Foglalkozási 
problémák: a szellemi foglalkozásnak a világi hívságokkal való 
kapcsolata, az olyanokkal, mint az önhittség, a pénzéhség. És 
kivált a szexuális problémák. Épp ezek a problémák vannak 

felvetve egy levélsorozatban, melyet a Paracletus-apátságban 
gyűjtöttek össze. A levelek azt állítják saját magukról, hogy 
1132 körül íródtak, tizenkilenc évvel a kellemetlen esemény 
után. Valójában mindazon kéziratok közül, amelyek közvetítik 
nekünk e híres írásműveket, a legkorábbi is sokkalta újabb sü- 
tetű ennél: Jean de Meung-től származik, ő fordította le lelke- 
sedésében ezt a levelezést latinból. Egész nemzedékek olvasták 
újra meg újra, és könnyeztek rajta. Ott van bennük Héloise és 
Abélard, jelen vannak, beszélnek, ők a dr-áma szereplői. Négy 
kép, egy végkifejlet, előjátéknak egy monológ. 


hl 


1. 


Egy jóbarát vigasztalásának ürügyén Abélard hosszan, nagy 
odaadással ecseteli saját bajait. Élt, boldog volt. Egyszerre csak, 
mondja, két csapás sújtotta, éppen azon a két hídfőn, melyen 
bűne, a fennhéjázás, lábát megveté, s mely két hídfő nem más, 
mint a szellem és a test. Az egyik csapás életműve elítélése és 
megsemmisítése, a másik a férfiasságától való megfosztatás. 
A vallomás középpontjában tehát a jól ismert esemény és vele- 
járói. Nem a szoknyavadász áll itt előttünk, akin Fougues a 
nyelvét köszörülte. Az az ember, aki itt előttünk áll, tiszta és 
makulátlan. Csak az a bökkenő, hogy gazdag, mert ,,a világ, jól 
tudjuk, elkényezteti a lelket, a lélek ereje felszívódik a test kedv- 
telései közepette... Azt hittem, nincs bölcse, filosofusa a világ- 
nak csak én, egyedül én, és eleresztettem a gyeplőt, a vágy gyep- 


lőjét, holott eladdig megtartóztattam volt magam." Fulbert há- 


zában megkísértette Héloise, az , elég szemrevaló" Héloise, aki 
azonban , inkább tudás dolgában volt dísze nemének". A női 
nemnek e dísze Abélard karjaiba omlott. Abélard nem volt rest 


élni az alkalommal, mégpedig ínyenc módjára: , Ami új csak e. 


dologban kigondolható volt, azzal mi el nem 162 te kéláltbt 
szerelmünket jól megfűszerezni. " Az élv rabszolgája lett, ,a 


időnek múlatója", jegyzi meg Étienne Gilson, mint Érec Cpré. ; 
tien de Iroyes verses lovagregényében, a rangjával j járó köteles- , 
ségek nem teljesítője, tanulmányainak elhanyagolója, , az éjsza- f. 


káknak szerelmes virrasztásokkal átvirrasztója". A nő , kimerí- 


tő" karjaiban elférfiatlanodott, elpuhult; hiába volt oly fennen : 


való a szárnyalása, csak annál nagyobb lett aztán a zuhanása. 
Héloise teherbe esett. Abélard Bretagne-ba szöktette, a szülő- 


földjére. Fiuk született. A nagybácsi becsületről beszélt, elég- 

tételt követelt. Abélard hajlandó volt feleségül venni Héloise-t, 
le kikötötte, hogy a dolognak titokban kell maradnia. Meg- 
vgyeztek a házasságban, tudniillik a férfiak egymás között, 
mert a lány nem kért belőle. Rá lett kényszerítve. A titkos 
nász után a szégyenpírban égő és jó híréért aggódó férj bezárta 
ieleségét az argenteuil-i kolostorba; minthogy ott nőtt fel, Pá- 
rizsban házasságról, anyaságról mit sem sejtve azt hihették, 
hogy egyszerűen megy vissza bevégezni a neveltetését mint sza- 
had bentlakó, előkelő származású szűz kisasszonyok társaságá- 
han, kik szegről-végről még a rokonai is mind. Héloise rokon- 
síga úgy érezte, hogy megdézsmálták a veteményeskertjüket. 
Bosszút álltak. A kiherélt Abélard szerzetes lett. Akkor kény- 
szerítette rá feleségét, hogy ő is vonuljon el a világtól, legyen 
apáca. Ezt az önéletrajzot azután írta, hogy elhelyezte Héloise-t 
a Paracletus-apátságban; ő maga négy éve már a saint-gildas-de- 
:huys-i breton apátság feje. 


2. 


I. hosszú episztola Héloise kezébe került; ekkor lép színre az 
vIső képben ő. Most ő ír panaszos levelet annak, akit , férjé- 
nek" és , urának" nevez, nagyon magasan szárnyaló, nagyon 
méltóságteljes levelet. A házasságkötés után, melyből ő nem 
kért, nem akart, mert, mint írja, a , szajhája" akart maradni, 
hogy szerelmük célja és értelme egyedül szerelmük legyen, - e 
házasságkötés után az ő szerelme oly tombolóvá lett, hogy 
önmagán erőszakot téve nem Istennek, hanem csakis őneki, 
lérjének engedelmeskedve vonult kolostorba. Most rajta a sor, 
hát rajta, teljesítse ő is férji kötelességét. Eleddig magára hagy- 
la, őt is meg azt a kis asszonyi nyájat is, melynek ő, Héloise, 
Varacletusban a legeltetője. Mert ő, Abélard, soha sem törődött 
mással, mint a saját kedvteléseivel. Most, hogy már nem tud 
mit kezdeni vele, magára hagyja. De ő, továbbra is szerelmé- 
nek rabja, az igazi szerelemé, a test és a lélek szerelméé. Őneki 
most is szüksége van Abélard-ra. Valamikor Abélard vezette be 
a gyönyörök kertjébe; most jöjjön, és Isten kertjének kapuját 
nyissa meg előtte. 


). 


Abélard válasza. Személytelen hang. Második kép; az elsőnél 
:okkalta fakóbb. Az ereje fogytán levő férj röviden mentegető- 
ik. Azért nem adott magáról életjelt, mert tudja, milyen bölcs 

asszony a felesége, s az Úr egyébként is teljes erejével támogat- 
ja az őt kolostorokban szolgáló asszonyokat. Héloise továbbra 
is kénytelen lesz nélkülözni őt, Abélard-t. Aligha lesz ő már 
sokáig az élők sorában: a Saint-Gildas-beli szerzetesek azt la- 
tolgatják, hogy megölik. Kéri, hogy a Paracletus-kolostor mo- 
nialisai imádkozzanak a lelkéért addig is, míg testét majdan 
nyugalomra helyezik. A nők imája semmivel sem kevésbé 
hatásos, mint a férfiaké; kevesen voltak akkoriban, akik így 
gondolkoztak. 


4. 


Attól, hogy Abélard válaszol, és a talán sarkában járó halál pusz- 
ta említésétől szökellt magasra a negyedik levél átszellemült 
drámaisága. , Annak, aki Héloise számára Jézus Krisztusban 
minden, attól, aki Abélard számára Jézus Krisztusban minden." 
Már ebben a bevezető mondatban ott van a meghajlás, mibe 
a kegyelem görbíti a térdet, a hátat és a szellemet: a Krisztus 
előtt való meghódolás. De mégis, mindenekelőtt ott van benne 
a szerelem hatalma. A szenvedély csap magasra minden lépés 
nyomán e kádenciás, jó súlyelosztásos latin mondatokban; lát- 
szólag fel-felbomló rendjük a lélek tengermorajlását hivatott a 
szavak gyöngykagylójába zárni. Most kell felkiáltani: igen, ez 
az, ez itt a nőiség tiszta kifejezése! Most érzi úgy a nő történel- 
mének kutatója, hogy végre női hang üti meg a fülét, hogy vég- 
re meghallja, mi motoszkált a női szív legmélyén nyolcszáz 
évvel ezelőtt. A reszkető Héloise el nem viselheti, hogy Abélard 
őelőtte hagyja itt e világot. Kusza örvény ragadja el, már nem 
ura magának, kifakad Isten ellen. Miért sújtott le rájuk az Úr, 
és épp a házasságkötés után, holott kiegyenesítése volt az annak, 
mi addig görbe volt? Miért csak Abélard? Talán őmiatta, Hé- 
loise miatt? Mert igaz a mondás, hogy ,,a férfi romlásának leg- 
hatékonyabb eszköze a felesége." Ezért rossz dolog a házasság, 
és igaza volt Héloise-nak, amikor nem kért belőle. Vezeklést ró 
ki magára, de nem Isten kedvéért, hanem azért, amit Abélard- 
nak kellett kiállnia. Mert Abélard-t fosztották meg nemétől, 
nem Héloise-t. A nőt nem lehet megfosztani nemétől, a nőt 
nem lehet megmenteni a vágy mardosó karmából. Nőiségében 
Héloise nem képes a megbánásra. A legodaadóbb ájtatosságok 
mélyén is megszállottja marad az elvesztett gyönyörök emlé- 
kénck. 

5. 


Jól irányzott találat volt. A negyedik felvonásban Abélard meg- 
elevenedik. Hogy válaszának értelme világos legyen, , Krisztus 
menyasszonyához" szól. A központi téma a házasság lesz. Ő 
rossz férj volt, kicsapongó, feleségét üldözte, még az argenteuil-i 
refektóriumba is erővel vitte, ütlegekkel kényszerítette enge- 
delmességre. Büntetése megérdemelt büntetés volt hát. Jóté- 
kony hatású büntetés: attól a részétől szabadította meg a tes- 
tét, amelyre a , vágy birodalma" a hatalmát alapozta. A vágy 
már csak Héloise-t tartja vasmarkában. Vigasztalódjék: azzal, 
hogy tűri, a mártírium dicsőségéig tör fel. A rendbe lépvén az 
Úr menyasszonya lett, ő a tökéletes férj, sőt a tökéletes szerető; 
Abélard az Úr szolgája. Héloise tehát immár fölötte áll evilági 
térjének, a , hölgye", úrasszonya. Mindennapra való imát dik- 
tál hölgyének, s az az ima a házas állapot magasztalása: , Isten, 
ki az ember teremtésének kezdetén megszentelted a nász szent- 
ségét..., Te egyesítettél bennünket és Te választottál el ben- 
nünket, amikor úgy láttad jónak." Amit elkezdtél, végezd be, 
, akiket elválasztottál az evilágon, kösd őket magadhoz az ég- 
ben mindörökre." Éppen ezt ígéri meg Héloise-nak Pierre de 
Cluny tíz évvel később, 1142-ben. 


6. 


A dráma hirtelen megoldódik a következő levél elején, Héloise 
utolsó levelében. Héloise engedelmeskedik. Többé nem fogja 
engedni kezének, hogy papírra vesse az ajkára toluló szavakat, 
a gyenge női testét hatalmába kerítő vad, lüktető szívverés 
küldötte szavakat. Mindent meg fog tenni, hogy magába fojtsa 
a szót. A hallgatás hétpecsétes lakata alá zárja szerelmét, ke- 
servét és vágya kitöréseit. Térjünk más tárgyra, írja. Most azt 
kéri mesterétől, szerkesszen új szabályzatot a Paracletus-kö- 
zösség számára. Abélard és Héloise levelezésének hátralevő, 
véget érni nem akaró és a mi számunkra elviselhetetlenül 
unalmas részében már semmi egyébről sincs szó. 


kk 


Megzabolázhatatlan szabadságakarás, a bűnbánatról való konok 
hallgatás, szerelem és szenvedély a la Stendhal: ez Héloise, ezt 
magasztalta az egekig Cluny apátja, ezt a notórius lázadót. Ho- 
eyan lehet ezt megérteni? Melyek hát az igazi Héloise jellem- 

vonásai: azok-e, amelyeket az apát tulajdonít neki, vagy azok, 
amelyeket a levélváltás fed föl? Hogyan hámozhatja ki a törté- 
nész az igazi Héloise-t? 

Először is legyen bizalmatlan és kételkedjen. A szöveg gya- 
nús. Hitelességét már a 19. század elején kétségbe vonták. Tu- 
dósok álltak sorompóba mellette és ellene. Van, aki hamisítást 
lát benne. Sokan úgy vélik, hogy az Héloise-nak tulajdonított 
leveleket ha nem maga Abélard írta is, mindenesetre férfikéz- 
től valók, akárcsak a Portugál levelek. Én ebben a vitában nem 
teszem le a garast; de kiemelném a hamisításpártiak — egy vala- 
milyen fokú és mélységű hamisítás híveinek - legerősebb ér- 
vét: azt, hogy túl szép a menyasszony, túl kerek ez a levelezés. 
Az összes korabeli levelezésektől különbözik, mégpedig abban, 
hogy a levelek túl takarosan vannak elrendezve, túl pedánsan 
válaszolgatnak egymásra, akárcsak Rousseau Az új Héloise- 
ában vagy Laclos A veszedelmes viszonyok című regényében. 
Másodszor: úgy rémlik, egyes episztolák kívül rekedtek; valaki 
jól megfontolt válogatással egyetlen tömbszerű és impozáns 
épületet emelt itt. Végül pedig, a kéziratok szövege -— mind le- 
galább másfélszáz évvel későbbi keletű a bennük szereplő ese- 
ményeknél - címekkel ellátott fejezetekre oszlik. A levelezés 
Abélard-nak tulajdonított részében korábbi passzusokra való 
vissza-visszautalások vannak. Semmi kétség: aprólékosan ki- 
munkált irodalmi konstrukcióval van dolgunk. Ugy lehet ol- 
vasni, akár egy regényt. Olyan regényt, amelynek főszereplője 
férfi. Igaz, hogy a női szereplő nagyobb súllyal esik latba, mint 
a lovagregényekben; de a figyelem központjában mégis csak 
Abélard áll, ugyanúgy, mint Trisztán vagy Lancelot a maguk 
regényében. De azt azért nem mondhatjuk, hogy mindenestől 
kései fikció a levelezés, ahhoz túl sok, VI. és VII. Lajos korára, 
a párizsi iskolák világára utaló célzás van benne, pontos és 
nagybecsű célzások. Korabeli az, a 12. század közepéről való. 
De nem kevésbé nyilánvaló az sem, hogy gondos egybeszer- 
kesztésen esett át később; hogy ki volt az a szerkesztő, az már 
nem fog kiderülni soha. 

Tegyük fel, hogy valóban Héloise írta azt a bizonyos három 
levelet, bár én ezt a magam részéről kétlem. Ha a történész ezt 
teszi fel, azkor vigyázzon, nehogy beleessen abba a hibába, abba 
a félreértésbe, amely e dokumentum félreértelmezéséhez veze- 
tett és vezet mind a mai napig. A 12. században nem úgy írtak 
levelet, mint Leopardi vagy Flaubert korában, vagy mint ma- 

napság, ha ugyan írnak még. Mint már említettem, ami kora- 
beli levél csak fennmaradt, az mind a közönségnek volt szánva 
mint valami prédikáció, mint valami tragédiát bélelő tiráda; 
azért is beszéltem az imént drámáról. Személyes, bizalmas köz- 
lés éppúgy nincs bennük, mint a nagy udvari trubadúrköltemé- 
nyekben. Semmiféle spontán szív-küldi-szívnek. A levélírók 
első gondja az volt, hogy írói virtuozitásukat csillogtassák, a 
szavak hangzásával, a mondatok ritmusával játszva; aztán pe- 
dig a műveltségüket, idézetekkel tűzdelve meg a szöveget. Az 
Iéloise-nak tulajdonított levelek is hemzsegnek tőlük. A meg- 
sebzett szerelem látszólag elfojthatatlan sikolyának kellős kö- 
zepén, Szent Ambrus-, Szent Ágoston-, Szent Pál-mondatok 
hűtik le bennünk, 20. századi emberekben, a megindultságot, 
amikor már épp szorongatni kezdené a torkunkat. Nem vallo- 
más ez, hanem tudós demonstráció; ez a benyomásunk csak 
erősödik, amikor rájövünk, hogy Héloise kitűnően játssza sze- 
repét: a megátalkodott vétkest, amint azt megfogalmazza Szent 
Jeromos Jovinianus elleni diatribéjében. , A bűn emléke rákény- 
szeríti a lelket, hogy tetszelegjen benne és valamiképpen akkor 
is vétkes legyen benne, amikor éppen nem követi el." Ezen a 
tételen alapul a dc-áma. A kimódoltság akkor válik nyilvánva- 
lóvá, amikor rájövünk, hogy ugyanez a szentencia már Abélard 
vallomásában is idézve volt őrá vonatkoztatva, a megváltáshoz 
vezető út elején, amikor az üdvösség felé kezdett masírozni, 
mutatva az utat, amint azt egy férjnek kell is mutatnia. A szót 
igen pontosan kodifikált és oktatott szabályok szerint forgat- 
ták akkoriban; aki e szabályokat nem ismeri, vastagon félreért- 
heti az effajta szövegépítményt. Csak egy példa: mint Peter 
von Moos kimutatta, az a hallgatás, amelyet utolsó levelében 
kényszerít magára a Paracletus apátnője, az a hallgatás, amely 
vcxtatikus hevületeknek lett kiváltója, mert a büszke megnem- 
alázkodás kifejezésének vették, valójában stilisztikai alakzat, 
mit a fogalmazástani kézikönyvekben a prateritio címszó alatt 
oktatnak. Abélard kortársai naponta éltek vele eszmei csatáro- 
-ásaikban a discussiót bevégzendő. 

Akinek az írás volt az ambíciója, az szükségképpen e merev 
lormákba öltöztette gondolatait, egy olyan retorika formáiba, 
amelytől már elszoktunk. Ily módon felöltöztetve maradtak 
ránk azok a szavak, amelyeket Héloise-nak tulajdonítanak, és 
olyan írásmű részeként, melyet nagyszámú hallgatóság meg- 
vyőzésére szerkesztettek egybe. Ha ezt a lényeges mozzanatot 

nem tévesztjük szemünk elől, ha eltekintünk a hitelesség ma 
már meg nem oldható kérdésétől, és annak fogadjuk el a levél- 
gyűjteményt, aminek összeállítói szánták, akkor biztos végkö- 
vetkeztetésként elmondhatunk annyit, hogy e szavak kolostor- 
ban íródtak, mégpedig a lelkek épülésére. Ezzel meg is ragadtuk 
e szöveg igazi jelentését. Egyúttal azt is megtudjuk, milyennek 
látták kortársai Héloise-t. Hát nagyon másnak, mint a roman- 
tikusok és mint manapság is sokan közülünk. 

Úgy látszik, a gyűjteményt afféle emlékműnek szánták, a 
Paracletus két alapítója emlékét megörökítő emlékműnek, 
mert szokás volt a kolostorokban az ilyen emlékmegörökítés. 
Az ,emlékmű" úgy festi e két ember , szenvedélyét", amint az 
a szentek élete műfajában szokás: mint szenvedést, megpróbál- 
tatást, mit el kell szenvedniük, hogy felkapaszkodhassanak az 
önlegyőzésnek és végül valamiféle szentségnek a magaslatára. 
A levelezés egy kettős - és nehéz - megtérés útját rajzolja meg 
aprólékosan; jelesül azt mutatja meg, milyen fáradságos dolog 
az, kibújni a rossznak uralma alól, megbánni vétkeinket, bűn- 
bánatot gyakorolni. Abélard filozófiájának zézkelelően - mely 
szerint nem a tett, az elkövetés a vétek, hanem a szándék — azt 
állítja, hogy a legszívósabb bűnök nem a test, hanem a szellem 
bűnei; hogy legyen bár önmegtartóztatásunk mégoly szigorú, 
vétkünket nem vetkőztük le mindaddig, míg a vágyat le nem 
gyűrtük, mindaddig, míg sajnáljuk az önmagunktól megtaga- 
dott gyönyört, mindaddig, míg e sajnálatot elménkből ki nem 
űztük. 

E szöveg tehát elsősorban erkölcsi értekezés, éppoly épüle- 
tes, mint a korabeli szentek-élete meg a lovagregények. Egy 
kaland elbeszélése útján a helyes viselkedésre oktat. A pedagó- 
giai szándék nyomban be van jelentve, a legelső levél legelső 
mondatában: , Az emberi szenvedélyek felkeltésére vagy mér- 
séklésére a szónál gyakorta hatékonyabb a példa (exemplum)." 
Valóban: a levélcsokor egyetlen hatalmas exemplum módjára 
lett formába öntve, hogy illusztrálja: a nő képes megmenteni 
lelkét. E célból először is azt tárja előnkbe, hogy a házasság jó 
intézmény, aztán meg azt, hogy nem csak jó, hanem bizony 
még példának is szolgálhat annak, aki kolostorában megfelelő 
hierarchikus viszonyt akar bevezetni a férfiak és a nők között, 
végül pedig azt, hogy mi is az a nőiség, mik sajátos hibái és 
erényei. Vegyük szemügyre e három pontot. 


x 

Gyenge lény a nő, gyenge. Ha egymaga van, kárhozatra van 
ítélve. Egy férfinak kell segítenie: ha nincs apja, fivére, nagy- 
bátyja, férjet neki. A Levelezés egyéb hirdetnivalók között a 
házasság dicséretét is tartalmazza, ugyanúgy, mint Abélard- 
nak Héloise utolsó, negyvenkettedik , problémájára" adott vá- 
lasza. Kérelmeit előadva, Héloise ,ebben is eleve alávetette 
magát" Abélard akaratának. A házasság kérdése foglalkoztatta 
tehát a Paracletus apátnőjét. Az összes egyháziakat foglalkoz- 
tatta az akkoriban: abban a korban vagyunk, amikor a teológu- 
sok még mindig tépelődnek, nem veszélyes dolog-e bevenni a 
házasság intézményét a hét szentség közé. Szövegünk ebben a 
vitában is leteszi a garast: egy konkrét eset leírásával világítja 
meg a házasság nagy és üdvös előnyeit. Bizonyítását mindazon- 
által azzal a megjegyzéssel kezdi, hogy némely házasságok bi- 
zony rosszak. A mi két szerelmesünk házassága is rossz volt 
kezdetben. Rossz voltának három fő oka van. Az első az, hogy 
titokban köttetett: egy hajnali órán, mindössze néhány rokon 
jelenlétében elröppent áldás, semmi nyüzsgő és vidám nász- 
nép, semmi széles nyilvánosság, amint az a frigyre lépéseknek 
dukál, hogy vérfertőzésnek, bigámiának elejét vegye. Rossz 
volt másodszor azért, mert a frigyre lépők szándéka sem volt 
jó: Abélard bevallja, hogy csak az élvvágy hajtotta, , a bírvágy, 
az, hogy megkaparintsa, örökre megtartsa magának ezt a lányt", 
nehogy ez a gyönyörszülő test elragadtassék tőle, más férfiak 
karjába taszíttassék , családja manipulációi vagy a test csábítá- 
sai által". Rossz volt pedig végül azért, mert a házasulandó lány 
nem kért belőle, márpedig az egyházi fennhatóság fennen hir- 
dette, hogy a házassági köteléknek kölcsönös beleegyezéssel 
kell köttetnie; ez a házasság tehát ingatag alapokon nyugodott, 
nem is lehetett hát áldásos, mint a megfelelő módon kiszolgál- 
tatott szentségek. Nem lett jó házasság módjára gyógyír, testi 
vágyakat gyógyító. Abélard testében az esküvő után sem tom- 
bolt kevésbé a tűz, minden tilalmat áthágva még az argenteuil-i 
kolostor rejtekébe is utánament Héloise-nak, és minden elkép- 
zelhető , förtelem" elkövetésére kényszerítette. Mindebből az 
következik, hogy Isten jó okkal állt bosszút , a házastársakon 
inkább, mintsem a bujálkodókon", méltán tartogatta dúló ha- 
ragjának kitörését az esküvő utánra. Igazság szerint súlyosabb is 
a házasság szentségét szennyezni be, mint itt-ott paráználkod- 
ni. Az is helyes volt, hogy előbb a férfit érte a csapás: a házas- 
ság őt tette meg hitvese vezetőjévé, ő volt felelős érte. 

A házasság mindazonáltal igazi házasság volt: rendesen meg- 
tartották, megáldották; az illető emberpár megváltása így a 
confederatio matrimonialis jótékony keretei között ment vég- 
be. Eme , szentség" által, írja Abélard, , az Úr már eldöntötte, 
hogy mindkettőnket megtérít magához. Amikor férfiasságától 
megfosztva, megcsonkítva, , körülmetélt szívvel és szellem- 
mel", a szerzetesi élettől talpraállítva Abélard ráébredt hitvesi 
kötelességeire, társnak vitte magával Héloise-t szellemi fejlő- 
dése útjára, úgy, hogy ő volt a közvetítő Héloise és az isteni 
hatalom között. Fölötte való hatalmával élve vaskézzel vonta 
maga után. A Paracletus apátnője első levelében elismeri, hogy 
nem az Isten iránt való szeretet hajtotta, csak a szeretett férfi- 
nak engedelmeskedett. , Megtettem mindent, amit csak paran- 
csoltál... parancsodra azonnal megváltoztam... csak te, egye- 
dül te határoztál". Ezért kívánja a Szent Gildas apátjától, hogy 
továbbra is kormányozza, vezesse őt a jobb felé, ő, ki hajdan a 
bűnös gyönyörökbe vezette be. Figyelemreméltó, ahogyan a 
szöveg nyomatékossá teszi, hogy Héloise falárendelt helyzet- 
ben levő hitves. Az egész levelezésben í így jelenik meg, ebben a 
nőhöz oly igen illő szerepben, az egyetlen olyanban, amelyben 
némi esélye van a bűn karjaiból való kibontakozásra. 

Itt bújik ki a szög a zsákból, az igazi intenció a házasélet- 
nek ebből az apológiájából. A házasság dicsérete a Paracletus 
szabályzatának megváltoztatására tett javaslatnak ad nyomaté- 
kot. Vigyázni kell: az, amit ma már nem szoktunk olvasni, 
mert általában kihagyják a modern kiadásokból, tudniillik 
Pierre Abélard két utolsó levele, először is elmondja, mire jó a 
reform, aztán pedig elébe tárja Héloise-nak egy új kolostori 
életstílus tervezetét. A levelezés összeállítói számára ez volt a 
legfontosabb, ezért rendezték el a szövegeket éppen így, nem 
pedig másként. Mert a Levelezés e másik, égető kérdésre felel, 
arra, amely a begyökerezett szokásokat aláásó robbanásszerű 
növekedés közepette megosztotta az imás embereket: mi 
legyen a női szerzetességgel? A mű egészéből innen-onnan ki- 
hámozható válasz négy érvből áll össze. Jól van, ha a szerzetesi 
hivatásban nő is van; a harmadik levél emlékeztet rá, hogy a 
Szentírás legcsodálatosabb feltámadásainak tanúi nők voltak, 
mégpedig mindjárt magának a Krisztusénak is; annak a bizo- 
nyítéka ez, hogy az isteni tervben a nők bevonandók a szelle- 
mi újjászületés munkájába. Második érv: üdvös dolog volna, 
ha minden apácaközösség szerzetesi közösséget tudna maga 


60 


mögött, amint azt Fontevraud-ban látjuk. Az efféle közeledés 
veszélyeit nem kell eltúlozni. Abélard, Robert d"Arbrissel né- 
zeteinek védelmezője, Jézus és tanítványai példáján bizonyítja, 
hogy férfiaknak igenis lehet és szabad nők társaságában, maku- 
látlanságban élni. Mindazonáltal, és ez a harmadik dolog, a 
Paracletus - és Fontevraud — mostani szabályzata felborítja 
a dolgok természetes rendjét, mivel a férfiakat rendeli alá egy 
nő uralmának, pedig már Szent Pál is megmondta, hogy a férfi 
a nő vezetője, mert — és ezt most egy nő mondja, Héloise -— 
, a női nem, természeténél fogva, túl gyönge". A negyedik érv: 
Az apácák, az is, aki az élükön áll, egy férfi fennhatósága alá 
helyezendők, mint ahogyan a feleség is férje fennhatósága alá 
van rendelve. A házasság kötelező érvényű minta; bizonyíték: 
a kolostoralapító házaspár példás története. Hogy a bizonyí- 
tásra fel legyen téve a korona, a Levelezéshez még két fejtege- 
tés csatoltatott, az egyik a nőiség gyökeres, mélyről jövő gyen- 
geségéről szól, a másik arról, hogy miben álljon a szerelem. 
Fölméri-e az olvasó mély nőgyűlöletét annak a műnek, mely- 
nek jelentését hámozgatom ki itt? Nem a férfi funkcionális 
telsőbbrendűségéről szóló értekezés-e, mégpedig olyan, hogy 
legvehemensebb érveit leleményesen épp egy nő szájába adja? 
Gyengeségük vészeknek teszi forrásává Héloise-t, a nőket (,ó 
te, nőnek nagy és soha el nem múló vészterhe!", szavalja Abé- 
lard oldalbordája) és szükségessé nyakukon a pórázt; ez a gyen- 
seség elsősorban testi mivoltuknak, a húsuknak puhasága, az 
teszi őket hajlamossá a kéjekben való fetrengésre. Ezekben a 
levelekben nem az áll, mint a Roscellinuséban, hogy erőszak 
áldozata lett, meg hogy hevesebben szegült ellene a csábítás- 
nak, mint a széphistóriák szüzei. Ezekben az áll, hogy alig éb- 
resztette rá a gyönyörre csábítója ,a kis bakfist", az máris az 
élvek rabszolgája lett. Akárcsak Cécile Volanges. Hagyta, hogy 
megkaparintsák, s attól fogva, a legelső szerelmi élményektől 
logva Cécile-hez hasonlóan lelke mélyéig rabja volt teste tom- 
boló lángjainak. Olyan , fullánkok" mélyedtek abba a testbe, 
hogy a Paracletus apátnője szüzességének elvesztése után ti- 
-enkilenc évvel bevallja: ki nem szakíthatók azok onnan többé, 
még mindig gyötrik. , A felette igen édes élvek" emléke, me- 
lyeknek , rohamai annál sürgetőbbek, minél gyöngébb termé- 
szet ellen intézik őket", e gyönyörökről való , obszcén képzel- 
ések" még mindig meg-megborzongatják az ima kellős köze- 
pén. Ez a vallomás annál szívszorítóbb, mert egy hírneves és 

már nem éppen fiatalsága teljében levő apátnő vallomása. Éppen 
a női testnek ebben a követelőző érzékiségében rejlik a férfira 
leselkedő veszély, az viszi őket a romlásba. Alig kóstolta meg a 
lánykát Abélard mester, máris rabja a gyönyörnek. 

Talán a házasság, talán az majd eltántorítja a bűntől. De Hé- 
loise nemet mond. Mert hiába oly törékeny, hiába oly esendő a 
nő, hiába van kiszolgáltatva a test izzásának, mit sem enyhít 
az másik nagy hibáján, a csökönyösségen: csökönyös a termé- 
szete, megátalkodottan dacol a férfival, ki a jó utat mutatja 
neki. Abban a disputában, amely a jó házasélet emez apológiá- 
jának nyitánya, az ifjú Héloise az advocatus diaboli, az ördög 
ügyvédje szerepét játssza. Abélard állítólagos önéletrajza heves 
házasságellenes kirohanást ad a lány szájába; e fejezet címe: 
,a nevezett leányzónak nász ellen való beszéde". A Cicero- és 
Seneca-idézetekkel megtámogatott beszéd, melyet a Paracletus 
apátnője is felvesz negyedik levelébe, nem független a 12. szá- 
zadi intellektuelek szenvedélyes vitájától: házasodhatnak-e az 
egyháziak, pontosabban a magiszterek, azok, akik Isten szavát 
magyarázzák? Nem szállítja-e le őket a nősülés arról a fokról, 
amely kijutott nekik az emberi sorsok ranglétráján? Héloise 
habozás nélkül válaszol: a házasság lefokozza a tudóst, mivel a 
nőnek, egy nőnek rendeli alá: az számára a szégyen (turpitudo), 
hogy aláveti magát (subjacere), vállalja a lealacsonyodást. Mind- 
azonáltal nem felejtendő el, hogy e vitriolos házasságkritika 
dialektikus funkciója kiemelni, reflektorfénybe állítani, hogy 
ez a makacs, hajthatatlan nő hiába lett apáca, hiába lett rend- 
tőnöknő, még akkor is dacol és magával Istennel is nagy han- 
gon pöröl; hogy ez a nő, minden nő, a nő mint olyan, maga a 
Gúzs, a Kaloda, a férfi kibontakozásának útját elzáró hegyom- 
lás. Abélard csak ment, ment volna feltartóztathatatlanul elő- 
re, ehelyett úgy vonszolta magával Héloise-t mint kutya a 
koloncát, mint fegyenc a vasgolyót. Amikor a távolból szólítja 
és a távolból válaszol neki, akkor is csak vonszolja magával, 
még mindig vonszolja magával, mert az még mindig nem tört 
be. A leveleket céltudatosan állították olyan sorrendbe, hogy e 
fáradságos folyamatszakaszról szakaszra nyomon követhető 
legyen. 

Az Héloise-nak tulajdonított szavak, lázadó sikolyai, az el- 
veszett gyönyörök vissza-visszasírása, szabadságának követe- 
lése aligha találtattak annak idején oly csodálatra méltóknak, 
mint manapság. A 12. században bűnösségének, a nők rom- 

lottságának bizonyítékát látták bennük. A Paracletus két ala- 
pítójának érdemeit magasztalták: az apátnőét azért, hogy végül 
is úrrá lett nőiségén, a férjéét pedig a felesége megmentéséért 
lolytatott szívós munkáért. Sikere titka: az asszony szívében a 
testi szerelem szublimálását szorgalmazta. A Levelezés Szent 
Bernátnak az inkarnációról való meditációjával áll összhangban, 
azzal a misztikus ciszterci tanítással, hogy az ember először is 
test, ezért a testiségből kel! kiindulni. A testi forrásokban kell 
megragadni a szerelmes lüktetést, gátak közé szorítani, áradá- 
sát türelmesen szabályozni, hogy a szellemi felemelkedés hajtó- 
vrejévé legyen. A Levelezés tehát a női szenvedélyről, a helyes 
szerelemről való reflexió is. 

A mi két szeretőnk szerelmében kezdetben volt valami abból, 
amit amour courtois-nak, gáláns vagy udvari szerelemnek ne- 
vezünk. Igaz, hogy Abélard , clericus". De mint Fougues de 
Deuil mondja, a párizsi nők , lovagot" látnak benne, nőtlen ifjú 
szoknyavadászt, olyant, mint Lancelot, mint a korabeli verscs 
regények kóbor lovagjai. Bőven meg van áldva tehetségekkel, 
"semmi sem hiányzik neki az alliciendumhoz, a szép kisasz- 
szonyok magához édesgetéséhez, elcsábítgatásához. Mivel ma- 
vyarázandó a sikere? Héloise fölfedi második levelében: , Mely 
leleség ne vágynék rád távollétedben, ne égne érted jelenléted- 
hen!" Mert szép valál, mert híres valál, de kivált , két olyan 
vsáberődért, melyekkel képes voltál rabul ejteni bármely hölgy 
"nimusát [animális, állati valóját]: az egyik a verscsinálás ké- 
pessége, a másik eldalolásuké. Mindenek felett ezért epedtek 
vrted a hölgyek szerelemvágyban." Abélard itt trubadúrbőrbe 
hujva áll előttünk. Ezek az énekek a szeretett női lényt dicsőí- 
tették: , Általad lett minden ajak Héloise-od nevétől zengő." 
Dárizs-szerte zengték őket a 12. század elején; ez mellesleg azt 
s bizonyítja, hogy a szerelem zengése Aguitániai Vilmos korá- 
han nem volt valami okcitániai specialitás: kétségkívül bohó- 
"18 Eleonórának és lányainak tulajdonítani a gáláns szerelem 
nutékainak az észak-francia udvarokba való bevezetését. 

Minden pontról pontra megfelel a gáláns modellnek — a csá- 
Iitás menete, előbb a szemezés, aztán a szó ügyes forgatása, a 
"sókok, végül a kézjáték — egyetlen dolgot kivéve: a költő je- 
len esetben nem tartotta tiszteletben a diszkréció szabályait. 
Itv a mélyreható különbség mégsem ebben áll. A mélyreható 
. ülönbség az, hogy a mi hősszerelmesünk nem a kielégületlen 
..erelmet zengte, mint Bernard de Ventadour. Az ő lantja 

akkor sem némult el, amikor már a markában volt a kismadár. 
Ellenkezőleg, még zengőbb lett, diadalének lett belőle. , Mivel 
legtöbb versed szerelmünket zengte -— írja a Paracletus apátnő- 
je —, fellángolt a párizsi nők féltékenysége." Mit irigyeltek tőle? 
Semmi kétség: a , kéjeket", az ágy örömeit. Világos, hogy a sze- 
retésnek ez a módja nem az udvari módi: abban az a rendhagyó, 
ha a szenvedély túléli a szerelmi előjátékot. Igaz, Abélard el- 
ismeri vallomásában, hogy miután a kaland lelepleződött, és 
miután a lányt Bretagne-ba küldte, hogy titokban hozza világra 
gyermekét, és miután az argenteuil-i kolostorba zárta, akkor 
,a testek elválasztása szorosabbá tette a lélekpároztatást". De 
legott helyesbít: hiába ritkultak a gaudiumok, a test örömei, 
csak annál hevesebbek lettek. Ez a történet, Étienne Gilson 
szavával, ,ön meg nem tartóztatási ügy". Nyersen kimondja 
az igazságot a párizsi társadalom élcsapata körében dívó 
férfi-nő viszony tárgyában: hogy a dal a csábítás eszköze, a 
gáláns modor csak cifra fátyol, és rosszul fedi a valóságot, mely 
nem más, mint az élvezet kergetése. 

Ebben a levélregényben az élv és a vágy nem lesz kisebb, 
amikor a férfi elnyeri fáradalmainak jutalmát, mivel itt a há- 
zasság nem a lovagi szerelem klasszikus sémáját követi, nem a 
szerelemnek beteljesüléssel véget vető akadály, amint azt Paul 
Zumthor állítja a Levelezés 1979-es népszerű kiadásának elő- 
szavában. A test öröme itt nem szomorodik el a házasságban, 
ellenkezőleg, még jobban fellángol. Héloise bevallja, hogy egy- 
bekelésük után az ő Abélard iránti szerelme őrült szerelemmé 
fokozódott, márpedig szerelmen itt egyáltalán nem valami 
pusztán légies érzelmet ért. , Csak azért láncolhattál magad- 
hoz, mert mindig mértéktelen szerelem tartott a markában 
engem." Figyelemre méltó, hogy a 12. század kellős közepén, 
amikor a szerelmes, de bűnbánó Mária Magdolna alakját a 
szexuális bűn elfojtására használták, egy épületes célzatú szö- 
vegben azt hirdetik fennen, hogy a nőnek a férfihoz való testi 
kötődése és a közös gyönyör teljesítheti a házasság szabályozó 
funkcióját, éppen azáltal, hogy a házastársi kötelék jóvoltából 
a feleségre nehezedik a férje hatalma: , mind testének, mind 
lelkének... kizárólagos birtoklója ő". A házasságkötés után Hé- 
loise nem rendelkezik többé saját magával, egész lényét odaadta. 
Cserébe nem vár semmit, csak azzal törődik, hogy ura , vágyai- 
nak" vagy , kívánságainak" tegyen eleget, ne a sajátjainak. Ab- 
szolút alávetettség. Le van igázva. Ennek szemünk előtt tar- 

tásával kell értelmeznünk eme negyedik levélnek egy pasz- 
szusát, amelyben Héloise azt kívánja, ,ágyasnak vagy ringyó- 
nak" nevezzék ki — ugyanazt az erős kifejezést használja, mint 
Roscellinus -, ne pedig feleségnek: ennek célja és értelme, hogy 
még jobban megalázkodjon. Meg azért is, hogy a hitvesi stá- 
tuszban levő erő és méltóság alatt megmaradjon a , barátnő" 
bensőséges és örömteli odaadása. A házasság előnye tehát a fe- 
lcség alávetettségében van, de olyan alávetettségben, amely a 
szerető tüzességével párosul. Azzal a feltétellel, hogy a szerető 
szerelme szabad, azaz érdekmentes. Ezért mentegetőzik a Pa- 
racletus rendfőnöknője amiatt, hogy hajdan a szerelmet akarta 
választani a házasság helyett, szabadságot a rablánc helyett. 
A szép szerelmet minden mohó vágytól mentesnek akarja. 

Íme nagy tanulsága e spirituális műnek: lehet a házasság 
olyan lombik is, amelyben az amor, a mohó vágy átlényegül 
lilectióvá, a lélek tisztult szárnyalásává, anélkül, hogy hevé- 
ből egy szemernyit is veszítene. Ennek az átlényegítésnek irá- 
nyítója természetesen a férj, a vezető, a gazda, a jelen esetben 
Abélard, aki elsőként gyógyult meg, akarata ellenére, hála az 
Ur küldötte megpróbáltatásoknak. Miután a Saint-Denis-ko- 
lostorba való belépése után engedélyt kapott rá, hogy újra tanít- 
hasson, már nem a pénzért és a dicsőségért tette, hanem , az 
Isten szerelméért". Héloise testének vad vágyása hasonló vál- 
tozáson ment át: a cupiditas, a magához ragadás és kiélvezés 
vágya lassanként az amicitiának adta át a helyét, a saját ma- 
unk önkéntes, szabad, bőkezű, önzetlen felajánlásának — éppen 
vrre az önzetlenségre törekszik Heloise -, a kölcsönös mély 
tiszteletnek, hűségnek, lemondásnak, melyet a 12. századi hu- 
inanista reneszánsz művelt emberei az újra fölfedezett Cicero 
vs a sztoikusok nyomán értékskálájuk oly magas fokára he- 
lyeztek. Abélard, a lélek pásztora, ötödik levelében belemegy, 
hogy ,barátnénak" nevezze azt az Héloise-t, aki azt harsogja, 
hogy a felesége. Arról akarja ezzel a szóhasználattal meggyőzni 
nejét, hogy annak a szeretője most Krisztus, és ő, a test szerinti 
lerje, most már csak azért van, hogy szolgálja, mint hölgyét a 
u lovag. Azt jelzi ezzel a szóhasználattal, hogy, mint Petrus 
Venerabilis is fogja írni levelében, őket , az isteni caritas egye- 
"ati", és hogy , szorosabban köti most egymáshoz őket a szelle- 
mivé lett szerelem", mely a barátságban találja meg beteljesü- 
Ilvsét. Alighogy megérti a szerelmes nő, nyomban leteszi a fegy- 
vert. Felhagy a szenvedélyes sikolyokkal, melyek a 12. századi 

olvasó számára - ezt ne felejtsük el — a női hamisság és perver- 
zió gyűlöletes kifejezései voltak. Most hallgat. , Beszélj hoz- 
zánk, hallgatunk." Ezekkel a szavakkal fejeződik be a Paracle- 
tus apátnőjének utolsó levele. Azt igazolják, hogy beállt a sorba, 
őneki is sikerült kiherélődnie, kiherélnie saját magát. , Meg- 
vontam magamtól minden gyönyört, hogy engedelmeskedjek 
neked." Épp az által a férfi által, akinek hajdan átengedte a 
testét, akinek a felesége lett és akinek a voluntasa, azaz férfiúi 
képessége megszűnt, az által a férfi által Héloise meg lett ment- 
ve, és miért? Azért, mert szerelmes maradt, mert sikerült el- 
tántorítani a voluptastól, attól a kéjek polipkarjaiba omlástól, 
ami a nőket törékennyé és veszélyessé teszi. Nem tévedett 
Jean Molinet a 15. században a Levelezéshez írott kommentár- 
jában, amikor a bűnös lélek allegóriáját látta benne, amely meg- 
váltatik a kegyelem által, amikor végre hajlandó megalázkodni. 

Ha ilyen óvatosan nyúlunk ehhez a megindító szöveghez, 
úgy igyekezve olvasni, ahogyan azok olvasták, akiknek íródott, 
akkor megoldódik a ,két Héloise" közötti összes ellentmon- 
dás: az az ellentmondás, amely a Levelezés Héloise-e között és 
a között az Héloise között feszül, akit Petrus Venerabilis igye- 
kezett vigasztalni. Az igazi Héloise Francois Villon , igen bölcs" 
Héloise-a, a tudós nő - de még mennyire tudós -— az, aki a leve- 
leiben - ha ugyan valóban ő írta őket - a szerelem kínjait úgy 
adja tudtunkra, hogy Lucanus-verseket deklamál. Az érző, ér- 
zéki nő, de kinek ereje épp az érzékiségéből fakad, mert mint 
Pierre de Cluny mondja, ez az izzás, ez a női természetének 
legmélyén lobogó lángolás ragadja el a profán bölcsességtől az 
igazi filozófiához, mely nem más, mint Krisztus szeretete. Az 
igazi Héloise az, amelyik mintaképe és vigasza lett mindazok- 
nak a nemesasszonyoknak, akik élemedett korukban férjük 
beleegyezésével kolostorba vonultak, és akiknek némelyike 
talán megbánta, hogy olykor élvezte a hitvesi ágy örömeit. És 
mintaképe a férfiaknak is. Históriája, akárcsak Mária Magdol- 
náé, henyeségükből és beképzeltségükből rázta fel őket és arra 
tanította, hogy a szerelem gátat tépő áradata, ha az erény hajtja 
igájába, képes az övéknél is tisztábbá és rendíthetetlenebbé 
varázsolni a női testet, bármi gyenge is az, és bármennyire ki 
van téve a vágy gyötrelmeinek. 

IZOLDA 


Denis de Rougemont megmondta, azóta sem győzik mondo- 
vatni, és még igaz is: Európa a 12. században felfedezte a sze- 
relmet, a profánt is, meg a misztikusat is, mindkettőt egyszer- 
iv. A szerelem nem az égből pottyant és megszülése nem volt 
tuajdalommentes. Az általános és robbanásszerű fejlődés az élet- 
mód, a szokások gyors változásával járt együtt, és a nemesség 
legkifinomultabb köreiben új problémát szült, a nő, azaz pon- 
tosabban a szerelmi kapcsolat problémáját. A társadalom csú- 
vsán lévők kezdtek kikupálódni a brutalitásukból. Új rend volt 
kialakulóban. Mennyi tér hagyható, e rend összekuszálása nél- 
kül, a szerelemnek, a testi szerelemnek? Mennyi a libidónak 
vs törvényes kielégítésének? 

Európa egyik legfejlettebb táján, Franciaország északnyugati 
eszén ez a kérdés korábban merült fel, mint egyebütt, és éle- 
"ebben. Ennek két oka van. A fő ok az, hogy az arisztokrata 
vsaládokban csak egy fiút házasítottak ki, nehogy az öröklés 
ssétforgácsolja a birtokot, s ez a felnőtt férfiakat megfosztotta 
a törvényes feleségtartástól. Ezek a feleségbirtoklókra féltékeny 
lerfiak maguk is nőszerzésről álmodoztak: ha nem megy szép- 
"erével, megy majd erőnek erejével. Türelmetlenül lesték a 
kinálkozó alkalmat, gyakran nagyon sokáig. Guillaume le Ma- 
vehal például, a lovagok lovagja, kevés híján ötvenéves korá- 
han még mindig nőtlen volt, társainak többsége pedig haláláig 
a. is maradt. Folyton a nők körül ólálkodtak, csak arra vágy- 
rak, hogy egyet megkaparinthassanak közülük. Ilyen korszak- 
han, amikor a politikai struktúrák megerősödőben voltak, ami- 
kor az uralkodók azon igyekeztek nagy buzgalommal, hogy a 
lovagságot megszelídítsék, békességre szorítsák maguk köré 
vyűjtve őket az udvarukban, ezekben a nagy, világias emberse- 
"veletekben, amelyekben bőven termett a csábító préda, a nő — 
Ilyen korszakban a nagy- és kisasszonyok körül tolongó tüzesek 
vagy alantasok hada rendbontási tényező, és ha törik, ha sza- 
I. ad, kordában tartandó. Ez a második oka annak, hogy Európá- 
nak ebben a részében éppen ekkor, a 12. század második felé- 

ben igyekezett az egyház mélyen áthatni az uralkodó osztályt 
keresztény szellemmel. Az egyház elítélte a poligámiát és a vér- 
fertőzést, és a házasságról alkotott felfogását sikerült a nemes- 
séggel is elfogadtatnia. Az egyházi embereket szigorú önmeg- 
tartóztatásra kötelezte; a laikusokat nem tilthatta el a szexu- 
ális élettől, mert a fajfenntartás függ tőle, de a házasság szoros 
és szakralizált keretei közé igyekezett szorítani. Fonák hely- 
zet: a házasságot úgy jelenítették meg, mint a szexuális hajla- 
mok kiélésének egyetlen lehetőségét, s ezt az egyetlen lehető- 
séget is megvonták a férfiak legnagyobb részétől. Ez az ellent- 
mondás minden férfi tudatában, papéban, fegyverforgatóéban 
egyaránt, azt a meggyőződést éltette, hogy a nő veszélyes, zűr- 
zavarnak forrása, s a veszély elhárítására, a férfiak és nők kö- 
zötti helyes viszonyok megállapítására sürgősen illemkódex 
dolgozandó ki. 

A legkülönbözőbb természetű dokumentumok tömege ta- 
núskodik róla, hogy sokaknak főtt cmiatt a fcje. A legjobban az 
udvari társadalom szórakoztatására született irodalom tanús- 
kodik erről, az, amelyik , román" (ófrancia) nyelven íródott, 
azon a nyelven, amelyen ez a társadalom értett. Ez a hivatásos 
előadóktól felolvasott irodalom pedagógiai célzatú műfaj volt. 
Erkölcsi tanítást közvetített, azt az erkölcsöt, amelyet a mecé- 
nás főurak propagáltak ezen az úton: e célból házi költőket tar- 
tottak, és kompozícióikat színre vitték. E művek túlnyomó 
többsége elveszett, de a legnépszerűbbek szerencsére másolat- 
ban fennmaradtak. E néhány szöveg alapján kitalálhatjuk, ho- 
gyan gondolkoztak és cselekedtek akkoriban a világiak. Mert 
ezekben a verses regényekben a hallgatóságuk magatartása 
tükröződik, mégpedig eléggé híven, mert céljuk, akárcsak a 
szentek élettörténetének, az volt, hogy szórakoztatva a helyes 
viselkedésre oktassanak; hőseiknek ezért olyan érzelmeket és 
attitűdöket tulajdonítottak, amelyek egy kissé eltértek ugyan 
a mindennap tapasztalhatóktól — elvégre a regény álmodozásra 
való -, de amelyek túl különbözőnek sem látszhattak, mert ak- 
kor e hősök nem lettek volna utánozhatók. Meg azért is tükrö- 
ződik a hallgatóság magatartása, mert a Kerek asztal lovagjai- 
nak viselkedését, meg azokét a hölgyekét, akiket a szerelmük- 
kel üldöztek, valóban utánozták. Azok a férfiak és nők, akiket 
ez az irodalom izgalomban tartott, hajlamosak voltak mímelni 
hőseik gondolkodás-, érzés- és cselekvésmódját. 

1160 és 1180 között II. (Plantagenét) Henrik angol király 

udvaraiban működött a legtermékenyebb irodalmi műhely, 
elsősorban Anjou-ban, Normandiában és az aguitániai herceg- 
ségben, mert felesége, Eleonóra révén ott is ő volt az úr. Az ő 
eInöklete alatt tartott összejöveteleken született az új módi. 
A köré gyűlt lovagok meg az ő portáján, az ő felügyelete alatt 
nevelt fiatalok mulattatására és nevelésére házi poétái kifejtet- 
ték az ő nézetét arról a tárgyról, amely minden alattvalóját ér- 
dekelte: a férfivágy és céltáblája, a nő - az előkelő nő, a dáma -— 
közötti ellentmondásos viszonyról. Különböző formákban dol- 
sozták föl ezt a témát: lírikus érzelmességgel dalolva a fine 
:mour-t, azt a szerelmet, amelyet ma udvarinak nevezünk, vagy 
klasszikus latin szerzők témáit adaptálva, a maguk módján 
zengve Achilles vagy Aeneas szerelmi kalandjait, vagy pedig a 
legújabb irányt követve, a , bretagne-i matériát" dolgozva fel: a 
kelta hagyományokból származó legendakört. 

Valószínűleg Cornwallból vagy Walesből jött bárdok kezd- 
ték mesélni e regéket vagy harminc évvel korábban, I. Henrik 
nagyapjának és ugyancsak Normandia hercegének, I. Henrik 
angol királynak környezetében. Tárt karral fogadták őket, vala- 
hogy úgy, ahogyan mi fogadjuk ma a reggaeket és a salsákat, és 
ugyanabból az okból: azok a regék is idegenbe ragadtak, más- 
hová, megleptek, kibillentettek a megszokásból, más szemmel 
tanították szemlélni az életet. E történetek leglenyűgözőbbjei a 
szerelemről szóltak, de nem akármilyenről: vad, fékezhetetlen, 
tébolyult szerelemről. Vagy inkább tébolyult vágyról, erről a 
titokzatos erőről, amely egy férfit meg egy nőt egymás felé hajt 
kiolthatatlan szomjjal, azzal a szomjúsággal, hogy elomoljanak 
a másiknak a testében. Olyan ez az impulzus, mint egy vad fo- 
lyam, hatalmas, gátak közé nem szorítható. Ugy látszott, vakon 
szabadul rá a világra valamely ördöngösségtől kiváltva, akár- 
csak azok a bizonyos megmagyarázhatatlan halálesetek, ame- 
lyeket varázsital hatásával szintén megmagyaráztak. E beszé- 
lyek tehát a philtre, a bájital, a vegyítmények, párlatok, , füves 
borok" körül forogtak, melyeket a nők főznek titkos és egy- 
más között kézről kézre adott receptek szerint. Ha ne adj" Isten 
bele találtál inni e tőzetbe, máris fogoly vagy. Mindenki tehe- 
tetlen a hatása ellen, míg csak el nem párolog. Egy ilyen mó- 
don felidézett vágy gyászos hatásának bemutatása a rendről és 
a zavarról való üdvös töprengéseknek lehetett szülője a lovagi 
társadalomban, nevezetesen arról a zavarról, melyet a szexua- 
litás háborgása kavar. 

A legenda szórványos elemeit valamiféle kristályosodási 
jelenség egyetlen hősi alak, a gáncstalan lovag, Trisztán alakja 
köré csoportosította. Férfiúi alak köré: első hallgatói számára 
nem Trisztán és Izolda története volt ez a történet, mint a mi 
számunkra, hanem egyedül Trisztáné: a különböző változatok 
címe Trisztán regénye volt. Nincs mit csodálni rajta: a lovagi 
irodalom teljes egészében férfiak műve és elsősorban férfiaknak 
szóló műve. Minden hőse hímnemű. A nők csak másodrangú 
szerepet játszanak itt, csak azért vannak egyáltalán, mert nél- 
külözhetetlenek, nélkülük nem bontakozhatna ki a cselekmény. 

Trisztán hőstetteinek elbeszélése, akárcsak a szerzetesek 
tollából származó korabeli szentek élete — vagy mint Abélard 
önéletírása —, annak a férfinak és nőnek említésével kezdődik, 
akik a hőst világra hozták és kiknek életútja előrevetíti a hő- 
sét; az elbeszélés azután végigkíséri a hőst születésétől halá- 
láig. Ezt az egyenes vonalat követi a cselekmény. Trisztán két- 
szer mérkőzött meg nagyhatalmú ellenfelekkel, mind a két- 
szer győzött és felszabadított egy népet az elnyomás alól, mind 
a kétszer megsebesült, és mind a kétszer női kéznek köszön- 
hette gyógyulását. E jeles cselekedetek háttere a tenger, a tá- 
voli, idegen Írországgal a láthatáron, az akkori Európa vadnyu- 
gatával, ahová a kor fantáziája vetítette képeit. A költők hall- 
gatósága olyan hadfiakból állt, akiket zsenge gyermekkoruk- 
ban kíméletlenül elragadtak anyjuk mellől, a női környezet- 
ből, akik attól fogva egymás között éltek, és akik számára a 
nőiség idegenszerű, nosztalgikus világot jelentett; vajon vélet- 
len-e, hogy e hallgatóság lebilincselésére egy ködös vidékről 
jött nővel állították szembe Trisztánt a költők, s hogy a szeszé- 
lyes és veszélyes tenger, az elválások és az áthaladások helye, 
oly nagy szerepet játszik a mesében? Irisztán a tengeren van, 
egy Cornwallba tartó hajó fedélzetén, Izoldát viszi jövendőbe- 
lije, Marke király felé. Ekkor vigyázatlanul iszik vele ama sze- 
relmi bájitalok egyikéből, amelyeket a gondos anyák szoktak 
volt kifőzni a nász előtt, hogy leányuk boldogsága férjük kar- 
jaiban legalább egy ideig maradéktalan legyen. A vágytól lángra 
lobbanva Trisztán már a tengeren magához ragadja Izoldát. 
Többé nem képes lemondani róla, még akkor sem, amikor az 
már más felesége lett. El nem szakíthatják tőle sem a különle- 
ges szeretet, mellyel királyának és anyai nagybátyjának tarto- 
zik, sem az irigyei, sem a csapdák. Amikor lelepleződnek, az 
erdőbe viszi zsákmányát, hogy vadon szeressék egymást. Olyan 

vadon, hogy a testük fájt belé, mondja a vers. Megint megjele- 
nik a tenger, amikor is Izolda visszavitetvén Markénak, Trisz- 
tán feleségül vesz egy másik Izoldát, abban a reményben, hogy 
avval megszabadul az első Izolda utáni vágyódásától. A sebzett 
Trisztán hívja az igazi Izoldát, hogy harmadszor is gyógyítsa 
meg: a haláltól és a vágytól. Izolda tengerre száll, de az álnok 
tenger visszatartja, s mire végre sikerül partra szállnia, már ké- 
ső: Trisztán nincs többé, átadta magát a halálnak. 


Énértem vesztéd éltedet. 
Én igaz barátné leszek, 
S teérted, utánad halok. 


Izolda is meghal. Nem a vágyba hal bele, hanem a , gyengéd ra- 
vaszkodásba". 

A regény sikere azonnali, felkavaró és tartós volt. Arról a 
helyről kiindulva, ahol az eredeti mondát átvették és kidolgoz- 
ták, vagyis a lovagi kultúra gyújtópontjából, az anglo-normann 
királyi udvarból, a széphistória egész Európát meghódította, 
mégpedig legelőször Németországot, ahol Barbarossa Frigyes 
epp a lovagi szokások meghonosításán fáradozott. 1230 táján 
Franciaországban a cselekmény fonalát végeláthatatlan ara- 
beszkek selyemszálaival szőtték körül: ez a maratoni hosszú- 
ságú prózai Trisztán. Fél évszázaddal később Itáliát is meghódí- 
totta a trisztáni szerelem bűvereje. Ezt a bűverőt nem kezdték 
ki az évszázadok, nem hatástalan még ma sem. Trisztán tör- 
ténete, ebben mindenki egyet ért, szilárdan megvetette lábát 
vgy sajátosan európai mitológia kellős közepén. 

Eredetében kell megragadnunk ezt a történetet, hogy a ma- 
va frissességében élvezhessük; a legrégibb fennmaradt nyomo- 
kat kell tehát szemügyre vennünk, azokat a költeményeket, 
amelyeket az Írország leigázásán fáradozó Plantagenét Henrik 
tamogatott a 12. század hetvenes éveiben, akkoriban, amikor 
a párizsi Notre-Dame apszisát építették, amikor Benedetto 
Antelami a parmai katedrális Keresztlevételét faragta, amikor 
a Pierre Valdo alapította eretnekség volt elterjedőben, Assisi 
Szent Ferenc születése előtt néhány évvel. E költemények ab- 
ban a francia nyelvjárásban íródtak, amely a La Manche-csator- 
nin innen és túl járta a világiak között, s ezért jegyzetek és 
magyarázatok nélkül csak vájt fülű filológusok számára olvas- 
hatók, azonkívül sajnos csak foszlányokban maradtak fenn, 

Marie de France egy laijétől eltekintve; ez a lai elegánsan ka- 
nyarítva elmeséli a történet egyik epizódját. Vajon elmesélte-e 
valaha is egyvégtében az egész történetet Béroul meg Thomas, 
a legfontosabb töredékek szerzői, úgy amint az el van mesélve 
abban a sagában, amelyet Robert barát írt le Haakon norvég 
király rendeletére? Mindenesetre figyelemre méltó, hogy ebből 
a két műből, a Bérouléból és a Thomas-éból, a legmeghatóbb, a 
hallgatóságot a legjobban megrázó kalandok maradtak fenn: 
azok, amelyek egy, az őrült szerelemnek áldozatul esett em- 
berpárt állítanak elénk. 

Az idők folyamán a figyelem észrevétlenül áttevődött a női 
főszereplőre, Izoldára: Wagner operájában, Jean Cocteau film- 
jében már teljesen elhomályosítja a Trisztánét. Pedig a Trisz- 
tán regényében a férfi főhős áll a reflektorfényben, és kérdés, 
nem jött-e lázba a hallgatósága a gáncstalan lovag harci kaland- 
jainak aprólékos részletezésétől ugyanúgy, vagy még jobban, 
mint tébolyult vágyától és a szerelmeséhez fűződő eltéphetet- 
len kapcsolattól. Ennek ellenére nem ismerek más olyan 12. 
századi világi irodalmi művet, amelyben a női szereplő ilyen 
körültekintően, ekkora szubtilitással, sőt úgyszólván tapintat- 
tal kiválasztott, ,simogató" szavakkal volna leírva. Ezt az elő- 
kelő rangot Izolda a philtre-nek, a bájitalnak köszönheti: ő is 
ivott belőle, Trisztánnal együtt. Ez nem csak a férfi karjába ta- 
szította a nőt, hanem egy szintre állította vele vágyakozás dol- 
gában - és ez volt a kalandban a zavarba ejtő újdonság: az egész 
értékrend tagadta a két nem bármiféle egyenlőségét, makacsul 
alárendelve a férfinak mindent, ami csak nőnemű. Kétségtelen, 
hogy a kor legmerészebb gondolkodói elvárták a házasulandók 
egyenlőségét, amikor azok megkötötték a házassági szerződést. 
Abélard még azt is kijelentette, hogy az esküvő után paritásos 
alapon fognak összetalálkozni meztelenül a hitvesi ágyban. 
Igaz, Izolda nem a hitvese TIrisztánnak. Mégis egyenlő vele, 
minden ellenkező illem, előírás, társadalmi erkölcs ellenére; 
nem is veti fel a kor egyetlen más írásos emléke sem élesebben 
és nyíltabban a nő társadalmi helyének a nemességet oly igen 
foglalkoztató kérdését. 

Azok a költők, akik a Trisztán-témát feldolgozták, sikerre 
vadásztak. Először is gazdájuk tetszését akarták elnyerni, má- 
sodszor is a hallgatóságukét. Mind azon igyekezett hát, hogy 

Izolda alakjában olyan nőképet mutasson fel, amely megfelelt 
az udvari emberek képzeletének. Kétségtelenül érzékeny húro- 
kat pendítettek meg; máskülönben mi maradt volna a művük- 
ből? Hiszen ezeknek a verssoroknak minden esélyük megvolt a 
feledésbe merülésre, mert csak szájhagyomány útján terjedtek, 
clőadóiknak minden alkalommal az emlékezetükből kellett 
előcsalnia őket. Azért olvashatjuk őket ma, mert annak idején 
tetszést arattak, mert az elbeszélt történet lebilincselte a hall- 
gatóságot. Ezért rekonstruálható ebből a kalandból kevesebb 
bizonytalansággal, mint más úton-módon, egy nehezen kiraj- 
zolódó kép: tudniillik az, amilyennek a nőt és a szerelmet kép- 
zelték 1170-80 körül az anglo-normann udvarokban, a társa- 
dalmi szofisztika ezen előretolt hadállásain. És minthogy min- 
den szerző, Thomas éppúgy, mint Béroul meg a többi, a maga 
módján képzelte el Izoldát, az egyik ilyen, a másik amolyan 
érzelmekkel, intonációval, attitüdökkel látta el, sőt a nőiséget 
minden oldaláról bemutatandó még két mellékszereplőt is ad- 
tak mellé - a királyné társalkodónőjét és a másik Izoldát-, a nő 
különböző látószögekből nézve jelenik meg e költeményekben, 
s a történész mindebből kibogozhatja, hogyan látták az akkori 
térfiak a nőt. 

Izoldában a nőiség példás alakját látta mindenki, öreg és fia- 
tal, legény- és házasember egyaránt, meg az udvari hölgyek is. 
Izolda dame volt, nagyasszony a javából, sőt mi több: királyné. 
Fenséges női karriert csinált, a szó szoros értelmében fensége- 
set. Egy királynak volt a lánya, egy királyságnak volt váromá- 
nyosa, egy másik királyhoz adta az apja meg az anyja. Ifjúsága 
virágában ott trónol a legfőbb hatalmasság mellett a királyi ud- 
var fő helyén, minden tekintet, minden odaadás, minden vágy 
közös enyészpontjában. Izolda szép. Ő a legszebb , innentől 
számítva egészen Hispánia határáig". Arca fényekkel sugárzó: 
szeme tündökletes, haja aranyos selymes, ő maga hamvas. Tes- 
te nemes báját zengik a versek, de mutatni nem mutatják. Sze- 
mérmesek. Részletekbe nem bocsátkoznak, soha. Ha a lovagok 
között vonul a királyné az udvar örömére, teste csak hajlékony- 
ságát sejteti pompás éke-öltözéke alatt, amely bizony le van 
írva apróra, s amely azért rejti el e formákat, hogy csak annál 
clevenebbé fokozza csáberejüket. Amikor az olvasó elé idézik 
azt a faragványt, a franciaországi katedrális-kapukban akkori- 
ban megjelenő női szent- és királynészobrok méltó párját, ame- 
lyet az Izoldától távolra szakadt Trisztán rendelt arra a célra, 

hogy elérhetetlen szeretője iránti odaadó szerelmét a képmá- 
sára függessze a fine amournak, az udvari szerelemnek valami- 
féle szentélyében, a leírás akkor sem hatol a palást alá. E test 
szépségét amúgy is robusztus alkata teszi. Ne képzeljük Izol- 
dához a 14. századi Mária-szobrok karcsú hajlékonyságát, sem 
a Trés riches heures miniatúráin a szőlőskertekben pipiskedő 
csinos hölgyekét. Izolda szépsége nyers szépség. Azok a harco- 
sok és vadászok, akiket legelőször kápráztatott el eme képze- 
letbeli asszony szépsége, a feszeset, a tömöret szerették. Azt 
akarták, hogy életük társa kitartó legyen és erős. Azt akarták, 
hogy legyen képes véget nem érő lovaglásokra, hogy, mint Izol- 
da a versben, képes legyen egyetlen ökölcsapással kiütni egy 
áruló tanácsos fogait, a korabeli úrhölgyek szokásos szolgafe- 
gyelmező módszere szerint. Izolda termete arra termett, hogy 
képes legyen a férjének bátor és deli királyokat szülni. Ez lesz 
az ő nagy tette. Mert abban a társadalomban, amelynek váza és 
összetartója a dinasztikus viszonyok rendszere, a nőiség csak 
az anyaságban teljesedhetett ki. Izolda anya a javából, szemé- 
lyiségének olyan vonásával, melyet a kelta legendákból hozott 
magával: titokzatos hatalmával fájdalmakat képes csillapítani, 
ringat, gyógyít, vigasztal, mint az anya, akit ki nem elégíthető 
vággyal kívántak a serdülő lovagok lényük legmélyén, s akinek 
helyébe lépni szívesen látták volna az ő nevelésükkel megbí- 
zott nemesúr hitvesét. De a szöveg természetesen célzást sem 
tesz Izolda esetleges termékenységére. Hogy arról szó essék, az 
nem fordulhatott elő, nem engedte sem a cselekmény, sem a 
közvélemény, mert mind a kettő azt akarta, hogy a házasságtö- 
rő asszonyt meddőség sújtsa, részben büntetés gyanánt, részben 
minden családfő rémálma, a fattyúnemzés elkerülése végett. 

Minthogy Izolda házasságtörő asszony, minthogy Marke ki- 
rály nem az egyetlen, aki a testét élvezi, Izolda olyan alakban 
jelent meg a feleséghez nem jutott számos lovag szemében, 
amellyel képes volt meghódítani őket: a szerelmi játék tökéle- 
tes partnernőjének alakjában. Hamar lángra gyúl, nem bánja, 
ha az ágy függönyei mögé viszik. Fél, retteg férje haragjától, de 
hagyja, hogy a gyönyör legyőzze a rettegést. Farkasszemet néz 
a vésszel, kicselezi a lesben állót, diszkrét, elkerüli a rosszhi- 
szeműen fürkésző tekinteteket. Ha rajtakapták, ravaszkodik. 
Tud hazudni, tudja úgy forgatni a szót, hogy igazat hazudjon. 
Nevetségessé teszi azokat a férjeket, akiknek megvan az a 
gyengéjük, hogy féltékenyek a feleségükre, túlságosan vigyáz- 

nak rá. Az ifjú kalandvágyóknak, az arról álmodozóknak, hogy 
új Lancelot-k módjára suttyomban megízlelik ezeket a palást 
alól is étvágyakat gerjesztő bájakat, tetszett Izolda. Azért tet- 
szett, mert perverz volt. 

E ponton vigyáznunk kell, nehogy félreértsük a regényt, 
mint ahogyan Héloise levelei is könnyen érthetők félre. A hős 
itt Trisztán, ő rokonszenves; de Izolda, akinek az elbeszélésben 
az a szerepe, hogy a férfiúi erényeket domborítsa ki, aligha volt 
olyan rokonszenves a 12. századi hallgatóság számára, mint 
nekünk maiaknak. A történetből nem hallják ki eléggé a ko- 
mikumot. Béroul-t hallgatva az udvari emberek a hasukat fog- 
ták nevettükben. Kacagtak a felszarvazott királyon: Marke ki- 
rály orcája alól a VII. Lajosé kandikált ki. Nevettek a két szere- 
tő tőbenjáró csínyein. De kétlem, hogy mindig Izoldának szur- 
koltak. Sokan tapsoltak, főleg persze a nős férfiak, mikor Bran- 
giene, a társalkodónő, lángoló szavakkal szidta úrnőjét, az őrült 
szerelmet, a romlottságot, a ribanckodást, korholta béketűrésé- 
ért Marke királyt: állt volna bosszút, égette volna meg az éget- 
nivaló asszonyt, legalább a becsületét védte volna meg. , Áruló", 
, nyalánk": a hamisság a dorbézolás szolgálatában. Izolda, az 
,áspiskígyó", a viperafajzat. Benne ölt testet a nőkből fakadó 
veszély, ez a fekély, a bűnnek ez a kovásza, melynek Éva leá- 
nyai elkerülhetetlenül a hordozói, a nőiségnek ez az elátkozott 
fele. Plantagenét Henrik társai szemében ez is volt a nő: az 
állhatatlanság, arra való elfojthatatlan hajlam, hogy kiszolgál- 
tassa magát a gyönyör kényének-kedvének. Trisztán is ugyan- 
így gondolkodik. Számára semmi kétség: a szőke Izolda boldog 
és lángoló Marke király karjaiban; amire neki szüksége van, az 
csak egy hím a sok közül. Elkeseredésében eltökéli, hogy ő is 
párt vesz magának, abban a hiszemben, hogy majd a kéj, majd 
az kigyógyítja a vágyból. Persze ez tévedés. , A királyné utáni 
vágya" nem hogy kialudna, hanem éppen ellenkezőleg, meg- 
fosztja minden tetterőtől a szép szűz testének harcmezején, ki 
lángolva várja, hogy birtokba vegye. S ki a balsikert, , a vissza- 
vonulást" el nem viselheti, ki tombol elhanyagoltságában s 
egyszersmind égeti a szégyen és a kielégítetlen vágy, egy női 
vágy, mely még viharosabb, bosszút szomjaz. 


Haragja nőnek, félelmes az... 
Szerelmük kimérni képesek ők, 
De nem fékezni gyűlöletük. 

A jussától megfosztott, féltékeny fehérkezű Izolda csalárdul, 
mert a nő mind csalárd, elteszi láb alól fölösleges férjét egy ha- 
zugság által. Trisztánt a felesége veszejti el: nem egy férfi félt 
akkoriban, hogy erre a sorsra jut attól a nyugtalanító, kielégít- 
hetetlen kreatúrától, amely minden este újra felbukkan a fek- 
helyén. A legenda sikerét az magyarázza, hogy összekötötte a 
kritikát az apológiával: magasztalta Izoldában a lopva űzött 
szerelem varázsát, de nem rejtette véka alá azt, ami kártéko- 
nyat rejt gyakran az asszonyi állat, s ezzel arra a lappangó szo- 
rongásra reagált, amely nem csak a férjeket emésztette, hanem 
minden férfit, mindazokat, akik szembe kerültek a női nemi- 
ség titkaival. 

De Trisztán sokjelentésű története, 12. századi módon elbe- 
szélve, nem horgonyoz le e mellett az aspektus mellett. A sze- 
relmi bájital témájának kiaknázásával, mint Béroul teszi, a 
felelősség kérdését veti fel egy olyan társadalomban, amelyet 
az egyházi prédikáció fejlődése és a gyónás terjedése érzékeny- 
nyé tett erre a kérdésre. A férfit a nő, a nőt a férfi karjaiba ta- 
szító kölcsönös vágyat itt egy tévedésből, akaratlanul lenyelt 
méreg okozza. De hát akkor miben vétkesek a szenvedély ál- 
dozatai, hogyan lehet ép ésszel elítélni őket? Trisztán és Izolda 
tudatában van ártatlanságának. Meg vannak győződve róla, hogy 
Isten szereti és segíti őket; az erdőben a remete megerősíti őket 
e meggyőződésükben. A pusztító vágyért senki sem felelős. Itt 
nincsen bűnös. Tehát nem bűnösök a hölgyeket hajkurászó 
lovagok sem, meg azok a férjes asszonyok sem, akik megfeled- 
keznek magukról, valamint uruk- és parancsolójukról. Mind- 
annyian a vágy rabszolgái vagyunk, s e szolgaság súlyos teher. 
Trisztán és Izolda rabságban sínylődik, annak a vad szerelemnek 
a rabságában, amelyet a költő óvakodik örömtelinek nevezni. 
Amikor, három év múltán, elmúlt a bájital hatása, mindketten 
megkönnyebbülten lélegeztek fel. Végül is bevallották, hogy 
, rosszul sáfárkodtak ifjúságukkal". Izolda sajnálta , a királynői 
címet, a szép ruhákat és azt a sok udvarhölgyet, aki nemrég még 
a lakosztályában a szolgálatára állt". Trisztán sajnálta a lovagi 
életet, de mivel őneki szíve van, azt is, hogy társnőjét , rossz 
útra" térítette. , Kiszabadulván" az őrült szerelemből, akárcsak 
valami tömlöcből, megkönnyebbülten lélegeztek fel. 

A történettől lenyűgözött férfiak mind Izoldára vágytak. 
Olykor felháborodtak viselkedésén. Máskor sajnálták a szegény 
lányt, akit nagybátyja gyilkosa magával vitt hetedhét tengeren 

át, hogy bedugja egy ismeretlen ember ágyába. Sajnálták benne 
az űzött vadat, az önmagával meghasonlott, a szerelem forró 
órái utáni álmában két nagykörmű, nagyfogú oroszlán között 
vergődő asszonyi állatot, két egyaránt hatalmas antagonisztikus 
erő között: a vágy és a törvény között. A szerencsétlen Izoldát, 
saját emésztő lángjának áldozatát és annak a lángnak áldoza- 
tát, amelyet puszta jelenléte szított fel a minduntalan belébot- 
ló vérnősző barmokban, kiknek némelyike az ő ágyától mind- 
össze néhány lépésnyire hált a cinkos éjszakában. 

Amikor Thomas újra feldolgozta a legendát , mindenfajta 
szeretők..., a tűnődők és a hevesek, az irigyek és vágyban égők, 
a kéjelgők és a perverzek számára", igyekezett összebékíteni 
tanulságát cgy másik műfajéval, az udvari epikus ének tanulsá- 
gával, és összehangolni a , fűszeres bor" okozta hidegleléshez 
hasonlóan szerzett vad szerelmet a trubadúrok dicsőítette sze- 
relemmel. A szerelmi bájital az ő szemében már csak szimbó- 
lum, és a vágy sem merő biológiai hajtóanyag többé. Thomas 
azt hirdette fennen, hogy a nő nem csak az a test, amelyet az 
ember rejtekhelyeken simogatni vágyik; hogy a testet bírni mit 
sem ér, ha nem bírod a szívet is. Elbeszélő költeménye végén 
tehát Izolda személyének megduplázódására helyezte a hang- 
súlyt. A szőke Izolda, az, akit Trisztán hajdan magáévá tett a 
hajón, most nincs vele, elkobozták tőle: teste messze van, férje 
hatalmában van. Trisztánnak az ágyban egy másik nő teste áll 
rendelkezésére, a feleségéé. Azt is Izoldának hívják; ugyan- 
olyan szép, mint a másik Izolda. Ez az Izolda a másik Izolda 
hasonmása. Trisztán vágyik rá. A házasság törvénye azt paran- 
csolja neki, hogy ezt a testet tegye a magáévá. A szerelem nem 
engedi. Mert a fin amour, a bel amour, a kifinomult, szép, ud- 
vari szerelem nem élvhajhászás, nem testi vágyak csillapítása. 
Ez a szerelem a két szív feloldhatatlan egyesülésévé szublimált 
vágy. Hallgatóságának, a lovagoknak és a hölgyeknek, Thomas 
új vallást kínált, a szerelem vallását, egy kultusz tárgyát, azét 
a kultuszét, amelyet Trisztán mutat be a boltozatos szobában a 
maga faragtatta szobor előtt. A távolba szakított Izolda, hogy 
kiérdemelje szerelmese áhítatát, mert tudja, hogy áhítatosan 
szereti, vasinget hord ruhája alatt, közvetlenül a testén, akár- 
csak a kereszténység aszkétái. A legendának ez a változata azt 
tanította ezzel, hogy a szerelmet próbatételek teszik gazdaggá, 
hogy lemondást követel, akár az Isten szerelme. Hogy a szere- 
lem által, bár szükségképpen a testben gyökerezik, az ember 

fokról fokra kimondhatatlan érzelmi magasságokba emelked- 
het. A ciszterci kolostorokban ugyanezt fedezték fel ugyanebben 
az időben azok a misztikusok, akik később Dantét is megihlet- 
ték. Ha ilyen magasságokig emelkedik a szerelem, a férfi és a 
nő kölcsönös szerelme, akkor egyértelműen fölötte áll a tör- 
vénynek. A szeretők, ha legyőzik a testi vágy sötét erőit, nem 
béklyókban vergődő rabok többé, nem tehetetlen áldozatok. És 
nem is ártatlanok. Felelős lények: szenvedélyüket mindennel 
farkasszemet nézve vállalják, mindhalálig. Ez a szerelem sem 
boldog szerelem, mivel beteljesülhetetlen. Sorsa az, hogy célját 
soha el nem érheti. És mégis győzelem, az önmagunk fölé kere- 
kedés győzelme. Ezt hirdette egy nagy költő 1173-ban. Mond- 
tak ennél többet azóta? 

JUETTE 


Élt Huyben 1172-ben egy lány, Ivette, vagy inkább Juette. A mai 
Belgiumnak ez az aprócska városa akkoriban a gazdasági virág- 
zás korát élte, lapátolni lehetett a pénzt. Juette tizenhárom 
éves volt, ilyenkor adták férjhez a lányokat. Apja, a licge-i püs- 
pök helyi adóbehajtója, gazdag ember volt. Összedugta fejét a 
családjával, és választott neki férjet. 

Juette-ről mit sem tudnak a históriás könyvek. A kortárs 
férfiak gondolatában nagyon kevés hely szorult neki, összeha- 
sonlíthatatlanul kevesebb, mint Eleonórának vagy Héloise-nak. 
Mégis felidézem a képét, mert élettörténete fennmaradt: egy 
floreffe-i premontrei szerzetes írta meg 1230 táján. Jól volt in- 
formálva: kolostorának apátja éppen meggyóntatott egy hal- 
doklót, ő pedig a bizalmasa volt. Hallotta, mit beszél a lány, és 
igyekezett híven reprodukálni a hallottakat. E lelkiismeretes és 
pontos részletektől hemzsegő életleírásból eljut hozzánk egy 
nő szavainak visszhangja, még ha módosult is a köznyelvről 
iskolai latinra való fordítás során és a lejegyző előítéletei meg a 
hagiografikus beszédmodor követelményei miatt. Módosult, 
de azért jól hallható, akárcsak azoknak a , szent matrónáknak" 
a hangja, akiket a 12. és 13. század fordulóján kezdtek tisztelni 
Európa egyes helyein; akkor kezdett nőiessé válni a keresztény- 
ség, ahogyan Jacgues Dalarun mondta és bizonyította. Ez teszi 
a dokumentum értékét; bármennyire helyi érdekű is a történet, 
sokat elárul arról, miként gondolkodtak e kor férfiai a nőkről. 

A példás történetet rendtársai és a gondjaikra bízott hívek 
számára írta; középpontjába egy látomás leírását helyezte, ame- 
lyet a hősnőnek látni adatott, s amelyet elmondott gyóntatójá- 
nak. A hölgy egy éjszaka, hosszas imádkozás és sírás után hara- 
vos férfi előtt látta magát. A férfi meg akarta büntetni egy régi 
vétkéért. A férfiban egyértelműen Krisztust ismerte fel. Jézus 
mellett egy csodálatos asszony ült. A vétkes asszony zavarában 
öfelé fordította könnyben úszó szemét. Szűz Mária ekkor fel- 
kelt, meghajolt, és elérte, hogy az Ítélkező megbocsásson, és 
öneki adja át a vezeklőt, hogy attól fogva az ő szolgálója legyen, 

az ő pártfogoltja, az ő leánya. A Fia könyörületéért esdő Miasz- 
szonyunk képe fölöttébb banális kép: mindenfelé látható volt 
festett vagy faragott alakban, hallható prédikációkban; nem cso- 
da, hogy e zaklatott lélek csapongásaiban is felbukkant. Mind- 
azonáltal megadja e zaklatottság kulcsát, megvilágítja Juette 
egész sorsát: Juette úgy érezte, egy nő közbenjárása szabadíi- 
totta ki a férfiuralom ránehezülő sziklatömbje alól. Egyúttal 
felfedezte, mi volt az az elfelejtett bűn, amely a lelkiismeretét 
nyomta: előfordult vele, hogy férje halálát kívánta. 


x 


Ez az asszony nagy szentségben hunyt el. Pedig a szemérem 
bajnoknőinek erényét tulajdonítani aligha lehetett neki, azo- 
két, akiknek hősi tetteit magasztalták akkortájt: azokét, akik 
foggal-körömmel védelmezték szüzességüket. Juette nem szö- 
kött meg az atyai házból a férjhez menés elől, férjét sem beszél- 
te le sikerrel szüzességének elvételéről, rávéve, hogy szemérem- 
ben élje le mellette a közös életet. Nem; jó kislány volt, hagyta 
magát, és mint annyi más szűzleány, akit túl fiatalon löktek 
oda a párosodás brutalitásának, soha ki nem heverhette. Öt esz- 
tendeig nyögte a házasság , igáját", tudta le undorral az , adós- 
ságát", viselte el a terhességek terhét és a vajúdások kínját. Az 
öt év alatt világra hozott egy gyereket, az nem maradt meg, 
aztán egy másodikat, aztán egy harmadikat. Sajnos azok is fiúk 
voltak, apró hímek, és azokról is gondoskodni kellett. Ez volt a 
nők közös sorsa. Juette-nek legalább szerencséje volt: végre- 
valahára kimúlt a férje. 

Azt hitte, most megszabadult. Igen ám, de még mindig ét- 
vágygerjesztő volt ő maga, és még inkább a hozománya. Fenték 
rá a fogukat a kérők. Szülei persze megint előnyös sógorság-ko- 
maság kötésére akarták felhasználni, és a legjobb áron bocsáta- 
ni áruba. Ezúttal ellenállt, nem akart visszazuhanni a rabszol- 
gaságba. Apja könyörgött, fenyegetőzött, minden hiába. Elkese- 
redésében mi telhetett tőle, urához, a püspökhöz fordult. A püs- 
pök a törvényszékc elé rendelte a lázadót, egy impozáns férfi- 
sereglet elé: egyházi férfiak superpelliciumban, lovagok talpig 
fegyverben. Reszketve makacsolta meg magát. Hogyan kény- 
szeríthetik új férjhez? — kérdezte. Őneki van már új férje, jobb 
is: Krisztus. A védekezés cáfolhatatlan volt. Létezett az egyház 
kebelében egy speciális rend, az özvegyek rendje. Az egyház 
szemében gyanús volt a második házasság, és megbecsülte a 


80 


házasságba belefáradt asszonyokat, akik önmegtartóztatásban 
akarták leélni hátralévő napjaikat. A püspök engedett, és meg- 
áldotta Juette-et. Juette szabad volt. 

De a gyötrelmeknek még nem volt vége. Az özvegység nem 
csak a férfiak kerülését írta elő, hanem a vallási szertartások 
lankadatlan látogatását is. Egy érett, sok mindenen átment és 
lankadó hevű asszony számára nem volt túl nehéz reguláznia 
magát, de a tizennyolc éves Juette sebezhetőbb volt. A Sátán 
lejébe vette, hogy ezt az alkalmat nem szalasztja el. Személye- 
sen kezdett koslatni utána. Ha Juette pirkadat előtt a matuti- 
numra igyekezett, különböző alakokban jelent meg előtte az 
utcasarkokon. Juette hányta a keresztet, és felül is kerekedett 
czen az első megpróbáltatáson. Az ördög ekkor szokásos nőve- 
szejtő fegyverét vette elő. A két árvának gondját a megboldo- 
sult apa egyik közeli rokona viselte; ezen a címen gyakran 
látogatta az ifjú özvegyet. Megkívánta, egy ideig habozott, félt 
a világ szájától, de végül szerelmet vallott és a tettek mezejére 
akart lépni. Juette felháborodva taszította el, jól leteremtette, 
ús attól fogva három lépés távolságot tartott. Ám egyszer meg- 
hívták unokafivérei vacsorára, és éjszakára is ott tartották. 
Felbukkant a gáláns rokon; ott fogták őt is. Juette-en úrrá lett a 
rettegés. A 12. századi házakban nem volt bezárkózásra alkal- 
mas helyiség; mihelyt elfújták a lámpát, az egyedülálló nők ki 
voltak téve a férfiak étvágyának, akik ágyról ágyra tapogatózó 
ejjeli vadászatra indultak. A társaság az első emeleten aludt. 
Az óvatos Juette a földszinten vettetett magának ágyat, és 
hálótársnőről is gondoskodott. Szorongva virrasztott. Segítsé- 
vért nem kiálthat skandalum nélkül, becsületének megcsor- 
bulása nélkül, az utcára sem menekülhet ki. Hogyan kerülhető 
ul a megerőszakoltatás? Pallóreccsenés: közeledik a becsület- 
rabló. Végső kétségbeesésében Szűz Máriát hívta segítségül. 
MAdásos sugallat volt. A hajszolt lány, kinek agyában fantaz- 
mák kergetőztek, megpillantotta lefelé jönni a lépcsőn — nem 
azt, akitől félt, hanem Isten anyját, ki meghallgatta az ő hívá- 
sát. A férfi nem érdemelte meg, hogy láthassa a Szeplőtelenül 
Fogantat, de hallotta a lépteket, és hoppon maradva somfordált 
vissza a vackába. A jelenés annak a csodálatos nőnek fentebb 
említett látomását vezette be, azét a nőét, aki védelmezőn állt 
a nők közé és a férfierőszak közé. A Sátán újabb vereséget 
szenvedett. 

De maradt a kezében a megrontásnak még egy eszköze: nem 

a nemiség, hanem a pénz. Juette abban sem látott hiányt. Jöve- 
delmét, javainak megfialtaltását kereskedőkre bízta. Ez hiba 
volt. Isten nem szereti, ha valaki semmittevéssel tollasodik 
meg a fogyasztók rovására, a kalmárkodás tőkehasznából, de 
Huy város polgársága ezt bocsánatos bűnnek tartotta: adj ala- 
mizsnát, azzal ki van egyenlítve a számla. Juette adott, még túl 
sokat is. Attól féltében, hogy unokái elszegényednek, lecsúsz- 
nak születésük adta rangjukról, apja kivette Juette kezéből ja- 
vainak igazgatását: ne herdálja hebehurgyán, mert a nő hebe- 
hurgya mind, ki ne hordja már valahogy a házból, ami csak 
pénzzé tehető benne. 

Juette-et akkor az az érzés kerítette hatalmába, hogy hiába 
minden, nincs mód be nem szennyeződni. Hogyan volna az 
ártatlanság visszaszerezhető, hogyan volna gyermeklányságá- 
nak boldog kora visszahozható? Hogyan szabadulhatna meg 
attól a sok férfitól, aki mind bántja, kínozza, bűnbe rángatja? 
Apjától, fiaitól, rokonaitól, akik sajnálják, hogy újból férjhez 
nem adhatták, az élveteg kanonokoktól, akiknek sűrűn téved 
az ájtatos nők csípőjére a szemük, olykor a kezük is, attól a 
sok hímtől, aki ott ólálkodik körülötte? Öt esztendő özvegység 
után elhatározta: visszavonul a világtól. 

Egy férfi számára mi sem könnyebb ennél. Egy férfi zarán- 
dokbotot foghat, keresztesnek csaphat fel, beléphet egy kolos- 
torba, van bőven, egyik jobb mint a másik, például a ciszterci 
rendé. De egy nő? Alig kel útra, sarkában az agresszió. A női 
kolostor még ritka dolog volt akkoriban, és csak nemesasszo- 
nyokat fogadtak be. Szerencsére a vidék jómódú polgárai nem 
szerették a helybeli klérust, mert kizsebelte őket, márpedig 
ebül szerzett vagyonukat maguknak akarták megtartani, ezért 
a kollektív megváltás új, a hivatalos egyházon kívüli eszközeit 
találták ki maguknak. Kétféle engesztelőáldozatot tartottak 
fönn az alamizsnából: ott voltak egyfelől a vezeklők, azok a 
férfiak és főleg nők, akik élethossziglanra cellába zárkóztak és 
viselték a város bűneit, absztinenciákkal vezekeltek értük, 
másfelől az ugyancsak elrekesztett leprások, az őket Jézus pél- 
dájára gondozó jótét lelkekkel egyetemben. Ezek gyűjtötték be 
a városi közösség üdvéhez szükséges malasztot. Huyben is volt 
városszéli leprakórház. Oda ment Juette huszonhárom éves 
korában nyugtot lelni és az obszesszióitól megmenekedni. 
Szélsőségességében nem elégedett meg a betegek gondozásá- 
val: egy tányérból evett, egy bögréből ivott velük, mosdóvizük- 

ben mosdott, véres váladékukban fürdött, arról álmodozva, 
vletrajza szerint, hogy a lepra fogja falni testét, abban remény- 
kedve, hogy ezáltal megtisztul a lelke minden fertőtől. Nem 
vondolva két fiával, sem a nagyobbikkal, akit zsenge korban 
kolostori életre felkészítő iskolába adtak, sem a kisebbikkel, 
aki magára hagyatván rosszul végezte, csak a pénzzel meg a 
nőkkel gondolt. Tíz évet töltött így Juette aktív létben. De 
abban sem talált kielégülést, és a szemlélődő életmódot vá- 
lasztva átlépett az özvegyek rendjéből az elrekeszkedők még 
vrdemesültebb rendjébe. Az átvonulás rítusok közepette folyt 
le, általában püspök vezette őket. Minthogy a püspöki szék 
eppen üresen állt, Juette-et egy szomszédságbeli ciszterci apát 
aldotta meg, az falazta be mögötte az ispotály kápolnája mel- 
lett álló házikó egyetlen ajtaját. Juette nem jött ki többé. Har- 
minchét évig lakozott e falak mögött, és ez a lakozás királynői 
uralkodásnak volt harminchét éve. 

Juette nem mondott le a rendezett életről, polgári kényelem- 
ról; életrajzírója, hogy elébe menjen az elmarasztalásoknak, 
jónak látja dicsérni az aszzketizmusban tanúsított mértéktar- 
tást és szerénységet. Juette-nek a magány kellett. Hogy men- 
ebb lehessen a látogatók és kérelmezők zargatásától, befalaz- 
tatott magával egy cselédlányt is. Ez a segéderő, hogy minden 
liradalmat levegyen Juette válláról, a földszinten ült a kisablak 
mögött, fogadta a kéregetőket, meghallgatta, átadta az üzenete- 
ket. Úrnője fent az emeleten székelt, mint Nagy Károly az 
aacheni kápolnában, mint Krisztus és Szűz Mária a katedráli- 
sokat újabban díszíteni kezdő kapubélletekben, és időnként le- 
Ielátogatott magas lakhelyéről. De többnyire odafent trónolt, 
megközelíthetetlenül, mindenhatón. Férfit többé nem látott, 
legfeljebb egy-egy zordon szerzetest, premontreit vagy ciszter- 
vit, ki olykor látogatni jött, meg a templomban és a lepratele- 
pen szolgálatot tevő két-három papot. Ezek voltak terhére oly- 
kor. Azt rebesgették, hogy egyikük, ki gondolkodóba ejtő inti- 
mitásban járt hozzá, beleszeretett. Juette restellte a dolgot, és 
nyomban értésére adta a világnak, hogy nem is őrá fáj a foga 
annak a hímnemű szörnyetegnek, hanem udvara egyik hölgyé- 
iv. Mert meg kell mondani, hogy nagy nőseregletet gyűjtött 


lulta-nevelgette, nem létező lányai helyett lányaivá fogadta 
nket, és igyekezett eltéríteni szívüket a házasság gondolatától: 

ha törik, ha szakad, érintetlenül megőrizni báránykáit a körü- 
löttük ólálkodó ordas farkasok bandájától. 

Leginkább azzal bilincselte le környezetét, hogy tudták róla: 
látnok ő, látja, amit közönséges halandó nem lát. Már jóval be- 
falaztatása előtt azon kapta egy reggel egyik cselédje, hogy ex- 
tázisban van. Alighogy bezárták, látomásai megszaporodtak. 
Igazság szerint keveset beszélt, és nem akármit. De az odaláto- 
gatott nők azt mesélték, hogy transzban volt, mereven, s ami- 
kor magához tért, hányta-vetette magát, kiabált, mint aki vajú- 
dik. Liheg, írja jámbor életrajzírója, miből is látszik, hogy nem 
tapasztalatlan asszony, hanem , olyan, mint kit szerelemvágy 
kínoz": olybá tűnt, hogy kimondhatatlan gyönyörűségekből 
szakítják ki. Híre ment, hogy amikor így el van ragadtatva, tes- 
téből kilépve, olyankor az égi lakozásokba látogat. Bevallotta, 
hogy egyszer Keresztelő Szent Jánossal találkozott odafönt: az 
celebrált misét személyesen, maga törte szét az ostyát Juette 
szeme láttára, és bevezette őt az átváltoztatás misztériumába. 
De ez volt az egyetlen alkalom, hogy férfival beszélt ott fönt; 
egyébként egy nő szokta fogadni, a Miasszonyunk, és karjaiba 
venni. Ez érezhetően zavarja a szerzőt, ki abban a reményben 
ad hírt a látnoki nővel esett csodákról, hogy sikerül felvétetnie 
a szentek sorába. Tudja, mit fognak mondani a rossz nyelvek: 
hogy a megvilágosodott, akiről ő oly buzgón mondogatja, hogy 
mennyire ellenállt mindenfajta férfiuralomnak, túlságosan is 
távol tartotta magát Krisztus személyétől. Kanyarít is ezért egy 
hosszú fejezetet, hogy abban bizonyítsa be: Mária és Jézus el- 
téphetetlen testi kötelékkel van egymáshoz kötve, ezért aki az 
egyikhez kötődik, kötődik az akarva-akaratlan a másikhoz is. 
Egyébként is, odaát jártában gyakran látta magát ez a hajdan 
rosszul kiházasított lány, amint pompázatos menyasszonyi ru- 
hában ama fenséges Vőlegény felé kísérik a nyoszolyólányok, 
amely Vőlegény hitvesei testét meg nem erőszakolja, olyan 
csodálatos nászra, hogy nőt csak az elégíthet ki, semmi más. 

Nos, a berekesztettet Liége egész vidékén médiumnak tar- 
tották, a látható és a láthatatlan közötti döbbenetes közvetítő- 
nek. Ez az adottsága tette nagy hatalmát. Azt tartották róla, 
hogy akárcsak a nemrég elhunyt nagy Bingeni Hildegarde, ki- 
nek emléke élénken élt még, képes behatolni a Mindenható 
titkaiba. Minthogy nő volt, nem kapott olyan iskolázást, amely 
bevezette volna az Írás megértésébe. Mégis azt mondta, tökéle- 
tesen kiismeri magát az angyalok hierarchiájában, akik misz- 

tikus frigyre lépése színhelyére szokták kísérni, és meg tudja 
különböztetni az angyalok ráaggatta nászruha drágakő-ékeit 
csodálatos tulajdonságaik szerint. Faggatták is hát: Magyarázd 
meg nekünk, mi légyen az, az isteni egység három személye. 
Jutunk-e eszedbe, amikor felragadtatol a mennyei udvarba, kö- 
nyörögsz-e kegyelmet minékünk is, rokonaidnak, barátaidnak? 
Juette ügyesen kitért a válaszadás elől: amikor a Szentlélek a 
magasságba emel, mondogatta ilyenkor, egészen felolvadok az 
ismeretlenben, minden földi dolgok iránti érzékemet elveszí- 
tem; hogy mit láttam-hallottam káprázatomban, nem lehet azt 
csak úgy elmondani, emberi nyelven kifejezni visszajövet. 

De nem is a misztériumoknak ez a kommunikálhatatlan 
ismerete szerzett neki olyasfajta hatalmat környezete fölött, 
mint amilyent a mai jósok és guruk gyakorolnak nem egy kor- 
társunkra, hanem sokkal félelmetesebb képesség: az, hogy ki- 
találta mások titkos bűneit. A vétkesnek elmondta, milyen 
büntetés vár rá. Figyelmeztette az uzsorás kanonokot, a kika- 
pós polgárasszonyt: ha nem térnek jó útra, pokolra jutnak. 
Ő már látta, hogyan törnek elő a lángok a bujálkodó nő nemi 
szervéből. Semmi sem maradt titokban előtte. Az egyik lány- 
ka, a tanítványa, amikor az oltárhoz járult, nem az ostyára füg- 
gesztette szemét, hanem az ostyát osztó jóképű papra; Juette 
tudta azonnal. Egy ifjú szerzetes kendőt rejtegetett a párnája 
alatt, egy rokon lánykától kapta szerelmi zálogul; Juette tudott 
róla. Egyik ájtatos lánykája titkon udvaroltatgatott magának; 
Juette tudott róla. Egy papról, aki nem akarta megáldoztatni, 
pedig annyira szeretett áldozni, Juette tudta, hogy egy prostitu- 
álttal van viszonya. Belelátott a szívekbe, ettől volt félelmetes. 
Lassanként elébe sem mert már járulni, aki nem érezte magát 
patyolattisztának, inkább a cselédnek gyónt. De hiába suttog- 
tak bármi halkan, Juette ott fönt fülelt, láthatatlanul, mint há- 
lójában a pók, és mindenről tudott. Ki a megmondhatója, mit 
hoz még a városra különös látnoksága? Ha tán égi büntetést 
nem is, szandalumot minden bizonnyal. 

Úgy látszik, a nőket teljesen hatalmában tartotta. Bűnbánat- 
ra, a test örömeiről való lemondásra szorította őket. Ha egyszer 
a hatalma alá kerültél, az alól többé nem volt mód kibújni. Egy- 
szer a köré gyűlt leánykák egyike elillant egy klerikus nyomá- 
ban, aki megbűvölte. Juette-nek a hozzá hasonló vezeklők vá- 
rosról városra terjedő hálózata segítségével fél év alatt sikerült 
kinyomoznia és messze, nagyon messze, Metz városában el- 

csípnie az elbitangoltat. Az elveszett bárány visszatalált a nyáj- 
hoz. Szüzességét nem vesztette el, mert védelmezője imái cso- 
dálatos módon védelmezték. Pedig hosszú szökése alatt egy 
ágyban hált társával; de az tiszteletben tartotta, még csak meg 
sem pillantotta meztelen bőrét. 

Ámde a férfiak sokkal keményebb nyakúaknak bizonyul- 
tak. Hímnemű egyed is akadt ugyan olyan, akiknek sikerült a 
lelkére beszélnie, és egy pillanatra megingatnia egy megjavu- 
lásra való ígéret erejéig, mint például azt a rossz papot, akit ő 
leplezett le: egyikét azoknak, akiknek az volt a szokásuk, hogy 
az huyi nagytemplomban aludván hajnal felé az ágyukba terel- 
ték a parókia ájtatos fiatal nőit, és a lelepleződést elkerülendő 
nem engedték gyónni őket. De az ilyenek hamar visszatértek 
kedvteléseikhez. Két tábor alakult ki: az egyik oldalon a nők 
megfegyelmezett, engedelmes hadserege, a másikon a korhol- 
nivaló, elítélendő, javíthatatlan férfiak. A világtól elzárkózott 
asszonynak a test minden mohó vágya ellen, de főleg a kéjelgés 
ellen vívott megszállott harca egyre elkeseredettebb össze- 
csapás képét öltötte: a két nem közötti háborúét. 

Megjegyzendő, hogy születőben volt e vidéken egy mozga- 
lom, melynek okát a történészek nem látják világosan. A régi 
arisztokráciánál képlékenyebb polgárság körében egyre több 
nő, hajadonok, özvegyek, sőt még férjezettek is, vágytak na- 
gyobb függetlenségre és kezdtek önvédelmi közösségekbe: kis 
ájtatossági körökbe tömörülni. Erre a mozgalomra támaszko- 
dott Juette; a leprások kórháza felé terelte. Nyomasztó uralma 
alatt szinte a női szabadság citadellájává lett a leprakórház. Ez 
az intézmény, melyet elárasztottak az adományok és félelem- 
mel vegyes tisztelet övezte, az évek során a hivatalos egyház 
egyre nyugtalanítóbb riválisa lett. Az elzárkózó nő hatalma 
lassanként aláásta a kanonokok, klerikusok hatalmát, tehát a 
férfiakét. A matróna, ez a cellájába zárkózott méhkirálynő, aki 
vaskézzel kormányozta a szüzesség megszállottjainak hadsere- 
gét, már semmiben sem kételkedett: egy éjszaka maga Mária 
Magdolna jött érte, és kézen fogva vezette Krisztus lábai elé. És 
Juette is hallotta e biztató szavakat: , Bűneid meg vannak bo- 
csátva, mert nagyon szerettél." Halálának napját és óráját tudta 
előre, biztos volt benne, hogy maga Szűz Mária fogadja majd 
és iktatja be udvarhölgyei sorába a Paradicsomban. A politikai 
sakktáblán ez az asszony kiemelkedő fontosságú figura lett. 
Nem kerülte el ez a reformkolostorok szerzeteseinek, a pre- 

montreieknek, a cisztercieknek, a városi papság riválisainak 
figyelmét. Megpróbálták a maguk táborába vonni, bezupáltat- 
ni. A védelmükbe is vették. 

Volt ki ellen védelmezni. Ellenfelei támadásba lendültek. 
Hatékony fegyverekkel rendelkeztek. Először is számíthattak 
a férfiak eléggé általános hitetlenségére. Senki sem volt kény- 
telen komolyan venni Juette félálomban látott éjszakai láto- 
másait, extázisokról, jelenésekről szóló históriáit. Miben kü- 
lönböznek azok a falvakat, városokat járó sarlatánok meséitől, 
akik egyszerű embereket, nénikéket, parasztasszonyokkal tesz- 
nek velük lóvá? A szabadgondolkodók harsányan hahotáztak; 
Juette életrajzírója szemmel láthatóan tisztában van vele, hogy 
nehéz lesz meggyőznie őket. Aztán meg az albigensek elleni 
keresztes hadjárat közepette jó taktika volt az eretnekség bélye- 
gét sütni erre az asszonyra, akinek nem kellett a papi közvetí- 
tés, ette a szentelt ostyát nélkülük is és társalgott a Szentlélek- 
kel egyedül, nem kellett neki közbenjárás. Hogy fel legyen 
mentve a vádak alól és felhasználható legyen, el kellett fogad- 
tatni, hogy szent. Ebben fáradozott a floreffe-i szerzetes, ezért 
írta meg Juette életrajzát. 

Fáradozását nem koronázta siker. Semmi jele, hogy Juette-et 
kultusz övezte volna halála után. Ahhoz férfiakat kellett volna 
meggyőzni, márpedig a férfiak résen voltak. Tudták, hogy most 
már a nőkkel is számolniuk kell, ezért csak annál bizalmatla- 
nabbak voltak irántuk. Úgy gondolták, csak hadd féljenek azok 
a pokoltól, csak hadd legyenek rövid pórázra fogva. De az ő pó- 
rázukra. És ne mutassanak rossz példát a lázadó leánykáknak, 
akik akkoriban túl sűrűn adtak kosarat olyan legényeknek, 
akikkel az apjuk össze akarta boronálni őket. Túl sokan vannak 
azok a vezeklők. A liége-i püspök elutasította Juette társnőinek 
kérelmét, hogy hadd falaztassanak be ugyanúgy, mint a meg- 
boldogult: azt remélték, örökölhetik Juette hatalmát, melytől 
egy pillanatra megremegett a város és a társadalmi rend. A tár- 
sadalom védekezett. A látnokot elfelejtették. Az igazi hatalom 
térfikézben maradt. 

DORÉE DAMOUR ÉS PHÉNICE 


Ezek ketten nem hölgyek. Még nem, még majd csak lesznek. 
Szűz kisasszonykák, és szerelembe estek. A szerelem csinál 
belőlük hölgyeket, s a szerelem, a bel amour maradandó. Ez a 
két női portré ugyanaz: az első puszta vázlat, a második rajzol- 
ja ki vonásait, festi meg színeit. Chrétien de Troyes Cligés cí- 
mű regénye mind a két képet egyesíti magában. Úgy van fel- 
építve, mint a szentek élete és mint a , Irisztán": a főszereplő 
élete előtt el van beszélve a szüleié, mely az övének előképe, 
prefigurációja. Phénice szerelmes Cligés -be és feleségül veszi; 
ugyanúgy Dorée d AAmour is szerelmes volt Alexandre-ba, Cli- 
gés apjába, mielőtt hozzá feleségül ment. 

A verses regény hatezerhétszáz során keresztül a komplex 
és zuhatagszerű cselekményt váratlan és csodás fordulatok 
viszik előbbre. Szereplői, akárcsak a baráti lakomákra szolgáló 
hercegi dísztermek emblematikus figurái, a földi ranglétra leg- 
felső fokán állanak: Phénice a nyugat-római császár lánya, Ale- 
xandre és Cligés a keletinek örökösei, Dorée dvAmour a világ 
legjobb lovagjának, Gauvainnek húga. A cselekmény széltében- 
hosszában bejárja az akkor ismert világot, Artúr király Nagy- 
Britanniájától Kis-Britannián azaz Bretagne-on, Bretagne Armo- 
ricaine-en és Németországon át egészen Görögországig, Ovidi- 
us Görögországáig, akinek A szerelem művészete című művét 
Chrétien dolgozta át franciára; a Trója-regény képzeletbeli Gö- 
rögországáig, az illatszerek, a pompás selyemszövetek és min- 
denféle bűvöletek szemkápráztató Görögországáig, Konstanti- 
nápolyig, melyről harminc éven át ábrándoztak Európa lovag- 
jai, míg végül utódaik mentek el bevenni és kirabolni a fény 
városát, elrabolni ékszereit és ereklyetartóit, a legcsodásabb 
fosztogatás keretében, amelyet csak megőrzött a középkor em- 
lékezete. A hadművészeti ügyeket mellőzöm, noha az elbeszé- 
lés túlnyomó része harci tettekből áll, s azok aligha voltak ke- 
vésbé figyelemre méltók a hadfiakból, a bajvívások, a párbajok, 
a lovagi tornák törzsközönségéből álló hallgatóság fülében, de 
még a kisasszonykoszorú számára is finom csemege volt a 

szép szálfaöklelés, a kardcsapás, a páncélkilyukasztás és a fejle- 
nyisszantás, ők is ugyanoly serényen igyekeztek 


... föl a galériára, 

ablakba, vár fokára, 

hogy onnan nézzék s lássák 
bajvívók bajvívását. 


Mint minden lovagregény, a Cligés is tekinthető sportregény- 
nek. Pedig fő témája a szerelem: annak írja le nagyon érzékenyen 
tejlődését-alakulását Chrétien játékos, áttetsző, üde stílusa. 

Először is Alexandre szívében követi nyomon: Alexandre 
lovagi erényekre ment szert tenni Artúr király udvarába, ott 
talál Dorée dAmourra, föltámad rá szívének vágya, vitézi tet- 
tei jutalmául elnyeri a kezét. Még inkább nyomon követi a két 
leány szívében, ám a cselekmény akkor lesz igazán ínycsiklan- 
dó, amikor Cligés lép a színre. Szerelmi pályafutása során a hős 
sokkal több akadályba ütközik, mint ütközött atyja. Alexandre- 
ot elütötte a tróntól fivére, Alis, de megesküdött, hogy meg nem 
házasodik, így tehát Cligés követi majd a trónon. Csakhogy 
csábító parti akad, egy császárnak éppen eladó lánya, Phénice. 
Alis nyomban szerződést szeg és háztűznézőbe indul unoka- 
öccse kíséretében. A német palota dísztermében szinte láto- 
más az, mi szemünk elé tárul. A szűz sietve 


... JŐ, 

fedetlen fej, hajadon ő, 

s a palota fényessége 
szépségének tündöklése, 
mint négy skarbunkulusé. 


Szemkáprázat. Phénice-t és Cligés-t természetesen az Isten is 
egymásnak teremtette. Olyan szépek, oly tündöklők, hogy a 
kettejükből áradó fényben mint a bíborszínű nap ragyog fel e 
telhős, borús napon az egész palota. Hogyan nyíljék virággá ez 
a lángolás ölén kipattant szerelem, hogyan hárítható el az árny, 
mely fenyegeti? Hogyan volna megmenthető e leány attól a 
másik embertől, aki az apjától éppen most kapja meg? 
Mágiával, varázseszközökkel. Bájolások útján, melyeknek 
leghatásosabbjai természetesen bizánciak, s melyeknek titkos 
receptjét jól ismeri Thessala, a Thesszáliában született: Phé- 

nice dajkája. Cligés a hölgy főzetét a nász napján feltálalja 
Alisnak, s az ettől élvezi is fölöttébb hitvese testét, de álmában 
csupán: karjába a puszta levegőt öleli, s a leány leány marad. 
De hogy Cligés-é lehessen, amikor Cligés, ugyancsak Artúr ki- 
rálytól felfegyverezve, visszatér Bretagne-ból, ahhoz még há- 
zassági kötelékét fel kell oldani. Ujabb varázsital. Ez a varázs- 
ital látszólagos haldoklást, majd tetszhalált hoz Phénice-re. Az 
orvosoknak gyanús a dolog, kínokkal akarják Phénice testét 
színvallásra bírni. Phénice állja a sarat. Sírba száll, kikel belőle, 
álhamvakból ugyan, de mint igazi főnix támad fel, és belép egy 
álompalota gyümölcsöskertjének ismeretlen bejáratán, hogy 
több mint egy évig kóstolja a szerelem gyümölcseit szeretője 
karjaiban. Alis végtére meghal. Nász, egybekelés koronázza meg 
a tökéletes szerelmet. 

Chrétien de Troyes nyíltan mint a Trisztán antitézisét írta 
e regényét. A Phénice-ről rajzolt kép Izoldának szöges ellenté- 
te. Alig szeret bele Cligés-be, máris uralkodik vágyán, azonnal 
harcra kel ellene. Nem akarom, mondja Cligés-nek, hogy maj- 
dan úgy emlékezzenek ránk, mint Izoldára és Trisztánra, 


mert hírük oly bohó légyen, 
hogy azt elmesélnem szégyen. 


Én bizony nem fogok olyan lealjasító életet élni, mint élt Izol- 
da, aki két férfi között osztotta meg testét, de szívét egynek 
adta csak. 


Ha ön szeret s én szeretem, 
Trisztán nem lesz ön sohasem, 
S én nem leszek soha Izolda. 


Hogy a kontraszt még élesebb legyen, Chrétien átvett a Trisz- 
tánból egyes szerkezeti elemeket. Mindkét műben unokaöcs 
szerepel, egy nagybátya hitvese, eladó lányok és hajadon lova- 
gok szenvedélyes szerelme, és Alexandre szerelmére is a nyílt 
tengeren derül fény. A szerelmi bájital sem hiányzik. De van- 
nak különbségek is. Az első mindjárt az, hogy a szerelmesek 
sokkal ifjabbak: a szerző közli, hogy Cligés még tizenöt éves 
sincs. Éppen hogy csak belépett a házasulandó korba, akárcsak 
Phénice, éppen úgy, mint annak idején Dorée dAmour. De fő- 
leg, a szerelem itt nem asszonyfőzte-kotyvasztotta bájleves kö- 

vetkezménye. A szerelem itt a pillantásokban születik: , A két 
szeme elmereng, és az ő szemébe réved." A szemen át hatol be 
a lélekbe a nyíl, mit a szerelem íja repített ki és tolla , az arany 
hajfonat": nem egyéb az, mint a szeretett lény teste. Az egész 
test, a homlok, a szempár, a hófehér arc, az apró, nevető száj, a 
fogak ezüst- és elefántcsont sora, és amit látni enged a ruha 
lepleit összefogó csat , a frissen hullott hónál fehérebb" kebel- 
ből. És mind, ami még hátravan. Minő kegyetlen volna e nyíl- 
vessző, e fullánk, ha egész burkolatlanságában lehetne látni, ha 
kivennék tegzéből, , a rokolyából s az ingvállból" ! 


Ez az, mi engem elveszejt, 
A nyílvessző az s a sugát, 


mely a szív közepéig hatol. A szív nyugodt volt, mert , mit nem 
lát a szem, nem fájdít szívet az". A szív lángra kap, és szen- 
vedni kezd. Meg van sebezve, de jó seb az, édes kín az, olyan 
betegség, amilyenből senki sem akar kigyógyulni. A szív véd- 
telen, kiszolgáltatva, rabul ejtve. Mit kell tenni? Bevalljuk 
lángolásunkat annak, kinek megpillantása a bajnak okozója 
volt? Vigyázz, a szabályokat át ne hágd. Tehát semmi nőrab- 
lás, semmi paráznaság. Cligés, Trisztán ellenlábasa, fékezi 
magát, nem igyekszik elnyerni Phénice szerelmét mindaddig, 
amíg nagybátyja feleségét véli tisztelhetni benne. Cligés is 
így van vele: mihelyt pezsegni érzi szívében a szerelmet, hő- 
siesen viaskodik önmagával, nem hajlandó testben egyesülni 
azzal a férfival, aki szívét meghódította: 


A test azt hogyan bírhatja, 
akinek a szív a rabja, 

ha máshoz fog atyám adni, 

s nem merek nemet mondani. 
S ha én testem" bírja uram, 
bár nekem ellenemre van, 
nem járja, hogy a testemet 
másik férfiú kapja meg. 


Majd amikor Cligés el akarja rabolni, hevesen tiltakozik: 


Nem bírhat testemből soha 
többet, mint bír belőle ma. 

Hacsak nem sikerül, teszi hozzá mindazonáltal, , szétboronál- 
nia" minket, engem és az ön nagybátyját: a szerelem nem 
evezhet révbe törvényes házasság ellenében. Ámde ha így 
van, valóban tiszta maradt Cligés és Phénice a bezárt gyümöl- 
csöskertben? Amikor , ápolt az egyik és csókolt a másik"? 
Mit csináltak, mielőtt rajtakapták őket, amint , ruhátlan hál 
a fel nem öltözöttel?" És hát valóban oly súlyos-e a vétek? 
Nem a testi szerelem az, amit tilt a regény: a felebarátod 
feleségét tiltja, a férjed elárulását tiltja, , márpedig Phénice-t 
dame-nak, asszonyomnak méltán nem nevezik". Nem asz- 
szony az, nem lett még senkié a teste. Az, aki férjének hiszi 
magát, csak álmában hált vele. Házasság-e a házasság, ha nem 
hálták el? Meg aztán Phénice most a világ szemében halott, 
Alis tehát a világ szemében özvegy. Végtére is, szívem tiéd, 
szíved enyém, és ez a kölcsönös érzelem elég frigyük meg- 
pecsételéséhez. Akárhogyan van is, a regény tanulsága az, 
hogy a házasság a szerelem beteljesülése és mintegy újrakez- 
dése, új élettel való megtöltése. Ezzel fejeződik be a regény. 
Phénice-t a házasságkötés után nem zárták be, nem bízták 
eunuchok gondjaira, mint a keleti asszonyokat szokás. Férjé- 
nek sohasem kellett gyanakodnia rá. Mint szeretőjét szerette 
feleségét, mint szeretőjét szerette felesége őt, és , szerelmük 
napról napra nőtt". 

Nem csak ezt olvashatjuk ki a költeményből; más okból 
emelem ki Dorée d Amour és Phénice kettős portréját. A , Cligés 
regényének" hőse férfi. Mint apja, Alexandre, ő is híres, dicső- 
séget vitézsége és bőkezűsége szerez neki, és e vitézség és bő- 
kezűség megnyilvánulásait a szerző bőségesen ecseteli. Mégis, 
az események folyását teljes egészében nők irányítják, mégpe- 
dig epizódszereplők. Először is Bretagne királynéja, aki is első- 
ként szimatolja meg Alexandre és Dorée dAmour bimbózó 
szerelmét: észreveszi, hogy elsápadnak. A tengeren vagyunk, a 
hajó hullámokon hánykolódik, a királyné nem biztos a dolgá- 
ban. De partot érvén hamarosan újból szemügyre veszi őket, 


... úgy látja 
a színeváltozásokon, 
hogy szerelmi jelek azok. 


Most már biztos a dolgában. Elhatározza, hogy összeboro- 
nálja ezt a két fiatalt, asxik nem merik bevallani, hogy szeretik 

vgymást. Kettejük között ülve felfedi előttük, hogy , két szívet 
eggyé olvasztottak ők". Arra buzdítja őket, ne hagyják, hogy a 
téktelen szerelem ragadja el őket, hanem 


házasan, becsületesen 
úgy járjanak, kéz a kézben. 


A fiú beleegyezik, a lány , remegve adja magát őneki". A ki- 
rályné átöleli, és ,egymásnak adományozza őket". Ez az aktus, 
ezek a szavak teremtették meg akkoriban a házastársi kapcso- 
latot, és semmi egyéb; csakhogy férfi dolga lett volna megejte- 
ni a szertartást, Gauvainé, a lány bátyjáé, vagy Artúr királyé, 
az árvák címzetes összeházasítójáé. Most, hogy egy asszony 
megfosztotta őket emez előjoguk gyakorolhatásától, nem tet- 
tek semmit, utólag helyeselték a dolgot. 

A regény második részében még sorsdöntőbb módon lép 
közbe egy másik asszony, Thessala, Phénice , úrnője", azaz daj- 
kája. Minden gyógyírok ismerője ő, akárcsak Trotula, a legen- 
dás javasasszony. Minthogy varázslónő is — minden nő boszor- 
ka egy kicsit —, varázsitalokat, csodafőzeteket, bűvkenőcsöket 
kever, és mint már említettük, téveszméket csöpögtet velük 
védence férjurának fejébe, hogy érvényteleníttessék a bosszan- 
tóan kellemetlen házasság. Megint csak nők azok, ezernél is 
többen, akik a palotát a thesszáliai nő vezetésével rohammal 
bevéve és elárasztva kiragadják a doktorok kezei közül az ál- 
halottat, és kihajítják az ablakon a kínzásnak ezeket a szakor- 
vosait: 


Soha még hölgy jobbat nem tett. 


Végül azt is meg kell mondani, hogy a szerelem lassú kifejlő- 
dése során mind Alexandre, mind Cligés elhalványul szívének 
meghódítója mellett. A kezdeményezés csaknem mindig ezeké 
a nagyon fiatal leányoké. Dorée dAmour meg akarta őrizni a 
szívét, de nem sikerült. , Egészen eltévelyedve", hasztalan 
igyekszik visszaszerezni: le van győzve. Tudja jól, hogy a sze- 
relmi ajánlatok nőhöz nem valók: , Majd várok, míg észbe kap." 
De minthogy nővágyának férfitárgya nem mukkan, Dorée 
dAmour türelmetlenségében megkockáztatja a közeledést, 
mégpedig azzal, hogy , barátom"-nak szólítja: ez azt jelenti, 
hogy elsőként szolgáltatja ki magát. Phénice is elsőként fedi 

fel szerelmét, önmagán felülkerekedve, szemérmes tartózko- 
dását legyőzve. Messziről figyelte lovagjának, Cligés-nek pár- 
viadalát. Látja, hogy hanyatlik. Ettől 


... oly igen döbben, 
hogy kiált: , Isten, segítség!" 
mily fennen csak kiálthat ő. 


és keresztbe font karral, ájultan rogy össze. Cligés-t ez az ösz- 
tökélés arra készteti, hogy összeszedje magát, és győz. Angliá- 
ba indultában búcsúzni jön, akkor végre szerelmet mer vallani, 
bár burkoltan csupán. Mikor visszatér, Phénice adja meg neki, 
amire vágyik, és aminek érintésétől megtartóztatta magát, míg 
Phénice maga nem adja meg neki: a testét. 


Szívem öné, testem öné... 
most, hogy öné lett szívem, 
öné testem s ígéretem. 


De még most is Phénice irányítja a játékot: Cligés mégsem 
kapja meg a testét mindaddig, amíg más férjet tud jogilag maga 
fölött. 
xk 

Chrétien de Troyes nagyra becsüli a házasságot. Szerinte a 
szerelem a házasság előjátéka és a házasság élesztő fermen- 
tuma kell, hogy legyen. Nem szabad aláásni ezt az alapvető 
fontosságú intézményt. Másfelől a szerelmi fejlemények ösz- 
szes szálait női szereplői tartják kezükben. Nos, Chrétien 
nyilvánvalóan hallgatói, olvasói tetszését kereste, azt akarta 
adni nekik, amit vártak. Azt kell tehát gondolnunk, hogy a 
közönsége új módon képzelte el a férfi és a nő viszonyát. Jó- 
magam sokáig keményen hadakoztam az ellen a hipotézis 
ellen, hogy a nő képe, megítélése a feudális korban is javult, 
mivel a mellette felhozott érveket nem találtam meggyőző- 
nek, és éppen Héloise és Eleonóra példáján igyekeztem kimu- 
tatni, hogy gyenge lábon állnak azok az érvek. De a királyné, 
Thessala, Dorée dAmour, Phénice képe előtt leteszem a fegy- 
vert. Kétségtelen, hogy ők nem tartoznak azok közé a fajkan- 
cáknak tekintett nőcskék közé, akiket a hadfiak szoktak volt 
lekezelően megnyergelni egy kis szórakozás céljából és hasz- 
nálat után kiszuperálni. Tagadhatatlan, hogy széphistóriánk a 

nőhiányban szenvedő ifjú lovagok előtt egészen másmilyen 
viselkedésmintát mutat föl, mint amilyent a gáláns nemes- 
uraknak szokás tulajdonítani. Kétségtelen hogy a nő sorsa a 
szerelemtől leigázva önszántából-önvágyából lecsillapítani a 
férfivágyat. Ám kéretnek a férfiak ezentúl tartózkodni az idő- 
nek mások asszonyával való múlatásától, a megkívánt szűz- 
lcány elrablásától, csak akkor rohamozni meg a várat, ha biz- 
tosak benne, hogy az a vár ezt jó néven veszi, és akkor is csak 
annak rendje és módja szerint hódítani meg: nem mint barát- 
nénkat, hanem mint hites feleségünket. Nos, a Cligés kelet- 
kezésének dátumaként 1176 van elfogadva. Épp akkor men- 
tek volna át változáson a francia arisztokrácia erkölcsei? 

Igen, változtak, változtak. Íme néhány dolog, amellyel e 
változás magyarázható. 1176-ban a lovagi élet már nem merül 
ki a sodronying-fényesítésben, vadhajkurászásban, egymás pü- 
fölésében és eldöngölt tested forróvizes dézsába merítgetésé- 
ben. Az általános haladásban lassan a deli vitézek is kikupálód- 
tak. A főúri udvarokban, ahol a lovagregények, a dalok íródnak 
és a két nem közötti kapcsolatok formái civilizálódnak, egyre 
nő az igénye annak, hogy a lovag lovag legyen, legalább egy 
időre, ne pedig rablólovag. A rend, amely lassanként kialakul 
azokon a helyeken, ahol férfiak és nők élnek együtt hosszabb- 
rövidebb ideig, azok a szabályok, előírások, amelyek akkor a 
courtoisie-t, az udvari módit teszik, önfegyelmet követel a fér- 
tiaktól. Uralkodj az ösztöneiden, fékezd a vágyadat, ne vesd rá 
magad áldozatodra, mint a vadállat. Az uralkodó, a herceg a 
szolgálatában álló tollforgatók segítségével ráneveli a köré gyűlt 
ifjakat, hogy viselkedjenek illedelmesen a hölgyek társaságában. 
Azok zavarban vannak: hogyan közeledjenek ezekhez a nyug- 
talanító, furcsa teremtményekhez? Ha jól meggondoljuk, nem 
is baj, hogy tartanak tőlük, úgy, ahogyan Cligés tart Phénice- 
től. , Kételkedj!" , Szeress, de ne légy heves!" Jobb egy kissé 
zöldfülű, félszeg fiú, aki 


... térdreesik 
s addig sír és addig szepeg, 
míg prémszoknyád alja csepeg, 


mint az olyan, aki Irisztán módjára minden éjjel egyetlen ug- 
rással barátnéja mellett terem nagybátyja és hűbérura nyoszo- 
lyájában. 

Az 1176-os év a kereskedelemre épülő gazdasági élet igazi 
fellendülésének ideje is Észak-Franciaországban. A pénz egyre 
sűrűbben cserél gazdát, már nem csak vékonyan csörgedezik 
olykor, hanem olyan bőven árad, hogy a legeldugottabb vidé- 
kekre is jut belőle. Híznak a nemesi vagyonok az általános 
fellendülésben. A mezőgazdasági termékfölöslegek, malmok, 
kemencék, présházak hozama, a tized, mindaz a sok élelem, 
amitől roskadoznak a földesúri csűrök és borházak, egyre job- 
ban kelnek. Szaporodnak a jobbágytelkek, s a zsúpfedél alatt 
előnyösebbnek tartják az úrbért pénzben fizetni meg, mintsem 
terményben. Ezt a pénzfolyamot még azok az adományok is 
dagasztják, amelyeket az újjászervezett és hatékony adórend- 
szeren alapuló államok uralkodói osztogatnak bőkezűen, hogy 
még jobban szeressék őket azok, akik hajlandók a szolgálatuk- 
ba szegődni. Csökken a szerepe a földtulajdonnak, egyre köny- 
nyebben kezelhető a nemesi vagyon: könnyebb elosztani az 
örökösök között egy láda aranyat, mint egy ősi birtokot. Ettől 
fiaik megházasítása dolgában is rugalmasabbak lesznek a csa- 
ládfők, könnyebben hagyják, hogy a második, harmadik fiú is 
tűzhelyet alapítson, könnyebben adnak hozzá pénzt, ha a ki- 
szemelt leány hozományából nem futja rá. Így gyorsan csök- 
ken az a hadnép, amelyet a nemesi családok házasságpolitikája 
nőtlenségre ítélt. A jövendő lovagok tudják, hogy van esélyük a 
nősülésre. Ezért a szerelmi játék most már egyre kevésbé kény- 
telen a házasodástól független vizeken hajózni. Befészkelődik a 
fejekbe az a gondolat, hogy a gáláns udvari szerelem rituáléja jó 
előkészítése a házasságnak, hogy a házasság szilárdabb lábakon 
áll, ha a házasfelek mint szeretők szeretik egymást. A nőt is 
más szemmel kezdik nézni emiatt. A férfiak már nem csak 
afféle passzív társat látnak benne, hanem igazi szövetségest, 
akivel számolniuk kell, s aki, ha messze nem egyenlő is velük, 
megérdemli, hogy szabályok szerint bánjanak vele, akár szűz 
kisasszonyka, akár úri hölgy. Azok szerint a szabályok szerint, 
amelyeket a verses regényeknek kell oktatniuk, mint ahogyan 
a leányokat is azok oktatják arra, hogy vigyázzanak magukra 
és tartsák tiszteletben a házasság szabályait. 

Tegyük hozzá, hogy e szabályok, III. Sándor pápa és a pári- 
zsi iskolákban születő gondolatok jóvoltából, éppen 1176-ban 
kristályosodnak ki. Dorée dAmour, aki a papi előírásoknak 
megfelelően kötelezi el 

magát: a testét, a lelkét 
és mind egész akaratát; 


aki, minthogy az egyház szerint a házasság egyetlen célja gyer- 
mekek világra hozása, nem egészen három hónappal az esküvő 
után 


. .. férfinak magvától 
terhes máris csírájától, 


s aki férjét , túl nem élheti" és bánatában utánahal, tökéletes 
példáját nyújtja annak a magatartásnak, amit a kúriák társadal- 
ma és az egyházi hatalom vár el most már a nemesasszonyok- 
tól. 


Itt áll tehát az olvasó előtt hat (vagy hét) hölgy sziluettje. Na- 
gyon nem egyformák. Mégis, ha egymásra vetítjük ezt a fél 
tucat képet, kirajzolódik három fő vonás, amely e nők kortár- 
sainak szemében meghatározta a nőiségnek a világ rendjében 
elfoglalt helyét. 

Azoknak az embereknek a szemében a nő elsősorban tárgy. 
A férfiak odaadják, elveszik, eldobják. Az ő tulajdonuk, ingósá- 
gaik egyike. Vagy az oldalukra akasztják szépen felcicomázva, 
saját dicsfényük emelésére, mint kincseskamrájuk egyik leg- 
mutatósabb darabját, vagy pedig házuk legbelső zugába dugják, 
s ha elő kell húzni, ágyfüggöny, fátyol, palást mögé rejtik más 
férfiak szeme elől, nehogy eszükbe jusson elcsenni. Zárt tér- 
rész van tehát fenntartva a nő elrekesztésére, a férfiúi hatalom 
által ellenőrzött cella. Hasonlóképpen a nők ideje is férfikézben 
van, az ír elő számukra három egymást követő életszakaszt: 
hajadon, szükségképpen szűz; férjezett asszony, szükségképpen 
férfikarokba lökve, mert funkciója az, hogy örökösöket hozzon 
a világra; és özvegy, szükségképpen visszairányítva az önmeg- 
tartóztatáshoz. Mindig a férfinak vannak alávetve, aszerint a 
hierarchia szerint, amely az isteni tervnek megfelelően nem 
más, mint a teremtett világ felépítése. 

Mindazonáltal a nők nem vetik alá magukat olyan könnyen 
a férfiuralomnak; a 12. századi férfiaknak megvan erről a tapasz- 
talatuk, és ezért tartanak a nőktől. Mivel félnek tőlük, termé- 
szettől fogva rossznak tartják őket. Úgy vélik, hogy a nő csökö- 
nyös, be kell törni, idomítani, vezetni kell. Ugy vélik, ők fele- 

lősek a nők magaviseletéért, következésképpen kénytelenek 
megtorolni vétkeiket, mert a nőt hajlama bűnbe kergeti. Szük- 
ség esetén akár meg is ölik. Vagy legalábbis jó szoros börtönbe 
rekesztik, amint az Eleonórával történt. A nő veleszületett 
kártékonysága gátak közé szorítandó. A férfiak meggyőződése, 
hogy a nő bűnnek és halálnak fészke. Nem tudni, mit forral, 
kicsúszik a kezedből, mint az angolna. Hazudik. 

Csalfa, mert gyenge lény. Hogy Héloise-t idézzük: fragilis 
(törékeny, gyenge]: ez az az utolsó ecsetvonás, amely a női ter- 
mészet portréját teljessé teszi. Gyenge, de gyengéd is egyben, 
elomló. És ebben van egy csipetnyi jó. Mégiscsak szorult a női- 
ségbe némi érték: nevezetesen az a hajlam, melynek rugója a 
testiség, s mely szeretni hajt. Szent Ágoston is megmondta. 
Tudjuk, mekkora súlya volt a 12. században a nagytudományú 
férfiak szemében az ő filozófiájának. A Genezishez, azaz a Te- 
remtés első könyvéhez - a manicheusok ellen - írt kommen- 
tárjában mondta meg (Contra manicheos, II. könyv, XI. fejezet). 
Tüneményes széljegyzet: néhány szóban minden benne van, 
egy egész gender-mélyfilozófia, egy nem-filozófia, a férfi- és a 
női nem közötti kapcsolatok filozófiája. Annak a mondatnak a 
magyarázata, hogy mulier in adjutorium facta [a nő segédnek 
teremtetett]. Éva adjutorium, szerszám, amelyet Isten Ádám 
kezébe adott. Milyen célra? Nemzés céljára. Nem csak fiúk és 
lányok nemzésére, hanem szellemi nemzésre: gyerekeket világ- 
ra hozni jó cselekedet. E cél elérésére a férfinak, az isteni dicső- 
ségtől megvilágítottnak, irányítania (regere) kell, a nőnek pedig 
engedelmeskednie (obtemperare), máskülönben a ház a feje te- 
tejére áll. Mindazonáltal Szent Ágoston ezt a hierarchiát inte- 
riorizálja, bennrejlővé, lényegivé finomítja a Biblia eme során 
való elmélkedéssel: , Férfivá és nővé teremté őket". Ez a vers 
azt szögezi le, hogy az emberi teremtmény kezdetben hímnős 
volt, egyszerre férfi is meg nő is. Amikor Isten kiemelte Ádám 
testének egy részét, hogy megformázza belőle az Eváét; amikor 
ekként megalkotta a házaspárt, a páros élet mintáját, s a felesé- 
get a férj engedelmes segítőtársává tette, csupán a lélek struk- 
túráját fedte fel, tette kézzelfoghatóvá. Mint ahogyan a lélek 
lesz úrrá a testen, úgy hajtja a férfi-princípium, a virilis ratio 
uralma alá a pars animalist, a bennünk fenekedő állatot, mely 
által a lélek az appetitust, a vágyat parancsolja a testnek. Ez a 
rész a női rész, amelynek mint adjutoriumnak segítcnie kell 
a megalázkodásban. Isten megmutatta, hogy minden egyes em- 

beri lényen belül szükség van egy házasságkötésre, a férfi- és 
a női princípiumnak rendezett szexuális aktusára, melyben a 
testiség beletörődik, hogy nem fogja a vágyat a szellemmel szem- 
beszegezni, hagyja, hogy a vágy meghajoljon az ész, a ráció előtt; 
ezáltal elillan a lélek nehézkessége, nem roskadozik többé a le- 
felé húzó testiség súlya alatt. Az ágostoni gondolat olyan antro- 
pológiát, olyan embertant alapít meg itt, amely mindünket arra 
ösztökél, hogy gondoljunk jól bele: van lényünknek egy női 
fele, és azt Isten azért tette oda, hogy segítse a jó felé való fel- 
emelkedésében. Vagyis hogy jó dolog a vágy, ha jó kezekben 
van. De - és most jön a java, az ágostoni tanítás lényege — a nő 
nem csupa állatiság. Akad benne egy szemernyi ráció is. Persze 
kevesebb: a nőben a vágy az, mi dominál. Ez nem minden ve- 
szély nélkül való, de van benne erő is: ez az a többlet, ami le- 
hetővé teszi a nőnek, hogy megfelelően segíthesse az emberét. 
A szeretetnek ezen a képességén a rációnak, vagyis a férfiúság- 
nak kell uralkodnia, máskülönben letér az egyenes útról. Meg- 
felelően kézben tartva és irányítva a vágy hatalma, mellyel a 
nő természeténél fogva fel van vértezve, képes rá, hogy közre- 
működjék a szellemi felemelkedésben, és hatékonyan működ- 
jék közre. 

Erre jöttek rá lassanként a férfiak a 12. században, ez lett 
akkor a nő ügyének, előbbre jutásának hajtóereje. Nem abban 
állt a nő felemelkedésének záloga, hogy életszínvonaluk emel- 
kedésével még több éket aggattak rá a férfiak. Abban sem, hogy 
átengedtek neki némi látszathatalmat, csak hogy még jobban 
kezükben tarthassák az igazit. De még az udvari szerelmi szín- 
játék gáláns manírjaiban sem. Hanem olyan korban, amikor a 
kereszténység külsőséges gesztusok és formulák rituáléjából 
lassanként egyre inkább az egyénnek az istenivel való viszo- 
nyává alakult át, az pedig a lélek szerelmes szárnyalásává, mon- 
dom: egy ilyen korban a nő sorsának javulását az jelentette, 
hogy ez a kor ráébredt arra, a nő, mint Mária Magdolna vagy 
Héloise, példaként állítható a férfiak elé, mert olykor erősebb 
náluk. Ennek az erőnek a forrása a nő állati természetének bő- 
vizű áradása, az érzékisége, az, hogy könnyen lángra gyúl és 
képes a szerelmes lobogásra. Azért-e csupán, nem-e, hogy a 
12. századhoz érve egyszerűen oszolni kezd kutató szemünk 
előttünk az információhiány okozta homály, elég az hozzá, 
hogy e korban Európa egyre jobban látszik értékelni a szerel- 
met. Észreveszi, hogy ha a nő szerelmes mint Phénice, akkor 

mindjárt feleségnek is jobb, vagy mint Juette, képes lesz misz- 
tikus utakat törni a Szentlélekkel való nász felé. Kétségtelen, 
hogy ennek a kornak az asszonyai is a férfiak hatalmának 
maradtak alárendelve, s hogy azok továbbra is mint veszélyes 
és esendő lényeket ítélték meg őket. De némelyikük, és egy- 
re többjük, felfedezte bennük a szerelem tárgyát és alanyát. 
Már kevésbé nézték le őket. Így kezdték a nők a hímhatalom 
béklyóit csuklóikról lassan-lassan, észrevétlenül lefejtegetni. 

Ilyesmik jutnak eszünkbe annak a hat nőportrénak szemlélése 
során, amelyeket e részben rekonstruáltam. Megjegyzéseimet 
a bevezetésben mondtam el: azok határolják körül kutatásom 
területét. A kutatás nem volt hiábavaló: a következő részből az 
is kiderül, hogy miért. 

II. Az ősök emlékezete 


A 12. században a nemesség megbecsüléssel övezte halottait. 
Különös gonddal ápolta a család elhunyt férfi tagjainak emlékét, 
de nem feledkezett meg a nőkről sem. Emlegette a nevüket, 
felidézte erényeiket és a család történetében betöltött szerepü- 
ket. Előfordult az is, hogy úgy döntöttek, írásban is rögzítik az 
ősökről szájhagyomány útján fennmaradt emlékeket. Sajátos, a 
század második felétől Franciaország északi felén virágzó iro- 
dalmi műfaj keletkezett ily módon. A véletlennek köszönhető, 
hogy néhány ilyen emlék fennmaradt, köztük azok, amelyeket 
Normandia hercegei, Flandria, Anjou és Guínes grófjai, Amboise 
és Ardres urai tiszteletére írtak. Ezek az írások, amelyek most 
itt fekszenek előttem, sokat elárulnak arról, milyen volt az 
élet a főnemesi családokban, és az emlékezés és felejtés játéká- 
ban minden más dokumentumnál világosabban mutatják, ho- 
gyan vélekedtek a néhai lovagok és papok saját családjuk nő- 
tagjairól. Így tűnik elő néhány nőalak a homályból. Kevésbé 
tisztán körvonalazódnak, mint azoké a hercegnőké, szenteké 
vagy népszerű regényhősnőké, akiknek jelképes alakját e könyv 
előző részében rajzoltam meg. Mégis elég pontos azonban ez a 
kép ahhoz, hogy szándékom szerint fényt derítsen arra, milyen 
volt a nemesasszonyok társadalmi helyzete, hogyan éltek akkor 
a hűbérurak hitvesei. 

A HOLTAK SZOLGÁLATA 


I. A halottak szerepe a családban 


Abban az időben senki sem kételkedett benne: a holtak tovább 
élnek. Nem tudni pontosan, hol, de élnek. Jelenlétükre ezernyi 
jel utal, s az élők igyekeznek megnyerni jóindulatukat. Mert a 
láthatatlan falon túl, titokzatos lakhelyükön, ahová átléptek, 
ahol az idő evilági ritmusban folyik, a legtöbbjük szenved. Ahogy 
mondani szokták, szenvedő lelkek, a szenvedés pedig zsémbes- 
sé, bosszúállóvá, gonosszá tesz. A halottaktól ezért félni kell. 

Amíg földbe nem kerülnek, félelmetesek. Plantagenét Hen- 
rik szerette hallgatni a nagyapja ükapjáról, I. Richárdról, Nor- 
mandia hercegéről szóló történeteket. Istenen kívül a herceg 
senkitől sem félt. Mint minden lovag, ő is folyton folyvást úton 
volt. Éjszaka is szeretett kóborolni, szembeszállt minden ve- 
széllyel, s ügyet sem vetett a sötétben ólálkodó gonosz hatal- 
makra, amelyek elől az emberek általában bezárkóznak ottho- 
nukba. Egy éjjel, mikor egyedül indult vadászni, útja egy ká- 
polna mellett vezetett. Szokása szerint bement egy röpke imá- 
ra. Az oltár felé menet rezzenéstelenül haladt el egy fedetlen s 
nem üres koporsó mellett. Hallotta, hogy valami mocorog a 
háta mögött. Kétszer is odakiáltott: , Feküdj vissza!", és hozzá- 
tette: , Az ördög bújt beléd." Imáját befejezvén, keresztet vetett, 
Istennek ajánlotta lelkét, majd megfordult, és kifelé indult. 
Akkor ott látta maga előtt a nagy, hatalmas holttestet, amint 
karját előreszegzi. Ördögnek vélte, kardot rántott, lesújtott rá, 
hiszen az útját állta, kettéhasította, majd távozott. Rettenthe- 
tetlen bátorsággal visszatért, hogy megkeresse ottfelejtett kesz- 
tyűjét. A történtek hatására azért elrendelte, hogy többé ne 
hagyják egyedül éjszakára a holtakat, mielőtt koporsóba zárva 
el nem temetik őket. 

De az emberek még akkor sem nyugodtak meg, mikor már 
eltemették őket, mert előfordult, hogy visszajártak. Visszajár- 
tak, hogy figyelmeztessék az itt maradottakat, átadják az Ég 
üzenetét, de leginkább azért, hogy megkérjék őket, segítsenek 
bosszút állni rokonaikon, akik nem törődtek velük. Beszéltek 

vagy füleltek, olykor párbeszédbe bonyolódtak. 1325-ben - két 
évszázaddal azután, hogy papírra vetették I. Richárd kalandjait, 
és közben a racionális gondolkodás mégiscsak fejlődött — a do- 
minikánus Jean Gobi elmondta XXII. János avignoni pápának, 
mit hallott néhány héttel azelőtt egy elhunyt alés-i polgártól, 
aki néha visszajárt és háborgatta az özvegyet. Jean felszólította 
a város polgármesterét, vegye körül a házat kétszáz rendesen 
meggyónt fegyveressel, hogy semmilyen fondorlattal se lehes- 
sen oda bejutni. Ő maga egy teológiatanárral, kolostorának filo- 
zófiaprofesszorával és egy jegyzővel odament, és arra kényszerí- 
tette az elhunytat, hogy válaszoljon előre elkészített kérdései- 
re. Végül kiszedte belőle, hogy valójában két purgatórium van, 
az egyikben a lelkek nappal tartózkodnak, s a föld közepében 
van, a másikból éjjel minden halott visszajár legfőbb bűnének 
színhelyére. Azok az ősök, akikről szólni fogok, az alés-i pol- 
gárnál kétségtelenül kevésbé beszédesek. A hőstetteikről szóló 
történetekben semmit sem jegyeztek fel abból, amit haláluk 
után mondtak. Egyvalamiben mégis biztos vagyok: utódaik 
egészen közelinek érezték őket. Még mindig a családhoz tar- 
toztak. 

A család, a háznép - amit a , mesnie" vagy , masnade" sza- 
vak jelöltek az ófranciában — a 12. században a társadalmi kap- 
csolatok legszilárdabb keretét alkotta. A társadalmi kapcsola- 
tokat családi formában képzelték el, és élték is meg, lett légyen 
szó a keresztény ember és a Szentháromság, az Istenanya és a 
szentek kapcsolatáról, vagy a hűbérúr és vazallusai, az uraság 
és szolgái, a hadvezér és harcostársai viszonyáról. Azt a társa- 
dalmat, amit mi hűbérinek nevezünk, családok összességeként 
lehet meghatározni, s ezek mindegyike egyetlen személy ural- 
ma alatt állt. Ezeknek a családoknak mint élő szervezeteknek, 
az volt a fő törekvésük, hogy átörökítsék létüket. Az őket irá- 
nyító férfiak elsőrendű kötelessége tehát a házasság, az utód- 
nemzés, hitvesük teherbe ejtése volt. Ha vonakodtak volna 
megtenni, környezetük kényszerítette rá őket. Elengedhetet- 
len volt, hogy haláluk óráján át tudják adni a hatalmat egyik 
fiúgyermeküknek, mégpedig a legidősebbnek. Minden nemesi 
ház dinasztia volt, s mindegyikben életbevágó kérdés volt az 
utódnemzés. Általa öröklődött át a már földben pihenő - így 
láthatatlan férfi és női — ősök vére abba a testbe, amely érett 
korban, megerősödve, átörökíti a vért, mint annak a fának a 
nedvét, amely az ősök által alapított és gyarapított családban 

gyökerezik, és amelynek az örökösök többsége a nevét viseli. 
Elengedhetetlennek tartották, hogy a családfa törzse az idők 
folyamán erőteljes, egyenes, egyenletes maradjon, s hogy ne 
gyöngüljön el a túl sok oldalág miatt. A családfő következés- 
képpen kötelességének tartotta, hogy csak egyetlen fiának ad- 
jon törvényes feleséget, annak, aki az örököse lesz, és aki 
majd annak az asszonynak méhében nemzi szintén egyedüli 
utódját. 

A dinasztikus nemesi család szigorúan hierarchizált szerve- 
zet volt. Mivel azt képzelték, hogy az univerzumban minde- 
nütt érvényesül a hierarchia, minden egyes embernek tisztel- 
nie és szolgálnia kellett a fölötte állókat, de ugyanakkor neki 
is gyámolítania és szeretnie kellett azokat, akik felett ő állt. 
Úgy gondolták, hogy ez az isteni hatalomból eredő és forrásá- 
hoz visszatérő termékeny áramlás, ez az egymás iránti tiszte- 
let és szeretet, ez a kölcsönös kötelességláncolat — amelyet a 
kor teológusai a caritas szóval jelöltek - bizonyára áthatja az 
egész teremtést, és megadja neki a szükséges összetartó erőt. 
A család is erre a modellre épült, és három szintre tagolódott. 
Kettő ezek közül látható és kézzelfogható volt: legalul az enge- 
delmes és szolgáló gyermekek, felettük az őket nevelő, teljha- 
talmú apa, mellette a felesége és gyakran még nem házas test- 
vérei. A képlet egyszerű. A házakban csak egy házastársi ágy, a 
nemzés egyetlen törvényes helye létezett, viszont a lovagi tár- 
sadalomban, ahol sok férfi korán halt meg, ritka volt az olyan 
családfő, aki megérte unokáinak születését; de ha mégis élt még 
a nagyapa, akkor az unokák egy másik házban jöttek a világra, 
abban, ahol az apa áldotta meg legidősebb fiát a nász előtt. A ro- 
konságra vonatkozó akkori szóhasználat is azt bizonyítja, hogy 
a társadalom alapszerkezete a kétgenerációs család volt. Ennek 
az igen szegényes szókincsnek egyedüli pontos kifejezései a fér- 
jet és a feleséget, az apát, az anyát, a fiú- és a lánytestvért, a 
fiú- és a lánygyermeket különböztetik meg. Az ezen túlmenő 
rokonság jelölésére csak bizonytalan jelentésű szavak szolgál- 
nak, amelyek nem tesznek különbséget az apai és anyai ági ro- 
konok között. Ez utóbbi körülmény azért jelentős, mert a két 
rokonság egyenlősége az egyik oka annak, hogy az ősökre való 
emlékezésben a nemesasszonyok a férjükkel azonos helyet kap- 
tak. A harmadik, felső szintet az elhunyt szülők foglalták el. 
Megillette őket ez az előkelő hely: ők mentek el korábban, s 
örököseik élvezték azt, amit halálukkal örökül hagytak; jogos 

volt tehát, hogy tiszteljék és szolgálják őket. Egy olyan társa- 
dalomban, ahol minden hatalmi viszony a kölcsönös ajándéko- 
záson alapult, az utódok ezzel a szolgálattal, őseik emlékének 
ápolásával viszonozták azt, amit tőlük kaptak, mindenekelőtt 
az életet, aztán az örökséget, erényeket, dicsőséget, s mindazt, 
amit itt a földön élvezhettek (a latin obseguium lengedelmes- 
ség, szolgálat] szóból származó, és az ünnepélyes temetési szer- 
tartást jelölő francia obségues szó az élők és holtak közti kap- 
csolat e nagyon régi felfogásának nyomát őrzi). 

A holtak tehát éltek. Szolgálatuk ezért nem azt jelentette, 
hogy életre kellett volna kelteni őket, hanem láthatatlan jelen- 
létüket kellett ápolni a családban. Jelen voltak először is a ne- 
vük által. A családfő ugyanis szükségképpen továbbadta a nevet 
valamelyik gyermekének, aki attól kezdve az elhunyt helyette- 
sítője, mintegy reinkarnációja lett, aki kötelességének érezte, 
hogy nagyapját, dédapját, ükapját kövesse, hogy hozzájuk hason- 
lóan bátor és erényes legyen, és ha lehet, azt a funkciót töltse 
be, amelyet valaha ő betöltött. Ahhoz, hogy teljesíthesse e fela- 
datát, természetesen ismernie kellett a névadó ős dicső tetteit, 
és gondosan meg kellett őriznie az emlékét. A halottak azon- 
ban ennél többet kívántak. Hogy kedvükre tegyenek, időről 
időre hozzájuk kellett fordulni, megidézni őket; a latin evocare 
jelentése: , (halottat) megidézni". Az ősök, a szó szoros értelmé- 
ben visszajáró lelkek voltak, akik, valahányszor élő leszárma- 
zottaik összegyűltek, és tetteikre, a velük történtekre emlékez- 
tek, újra elfoglalták helyüket a családban. Életbevágóan fontos 
volt bizonyos alkalmakkor ünnepélyesen megemlékezni róluk, 
minthogy ez új életerőt adott a családfának. Az ősök nevének 
emlegetésével hírnevük fényét emelték. Márpedig az ősök hír- 
neve adta a család erejét abban az időben, amikor egy főúri ház 
kiválósága, rangja, a társadalomban elfoglalt helye, röviden 
nemes volta az ősök dicsőségének emlékén múlott. Mert mi 
más volt is a nobilitas, ha nem a nagyon régi és vitéz ősökkel 
való büszkélkedés. 


II. A nők és a halottak 


Az úrnő tiszte lehetett, hogy őrizze otthon a holtak emlékét, 
ügyeljen arra, hogy nevük feledésbe ne merüljön. Erre enged- 
nek következtetni Dhuoda szavai, amelyek a középkorból köz- 

vetlenül a nőktől ránk maradt szövegek közül a legrégebbiek. 

Dhuoda nagyon előkelő hölgy volt, a Frank Királyság egyik 
legmagasabb rangú méltóságának hitvese. 841 és 843 között 
Kézikönyvet írt fia számára, akit — mikor a gyermek kikerült a 
nők terméből - apja rokona, Kopasz Károly király , igen előke- 
lő házában" helyezett el. A , tökéletes kort" elérve majd ezen a 
fiún lesz a sor, hogy , rendet tegyen saját családjában a hierar- 
chiának megfelelően". Pillanatnyilag azonban az első köteles- 
ség, amit anyja előír neki, , az apja iránti tisztelet". Ez a címe a 
III. könyvnek, az első kettő az Isten iránti kötelességekről szól. 
Ot, akit az apa képvisel a földön, őt kell elsőként szolgálnia. 
Család, apaság, az ősökkel szembeni alázat, mint a társadalmi 
rend alapja - világosan kirajzolódik e könyvben, éppúgy, mint 
a nő, a családfő hitvesének nevelő szerepe is. , Apádat — mondja 
Dhuoda - akár ott van, akár nincs, félned kell Imindenekelőtt 
illő félelemtől áthatott tisztelettel, amilyent Isten képe, az erek- 
lyetartók és a holtak jelenlétében érzünk], szeretned kell, és 
mindenben hűnek kell lenned hozzá. Arra buzdítalak, hogy elő- 
ször is szeresd Istent, aztán szeresd és féld apádat, arra gondol- 
va, hogy tőle kaptad a világi rangodat." A szöveg egyértelmű. 
Miért kel! szeretni, miért kell szolgálni? Mert viszonozni kell 
a kapott ajándékot. Dhuoda fiának, Vilmosnak tehát hasonló a 
kötelessége az új apa, új családjának a feje iránt is, aki táplálni, 
nevelni fogja, és akit , Isten és apád választottak, hogy őt szol- 
gáld bimbózó fiatalságod erejével". Szolgálnia kell Istent, szol- 
gálnia kell mindkét apát, úgy, hogy rendszeresen imádkozik 
értük. Rögtön utánuk pedig a halottakért. 

Minden halottért -— morajukat hallani vélik a látható világ 
határán -, de különösképpen a , háziakért", a , rokonainkért". 
, Én, aki meg fogok halni, megparancsolom neked, hogy imád- 
kozz minden elhunytért, de különösen azokért, akiktől szár- 
mazol." Vagyis a vérért, egyszóval az életért. Az élet, a vér két 
forrásból fakad, az apaiból és az anyaiból. Az elsőség mégis , az 
apai rokonságé, akik jogos örökségként ráhagyták javaikat". 
A lényeg ebben a mondatban van: az a vagyon, ami a fiúé lesz, 
mikor apja a holtak közé távozik, szinte teljes egészében apjá- 
tól származik, vagyis apja szüleitől. Következésképp imáiban 
Vilmosnak elsőként róluk kell megemlékeznie, őket kell meg- 
neveznie Isten előtt. A másik alapvető dolog: a halottakért való 
könyörgés a tőlük kapott ajándék nagyságával arányos. ,,A. ja- 
vak mértékétől függően, amit [apádra] hagytak, imádkozz — is- 
métli Dhuoda - azokért, akik őelőtte birtokolták, és azért, hogy 

lapád] életében sokáig élvezhesse [mielőtt meghalván rád hagy- 
nál... Ha úgy alakulna, hogy valamit előbb kapnál meg, annyit 
imádkozz, amennyit csak tudsz, hogy minél nagyobb legyen a 
jutalma azok lelkének, akik mindezt birtokolták." Világosan 
kifejezett törekvés, hogy az ellenszolgáltatás pontosan, tökéle- 
tesen arányos legyen, és ezen a törekvésen nyugszik az ősök 
emlékezetének két fő pillére: annál biztosabb a halottak emlé- 
ke, minél többet hagytak hátra; egy-egy halott emléke erősen 
kötődik az örökség azon darabjához, ahhoz a házhoz, földhöz, 
ékszerhez, ami valamikor az övé volt. Ezért Vilmosnak különö- 
sen meg kell emlékeznie imáiban atyai nagybátyjáról, kereszt- 
apjáról, aki , Krisztus nevében fiává fogadta", mert ha élne, 
, gondviselője", harmadik apja lenne, , teljes szeretetben", de 
legfőképp azért, mert halálakor unokaöccsét és keresztfiát , el- 
sőszülöttjének" tekintve, mindenét rá, illetve apjára hagyta, 
hogy egy napon az örököse lehessen. Az, hogy az ősapák emlé- 
ke tisztábban él, mélyebben gyökerezik, mint az ősanyáké, hogy 
kevesebb női név szercpel az ősök dicsőségére írott 12. századi 
szövegekben, az azért van, mert a tisztségek és a vagyon nagyobb 
része abban az időben általában apáról fiúra szállt. 

Ahhoz, hogy az imádság, a megemlékezés igazságosan legyen 
elosztva az ősök között, tudni kellett a nevüket. Dhuoda gon- 
dosan összeírja őket: , Nevüket e könyv végén fogod megtalál- 
ni." A lista majd bővül, ahogy a férfi és női felmenők, s örökö- 
seik egymás után a másvilágra költöznek. , Amikor valaki a te 
nemzetségedből elköltözik e világból, arra kérlek, ha túléled őt, 
írasd a nevét a lentebb beírt személyek neve után." Pergamenre 
írják vagy kőbe vésik az örökre olvasható betűket. Vagyis em- 
lékműveket állítanak. Dhuoda kézikönyve is az. S a sírok is: 
az egyik oldalukon az elhunyt neve olvasható, az utódoknak 
pedig gondoskodniuk kell róla, hogy a felirat ne kopjon le. 

Vajon a képeknek is az volt a funkciójuk, hogy fenntartsák 
az ősök emlékét? Talán. Az igazat megvallva semmit nem tu- 
dunk erről. Írott szövegek tanúsítják, hogy a clunyi apátság 
szerzetesei egyes ájtatosságok alkalmával körmenetben vitték 
Szent Péter imagóját, és ezáltal a közösség igazi atyja ebben a 
formában időről időre látható alakban megjelent övéi között. 
Ha volt is a hercegi lakhelyeken ilyen képmás, kevésbé időtálló 
formában, mint Szent Péteré, semmi nyoma sem maradt egé- 
szen a 11. század végéig. Ekkor a templomok előterében, a nagy- 
urak sírján, a szentekéhez hasonlatos módon, faragott vagy fes- 

tett formában jelenítették meg az elhunytat a ravatalon, vagy 
úgy, ahogy utoljára látta a gyászoló háznép és az odasereglett 
szegények, akik még egyszer részesedni akartak bőkezűségéből. 

Bárhogy volt is, Dhuoda csak egyetlen dolgot várt el távol 
kerülő gyermekétől: azt, hogy ne feledje majd megörökíteni az 
ő nevét. , Amikor én is bevégzem napjaimat, írd be nevemet a 
holtak közé. Azt akarom, azt kívánom teljes erőmből, mintha 
most lenne, hogy írasd fel maradandóan ezeket a sorokat arra a 
sírkőre, amelybe majd a testemet zárják, hogy akik majd olvas- 
sák a sírfeliratot, méltón könyörögjenek Istenhez érettem, a 
méltatlanért." Neve csakugyan kétszer, mégpedig kereszt for- 
mában szerepel a síremlékére szánt versben, vízszintesen a 
második sor elején, és függőlegesen, akrosztikonban, a nyolc 
kezdőbetűben. 

Ez a ,kézikönyv" egyedülálló mű. Vajon léteztek más, ha- 
sonló listák az ősökről, de mára elvesztek volna? És vajon azo- 
kat is a feleség, a feltehető örökös édesanyja írta volna, amikor 
fia kilépett az életbe? A férfiak, az örökségért felelős családfők 
vitathatatlan feladata volt, hogy az örökségből megfelelően dí- 
jazzák a szerzeteseket és a papokat, akik segítették őket abban, 
hogy jól szolgálják halottaikat. Ugyanakkor néhány jel, néhány 
szövegrész, mint például a Matildról és Adelaidról, császári fe- 
leségekről és anyákról írt dicsőítő beszédek, arra engednek kö- 
vetkeztetni, hogy a családon belül uralkodó nemesasszonyok 
feladata volt: gondoskodjanak a házon belüli megemlékezések 
illő lebonyolításáról, vagyis arról, hogy megvédjék a felejtéstől 
a holtak nevét, amelyeket az előírt alkalmakkor idéztek fel. Az 
mindenesetre biztos, hogy temetésekkor az ő feladatuk volt a 
gyászszertartás megszervezése, nekik kellett a női cselédek élén 
elsőként elsírni a ház bánatát. 

Úgy tűnik ugyanis, hogy a nők és a halottak között külön- 
leges kapcsolat volt. Alig tudunk valamit a temetkezési szer- 
tartásokról, mert ezeket nem egyházi személyek mutatták be. 
De az a kevés, amit sejtünk, a főpapságnak köszönhető. Ők 
ugyanis a 9-10. században, sőt még 1000-ben is, azért harcol- 
tak, hogy kiirtsák a pogányság maradványait, elítélték, és le is 
írták az általuk átkosnak tartott szokásokat. Hincmar reimsi 
érsektől, a prümi Reginontól és a wormsi Burchard püspöktől 
tudjuk, hogy Gallia északkeleti részének még barbár területein 
a nőket bizonyos szokások elhagyására unszolták. Előírták ne- 
kik, hogy többé ne szúrjanak a földbe karót szülésben elhunyt 

társnőik vagy a halva született gyermekek és a meg nem ke- 
resztelt csecsemők holtteste mellé, , nehogy visszajárjanak, 
és súlyosan ártsanak". Meg ne öntsenek vizet a hordágy alá, 
amikor kiviszik a halottat a házból. Ne balzsamozzák be a csa- 
tában elesett harcosok kezét. Ha úgy esett, hogy papok is részt 
vettek a halottvirrasztáson, a lakoma, az ivászat és a dalok 
után, amikben arra kérték a halottat, meg talán az őseit is, 
akikkel a másvilágon találkozik, hogy jöjjenek vissza egy ki- 
csit az összegyűltek körébe, nem volt szabad eltűrniük, hogy 
, táncosnők alávaló játékokat űzzenek előttük, Heródiás lányá- 
nak módjára". Hincmar ezeket a Salomékat tornatrices-nak 
nevezi. Egészen az önkívületig forgó táncosnőkként kell elkép- 
zelnünk őket. 

Mi maradt ezekből a pogány szokásokból a 12. századra? Nem 
tudjuk. Annyi bizonyos, hogy továbbra is elengedhetetlennek 
tartották: a nők minél közelebb legyenek az eltemetendő holt- 
testhez, hogy sírjanak, ruhájukat szaggassák, kibontott hajukat 
csomókban tépjék ki, arcukat karmolják, és torkuk szakadtá- 
ból kiáltsák világgá fájdalmukat. Amikor a 11. század elején 
Dudon de Saint-Ouentin Normandia hercegeinek történetében 
felidézi egy száz évvel korábban elhunyt viking vezér temeté- 
sét, a saját korában látottakat írja le. Ugy mutatja be a , női ne- 
met", amint fut a város utcáin, hogy körülállja a ravatalt. Teme- 
téskor tehát a nők elhagyták otthonaikat, ahova egyébként illő 
volt bezárkózniuk, hogy eleget tegyenek egyik, és úgy gondo- 
lom, egyetlen közéleti funkciójuknak: gesztikulálva láttassák, 
és kiáltozva adjanak hangot a kollektív gyásznak. A bruges-i 
Galbert krónikájában azt olvassuk, hogy 1127-ben, Jó Károly 
Flandria grófjának meggyilkolását követően nők , virrasztottak 
jajveszékelve a holttest körül egész nap és az azt követő éjsza- 
kán", és amikor az egyik gyilkos levetette magát a toronyból, 
ahova a cinkosaival menekült, megintcsak nők, , szegény nők...", 
, vitték be egy házba, és készítették elő a temetését". Ahogy az 
újszülöttek teste, a holttest is a nőké volt. Az ő feladatuk volt 
lemosni, felöltöztetni, Mária Magdolnához és társnőihez hason- 
lóan, akik Jézus sírjához mentek, hogy előkészítsék húsvét reg- 
gelére. A 12. században a nők titokzatos, nyugtalanító és elvi- 
tathatatlan hatalma abból származott, hogy a termékeny talaj- 
hoz hasonlóan belőlük fakad az élet, és amikor az élet kialszik, 
hozzájuk tér vissza, mint a befogadó földhöz. A nőiség két funk- 
ciója, az anyai szerep és a gyász, úgy tűnik, arra jelölte ki a 

nemesasszonyokat, hogy a temetési szertartásokat (obseguia) 
irányítsák, nemkülönben a szolgálatokat, amelyeket az ősök 
kívántak az élőktől. 


III. A holtakról szóló írások 


A kereszténység térhódításával azonban Isten szolgáihoz ke- 
rült e feladat egy része. Már a 7. században, ha nem korábban, 
a halottakat az imahelyen hagyták nyugodni, mielőtt eltemet- 
ték őket. Magára a temetésre a szent területhez a lehető leg- 
közelebb eső helyen került sor. Az élők lakhelyétől addig távol 
eső temetők lassanként a plébániatemplomok tőszomszédsá- 
gába kerültek át. Ugyanebből az okból tömegesen építették a 
sírboltokat a nagy székesegyházak tövébe, mert azt tartották, 
hogy ezek bőségesebben részesülnek az égi kegyelemből. Me- 
lyik haldokló ne kívánta volna, hogy e gazdagon díszített épít- 
mények belsejében várhasson az Utolsó Ítéletre, hiszen mihelyt 
átlépte az ember a katedrálisok küszöbét, ízelítőt kapott a para- 
dicsomi ragyogásból. Így a régészek a templombelsőkben szar- 
kofágokat, a falnál pedig egymásra helyezett szerényebb sírokat 
fedeztek fel, amelyek kinn rekedtek, mert a templomok belse- 
jébe hosszú időn át csak a szentek, felkent királyok és püspö- 
kök holtteste kerülhetett. A legelőkelőbb nemesek ugyanezt a 
jogot követelték maguknak. Meg is szerezték a 10. század fo- 
lyamán — más királyi attribútumokkal együtt - az uralkodói 
kiváltságok szétforgácsolódásának abban a folyamatában, ame- 
lyet hűbéri világrendnek nevezünk. 

Dudon de Saint-Ouentin, akit fentebb idéztem, és akinek 
nagyszerű művével később részletesen is foglalkozom, szemta- 
núként beszéli el a 996-ban meghalt I. Richárdnak, Normandia 
hercegének utolsó óráit. Néhány sorral feljebb Dudon a herce- 
get úgy mutatja be, mint aki még pogány vikingeket térített a 
maga módján, elmagyarázva nekik, hogy mit kell hinniük. Az 
embert — mondja a herceg -— két elem alkotja: a test és a lélek; a 
halál választja el egyiket a másiktól, de a test nem pusztul el 
teljesen; a világ végén a lélek visszatér belé, újra melegség tölti 
el a csontokat, az eleven vér újra átjárja a húst, és , életre kelti". 
Richárd szerint a keresztények ezért ápolják oly nagy gonddal 
a sírokat. A sajátjáról a herceg már régóta gondoskodott. Úgy 
határozott, hogy földi maradványait majd Fécamp-ba viszik. Ott 
keresztelték meg, és ott alapított saját palotájánál hatalmasabb 

kolostort, amelyet a Szentháromságnak ajánlott. Ezen a helyen 
akarta örök álmát aludni. Elrendelte, hogy előre készítsék el a 
sírját, s hogy míg be nem kerül a kőszarkofágba, minden héten 
töltsék fel gabonával, s osszák szét a szegények között. Ami- 
kor megbetegedett, gyaloghintón Bayeux-ből Fécamp-ba vitték. 
Kiszállt, levetette ruháit, így jelezte, hogy változtat az életén. 
Felvette a vezeklők csuháját, és mezítláb a Szentháromság-temp- 
lomba gyalogolt. Az oltárra helyezte még rajta levő ékszereit, 
és felvette az utolsó kenetet. Akkor féltestvére, anyja egyik fia, 
aki legkedvesebb barátja volt, megkérdezte tőle, hova tegyék a 
szarkofágot. Richárd azt válaszolta, hogy a bűnöktől túlságosan 
beszennyezett teste nem méltó arra, hogy a szentélybe helyez- 
zék. A kapunál kíván nyugodni, az ereszcsatorna alatt. Min- 
denki megdöbbent, mert ugyancsak szokatlan volt ez a szerény 
viselkedés. A rangjabeli hercegek általában megkövetelték, hogy 
sírjukat a szentek ereklyéihez legközelebb helyezzék el, úgy, 
ahogy a frank királyokét Saint-Denis-ben, a férfikar közepén, 
akik majd állandóan könyörögnek az éghez lelkük üdvéért. 
Richárdhoz hasonlóan általában egy monostort választottak 
nyughelyül. 

A kolostori szerzetesi közösségek ugyanis különösen alkal- 
masnak tűntek arra, hogy gondoskodjanak az elhunytakról. 
Ezek az éjjel-nappal Isten dicsőségét éneklő, s ezért általa busá- 
san megjutalmazott, jól szervezett közösségek pompával tün- 
tettek ki egy-egy halottat, azokat a szenteket, akik jelen voltak 
templomukban a képmásuk és a testükből ott őrzött ereklyé- 
jük által. E földi maradványokat övező liturgikus pompa teljes 
fényében a boldogultak ünnepnapján, haláluk évfordulóján 
mutatkozott meg. Hasonló szertartás szerint mondtak misét a 
szerzetesek más halottakért is, hittestvéreikért, legnagyobb 
jótevőikért, azokért, akik ugyancsak drágán fizettek, hogy be- 
léphessenek a szerzetesek , társaságába", elérve ily módon, 
hogy lélekben csatlakozhassanak ,, testvériségükhöz". Életük 
alkonyán egyesek adományaikkal együtt testüket is felajánlot- 
ták, felvéve in extremis Szent Benedek ruháját. A fécamp-i 
Szentháromság-templomban I. Richárd is így mondott le, akár- 
csak egy szerzetes, a világ hívságairól. Anjou grófja, Martell 
Gottfried pedig ,a halála előtti éjszakán lemondott minden 
lovagi és világi kiváltságáról, és belépett az angers-i Szent Mik- 
lós-kolostorba". Ezeknek a társult tagoknak járó gyászszertar- 
tások a 11. században bonyolult rendszerbe szerveződtek, amely 

a clunyi szerzetesrendben érte el a csúcspontját, és ennek is 
köszönhette fényes sikerét. 

A szerzetesek írtak, akárcsak Dhuoda. Könyvekbe, , emlék- 
könyvekbe", ún. Libri memorialesba. Itt vezettek listát azok- 
ról, akiket az idők végezetéig egy adott napon név szerint kell 
említeni az ájtatosságokon. Ezen a bizonyos napon a szerzetesek 
értük énekeltek, amíg csak el nem fáradtak, majd szolgálatuk 
fejében fejadag-kiegészítést és dupla adag bort kaptak az elhunyt 
nevében, aki láthatatlanul ott ült az asztalfőn. A kolostorok- 
ban sok-sok név volt így összegyűjtve. Vajon azt kell-e gondol- 
nunk, hogy ily módon a szerzetesek hívebben őrizték az ősök 
emlékét, mint saját családjuk? Hát nem. Az írásbeliséget nem 
ismerő társadalmak példája mutatja, hogy ha az emlékezet oly 
fontos szerepet kap, hogy állandóan rá hagyatkoznak, mint pél- 
dául valamikor Fekete-Afrika uralkodói vagy a 12. század fő- 
nemesi családjai, akkor képes egymaga évszázadokon keresztül 
igen tisztán megőrizni akár a legszerteágazóbb családfákat is. 
Előfordult azonban, hogy nemesi családok szétszóródtak, ki- 
haltak vagy leszármazottaik megfeledkeztek kötelességükről. 
Biztosabb volt ilyenkor a kolostorokhoz fordulni. Egyetértek 
O. G. Oexle-vel, hogy a szerzetesi közösségek akkoriban alkal- 
masabbnak mutatkoztak , az élők és holtak közti társadalmi 
kapcsolatok kezelésére... azáltal, hogy minden egyes elhunyt 
nevét külön feljegyezték és megemlékeztek róluk". A feljegy- 
zés azt jelentette, hogy a halottak nevét a szertartáskönyv elő- 
írása alapján , az oltár előtt felírták", a megemlékezés pedig 
azt, hogy a felírt neveket szabályos időközökként ünnepélye- 
sen felidézték. Legfőképp azért volt a szerzetesek feladata a 
holtak szolgálata és haragjuk csillapítása, mert minden halan- 
dónál közelebb álltak az angyalok karához, s így mindenkinél 
jobban tudták segíteni a lelkeket, hogy a fény felé emelkedje- 
nek, s így megmeneküljenek a , fekete kígyó" szorításából, ami- 
ről Dhuoda sírfelirata is megemlékezik. De még az is fontos 
volt, hogy imájuk a Mindenható tetszésére legyen, tehát bűn- 
telennek lássa őket. A hercegek, akik rájuk bízták saját testü- 
ket és őseik lelkét, azon voltak, hogy a lehető legtisztábbak 
legyenek. Ebben látom az egyik és talán a legfontosabb okát az 
egyház intézményi reformjának, amely az ezredik év közeled- 
tével egyre nagyobb teret kapott. A 11. században a nagyurak és 
a kisebb hatalmasságok vagyonokat költöttek arra, hogy bizto- 
sítsák saját nemzetségük halottainak a szerzetesi imát. Bőkezű 

adományokat adtak a régi apátságoknak, de számos újat is épí- 
tettek. Hogy milyen szerepe volt ezeknek a magánkolostorok- 
nak, jól mutatja az I. Balduin, Guines grófja által alapított andres-i 
kolostor példája. 

1079-ben jámborságból, vagy hogy a hosszú zarándoklattal 
jóvátegyen egy súlyos bűnt, ez a katonaember Santiago de Com- 
postelába indult egy barátjával. Útközben megálltak Charroux- 
ban. Mivel elkápráztatta őket az apátságban bemutatott isten- 
tiszteletek pompája, mindkettőjükben megfogant a gondolat, 
hogy ők is építenek ilyet otthon, s az csakis az övék lesz. Szép 
adomány fejében a nagy aguitániai kolostor vezetői megígérték 
Balduinnak, hogy küldenek neki apátot és szerzeteseket, mi- 
helyt lesz hova telepíteni őket. 1084-ben a bencések e kis cso- 
portja le is telepedett Andres-ban, nem messze a guines-i kas- 
télytól. Balduin ezzel az alapítvánnyal tartósan elnyerni vélte 
Isten kegyelmét. Általa kimondta saját függetlenségét a közeli 
Saint-Bertin-apátsággal, illetve a flandriai grófokkal szemben, 
akik oda vonultak vissza meghalni. Végül pedig Guínes földjei- 
nek ura megerősítette a dinasztikus rendet is. Valójában csalá- 
di temetőt létesített: II. Paskál pápa kiváltságlevele szerint 
, ezen a helyen teljesen szabadon lehet temetkezni, mégpedig 
úgy, hogy kedvük szerint oda temethetik a gróf minden leszár- 
mazottját és a vár minden hűbérurát". Balduin fiát és örökösét, 
Manassét valóban apja mellé temették. Mikor megbetegedett, 
a szerzetesek ápolták a kolostor betegszobájában, s köztük halt 
meg szerzetesi csuhában. A templomban temették el, ott volt 
a felesége, és ott voltak hűbéresei is. A Beirut grófjává lett test- 
véren kívül, aki a Szentföldön hunyt el, Manassé összes fivérét 
és néhány fegyvertársát is mellé temették. A gróf sírja körül 
nyugvó vagy tucat néma és mozdulatlan lovag pontosan a párja 
volt annak a zajos és mozgalmas udvarnak, amely életében kö- 
rülvette. 

Manassénak nem volt fia. Ám mindent megtett, hogy ke- 
resztülhúzza unokaöccsének, a genti Arnulfnak a számítását, 
aki az örökségére pályázott. Amikor a haragtartó Arnulf a ha- 
lálán volt, nem akarta, hogy Andres-ban temessék el a nagy- 
bátyja mellé. Nagy vagyont hagyott a Szent Lénárt női apátság- 
ra, ahová Manassé özvegyét temették, aki támogatta Arnulfot 
hatalmi törekvéseiben. Talán a 12. század második felében el- 
terjedt új kegyeleti formák hatására döntött úgy, hogy a Szent 
Inglevert-szegényházban temessék el. Mikor a vég közeledtét 

érezte, ebben a szegényházban vált meg páncéljától, lovától, 
kutyáitól és sólymaitól, , mindattól, ami örömet szerzett neki 
a világban". Nem sokkal ezután a távoli Folkestone mellett ér- 
te a halál. Siettek áthozni testét a Csatornán, de nem kedvez- 
tek a szelek, s a holttest félig rothadt állapotban érkezett meg. 
Andres szerzetesei örültek, hogy Arnulf gróf elnyerte bünteté- 
sét. Náluk kellett volna eltemetni. Vétett az ellen a rend ellen, 
, amelyet ősei vezettek be, és vétett az apátság jogai ellen is". 

Fia, II. Balduin viszont tiszteletben tartotta a hagyományt. 
1206. január 2-án, közel hetvenéves korában, , miután rendel- 
kezett vagyonáról, buzgón felvette az egyház szentségeit, bízva 
az Úr irgalmában", guines-i házában kilehelte lelkét. Legidő- 
sebb fia nem volt jelen. A menye , túlzó sietséggel, ... alig várva, 
hogy grófné lehessen", hívatta az andres-i apátot, hogy a lehető 
leggyorsabban vegye át , urát és parancsolóját", és tegye meg 
az előkészületeket , a temetésre érkező rokonok fogadására". 
A szerzetesek illetlennek találták a nagy sietséget. A férjtől va- 
ló félelmében azonban mégis engedelmeskedtek. A , ház aty- 
jának" testét tehát oda vitték, ahol , később az említett hölgy 
— aki eleget tett női kötelességének, a halottak gondozásának - 
kettős kőkeresztet állíttatott a grófnak és a férjének". Nem 
sokkal ezután Balduin testét az apátsági templomba vitték. 
Kinyitották a kapukat, és , estétől éjfélig lakomát szolgáltak 
fel a lovagoknak és úrnőiknek, a város lakóinak és másoknak. 
Volt mit enniük, inniuk egészen a temetésig", s ünnepeltek a 
felravatalozott halott körül. Azalatt, míg a gróf a főoltár előtt 
feküdt felravatalozva, , megszámlálhatatlanul sok szegénynek 
adtak kenyeret meg húst, amit különböző grófi házaktól hoz- 
tak". Végre megérkezett az örökös. Rögvest adókedvezmény- 
nyel jutalmazta a monostort. Ennek fejében a szerzetesek min- 
den esztendőben, az idők végezetéig gyászmisét mondanak apja 
lelki üdvéért. 

Feltűnő, hogy ebben a történetben szinte teljesen hiányzik 
a lelkiekre való utalás. A krónika szerzője, egy bencés barát 
csupán a testről beszél, amely körül a közösség fehérbe öltözve 
(dealbata) a szokásos siratást (planctus) végezte. Étkezésről 
beszél, az elhunyt mellett utoljára elköltött bőséges ételről és 
italról, úgy tűnik tehát, hogy a tivornyázás volt a szertartás lé- 
nyege. A gyásznép, a tor olyan volt, akár egy esküvőn vagy a 
lovaggá avatási szertartáson. Az elhunyt a halottak közé ugyan- 
olyan pompa és lakoma közepette lépett. A krónika végül a 


117 


nyitott sírgödörről szól, és a legfontosabbról, a holttest elhelye- 
zéséről az ősök síremlékei sorában. 

Guines urainak magától értetődőnek tűnt, hogy halottaikat 
olyan emberre bízzák, aki az ő nemzetségükből való. Az első 
apátot a családon kívül kellett keresniük. A következőnek már 
közülük kellett kikerülnie. Gergelyre, Manassé gróf egyik uno- 
kaöccsének a fiára esett a választás: neve már amúgy is a szer- 
zetesi életre jelölte. Még kisgyermekként a családi apátságba 
került, majd Charroux-ba küldték tanulni, hogy felkészítsék a 
közösség irányítására. , Hogy a vidék urainak, az ő szüleinek 
kedvében járjanak", az andres-i barátok apátnak választották, 
amikor visszatért. De a charroux-iak, akik ismerték, egy másik 
jelölttel töltötték be a tisztséget. Gergely türelmesen várt. Ti- 
zennégy év múlva aztán megkapta a hivatalt. Az andres-i kró- 
nika szerint , nemes fajta, de nem nagy ésszel megáldott, erős 
testű, jóindulatú ember, akit megnyomorítottak a rokoni köte- 
lékek és a katonai becsvágy". Leginkább az ötvösség érdekelte. 
Négy évre rá lemondatták , butasága, tunyasága és hitványsá- 
ga" miatt. Azzal vádolták, hogy túlságosan szeretett télen a 
befagyott mocsarakon korcsolyázni, akár egy világi személy, s 
elbolondította a szerzeteseket is. Aztán meg rajtakapták, ami- 
kor , kezét buja vággyal egy hölgy ruhájába csúsztatta". Abban 
az időben az egyházi reform már széles körben érvényre jutott, 
s nem haboztak eltávolítani az eltévedt bárányokat. A család 
nem tiltakozott. Mindenekelőtt ahhoz ragaszkodott, hogy az 
apátság kövezete alatt nyugvó halottait megfelelően szolgálják. 

Az ősök emlékezete meghonosodott a rendházakban, ahol imád- 
koztak értük, s ahol rájuk emlékezve össze-összegyűltek az utó- 
dok, mielőtt őket is melléjük helyezték volna. Itt rögzítették 
az emlékezést írásban is, és a dinasztiák dicsőítésének szentelt 
irodalom első mesterei ezekben az írásokban találtak anyagot 
és mintát művükhöz. Az ereklyetartók mellett őrzött legendá- 
riumok, a szentek életéről szóló olvasmányok adtak mintát 
ahhoz, hogyan kell megírni egy hős élettörténetét. Pápák, püs- 
pökök, királyok lajstromai, Jézus családfája az evangéliumok- 
ban, vagy akár a leszármazást ábrázoló vázlatok, amelyeket a 
püspöki ítélőszékeken készítettek a vérfertőzési perek alkal- 
mával, megmutatták, miként lehet összekötni a származás 
egyes láncszemeit. Néha még egy szerzetesrend támogatóinak 

sorát is fa alakjában ábrázolták. Ilyen például a weingarteni 
apátságban a Welf-dinasztia őseinek emlékét őrző családfa, ame- 
lyen a gyökerektől kezdve nemzedékről nemzedékre ábrázol- 
ták az egymást követő házaspárokat -— igen, házaspárokat, egy 
férfi és egy nő, egy úrnő, az apa és az anya egymás mellé rajzolt 
arcával. 

A 12. század utolsó harmadában, miközben Plantagenét 
Gottfriedot, Anjou grófját a sírján élőként, kihúzott karddal, 
zománcplaketten örökítették meg a művészek, a Marmoutier- 
ból való János barát megírta e herceg életrajzát. Valójában , le- 
gendárium" volt ez, amely kevéssé különbözött egy szent éle- 
tétől, s azzal a céllal készült, hogy időről időre fennhangon 
olvassák. Nem hinném, hogy sok néhai, mégoly hírneves úr- 
nak része lett volna ilyen fényes retorikai hódolatban. Viszont 
sírfelirat sok volt. Az irodalmi alkotáshoz legtöbb tehetséggel 
megáldott szerzeteseknek kellett megírniuk vagy rekonstruál- 
niuk, ha a kőbe vésett szavak már olvashatatlanná váltak, mint 
ahogy Saint-Germain-d"Auxerre-ben Raoul Glaber, Saint-Jean- 
de-Montierneuf-ben Márton barát, Sainte-Waudru-de-Mons- 
ban pedig Gisleberet kanonok esetében történt. A sírfeliratok 
egy-egy név emlékét őrizték. Ez volt elsődleges funkciójuk. 
Amit Dhuoda kívánt: hogy aki elhalad a sír előtt, ki tudja be- 
tűzni a nevet, és röpke imába foglalja. Dhuoda azonban ennél 
többet akart. Saját nevét versbe foglalta. Nem ment ritkaság- 
számba, hogy a bővebb emlékeztető a síremlék oldalát is elfog- 
lalta. A 12. század közepén, a Plantagenét Henrik szolgálatá- 
ban álló Wace atya, aki Dudon de Saint-Ouentin művét ófran- 
cia nyelvre ültette át, a saját elképzelése szerint festi le Rollo 
herceg gyászszertartását. Említésre méltónak tartja a herceg 
sírját, amelyről Dudon semmit sem mondott. Wace látta a sírt 
Rouenban, a katedrálisban, a szentély déli oldalfolyosóján: 


Ott van a sír és ott a sírfelirat is, 
mely hóstetteit beszéli el, s azt, hogyan élt 


Akárcsak egy elbeszélésre, egy rövid történetre utalna. 

Wace nem rendházban írt, hanem világi udvarban. A gene- 
alógiai irodalom, amelyből megpróbálok felidézni néhány nő- 
alakot, a kolostorokban csírázott, a szerzetesek és kanonokok 
gondosan megválogatott szavaival írt könyvek, meg az altemp- 
lomokban egymás mellett sorakozó sírok között, de az udvari 

társadalomban virágzott ki. Vajon ebben az eltolódásban az ősök 
emlékére mondott szertartásos szónoklatok világi jellegéhez 
való visszatérést kell látnunk, annak a folyamatnak a fordított- 
ját, amely három évszázaddal azelőtt az apátsági templomokra 
bízta e megemlékezéseket, olyan fordulatot tehát, amelynek 
egyaránt kedvezett a szerzetesség visszahúzódása, mivel a val- 
lásgyakorlás bensőségesebb lett, valamint a családi struktúrák 
megszilárdulása? Túl keveset tudunk a világi temetési szoká- 
sokról és általában a nemesi családok belső életéről, ezért nem 
feltételezhetjük, hogy a rokonság már ne emlékezett volna meg 
családi körben azokról a halottairól, akikért imádkozni a szer- 
zeteseket kérte fel. Ami engem illet, épp az ellenkezőjéről va- 
gyok meggyőződve, biztos vagyok abban, hogy minden család- 
fő kötelességének érezte, hogy továbbadja a családi szágát gyer- 
mekeinek, unokaöccseinek, hűbéresei fiainak. Esetleg a család 
egy másik tagját, az emlékezés kinevezett letéteményesét bízta 
meg e feladattal. Ilyen volt például Dudon forrásadója, norman- 
diai I. Richárd testvére, vagy az a fiú, aki esős napokon unoka- 
fivérének, Arnulfnak, Ardres urának és újdonsült lovagtársainak 
mesélte, amit emlékezete megőrzött az ősök kiváló cselekede- 
teiről. Van tehát eltolódás, de másfajta. Az, hogy a 12. század- 
ban maga a nemzetség vált — Howard Bloch szavaival - , jelal- 
kotóvá", olyan jelek alkotójává, amelyek még ma sem tűntek 
el teljesen, és az, hogy az udvar volt az a hely, ahol a család 
okulására maradandó irodalmi alkotások keletkeztek, amelyek- 
ből máig fennmaradt néhány töredék, mindez egy kulturális 
változás eredménye volt. 

A 12. század közepén az egyházi kultúrával szemben meg- 
jelenik a lovagi kultúra. Már nem egyedül a papok értenek a 
szépíráshoz. A főnemesség műveltté válik, vagy mondjuk inkább, 
újra művelt lesz, ahogyan Dhuoda is az volt. A nagyúri családok 
olyan embereknek fizetnek járadékot, akik verseket tudnak 
költeni, és azokat pergamenre tudják írni. Ők a mozgató erői 
annak a nyilvánvaló változásnak, melynek során a kolostorok 
vagy a káptalani termek szerepét átveszik a nemesi házak, s 
amely folyamat valójában a szóbeliségről az írásbeliségre való 
áttérést jelenti. Ami a nemesi udvarokban elhangzott, a , joku- 
látorok elbeszélő énekei", amelyekről Lambert de Wattrelos 
kanonok 1170-ben megjegyzi, hogy fenntartották anyai nagy- 
apja vitéz lovagtestvéreinek hírnevét, ezek a geszták, telis-tele 
vannak legendás lovagok, de főleg nagy nemesi dinasztiák ne- 

veivel. Sokan szerették azt gondolni róluk, hogy e nevek legdi- 
csőségesebb őseiké; az eposzoknak ez a sora, amelynek egymást 
követő részeit szájról szájra adták, az emlékezetnek olyan tár- 
házát alkotta, amely másként volt gazdag, mint az, amelynek 
a szerzetesek voltak az őrzői, és sokkal élőbb volt a harcosok 
emlékezetében, mint a kolostorok bejárata melletti könyvszek- 
rényben felhalmozott írások. Gazdag kincsestár volt, amely 
felett hivatásos dalnokok őrködtek, akik tovább gazdagították, 
új nevekkel egészítve ki azokat, hogy mecénásaik kedvébe jár- 
janak. Éppolyan nagy volt a hatalmuk, mint a mai hirdetés- és 
hírszerkesztőknek. Guillaume le Maréchal jól tudta, mennyit 
számít majd hírnevének, ha a jokulátorok közismertté teszik 
erényeit, ki is tüntette őket a figyelmével. Az Ardres-ház vi- 
szont keserűen panaszkodott a dalnokokra, akik - emlékezvén 
arra, hogy a család feje valaha megtagadta egyiküktől a skarlát- 
vörös harisnyát, ami után az vágyakozott - álnokul kihagyták 
a nevét, amikor a keresztes háborúkról énekeltek, pedig oly ki- 
válóan harcolt Antiochia falainál. Ez a kincsestár azonban sok- 
kal kevésbé állt ellen az idő pusztításának, mint a sírfeliratok 
vagy a legendáriumok. A tovatűnő szavak jó része elveszett, 
mire leírták volna őket. 

Lejegyzésük a 12. század közepén kezdődött, akkor, amikor 
az állam megerősödéséhez vezető folyamatban a francia király 
hatalmát mind szélesebb körben ismerték el. Ez veszélyeztette 
a hercegi dinasztiák függetlenségét. Ők pedig védekeztek, s az 
ősi dicsőség emlékének elsődleges alapjaira támaszkodtak mint 
az öröklési jog, a vagyon szabad birtoklásának biztosítékára. Val- 
lásos cselekedetnek számított adományt vinni a szerzetesek- 
nek, hogy legjobb tudásuk szerint ápolják a memoriát. A csa- 
ládfa alapjainak megerősítése pedig politikai tetté vált. Az ősök 
dicső tetteinek, a karddal kivívott jogoknak a felemlegetése azt 
jelentette, hogy keményen szembeszálltak a konkurens hata- 
lom törekvéseivel. Bástyákat emeltek tehát irodalmi emlék- 
művekből. 

Valóban emlékművek voltak ezek. Impozánsnak, ragyogó- 
nak, díszesnek kellett lenniük, mint amilyenek a rómaiak dia- 
dalívei voltak vagy egyre inkább a síremlékek. Ebből a célból 
szakavatott írókhoz fordultak, olyan , mesterekhez", akik az is- 
kolában ékesszólást, grammatikát, retorikát tanultak, vagyis 
az egyház embereihez. De a családfők a szertartáskönyveket 
bújó barátok helyett inkább klerikusoknak adtak megbízást. 

Ezeket az írásos műveltséggel rendelkező embereket könnyen 
magukhoz csalogathatták, hogy a családhoz tartozva, engedel- 
meskedjenek nekik. Az általuk írt művek a szó szoros értel- 
mében házilagosak voltak: házi készítésűek, házi használatra. 
A gazdag nemesi házakban vonzó volt az élet. Ezek az ügyes 
mesteremberek mindent latba vetettek tehát, hogy elnyerjék 
uruk kegyeit, hogy elég közel ülhessenek hozzá az asztalnál, 
hogy megkaparinthassák a jó falatokat. Amint elvárták tőlük, 
azt mondták, amit uruk gondolt, aminek meg akarta őrizni 
emlékét; mindezt díszes nyelvezettel, a szentek élete, a sírfel- 
iratok és a ravatalnál tömjénfüstben énekelt imádságok nyel- 
vén tették. Latinul írtak, a , 12. századi reneszánsz" dagályos, 
cikornyás stílusában. Az idő múltával aztán a nyitottabb udva- 
rokban néhányan odáig jutottak, hogy a zsenge szórakoztató 
irodalom nyelvét kezdték használni, a vulgáris dialektust, ezt 
a mesterkélt nyelvezetet, amellyel az előkelőek szerették ma- 
gukat megkülönböztetni a köznéptől. 

Ezek az írók képesek voltak rá, hogy a régi dokumentumok- 
ból szerezzenek információkat. Végigkutatták az okleveles lá- 
dákat, az okiratgyűjteményeket és a krónikákat, hogy a bennük 
fellelhető anyaggal tovább táplálják az emlékezetet. Számukra 
és azok számára, akik eltartották őket, valójában mellékes volt 
ez a tudós kutatómunka. Elsősorban azt kérték tőlük, hogy ün- 
nepélyes és maradandó formába öntsék a rokonság nem telje- 
sen megbízható, gyakran bizonytalan, néha meg különcködő 
emlékezetét, azokét, akik az ereikben folyó vér jogán egyedül 
voltak jogosultak arra, hogy a szavak ismétlésével felidézzék, 
megidézzék és jelenlevőbbé tegyék családjuk halottait. Ezeket 
a szavakat a fizetett írók összegyűjtötték, megnemesítették 
azáltal, hogy a liturgiák latin nyelvére ültették át. A királyi 
családfák mintájára egy tengely mentén rendezték el a törté- 
netet: az alapítótól induló törzs generációról generációra nőtt 
egészen a megrendelőig. A szentek életének példáját követve a 
tengelyre a weingarteni kéziratot díszítő ábrákhoz hasonló ke- 
retes címkéket helyeztek, amelyek férfiakat és nőket ábrázol- 
tak. Életrajzot írtak. 

E szövegekkel kapcsolatban felmerül a kérdés, mikor, hogyan, 
hol, milyen körülmények között, milyen közvetítéssel, milyen 
hallgatóság előtt tették közzé azok tartalmát? Nem ismerjük a 
választ. Semmit sem tudunk az , előadás" módozatairól, arról, 
miként használták a családban az ily módon őrzött és felma- 

gasztalt emlékeket. Azt legalábbis sejteni, hogy a nemesi csalá- 
dokban általános volt a törekvés, hogy elraktározzák az emlé- 
keket az utánuk jövők, az utódok számára, az ő erkölcsi épülé- 
sük végett, hogy ne , fajuljanak el", hogy olyan nemesek ma- 
radjanak, mint elődeik. Meg azért is, hogy megerősítsék őket 
jogaikban, megszilárdítsák hatalmukat. Úgy gondolom, nagyon 
virágzó lehetett ez az irodalmi műfaj, és nemcsak a legnagyobb 
hercegi családoknál. Mégis csak morzsák maradtak belőle. De 
ez nem meglepő. A versekben magasztalt dinasztiák többsége 
kihalt. A dicsőségükre írt könyvek elveszítették jelentőségüket. 
Nem törődtek velük, majdnem mind megsemmisült. Néhány 
darab mégis megmenekült, legtöbbjük egyetlen késő középkori 
kéziratban, egy olyan másolatban, amelyet ősi uradalmak ké- 
sei örökösei rendeltek meg a középkor legvégén. Ezek a töredé- 
kek igen ritkák, rendkívül értékesek, mert a leghívebben tanú- 
sítják, mit gondoltak magukról a 12. századi nemesi családok. 
Homályosan tükrözik azt a képet, amelyet kis darabokból igyek- 
szem összeállítani: vagyis azt, hogy milyennek látták a 12. szá- 
zadi lovagok a hölgyeket. 


IV. A nemesasszonyok emlékezete 


Mégis paradoxonnak tűnhet a családfa-irodalomban keresni 
néhány nőalak körvonalait. Az utódlás ugyanis a férfiak dolga 
volt. A családfőké: ők nemzették azt a fiút, akinek a család 
élére kellett állnia, mikor ők eltávoztak e világból. Ezért vet- 
ték feleségül, és termékenyítették meg azt a nőt, akit apjuk 
szerzett nekik. Ez volt a kötelességük, világosan mutatja ezt az 
esküvői szertartás. II. Balduin, Guines grófja, a legidősebb fiát 
házasította meg. A nap végén, amikor kint a sötétség beálltával 
tovább folyt a mulatozás, miközben a vendégsereg féktelenül 
evett, lerészegedett, s a csepűrágók obszcén tréfáin röhögött, 
Balduin bement az ifjú pár lakhelyére, a hálószobába. Úgy dí- 
szítették fel a hitvesi ágyat, mint valamiféle oltárt, a papok 
annak rendje és módja szerint tömjénezték, meghintették 
szentelt vízzel, úgy, ahogy majd néhány évvel később, a gróf 
halálakor, tömjénezik és megáldják a templomban a fekhelyet, 
ahol földi maradványai fognak nyugodni. Az ifjú pár már 
ágyban volt, a szerelmi tettre készen. Balduin karját felemelve 
és tekintetét is az ég felé fordítva a Mindenható kegyelmét kér- 
te rájuk. Mit is kívánt pontosan? , Hogy sokasodjon a napok és 

századok során a mag". A semen. Ez a latin szó, tudom, nem- 
zetséget, utódot jelent. De először azt a konkrét dolgot jelenti, 
a testnedvet, a spermát. Minden családfőnek az volt a legna- 
gyobb félelme — Manassét, Balduin gróf dédnagybátyját is ez a 
bánat emésztette, emiatt őszült meg idő előtt -, hogy , nem 
lesz több mag, mely az ő testükből származik". Ezek az urak 
természetesen a jó magra, a férfi magra gondoltak. Manassé, 
aki kénytelen volt , egyik nővérétől könyörögni örököst", , ide- 
gen magtól valónak" tartotta magát: anyját egy másik nemzet- 
ségből való férfi termékenyítette meg. Következésképpen, ami- 
kor egy nemesúr a felmenőire hivatkozott, elsőként apái jutot- 
tak az eszébe, azok a férfiak, akik hatékonyan vetették utódaik 
magját asszonyuk méhébe. A harcok forgatagában ordítozó, túl- 
áradó férfiasságukhoz csökönyösen ragaszkodó lovagok alakjai. 

Szembeötlő ez a ragaszkodás a férfias értékekhez abban a 
beszámolóban, amelyet IV. Fulkó (Fougue Réchin) 1096-ban 
kezdett diktálni, felsorolva saját családfáját, hogy bebizonyítsa, 
jogosan birtokolja az Anjou grófságot. , Én, Fulkó, Anjou grófja, 
fia Cháteau-Landon-i Gottíriednak és Ermengardnak, aki lánya 
Fulkónak, Anjou grófjának és Martell Gottfried unokaöccsé- 
nek, ez utóbbi ugyanezen Fulkó ősömnek volt a fia és anyám 
testvére [rögtön az elején e két férfi közé teszi magát, akiktől a 
, dicsőséget", a parancsolás hatalmát örökölte, amit elvitatnak 
tőlel, elhatároztam, hogy írásban rögzítem, őseim miként sze- 
rezték és hogyan tartották meg dicsőségüket egészen az én idő- 
mig, és aztán hogyan tartottam meg én a dicsőséget az isteni 
irgalom segedelmével." A cél világosan politikai: igazolni a jo- 
gokat. A hűbérúr saját maga szólal meg, és lehet, hogy a szöveg 
nagyon egyszerű, dísztelen latin nyelvezete is tőle származik, 
ugyanis elég művelt volt ahhoz, sok más, 11. század végi her- 
ceghez hasonlóan, hogy ne kelljen igénybe vennie egyházi for- 
dító közvetítését. Ez a nyilatkozat kivételes értékű. Felfedi, 
hogyan gondolkodott egy katonaember abban az időben szár- 
mazásáról. Úgy adja át az emléket — mondja Fulkó -, , ahogy 
Martell Gottfried nagybátyám mesélte nekem". Lehet, hogy 
felírissítették emlékezetét a szolgálatában álló egyházi cmbe- 
rek, akik régi pergamenek közt kutatták, mivel tudják alátá- 
masztani a gróf előjogait. Ám ne feledjük, hogyan öröklődött át 
általában a családi emlékezet. A családfő feladata volt ennek 
ápolása a házában élő fiatalok körében, de különösképpen annak 
a lelkében, akiről tudta, hogy ő lesz utána felelős a dicsőségért, 


124 


vagyis az egész örökségért, a földekért, a hatalomért és az év- 
századok során felhalmozott hírnévért. Az ő feladata volt, hogy 
emlékeztessen az ősök dicső tetteire, még mielőtt azok fele- 
désbe merülnének, hogy magasztalja bátorságukat, fizikai ere- 
jüket, hűségüket, mindazokat a lovagi erényeket, amelyekről 
bizonyságot tettek. 

Ebben az esetben nagyon messzire tekint vissza, hét nem- 
zedéket ölel fel az emlékezet. Térben egészen pontosan addig 
a távoli pontig terjed, amelyen innen az egyház megtiltotta a 
vérfertőzést, vagyis az egyazon őstől származók közötti házas- 
ságot. Ez a követelmény arra kötelezte a nagy nemesi családo- 
kat, akiket közelről felügyeltek a püspökök, hogy a nagyon 
távoli ősöknek legalább a nevére emlékezzenek. Amikor egy 
lányt férjhez adtak, az egyházi ítélőszéki perek elkerülése vé- 
gett jobb volt bemutatni a prelátusoknak a családfát hét gene- 
rációra visszamenőleg. Az angers-i Saint-Aubin-kolostorban 
éppen öt ilyen dokumentumot őriztek az ősök listájával. Felté- 
telezem, azért készültek, mert IV. Fulkó sokszor nősült, állan- 
dóan váltogatta feleségeit. Mindegyik listán a hetedik szinten, 
a , semen forrásánál" Enjeuger áll. Más írásokból tudjuk, hogy 
vagy százötven évvel azelőtt élt. Fulkó is primusként említi. 
Három másik név áll az övé után, amit a fia, az unokája, majd 
ez utóbbi fia viselt. Semmi mást nem mond ezekről az igen 
távoli ősökről. , Nem tudok - vallja be Fulkó - méltóképpen 
megemlékezni az erényeikről és dicső tetteikről, mert oly tá- 
voliak, hogy azt sem tudjuk, hol nyugszik a testük." Ha nincs 
sír, se sírfelirat, máris kihagy az emlékezet, amely csak egy év- 
század erejéig élénk. Fulkó három elődjének a , hőstetteit" tud- 
ja felidézni, a csatákat, amelyekben győzedelmeskedtek, s hogy 
milyen cselekedeteket hajtottak végre a család dicsőségének 
növelésére. Mert bizony a dicsőségről van szó, az Anjou herceg- 
ség dicsőségéről, annak sorsáról. A férfiak meghalnak, a dicső- 
ség azonban fennmarad, kézről kézre jár. Persze férfikézről van 
szó, amely elég erős ahhoz, hogy megvédje, hogy kitolja a hatá- 
rait, vitézi kézről, amely az igazság és a béke fegyverét forgatja, 
azt, amelyet a serdülőkor végén ünnepélyesen adtak neki. Az 
egész történet férfitörténet. Fulkó nem törődik azzal, hogy meg- 
nevezze a feleségeket: nem ők vitték tovább a dicsőséget. Meg- 
lepő azonban, hogy apjának is csak a nevét említi, nem mond 
róla mást. Semmi nem maradt neki ugyanis azokból a jogok- 
ból, amelyekkel Gátinais-ban rendelkezett Cháteau-Landon-i 

Gottfried. Ezeket a jogokat Fulkó elkótyavetyélte, átengedte a 
francia királynak, hogy így még sokkal fontosabb örökséghez 
jusson: az Anjou grófsághoz. Szerinte egyedül anyai ági ősei 
érdemesek említésre, anyja az egyetlen nő, akinek a neve sze- 
repel a hosszú felsorolásban. De az övé kétszer is, a szöveg ele- 
jén. Ugyanis Fulkó mindenét neki köszönheti. Tőle kapta az 
Anjouk vérét, s ez a vér törvényesíti a hatalmát. 

Ebben a szövegben benne van a lényeg, ami a családtörténe- 
teket oly értékessé teszi azok számára, akik meg akarják is- 
merni a 12. századi nemesasszonyok sorsát. A nők méhe nem 
egyszerű medence. A férfi által belehelyezett mag nem önma- 
gától érik be. Ez a puha burok maga is termel nedveket. A nő 
vére itt összekeveredik a férfiéval, a saját magja egyesül a fér- 
fiéval, mert - amint arra számos jel enged következtetni - ál- 
talános volt akkoriban az a nézet, hogy női sperma is létezik. 
Semen eorum, ,két házastárs magját" említi a genealógiai elbe- 
szélés szerzője — s megfontolta szavait, hiszen olvasott termé- 
szetrajzi értekezéseket -, amikor idézi Guines Balduin áldását 
örököse nászágyánál. Tekintve, hogy az úrnő ilyen meghatá- 
rozó módon vesz részt a terhességben, fia jogot formálhat anyja 
apjának örökségére. Ha anyai nagyapjának nincs fiú utóda, akkor 
ő örökli a javait, és néha óriási ez a vagyon, gondoljunk csak 
Oroszlánszívű Richárdra, Eleonóra fiára, Aguitániai Vilmos 
unokájára. De mindenképpen örökli az erényeket, a hírnevet, s 
ez adta az anyai vér értékét. Az a nő, aki méhében hordta, hidat 
épített két nemzetség közé, a saját családja és a közé, ahová a 
menyegzője napján nagy pompával vitték abban a reményben, 
hogy hamarosan várandós lesz. Ő az összekötő kapocs, a , copula". 
A nő mint a két nemzetség egyesülésének eszköze, természe- 
tesen tárgy. De azáltal, amit hordoz, ez a tárgy rendkívüli érté- 
ket jelent. Ezért a lányoknak, nővéreknek és unokanővéreknek 
ezzel az értékével jutalmazza a jóságos úr azokat a fiatal harco- 
sokat, akiket taníttat, és akiktől elvárja, hogy hűen szolgálják. 
Az ő feladata, hogy a saját véréből származó nők értékét elül- 
tesse más családokba, s ezáltal a saját családjához kösse, hiszen 
a következő generáció, az egyesülésből származó fiúk ugyan- 
azokat az ősöket fogják tisztelni, mint ő. Annak, hogy a gene- 
alógiai emlékezet legyezőszerűen kinyílik, és gyakran távo- 
labbra visz az anyai ágon, mint az apain, valamint annak, hogy 
a nőknek szükségképpen helyük van ebben az emlékezetben, 
annak oka nem az, hogy a nők különösképpen őrizték volna 

ezt az emlékezetet. Dhuoda lajstromában a nevek többsége fér- 
finév. A női ősök a nemzetség sorsában betöltött szerepük okán 
vannak jelen. Amikor az eskütevők elmondták a családfát a 
püspök előtt, hogy igazolják vagy cáfolják egy vérfertőzés gya- 
núját, bizony meg kellett nevezniük a nőket is, és a családkró- 
nika nem hagyhatta ki legalábbis néhányuk nevét. 

Két ok miatt sem. Az első annak az érzelmi kapocsnak az 
ereje, amely ebben a társadalomban a fiút az anyjához köti. Ál- 
talában igen fiatalon kitették a szülői házból, mint Dhuoda fiát. 
Az apja hamarosan idegen lett, később pedig, amikor felnőtt, a 
riválisa, mert azután epekedett, hogy szabadon élvezhesse az 
uradalom hasznát. Ezzel szemben anyja emlékébe kapaszkodott, 
akitől elszakították, és aki után múlhatatlanul vágyakozott. 
Mindent tisztelt, ami vele volt kapcsolatban, beleértve anyja 
elhunyt őseit is. A második ok még erősebb: a házaspárok több- 
ségében a férfi alacsonyabb származású volt, kevésbé vagyonos, 
mint a felesége. Általánosan elfogadott volt ez az egyenlőtlen- 
ség a házasfelek között. Ha az apa legidősebb fiának netán olyan 
feleséget választott, aki rangban nem fölötte, hanem alatta állt, 
szükségét érezte, hogy ezt megindokolja. Ez történt akkor is, 
amikor Guines Balduin apja hűbéresének, Ardres urának lá- 
nyát vette feleségül. A családi történetíró, aki fél évszázaddal 
később meséli el az eseményt, nem igen válogatja meg a sza- 
vait, s , megalázkodásról" beszél e házasság kapcsán. Az indok 
az volt, hogy mindenáron helyre kellett állítani az ország nagy 
kárára több generáció óta ellenségeskedő családok között a 
békét. Hasonló helyzetben sok nemes, herceg, sőt még király 
és császár is hajlandó volt így , lealacsonyodni". Lealacsonyod- 
ni, mondják. 

Az, hogy a feleség általában magasabb rangú volt, mint a 
férje, a , házassági piacon" múlt. Túlkínálat volt eladó lányok- 
ból, és hiány házasulandó fiúkból. A családfők ugyanis a család 
összes nőtagjának kiházasítására törekedtek. Gyakran így is a 
nyakukon maradt egy-kettő. Bourbourg várurának, Henriknek 
öt lánya közül csak kettőt sikerült férjhez adnia, a másik három 
szűzen élt haláláig abban a kis kolostorban, amelyet kifejezet- 
ten a pártában maradt lányok számára építettek a vár tőszom- 
szédságában. Az Hainaut grófok szerencsésebbek voltak, ha hi- 
hetünk Gislebert de Mons-nak, aki 1196-ban írta meg a genea- 
lógiájukat. A 12. század folyamán családjuk lányai és asszonyai, 
kettőt kivéve, férjhez mentek, illetve újra házasodtak. IV. Bal- 

duin nővéreit, unokahúgait és unokanővéreit azokhoz a lova- 
gokhoz adta, akik közösen birtokolták Mons és Valenciennes 
várait, s így biztosította magának a tartomány számottevő urai- 
nak hűségét. , Élete teljében három lányát három vitéz katoná- 
hoz adta, amikor pedig már jó ideje nem lehetett hallani — teszi 
hozzá Gislebert -, hogy bármelyik Hainaut grófnak valamelyik 
fiát lovaggá ütötték volna, vagy valamelyik lánya férjhez ment 
volna." Ez volt tehát minden családfő kívánsága, hogy gyerme- 
keit beépítse a társadalom testébe, a lányokat házasság — pon- 
tosabban törvényes anyaság révén, mert abban az időben a nők 
addig nem rendelkeztek társadalomi ranggal és haszonnal, amíg 
anyák nem lettek -, a fiúknál pedig a lovaggá ütés, a lovagi fegy- 
verzet átadása jelentette ugyanezt. 

De nem a házasság. A családfők ugyanis, akik nem akarták, 
hogy haláluk után az ősi örökség feldarabolódjék fiaik fiai kö- 
zött, nem akartak több fiút a házasság kötelékébe adni. Ez az 
óvatosság hatásos volt: az általam tanulmányozott dokumen- 
tumok azt mutatják, hogy igen kevés volt azon családfák szá- 
ma, amelyek ne egyenesen, oldalágak nélkül terebélyesedtek 
volna egészen 1180-ig, amikor is kezdtek enyhülni a fiúk há- 
zasodását illető korlátozások, mert az egyre élénkebb pénzfor- 
galom megszüntette a nemesi vagyonok oszthatatlanságát, és 
könnyebbé vált pénzért révbe juttatni a kisebb fiúgyermeke- 
ket. De addig a fiús családoknak jól ment, válogathattak a sok 
eladósorba került lány között. A legjobb partit választották: 
vagy a legjobb származást, vagy a nagy hozományt, és nyilván- 
valóan inkább a legidősebb lányokat részesítették előnyben, 
akiknek nem volt fiútestvérük, se nagybátyjuk, akik tehát az 
örökség biztos várományosai voltak. Előfordult, hogy azok a 
lányok, akiket apjuk vagy bátyjuk alsóbb rangú kérőnek adott, 
nemtetszésüknek adtak hangot. Jean de Marmoutier, megszé- 
pítve az Anjou grófok történetét és két évszázaddal korábbra 
téve át a maga körül megfigyelt magatartásformákat és gyakor- 
latot, kitalálja egy Gátinais gróf árván maradt léányának keser- 
veit. Amikor a gróf meghalt, hűbérura, a francia király az örök- 
séggel együtt odaígérte a gyermeket is a grófi család kamarásá- 
nak, aki az ő megbízható embere volt. A lány tiltakozott. Azt 
kiáltozta, hogy nem illő , ráerőszakolni" egy ilyen rangjához 
nem méltó férjet. A király a hitvesére bízta a lányt, a királyné 
pedig hamar észhez térítette az ellenszegülőt. Az esetek több- 
ségében azonban a lányok szó nélkül fogadtak el egy másik 

családot. Beléjük oltották, hogy engedelmeskedniük kell, és 
többségüket még egészen fiatalon jegyezték el. A két család 
általában jóval azelőtt megegyezett, hogy a lány eladósorba ke- 
rült volna: Namur grófjának a leánya épp csak betöltötte első 
évét, amikor Henri de Champagne az eljegyzési ceremónia 
után magával vitte, hogy azután meg is feledkezzék róla, mi- 
helyt egy jobb parti ígérkezett. 

Ezeknek a gyereklányoknak az esete kíméletlenül megmu- 
tatja, mire szolgált a házasság, hogyan lettek úrasszonyok a lá- 
nyok, s hogy mit jelentettek a férfiak számára: adták, vették, a 
vérük miatt félretették vagy félredobták őket, amikor már sem- 
mire sem voltak jók. E gyakorlat következtében a legidősebb 
fiúk, a jövendő örökösök legtöbbször rangon felül házasodtak, 
és házasodó öccsük szintén magánál magasabb rangú lányt 
vett el. Mert ura, akit szolgált, hogy még jobban kedvében jár- 
jon, jutalmul neki ajándékozott egy szűzlányt a saját rokonsá- 
gából, vagyis a legragyogóbb nemességből. Röviden tehát a 
családok közti alkuk és a főnemesek stratégiája következtében 
a nők általában magasabb rangúak voltak a házaspáron belül, 
és épp ezért a presztízsért, amit a házasságba hoztak, haláluk 
után is számot tarthattak utódaik tiszteletére. 

Amboise urainak történetében szerepel egy nemes hölgy 
neve: Denise. A szerző, egy névtelen kanonok, aki 1155 táján 
írta a szöveget, dicshimnuszt zeng e hölgyről. Három okból 
teszi ezt. Először is mert Denise igen gazdag volt, nagybátyja, 
Chaumont Gottfried jóvoltából. (Különös alak volt ez a Gott- 
fried: elképesztően szép teste miatt , Szűz"-nek nevezték, és 
való igaz, sose házasodott meg, kóbor lovag lett, miután min- 
denét unokahúgára hagyta. 1066-ban Hódító Vilmoshoz csatla- 
kozott, és a kalandban igen meggazdagodott. Attól fogva Nor- 
mandia és a Loire völgye közti kalandozásaiba vitte magával 
nagy arany- és ezüstkincsét, amiből 1096-ban fel tudta fegyve- 
rezni Denise Jeruzsálembe készülő fiát.) Denise másik érdeme, 
hogy engedelmes volt, amilyennek minden lánynak lennie kell, 
és elfogadta a számára kiválasztott férjet, Martell Gottfried, 
Anjou grófja hűbéresének a fiát, pedig az nála sokkal alacso- 
nyabb származású volt. Az 1044-ben győztes Martell Gottfried 
hadizsákmányként ragadta el Denise-t nagybátyjától, a Szűz 
Gottfriedtól, hogy pazarul megjutalmazza egyik emberét, aki- 
nek nagy szerepe volt a győzelem kivívásában. Végül pedig 
Denise tökéletesen eleget tett feleségi kötelességének, ahogy 

minden feleségnek kell, és fiút szült, aki majd örökölheti ősei 
vagyonát és dicső hírnevét. Ezért illette tehát a dicséret, meg- 
érdemelte, hogy a család kegyelettel őrizze emlékét. 

Az egyházi emberek felmenőikről szóló, írásos forrásokkal 
alátámasztott emlékezéseiből jól látszik, mit köszönhet a 12. 
századi férfiak többsége az ősanyáknak. 1170 táján Lambert de 
Wattrelos Saint-Aubert-de-Cambrai-ban Evkönyvet írt. Amint 
elérkezett 1108-hoz, születési évéhez, elhatározta, hogy elmond- 
ja ,ki fia-borja". Magáról mesél hát. Hétéves korában hagyta el 
a szülői házat. Anyai nagybátyja, Mont-Saint-Eloi apátja , kérte 
az anyját, hogy adja oda neki". Az anyjától kérte, és nem az 
apjától. A nőtől, aki a méhében hordta, aki a tejével táplálta, 
akihez sokkal inkább tartozott a gyermek, mint nemzőjéhez. 
Az anyja határozott, és olyan valakire bízta fiát, aki a saját 
családjából való volt. Ebből kitűnik, milyen hatalmat adott az 
anyaság a nőknek: a fiaik által volt hatalmuk. De azt is mutat- 
ja a történet, mi erősítette ezt a hatalmat. Ebben a családban az 
adta az erejét, hogy az összes feleség magasabb rangú volt a fér- 
jénél. Lambert visszaemlékezik, hogy a birtok, ahol született, 
apai nagyanyja öröksége volt; nagyapja, a vagyon nélküli kiseb- 
bik testvér, ebbe ült bele. Az édesanyja családja sokkal maga- 
sabb rangú volt az apjáénál. A becsületet, mindazt, amire Lam- 
bert oly büszke, a kapcsolatokat, amelyek révén egyházi karri- 
ert futott be, mindent az anyjának köszönhetett, az ő , édes 
anyjá"-nak, Gizellának. Gizella , nagyon gazdag" ember lánya 
volt, akinek tíz fiútestvére veszett oda ugyanabban a csatában. 
A jokulátorok egy évszázad múltán is a bátorságukról énekel- 
tek. Az apa, mint annyian mások, gazdagságának legalább egy 
részét minden bizonnyal a feleségének köszönhette. Lambert 
szerint anyja , igen előkelő flamand nemesi családból" szárma- 
zott, és sok fivére volt. Köztük tizenegy az országban minden- 
felé elszórta , a magját", anyja tehát nem vihetett földbirtokot 
a házasságba, de vitt magával férfi és női szolgákat, és minde- 
nekelőtt az igen nagy tőkét jelentő hírnevét. A nemesség, ami- 
vel unokája kérkedik, lényegében ettől a nagyanyjától szárma- 
zik. Anyai ági rokonai közt csakugyan apátokat, apátnőket, 
tüzes harcosok egész sorát találni, Richard de Furnes-t, aki 
Guillaume Cliton gróf zászlósa volt, és az axpoeli csatában 
vesztette életét, az , igen híres lampernesse-i lovagokat", és 
egy nagybácsit is, aki I. Henrik angol királyért halt meg. 

Foigny cisztercita kolostorának apátja, Robert szintén női 

ágon származtatja magát Erős Róberttől, a Capetingek alapító- 
jától: anyja Adelaid volt, anyjának anyja Adél, nagyanyjának 
szintén Adél nevű az anyja, ennek Beatrix nevű anyja Edwige 
lánya volt, Edwige pedig Capet Hugo lánya. Unokafivére, Guy 
de Basoche szintén igen jól tudja, honnan származik vérének 
legjava: asszonyok örökítették át. 1190-ben emlékezteti nővére 
liát, hogy ex materna királyi és császári vér folyik az ereiben. 
Királyi, mert Capet Hugo Edwige és lánya, Beatrix, az anyja 
dédanyja révén volt az őse. Császári, mert az Ottók vére Mada- 
rász Henrik egyik lányunokája által van benne, az ő hetedik 
fokú leszármazottja Adél, az édesanyja anyja, akinek viszont a 
tizedik felmenője, megint csak női ágon, Judit, Kopasz Károly 
lánya. Nők, lányok, özvegyek, akiket a családfők családi érdek- 
ből vagy bőkezű támogatásként alacsonyabb rangú nemesekhez 
adtak, mindenfelé továbbadták a királyi vért. E vérnek, Nagy 
Károly vérének egy része folyik a mi ereinkben, az önökében, 
talán az enyémben is, de mindenképpen sokkal! többünkében, 
mint azt gondolnánk. Nagyon gyakran házasságon kívüli, futó 
kapcsolatok örökítették tovább e vért, de olykor a hitvesi ágy- 
ban maguk a nemesasszonyok. 

A törvényes házastársak között általános volt a nők fölénye. 
A férfiasságukra mégoly büszke harcosok, akik tartottak a nők- 
től, s épp ezért megvetették őket, kitüntető figyelemben része- 
sítették nagyanyáikat, dédanyáikat, ezeket a jó és nemes hit- 
vestársakat, akik — erre emlékeztették is őket - nagyban hozzá- 
járultak családjuk dicsőségéhez. Mindezek miatt az egyébként 
ugyancsak férfi szemléletű genealógiai irodalomban mégis fel 
lehet fedezni a 12. század néhány nemesasszonyának vonásait. 
Lássuk tehát, mit árult el nekem ez az irodalom, de kiváltképp 
annak két ritka emléke. Az egyik a normandiai hercegek nagy 
dinasztiájáról szól, a másik egy kisebb dinasztiáról, a Guíines 
grófokéról. 

HITVESEK ÉS ÁGYASOK 


I. A dicséret genealógiája 

Újra Plantagenét Henrikről kell szólnom, hiszen övé volt Euró- 
pa legfényesebb udvartartása. Támogatta a lovagi kultúra fejlő- 
dését, mert nemcsak az egyházi kultúrával állt szemben, hanem 
a rivális Capetingek szigorú, szakralitással átitatott udvarával 
is. Hogy növelje a harcosok és hölgyeik rendszeres összejövete- 
leinek fényét -— meg-megszakítva ezen alkalmakra vég nélküli 
lovas kalandozásait, előttük mindig hatalmasnak és bőkezűnek 
mutatkozott -—, házában vendégül látta korának legtehetsége- 
sebb és legmerészebb írástudóit, akik számos verssel kedves- 
kedtek neki. Kettőben megtalálható a témámhoz keresett ada- 
lékok nagy része. 

Apja révén Henrik Anjou grófjaitól származott. Anyai ágon, 
ahogy szinte minden nemes, fényesebb ősökkel büszkélkedhe- 
tett. Anyja Hódító Vilmos unokájaként Normandia hercegei- 
nek örököse volt, Rollo vére folyt az ereiben. Plantagenét Hen- 
rik az ő jogaira hivatkozva nagyapja és névadója, I. Henrik ki- 
rály örökségét követelve igényt tartott Anglia trónjára, amelyet 
1155-ben meg is szerzett. Ezután a legendás Artúr király utód- 
jának tekintette magát. Normann őseinek méltó emléket kívánt 
állítani: azt akarta, hogy történetüket abban a dialektusban ír- 
ják meg, amelyet az asztalánál beszéltek. Benoit de Sainte-Maure 
nekilátott amunkának. 

1165 táján Benoít II. Henriknek ajánlotta [diszkréten dicső- 
ítve feleségét, Eleonórát is) hatalmas verses regényét, a Roman 
de Troie-t (,, Trója regénye"), amely a hadi eseményekben bővel- 
kedő trójai mondakört dolgozza fel, megénekelve a nemes lo- 
vagnak öltöztetett Hektórnak és Akhilleusznak dicső tetteit. 
A költő azonban, ismerve a közönség ízlését, úgy gondolta, he- 
lyes, ha a harci cselekmények hosszú sora közé egy-két nőala- 
kot is beiktat: harcos amazonokat, királynőjükkel, Pentheszi- 
leiával, de szerelmeseket is, így a vágytól égő Médeiát, aki kész 
volt az éjszaka közepén Iaszónnal a nagyteremben találkozni 
az alvó lovagok között, majd visszahőkölve tettének illetlen- 

ségétől, a szobájába csalta, és odaadta magát neki. Helénét is 
szerepeltette, ahogy Parisz vallomást tesz és szívét adja neki. 
Az ingatag Briszéisz pedig, elfelejtve Tróilosznak ígért szerel- 
mét, enged Diomédész közeledésének. , Az asszony gyásza rö- 
vid életű, egyik szeme sír, a másik nevet... Elég bolond a leg- 
okosabb is... Sohasem gondolják, hogy rosszat tesznek. Ki bízik 
benne, magát csapja be és csalódik." Az alapvetően nőellenes 
mű szerzője arra is gondot fordított, hogy meghódítsa a nemes 
asszonyokat és kisasszonyokat: részletesen leírja a ruhákat, pa- 
lástokat, tükröket, cicomákat és azt, ahogyan a páncéljuktól 
egy pillanatra megszabaduló előkelő lovagokat felkavarja a sze- 
relem. A regénynek sikere volt. Benoít de Sainte-Maure ettől 
kezdve elismert tehetségét támogatója szolgálatába állította. 

Benoit de Sainte-Maure valójában nem volt otthonos sem 
Normandiában, sem a hercegi házban. Valószínű, hogy egy idő 
óta már a herceg király bonyolult családjának közelében élt, de 
Touraine-ből jött, ahol Plantagenét apai ősei uralkodtak. Azo- 
kat jobban ismerte. Mivel a normann nemzetségek emlékeiből 
közvetlenül nem meríthetett, Benoít kibővítette és kiegészí- 
tette azzal, amit más művekben talált. Ily módon használta fel 
arcátlanul Wace nem sokkal korábban írt művét. Wace vagy 
Guace, igazi normann volt, Jersey-ből származott. Régóta ben- 
sőséges kapcsolat fűzte a hercegi családhoz. A 11. század elején 
egyik őse Ordög Róbert kamarása volt, ő maga pedig talán már 
, olvasó pap", s I. Henrik király házában őrá tartozott az írással 
kapcsolatos feladat. Mindenesetre 1155-ben, amikor II. Henrik 
elfoglalta Anglia trónját, Eleonórának ajánlotta Roman de Brut 
című regényét, amely Brutusról, a bretonok mitikus alapítójá- 
ról szól. A regény a breton királyok Geoffroi de Monmout által 
megírt legendás történetéből merít, s Artúr király kalandjait 
meséli el. Dicséri Artúr király fényűző udvarát, amely Planta- 
genét udvarának előképeként odavonzotta Bretagne és Skócia 
minden lovagját, ,, a frankokat, a normannokat és az Anjoukat, 
a flamandokat, a burgundiaiakat és a lotaringiaiakat". Wace a 
Roman de Btrut folytatásába - legalábbis ennek tűnik, mert mű- 
veinek időrendisége nagyon bizonytalan — komponálta Ru [az- 
az Rollo), vagyis a normann hercegek történetét. Ő valóban ki- 
kérdezte a rokonság tagjait, összegyűjtötte az emlékeket, ame- 
lyek nemzedékről nemzedékre hagyományozódtak a családban, 
a többit meg könyvekből merítette, és lelkiismeretes történet- 

íróként figyelmeztette olvasóit, mikor tér át a szóbeli források- 
ról az írásbeliekre. 

Wace elsősorban egy latinul írt könyvre támaszkodott, amit 
Guillaume, a jumiéges-i apátság szerzetese 1070-1071-ben de- 
dikált , a jámbor, győzedelmes és igazhitű Vilmosnak, az ango- 
lok királyának a legfőbb Király kegyelméből". A Geste des ducs 
normands (, A normann hercegek krónikája") hét könyvből áll, 
egy-egy könyv egy-egy hercegről szól; a Rollónak szentelt II. 
könyvtől a Vilmosról írt VII. könyvig. A közvetlenül Anglia 
meghódítása után írt mű a vitatott hatalom legitimitását volt 
hivatva alátámasztani, ahogy nem sokkal később Matild király- 
né ,bayeux-i hímzett kárpitként" emlegetett kézimunkája 
nyilvánvalóvá tette Hódító Vilmos jogát, hogy Hitvalló Eduár- 
dot kövesse a királyi méltóságban, de mindenekelőtt azt kellett 
kimutatnia, hogy a Fattyú Vilmos Normandia egyenes örököse. 
A VII. könyvnek mintegy a fele ezt bizonygatja. A szerzetes 
szövege szigorú, tömör, éppoly dísztelen és robusztus, mint az 
akkoriban épült caeni apátság oszlopai és boltozatai. Különbö- 
ző másolóműhelyekben számos példányt készítettek belőle: 
még ma is megvan negyvenöt kézirat. Azok az egyházi embe- 
rek, akik folytatták a munkát, hamarosan kiegészítették, még 
Vilmos herceg életében vagy közvetlenül a halála után. Élisa- 
beth van Houts mutatta ki, miként bővült egyre a könyv 1096 
és 1100 között a roueni Saint-Ouen- és a caeni Saint-Etienne-, 
majd a Saint-Évroul-kolostorban, ahol Orderic Vital 1113 táján 
átírta a VII. könyvet, számos kiegészítéssel bővítve (minden 
bizonnyal Wace ezt a változatot használta). Végül pedig a Le 
Bec-i apátság priorja, Robert de Thorigny, Mont-Saint-Michel 
jövendő apátja további részletekkel gazdagította. Ettől kezdve 
a figyelem a hercegi családról áthelyeződött a vidék nemessé- 
gére, akiket igyekeztek a hercegi családra visszavezetni. Róbert 
apát a genealógia bolondja volt, éppen a 12. század elején, ami- 
kor a családok igyekeztek feleleveníteni őseik emlékét, hogy 
eleget tegyenek a vérfertőzési ügyekben illetékes egyházi ha- 
tóságok követelményeinek. 

Jumiéges-i Vilmos maga is sokat merített a Des maniéres 
de vivre et des actions des premiers ducs de Normandie (,, Az 
első normann hercegek életmódja és tettei") c. könyvből, ame- 
lyet Dudon 1015 és 1026 között fejezett be. Ez a legrégebbi és 
legnagyszerűbb mű, amit valaha is írtak Franciaországban egy 
hercegi dinasztia dicsőségére, s ez az alapja annak a műnek, 

amelyet Plantagenét Henrik íratott azon ősei tiszteletére, akik- 
re a legbüszkébb volt. Dudon a saint-guentin-en-vermandois-i 
káptalani templom kanonokja volt. Valószínűleg Laonban, a 
püspöki székhely iskolájában tanult — úgyhogy művét Adalbé- 
ron püspöknek ajánlja. Hozzá fordul mint mesteréhez, arra 
kérve, hogy javítsa ki munkáját, és , tekintélyével" szentesítse 
annak minőségét. Dudon rendkívüli írói képességekkel rendel- 
kezett. Mesterien bánt az akkor népszerű barokkosan bonyolult 
latinnal, de kedvét lelte a sapientiában, a szent -— vagy ahogy ő 
írja a , misztikus" - tudományban is, értésre adva, hogy ismer- 
te a görögöt is. Ezzel az ír tudós, Jean Scot követőjének mutatja 
magát, akinek híre a 9. századi reneszánsz tetőpontján Com- 
piégne-ből, Kopasz Károly császár kápolnájából terjedt el. Köny- 
veit Laonban őrizték. A frankok királya, Capet Hugo uralko- 
dásának kezdetén Dudon szolgálatait azért vette igénybe, mert 
annak a Karoling nemesi kultúrának volt jeles képviselője, amely 
az ezredfordulón új erőre kapott a régi frank birodalomban. 
Capet Hugo őt küldte követként az alsó-szajnai kalózok vezé- 
réhez, Richárdhoz, aki felismerte értékeit és magánál tartotta. 
Attól kezdve Dudon a herceg bizalmasai közé tartozott, és a 
herceg , számtalan jótéteményét szolgálatával (officium) akarta 
viszonozni" . 

Richárd Tengerentúli Lajos király udvarában nevelkedett, 
ahogy egy századdal korábban Dhuoda fia is, vagy ahogy akko- 
riban a királyság más nagy családjainak a fiai is. A fiatal vikin- 
get elkápráztatta a frank kultúra ragyogása. Hercegségének utolsó 
éveiben arra törekedett, hogy újrainduljon a tanulás Norman- 
dia püspöki kolostori iskoláiban, elsőként Rouenban, Robert 
nevű fiánál, aki az ő segítségével lett érsek. Szüksége volt egy 
olyan jól beszélő és helyesen gondolkodó segítőre, amilyen 
Alcuin volt Nagy Károly számára. Dudonon kívül senki sem 
tűnt alkalmasabbnak a feladatra. Dudon azok közé a kanonok 
közé tartozott, akik, mint ahogy könyvében maga írja, irányí- 
tották a , világi rend" vezetőit, oktatták őket, különösképpen 
a nyelv művészetére. A könyv, amelynek megírására Richárd 
kérte fel 994-ben, részben nevelő célzatú retorikai kézikönyv 
verselési gyakorlatokkal, a szép fogalmazás elsajátítására szol- 
gáló példákkal, mint amilyen a bevezetőben Róbert érseknek 
ajánlott két költemény. 

Amikor Richárd azt kérte tőle, hogy elődeinek életmódjáról 
és dicső tetteiről írjon, Rollótól kezdve, , aki helyreállította a 

rendet a hercegségben", mindenekelőtt azt várta tőle, hogy meg- 
írja, miként jutottak el a skandináv bandavezérek a civilizáció 
legkifinomultabb formáiig. A herceg ősei indították el és foly- 
tatták ezt a civilizációs folyamatot. Erre emlékeztetni, tevé- 
kenységüket magasztalni, emléküket dicsőíteni kellett. Dudon 
olyan helyzetben volt, mint Benoit de Sainte-Maure. Ő sem tar- 
tozott a családhoz, nem volt tehát a hagyomány letéteményese. 
Mint idegennek azoktól kellett tudakozódnia, akik származá- 
suk révén őrizték az ősök emlékét. A legtöbb felvilágosítást 
Ivry grófjától, Richárd testvérétől, Raoultól kapta, aki annak a 
, beszámolónak" a szerzője, amelyre maga a mű épül. Jumiéges-i 
Vilmos ezt megerősíti: ,Dudon Historiáját használtam, aki 
Raoul gróítól kapta hozzá az anyagot." Az a körülmény, hogy 
az anyag közvetlenül a nemzetség egy tagjától származott, ke- 
zeskedett a mű szavahihetőségéért. Ugyanakkor Dudon Benoiít- 
hoz vagy Wace-hez hasonlóan néhány könyvből is szerzett ki- 
egészítő információkat. Frank könyvekből, a Saint-Bertin- és a 
Saint-Vaast-kolostorok évkönyveiből és a reimsi Flodoard Tör- 
téneteiből. De egy olyan művet is felhasznált, amely a hercegi 
családon belül keletkezett: Hosszúkardú Vilmos siratóénekét. 
E rövid szöveg azért érdemel figyelmet, mert megtudni belőle, 
hogy a 10. század végén a nagy hercegi családok néha ünnepel- 
ték a halottaikat. Ez a Vilmos, Richárd apja, épp békét kötött 
Flandria grófjával, amikor az meggyilkoltatta fogdmegjeivel. 
A rettenetes bűntény áldozatát, Vilmost mártírként tisztelték 
a rokonai és hűbéresei, és ahogy a szentek, az ő tiszteletére is 
megírták élete , legendáját". Írásban rögzítették a planctust, 
azt a siratóéneket, amelyet a sírjánál énekeltek. Ebből nőtt ki 
a családi irodalom. Ez ihlette meg Dudont, hogy ő is elmesélje 
e szerencsétlen hős , életét, tetteit és győzelmét" , abból a cél- 
ból, hogy e történettel segítsen másokat, de különösen az utó- 
dokat, a Vilmos nemzetségéből valókat, hogy eljussanak az égi 
örömökig". Az egész mű erre az életrajzra épül. 

Egy barbár normann vezér, Hastings alakjának felidézésével 
kezdődik. Vajon élt egyáltalán? Mindenesetre nem az ősök kö- 
zül való. Valószínűleg kitalált alak, akinek pusztításai káoszba 
döntötték az országot. A történet elején fontos volt bemutatni 
a lerombolt, kifosztott országot, amely olyan kietlen, amilyen 
a világ teremtésekor volt, s ez után az első három herceg, Rollo, 
Vilmos és Richárd türelmes építőmunkáját. Abból, ahogy Du- 
don felhasználja a siratóéneket, ahogyan átírja ezt a történetet, 

helyreigazítja, kevéssé törődve a történeti igazsággal, de ügyel- 
ve arra, hogy azt mutassa fel, amit ura elvárt tőle, világosan 
kitűnik, mi volt a cél: magasztalni azt a sikert, hogy az észak- 
ról jött barbárok politikailag és kulturálisan fokról fokra be- 
illeszkedtek a latin kereszténységbe, úgy, ahogy azt a frank ki- 
rályok elképzelték. 

I. Richárd nem érte meg a könyv elkészültét. Fiának adta át 
Dudon a kész művet. Aki nem határozott ellensége e kor írás- 
módjának, szépnek találja. A pozitivista történészek megvetet- 
ték és most is megvetik, maró gúnnyal illetik a képzelgő és ma- 
nipuláló Dudont. Én egészen kivételes értékű dokumentum- 
nak tartom. Jómagam is pozitivista vagyok, de a magam mód- 
ján. Szerintem a , tényleges" nem az , apró, igaz tények" való- 
ságában van; magát a valóságot, tudom jól, sohasem ragadha- 
tom meg. A , tényleges" az a konkrét tárgy, az a szöveg, amely 
őrzi a menthetetlenül elveszett gesztusok, szavak visszhangját 
és visszfényét. Számomra a tanú a fontos, az a kép, amelyet 
egy szerfölött intelligens ember adott a múltról, az, hogy mit 
felejtett ki, mit hallgatott el, miként bánik az emlékkel, hogy 
ahhoz igazítsa, amit gondol, amit igaznak hisz, igazságosnak 
hisz, amit igaznak és igazságosnak akarnak vélni azok, akik 
hallgatnak rá. Amikor Dudon Hosszúkardú Vilmos vagy Ri- 
chárd anyjáról beszél, talán nem a pontos igazságot mondja el. 
Ezzel tisztában vagyok. Mégis nagyon figyelek a szavára, mert 
megtudom belőle, hogyan képzelték el az ősöket abban a her- 
cegi udvarban, amely az ezredik évre lassanként kiemelkedett 
a barbárságból. 

Annál is inkább figyelemre méltó a könyv, mivel közel két 
évszázadon át használták, magyarázták és felhasználták. Min- 
denekelőtt latin prózaként Normandia zord kolostorainak a 
szerzetesei. Aztán egy vidám udvarban ófrancia nyelvű versek- 
be ültették az udvarnál élő klerikusok a lovagok okulására és 
szórakoztatására. Ily módon egymásra épülő rétegekben jut el 
hozzánk az emlékezet, és rendkívüli szerencse, hogy hosszú 
időn át követhetjük, miként alakult a férfiak gondolkodásában 
azoknak a nőknek a képe, akikkel Normandia első hercegei 
megosztották az ágyukat. 

II. A nők által keltett zavar 


A nők valójában igen kis szerepet játszanak e történetben, amely 
a lassanként lecsendesedő harcosokról szól. Mindig a háttérben 
vannak, játékszerek a durva férfiak kezében. Amikor a , kegyet- 
len" Hastings hordái mindent elpusztítva lerohanták Neustriát, 
a katonák megfutamítása után, a szegényekre, a gyámoltala- 
nokra, az egyházi emberekre és a nőkre vetették magukat. Du- 
don szerint minden hajadont hitvány módon megbecstelení- 
tettek, és minden asszonyt elraboltak. A győztes vezérek pedig 
elvették a legyőzöttek feleségét: ők jelentették a zsákmány leg- 
értékesebb, legélvezetesebb részét. A vezéreknek azonban kár- 
pótolni kellett fegyvertársaikat, ahogy később a dán Knút tette. 
Ő ugyanis London bevétele után magának tartotta meg Ethel- 
red király özvegyét, és , cserébe annyi aranyat és ezüstöt adott 
seregének, amennyit a nő nyomott". Előfordult néha, hogy a 
nők szembe mertek szállni a férfiúi erőszakkal. Jumiéges-i Vil- 
mos mellékesen szót ejt a harcos coutances-i nőkről, akikről 
azt mesélték, hogy egy nap korsóval ütötték le tagbaszakadt 
támadóikat, a Normandiát fosztogató angolokat. A testi vonz- 
erejét hősiességgel tetéző harcos nő víziója gyakran kísértett a 
lovagok álmaiban. Épp ezért Wace és Benoít kidomborították e 
,büszke és vad" nők hőstetteit. De úgy ítélték meg, helyes, ha 
kifejezésre juttatják véleményüket, hogy e harciasság furcsa, 
sőt megbotránkoztató és felforgató. Megzavarja a dolgok rend- 
jét. Mintha , eltévelyedett nők volnának". Az eltévelyedés bi- 
zonyítéka, hogy kócos, lobogó hajjal lehetett látni őket, mint 
abban az időben az örömlányokat. A hosszú, csábító hajzat 
ugyanis a női vonzerő jelképe volt, a férfiak által jól ismert, 
nyugtalanító erőé, amit, úgy éreztek, kötelesek elfojtani. A ren- 
dezett életű szűzlányok haja szabadon loboghatott a szélben. 
De az úrasszonyoknak ügyelniük kellett, nehogy az övökéből 
bármi is kilátszódjék. Fejkendővel fogták le és takarták el, mint- 
egy jelképezve saját elzártságukat, azt, hogy ki vannak szolgál- 
tatva a férj hatalmának. A férfiak rettegtek a gondolattól, hogy 
kibontott hajjal, fegyverrel a kézben lássák hitvesüket. 

A 12. század közepén sokkal több szerep jut a nőknek azok- 
nak az elbeszélőknek a történeteiben, akiknek Plantagenét Hen- 
rik udvarának szórakoztatása volt a feladata. Elődeikhez hason- 
lóan ők is azt sugallják, hogy a nők sorsa, hogy elvegyék őket, 
hogy a férfi vágy tárgyai legyenek. De figyelmeztetnek, hogy 

ezt a vágyat ezentúl meg kell fékezni. Nőrablás helyett hódítás 
a divat. A nők szerepet kapnak a szerelmi játékban. Ezért is je- 
lennek meg abban a három kis elbeszélésben, amelyeket Wace 
bevett a regényébe. Azok az írók, akiknek művéből merített, 
igen vázlatos képet festenek I. Richárdról. Ő kiegészíti ezt né- 
hány részlettel, amelyek szájhagyomány útján maradtak fenn e 
távoli ősről a családban. Figyelmeztet, hogy amit mond, annak 
bizonytalan az eredete, 


többektől hallottam, 

s ők maguk is csak hallották, 

de gyakran nemtörődömségből, 
lustaságból, tudatlanságból, 

sok dicső tett vár még megírásra. 


Vannak azonban olyan dolgok, amelyeket szántszándékkal el- 
hallgattak: 


a bűn miatt, amit a herceg elkövetett, 
amikor megölte a lovagot, 

ezt le nem írták, 

de az apák elmondták fiaiknak. 


Ezek a történetek a jó herceg erényeit voltak hivatva illusztrálni, 
legfőképpen a bölcsességét. Az elsőben Richárd új Salamonként 
bölcs ítéletet hoz egy igencsak köznapi ügyben. A Saint-Ouen- 
kolostor egyik szerzetese Rouenban meglátott egy nemesasz- 
szonyt az utcán, aki felkeltette vágyát. 


. .. Megtetszett neki, 

s csudamód megkívánta, 
bele is halna, ha 

nem lelhetné örömét benne. 


Megszólította a hölgyet, s rázúdította mondandóját. A játék a 
szabályoknak megfelelően, szóáradattal kezdődött. 


Annyit beszélt, annyit ígért a hölgynek, 


hogy az légyottra hívta: 
jöjjön éjjel a palotába. 

A találkára igyekezvén az udvarló szerzetesnek a sötétben egy 
pallón kellett átkelnie a víz fölött. De az keskeny volt és moz- 
gott. A szerzetes leesett, és a vízbe fulladt. Emiatt vita kereke- 
dett az angyal és az ördög között: kié legyen most a lelke? Az 
angyal magának szeretné, mert a szerzetes nem követte el a 
bűnt. Ki tudja, nem visszakozott-e volna az elhunyt az utolsó 
pillanatban? Igazságos-e örök kárhozatra ítélni valakit , egyet- 
len őrült gondolatért és egy kis szeszélyért"? Az egyházban 
éppen akkor munkálkodtak a bűnbánat szentségének kidolgo- 
zásán. A vitatkozó felek nem tudták eldönteni a kérdést, hol is 
kezdődik a bűn? Ki valójában a felelős? Végül a herceget kérték 
fel döntőbírónak. Ott volt a közelben, a szobájában virrasztott, 
ahogy a felelősségteljes uralkodók szoktak, miközben alattva- 
lóik alszanak. Úgy ítélkezett, hogy fel kell támasztani a vád- 
lottat. Tegyék vissza a pallóra. Ha az első lépést visszafelé teszi 
meg, megmenekül. S megtörtént a csoda. A bűnös megúszta a 
poklot. Bűnbánata jeléül, reggel, még csuromvizesen be kellett 
vallania bűneit. A második példázatban Richárd kóbor lovagként 
tűnik fel. Egyedül, messzire elkalandozik az udvartól, vesze- 
delmes vidékekre — az Oroszlánerdő kellős közepébe -, a regé- 
nyekben itt a lovagok általában különös dolgokkal találkoz- 
nak. Richárd észreveszi, hogy a távolban, a hangafű közt egy 
lovag és egy szűzlány fekszik, mindkettő természetfelettien 
szép: , Soha sem látott még együtt ilyen szép párt." Akárcsak 
Trisztán és Izolda. Nem ismeri őket. A herceg közeledtére a 
lovag feláll, és — rejtélyes a reakciója, de hát a lovagregények 
mesés világában vagyunk - megöli a lányt. Richárd egy kard- 
csapással nyomban agyonüti. Persze az igazság nevében csele- 
kedett, amikor megbosszulta a meggyalázott nőt, de Richárd 
mégiscsak szertelenül viselkedett: uralkodnia kellett volna 
magán. Ez volt a vétke, a , bűn", amiről addig még senki sem 
mert írni. Az utolsó történet hőse nem Richárd, hanem egyik 
vadásza, a nép egyszerű fia. A helyszín ugyanaz, a vad termé- 
szet, zord erdő, a csodák világa. 

A három történet összefügg. Mindhárom az udvari szere- 
lem erkölcsét tanítva azt mutatja meg, miként kell viselkedni 
a nőkkel. Ennek az erkölcsnek a követelményei a szerint vál- 
toznak, hogy a három rend közül melyikhez tartozik a férfi. Az 
első történet főszereplője szerzetes, akinek nem lenne szabad 
nőkkel szóba állnia. A másodiké lovag, neki szabad szeretni, 
de csak diszkréten: titokban tartva a nevét, meg a kedveséét is, 

minden kockázatot vállalva, nehogy , meggyalázzák", megbecs- 
telenítsék; illő hosszú ideig uralkodnia a vágyán, ezért fekszik 
a kedvese mellett úgy, hogy kettőjük közt a kard jelzi a határt, 
amelyet nem szabad átlépni. A lány illeti: ő nem vetette le fej- 
kendőjét, nem bontotta ki a haját. Végül pedig tilos a lovagok- 
nak erőszakoskodni a nemes hölgyekkel, vagy kardot rántani. 
Ezt torolja meg Richárd, túl szigorúan. Az utolsó férfi szereplő 
a harmadik rendhez tartozik. Ez az egyszerű ember munkáját 
végezvén az erdőszélen felver egy álomszép vadat, s egy nagyon 
csinos lányra lel. Kikezd vele, de paraszti természetéből adódó- 
an durván, erőszakosan. Sebtében erőszakkal magáévá teszi, 
ahogy a lovagok a pásztorlányokat. Ekkor a tündér, mert a lány 
bizony az, megragadja, és csodás módon a levegőbe röpíti. Az 
ember büntetésül szégyenszemre ott marad egy fa tetején. Mert 
- származásának megfelelően — úgy szeretkezik, mint az álla- 
tok, de túl magasra tört, meg kellett volna elégednie egy vele 
hasonló rangú nővel, egy parasztlánnyal. 

E három történet a helyes női magatartást is érinti. A ma- 
gas rangú hölgyek - a szóhasználatból kiderül, hogy kizárólag 
róluk van szó: dame (nemesasszony"], demoiselle lnemesi 
származású kisasszony, asszony], pucelle (szűzlány) - csak a 
lovagok udvarlását fogadhatják, akik kötelesek voltak velük az 
udvarban — mindenekelőtt Plantagenét Henrik udvarában - ki- 
alakult rituálénak megfelelően viselkedni. A környezete em- 
lékeiből összegyűjtött anyagot Wace a saját ízlése szerint adja 
elő — épp az előadásmód, az elrendezés érzékelteti a 12. századi 
gondolkodásmódot, hogyan is vélekedtek a korabeli férfiak a 
nőkről. A nők természettől fogva gyengék, ezért különöskép- 
pen védeni kell őket. , A nőnek mindenhol béke kell" - ilyen 
megfogalmazásokat találunk a nőkkel kapcsolatban Dudon ko- 
rában a harcosokra kényszerített első békeeskük szövegében. 
A nők csak férfi kísérettel hagyhatták el a házat, különben sza- 
bad prédává váltak: a 12. század szóhasználatával , nem remélt 
örökség". Ilyen volt az a lány is, akit a vadász megerőszakolt: 
, Mit csinált egyedül az erdőben?" Prostituált volt? Vagy talán 
tündér? Mindenesetre szerencsétlen. Mert egyedül, férfi támasz 
nélkül, a nemes asszony vagy kisasszony, a szűzlány nemcsak 
annak a veszélynek van kitéve, hogy megerőszakolják, hanem 
ki van szolgáltatva saját magának, rossz hajlamainak is, mert 
szerelmi játékszerként elkerülhetetlenül paráznaságba esik. 
A tündér az erdőszélen bujkálva egy férfi felbukkanását leste, 

hogy örömét lelje. A nő könnyű zsákmány, el lehet szédíteni 
csevegéssel, és akkor könnyen megszerezhető (, nincs akadály"), 
de épp ezért csapdát jelent, amelyben elbukik a férfi, akit bájai- 
val, cicomáival, lobogó haja ellenállhatatlan vonzerejével elcsá- 
bít. Minden férfinak, bármilyen rangú legyen is, a csábító és 
veszedelmes nő az öröm forrása és a kárhozat okozója. Richárd 
herceg egyik legfőbb szerepében mutatkozik itt be. Azokhoz a 
hercegekhez hasonlóan, akiket Isten felruházott az ítélkezés és 
büntetés hatalmával, az ő küldetése is az, hogy megfékezze a 
zűrzavart, amit a nők jelenléte kelt. Házában, ahol különböző 
rangú, mind a három rendet képviselő férfiak éltek együtt, és 
abban a hatalmas házban, amely az általa vezetett hercegséget 
jelképezi, elsőrendű feladata a szexualitás szabályozása volt. 
A normandiai hercegek emlékét megörökítő minden írás erre 
utal. 

Dudonnak azt kellett bemutatnia, miként váltak civilizáltak- 
ká a normannok egy évszázad alatt. Mit jelentett a civilizáció? 
Mindenekelőtt a kereszténységet, majd azoknak az elveknek a 
tiszteletben tartását, amelyek biztosították a társadalmi rend 
kiegyensúlyozott újratermelődését. Ez a férfiak számára a nő- 
kön való osztozás szabályozott módját jelentette. Ezért emeli 
ki az első oldalakon a saint-guentini kanonok a testi kapcso- 
latok összevisszaságát, leírva a visszataszító, primitív kicsa- 
pongást, amit megkeresztelkedésük után a viking vezéreknek 
lassanként sikerült megfékezniük. , Ezek az emberek — mondja 
Dudon a skandináv pogányokról szólva - mértéktelen vágytól 
égtek, mindegyikük több nőt mocskolt be gyalázatos egybeke- 
léssel." , E visszataszító és törvénytelen egyesülésben számta- 
lan utódot nemzettek". A poligámia, s az annak következtében 
született túl sok utód, a fiatal férfiak túl nagy száma már ön- 
magában is a garázdálkodás melegágya. Dudon világosan látja, 
hogy a kor egyik legártalmasabb és magából a társadalom szer- 
kezetéből fakadó betegsége a fiatal, nőtlen lovagok bandái által 
teremtett zűrzavar. Mindezt a 9. század végére vetítve úgy kép- 
zeli el, hogy a fiatal lovagok, akiket militesnek, azaz katonák- 
nak nevez, csapatokba verődve szüntelenül csatároznak egymás- 
sal, sőt még az öregeket, , apjukat és nagybátyjukat" is megtá- 
madják. Ez maga a garázdaság. A skandináv társadalom úgy se- 
gített ezen, hogy rendszeresen kiutasította a fiatalokat. A , régi 

rítusok" szerint eltávolították, a szomszédos országokba küld- 
ték őket pusztítani — úgy, ahogy Dudon kortárs hadvezérei min- 
den tavasszal magukkal vitték a zavarkeltő fiatalokat a herceg- 
ségeket egymástól elválasztó határterületekre (marches), a mű- 
veletlenül hagyott, vad mezsgyékre, hogy ott vezessék le tékte- 
len indulataikat a nem sokkal később lovagi tornának nevezett 
katonai játékokban. Az ezredik év történetírója jól látta, hogy a 
zavarkeltőknek az országból időnként történő kiűzése vezetett 
keresztény földön a viking-norvég kalandozásokhoz. Az elsza- 
badult erőszak első áldozatai természetesen a nők voltak, a bu- 
jaság tüzétől égő kalózok szabad prédájaként. Hódító Vilmos 
egyik életrajzírója, a poitiers-i Guillaume, Jumiéges-i Vilmos 
korában ugyancsak azt mondja, hogy a kulturálatlanság egyik 
legvilágosabb jele a férfiak érzéki kicsapongása, és Sallustius- 
nak Jugurtha mórjaival kapcsolatban használt szavaival ítéli el 
Armorica bátor breton harcosait, akik állandó, veszélyes táma- 
dásaikkal fenyegették a normannokat: , Ebben az országban — 
írja — egyetlen lovag ötvenet nemz, mert áthágva az isteni tör- 
vényt és a szemérmesség szabályait, tíz vagy még több asszo- 
nya van." 

Lehet, hogy Fattyú Vilmos társai titokban irigyelték őket. 
Dudon leírását az északiak bujaságáról Jumiéges-i Vilmos ter- 
mészetesen lerövidítette, de fél évszázaddal később, Wace és 
Benoit de Saint-Maure kibővítették közönségükre, a nőket haj- 
szoló, féktelen férfiakra gondolva, és le tudták kötni figyelmü- 
ket azzal, hogy bemutatták, milyenek voltak távoli őseik: 


oly buják és oly forróvérűek, 
oly vágyakozók és oly hevesek, 
hogy minden nő az övék lett és közös tulajdon 


Minden szabály felrúgása, fékevesztett tivornyázás, a nemek 
törtelmes csoportos keveredése volt ez: a 12. században álta- 
lános vélemény volt, hogy ezeket a szörnyűségeket az ördög 
cimborái, a söpredékből való zsoldos katonák, az eretnekek és 
a törvényen kívüliek művelték. 


Kevésnek van oly kedvese, 

hogy ne lenne több más is mellette, 
Amikor így egymással 
szégyenteljesen keverednek, 

betartható törvények 

és illendő szokások nélkül 
nem tudja a fiú, ki az apja, 
se azt, ki nővére vagy bátyja. 


Kettős visszhang ez, egyrészt a prédikációké, amelyek a házas- 
ságon kívüli kapcsolatok rokonsági viszonyokat összekuszáló, 
vészes következményeit leplezik le, másrészt azoké a lovagre- 
gényeké, amelyeknek felmenőit nem ismerő hőse a kor nemes- 
ségének a vérfertőzéstől és törvénytelenségtől való félelmét, 
rémlátomásait illusztrálta. 

Ebben a zűrzavarban lépett színre Rollo. Ő maga is , ifjú" 
volt, nőrabló kalandor. , Férfias erénytől" fűtött, tomboló su- 
hancok csoportjának élén tört rá Angliára. De Isten kiválasz- 
totta, irányította, biztatta, s ő vezette a Csatornán túlra, abba a 
tartományba, amelyet neki adott". Rollo élt az isteni kegye- 
lemmel. E kifosztott országnak biztonságot s jólétet adott. Mert 
levetette a pogányságot, vagyis a barbárságot. 911-ben Együgyű 
Károly király beleegyezett, hogy Neustria egy része azzal a fel- 
tétellel kerüljön az ő fennhatósága alá, hogy felveszi a keresz- 
ténységet. A keresztség újjászületés. A keresztvíz által újjászü- 
letett agresszorból oltalmazó lett. A civilizáció terjesztője. 

A megkeresztelkedését követő hét napon kizárólag az egy- 
házzal foglalkozott. Megerősítette az egyház szervezetét, újra- 
építtette a három székesegyházat, a rouenit, a bayeux-it és az 
évreux-it, a három kolostort, Mont-Saint-Michelt, Saint-Ouent 
és Jumiéges-t, adományokkal támogatta Saint-Denis-t, azt az 
apátságot, amelynek az ő keresztapja, a francia herceg volt a 
pártfogója. A nyolcadik napon, levetvén az újonnan megtértek 
fehér öltözékét, a világi dolgok felé fordult, és megházasodott: 
házasság és civilizáció együtt jár. Míg a békekötés előtt neki 
ígért lányt - Károly király saját lányát — az ágyába hozták; fa- 
lakkal kezdte körülvenni a városokat, biztonságot ígérve az 
ország lakóinak, , mérőfonállal" mérte ki a földeket, amelye- 
ket a barátainak adományozott, , végre szilárd törvényeket és 
jogokat rendelt el". Nincs több erőszak, különösképpen pedig 
nemi erőszak. Vállalva a házastársi köteléket, Rollo példát mu- 
tatott. Dudon az ő példájával annak ad hangot, ahogyan ura, 
I. Richárd, a mesterei, a Francia Királyság püspökei, a laoni 
Adalbéron, vagy a cambrai-i Gérard akarták megállítani azokat 
az eltévelyedéseket, amclyeket a királyi hatalom hirtelen ösz- 

szeomlása váltott ki. Rollónak tulajdonítva az akkor példaként 
emlegetett normandiai béke megalapozását, amit Raoul Glaber 
burgundiai szerzetes néhány évvel később annyira dicsőített, 
Dudon szorosan összekapcsolja a politikai újjáépítést a házas- 
társi fegyelem bevezetésével. A káoszból való kijutás, a zűr- 
zavar megszüntetése, a földbirtok előtérbe kerülése magában 
foglalta a nőkkel való kapcsolatok szigorú ellenőrzését, és azt, 
hogy a nemi élet a feleségükért felelős férfiak által keményen 
kézben tartott, rendezett családon belülre korlátozódjék. Du- 
don kis történettel szemlélteti mondanivalóját. 

A helyreállított biztonság jelképeként a herceg megtiltotta, 
hogy behozzák az ekét a földekről, ott kellett hagyni a mezőn. 
Egy földműves az ekét a mezőn hagyva, hazament ebédelni. 
Mint sok más asszony, az övé is gonosz volt: eltulajdonította 
az igát, az ekevasat és a csoroszlyát. A paraszt panaszt tett a 
hercegnél, aki kártalanította, és elrendelte a faluban a nyomo- 
zást. Jézus Krisztus nevében tűzpróbához, istenítélethez folya- 
mcdtak, de sikertelenül. Az újonnan megkeresztelt Rollo nyug- 
talankodott, és a püspökhöz fordult: , Ha a keresztények istene 
mindent lát, miért nem leplezi le a bűnöst?" Amikor kivallat- 
ták a parasztot, elmondta, hogy egyedül a felesége tudhatta, hol 
az eke. Elfogták az asszonyt, megvesszőzték, mire az vallott. 
(Ez az elbeszélés egyébként azt is elárulja, hogy csak a férfiakat 
vetették alá a tűzpróbának: a nőknek, akárcsak az állatoknak, 
semmi közük nem volt a közügyekhez, csak tárgyak voltak, 
akár egy bútordarab.) Akkor a herceg azt kérdezte a paraszttól: 
, Tudtad, hogy a feleséged a tolvaj? Megérdemled a halált, és- 
pedig két okból: feleségednek te vagy a feje (ezek Pál apostol 
szavai), figyelned kellett volna, megakadályozni, hogy ártson. 
Ha a házasságban nem a férfi kezében van a kormányrúd, min- 
den balul üt ki. Ráadásul, fel kellett volna jelentened, át kellett 
volna adnod a nép ítéletének, a cinkosa vagy." Az asszonyt és 
férjét felakasztották. Az ítélet kemény volt, olyan szigorú, hogy 
Jumiéges-i Vilmos néhány évvel később enyhébbnek tüntette 
fel. Szerinte csak a feleséget büntették meg. Kiszúrták a szemét. 


III. A nemesasszonyok 


A társadalmi béke záloga tehát a házasság volt. De milyen há- 
zasság? Mert többféle is volt. Amikor Richárd, Rollo unokája 
kiskorúsága idején Tengerentúli Lajos elfoglalta Normandiát, a 

frankok úgy vélekedtek, hogy ebben az idegen, barbár ország- 
ban a házasságkötés módja helytelen, úgyhogy kedvük szerint 
elvehetik a skandinávok feleségeit. Persze már nem úgy visel- 
kedtek, mint Hastings társai, nem rohanták le őket, hogy ki- 
elégítsék vágyukat, hanem vezérüktől várták, hogy nekik adja 
őket. A királyt zaklatták kíséretének fiatal harcosai (tirones). 
, Hosszú ideig szolgáltunk téged, mondták, de italon és ételen 
kívül még semmit sem kaptunk tőled, ami kielégített volna. 
Azt kérjük, űzd ki a normannokat, vagy irtsd ki őket. Akkor 
nekünk adod majd a feleségeiket és mindazt, ami az övék." Az 
asszonyt és vele együtt a földet. Az egyik igénylő a dán Bernard 
asszonyára vetett szemet, aki nagyon szép volt, de ami ennél is 
lényegesebb, Bernard nagyon gazdag volt. 

Megjegyzem, Jumiéges-i Vilmos, szerzetes lévén, kihagyta 
ezt az epizódot, míg Wace és Benoít hosszan időztek mellette. 
Amikor a király engedett a kérésnek, és odaígérte , a dán fele- 
ségét", Wace szerint , a többiek is akarták a magukét, és fel- 
kutatták az egész vidéket a szép lányokért", Lajos pedig bizto- 
sította őket, hogy megkapják, amit akarnak: nem volt hiány 
előkelő származású hölgyekben. A nők azonban nem adták 
mágukat olyan könnyen, és , ijedtségükben" fellázadtak a hó- 
dítók ellen, mégpedig sikerrel. A dán Bernard megtarthatta 
feleségét. Érdekes, hogyan részletezi az asszony férfi vágyat 
élesztő szépségét Benoit de Sainte-Maure. Dudon csak egy szót 
mond vele kapcsolatban: perpulchra, , rendkívül szép", ebből 
Benoít tizenöt verssort alkot, részletezve és magasztalva bőré- 
nek üdeségét, a szája finom vonalát, szeme ragyogását. , Egy se 
volt, aki láttára ne akarta volna mezítelenül karjaiban tartani 
és a magáévá tenni." 

Benoít, mint Wace, tudja, miről álmodnak a bacheliers-k, a 
nőtlen lovagok, a legfigyelmesebb hallgatói. Két dolgot akar- 
nak: élvezetet és letelepedést, asszonyt és földet. Ura, Planta- 
genét Henrik kihasználta ezt a helyzetet, hogy hatalmát meg- 
erősítse felettük. Ügyelt, hogy mindig legyen kéznél bőséges 
kínálat szigorú felügyelet alatt őrzött eladó lányokból, akiknek 
többsége hűbéreseinek lánya vagy özvegye. Udvarának fiataljai 
utánuk sóvárogtak. Hogy elnyerjék valamelyikük kezét, uruk 
iránt igen készségesnek mutatkoztak. A jövendő nemesasszo- 
nyok igen értékes áruk voltak: barátságokat, nyugalmat lehe- 
tett venni értük. A jóságos nagyúr nőket osztogatva szakított 
el a juvenes közül néhányat a duhaj lovagok bandájától, meg- 

házasította, senioresszé tette őket, higgadt, kiegyensúlyozott 
emberekké. Ily módon azáltal, hogy a nőket a házasság révén 
megfelelő céllal vették igénybe, lassanként csakugyan meg- 
szűntek a zűrzavar okai a 12. század Franciaországában. 

A nők hosszú idők óta az államok közti egyensúly biztosí- 
tékai is voltak. A hercegek és a nemzetek között a lányok adás- 
vétele révén jött ugyanis létre a béke, a pacifica conversatio. 
I Iosszúkardú Vilmos idején, aki Rollo fia és utódja volt, azért 
gyorsult fel Normandia beilleszkedése a keresztény kultúrába 
és egyúttal a frank politika egészébe, mert édesanyja megke- 
resztelt frank volt, az ő révén pedig , frank rokonsággal" ren- 
delkezett, és mert nővérét is egy frankhoz, Poitiers grófjához 
adta feleségül, ő maga pedig a frank vermandois-i Hugó lányát 
vette el. Dudon szerint ezek a frigyek a határerdők kellős köze- 
pén köttettek, ahol az eskük és összeölelkezések által egyesült 
s egy időre kibékült hadvezérek együtt hajtották a nagyvadat. 
Fél évszázaddal később, kölcsönös házasság révén Normandia 
egyesült Bretagne-nyal. Jumiéges-i Vilmos szerint Gottfried 
breton gróf II. Richárd , barátsága és segítsége" után áhítozott. 
Nagy lovas kísérettel ment az udvarába. Richárd marasztalta 
egy ideig, hogy dicsekedhessen fényűzésével, meg , hatalma 
pompájával". , Nem lenne-e köztük még szorosabb a kapocs" 
kérdezte Gottfried, ha feleségül venné Richárd húgát, aki , szép 
testű szűzlány és bájosan tiszta erkölcsű". A herceg tanácsot 
kért az ország nagyuraitól, és a húgát , keresztény módra hozzá- 
adta". Majd nem sokkal ezután követe által kifejezésre juttatta 
óhaját, hogy szeretné feleségül venni Gottíried húgát. A talál- 
kozás a két fejedelemség határán, Mont-Saint-Michelen tör- 
tént, ahol Richárd választottját , a neki járó tisztelettel fogadta, 
és törvényes módon egybekelt vele". Richárdnak három lánya 
született, az egyiket Burgundia, a másikat a flamandok gróf- 
jához adta, majd sógora korai halála után mint két árvájának 
anyai nagybátyja védelme alá vette Bretagne-t. 

A béke fenntartása volt az egyik ok, amiért a hercegségek 
urainak feleséget kellett keresniük. A legerősebb érv mégis az 
volt, hogy a házasságra lépés kötelességük volt a dinasztia fenn- 
maradása érdekében. Ez derül ki abból, amit Dudon mesél 
Hosszúkardú Vilmossal kapcsolatban. Említettem, hogy már- 
tírként, szentként emlékeztek rá a családban. Azt mesélték, 
hogy már gyermekként a lelki tökéletességre törekedett. , Jézus 
Krisztusnak szentelte ifjúságát", és arról álmodott, hogy szer- 

zetes lesz. , Az volt a szándéka, hogy eleget tesz a szüzességi 
fogadalomnak. Lemondott az utódnemzés öröméről." Ezzel el- 
mulasztotta hercegi kötelességét. Dudon ezért megfeddi, Már- 
ton, Jumiéges apátja által: Vilmosnak le kell mondania a , meg- 
térésről" , hogy más rendbe lép, az a fontos, hogy abban az ordó- 
ban maradjon, ahova Isten helyezte. Az országnak szüksége 
van egy katonára, aki megvédi a pogányokkal és a gonoszokkal 
szemben, és szüksége van egy világi emberre, akit azért hatal- 
maztak fel és bátorítottak a házaséletre, hogy világra jöjjön az 
örökös. Vilmos hajlandó volt megnősülni, engedve népe kéré- 
sének és a főurak buzdításának: , Vond vissza a fogadalmad! 
Neked és nekünk szükségünk van arra, hogy magodból nagy- 
szerű herceg szülessék, szükségünk van a magodra." Ez a nem- 
zetségi törvény szava. Szigorú törvény olyan vezérek számára, 
akik nemigen kedvelték a nőkkel való érintkezést. Nem mintha 
szentek akartak volna lenni, hanem mert a fiúkat kedvelték — 
a katonáskodás hosszú évei következtében. Ez történt I. Hen- 
rikkel és unokájával, VI. Lajossal a francia királyok nemzetsé- 
gében, Vörös Vilmossal és Oroszlánszívű Richárddal az angol 
királyok nemzetségében. Valois Szent Simon esetében ez a vi- 
szolygás a szüzesség vállalásának álcáját öltötte. Ő kitartott, a 
többiek megházasodtak. Ezt kívánta a dinasztikus erkölcs. 

Normandia első hercegei mind a hárman engedelmesen tör- 
vényes házasságot kötöttek. Amikor Együgyű Károly békét kö- 
tött Rollóval, lányát Gizellát — a tudósok nem tudják, Dudon 
találta-e ki az alakot, vagy legalábbis a nevet; a szövegek közt 
kutatva csak egy Gizellát találtak, de ő nem lehetett, mert 
akkor még csecsemő volt; nem gondoltak rá, hogy abban a kor- 
ban a lányokat akár kiskorukban férjhez adták — egy frank érsek- 
nek adták át , az eskü és a szövetségi kötelék biztosítékaként". 
Az érsek a következőképp szólt a vikingek vezéréhez: ,, Vedd 
feleségül... ezen egyesülés által utódnak fogsz örvendeni, és 
örökké tiéd lesz a tartomány." Nem lehet ennél egyszerűbben 
kifejezni, mit jelentett a házasság a rokoni kapcsolatok nélküli 
kalandoroknak: egy dinasztia meggyökeresedését egy terüle- 
ten. Társai is azt tanácsolták Rollónak, hogy vegye el a lányt és 
vele Normandiát, mindkettő szép és ígéretes. Jumiéges-i Vil- 
mos úgy gondolta, jó, ha biztosítja az olvasót, hogy a férj hitve- 
sét , keresztény módra vezette ágyába az egyesülésre". Dudon 
viszont semmit sem szól az esküvőről. 

Amikor Hosszúkardú Vilmos húga, akit Poitiers grófjához 

adtak, Rouenból Poitiers-ba ment az őt kísérő menet, a pom- 
pásan felszerszámozott lovak, a hozományként vitt , esküvői 
vagyon", a férfi és női rabszolgák, az ékszerekkel, selyemmel 
és bizsukkal megrakott ládák, minden a menyasszony bátyjá- 
nak gazdagságát, a hercegi pompát mutatta, végig az úton, egé- 
szen a nagyteremig, ahol a menyasszonyt fogadták. Amikor 
nem sokkal ezután Vilmos is megházasodott, és már nem ő 
adta, hanem ő vette el az illető hölgyet, akkor is ő volt domi- 
náns helyzetben. Dudon szerint nem ő tette meg az első lépést, 
őt kérték meg. A nagyhatalmú Hugues de Vermandois szeme 
akadt meg rajta, mert , lelki és testi erényei és dicső tettei által 
ragyogott az egész kereszténységben". Felajánlotta hát a lányát. 
A herceg érte ment, magával vitte, de itt az elbeszélés nem tér 
ki a hozományra, a menyasszony értékére, hanem a férfiakról 
szól, a nőrablást eljátszó vágtató lovasokról. Számomra mind- 
ebből azonban nem a pazar leírások fontosak, hanem az a meg- 
lepő tény, hogy Dudon egyetlen egyszer sem nevezi meg a meny- 
asszonyt, akitől azt várták, hogy a normannok vezérét utóddal 
ajándékozza meg. Mintha személye — noha Nagy Károly ivadé- 
ka volt — semmit sem jelentett volna az ősökre való emléke- 
zésben. 

Dudon a mű megrendelőjének, I. Richárdnak természetesen 
megnevezi a hitvesét. Emma Nagy Hugó, frank hercegnek volt 
a lánya. A történetíró Emma férjhez adását egyértelműen poli- 
tikai tettnek mondja. A kezdeményező Hugó volt. Minthogy 
Richárd apja már nem élt, először a fiú anyai nagybátyját, Ber- 
nard de Senlis-t kérve fel a házasságközvetítésre. Létezett vajon 
más szövetség terve is? A kérdés az volt, hogy ha a normannok 
vezére igent mond, hajlandó lesz-e , szolgálni" őt, vagyis a va- 
zallusává lenni, és elfogadni birtokai védelmezőjének? A Írank 
herceg szándéka világos volt: el akarta választani a fiatal herce- 
get Lajos királytól, aki második apaként felnevelte, és közvet- 
lenül magához akarta kötni. Ahogy Richárd , letette a hűség- 
esküt", Hugó neki adta lányát. Dudon szükségét érzi, hogy 
megjegyezze, nem eladta a lányát, hanem valódi , házastársi 
egyesülésről" volt szó - frank módra kötött esküvői szerző- 
désről. 

Emma még nagyon fiatal volt. Richárd nem vitte magával 
azonnal, csak elkötelezte magát. Abból, ahogy fél évszázaddal 
Dudon után Benoiít de Sainte-Maure leírja, miként játszódott le 

a megegyezés, megtudjuk, milyen szokások éltek Plantagenét 
Henrik udvarában. Tehát elmondja, hogy Richárd 


elfogadta menyasszonynak 
és puszta kezével a tenyerébe csapott 


(Figyeljük csak meg a mozdulatot: Itt a kezem! - akár a vásáron.) 
Majd a , megfelelő napon" magával viszi. Ezt követően , új lo- 
vaggá" fogadták a jövendő férjet a kíséretében levő, hermelinbe 
és brokátba öltözött, vele egyidős nemes ifjakkal egyetemben. 
Hugó felcsatolta kardjukat , és nem felejtette el tenyérrel tarkón 
ütni őket": lovagi pártftogóként még inkább a hatalmában tudja 
tartani a vejét. Visszatérek az eredeti elbeszéléshez. Múlt az 
idő. Búcsúbeszédében a frankok hercege, amit a szokásoknak 
megfelelően halálos ágyán a fegyvertársainak tartott, emlékez- 
tetett arra, hogy az ő tanácsukra adta lányát Richárdhoz , bár 
még zsenge korú volt". Majd arra kérte őket, hogy adják át neki 
a lányát, mihelyt , alkalmas rá". A normannok pedig , az utó- 
dokra gondoltak". Féltek, , hogy hiányzik a férjnek az utód adta 
dicsőség, és hogy nem születik sarj a magjából". Sürgették Ri- 
chárdot a házasság beteljesítésére. , Elkötelezted magad ennek 
a lánynak a házassági eskü által; az eskü érvényes, ő érett a há- 
zasságra, egyesülhetsz hát vele a házasság kötelékében." Richárd 
végül megadta magát. Megkezdték az esküvői előkészületeket. 
Dudon , féktelennek" és , erkölcstelennek" tartotta az ünnep- 
séget. Általában két részletben történt az egyesülés: először lé- 
lekben, az eskü által, a kölcsönös szavak által. Aztán, és gyak- 
ran sokkal később, a nászéjszakán, a , nemek egyesülése" ré- 
vén, amit a meghívottak serege sikamlós tréfákkal ünnepelt. 
Wace szerint a szent és a profán keveredett a szertartásban, 
amelyre a Rouen-palotában került sor, amikor a Szentlélek 
felhatalmazta Richárdot, hogy örömét lelje menyasszonyában, 


hogy a karjai közt tartsa 
megcsókolja szemét, száját. 


Minden a szokásoknak megfelelően történt. Nagy Hugó , nem 
hasznosíthatta volna jobban Emmát". Hívei őrködtek, hogy az 
egyezség éljen mindaddig, míg a ,gyermeket a férfihoz nem 
viszik". 

Dudon lelkiismeretesen mind a három törvényes feleséget 

magasztalja. Ami Gizellát illeti, először siet leszögezni, hogy 
, szabályosan származott mindkét nemzője magjától", és ez 
nem kis dicséret egy poligám társadalomban. Magasnak és szép- 
nek látja, és persze szűznek, okosnak, kedvesnek, könnyen 
barátkozónak, végül — és ez figyelemre méltó - , nagyon ügyes- 
nek a kézimunkában". Ugyanezt mondja arról a névtelen nőről, 
akiért Hosszúkardú Vilmos hajlandó volt lemondani szüzessé- 
gi fogadalmáról, ő is , jártas minden női munkában". A dicséret 
részletesebb Emmát illetően. , Jól illett udvarias és nemes fér- 
jéhez", akinek , nagy volt a férfiúi és nemző ereje". Ez a telt 
idomú szűzlány képes volt arra, hogy , gyönyört okozzon neki", 
, tökéletesen alkalmas volt a házastársi együttlétre és az ölelé- 
sekre, amelyek élvezetessé teszik az ágyat". Az ezredév kano- 
nokja jól tudja, megbízója azt várja tőle, hogy ősei feleségeinek 
és a sajátjának a gyönyört adó képességet magasztalja, ügyessé- 
güket, amelyeket a férfiak elvártak a nőktől, mert ez kelleme- 
sebbé tette a családfők kötelességét: annak a lánynak a megter- 
mékenyítését, akit a Szentlélek küldött az ágyukba. 

A három nemesasszony közül azonban, akik a normann 
hercegek ágyát megosztották, egyik sem vált ősanyává. Lehet, 
hogy Gizella sohasem érte meg a , megfelelő kort", vagy Rollo 
nem törődött vele, és az maradt, amiért elvette — egyszerű , biz- 
tosíték". Dudon a környezetében hallottakra támaszkodva azt 
sugallja, hogy sohasem hált a férjével. Elmondja, hogy Gizella 
Rouenban panaszkodott apja megbízottjainak, akik férje tudta 
nélkül érkeztek. Barátai figyelmeztették a férjet, és sürgették, 
hogy cselekedjék: , Uxorius, effeminatus", úgy viselkedsz, mint 
egy nő, mondták. , Azt mondják, hogy Rollo nem ismerte őt 
mint férj." Rollo szakított apósával, a frank királlyal. Vége lett 
a békének. A , biztosítéknak" nem volt többé haszna. Hagyták 
meghalni Gizellát, bizonyára szűzen. Ami Hosszúkardú Vil- 
mos névtelen feleségét illeti, ő csak egy árnykép. Vajon magáé- 
vá tette-e a hitvesét, ő, aki megvetette a nőket? Richárd bizo- 
nyosan hált Emmával. Ha hihetünk a saint-guentini kanonok 
dicsérő szavainak, meg is érte neki. De nem lehetett tőle gyer- 
meke. Emma meghalt. Bátyja, Capet Hugó szétosztotta a temp- 
lomok és a szegények között, ami Emmáé volt , női jogon": 
nyakláncokat, karkötőket, gyűrűket és fibulákat, fejékeket, 
hosszú ruhákat és köpenyeket: ez volt a nők része, a sajátjuk 
volt, de a keresztény szokásoknak megfelelően többé már lehe- 
tett a testük mellé temetni, mint korábban. 


151 


IV. Az ágyasok 


Pedig az első hercegek nemzettek fiúkat, így szállt apáról fiúra 
az örökség. Csakhogy ezek a fiúk nem a törvényes feleségektől 
származtak, hanem valamelyik ágyasuktól. Ez pedig eléggé 
zavarta a hercegek dicséretét zengő írókat. Raoul Glaber barát, 
Hódító Vilmos kortársa ugyancsak felmagasztalja erényeiket. 
Urát, Guillaume de Volpianót támogatták a hercegek a normann 
kolostorok megreformálásában. Pedig Raoul nem titkolja, hogy 
mind olyan nőktől születtek, akiket ő ágyasoknak hív. De mi- 
előtt túlságosan felháborodnának az olvasói, emlékeztet arra, 
hogy az Ószövetség pátriárkái is poligámok voltak. Dudonnak 
kínosabb feladat jutott: azt kérték tőle, hogy írja meg a civili- 
zációhoz vezető folyamatos fejlődés történetét, ami elválaszt- 
hatatlan a keresztény erkölcs térhódításától. Ez azt feltételezte, 
hogy a normann nép vezérei egyre inkább visszautasították az 
egyházi hatóságok által helytelenített szexuális magatartásfor- 
mákat. Márpedig ehhez a fejlődéshez az , ágyasok", vagyis a her- 
cegek szülőanyjai is hozzájárultak. Különösen Hosszúkardú Vil- 
mosé, aki a siratóének szerint titokban kereszteltette meg fiát. 
Dudon könyve mindenekelőtt egy nemzetség történetével fog- 
lalkozott. Hogyan lehetett volna nem beszélni hát azokról a nők- 
ről, akik annak továbbélését biztosították. A megbízó, I. Richárd 
anyjáról? Vagy II. Richárd akkor még élő anyjáról, akit tisztel- 
tek is az udvarban? Dudon tehát nekilátott a munkának. 

Anélkül, hogy zavartatná magát, Dudon elmondja, hogy I. Ri- 
chárd , a férfi vágytól sarkallva, ágyasainak két fiút és bizony- 
talan számú lányt nemzett". Semmi kétség: az ezredik évhez 
közeledvén a , kalózok" vezérei szemérmetlenül hancúroztak 
a házukban tartott sok nővel. Oleléseik termékenyek voltak, 
bőségesen született belőlük utód. Dudon csak annyit tart szük- 
ségesnek előrebocsátani, hogy a herceg özvegy volt, miután 
Emma meghalt. Ez mentségnek számított. Semmit sem mond 
viszont a herceg gyönyöreinek tárgyáról: törvénytelen kapcso- 
lataiból származó két fia nem örökölte a hercegséget. A herce- 
gek szép barátnői közül csak azt az egyet említi meg, aki az 
utódot szülte, azt, akit a herceg élete alkonyán kiválasztott oda- 
sereglett fiai közül, és ünnepélyesen bemutatott a hercegség 
főurainak, hogy köszöntsék őt, s azt várta a hűségesküje által 
magához láncolt nemességtől, hogy kiválasztott fiát ismerje el 
majdani vezetőjének. 

Hosszúkardú Vilmos édesanyjának helyzetét néhány szóval 
igen pontosan meghatározza Dudon. Rollo , magával vitt vágyai 
kielégítésére egy bizonyos Poppát, Béranger herceg szép, dicső 
vérből származó szűz lányát; elvette feleségül és született tőle 
cgy Vilmos nevű fia". Poppa frank lány volt, keresztény és 
Rollo házasságban (connubium) egyesült vele. Jumiéges-i Vil- 
mos átveszi Dudontól a mondatot és kiegészíti. , Bayeux-ben a 
herceg meghódított egy Poppa nevű szüzet, a híres Béranger 
INantes vagy Rennes grófja] lányát, és nem sokkal azután egye- 
sült vele dán módra, more danico." A szerzetes fennakadt a 
connubium szón, , egyesülésnek" fordította. Abban az időben 
körvonalazódtak és váltak szigorúbbakká a házastársi egyesü- 
lés formái, amelyeket az egyház igyekezett a főnemességgel 
elfogadtatni. Ezért volt lényeges ügyelni arra, hogy a szövetsé- 
get, amiről Dudon beszélt, ne keverjék össze a keresztény há- 
zassággal vagy az egyszerű ágyassággal. Akkor hát Rollo és 
társai vikingek voltak? Ők a maguk ízlése, a maguk szokásai 
és a maguk törvényei szerint házasodtak. De szabályosan háza- 
sodtak: vége már a barbár promiszkuitás idejének. Engedjük 
meg ezeknek az idegeneknek, ezeknek a bevándorlóknak saját 
szokásaikat, amelyek ugyan elítélendők, de amelyeket azóta, 
a civilizálódásuk folytán szerencsére elhagytak. Mi az a ,, dán 
módi"? Egy letűnt kor emléke, néprajzi kuriózum. Jumiéges-i 
Vilmos azt is közli, hogy Poppa fogoly volt: egy város fosztoga- 
tásakor rabolták el. A főnöknek járó rész volt a zsákmányból, 
amelyet az Angliában letelepedett Rollo bandája hozott Neust- 
riából. A lányt valóban elvitték a Csatorna túloldalára - a sira- 
tóénekben az áll, hogy Vilmos herceg angol földön született. 
Tehát még a békekötés és a Gizellával kötött házassága előtt 
vette el és ejtette teherbe Rollo. A Geste des ducs úgy tudja, 
hogy amikor Gizella meghalt, Rollo visszahívta az ágyába Pop- 
pát — vajon egyáltalán elhagyta a háremet? — akit korábban el- 
taszított. Nem lehetett arról szó ugyanis, hogy az első herceg- 
nek, miután megkeresztelkedett, egyszerre két felesége legyen. 
De feltételezve a feleség eltaszítását, az elbeszélés akaratlanul 
is azt állítja, hogy a , dán módra" történt egyesülés valódi há- 
zasság volt. Hogy házasság volt vagy sem, azzal a regényírók, 
akik Plantagenét Henrik számára vették újra elő és dolgozták 
fel a történetet, nem sokat törődtek. Számukra egyszerűen sze- 
relem volt. Rollo, mondja Wace, aki régóta kívánta a lányt, a 
, Darátnőjévé", játszótársává tette. Amikor Gizella meghalt, 

, elvette feleségül, és sokáig magánál tartotta". Egy ideig elfoj- 
tott vágy, majd a szerelmi hódítás; aztán szerelem, végül há- 
zasság. Nincs ebben semmi meglepő egy olyan kor udvari tár- 
sadalmában, amikor Chrétien de Troyes a Cligés-t írta. Benoít 
szokása szerint hosszan részletezi, milyen csáberő áldozata lett 
Rollo: leírja az arcot, a keblet, , mindazt, amit látni és érinteni 
enged a ruha". A herceg , dán szokás szerint" feleségül vette, 
majd akarata ellenére lemondott róla 


a francia király lányáért, 
De mégsem felejtette el 
a nagy szerelmet, amit iránta érzett. 


Dudon nem nevezte meg a lányt, akit Hosszúkardú Vilmos te- 
herbe ejtett, ahogy a feleségét sem. Pedig Richárdnak, jótevőjé- 
nek az anyjától és egyben Raoul dIvry anyjától kapta Dudon a 
családra vonatkozó adatokat. Világosan látszik tehát, mily ke- 
veset számítottak a nők. Ez az asszony is csak ellenpontként 
jelenik meg a fiát dicsőítő versekben. Richárd születéséről szólva 
anyját nemcsak , szentként" említi, , előkelő és szabad vérből 
származónak", hanem , nagyon drága hitvesnek" is. Amikor 
pedig Dudon Vilmost mutatja be, aki , egyáltalán nem emberi 
gyengeségből, hanem az utód biztosításának jogos szándékától 
vezérelve" törődött bele, hogy megházasodik, megjegyzi, hogy 
kiválasztott párja, ahogyan illik, nemesi szűzlány és nagyon 
takaros. Ezek amolyan szokványos általánosságok. Figyelemre 
méltó viszont ez az óvatos közbevetés: az egyesülés geniali (és 
nem maritali) jure történt, vagyis nem házasságról, hanem sza- 
badságról, gyönyörről van szó. Jumiéges-i Vilmos itt is elárul 
még valamit. A , nagyon nemes szüz"-et, akit Vilmos teherbe 
akart ejteni, Sprotának hívták. Igaz, hogy dán szokás szerint 
vette el, de a szabályoknak megfelelően. Mégis, amikor elfog- 
lalta Normandiát, és roueni palotájában nevelte a fiatal Richár- 
dot, a frank király gyakran megalázta, szajha fiának mondta, 
aki eléggé elvetemült ribanc volt ahhoz, hogy elvegye másnak 
a férjét. 

Ennél a pontnál Robert de Thorigny Raoul dIvryről tesz egy 
megjegyzést. Elmondja, hogy mikor Vilmos meghalt, és Richárd 
fiát Franciaországba száműzték, Sprota , szükségből arra kény- 
szerült, hogy megossza egy nagyon gazdag ember ágyát", aki- 
nek bérbe adott malmai voltak a Risle folyón. Itt sem volt szó 

házasságról. Contubernio... adhesit, vagyis ágyasság volt. , Ettől 
az embertől született Raoul fia és lányai, akik viszont törvé- 
nyes házasságot kötöttek nemesekkel." Ezzel a mondattal fény 
derül Dudon informátorának a származására s a vérségi kap- 
csolatra, amely Richárd herceghez fűzte: mindkettőjüket ugyan- 
az az anyaméh hordta. Robert de Thorigny még egy olyan ka- 
landot is elmesél, amely nagyon tetszett a 12. századi hallgató- 
ságnak. A kis fattyú vademberként az erdőben élt. Anyai fél- 
testvére odament vadászni. A vadászok felvertek egy hatalmas 
medvét, majd elmenekültek. Raoul egyedül szembeszállt vele 
és megölte. Mikor Richárd tudomást szerzett e bátor tettről, 
neki adományozta az erdőt és Ivry kastélyát, meg egy , nagyon 
szép" nőt is -— mert mindig szépek voltak azok a nők, akiket a 
hercegek megkívántak és feleségül vettek. Ilyen és ehhez ha- 
sonló történetek keringtek a családokban a dinasztiaalapítók- 
ról: egy erdei hőstett jutalmaként kapták a földet és feleséget. 
Raoulnak két fia született a feleségétől, mindkettő püspök lett, 
tehát nem voltak törvényes utódaik. A Le Bec-i prior megjegy- 
zése rávilágít, milyen sorsa volt a , dán módra" férjezett höl- 
gyeknek. Ha férjük elhalálozott, aki akarta, megkaphatta őket. 
De nem hasonló sors várt-e az egyház által valódi hitvesnek 
tartott asszonyokra is, hacsak nem voltak túlságosan hervad- 
tak? Ilyen volt például Kijevi Anna esete, Henrik francia király 
özvegyéé, akire - mihelyt szabad lett - rögvest lecsapott egy 
báró. 

Dudon könyvében egyetlen úrasszony emelkedik csak ki a 
homályból, s ez I. Richárd anyja. Ő az egyik nő, akivel viszonyt 
létesített (se connexit) az előző herceg, aki Emmától megözve- 
gyülvén, hol itt keresett vigasztalást, hol ott. Így került kap- 
csolatba ezzel az , igen előkelő szűzleánnyal", aki egy nagyon 
híres dán nemesi családból származott. Gonnornak hívták, s ő 
volt a legszebb normann szűz. Amicabiliter szerezte meg. Ebben 
a latin szóban felfedezhető a vulgáris dialektus amie (barátnő, 
szerető) jelentésű szava, ami az udvari élet szókincsében olyan 
nőt jelölt, akivel játszanak, akivel a szeretője úgy bánik, mintha 
az , úrnője" lenne, miközben nem a felesége, és az udvari sze- 
relem játékszabályai szerint nem is lehet. A saint-guentini 
kanonok nem szól arról, hogy lett volna bármiféle szerződés, 
házasság, akárcsak skandináv módra is. Világos: Gonnor kezdet- 
ben abban a halastóban élt, ahonnan a herceg kihalászta szóra- 
kozásaihoz a partnernőit. De Normandia főnemesei, , tudván, 

hogy [Gonnorj dicső szülők igen nemes magjából született", és 
nyugtalankodván, ahogy korábban Rollo és Vilmos társai, a 
törvényes házasság terméketlensége miatt, sürgették a herce- 
get: , Az isteni gondviselés [szerintük az Ég jó szemmel nézte a 
szerelmi viadalokat] kötött össze ezzel a normann lánnyal, aki- 
ért lángolsz [a tűz ígéretes, mert kedvez a nemzésnekl. Ahhoz, 
hogy e föld örököse dán apától és anyától születhessen, kösd 
magadhoz gyorsan a házassági szerződés elszakíthatatlan kö- 
telékével, hogy közelgő halálod után hercegséged földjét bátor 
utódod igazgathassa. (Az integráció lassan befejeződött, de a 
hercegség legfőbb urai annál inkább törekedtek arra, hogy meg- 
mutassák etnikai különbözőségüket a frankokkal szemben; 
nem ellenezték hát, hogy a herceg nemzetségébe skandináv vér 
kerüljön.]". Richárd megfogadta a tanácsot. Elvette Gonnort, 
(ezúttal) , mint férj a püspökök és a klérus, a főnemesek és a 
nép előtt". A megözvegyülés utáni kiruccanások elmúltával 
tehát rendes életet kezdett, és törvényesítette kapcsolatát. 
Jumiéges-i Vilmos nagy fenntartással fogad mindent, amit 
Dudonnál olvas. Lerövidíti és csak akkor említi az ágyasokat, 
amikor már beszélt Gonnorról, semmit sem mond az őt meg- 
előző szerelmekről, de beszámol a keresztény (cristiano more) 
esküvőről (matrimonium). Ez túl kevés volt Robert de Tho- 
rignynak. Amikor Gonnor egyik leszármazottja, Roger de 
Montgomeri családfájának rekonstruálásán dolgozott, elmesél- 
te, amiket idős férfiaktól hallott erről a nőről és az esküvőjéről. 
Azt beszélték, hogy az argues-i erdőőrnek gyönyörű felesége 
volt, királyi zsákmány. Richárd, akinek felkeltette a kíváncsi- 
ságát, odament, hogy meggyőződjön róla, igaz-e. , Megszállva 
az erdész házában, megbabonázta a feleség arcának szépsége 
lakkor csak azt látta], s azt követelte a vendéglátójától, hogy 
azon az éjszakán vezesse az ő ágyába. Az erdész, szomorúan bár, 
de szólt a feleségének. A bölcs feleség azonban megvigasztalta, 
és azt tanácsolta neki, hogy helyette a húgát, a szűz Gonnort 
ctegye a herceg alá: (supponere), aki még vonzóbb, mint ő." 
Így is lett. , Midőn a herceg tudomást szerzett a cselvetésről, 
megörült, hogy nem követett cl bűnt, mert nem vette el más 
asszonyát." (A Le Bec-i barát szerint a házasságtörés bűn, de 
egy nőtlen férfi részéről, amilyen a herceg is volt, itt-ott paráz- 
nálkodni csak kisebb vétek.) E történet szerint Gonnor skandi- 
náv volt ugyan, de kevésbé előkelő származású, mint ahogy 
Dudon állította. Richárd nem hagyta ott, magával vitte és gyön- 

géden szerette. Mégpedig tartósan: három fia és három lánya 
született tőle. Amikor egyik fiát, Róbertet meg akarta tenni 
Rouen érsekének, szembekerült a kánonjoggal. Róbert anyját 
ugyanis nem vette szabályosan feleségül, desponsata. , Richárd 
ekkor vette el feleségül keresztény szokás szerint, és tőle szü- 
letett fiait leborították a palliummal, az esküvői lepellel." Ezt 
a leplet tartották a férfi és a nő fölé az esküvői áldás alatt, és ily 
módon törvényesnek ismerték el őket. 

Néhány évvel később a Plantagenét Henrik szolgálatában 
álló költók megénekelték Richárd és Gonnor szerelmét. Gon- 
nor érdemeit magasztalva, Wace azokat a tulajdonságait emeli 
ki, amelyeket Dudon az első hercegek törvényes feleségeinek 
tulajdonított. , Női munkák terén -— mondja Wace - olyan jár- 
tas volt, amennyire csak nő jártas lehet." A kézimunkára gon- 
dol, a hímzésre, , nemesasszonyok kézimunkájára", de kétség- 
kívül azokra a mesterkedésekre is, amelyek a férfit előkészítik 
a szerelemre, mert abban az időben igencsak nagyra becsülték 
azokat a lányokat, akik kellemesen tudták , érinteni", kezük- 
kel hozzáértően simogatni a lovagokat, amikor letették páncél- 
ingüket. Engem azonban jobban érdekel, amikor Wace, megint 
csak a háziak emlékezetére hagyatkozva, elmeséli I. Richárd 
nászéjszakáját. , Azon az éjszakán, miután feleségül vette", a 
herceg látta, hogy Gonnor , másként, más módon" fekszik, 
mint ahogy szokott, mert hátat fordított neki. A herceg meg- 
döbbent: 


Eddig felém fordítottad az arcodat. 
Amikor, válaszolta a nő, a te ágyadba feküdtem 
Engedelmeskedtem a gyönyörödnek. Mostantól ez az 

én ágyam. 
Mostantól azon az oldalamon fekszem, ahogy nekem 

tetszik. 

Azelőtt ez az ágy az öné volt 
Most az enyém és az öné 
Soha sem dőltem le vagy feküdtem le önnél biztonságban 
Félelem nélkül... 


Ez az tehát, ami megváltozik, amikor egy amie (barátnő) dame 
(úrnő) lesz. Többé nem érezte magát egyszerű tárgynak, a férfi 
kénye-kedvének kiszolgáltatott, engedelmcs bábunak. Megszűnt 
a félelem. Nem félt már annyira attól, hogy vétkezik. Ezt je- 

lentette a házasság, a biztonságot, az ágyban kivívott jogot. 
Attól fogva az ágy úrnője volt, egyenrangú társtulajdonos. Ezt 
állította egyébként néhány Wace korabeli teológus is. Vagy ta- 
lán nem mondta-e Abélard is, hogy a hitvesi ágyban a két nem 
újra egyenlő, mint a Teremtés napján? És a barátnővel szemben 
még egy előnye volt az úrnőnek: ő is választhatott testhelyzetet. 


hr 


Dudon de Saint-Ouentin kénytelen volt írni azokról a nőkről, 
akik sohasem voltak ugyan igazi úrnők, vagy csak utólag let- 
tek azok, de a herceggel háltak, és más társnőiket felülmúlták 
azáltal, hogy örökössel ajándékozták meg őt. Mindazonáltal 
óvatosan beszél arról az életformáról, a poligámiáról, ami még 
nem szűnt meg abban az időben. A nála szabadabb frank törté- 
netírók, Flodoard vagy Richer, azokat az anyákat, akikról Du- 
don elismerően ír, alacsony sorú nőknek tartják; számukra nem 
kétséges, hogy Richárd egy , breton ágyastól" született. Dudon 
ezt így nem mondja, az ilyen viszonyok megjelölésére a , kap- 
csolat", a , viszony" szavakat használja. Óvakodik attól, hogy 
megemlítse, milyen sértő módon szólította Tengerentúli Lajos a 
fiatal Richárdot. Hűbérurának és jótevőjének barátnőjét kivéve 
röviden és homályosan fogalmaz. Uráról azt írja, hogy , a temp- 
lomokat és nem a nőket ékesítette fel". Gonnor ugyanis még 
ott élt a palotában. Ott trónolt. És minthogy I. Richárd halála- 
kor egy másik ágyasának a fia fegyvert fogott, hogy magának 
követelje az örökséget, Dudon fontosnak tartotta hangsúlyozni 
e viszony törvényesítését. Mihelyt eleget tettek az előírt szer- 
tartásoknak, mihelyt a házassági törvény szerint éltek, többé 
már nem ítélte , tiltottnak", bűnösnek a kapcsolatot. Mind- 
azonáltal nem mondja, hogy keresztény házasságról van-e szó. 
A fontos az, hogy a szertartás és ez a törvény Gonnort uxorrá, j 
feleséggé tette, elsőszülött fiát pedig vitathatatlan utódjává. 
Jumiöges-i Vilmos kolostorban tevékenykedett. Az őt átha- 
tó kultúra a szüzességet magasztalta, a világi személyektől ön- 
megtartóztatást követelt, olyan nemi életet, amelyet a szerze- 
tesélet szabályainál alig enyhébb, szigorú elvek szabályoznak, 
és az egyházi főméltóságok ennek az erkölcsnek igyekeztek ér- 
vényt szerezni éppen akkor, amikor ő Dudon művének össze- 
foglalásán és helyesbítésén dolgozott. A Gergely-féle reform 
virágkorát élte Normandiában. A zsinatok rendelkeztek a jó 
házasság szabályairól, a püspökök és a tisztaság megszállottjai 

pedig keményen elítélték a papi feleségeket, megparancsolva, 
hogy űzzék el őket: nem voltak valódi feleségek, csak ágyasok, 
ami az ő számukra azt jelentette, hogy szajhák voltak. A herce- 
ri leszármazás becsülete szempontjából fontos volt tehát, hogy 
ne keverjék össze az ősanyákat, az egymást követő utódok 
anyját az efféle nőkkel, és hogy szabályos házasság kösse őket 
tiúk apjához. Ezért tartja fontosnak az egzotikus házassági szo- 
kások említését a jumiéges-i barát, amelyek ugyan tökéletlenek, 
mert nem keresztények, de az utódnemzésnek mégis megad- 
ják a szükséges törvényes kereteit. Talán ezért is találta ki az 
ügy érdekében a , házasság dán módra" fogalmát? Felmerül a 
kérdés, nem létezett-e már a fogalom Hódító Vilmos környeze- 
tében azzal a céllal, hogy utólag igazolja azoknak a fiúgyerme- 
keknek a jogait, akiket — akárcsak őt magát -— apjuk választott 
ki az utódlásra, a többi, számos ágyas által világra hozott ter- 
mészetes fia közül. Mindez akkor történt, amikor megszületett 
a házasság egyházi koncepciója, amikor kialakult a házasság 
keresztény rituáléja, s ezzel párhuzamosan a fattyú fogalma is, 
ami kizárta az öröklést. 

Néhány évtizeddel később Robert de Thorigny, aki szintén 
szerzetes, de Jumiéges-i Vilmosnál kevésbé áll távol a világi 
nemesség és annak kultúrájától, fellebbenti a fátylat arról, ami- 
ről elődei semmit sem mondtak, vagyis arról, hogy a rokonság 
milyen elnéző volt a herceg szexuális viselkedését, kicsapon- 
gásait illetően, aminek a családi képzelet szívesen választotta 
színhelyéül a sűrű erdőt, az álom és a játékos kedv tájait. Ebben 
a vonatkozásban Robert egyenes elődje Wace-nek és Benoit-nak. 
Mindketten klerikusok, akik ugyanakkor tökéletesen beillesz- 
kedtek az udvari társadalomba; kedvelik annak ízlését, és tő- 
lük telhetően kifejezik vágyait és hajlamait. Minden további 
nélkül merítenek Dudon művéből. Nem akarják megítélni, 
hogy pártfogóik őseinek testi kapcsolatai szabályos házastársi 
viszonyban vagy a vágy eltévelyedéseiben valósultak-e meg. 
A szerelmet helyezik előtérbe. A szerelmi játékot és a szerel- 
meskedést, ahogy azt maguk körül az előkelő társaságban lát- 
ják. Nem a szemérmetlen nőszemélyt állítják az úrnővel, a 
feleséggel szembe, hanem a barátnőt. Távolról sem háborítja 
fel, inkább kíváncsivá teszi őket a régi idők poligámiája, mo- 
solyognak rajta, ahogy kortársaik többnejűségét, a szoknyabo- 
lond lovagokat is megmosolyogják. Ismerőseik körében , igen 
ritka ugyanis az olyan férfi, aki megelégszik egyetlen nővel". 

A mons-i Gislebert kanonok krónikás meg is írja, ők ugyanezt 
csak gondolják, mégpedig tapasztalatból. Azokhoz hasonlóan, 
akiket elbűvölnek költeményeik, csak azt követelik, hogy ne 
sértsék meg a játékszabályokat, amelyeknek szigorú betartása 
mellett megengedett volt a házassági köteléken kívül, de zavar- 
keltés nélkül helyt adni a szerelmi viadal gyönyöreinek. Wace 
és Benoít képzeletében Normandia első hercegei úgy viselked- 
tek a nőkkel, ahogy azt előírják e szórakozás törvényei, amit a 
középkori irodalom történészei udvari szerelemnek neveztek, 
és amelyeknek célja a férfiak szexuális féktelenségének kordá- 
ban tartása volt. Számukra, akárcsak hallgatóságuk számára, ez 
a férfias hév erénynek számított. Természetes volt, hogy teret 
engedtek neki a házasság keretein kívül. Egyedül az volt a fon- 
tos, hogy a becsületen ne essék csorba. A barbár idők , kommu- 
náit" a fin amor , illedelmes szokásai" váltották fel, a nők meg- 
szerzésének pontos szabályai. Következésképp azok az írók, 
akik Plantagenét Henriket szolgálták, beépítették a Roman de 
Troie szerelmi szövevényébe Rollo és Richárd magatartását. Az 
udvari szokások követelték meg ezt a díszbe öltöztetést, ezt a 
fátylat, ami valójában igen könnyű és áttetsző volt, s ami alatt 
világosan látszik a valóság, a lényeg, a gyönyörhajhászás, a testi 
örömök élvezete. Dudon de Saint-Ouentin is utalt már diszk- 
réten ezekre az örömökre, igen különös jelzőt választva hősei 
gyakori szerelmeskedéseinek minősítésére: fescenninus (jó vol- 
na tudni, milyen ófrancia szavakkal fordították le hallgatóik 
számára az , olvasó klerikusok")], egyáltalán nem ítélve el eze- 
ket az örömöket, ellenkezőleg, dicsérve a néhai hercegek tár- 
sait, akár feleségek voltak, akár nem, amiért megfelelő módon 
szereztek örömöt nekik testi vonzerejükkel, szolgálatkészsé- 
gükkel és ügyességükkel. 


V. Arlette 


Jumiéges-i Vilmos, Wace, Benoit mind felidézik Vilmos herceg 
születését, akit hosszú időn át a Fattyú ragadványnévvel illet- 
tek. Normandia első hét hercege közül csak apja, Róbert, II. Ri- 
chárd fia és bátyja születtek törvényes házasságban. Ordög volt 
a ragadványneve, a gonoszsága miatt, de Nagyszerűnek is hív- 
ták, mert bőkezű volt és bővérű. , [fjan", vagyis nőtlenként Je- 
ruzsálem felé tartva, 1035. július 2-án halt meg a kisázsiai Ni- 
ceában. Azért indult oda, hogy megszabaduljon bűneitől. Való- 

színűleg megmérgezte bátyját, III. Richárdot, akit apjuk utód- 
nak jelölt a hercegség élére. Hogy csillapítsa Róbert mohó vá- 
gyát, neki adta a falaise-i várat körülvevő Hiemois grófságot. 
De Róbert nem elégedett meg ezzel. , Rossz tanácsadókra hall- 
gatva" fellázadt, és véres háborút indított Richárd ellen. Végül 
békét kötöttek, kezet fogtak, majd együtt indultak lakmározni, 
hogy megünnepeljék a kibékülést. Alig ért vissza a herceg roueni 
palotájába, bélgörcs jött rá, és meghalt. Mindenki mérgezésre 
gyanakodott. Jumiéges-i Vilmos is beszél róla, arra hagyatkoz- 
va, amit ,sokan meséltek". Miért is hallgatta volna el, hiszen 
Róbert megbékélve és megtisztulva halt meg. Ha ugyanis vala- 
ki a Szentföldre vezető igen csak embert próbáló úton pusztult 
el, az bocsánatot jelentett a legsúlyosabb bűnökre is. Mielőtt 
Róbert elindult volna, a zarándokok szokása szerint elrendezte 
az utódlás kérdését. Feltehetően úgy, ahogy azt Dudon leírja, 
bemutatta hűbéreseinek az akkor még kiskorú Vilmost, , egyet- 
len fiát, akit Falaise-ben nemzett", s arra kérte őket, hogy tegyék 
meg a , normann lovagság vezérének". Úgy tűnik, minden jól 
ment. A Geste des ducs szerint a tartomány vezetői örömmel 
adták beleegyezésüket és hűségesküt tettek. Róbert elment. 
Nem tért vissza többé. 

A Hódító Vilmos életében működő jumiéges-i barát nem 
mond többet az esetről. Wace a jelenetet rekonstruálva a kora- 
beli szokásokat ülteti át a múltba: Róbert a francia királyhoz 
viszi fiát, és rábízza, azért, hogy a fiatal Vilmos az ő embere 
legyen, és hogy a hercegséget a szokásnak megfelelő formák 
szerint ruházza rá. Wace ekkor a következő fontos szavakat 
adja a szájába: , Elismerem, és sajátomnak ismerem el." Az 
apaság elismerése valóban nagyon hasznos volt akkor. Számos 
jel tanúsítja ugyanis, hogy a korabeli nagy nemesi családoknál 
a nők nemigen voltak megvédve a férfiak ostromától. Vajon a 
sok nő, akikkel a herceg szórakozott, ugyanúgy védve volt, 
mint az úrnő, a felesége? Melyikük esküdhetett volna rá, hogy 
egyedül a herceg ejtette teherbe? , Az enyém, semmi kétség 
felőle", ismételteti vele Benoít de Sainte-Maure, és hozzáteszi 


Ez a fiú nemes kisasszonytól van 
Hogy nem feleségtől, ne törődjön vele. 


Valójában néhány hadvezér, akik Vilmos kiskorúságát kihasz- 
nálva saját hatalmuk kiszélesítésére törekedtek az ő kárára, azt 

állította, hogy nem a herceg fia. Nothus - így fordítja latinra 
Jumiéges-i Vilmos a fattyú szót, amelyet Roger de Tosny, Rollo 
apjának leszármazottja megvetéssel vág Vilmos képébe, ezt a 
szót használja a breton Conon gróf is, aki magának követelte az 
egész örökséget: , Jogtalanul kaparintottad meg Normandiát, 
mert fattyú vagy." Egyikük sem annak a kapcsolatnak a törvé- 
nyességét vitatta, amelyből Vilmos származott, hanem azt, ahogy 
ünnepélyesen fiának ismerte őt el Ördög Róbert, , akiről, teszi 
hozzá Conon, azt képzeled, hogy az apád". Jumiéges-i Vilmos 
természetesen visszautasítja ezeket az állításokat. Volt azon- 
ban egy vitathatatlan és zavaró tény, amely alátámasztotta a 
törvénytelen származás vádját, s ezzel a politikai vitát: Vilmos 
házasságon kívül született, mégpedig olyan nőtől, aki megve- 
tendő volt. E nő társadalmi helyzetéről azok a szerzetesek be- 
szélnek, akik a 12. század elején kiegészítették a gesztát (Geste 
des ducs), mindenekelőtt Orderic Vital. 

Tőle tudjuk, hogy egyszerű származásúnak tartották. Míg 
Vilmos Alencont ostromolta, addig a város lakói azzal dühítet- 
ték, hogy a bástyákról állatbőröket lengettek, így emlékeztetve 
őt arra, hogy , anyja szülei szűcsök voltak". Orderic pontosabb, 
amikor Roger de Tosny szitkozódását kommentálja: Nothus? 
Igaz bizony, Vilmos fattyú volt, , Róbert herceg egyik ágyasától 
született, akit Herlevának hívtak, és Fulbert nevű kamarásának 
volt a lánya". Tehát nem tímáré, hanem egy szolgáé. Szolgálók 
lányaként Herleva egyike volt azoknak, akik a hűbérúr házá- 
ban nevelkedtek, és akik közül a , barátnőit" választotta. Fia 
apja sohasem vette feleségül. Az ágyas szó a papok szeretőjét 
jelölte, tiltott tássnőt, bűnös asszonyt, akit az egyház reformját 
hirdető főméltóságok kidobattak az utcára. Orderic végül azt is 
elárulja, hogy Róbert herceg halála után Herlevát törvényesen 
feleségül vette egy előkelő lovag, Herloin, akinek két fiút szült, 
, Eudest és Róbertet, akik később nagyon híresek lettek". Nagy- 
szerű Róbert társának így végül jobb sorsa volt, mint Hosszú- 
kardú Vilmosénak. Igazi úrnő lett, és második nászából szüle- 
tett gyermekei, úgy, mint Sprotáé, hűséges és nagyon szeretett 
társai voltak idősebb bátyjuknak. 

Ez utóbbinak, akiről az ország nemcsei, de különösen a , Ri- 
chárdok fajtájából származók" azt tartották, hogy fattyú, ádáz 
küzdelmet kellett folytatnia egész sor vetélytársával, Rollo el- 
ső társainak leszármazottaival, Connor nővéreinek a leszárma- 
zottaival, de különösen a saját véreivel, akik vagy apjának egy 

másik ágyasától, vagy nagyapjának egy , barátnőjétől" származ- 
tak, végül pedig legközelebbi unokafivéreivel, akiknek szárma- 
zása tökéletesen törvényes volt, és akik a legveszélyesebbek 
voltak. Istenítéletre volt szükség, egy , mezei" csatára, arra a 
ritka és ünnepélyes katonai szertartásra, amely egy nap alatt 
eldönti egy állam sorsát azáltal, hogy az ég a győzelemmel 
megmutatja, ki a törvényes trónkövetelő, ahogy az Hastings- 
nál vagy Bouvines-nál történt. Vilmosnak 1047-ben a Val des 
Dunes-i győztes csatára volt szüksége ahhoz, hogy tizenkét 
évvel apja halála után biztosíthassa békés uralmát Normandia 
felett. 

A hercegek többnejűsége itt mint a viszály veszélyes ténye- 
zője jelenik meg, és világosan látni, mi volt a szerepe a 11. szá- 
zad első felében az új politikai rend létrejöttében annak, hogy 
kialakult a keresztény házasság formája, meghatározták az 
ágyasság és a törvénytelen származás fogalmát, és bevezették a 
legidősebb jogán alapuló szigorú leszármazási rendet. Koráb- 
ban a konfliktusveszélyt a családfő tekintélyével vagy a fiú el- 
ismerésével és közös jóváhagyással lehetett elhárítani. Ha a 
hercegnek nem született törvényes fia, akkor szokás volt, hogy 
a körülötte nyüzsgő természetes fiai közül jelölje meg azt, aki 
majd hatalmát örökli, amivel az egyik ágyast a többi fölé emel- 
te. Nagyszerű Róbert halálakor ezek a legitimációs eljárások 
három okból tévesztettek célt. Egyrészt, mert az árva kiskorú 
volt. Másrészt, mert mindenütt hűbéruradalmak épültek a vá- 
rak köré, és a feudális rend megjelenése megingatta a hercegi 
hatalmat. Végül pedig, mert a házasság egyházi koncepciója 
kezdett elfogadottá válni, ez pedig törvénytelennek minősítet- 
te az utódnemzés minden egyéb formáját, és mert a papi nőt- 
lenségért folytatott küzdelem tetőfokán egy kalap alá vették a 
hercegi szeretőket a papi feleségekkel, fiaikat a papok fiaival, 
akiktől attól kezdve megtagadták a jogot, hogy apjuk utódai le- 
hessenek a papi hivatásban. Herleva helyzete valójában nagyon 
hasonlított a néhai hercegi barátnőkéhez, akiket Jumiéges-i 
Vilmos , dán" feleségeknek nevezett. Kapcsolata Róberttel nem 
futó kaland volt, hanem tartós együttélés. Egy másik gyermeke 
is született, Adelaid, akit Mons grófja szívesen vett feleségül. 
De Róbert herceg nem szándékozta szorosabban magához kötni 
a lányt, aki - bármennyire tetszett is neki — mégiscsak a kama- 
rásának volt a lánya, aki éppúgy szolgaszármazék volt, mint 
akkoriban a személyzet többi tagja. Ördög Róbert jól tudta, 

hogy a bigámia már nem megengedett. Szabad akart maradni, 
hogy egy nap hivatalos érdekházasságot köthessen egy rangja- 
beli nővel, olyannal, aki méltó hozzá, aki az angol király uno- 
katestvérének tudja magát. De túl hamar távozott el, és min- 
denki - Jumiéges-i Vilmos, Orderic Vital, Robert de Thorigny 
is — fattyúnak tartotta fiát, Vilmost, akit elővigyázatosságból, 
átmeneti intézkedésként mutatott be várható örököseként, 
amikor a zarándokútra indult. Hervela fia azonban, két anyai 
féltestvérére támaszkodva csatát nyert a lázadókkal szemben. 
Megházasodott, és attól kezdve a jó erkölcsök védelmezője lett, 
és kettős győzelme, a Val des Dunes-i, valamint a hastingsi, 
mindenki szemében megerősítette, hogy Isten benne látja a 
hercegi család törvényes örökösét. 

Egy évszázaddal Róbert halála után Wace és Benoit, hogy 
kedvében járjanak ükunokájának, Anjou Henriknek, szép sze- 
relmi történetet kanyarítottak abból a pár szóból, amelyet Or- 
deric írt a Geste des ducs lapszélére. Wace több más, Róbert 
, nagyszerűségét" bizonyító kaland között meséli el a történe- 
tet. Benoít de Sainte-Maure igen részletes elbeszélésének hála 
láthatjuk, milyennek képzelik a hercegi udvarokban a szabad 
szerelmi kapcsolatot. A fiatal, kicsapongó herceg hevesen ost- 
romolta a lányokat. Benoit szerint , egyik kedvenc időtöltése 
az enyelgés volt". Egyikükre különösen felfigyelt. Egy kút mel- 
lett épp fehérneműt mosott más mosónőkkel együtt. Női mun- 
ka, polgárlánynak való. Meleg volt. Arlot, Arlette — ez a neve a 
történetben, tartsuk meg mi is - feltűrte a ruháját, s így látni 
engedte szép, csábos lábait, amelyek egyébként fedve voltak. 
Róbert , szépnek és fehérnek" látta, s , szerelme nyilát a lány 
felé röpítette", vagyis örömét akarta lelni benne. 

Benoit portréja Arlette-ről csalódást kelt. Minden eredetiség 
nélkül ruházza fel ezt az egyszerű lányt mindazzal a vonzerő- 
vel, amelyet a hercegnőknek szoktak tulajdonítani: mértéktar- 
tás, udvariasság, hősiesség, szépség. A haja szőke, homloka si- 
ma, tekintetében nyoma sincs a gőgnek, szája tökéletes, akár- 
csak az álla, nyaka, karja. Semmit sem mond üde fehérségéről, 
amelyet eltakar a rendes lányok ruhája, de az a kevés, amit Ör- 
dög Róbert meglát belőle, elég ahhoz, hogy felébressze benne 
az égő vágyat. Végül is három melléknévvel összegezhetők 
Arlette bájai: , kedves", , fehér", , telt". 

A vágytól égő herceg elküldi két emberét, egy idős lovagot és 
személyi kamarását, hogy beszéljenek a lányka apjával, egyez- 

zen bele, hogy a herceg , nagy szerelemmel szerethesse" a lányát. 
Ha majd Róbert ráun, hozzáadja egy gazdag úrhoz. A kérést az 
apa visszautasítja: olyan férfihoz szándékozik adni a lányát, akit 
ő maga választ majd a rokonság tanácsát követve. Arlette-nak 
máris több kérője van. Amíg ő él, nem akarja látni, hogy lánya 
, bárki férfinak a szolgája", buja férfivágyak kielégítője legyen. 
Ekkor lép színre a remete, akinek az udvari regényekben az a 
dolga, hogy megfogalmazza a lovagok erkölcsét. Az apa egyik 
bátyja, egy szent ember, aki meggyőzi őt, hogy adja beleegye- 
zését. Unokahúgát is meggyőzi, rámutatva arra, mi mindennel 
kecsegteti ez a találka. Megegyeznek, s megállapodnak az idő- 
pontban, amikor átadják a drága kincset. Természetesen éjsza- 
ka, a bűnös gyönyörök idején. 

A szűzlány akkor , megrémül". No nem attól, hogy a férfié 
lesz, hanem attól, hogy nem tetszik majd eléggé neki. Készü- 


lődik. 


Új ruhát csináltatott, 
szépet, jól szabottat és illőt, 
és testhez állót. 


Jutalma egy ékszeres ládikó mindazért az értékért, amit ő ad. 
Mikor leszáll az este, a megbeszélt időben megjelenik a herceg 
két megbízottja. Azt a parancsot kapták, hogy vezessék Arlette- 
et a kastélyba, persze titokban, nehogy kitudódjék, ne terjessze 
a hírt az , aljanép". Nem annyira a herceg becsülete miatt, hi- 
szen a nép könnyen elnézi minden szeszélyét, hanem a lányka 
érdekében. Épp ezért be akarják takarni a magukkal hozott 
gyapjú köpenybe. Majd ha megtörtént a dolog, haza is viszik 
még a pacsirtaszó előtt. Senki se veszi majd észre. A fiatal lány 
megütközik e szavakon, s makacsul visszautasítja a bujkálást: 
ha ugyanis a herceg hivatja, , ha már a szép teste kell neki", 
nem fogja zárt ajtók mögött megkapni, ahogy a szobalányokat. 
Kíséretet és paripát követel, ahogy a menyasszonyoknak szo- 
kás. Aztán mint a menyasszonyok, felékesíti magát: finom szö- 
vetinget vesz fel, rá fehér, üde, szalag nélküli, a karhoz simuló, 
testhez álló szürkemókus prémet, egy rövid köpenyt, haját 
ezüstlánccal fogja össze. Nem tesz fejkendőt, hiszen még szűz, 
haja úgy loboghat a szélben, mint azoké, akiket férjük szobájá- 
ba vezetnek. A küszöbről elköszön anyjától, apjától. Sír, ahogy 
illik. De szívében mégis örül, mert tudja, hogy még azon az 

éjjel megfogan az a fiú, akit a szíve alatt fog hordani, aki dicsőbb 
lesz Hektórnál, és felül fogja múlni Artúrt, meg Nagy Károlyt 
is. Csak a bűntől viszolyog. A herceg ezen az éjen bűnt követ 
el, mert elveszi egy olyan lány szüzességét, akit nem szándé- 
kozik feleségül venni. Nem a nemi erkölcs ellen vét, hiszen 
fiatal és nőtlen, természetes, hogy szeret szerelmeskedni. Ha- 
nem a társadalmi erkölcs ellen vét. Mert hőst fog nemzeni, és 
egy ilyen súlyú tettet nem követhet el titokban. Úgyhogy Ar- 
lette nem hajlandó kis kapun, titkon osonni be a várba. Olyan 
ünnepélyesen akar bevonulni, mint aki nemesúr hitvese lesz. 

Wace a kaland pikáns részét, a csodát a díszes, , festett szo- 
bába" helyezi, ahogy a Roman de Troie-ban az alabástrom szo- 
ba a szerelmi gyönyörök helye. Arlette-en még rajta van az ing, 
amikor az ágyba fekszik. Róbert megdöbbenésére széles moz- 
dulattal feltépi elöl az ingét egészen a lábáig. Nem lenne illő, 
mondja a lány, ha ez a ruha, amely a lábát érintette, felgyű- 
rődve ily nemes szerető szájához érne. Arlette e szavai az ágy- 
ban pontos megfelelői annak, amit Gonnor mondott. De az ágy, 
ahova Arlette fekszik, nem hitvesi ágy, nem az , övé". Ünnepé- 
lyes vetkőzésével azt fejezi ki, hogy nagy alázattal adja magát 
oda annak a férfitestnek, melynek magját befogadni készül. 
Benoít még ennél is továbbmegy. Leírja, hogyan vetkőzik le 
lassanként a szűzlány, először lehúzva a ruhaujját, majd egyen- 
ként megmutatva bájait. 


Világít a gyertya 
látni, hogy a test nagyon szép." 


Mindezt teljes fénynél, nem szégyenkezve a sötétben, ahova a 
paráználkodók bújnak. Kérkedik a testével, büszkén adja oda a 
hercegnek, aki még nem látott ilyen szépet. Mit tesz hát ezzel 
a testtel? Benoit itt elhallgat: , Nem akarok többet mondani." 

Mindenki gondoljon, amit akar. Utána a lány elalszik és ál- 
modik. Ahogy a hős anyja a legendáriumokban, ahogy boulogne-i 
Szent Ida álmodott, mielőtt szíve alatt hordta volna Bouillon 
Gottrfriedet. Arlette egy fát lát, amelyik a hasából nő ki, egy 
erőteljes fát, mely dús koronájával lefedi majd egész Norman- 
diát. És valóban, már megfogant benne a gyermek, ahogy Benoit 
mondja, , nagyon jól használta a szüzességét". Wace pedig Vil- 
mos gyermekkorával fejezi be a történetet. Apja 

úgy nevelte, igen gazdagon 
és éppúgy nemes módjára, 
mintha csak feleségtől született volna. 


Plantagenét Henriknek most aztán már nincs mit szégyenkez- 
nie a dédanyja miatt. Igaz, hogy polgárlány, de , erkölcsös és 
hősies", tökéletesen játszotta a szerepét, elérte, hogy megadják 
a tiszteletet a herceggel való egybekelésekor, megtartva az eskü- 
vői rituálét: szülei a beleegyezésüket adták, elengedték; illően 
felöltözve, kísérettel vitték az áldozati oltárhoz. A tetejébe rög- 
tön termékeny is volt, befogadta a magot, ahogy a papok kíván- 
ták, és ahogy az udvarban szerették volna, ha minden nemcsasz- 
szony ilyen termékeny. Semmi sem hiányzott, hacsak nem a 
nappali fény, a lakoma, a nép mulatozása, és különösen az egy- 
házi áldás. Isten mindenesetre nyilvánvalóan megáldotta az 
egyesülést és gyümölcsét, Isten, a remeték istene, aki elég elné- 
ző a test örömeivel szemben. Arlette rábízta magát, , hogy ter- 
mékeny boldogságot adjon neki". Isten nem fordult el tőle, tör- 
vényesnek tekintette Vilmost a fogantatása pillanatától kezd- 
ve, különös kegyelemmel felmentette őt a látszólag törvény- 
telen származás alól. 

AZ ÚRNŐK HATALMA 


Egy normandiai herceg szemében Ardres ura, de még Guines 
grófja is jelentéktelen emberek voltak. Pedig ahogy Plantage- 
nét Henrik, úgy 1194-ben ők is irodalmi emléket kívántak állí- 
tani őseiknek. Vitathatatlanul ez a leggazdagabb és legélveze- 
tesebb az összes családtörténet között, amelyekben meg lehet 
tudni valamit a korabeli úrnőkről. Szerencsére még ma is ol- 
vashatjuk. Guines földje a francia és angol királyok összetűzé- 
seinek színhelye, stratégiai és politikai szempontból elsődleges 
fontosságú volt a százéves háború idején meg utána is, hol egyi- 
kük vetett rá szemet, hol másikuk hódította vissza, hol osztoz- 
kodtak rajta: a híres Aranybrokát-mezei találkozóra (1520. jú- 
nius 7—24.), amelyre I. Ferenc és VIII. Henrik nagy pompával 
vonult fel, éppen Guínes és Ardres között került sor. A grófság 
egyébként a királyi családhoz közel álló tekintélyes családok 
kezébe került: a Brienne család szerezte meg a Írancia király- 
tól, aki 1282-ben vásárolta; majd a Bar-dinasztiáé lett, amely a 
Bourbon ház egyik őse. Ezeknél a nagy dinasztiáknál gondosan 
őrizték azt az írást, amely távoli ősökről vagy vitatott örökség- 
ről beszél. Újra meg újra lemásolták, latinból lefordíttatták. 
A legrégibb fennmaradt kéziratot a Vatikáni Könyvtárban őr- 
zik, a svéd Krisztina királynő által adományozott gyűjtemény- 
ben, 696-os jelzettel. E nagyon jó állapotban lévő könyv kelet- 
kezését a 15. századra teszik. 

Százhuszonhárom lapjából hiányzik a címlap, amelyen va- 
lószínűleg illusztráció volt. 1586-ban a kis Audruicg városka 
bírói főtisztviselője és iszolamestere egybevetett az eredetivel 
egy másik másolatot, innen tudjuk, hogy az első lapon három 
címeres pajzs szerepelt: a Francia Királyság címere, valamint 
Guines grófjainak és Ardres urainak négy mezőre osztott pajzsa. 
Alattuk az ülő herceg egy hosszú ruhás, álló férfialak kezéből 
könyvet vesz át. A címlapon levő két kép tökéletesen megha- 
tározza a Guines- és az Ardres-ház történetéről szóló könyvet: 
a kezdetektől két külön család voltak, de egy házasság egye- 
sítette őket; mindkettő a fÍrancia király alattvalója és Ardres 
Gutnes alárendeltje volt. A szerző, Lambert, aki a megrendelő- 

nek átadja a kéziratot, egyházi ember, , magiszter". Már az első 
oldalon, a bevezető címében megmondja a nevét és azt is, hogy 
, az ardres-i templom plébánosa". 

Az 1586-ban készült másolat elveszett, de több példány is 
készült belőle. A kézirat modern kiadásai révén könnyen ke- 
zelhetővé vált ez a lenyűgöző dokumentum. Lenyűgöző, mert 
rendkívüli. Ez a szó illik rá; olyan direkt, olyan nyers, olyan ter- 
mészetes, annyi konkrétumot árul el az élet leghétköznapibb 
dolgairól, hogy zavarba ejtette a tudósokat, és mivel a róla fenn- 
maradt másolatok három évszázaddal korábbiak, kétségbe von- 
ták a hitelességét. De az a feltevés, hogy talán nem a középkor 
utolsó éveiben keletkezett, valójában nem állja meg a helyét, 
czt F L. Ganshof tudományosan bebizonyította: egy hamisító 
nem tudta volna ilyen jól elsajátítani a szemléletet, a megté- 
vesztésig utánozni Fülöp Ágost kortársának írásmódját. Miután 
megbizonyosodtak valódiságáról, a középkori társaság történé- 
szei szerezték meg az írást, Guilhermoz után különösen Marc 
Bloch. Én magam is többször forgattam, de távolról sem dolgoz- 
tam fel azt a gazdag anyagot, ami benne található. Azért közlöm 
az alábbi történetet, mert sokat elárul a nők hatalmáról. 


I. A környezet 


Az általam végzett kutatás számára a kézirat legfőbb értéke, 
hogy leírja, milyen környezetben élt az a közel tíz nemesasz- 
szony, akiket Lambert ismert, a saját szemével látott. Mit sem 
törődve az anakronizmussal, más nőket is elhelyezett ebbe a 
környezetbe, akik akkor már akár több évszázada halottak vol- 
tak, de akiknek emlegették a nevét, és akikről a megrendelő kí- 
vánsága szerint beszélnie kellett. A nőalakok persze elvesznek 
a nagy férfitömegben, amely elnyomja, szinte eltapossa őket. 
Ez a történet újfent harcosok története. A bevezetőben és az 
előszóban ezt világosan be is jelenti a szerző. Egy férfi, ,,a na- 
gyon bátor lovag..., a guínes-i Arnulf..., ura és parancsolója" 
emlékét kutatva kezdett neki a munkának. Arnulf őseinek 
, dicséretére, dicsőségére, és tiszteletére" ír, hogy megőrizhes- 
sék , nevük és dicső tetteik" emlékét. Ezek a férfiak , Guines 
grófjai és Ardres urai". Ezek mögött az előtérben hadonászó, 
hencegő és pöffeszkedő férfialakok mögött olykor-olykor meg- 
pillantunk egy-egy nőt is, de szinte azonnal el is tűnnek. A tör- 
ténész épp csak meg tudja ragadni néhány vonásukat. Ebben a 

kéziratban, nem úgy, mint Amboise urainak vagy Normandia 
hercegeinek történetében, a legkisebb női portrévázlatot sem 
találjuk. Néhány dicsérő szó itt-ott. Lambert egyébként ugyan- 
azokat a szófordulatokat használja a ház úrnőjével, mint azok- 
kal a lányokkal kapcsolatban, akiknek férje csapta a szelet, és 
akiknek mellékesen elvette a szüzességét. Mindig , nemesek" 
és , szépek". Ennél többet nem tudunk meg róluk, nyugodjunk 
bele. Az egész terepet az igen vitéz lovagok uralják, s azt várják 
az elbeszélőtől, hogy az ő erényeikről zengedezzen. Miért is 
beszélne a nőkről? Oly kevéséi számítanak. Ez a történet egyik 
nyilvánvaló tanulsága. Egyébként nem baj, hogy oly erőteljesen 
vannak megrajzolva a férfiak. Meg kell kapniuk a nekik járó 
helyet, különben még félreérthetnénk az úrnő statusát, jogait 
és kötelességeit. Túl hosszú időn át írták a történelmet úgy, hogy 
nem foglalkoztak a nőkkel. Ne essünk a ló másik oldalára, ne- 
hogy úgy írjuk meg a nők történetét, hogy közben nem törő- 
dünk a férfiakkal. A 12. században, akárcsak manapság, férfi és 
nő nem lehet meg egymás nélkül. Vizsgálódásom célja az, hogy 
jobban megértsük a két nem egymás közti viszonyát. 

A férfioldal katonai jellegű. Guínes és Ardres nemesasszo- 
nyainak egytől egyig nagy hadvezér volt a férje, aki meg volt 
győződve, arról, hogy várát a legtávolabbi őse, a dinasztia alapí- 
tója építtette. Ebben Lambert sem kételkedik. Ő úgy gondolja, 
hogy minden nemzetség a várával egy időben született, amikor 
is egy lovascsapat vezére elhatározta, , nagy földhalmot emel- 
tet, hogy erődöt építsen - amit akkoriban várdombnak nevez- 
tek -, majd kettős árokkal vegye körül". Ezek a szavak a guínes-i 
vár építésének kezdeteit írják le, ami valószínűleg elsőként épült. 
Lambert atya feltételezése szerint talán a 10. század első évtize- 
deiben. Ez nem biztos. A minél távolibb múltból akarván ere- 
deztetni a dinasztiát, a történetíró az emlékezetben lebegő né- 
hány férfinévből indult ki. Önkényesen határozta meg a család- 
fa első három szintjét. Valójában a Guines-dinasztiának a doku- 
mentumokban fellelhető legrégebbi tagjai Eustache és Balduin 
le két név a vidék két leghatalmasabb családjával kötötte össze 
őket, a Boulogne grófokéval és Flandria grófjaival, akik büszkék 
voltak arra, hogy Nagy Károlytól származnak]. Eustache 1030 
táján élt. Azok közé a fiúk közé számított, akiket Flandria grófja 
nevelt, akihez hálószoba- és kincstárőrének a lányát adta fele- 
ségül. Minden jel szerint a grófi címet viselte. Fia, Balduin is 
grófként szerepel egy 1065-ös okiraton, amelyet I. Fülöp király 

írt alá. A család vagyonának és a várnak, ha nem is az alapítá- 
sát, de legalábbis a megerősítését az ezredik évet követő első 
két-három évtizedre tenném, arra az időre, amikor Franciaor- 
szág északi részén néhány erős vár urai megszerezték a grófi 
méltóságot, s ezzel rangot vívtak ki maguknak azok között a 
küldöttek között, akiket Isten azzal bízott meg hivatalos hely- 
tartója, a király által, hogy az ő nevében biztosítsák a földön a 
békét. 

Sokkal többet Lambert sem tud az ardres-i kastélyról. Ott élt 
a hűbérura, ő maga pedig ott töltötte gyermekkorát, és a várdomb 
tőszomszédságában van a templom, ahol szolgált. A családban 
pontosan emlékeznek arra, hogy a várat 1050-ben Arnulf épít- 
tette. Kalandvágyó fiú volt, talán a kisebbik fiú, és annak az 
Arnulfnak az ükapja, akinek Lambert a könyvét ajánlja. Alig 
nyolc kilométerre Guines várától, a pusztaságban, , egymástól 
egy kőhajításnyira levő két zsilip között, egy iszapos mocsár 
legmélyén, nem messze a domb lábától ez az Arnulf földhal- 
mot csinált, egy nagyon magas várdombot vagy vártornyot, vé- 
delem gyanánt". A hatalom szimbóluma volt, a parancsolás és 
a büntetés jelképe, annak a jele, hogy a békét fegyverrel tartják 
fenn. Legendák keringtek az alapítás körül, amelyen , Ardres 
nagyurainak" dicsősége nyugodott. Azt mesélték, hogy egy meg- 
szelídített medve segített a föld elegyengetésében, hogy egy 
aranyba foglalt drágakövet, egy , szerencsét hozó függőt" rejtet- 
tek a domb belsejébe, , egy sötét és titkos helyre". Flandria és 
Boulogne grófjai közt lavírozva Arnulf is megvetette e földön a 
lábát. V. (Flandriai) Balduin buzdította a váralapításra, hogy ez- 
zel is gyengítse Guines grófját, akinek újdonsült hatalma nyug- 
talanította. Arnulf így , várúr" lett, és Flandria tizenkét főne- 
mesének egyike. Eustache de Boulogne-t, Bouillon Gottfried 
apját is szolgálta, aki nagyszerű viszonzásként megengedte, 
hogy feleségül vegye Saint-Pol gróf özvegyét, megadva ezzel a 
lehetőséget, hogy a saját hasznára fordítsa ezt a gazdag uradal- 
mat. Lambert szerint Arnulf arra használta azt, amit az ügyön 
nyert, hogy még hatalmasabbá tegye ardres-i várát. 

Ugyanakkor azon igyekezett, hogy elfogadtassa magát, hogy 
bekerüljön az addigi hatalmi szervezetbe. Először a kevésbé igé- 
nyes egyházi hatalmakkal került kapcsolatba, a thérouanne-i 
püspökséggel, meg a Saint-Bertin-apátsággal, amely birtokain 
rábízta az igazságszolgáltatást és a rend védelmét. Később, ami- 
kor már gazdagságban és , biztonságban élt Ardres-ban", ki- 

egyezett Guines grófjával, annak a területnek hatalmas urával, 
ahová betelepült, s elérte, hogy az elismerje a , váracska", az 
általa épített oppidum teljes körű adómentességét. Lambert, 
aki látta, hogy bőven volt pénz, és hogy mi mindenre használ- 
ták, állítja hogy ezért a privilégiumért Arnulf , dénárral teli 
hordót" adott. 1094-ben, halála előtt szorosabbra fűzte kapcso- 
latát Flandria grófjával, visszavéve HI. Róberttől a vártorony 
hűbérbirtokát, és ezért hűbéresküt tett neki. Ardres első ura 
azonban mégsem találta elegendőnek azt a védelmet, amellyel 
körülvette magát, se a föld- és fabástyákat, az árkokat, a szö- 
vetségeit, se a harcosokból álló kíséretét. Azt is szükségesnek 
találta, talán még jobban, hogy biztosítsa az Ég kegyeit, hogy pa- 
pokkal vegye körül magát. Egy ecclesiola, egy Szent Omernek 
ajánlott kis templom épült a vár fölötti dombon. Egy pap néha 
arra járt, és misét mondott. 1069-ben, a püspökkel és a plébá- 
niai feladatokat ellátó pappal egyetértésben, Arnulf egy nap a 
házi kápolna ajtajához ment fiaival és lányaival. A küszöbre 
érve, Isten és Szent Omer előtt fennhangon lemondott minden 
hatalmáról. Majd belépett, s a hatalomátadás jeleként az oltár- 
ra tett egy kereszttel megjelölt zászlót, a rajta levő Íriss olajág a 
békét jelképezte. Magával hozott egy aranyba és drágakövekbe 
foglalt ereklyét, Szent Omer fogát, amelyet a kanonokok kifeje- 
zetten neki a patrónusuk szájából vettek ki, meg könyveket, az 
Ószövetséget, az Újszövetséget és templomi díszeket. A Saint- 
Pol társas káptalan kincstárából hozta, amit felesége nevében 
őrzött. Így, megfelelően felszerelve, az ecclesiola már ecclesiá- 
vá, plébániaszékhellyé válhatott. Már csak egy egyházi embert 
kellett oda telepíteni. Arnulf többet is odavitt, mert azt látta, 
hogy Flandria grófságának és az ország más urainak várai mel- 
lett káptalanok állnak. Ezért tíz kanonoki méltóságot alapított, 
az egyiket a szolgáló plébánosnak adta, egy másikat egyik ter- 
mészetes fiának, aki már Saint-Omer kanonokja volt. Ennek a 
káptalannak kellett imádkoznia érte és alattvalóiért. Nem sok- 
kal ezután egy új, Szűz Mária oltalmába ajánlott épületbe köl- 
töztette a káptalant. Ez a lakhelye melletti épület olyan volt, 
, mintha saját kápolnája" lenne, magán imahely, ahol az úr a 
kanonokok között székel, irányítja őket, énekel velük, szertar- 
tásosan kiosztja az alamizsnát, ahogy az ő ura, Flandria grófja 
tette. Ily módon szentesítette Arnulf a hatalmat, amelyet 
fegyverrel szerzett. Hasonló szándékkal alapított Andres-ban 
I. Baudouin, Gufnes grófja egy férfiapátságot a vára tövében. 

Lambert nagy intelligenciával, okosan kutat az értékes csa- 
ládi emlékezetben, amely megmutatja, hogyan alakultak ki a 
I1. században egy erőd és egy szentély körül kis államok. Ál- 
talában az egyik uralkodott a másikon. Ezt Lambert világosan 
jelzi is: az ő urait, az Ardres-okat proceres-nek, , nagyuraknak", 
, vezéreknek" nevezi, míg Guines urai grófok, akik meg van- 
nak győződve arról, hogy ezen a címen ők uralkodnak a grófság 
minden lakója felett, beleértve Ardres várának urait is. Amikor 
az egyik Guínes a fiát Ardres egyik örökösnőjével házasította 
össze, Lambert azt mondja, hogy ezzel megalázkodott. Valójá- 
ban a két hercegség azonos erejű volt, az egymás elleni harc- 
nak rendelve: a fiatalabb Ardres a másik területébe ékelődött. 
Ezért aztán ezeknek a lovagoknak a története, a lovagregények- 
hez hasonlóan, lényegében háborús viszontagságok sorozata. 
Guines földjén két évszázad alatt sohasem szünetelt a háború. 

Lambert néhány szóval érzékelteti, milyen volt ez a föld. 
, Pásztorkodásra jó, birkák és más állatok tartására alkalmas; 
hegyes-völgyes, erdős, ligetekkel tarkított terület, mezők és 
legelők is vannak, vízzel teli mocsaras síkság határolja." Való- 
jában kétfajta táj található egymás mellett: a Boulonnais domb- 
jainak hátsó lejtői, ennek tövében, északon pedig kiterjedt sík- 
ság. A késő ókorban tenger öntötte el. Aztán lassanként feltöl- 
tődött és benépesült. Lambert idejében sok új plébánia épült, 
és befejeződött a termőtalaj megjavítása, elkezdődött a harc a 
még parlagon heverő földekért. Amikor Arnulf fivére egy mo- 
csarat , körül akart árkolni és tőzeglápot bányászni", az ott la- 
kók és a területet szabadon használók fellázadtak ellene. Lam- 
bert látta ezt, és könyve utolsó fejezetében elmesél egy komo- 
lyabb konfliktust is. A parti övezeten belül maradt még egy elég 
nagy vizes terület. Királyi mocsárnak hívták. Ez képezte a ha- 
tárt Guínes és Boulogne között. II. Balduin gróf hozzálátott a 
lecsapolásának. Ahogy tudomást szerzett róla Boulogne gróf- 
jának udvarmestere, összehívta Marck vidékének lakosait, a 
keurebroeders-t, a hagyományőrzők tanácsát, mondván, hogy 
mindenki, gyalogos és lovas jelenjék meg harminc napi élelem- 
mel, szerszámmal és fegyverekkel; mert mély árkot kel! ásni- 
uk, hogy kivonják a területet a szomszéd úr hatalma alól. El- 
kezdték hát kivágni a grófi cselédség által ültetett fákat, csáká- 
nyoztak, dobálták a földet, s nevettek a szomszédokon. Azok 
meg visszavágtak. Egy kis domb tetejéről nézte Balduin a fel- 
fordulást, a szétvert, szétszórt ellenfelet, , egyeseket az utak, 

másokat az árkok mellett, megint másokat a mocsarakon". El- 
vették a zászlóikat és kitűzték a győzelem jeleként az ardres-i 
templomban. 

Apró villongás volt ez, jelentéktelen kaland a rivális herceg- 
ségek állandó ellenségeskedéseinek sorában. Mégis elidőztem 
nála, mert azt bizonyítja, hogy fogytán volt a termőterület egy 
olyan országban, ahol igen gyorsan növekedni kezdett a lakos- 
ság létszáma. Azt is bizonyítja, hogy az állattartás jól jövedel- 
mezett a , domboldalak tágas legelőin", de még inkább az alföld 
szikes rétjein. A jólét mégis elsősorban az utak forgalmából 
származott. Guines és Ardres egy Európán át vezető fontos köz- 
lekedési út mentén helyezkedett el, a hajdani római utak men- 
tén, amelyek Angliából Sangate-én, Wissanton és más állomá- 
sokon át Saint-Omer - ezt a várost Flandria grófjai erősítették 
meg a nagy tekintélyű Saint-Bertin apátság közvetlen közelé- 
ben - és Thérouanne felé vittek - ez utóbbi egy római város 
romja volt ugyan, de nem tűnt el a térképről, mivel a püspök, a 
káptalan, és a székhelyi iskola továbbra is itt működött. Saint- 
Omerből Ypres, Gent, Bruges felé vitt az út. Thérouanne-ból 
Arras, a Francia Királyság, Champagne és Róma felé. Hadvezé- 
rek, zarándokok, kereskedők mindig ezt az utat vették igény- 
be, akik két évszázad óta egyre többen lettek és egyre tevéke- 
nyebbek. A forgalom folyamatos fejlődését tanúsítja az ardres-i 
vár melletti kis mezőváros gyors fellendülése. 

Még emlékeztek azokra az időkre, amikor az állóvíz borí- 
totta, hajdani római település mellett nem volt más, csak egy 
kocsma, ahol sört mértek. A környék parasztjai oda mentek 
, chouler", leinni magukat. Idegenek is betértek, többek közt 
olasz kereskedők is, akik Lambert szerint , Angliába mentek 
üzletelni". Természetes, hogy az alapító Arnulf ezt a helyet vá- 
lasztotta a mocsaras vidéken a vár felépítésére, harcosai meg- 
védik majd az arra utazókat és sok ezüstpénzt keresnek majd 
vele. A közlekedésből és a kereskedésből származó nyereség 
reményétől hajtva a szomszédos falvakból is odaköltöztek. Nem- 
sokára a várúr ellenőrzése alatt beindult a csütörtöki piac. 1100 
táján a település mezőváros lett, amikor a vár ura , nagy, mély 
és széles árokkal" vette körül. Hatvan évvel később itt tartot- 
ták gyűléseiket az igazságszolgáltatás képviselői, itt rakták ki 
az élelmiszereket egy jól megépített csarnok ólomteteje alatt. 
A nők, akik ebben a Történetben megjelennek, ne feledjük, a 
kereszténységnek abban a régiójában éltek, ami akkor a keres- 

kedelem révén az egyik legerőteljesebben fejlődő vidék volt. 
A két kastély urai számára, de különösen a grófnak, az arra ve- 
zető út kiadásokat jelentett. Fogadnia kellett az előkelő utazó- 
kat. A 13. század elején is emlékeztek még arra a fényes fogad- 
tatásra, amelyben néhány évtizeddel korábban a canterburyi 
érsek, Thomas Becket és a reimsi érsek részesült. Ezeken az 
éjszakákon patakokban folyt a drága fehér bor, ami messziről, 
Laon vagy Párizs szőlőskertjeiből érkezett. De a közbiztonság 
védelmezői szép hasznot húztak az út forgalmából. Nagyon is 
szükség volt erre a pénzre abban az időben, amikor Lambert 
befejezte a művét, mert elengedhetetlen volt a sikeres háború- 
záshoz. 

Az esős, szeles és zord, ködös napokat kivéve, amikor ott- 
hon maradtak, Guínes grófja és Ardres ura, páncélingben, kard- 
dal a kezükben vágtattak embereik élén. A háború volt a mes- 
terségük, ebben lelték örömüket. Attól kezdve harcoltak egy- 
más ellen, hogy felépült az ardres-i vár, történt ez annak elle- 
nére, hogy Ardres első ura hűbéresküt tett a grófnak, s rengeteg 
ezüstpénzt tett elé, hogy kiengesztelje. Egyik a másikat a vár- 
árokig üldözte, körülzárta egy időre, majd feladta az ostromot, 
mihelyt közeledni látta az ostromlott segítségére siető barátait, 
majd az ő üldözésük elől visszafordult, s most ő szorult be a 
várába. Aztán jött egy nap, amikor hajlandók voltak összeölel- 
kezni. Ekkor fegyverszünet szakította félbe kis időre a pusztító 
jövés-menést. A sík vidék kipusztult. Olykor halottaikat sirat- 
ták. Ardres egyik ura, akinek egy nyíl átszúrta a koponyáját, 
majdnem belehalt ebbe a játékba. Egy hosszú évszázad csatáro- 
zásai után csodás módon egyszer csak mégis véget ért a rivali- 
zálás. Sógora után, aki elhunyt a második keresztes hadjárat- 
ban, IV. Arnulf lett Ardres új ura, s ő békét akart. Végül is meg- 
egyezett Arnulf gróffal, és a két Arnulf szövetkezett, hogy meg- 
védje Guínes földjét. Ettől kezdve olyanok voltak, , mint egy 
test két keze", , mint egy szív, egy lélek", a hűbérbarátság mo- 
delljei. , Guines ujjongott a békétől, és az ardres-i udvar vele 
örült..., a gróf többé nem akarta hatalmát fitogtatni vazallusá- 
val és alattvalójával szemben, aki véget vetett régi lázadozásá- 
nak és többé nem vonakodott megadni urának a tiszteletet." 
Házassággal pecsételték meg a kiegyezést. Ardres Arnulf lá- 
nyát, örökösét Guínes Arnulf legidősebb fiához adta. Ebből a 
házasságból újabb Arnulf született. Ő volt Lambert ura. Ahogy 
már említettem, az úrnő legfőbb feladata az volt, hogy a két 

vér keveredése által megerősítse a megegyezést a saját családja 
és a másik között, ahova az esküvő napján vitték. 

A két ifjú herceg sok más csatában is részt vett. A saját bir- 
tokán mindegyikük igyekezett megfékezni azokat a zavarkel- 
tőket, akiket Lambert , alhűbéreseknek" nevez. Ők voltak a 
leghatalmasabbak az alattvalók között, többnyire közeli roko- 
naik is. Sok földdel, rabszolgával, tíz-húsz parasztcsaláddal ren- 
delkeztek, néha olyan gazdagok voltak, hogy maguk is alapít- 
hattak kolostort és káptalant, vagyis egyenlők voltak a gróffal 
és az úrral, ezek az engedetlen harcosok megkövetelték, hogy 
eszerint bánjanak velük. Állandóan lázongtak. Mindenekelőtt 
arról álmodtak, hogy egy nap vártornyot építenek, mint uno- 
kafivérük, az ardres-i vár alapítója, hogy felépítik a saját ura- 
dalmukat. Hol egyik, hol másik ezek közül a vidéki nemesek 
közül időről időre megparancsolta robottal sújtható alattvalói- 
nak, hogy fogjanak csákányt, forgassák meg a földet, és emelje- 
nek sáncokat. Lambert is említést tesz ezekről a földtöltések- 
ről, amelyeket aztán otthagytak, mert Gufnes és Ardres csírá- 
jában öltek meg minden konkurens vállalkozást, keményen 
büntetve a lázadót. Fennmaradt azoknak a rebellis vazallusok- 
nak az emléke, akiket a régi idők grófjai lefejeztettek vagy ne- 
vetve vágták le a heréit. A 12. század végén veszélyesek voltak 
még ezek a nyughatatlan másodvonalbeli nagyurak. A gróf úgy 
próbálta féken tartani őket, hogy unokahúgait a fiaikhoz adta 
feleségül. 

Ardres mindegyik ura messzire, a tengeren túlra is elment 
harcolni: Angliába meg a Szentföldre. I. Arnulf és két újdonsült 
lovag fia Eustache de Boulogne falkába terelt csapatában kísér- 
ték Hódító Vilmost 1066-ban, és hosszú éveken át szolgálták. 
Busás fizetségként szép hűbérbirtokokat kaptak Bedford és 
Cambridge grófságokban, és sok pénzzel tértek haza. A király 
egy medvével is megajándékozta őket, s alattvalóik vele szóra- 
koztak. I. Arnulf Orbán pápa hívására indult 1095-ben keresz- 
tes hadjáratba. Flandriai Róbert seregében részt vett Antiochia 
és Jeruzsálem bevételében. Fia, Balduin a második keresztes 
hadjáratba ment, dédunokája, Arnulf pedig a harmadikra ké- 
szült. Maguk a grófok kevésbé mozdultak ki otthonról. Egyedül 
Manassé egyik bátyja követte az első kereszteseket. De Ma- 
nassé fiatalkorában, minthogy apja még mindig élt, rövid időre 
átkelt a tengeren és a Csatorna túloldalán Hódító Vilmos fiá- 
nak, Vörös Vilmosnak a szolgálatába szegődött. Viszonzásként 

elnyerte Emma de Tancarville kezét, aki az angol király kincs- 
tárnokának gazdag lánya volt. 

Végül pedig mindegyik Guíines és mindegyik Ardres rend- 
szeresen járt azokra a lovagi tornákra, amelyeket a hercegek 
rendeztek az év során Franciaország különböző tartományai- 
ban. Az öncélú szórakozásnak ezen időszakaiban vidáman ve- 
rekedtek, várták az alkalmat, hogy befoghassák a lovakat és 
megsarcolják a legyőzötteket, és még egymás iránti kiirthatat- 
lan gyűlöletükről is megfeledkeztek. A két tábor lovasai ilyen- 
kor egy csapatot alkottak, az ardres-iak a guines-ieket szolgál- 
ták, a guines-iek pedig ,kegyesek" voltak az ardres-iakkal. 
, Kölcsönösen és jószántukból tisztelték egymást." Lambert 
történetét végigkísérik a lovagi tornák. Ezek színhelyén, a tá- 
gas mezőn, ahol az újdonsült lovagok értő szemek előtt fitog- 
tatták bátorságukat és lovagi ügyességüket, itt mutatta be az 
ardres-i plébános sorban a két nemzetség őseit, felsorolva férfi- 
as erényeiket, mindenekelőtt vitézségüket (strenuitas). Mind- 
egyikük ilyen tornákon szerzett zsákmányt, aratott dicsőséget, 
tette fényesebbé a család hírnevét, s növelte azt a jelképes tő- 
két, aminek hasznát leszármazottjuk, Arnulf élvezte. A házas- 
ságra váró örökösök és a dinasztiák érdekei miatt nőtlenségre 
ítélt ifjak e tornákra mentek kitombolni, kiadni magukból ag- 
resszivitásukat és beteljesíteni reményeiket: a harc estéjén a 
legvitézebbek jutalmul feleséget is kaphattak. Lambert ébren 
tartja ezt az álmot a lovaggá ütés előtt álló hallgatósága körében, 
példának állítva elébük Ardres egyik urát, II. Arnulfot, urának 
dédapját, aki az egyik tornán végig kitűnt ügyességével a nagy 
hatalmú Alost úr előtt. , Lovagi becsületének és nagyszerűsé- 
gének híre" már eljutott hozzá, és a küzdelem végén a sátrában 
fogadta a társaival együtt. Sokáig ittak az éjszakában. Reggel 
aztán, a bor fogytával, Arnulf ajándékul megkapta vendéglátó- 
jának egyik húgát. Szép történet, de persze csalóka. Az ajándé- 
kozást aprólékos alkudozások előzték meg a két család között, 
és persze az Alost és az Ardres család hűbérurának, Flandria 
grófjának is beleegyezését kellett adnia. Ez azonban nem aka- 
dályozta meg azt, hogy egy Gueniévre vagy Phénice, nemesasz- 
szonyok és kisasszonyok érzékeny, hozzáértő és figyelmes néző- 
ként messziről méregessék a férfiak testi erejét, akik lehetséges- 
nek tartották, hogy elnyerjék egyiknek a kegyeit, a másiknak a 
kezét, ha délcegen viselkednek a vad és veszélyes összecsapá- 
sokban, ezeken a bajnokokat és nőket kínáló , vásárokon". Az 

egyházi hatóságok , gyalázatosnak" minősítették a tornákat. 
Lambert is ezt a kifejezést használja. Valóban azok voltak, mert 
ezeken a lovagság saját magát pusztította, legalább annyian hal- 
tak meg ott, ha nem többen, mint a háborúban. A Guínes grófok 
egyik távoli őséről azt mesélték, hogy íle-de-France egyik ilyen 
őrült lovagi tornáján vesztette életét. Úgy tudni, elnyomott, 
paraszt alattvalói nagyon örültek ennek. Elindulásakor mind 
azt kívánták, bárcsak ott pusztulna. Mert a nép gyűlölte a lovagi 
tornákat, uraik ugyanis többet költöttek ott, mint amennyit a 
váltságdíjon nyertek, és így tönkrementek. Amikor visszajöttek, 
alig várták, hogy felemeljék az adókat. Guines-i Arnulf, aki ti- 
zenegy éven át járt tornáról tornára, Guines összes nyughatatlan 
nemes ifjával egyetemben, elvesztette azt, amit apjától kapott, s 
ezenfelül még az adónak a harmadik keresztes hadjárat előkészí- 
tésére szánt részét is, amit azért kapott, hogy felfegyverkezzen. 

Azokban az években, amikor Lambert a művét írta, bizony 
egyre többe került korszerű felszereléssel a megfelelő módon 
harcolni, és a háború minden korábbinál pusztítóbb volt. A két 
hercegség egy határ mentén született. Ez a határ a szárazföld és 
a holt vizek között húzódott, de választóvonal volt a dialektu- 
sok között is, a germán és a román nyelvek között (az ardres-i 
pap mindegyiket beszélte, mint bizonyára mindenki abban a 
házban, ahol szolgált, de a várúr és katonái szívesebben hasz- 
nálták a franciát, az udvari nyelvet), és politikai határvonal is 
volt, mert Guínes két erős állam, Flandria és Boulogne grófsá- 
gai közé volt beékelődve. A bouvines-i csatát megelőző években 
ez a határzóna igen nagy forrongásban volt. 1214-ben Bouvines- 
ban Lambert hőse, Arnulf gróf a francia király táborában volt. 
Ekkor már öreg volt, idősebb, mint maga Fülöp Ágost. 1194 és 
1203 között azonban, híven a legszorosabb szövetséghez, amit a 
család és a barátság jelentett, és ami még szorosabbá vált, ami- 
kor az ardres-i hűbérbirtok beolvadt a Guines grófságba, lovag- 
jaival a flandriai gróf zászlaja alatt harcolt, aki akkor nyílt ösz- 
szetűzésbe került a francia királlyal. A francia király a felesége, 
majd pedig a fia nevében megszerezte Artois-t, Saint-Omer-t és 
a Guines grófság hűbéri esküjét, és biztosan tartotta őket a ha- 
talmában, mert barátja, Renaud de Dammartin neki köszön- 
hette, hogy Boulogne grófja lett. De összeütközésbe keveredett 
Flandria grófjával, és a mögötte álló angol királlyal is. 1194-ben, 
amikor Oroszlánszívű Richárd visszatért a fogságból, fellángolt 
az ellenségeskedés, és többé nem hagyott alább. 1197 nyarán 

Fülöp Ágost egészen Ypres-ig nyomult előre, letarolva az ellen- 
séges földeket. Majd visszavonulásra kényszerült, és Guínes 
Arnulf vezette Saint-Omer ostromát, amit , nagy barátja", egyik 
unokabátyja védett. Az általa épített és a városfalaknál maga- 
sabb fatorony tetejéről indított golyózáporral lerombolta a város- 
falakat. Csodát tett. Flandria grófja hálája jeléül hatalmas ösz- 
szeggel jutalmazta meg , abból az aranyból és ezüstből, amit az 
angol király küldött neki a francia király elleni háborúskodás- 
ra". Arnulf a pénzt azonnal adósságai kiegyenlítésére használta. 

A háborún tehát sokat lehetett nyerni, de általában veszí- 
tettek. Mibe kerülhetett Balduin grófnak, az apának, az a nagy, 
kerek, ólomtetejű, kőfallal körülvett torony, a Louvre erődítmé- 
nyének kicsinyített mása, amit Guíines-ben építtetett a veszély 
közeledtére, meg a többi erődítmény Audruicg-ban vagy San- 
gate-ban? Mindenesetre tönkrement. Végül, a feudális harcok 
forgandó szerencséjének következtében, 1203-ban az öreg gróf- 
nak saját személyét és két kisebb lovag fiát kellett biztosíték- 
ként átadnia a francia királynak. Maga Arnulf, forrásai kiapad- 
ván, kénytelen volt összetett kézzel letérdelni Fülöp Ágost elé 
és vazallusának ismerni el magát. Lambert a legnagyobb ve- 
szélyben, fegyvercsattogás közepette írta könyvét. E hirtelen 
sorscsapásnak tudható be, hogy a mű befejezetlen maradt. Aki 
valóságos képet akar kapni arról, milyen volt a nők élete akkor 
és ott, annak figyelembe kell vennie a háborúk és a színlelt há- 
borúk, a lovagi tornák állandó közelségét, oda kell képzelnie 
melléjük vagy tíz heves, lovát táncoltató, páncélját tisztogató, 
csatakos, lószerszám- és húgyszagú férfit, akik több figyelmet 
szenteltek a lovaiknak, mint a nőknek, akik a veszedelem tető- 
fokán a várba bezárva nyugtalankodtak, olykor arra kénysze- 
rülve, hogy egyedül kezeljenek egy-egy vereséget, és maguk 
induljanak útra, hogy előteremtsék a szomszédoktól a váltság- 
díjhoz szükséges dénárokat, és ugyancsak ők kaptak szemre- 
hányást, mint Amboise urának, II. Sulpiciusnak a felesége is, 
ha nem tudták ügyesen kialkudni a fogságban levő hitves ki- 
szabadulását. Rosszul mérjük fel az úrnő valódi hatalmát, ha 
elfelejtjük, hogy férje legtöbbször másfelé lovagolt, és elérhe- 
tetlen volt. Igaz, hogy ilyenkor a nemesasszonyok szabadabban 
éltek, de nagy felelősség nyomta a vállukat, és ahogy akkor 
mondták, , vigasztalanul", egyedül, támasz nélkül, ki voltak 
szolgáltatva saját gyengeségeiknek. 

A körülötte levő világból Lambert első pillantásra a nagy csa- 
ládokat látja, azokat a családi kapcsolatokat, amelyek a család- 
tőt összekötik az ételt vele megosztó asztaltársaival, akik között 
szétosztja mindazt, amit az uradalom jövedelmez. Hisz ez a 
dolga: az egyik kezével vesz, a másikkal ad. Nemcsak a presz- 
tízse, hanem valóságos ereje is a bőkezűségétől függött. A zsu- 
gori nem jó úr, néha fukarságának áldozata lesz, és csúnyán 
végzi, mint III. Ardres Arnulf, akit emberei megfojtottak, mert 
ínségesen tartotta őket. Lambert a tartomány lakóit úgy látja, 
mintha az Ardres-ház mintájára szerveződött nagy családot 
alkotnának. Ő az Ardres-családban élt , gyerekkorától férfiko- 
ráig" , különböző korú fiúk között, akikre büszke volt a család- 
fő, hogy maga mellett tarthatta őket, és igyekezett megszeret- 
tetni magát velük. 

Egy régi vár volt az otthonuk. Egy évszázaddal korábban 
építtette egy dombra urának, Arnulfnak a dédapja. Fából volt, 
egy nagyon ügyes ács építette, akinek fennmaradt a neve is: 
Lajos, akár egy király. Ez a bonyolult belső elrendezésű épít- 
mény építészeti műremeknek számított és a háznép büszke 
volt rá. Két része volt, az egyik kifejezetten a nők részére volt 
fenntartva. Az akkori társadalom ugyanis ügyelt arra, hogy szi- 
gorúan elválassza a nőket a férfiaktól, mindegyiknek kijelölve 
a maga helyét. Ezt a törekvést mutatja Guínes grófjának az a 
döntése is, amelyet 1195 táján hozott, hogy külön telepet kell 
létesíteni a férfi és női leprások számára. Az emelet tehát két 
részre volt osztva: az egyik oldalon a férfiak lakrésze helyezke- 
dett el, amelynek tágra nyitott nagytermében a felségként tró- 
noló úr barátságosan fogadta vendégeit, akikkel együtt evett, 
és ahol társai meg szolgái este nyugovóra tértek. A másik olda- 
lon a nők zárt szállása a , nagyszoba", egy ágy köré rendeződött. 
Itt , aludt együtt az úr és az úrnő". E titkos rész mellett kis zug 
volt a komornák számára, egy hálószoba a kisgyermekeknek, 
egy másik a csecsemőknek, végül pedig jóval az emeleten lévő 
anyai fészek fölött, amely a törvényes utódnemzésre volt be- 
rendezve és az úri pár utódjainak gondos nevelésére, egy helyi- 
ség volt található, ahova az estc leszálltával a várúrnak, lovag- 
jainak és papjainak a lányai , voltak bezárva, ahogy illik". Ilyen 
volt tehát a nők terme. Elvben csak a várúr engedélyével hagy- 
hatták el a nők, amikor a kápolnába mentek, vagy a loggiába 
közös beszélgetésre, vagy ünnepnapokon a nagyterembe, ahol 
fényes ruháikban pompáztak. 

Valójában távolról sem voltak azonban átjárhatatlanok ezek 
a falak. A házban élő nők többsége nemigen tudott kitérni a 
férfiak mohó vágya elől. Nyilvánvaló, hogy nem a , nagyszoba" 
volt az egyetlen hely, ahol szeretkeztek, és nem az úrnő az egye- 
düli, aki szült. Lambert semmi utalást sem tesz az egyszerű 
szolgálólányokra, akikkel a közönséges cselédek szórakoztak, 
de említ néhány olyan nőt, akiket a két ház urai külön figye- 
lemmel tüntettek ki. Több ilyet is ismert: Helwide és egy má- 
sik , ardres-i szűzlány" is házasságon kívül fiút szült III. Arnulf 
úrnak; Adél, Raoul kanonok lánya, akit Balduin, Arnulf testvé- 
re és utódja rontott meg, mielőtt a keresztes háborúba indult 
volna; Nathalie, Robert kanonok lánya, akinek ugyanez a Bal- 
duin fiút nemzett; és a , nagyon híres" Margit, legalább két fiú 
anyja, közülük az egyik Balduin gróf fivérétől, a másik Thé- 
rouanne egyik kanonokjától fogant. Lambert csak ezeket a nő- 
ket nevezi meg, mert fiatalon jó barátja volt a fiaiknak. De ez 
is elég ahhoz, hogy lássuk, Ardres várában a várúr ágyasokkal 
körülvéve élt, akárcsak két évszázaddal azelőtt Normandia 
hercegei, de Guines-ben is hasonló volt a helyzet: II. Balduin 
grófot tíz törvényes gyermekén kívül az ardres-i krónika sze- 
rint még huszonhárom törvénytelen gyermeke siratta a teme- 
tésén. Két különbséget érdemes azonban megjegyeznünk: ezek 
a házasságon kívül született gyermekek nem tartottak igényt 
az utódlásra: Arnulf és Balduin törvényes utód nélkül halt meg, 
de egyik fattyú sem vitatta el nővérük lányától az örökséget. 
Másrészt, a Lambert munkáját közvetlenül felügyelő Balduin, 
ha szerette is hallani, hogy , kora ifjúságától egészen öregkorá- 
ig féktelen ágyéka türelmetlen vággyal töltötte el", ragaszko- 
dott ahhoz, hogy azt higgyék, sem ő, sem ősei nem ostromol- 
tak kis szűzlányokat, a juvenculae puellulaet, míg volt hitve- 
sük, hogy ilyen eltévelyedéseket csak bohó ifjúságukban vagy 
özvegységük magányában engedtek meg maguknak. A társa- 
dalmi szabályok szerint ugyanis egy rendes házban az úrnő 
elég volt ura hevének csillapítására. Ez volt egyik feladata. Az 
engedelmes ardres-i pap pedig igyekszik meggyőzni hallgatósá- 
gát, hogy minden jól ment így. 

A nyilvános férfi és a privát női szerep megosztása magától 
értetődő volt. Erre épült az egész társadalmi rend. Lambert még 
egy megosztást észlel, ami számára nyilvánvaló és szükséges. 
Tudja, hogy a kastély konyhájában kétféle ételt készítenek: az 
, ínyenc falatokat" az uraknak, a ,köznapiakat" a szolgáknak. 


181 


Valaha látta, hogy hősének, Arnulfnak az anyai nagyapját a sa- 
ját házában állandóan legalább tíz, a házhoz tartozó lovag, egy 
káplán és néhány klerikus vette körül, látta, hogy a , legdere- 
kabb" cselédség szolgálta, akiket , bőkezűen és elegendő mó- 
don" látott el, de mégis nagy távolság választotta el őket a har- 
cosoktól és a papoktól. Két osztály a háznépén belül, két osztály 
a földesúri uradalmon kívül: ugyanaz a választóvonal az , urak" 
és az , alattvalók", a nemesek és a nem nemesek, a szabadok 
és a jobbágyok között. Ugyanez a megkülönböztetés érvényes 
a nők között is: egyfelől pór lányok, másfelől a hűbérúr és az 
őt körülvevő lovagok, papok felesége, lányai, nővérei, unoka- 
húgai, házasságon kívül született lányai. Úrnők és nemes kis- 
asszonyok egyenlők a kanonokokkal, ,a vár hűbéruraival" 
(pair) - ez utóbbiak tizenketten voltak Ardres-ban, tizenketten 
Guines-ben, akárcsak Flandria grófja körül vagy a francia ki- 
rály udvarában -, mint a Kerekasztal Lovagjai vagy Krisztus 
tanítványai — az ,alhűbéresekkel" és más harcosokkal. Pap- 
ként Lambert-nek a jó oldalon volt a helye. Nagyon közel állt 
az úr rokonságához. Egyik lányát hűbérura, Arnulf dédnagybáty- 
ja fattyának törvényes fiához adta feleségül. A , nagy Ardres" 
vér folyik már unokája ereiben, akit Balduinnak neveztek el, 
mint a grófot. Ő maga nem a nemzetségből való, épp ezért tör- 
ténetében úgy tesz, mintha nálánál illetékesebbnek adná át a 
szót: Arnulf egy másik déd-nagybátyja természetes fiának, aki 
emlékezett őseinek dicső tetteire, és mielőtt leírták volna, élő 
könyvként kérésre elmesélte azokat. Tanúságtétele igen érté- 
kes. Egészen közel élt azokhoz a nemesasszonyokhoz, akiket 
életre kelt. Látta őket, ahogy az , urak", , a nemesek", , a sza- 
badok", az asztaltársai látták őket, és az a kép, amelyiket róluk 
fest nem különbözik attól, amelyet ők alkottak róluk. 


II. A tanú 


Az ardres-i pap igen gondosan fényesítette ezt a képet, bevetve 
műveltségének minden választékosságát. , Magiszter" volt, és 
nagyon büszke e címre. Valóban igen jó képzést kapott a , sza- 
bad művészetek" terén, erről tanúskodik választékos írásmód- 
ja, az etimológia iránti érdeklődése, s az, hogy oly természete- 
sen jönnek tollára a Lucanus-, Horatius-, és Statius-idézetek. 


Bevezetőjében először is Priscianus, vagyis a grammatika iránti 
tiszteletét fejezi ki: a jó latinság művészete ez, de a klasszikuso- 

kat is megemlíti: elsőként Ovidiust, de Vergiliust is, az Aeneist 
, isteni"-nek mondja. Megemlíti még Homéroszt, Pindaroszt 
is. Vajon minderre a tudásra Thérouannce-ban, a püspök mellett 
tett vajon szert? Valószínűbb, hogy Saint-Omer-ben, tekintve, 
hogy a társas káptalan jó kapcsolatban állt annak a családnak a 
fejével, ahol nevelkedett, meg azzal a templommal, ahol talán 
apja nyomdokait követve misézik, és ahol két pap fia közül az 
egyik biztosan követni fogja. Ő ugyanis nős, ami úgy tűnik sen- 
kit sem zavart egy évszázaddal azután, hogy heves harcot indí- 
tottak a reformátor prelátusok azért, hogy Isten minden szol- 
gáját nőtlenségre bírják. Bizonyára tevékenykedett a Saint-Ber- 
tin-apátság könyvtárában is, ahol olvasgatta a flamand króniká- 
kat. Történetírónak tekinti magát, példaképei a caesareai Eusze- 
biosz, Szent Beda és Sigebert de Gembloux. Ő az igazi egyházi 
kültúra tökéletes reprezentánsa. 

Ezenfelül nagyon nyitott volt a másik, a profán, a szóbeli és 
költői kultúra iránt is. Utalásai Gormond et Isembart-ra, André 
de Paris-ra lakit én továbbra is Andreas Capellanusszal tartok 
azonosnak) azt mutatják, hogy tájékozott volt minden újdon- 
ságról, ami korának udvari irodalmában történt. Műve jól pél- 
dázza a 12. század végén az egyházi és a lovagi kultúra közötti 
átjárást, aminek egyaránt kedvezett a nagy egyházi intézmé- 
nyekben erőteljesen továbbélő Karoling hagyomány és a hercegi 
mecenatúra., Fülöp, Flandria grófja például Chrétien de Troyes 
pártfogója volt, Baudouin de Hainaut fölkutatta az ősére, Nagy 
Károlyra vonatkozó összes ófrancia szöveget, de amint arra 
Gabrielle Spiegel rámutatott, olyan szerényebb udvarokban is, 
mint amilyen a béthune-i volt, ugyanez a tudásszomj, ugyanez 
az irodalmi érdeklődés uralkodott. Számos nemesi család feje 
szeretett volna ugyanolyan műveltnek látszani, mint a főurak. 
Magisztereket hívtak meg magukhoz, akik le tudták fordítani 
latinból azokat a szerzőket, akiknek a szövegeit az iskolában 
kommentálták. Leíratták a jokulátorok által előadott verseket, 
és szerettek olvasni. 

1160-ban és 1170-ben ilyen műkedvelő mecénás volt annak 
a családnak a feje, ahol Lambert a fiatalságát töltötte. Guines 
gróf örököse, Balduin, Arnoud apja, aki arra várva, hogy beülhes- 
sen az örökségbe, Ardres-ban élt, a felesége házában. Ő nevelte 
fel Lambert-t, aki tisztelte és dicsérte intellektuális képességeit 
és műveltségét. Lehet, hogy túlzott, hiszen azt mondta, amit 
Balduin hallani szeretett volna. Balduin azzal kérkedett, hogy 

illiteratus, műveletlen, ugyanakkor képes , csodás dolgokat" 
(mirabilia) is elmesélni, és ismeri a betűket, bár soha nem ta- 
nulta, mert odafigyelt az egyházi emberekre, akik a szertartá- 
sok alatt előtte olvasták a Bibliát (Lambert pontosít: a prófétai 
és a történeti könyveket és az evangéliumokat). A kápolnában, 
a liturgián való részvétellel kezdődött a lovagok bevezetése a 
hittudományba. Ott hallgatni kellett, és megjegyezni a hallot- 
takat. Mint auditor és conservator, Balduin el tudja raktározni 
a hallott dolgokat. A szóbeli kultúra követelményei által javí- 
tott emlékezőtehetsége révén , csaknem írástudóvá" vált. 

Így ő is tud beszélni, társalogni a klerikusokkal, beszélni 
nekik arról, ami az ő területe, a katonák tudománya. Hogy mi- 
ről? Idézem a 16. századi fordítást: , azokról a vidámságokról, 
amelyeket a költők meséiben és történeteiben hallott". Beszél- 
getésről volt tehát szó. És vitáról. Balduin rendelkezett ugyanis 
az írásbeliséget nem használó társadalmi rétegekben oly érté- 
kes erénnyel, az ékesszólással (eloguentia). A lovagi és az egy- 
házi, a szóbeli és az írásos kultúra tehát vitában (altercatio), 
szócsatában egyesül. Az egyházi iskolákban általánosan bevett 
gyakorlatot akkor Ardres urának a házába is bevezették. Való- 
ban vendégül látott doctesokat, írástudókat, akikkel szeretett 
vitázni. Azt is kérte tőlük, hogy bőkezűségét azzal hálálják meg, 
hogy könyveket írnak neki. Ugyanis , Balduin gróf égett a vágy- 
tól, hogy átfogja az összes tudományt" (amplectare, , a karjába 
venni", e nőfalónál a tudásszomj jól megfért a szexuális étvágy- 
gyal)... De persze nem tudta kívülről megtanulni az , összes 
tudományt". A többletet tehát a könyvek őrizték. 

Könyvek, amelyekből az úr bármelyik pillanatban meríthet. 
No nem közvetlenül, hiszen nem tud olvasni, és még büszke 
is rá. , írástudók" közvetítésével, akik felolvasták neki a szö- 
veget, és lefordították ófranciára, magyarázták, elvezették őt a 
szó első jelentésétől , rejtett értelméig". Ezen írástudók által, 
Alfred vagy Gottfried mester, vagy a boulogne-i Simon által, 
aki a földije volt, és a Roman d Alexandre egyik szerzője, Bal- 
duin a vasárnapi evangéliumokon és a kapcsolódó homíliákon 
kívül megismerte, , megtanulta" és megértette az Énekek éne- 
két, , Szent Antal könyvét", és más műveket a dolgok termé- 
szetéről és a Teremtés furcsaságairól. A könyvtárát mégis egy 
világi személyre bízta, olyan emberre, aki tudott olvasni, de 
csak ófranciául, ami azt bizonyítja, hogy némely könyvet az 
udvar nyelvén írtak. Az olvasás és a szövegmagyarázat a nagy- 

teremben, , nyilvánosan" történt. Az egész család, az egész cse- 
lédség élvezhette, beleértve az ifjú Lambertet is, amikor Balduin 
hosszasan szónokolt, magasztalója szerint utolérve akár a latin 
szerzők legjobb ismerőit, akár a három lovagi műfaj — a geszták, 
, a nemesek kalandjai", ,a nem nemesek verses elbeszélései" — 
leghíresebb jokulátorait. Hasonló módon keveredik az ardres-i 
plébános személyében is a két kultúra. Kolostorban tanult lati- 
nul, de nős, családapa. Tudja, mit jelent a rokonság. Tudja, mi- 
Ilyenek a nők. Ezért olyan végtelenül értékes számomra a műve. 

Lambert így kezdi művét: , Egészen papi hivatásomnak kellett 
volna szentelnem magam, de uram, Arnulf, Ardres fiatal ura, 
annyira sürgetett, hogy belevágtam egy nehéz vállalkozásba." 
A megrendelés valójában magasabbról érkezett, magától Bal- 
duin gróftól, az apától. 1194-ben történt, amikor a legidősebb 
fia esküvőjére készült. Lambert két pap fiával az ardres-i vár 
hálószobájába igyekezett, hogy megáldja a nászágyat. Balduin 
elrendelte, hogy először is húzzák meg a harangokat az öröm 
jeleként. Arnulfot kiközösítették, mert lovas kalandjainak ki- 
csapongásai közepette tönkretette egy özvegyasszony malmát. 
Megegyeztek a püspökkel és az érsekkel, akik feloldozták az 
ítélet alól Arnulfot, s így teljes pompával megtarthatták az es- 
küvőt. Lambert azonban még nem tudott erről. Mielőtt meg- 
húzta volna a harangot, ellenőrizte, szabad-e. Ezért kicsit késett, 
talán két órát. Balduin rettenetes haragra gerjedt. Az ardres-i 
plébános, akit a vár kellős közepén, saját temploma előtt sérte- 
getett a gróf, félelmében leesett a lováról, elájult, majd bánva 
bűnét, a gróf után vágtatott. Balduin lecsillapodott, de Lambert 
szerint ,soha többé nem volt olyan kedves és vidám velem, 
mint annak előtte, hacsak nem volt szüksége rám az ügyei in- 
tézésében", majd hozzáteszi: , Hogy visszaszerezzem szerete- 
tét és kegyeit, nekiláttam ennek a munkának." Vegyük a tör- 
ténetet annak, ami: az öreg hűbérúr iránti hűség megnyilatko- 
zásának. Mindenesetre megtudjuk belőle, hogy az örökös eskü- 
vője szolgáltatta az alkalmat a családtörténet megírására. 
Késői, nagyon várt és előnyös házasság volt. Arnulf a har- 
mincadik évébe lépett. Tizenhárom évvel lovaggá ütése után 
még mindig nem találtak neki a család hírnevéhez méltó fele- 
séget, akinek kiválósága tanúsítaná a hcrcegség erejét. Mivel 
Boulogne grófság örökösnőjét lekésték, Saint-Pol gróf egyik 

lányát szemelték ki, de mikor még jobbat találtak, felbontották 
a jegyességet. Most pedig a hálószobába, az anya halála, vagyis 
tizenhét év óta üres ágyba olyan nő fekszik, aki a grófsággal 
határos, igen szép uradalmat, a bourbourg-i várbirtokot hozta a 
házasságba. Meg kellett ünnepelni ezt a sikert. Uj ág hajtott ki 
a családfán. Az ifjú férj, , meg dicső apja és mindkettőjük utód- 
jainak" okulására, egy gondosan és elegánsan megírt könyvnek 
kell elmesélnie Arnulf anyai és apai ágú őseinek dicső tetteit, 
felidéznie halálukat, és a leírt, rögzített szavak által tartósan 
visszaadni őket a földi létnek, teljes dicsőségükben. 

Lambert egyszerre foglalkozott a két család történetével. 
A hierarchiának megfelelően, a Guíines családdal kezdte: a gró- 
fok magasabb rangúak voltak, a férfi fontosabb a nőnél, az apai 
ág az anyainál. A grófok történetét addig a pillanatig írja meg, 
amikor ura, Arnulf véget vetett az újdonsült lovagokkal közös 
rituális kóborlásainak, s hosszú vándorlásai után visszatérve 
a szülői házhoz, lecsillapítva atyja neheztelését, a tékozló fiú 
, mindenben alávetette magát apja akaratának" és késznek mu- 
tatkozott, hogy elfogadja az általa kiválasztott feleséget. A má- 
sik dinasztiára térve, Lambert a kezdetektől meséli az urak tör- 
ténetét egészen Arnulf házasságáig. Nyolc vagy kilenc év telt 
el azóta, hogy nekilátott a munkának. Ehhez a ponthoz érve, 
tovább folytatta az írást, és elmondott még néhány jelentős ese- 
ményt, amelyek az esküvő után történtek. A két család egye- 
süléséről szóló mű középpontjába két férfiportrét helyezett: 
Balduinét (tizenhat fejezet) és a fiáét (hét fejezet). Az élet két 
szakasza, két férfi magatartás, egyiket a bölcsesség, másikat a 
féktelenség jellemzi. 

Ardres urai közül Lambert négyet vagy ötöt közelről látott. 
Bizonyos napokon kifejezetten azokért imádkozik, akik már 
meghaltak. Vannak a házban nála öregebbek is, akiket kikér- 
dezhet és az emlékezetükre hagyatkozhat, akár a sajátjára. Ro- 
ger Berger megjegyezte, hogy nemigen akarta a szóbeli kérde- 
zősködést a házon kívüliekre is kiterjeszteni. A Guínes-házzal 
kapcsolatban már nehezebb a dolga. A család eredete sokkal 
messzebbre nyúlik vissza. Következésképp könyvekben kellett 
kutatnia. De a legtöbb tájékoztatást biztosan Balduin gróftól 
kapta, akiről tudjuk, hogy szeretett beszélni, és nem hagyta 
cserben az emlékezete. Az így összeállt emlékekben három ré- 
teg rakódik egymásra. Az időben legközelebbi körülbelül negy- 
ven évet ölel fel. Egészen az 1160-as évekig, amikor Balduin 

gróf feleségül vette Ardres örökösnőjét és hozzá költözött, Lam- 
bert világosan lát mindent. Itt öt pontos időpont található, mind 
az Ardres-okkal kapcsolatosak. Kevés időpont szerepel egyéb- 
ként a műben, mert ennek az irodalmi műfajnak, a historiának 
a szabályai szerint nem kívánatos túl sokat említeni. Kettő köz- 
tük temetésé: 1169-ben Balduin apja halt meg, 1177-ben pedig 
a felesége. Az 1180-as dátum Arnulf lovaggá ütésének az évét 
jelzi. Az utolsó két évszám az örökségre vonatkozik: 1176-ban 
egy fehér szakállas öregember érkezett, aki azt állította magá- 
ról, hogy ő Balduin úr, aki huszonnyolc évvel azelőtt tűnt el 
Keleten. Mindenki megijedt, attól féltek, hogy az örökséget kö- 
veteli. 1198-ban, hála Flandria grófja nagylelkűségének, Arulf 
úr vissza tudta fizetni adósságait. Minél távolabb tekintünk 
vissza a múltba, annál bizonytalanabb az emlékezet, de azért 
még elég biztos a 11. század utolsó harmadáig, I. Ardres Arnul- 
fig és I. Guines Balduinig. Nehány kronológiai támpont: 1069, 
a társas káptalan alapítása Ardres-ban; 1084, az andres-i kolos- 
tor alapítása. Ezen túl már mindent homály fed. Nevek, okirat- 
gyűjteményekben vagy sírfeliratokon fellelhető nevek. És még 
egy dátum: 928, nem tudni, honnan veszi Lambert, úgy tűnik, 
akkor térhetett meg atyái földjébe a grófi dinasztia alapítója. Itt 
kezdődik a történet. 

A történetnek három funkciója van. Az első oktató jellegű. 
Meg kell mutatni az utódoknak őseik erényeit és hibáit, arra 
tanítva őket, hogy a fiatalok fejet hajtsanak az idősek előtt, s 
hogy az urak csak akkor érdemlik meg kiváltságaikat, ha bátor, 
nagylelkű lovagok és hű vazallusok. Ez a tanulság teljes egé- 
szében a férfiaknak szól, a példaképek is mind férfiak. A máso- 
dik funkció a védelem. Lambert a két nemzetség történetén 
keresztül egy tartomány és egy kis, fenyegetettsége miatt szo- 
rongó (angustissime) nép történetét írja meg. A könyv megvéd 
majd. Egy ilyen tárgy, egy pergamenlapokból álló füzet, amely- 
nek jeleit csak a beavatottak képesek megfejteni, s amelyet 
aztán ünnepélyesen kiejtett szófüzérekké alakítanak, abban az 
időben még tagadhatatlanul gyámolító erővel rendelkezett. 
Lambert története is bizonyítja. Amikor Guínes Balduin meg- 
alapította a kolostor-temetőt, oda vitette azokat a csontokat, 
amelyeket nem sokkal azelőtt tártak fel, és amelyeket addig 
a várkápolnában őriztek. Azt állították, hogy Szent Rotrude 
ereklyéi. A szent az Andres-apátság védőszentje és oltalmazója 
lett. Hogy e láthatatlan személyt megfoghatóbbá tegyék, a 

szerzetesek az ereklyetartó mellé helyezték az életéről szóló 
könyvet. Minden évben felolvasták a refektóriumban, ,a va- 
csoránál, az említett szűz nagy ünnepén, az asztalnál ülő hall- 
gatóság előtt". Mindaz, amivel a közösség rendelkezett, először 
is Istené volt, aztán pedig Rotrudé. Ezért tehát személy szerint 
őt támadta meg egy nap egy környékbeli hűbérúr, aki vitatta a 
szerzetesek jogait. Hogy megsemmisítse hatalmukat, elégette 
az ereklyéket és a könyvet. Az ereklyék csodás módon megme- 
nekültek, és amikor helyreállt a béke, tüntetően kitették, hogy 
a nép láthassa. A könyv azonban a tűz martaléka lett. A szerze- 
tesek siettek újraírni, mert védőpajzs volt az esetleges támadá- 
sokkal szemben. A családtörténet is ugyanezt a célt szolgálja. 
Megidézi az ősöket, akik a családi vagyon törvényes birtoko- 
sai, és akik ott vannak az árnyékban, fenyegetve mindazokat, 
akik megkísérelnék vagyonukból kiforgatni örököseiket. Az 
emlékkönyv végül felmagasztalja mindkét nemzetség nemes- 
ségét. Ennek érdekében a minél távolabbi múltba kell helyeznie 
az alapítót, s ezt Lambert meg is próbálta. Márpedig ha vissza 
akart menni egészen az eredetig, akkor óhatatlanul bele kellett 
botlania egy nőbe. És valóban ott egy aktív nőalak az anyai ág 
végén. Egy másik pedig az apai ág végén, ő ellenben passzív. 


III. Az anyaistennők 


Lambert-nek nem volt nehéz felállítania Ardres urainak teljes 
családfáját. Nem volt nagy. Alig egy évszázada még élt Arnulf, 
a várdomb építtetője. Lambert gyerekkorában ismerte az uno- 
káit, és sok olyan idős embert, akik világosan emlékeztek az 
ősre. De ez az Arnulf honnan származott? A család nem vette 
jó néven, hogy azt híresztelték, hogy apja, egy bizonyos Herred, 
akinek a gúnyneve Cangroc volt, ami flamand nyelven azt je- 
lenti, hogy zakóját fordítva viselő, parasztember volt, és ráadá- 
sul zsugori: hogy megkímélje egyetlen ingét, kifordította, ami- 
kor az ekét tolta. Vagyis aljanép. Ez nem igaz, állítja Lambert. 
Herred nagyon jó házból való. De főleg, nem is I. Arnulf apja, 
hanem az anyja férje volt. Az ardres-i plébános határozottan 
ezt a nőt teszi meg a dinasztia dicső törzsének, és valószínűleg 
ő adta neki az Adél nevet. 

Nem messze a vártól, Selnesse-nél, az erdő és a mocsár kö- 
zött -— írja Lambert - , ma pogány romokat találni, vörös csere- 
peket, ugyanilyen színű cserép- meg kis üvegvázadarabokat. 

Olyan hely ez, ahol ha megművelnék a földet, kővel borított, 
szilárd útra bukkannának, amely a mocsártól az erdőbe vezet." 
, A sűrű erdőben nagy köveket találni, amelyeket kötőanyag 
nélkül oltár alakjában illesztettek egymáshoz, és az oltáron 
szentek nagyon régi szobrai és képei." A nemrégiben újrakez- 
dett ásatások azt mutatják, hogy itt egy gall település helyén 
római kori lakóhely romjai vannak, egy vicusé, amely a 2. szá- 
zadban virágzott. Lambert Arnulf édesanyját e hely urainak 
örököseként mutatja be. Ezek az urak nagyon gazdagok voltak, 
amit lakhelyük romjainak méreteiből is látni. Az anya tehát e 
pogány urak leszármazottja, akik a nagyon régi időkben felvet- 
ték a kereszténységet. A nemzetség gyökerei e nő révén az igen 
távoli múltba nyúlnak. Nemesi család legalább annyira, ha nem 
inkább, mint a tartomány legnemesebb nemzetségei. Adél egyéb- 
ként erős asszony volt, aki szabadon és bátran élte az életét. 
Rokonsága elhagyta, egyedül élt, , férfi nélkül, aki megvédte és 
felvidította volna". Unokabátyja, Eustache de Guines zaklatta 
, jobban, mint illő, tisztességes és jogos lett volna": erőnek ere- 
jével egyik hűbéreséhez akarta feleségül adni. Ő nem mondott 
nemet, húzta, halasztotta a dolgot. , Igen bölcsen" elhatározta, 
hogy minden vagyonát a thérouanne-i püspök kezébe teszi, aki 
a nagybátyja volt, , nem nézte se a vért, se a nemzetséget". Ezen 
azt kell értenünk, hogy áthágva minden szabályt, kizárta az 
örökségből családja férfi tagjait, amit Lambert idejében a nők 
persze nem tehettek meg, még akkor sem, ha alamizsnaként 
bűneiket akarták volna megváltani vele. Aztán, mint ahogy 
sok birtokos a 12. század végén, abban a korban, amikor a föl- 
det feudalizálják, hűbérbirtokként visszavette javait a prelátus- 
tól. Attól kezdve fontos volt, hogy a hűbérbirtokot jól szolgál- 
ják, és megvédjék a Guines gróf szándékaitól. Vagyis férfira 
volt szükség. Adélt ura, püspök nagybátyja egy , erős és bátor 
lovaghoz", Herredhez adta. Mivel megözvegyült, Adél szeretett 
volna özvegy is maradni. , A püspök és más barátai tanácsára" 
katonához kellett mennie, aki szintén jó családból származott. 
Második nászéjszakáján fogant meg az az Arnulf, akivel a di- 
nasztia története kezdődik. Mindaz, ami ezé a fiúé volt, a föld, 
ahol a vár állt, mindaz, ami az utódaié volt egészen addig az 
Arnulfig, akinek Lambert a könyvet írta, tehát minden, a vagyon, 
a becsület, a hatalom és a dicsőség, mindez egy nőtől ered, e nő 
véréből, kitartásából és merészségéből. 

Lambertnek fél évezredet kellett áttekintenie, hogy eleget 

téve félelmetes gazdájának, Balduin grófnak, egészen az erede- 
téiig, a homályos régmúltig vezesse vissza a grófi dinasztiát. 
Ebben a szédületesen messzi távolban nagyon sok a mesés elem, 
amit meghatódottság nélkül fogad el az ardres-i plébános. Sok- 
kal kevésbé kritikus, mint kortársa, Vilmos, Türosz érseke, 
akinek számára , hamisnak tűnik fel az állítás", ő átveszi a Lo- 
hengrin-legendának száz évvel korábbi változatát, ami Bouil- 
lon Gottfriedre és anyjára, Szent Idára emlékezve keletkezett. 
Gond nélkül elfogadja, hogy a Boulogne grófok őse , az égből 
érkezett egy hattyún, ami egyáltalán nem a képzelet szülötte 
volt, hanem valóságos és fenséges". A Guíines-házzal kapcso- 
latban azért mégis törekszik arra, hogy az ésszerűség határain 
belül maradjon. Nyomokat keres. A Saint-Bertin-kolostor könyv- 
tárában, , nagyon régi papirkákon" talál is egy férfinevet: Gal- 
bert-ét. Galbert gróf volt, és a 7. század elején élt Ponthieu-ben. 
Szent Bertin kortársa volt, és Lambert úgy gondolja, hogy egyet- 
len fiával, valamint bátyjával és nővérével egyszerre lettek 
szerzetesek. Guínes földje, örökségük egyetlen része, amelyet 
nem ajánlottak fel a kolostornak, ily módon , megözvegyült", 
nem volt gazdája, aki irányítsa, mint a férj nélkül maradt asz- 
szony. A , törvényes örökös híján semmit sem érő", zsákmány- 
szerzésnek kitett földet megkaparintották Flandria grófjai. Ugyan- 
akkor két évszázaddal később, Nagy Arnulf gróf idejében, Isten 
megkönyörült , Guínes urain és népén", és , törvényes, egyenes 
ági örököst adott nekik". Északi ember volt, viking, Siegfried- 
nek hívták. 928-ban - tudjuk, hogy ekkoriban Rollo normann 
bandáit Ponthieu-be vitte fosztogatni, s ez arra enged követ- 
keztetni, hogy Lambert néhány történeti adatra épít - érkezett 
ide a fiatalember, aki , nemes testben és lélekben, hősies, és 
máris nagyon híres". Hosszú ideig a dán királyt szolgálta, míg- 
nem a király után a második ember lett a messzi földön fekvő 
Dáciában, a csodás hőstettek és eposzok hazájában. A róla ke- 
ringő hírek, meg a leírt családfák alapján Lambert megállapí- 
totta, hogy Galbert-től származik és hogy az övé volt Guiínes 
földje. Néhány társával birtokba vette. Ebből a célból építette a 
guines-i vártornyot ez a fiatal, vakmerő férfi, amilyen az Ardres- 
ház I. Arnulfja és minden dinasztiaalapító volt. 

Mellette azonban egy nőalak is feltűnik, és az új dinasztia 
neki köszönheti dicsősége és nemessége legjavát. Siegfried ne- 
véből kiindulva, az ardres-i plébános szerelmi történetet alko- 
tott, azokhoz hasonlót, amilyeneket akkoriban az udvarokban 

szerettek hallgatni. A , megdöbbent" és haragra gerjedt Nagy 
Arnulf a betolakodó kiűzésére készült. Saint-Bertinbe hívta 
össze a harcosait, ott szokott tornákat rendezni, hogy eddze 
őket. A tüzes, de körültekintő ifjú Siegfried, hogy elébe vágjon, 
maga jelentkezett. A gróf környezetében levő barátai összenéz- 
tek. Arnulf lecsillapodott. A dánt kedvesnek találta, és befo- 
gadta. Itt, a ház legbelsőbb részében lép színre a női szereplő. 
Elstrude, Arnulf lánya és az új grófnak, Balduinnak a húga, meg- 
tetszett Siegfriednek. Elcsábította, először csak szavakkal édes- 
gette magához, vöröspecsenyét játszott vele, majd erőszak nél- 
kül, csendben magáévá tette, és teherbe ejtette. Amikor a ter- 
hesség feltűnő lett, Siegfried megszökött. Aki az úr beleegye- 
zése nélkül lefeküdt annak húgával, hitszegő volt, és a legsú- 
lyosabb büntetésre számíthatott. Siegfried saját , hazájába", 
Guines-be ment. Nem sokra rá meg is halt, , a leküzdhetetlen 
szerelem miatt, amit aziránt érzett, akit el kellett hagynia". 
Elstrude fiút szült, és bátyja elfogadta a keresztapaságot. Levet- 
te a lábáról a délceg fiú, ő lovaggá nevelte, és apáinak földjén 
megtette Guínes grófjának. Vajon miért ez a mese, a titkos öle- 
lés, miért a házasságon kívül született gyermek, és miért nem 
az, ami a dokumentumok tanúsága szerint gyakori volt a 11. 
és 12. században, hogy tudniillik a jó vazallus hű szolgálataiért 
törvényes házasságban megkapta urának egyik lányát? Lambert 
átveszi azt, amit Balduin gróf környezetében szerettek mesélni. 
A grófot nem bántotta, amikor a történetíró azt bizonygatta, 
hogy félelmetes harcostól származik, akiben északi tűz (furor) 
égett, tetszett a nőknek, s nemcsak képes volt visszaszerezni 
ősei elbitorolt örökségét, hanem ha nem tudta is befészkelni 
magát a bitorló ágyába, de legalább megszerezte magának a tőle 
függő nők egyikét. Vagyis nőrabló volt, de ez divat volt akkor. 
A 12. században viszont már nincs több nőrablás, a párizsi módi 
szerinti udvari szerelemnek hódolnak, így a regény hősét, az 
új Trisztánt lassan elemészti a szerelmi bánat. Balduin ugyan- 
akkor ragaszkodott hozzá, derüljön ki, hogy egyenes leszárma- 
zottja Flandria grófjainak, és így a Karolingoknak. A családtör- 
ténet épp ezért, ahogy azt a bevezetőben elmagyarázza, két Ar- 
nulfítól indul, a híres Nagy Arnulftól és Ardres urától, a jövendő 
Guines gróftól. Egy nő, Elstrude örökítette át az első vérét a 
másodiknak, aki ugyanazt a nevet viselve arra volt hivatott, 
hogy újraélessze ragyogó érdemeit. 

De nemcsak a Guiínes- vagy az Ardres-ház volt az egyedüli, 

amely legtekintélyesebb forrásának egy nő alakját jelölte meg. 
Flandria és Anjou grófjai, Amboise urai szintén egy alapító ős- 
anya emlékét tisztelték. A flamandok Juditot, Kopasz Károly 
lányát, Nagy Károly dédunokáját. I. Balduin, Nagy Arnulf nagy- 
apja, akinek senki sem tudta megnevezni az apját, mígnem a 
grófi családfákkal foglalkozó, tanult emberek ki nem találtak 
neki egy felmenőt a 11. században, szóval I. Balduin nem meg- 
hódította ezt a nőt, hanem erőszakkal vitte magához, mielőtt 
ünnepélyesen hozzá nem adták feleségül 862-ben. Judit ural- 
kodónőként trónol a flamand hercegek emlékét őrző legrégibb 
kézirat közepén. Olyan, mint egy liturgikus költemény, amely- 
lyel a compiégne-i kanonokok ajándékozták meg Nagy Arnul- 
fot a 10. század közepén. Két családfa találkozásánál ül. Az 
egyik , a nagyon nemes frank királyoké és császároké", a másik 
,a nagy dicsőségű, tőméltóságú Arnulf úrnak és fiának, Baldu- 
innak szent nemzetsége, akit az Ur kegyeskedik itt a földön 
védelmezni". Judit neve elé keresztet tesz a történetíró, vala- 
hányszor előkerül a Judit név. E hosszú szövegben ő az egyet- 
len, akinek megszentelik emlékét ezzel az írásjellel, az egyet- 
len nő, akit megtisztelnek azzal, hogy magasztalják , okosságá- 
ért", ragyogó , szépségéért", és örvendenek, hogy az első gróf, 
a , nagyon erős" Balduin , házassági kötelékkel", vagyis törvé- 
nyesen egyesült vele. Minden körülötte forog, aki által , szent" 
lett a nemzetség. 

Megint csak Judit trónol fejedelemasszonyként a két család- 
fa között, amelyet 1120-ban a saint-omer-i kanonok, Lambert 
állított össze, amikor Flandria új grófja, Jó Károly ünnepélye- 
sen a társas káptalanba hívta hűbéreseit. 

Az elsőben arra törekszik a történetíró, hogy Judit házassá- 
gának törvényes voltát bizonyítsa. Ez szükséges is volt, hiszen 
már érvényben volt a házassági erkölcs, amelynek elfogadtatá- 
sáért ádáz harcot folytatott az egyház. Lambert de Saint-Omer 
tehát azt állítja, hogy az első férjétől megözvegyült Judit visz- 
szatért az atyai házba, ahogy illik, majd igaz ugyan, hogy Bal- 
duin elrabolta, de tettestársa volt Judit bátyja, ami csökkenti 
tettének kegyetlenségét, hiszen családja férfi tagjai már félig 
odaadták a lányt. Lambert felidézi, hogy Juditot és Balduint 
először kiközösítették az egyházi törvények értelmében, ame- 
lyek büntetik az özvegyek elrablását, de később feloldozást 
kaptak I. Miklós pápától és a pápai legátusok kérésére Kopasz 

Károly végre beleegyezését adta, és megengedte, hogy lánya a 
, házasság törvénye szerint" keljen egybe Balduinnal. 

A különböző, de főleg történeti témájú írásokat egybegyűjtő 
kötetnek, a Liber Floridusnak a következő lapján egy másik 
családfát találunk vers formában írva. Lehet, hogy énekelték 
azokon a szertartásokon, amelyeken a gróf hatalmának teljes 
pompájában jelent meg. Az utolsó két verssorban csakugyan 
, királyfiként" köszöntik, ami Nagy Károly óta az új fejedel- 
mek megszólítása volt. A negyven verssorból álló történetben 
ugyanaz a nőalak az uralkodó. Akárcsak egy férfi, akárcsak a 
grófok, Judit is kétszer van megnevezve. Ahogy a férfiaknak, 
Juditnak is aktív szerepe van az utódnemzésben. Nem mondják, 
mint a többi grófnéról, hogy passzívan befogadta férje magját. 
Itt Judit adta a grófnak a fiút, aki majd tovább viszi a dicsősé- 
get. Tehát adományozó. Valójában sokkal többet adott. Általa 
Jó Károly felmenőit egészen a Karolingok őseiig tudta vissza- 
vezetni, és egy másik nő által még messzebbre, a Meroving- 
dinasztián át , Priamosz trójai királyfiig, akitől nemes herce- 
gek, a frankok és a flamandok származnak". 

Említettem, hogy IV. Fulkó, Anjou grófja, amikor 1096-ban 
a saját családfájáról beszél, csak férfiakat említ az anyján kívül. 
A családot Enjeuger-től eredezteti. Jól emlékezett. A modern 
tudomány megerősíti, hogy Enjeuger volt nemzetsége első tag- 
ja, aki a frank király nevében uralkodott és büntetett az an- 
gers-i grótságban. Bátorságának köszönhette ezt a , dicsőséget". 
Siegfriedhez hasonlóan a hódítás, a férfias erények megtestesí- 
tője volt. Senki sem kételkedett abban, hogy Enjeuger a saját 
erejéből lett az, aki, és senki sem gondolta volna, hogy bármit 
is egy anyának vagy egy feleségnek köszönhet. Mégis, egy fél 
évszázaddal később, az Amboise urainak családfája mellett sze- 
replő Anjou hercegek ősei közt egy nő tűnik fel Enjeuger mel- 
lett, és a történet, amit később Jean de Marmoutier mond el 
részletesen, úgy mutatja az alapító hőst, hogy azáltal a csodás 
hőstett által emelkedett fel, amit e nő érdekében hajtott végre. 
A keresztanyja volt, egy Gátinais gróf örökösnője. Házasságtö- 
réssel vádolták és azzal, hogy megfojtotta a férjét. Ahogy Adéle 
de Selnesse-t, családja férfi tagjai őt is magára hagyták, nem 
vállalták az istenítéletet, azt hogy párbajban megküzdjenek 
érte a vádlók félelmetes bajnokával. Az épp csak ifjúkorba lépő 
Enjeuger, Istennek ajánlva magát, megküzdött vele és legyőzte. 

Vakmerő hőstettének nem e nő teste volt a díja: a keresztfiú 


193 


nem veheti feleségül keresztanyját. A király döntése alapján 
azonban ő, és nem a szülők kapták meg a nő összes vagyonát, 
ahogy Adél szüleit is kizárták az örökségből. Ez az örökség ala- 
pozta meg az első Anjou-dinasztiát. 

Amboise urai szintén tudták, hogy ősanyáknak köszönhe- 
tik gazdagságukat és hírnevüket. Lisois, a család egyik fiata- 
labb tagja, akinek magának kellett pozíciót szerezni, hosszú 
ideig vitézül szolgálta a 11. század elején III. (Fekete) Fulkót, 
Anjou grófját. Az öregedő gróf megbízható barátokat akart a 
fiának. Fia és az összes egybegyűlt harcos előtt kijelentette: 
, Tudni akarom, hogy hűbéruraim meg a te tanácsodra, mit 
adjak Lisois-nak, nagy szolgálata fejében. Mert meg szeretném 
tartani a magam és a te számodra, mint hű barátot." Loches 
bírája, aki Lisois barátja volt, azt tanácsolta, adja neki egyik 
lányát. A lányé volt Amboise egy része. Itt gyökerezett meg a 
nemzetség. A kanonok, aki 1155-ben írta meg a család törté- 
netét, rajongott a régi szövegekért, érdekelte az ókor. Minden 
erejével azon volt, hogy kiderítse az örökség eredetét. Talál né- 
hány elszórt, bizonytalan jelet, hol egyiket, hol a másikat vizs- 
gálta meg, és az erudiciót a képzelettel vegyítve arra a meggyő- 
ződésre jut, hogy ezt a vagyont az idők folyamán nagyon sok- 
szor nők örökítették át. Nemcsak könyveket böngészett, köz- 
tük Szent Márton életét, hanem a tájat is nézte, így fedezte fel 
egy nagyon régi város helyét. Amboise meredek lejtőjén észre- 
vette egy hatalmas műemlék romjait. , Régi Rómá"-nak hív- 
ják. Caesar árnyéka vetül rá. Aztán három kastélyt talált egy- 
más mellett. Tudta, talán látta is, három hatalmas úr lakta a 
12. század elején. Hogy magyarázatot találjon e hármasságra, 
a történetíró tapogatózva ment vissza az időben egészen Maxi- 
mianus császárig, a Tours Avicien grófig, aki megerősítette a 
helyet. Egy nő, Avicien lánya kapta örökségbe Amboise-t, majd 
a lánya Fausta, egy másik nő, végül pedig, Fausta lánya, az 
,okos", , rendkívül körültekintő" Lupa, egy harmadik nő. Ezt 
a római hangzású nevet a szerző két helynévvel köti össze. 
Porta Lupa, annak az ókori városnak a maradványa, ahol Fausta 
lakhatott, Villa Lupa, Villeloin, egy közeli helység, ahol temp- 
lomot építtetett, ahova szerzeteseket hozott, mielőtt özvegyen 
ide vonult volna vissza, hogy Szent Márton tisztelőjeként remete 
életet éljen. Két fia halála után, akiket Villeloinben temetett el, 
, Amboise úrnője" ellenállt a góítoknak. Nagyon idősen minden 
birtokát Clovis-ra hagyta. Itt ér véget az örökösnők első sora. 

Amboise a frank királyoké volt egészen Kopasz Károlyig, aki 
felosztotta a várost hűbéresei között. Egyiküknek két várat 
adott, ezek végül az Anjou grófok kezébe kerültek, megintcsak 
két nő révén, akiket közülük kettőnek, Enjeuger-nek, majd fi- 
ának, Vörös Fulkónak sikerült feleségül vennie. Egy árva lány, 
Gersende örökölte a maradék egyharmadot. Férjhezmeneteléig 
nagybátyja, Sulpicius kezelte nevében a vagyont. Őt kérte - 
vagy kényszerítette - Fekete Fulkó, hogy adja unokahúgát Lisois- 
hoz, meg ,az ő dénárjaiból Amboise-ban épített kőtornyot". 
A férj odaköltözött. Tökéletesen beilleszkedett felesége család- 
jába, először is azzal, hogy fiának nem a saját nevét, de nem is 
az ő apja nevét adta, hanem Sulpiciusét, aki a harmadik várat 
átengedte, aztán meg azzal, hogy temetkezési helyül Villeloint 
választotta, Farkas Lupa mellett. Ebben a szellemekkel teli szö- 
vegben az éjszaka kapujánál látjuk, tiszteletre méltó és tisztelt 
alakját, istennőanyaként, a családi szága elején. 

Mint Adélt vagy Elstrude-ot, Juditot vagy Enjeuger névtelen 
keresztanyját. Minden dinasztia párkapcsolatból születik. Egy 
férfitól, egy valószínűtlen messzeségből érkező kóbor harcos- 
tól, aki vitézségével tűnik ki. Egy nőtől, aki ősei, kivált pedig 
ősanyái által szilárdan megvetette lábát egy területen. A férfi 
elveszi a nőt és a földet, és mindkettőt igyekszik megterméke- 
nyíteni. Az ősanya kevésbé van ugyan jelen utódai emlékeze- 
tében, mint a lovas hős, de épp annyit köszönhetnek neki, és 
ezt nem is felejtik el. 


IV. A házaspár 


Az Histoire des comtes de Guiínes (,, Gufnes grófjainak törté- 
nete") közel száz nő nevét említi. A családfő lányainak nevét 
mindegyik generációnál gondosan feltüntették a családfákon a 
fiúk neve alatt, születési sorrendben. Majdnem mindegyikük- 
ből nemesasszony lett. Azért születtek, hogy a családi háztól 
távol kerülve utódaikban mindenhol jelenvalóvá tegyék a ha- 
lottakat, az Arnulfokat és a Balduinokat, a nemzetség őseit. 
, Azért nemzették őket, hogy jófajta utódokat szüljenek." Lam- 
bert ezt világosan megfogalmazza Guillaume de Saint-Omer 
lányaival kapcsolatban. Következésképp meg kellett hajolniuk 
a család férfi tagjainak akarata előtt, akiknek viszont az volt a 
feladatuk, hogy okosan hasznosítsák szülőképességüket. ,,Min- 
denekfelett dicséretes a lányok szolgasága", mondja kissé ké- 

sőbb az ardres-i plébános is, Ágnessel, Guillaume de Saint-Omer 
egyik unokájával kapcsolatban. Mivelhogy Ágnes anyai nagy- 
bátyja Tibériász hercege lett, és mivel unokafivérei a tengeren- 
túlon megfelelő nemzetséget találtak a számára, , abból a cél- 
ból, hogy azokon a tágas, messzi földeken továbbvigye oly híres 
őseinek vérét", elment a világ végére. Alig érkezett meg Keletre, 
, meghalt és még csak nem szült apjának - igen, az ő számára 
kellett fiúkat szülnie, viszonzásképpen a tőle kapott életért — 
híres és fényes utódokat." A családfő összes lányát el kellett 
adni, beleértve természetes lányait is. 

Néhányan közülük mégis férj nélkül maradtak. Őket igen 
gondosan őrizték, néha a saját otthonukban. mint például Gui- 
nes Arnulf egyik dédnagynénjét, aki élete végéig érintetlen ma- 
radt. Gyakoribb volt azonban, hogy kolostorban, női apátság- 
ban helyezték el őket. Egyre több ilyen épült a 12. században, 
hogy a hűbérurak halála után feleségük oda vonulhasson visz- 
sza és ott erkölcsösen élhessen. Manassé gróf feleségével 1102- 
ben megalapította a Saint-Léonard-kolostort. Vezetésére Lor- 
raine-ből hoztak apácát, a család egyik rokonát, aki a gróf any- 
jának a nemzetségéből származott; az özvegy grófné ebben a 
kolostorban halt is meg. Manassé unokaöccse és utódja nyolc 
lánya közül kettőt adott ebbe a kolostorba, előbb az egyik, majd 
a másik lett az apátnője. A kolostorba vonult nők közül néhá- 
nyan férjre vártak. Például Beatrix, Arnulf jövendő hitvese. 
Házassága előtt apjának a bourbourg-i kastélyával szomszédos 
, apácakolostorában" , tanulta a jó erkölcsöt és a szabad művé- 
szeteket". Egyik nagynénje ott volt eltemetve, egy másik az 
apátnő címet viselte, de valójában nem ő vezette a kolostort. 
Az igazi hatalom egy harmadik nagynéni kezében volt, ő volt 
a legfiatalabb, de a család nem tudta férjhez adni. A szűz és 
erényes hölgy apácaként, de nem felszentelve élt házában, az 
örökség neki járó részéből, a saját jövedelméből. Sírfelirata 
alapján Lambert felsorolja erényeit: szent életű, okos, jó és kö- 
nyörületes. Külön hangsúlyozza, milyen nagy volt a hatalma: 
Az egész kolostort, az apácákat és a szolgálókat egyaránt az ő 
bölcsessége irányította és tartotta fenn." Juette (Yvette) jut róla 
az eszünkbe: nő létére irányította a hajadonok egy csoportját, 
meg azokat a férfiakat is, akik ezeket a nőket szolgálták, és en- 
gedelmeskedtek nekik. Itt látszik, mekkora hatalma lehetett 
egy nőnek akkoriban. Ezt a hatalmat zárt, megszentelt helyen 
gyakorolhatta, ahova nem értek el a férfivágyak. Itt találtak 

menedéket azok a lányok, akik visszariadtak a házasélettől. 
Andres kolostorának krónikájából tudni, hogy Guines Arnulf 
legidősebb lánya elutasította a neki szánt férjet, és 1218-ban 
titkon elmenekült atyja házába, hogy szüzességét megőrizvén 
a bourbourg-i kolostorba vonuljon, amelyet dédnagynénje ve- 
zetett, és amit később az édesanyja temetkezési helyéül válasz- 
tott. Hivatástudat? Isten hívó szava? Vagy az egyház által kí- 
nált modell vonzereje, ami a szűzlányoknak háromszor annyi 
érdemet ígért, mint az özvegyeknek és kilencszer annyit, mint 
a feleségeknek? Nem inkább arról van-e szó, hogy ez a lány túl 
jól ismerte a férfiakat? Látta őket részegen az ünnepek estéjén. 
Látta totyakos vénember nagyapját, ahogy a kislányok szok- 
nyája alá nyúlt. Tisztában volt vele, milyen sorsot szánt e tár- 
sadalom a nemesasszonyoknak, s ezért sok más társához ha- 
sonlóan, ő sem kért a házasságból. Ahogy azok a lányok sem, 
akiket Juette vett a szárnyai alá az huyi leprakórházban. 

Igaz, hogy Lambert szinte ugyanannyi elhunyt nőről emlé- 
kezik meg, mint férfiról, de a nőknek épp csak a nevét említi. 
Ez a férfi által férfiaknak írt terjengős szöveg férfiak cselekede- 
teit és kijelentéseit veszi számba. Mintha csak a nők be lettek 
volna zárva a saját világukba, amiről szó sem esik, mert érdek- 
telen, és nem sok mindent tudni róla. Lambert szinte semmit 
sem mond arról a tizenhárom nőről, akik egymást követték 
a család élén, kilencen a Guines- és négyen az Ardres-ágról. 
Chrétienne, Lambert urának, Arnulfnak az anyja, aki annak a 
II. Balduinnak volt a felesége, akitől Lambert úgy tartott, há- 
romszor jelenik meg a történetben, de épp csak futólag: az el- 
jegyzése, a gyerekszülések és a halála kapcsán. Egyszer sem 
esik szó erényeiről vagy hibáiról. Az ardres-i plébános, aki pedig 
szolgálta őt, áldoztatta, s ő adta fel neki a haldoklók szentsé- 
gét, kevesebbet szól róla, mint férje ágyasairól. Annak igazolá- 
sára ugyanis, hogy az urak miért az ágyasaikban lelték örömü- 
ket, Lambert kiemeli értékeiket, mondván, nem akárkik vol- 
tak, hanem nemes hölgyek, érintetlenek, egyszóval gyönyö- 
rűek, tiszta arcúak, kívánatosak; hogy lehetett volna ellenállni 
a kísértésnek? A hitvesekről viszont nem találunk ily dicsérő 
szavakat. Kivéve azt a túlzott elragadtatást, ahogyan Beatrix- 
ról, Bourbourg örökösnőjéről ír. Ezek szerint ez az egészen fia- 
tal hölgy új Minerva lehetett, új Heléné, új Júnó. Elsőnek elő- 
kelő származását említi és a szüzességét, majd jó erkölcseit, 
végül pedig testi bájait, csupa banalitás. Egyetlen eredeti voná- 

sa, és ez újdonság a 12. század végén, hogy Beatrix jó nevelést 
kapott Bourbourg-ban, , művelt" volt. 

E szűkszavúság részben érthető: az első három grófné több 
mint egy évszázada halott volt, és a családban csak a nevüket 
jegyezték meg: Mahaut, Roselle, Suzanne. De még az sem biz- 
tos, hogy nem Lambert találta ki ezeket. Mások nem szültek 
utódokat, valószínűleg nem is éltek férjükkel. Egyikük, Péron- 
nelle, még egészen fiatal volt, amikor férjét, IMI. Ardres Arnul- 
fot meggyilkolták. Lambert azért emlékszik rá, mert serdülő- 
ként ugyanabban a kastélyban élt, mint ő. Tisztán emlékszik a 
fiatal lányra, akinek az ő szemében kivételes erénye a simpli- 
citas volt, amelyhez istenfélelem társult. Idejét az ájtatosságo- 
kon kívül gyermekjátékokkal töltötte: a többi kislánnyal kör- 
táncot járt, ,babázott és más hasonló szórakozásai" voltak. 
Gyakran előfordult az is, hogy , nyáron -— Lambert emlékeinek 
mélyéről bukkan elő ez a zavarba ejtő kép - nemes egyszerű- 
séggel és könnyed mozdulattal ingre vetkőzött, beugrott a 
medencébe, nem azért, hogy megmosakodjék vagy fürödjék, 
hanem hogy felfrissüljön és mozogjon, hol háton úszott, hol 
mellen, hol a víz alatt, hol a felszínen, látni lehetett hófehér 
bőrét, máskor meg száraz, fehér ingben mutatkozott a lányok, 
de éppúgy a lovagok előtt is, ártatlanul, a férjével, a katonákkal 
és a néppel bájos és kedves volt". A másik gyermektelen asz- 
szony Beatrix volt, Manassé gróf unokája, aki sokat beteges- 
kedett, hervadozott. De minthogy a grófság egyedüli egyenes 
ági örököse volt, a nagyapja, mindennek ellenére, felesége ta- 
nácsára és a leendő vő beleegyezésével egy nagy hatalmú úrhoz 
adta feleségül, aki képes volt megvédeni jogos örökségét. Ezt a 
férjet Angliában, Vilmos király környezetében találták neki. 
Nem vette a nyakába a beteges lányt, hanem a családjánál hagy- 
ta, míg nem tud mit kezdeni vele. Hitvesének a nagyanyjától 
örökölt angliai birtokaira viszont rögtön rátette a kezét. Ma- 
nassé halálakor Guines-be ment, hogy felvegye a grófi méltó- 
ságot, s akkor látta először a feleségét, de rögtön ott is hagyta, 
mert , jól látta, hogy a beteges Beatrix fél, hogy eleget kell ten- 
nie házastársi kötelességének". Átengedte helyét más pályá- 
zóknak. Ardres Balduint Beatrix apja hasznosabbnak vélte, 
mint egy angol vőt. Ezért aztán elküldték Angliába a rosszul 
kiházasított lányt papok és lovagok kíséretével, akiknek az 
volt a megbízatásuk, hogy intézzék a válást. Beatrixet vissza- 

hozták egyenesen az új férj karjába. De már késő volt, Beatrix 
meghalt, mielőtt megtermékenyült volna. 

A hűbérbirtok sorsa ettől a nőtől függött. Férjhez menetele- 
kor egy másik családból származó férfi lett a grófság ura. Fél 
évszázad alatt négyszer ismétlődött meg ez az eset abban a két 
nemzetségben, amelynek a történetét Lambert leírja. Négyszer 
került nő és általa egy vő kezébe a család , dicsősége": Ardres 
egymást követő örökösei: Beatrix, Adeline és lánya, Chré- 
tienne kezébe, illetve Bourbourg szintén Beatrix nevű örököse 
kezébe. Látható, hogy a vagyon sorsa milyen nagymértékben 
függött a nemesasszonyok testétől, termékenységétől. Ez a 
négy eset annak a következménye, hogy három feleség, Guines 
Emma és lánya, Rose, meg Ardres Adeline csak lányokat hoz- 
tak a világra. Szerencsétlen véletlen, nem pedig a születések 
szándékos korlátozása folytán. Ebben a korban az asszonyok 
igen jól tudták a módját, hogyan kerülhetik el az állandó ter- 
hességet: Flandria grófnéja, miután három gyermekkel ajándé- 
kozta meg férjét, úgy határozott, hogy véget vet a folyamatos 
terhességnek, és a krónika szerint ennek érdekében , női prak- 
tikákhoz" folyamodott. De azért mégis ritkán éltek ezekkel, 
az asszonyok többsége igen termékenynek bizonyult. II. Bal- 
duin gróf felesége, Chrétienne tíz gyermeket hozott a világra, 
akik mind megérték a felnőtt kort. Az utolsó öt nyolc év alatt, 
1169 és 1177 között született. Amikor Lambert befejezte mű- 
vét, Chrétienne menye, Beatrix kilenc év alatt már hat gyer- 
mekkel ajándékozta meg férjét, Arnulfot. Utóbb még hat gyer- 
meket szült. Egy olyan korban, amikor még a nemesi családok- 
ban is nagy volt a gyermekhalandóság, és amikor nem voltak 
ritkák a szülési balesetek, ez a bőséges gyermekáldás, valamint 
a szülések között eltelt idő rövidsége sokat elárul az akkori 
nemesasszonyok életéről. Eleonórához hasonlóan egyik ter- 
hességből a másikba estek, és ne felejtsük, hogy gyakran távol 
levő férjeik teljes mértékben ki is használták nemzőképessé- 
güket. Hajlunk arra, hogy azt gondoljuk, vissza is éltek vele. 
Az Histoire des comtes de Guínes et des seigneurs d Ardres 
[ Guines grófjainak és Ardres urainak története") c. műből ki- 
derül, hogy kilenc feleség közül három szülésben halt meg. 
Minden harmadik. Semmi kétség, a testi szerelem komoly sze- 
repet játszott a házasságban. 

Az érzelmi kapcsolatról viszont semmit sem árul el ez a 
könyv. Azt megtudjuk, hol temettek el öt grófnét. Csak egyet- 

lenegy került férje, I. Balduin mellé a kolostortemetőbe. Ketten 
női apátságban kívántak nyugodni: Emma az általa alapított 
Saint-Léonard-kolostorban, II. Beatrix a bourbourg-i családi ko- 
lostorban, a nagynénjei mellett; I. Beatrix pedig édesanyja mel- 
lett Capelle-Sainte-Marie-ban, Chrétienne is az édesanyja mel- 
lett az ardres-i plébániatemplomban. Mintha csak a két nem 
holtában külön akart volna válni, mintha a nők egymás között 
akartak volna maradni, és a férfiak a férfiak között, mintha a 
feleségek, akik megosztották férjükkel az ágyat, tőle bizonyos 
távolságban, más feleségek társaságában kívánták várni a fel- 
támadást, olyan templomban, ahol nők imádkoznak. Nemigen 
törekedtek a testi közelség megtartására a halál után, ami talán 
arra utal, hogy kölcsönösen langyos volt a szeretet, amit a férj 
kötelességének érzett színlelni, még az a concordia is halvány 
volt, a szívek megegyezése, amit II. Balduin kívánt, amikor 
megáldotta a nászágyban legidősebb fiát és a menyét. De azért 
ejtsünk szót ugyanennek a Balduinnak a viselkedéséről! Épp 
Angliában poroszkált, amikor felesége szülni készült. Hírt ka- 
pott róla, hogy felesége rosszul van, mire két orvossal rohant 
haza. A feleség meghalt. A bánattól eszelősen, , nem tudván 
magáról, nem ismert meg senkit, nem tudta megkülönböztetni 
a jót és a rosszat, a becsületest és a tisztességtelent", úgyhogy 
az orvosok két hónapig nem engedtek senkit a szobájába a né- 
hány ápoló családtagon kívül. Éppúgy a szerelmi bánatba halt 
volna bele, mint távoli őse, a kedvesétől elválasztott Siegfried? 
Persze Lambert úgy ír, hogy rajta van gazdája szeme, és biztos 
benne, hogy tetszik majd neki, ha a hitvesi szerelem e heves 
megnyilvánulását idézi fel. De milyen alapon tételeznénk fel, 
hogy színlelt volt a gyász? Miért ne hihetnénk el a férj mély 
fájdalmát? Annak ellenére, hogy a házasságokat egytől-egyig a 
családok hozták össze, még nem lehetetlen, hogy volt köztük 
legalább egy-két jó is, amelyekben a házastársak örömüket lel- 
ték egymás iránti lángolásukban, vagy hogy kialakult bizonyos 
vonzalom köztük. Bele kell törődnünk, hogy a távoli múlt 
történészének semmilyen eszköze sincs, hogy kifürkéssze az 
akkori szívügyeket. Egyvalami legalább világosan kiderül Lam- 
bert családtörténetéből: bár a lányokat egészen fiatalon elköte- 
lező eljegyzési paktumokat minden további nélkül fel lehetett 
bontani, a nász, a testi egyesülés után azonban szilárd volt a 
kapcsolat. A könyvünkben szereplő hölgyek közül egyet sem 
taszított el a férje, igaz, hogy ez a szokás kiveszőben volt a 12. 

században. A flandriai Thierry gróf fia, Mathieu mégis elbocsá- 
totta a feleséget, akit apja szerzett neki: nem sikerült neki fiú- 
gyermeket szülnie. , Ez a lány apácaként nőtt fel, de ő volt a 
Boulogne grófság egyetlen örököse. Ezért pápai hozzájárulással 
kihozták a zárdából [azért volt szüksége erre, mert Mária fel- 
szentelt apáca volt, vagyis Krisztus jegyesel. Házasságra lépett 
Mathieu-vel, hogy törvényes örökösöket adjon az atyai örök- 
ségnek.... De miután két lányt szült, férje visszaadta a zárdá- 
nak", és egy másik nőt vett feleségül. Bátyja, Fülöp gróf viszont 
másként cselekedett. Felesége meddő volt, de a férj kötelessé- 
gének érezte, hogy haláláig magánál tartsa. 


X 


A 12. század végén őseikre emlékező férfiak, Lambert és meg- 
bízói meg azok szerint, akiknek e könyvet szánták, vajon ké- 
pes volt-e az úrnő a házasságon belül valamilyen hatalom gya- 
korlására, és ha igen, az milyen természetű volt? Manassé gróf 
feleségének, Emmának és II. Ardres Arnulf hitvesének, Gert- 
rúdnak az alakja elég világosan kirajzolódik ahhoz, hogy lega- 
lább feltegyem a kérdést. Szokás szerint ezek a nők előkelőbb 
származásúak voltak a két férfi, akik ifjúkori kalandozásaik 
során tanúsított bátorságuk és kitartó szolgálatuk jutalmaként 
kapták meg őket attól, aki a házasságra áldását adja. Emma egy 
előkelő normandiai család, a Tancarville-dinasztia sarja volt, 
Gertrúd meg egy hasonló flandriai családnak, az Alostok le- 
származottja. Gertrúdnak bátyjai voltak. Hozományba hát nem 
földet kapott, hanem jelentős ingóságot, szolgákat és szolgáló- 
lányokat. Emmát pedig az angol király szép kenti birtokokkal 
adta férjhez. Ez ösztönözte a férjeket arra, hogy jól bánjanak 
velük. Igaz, nem tőlük származott minden vagyonuk. Azért ők 
nem mentek odáig, mint I. Ardres Arnulf, aki minden vagyo- 
nát második feleségének köszönhette, hogy , mindenben és 
mindenhol tiszteljék őket, hajbókoljanak nekik és szolgálják 
őket, nemcsak mint feleségüket, hanem mint hölgyüket". 
Ugyanakkor előkelő származásuk és családjuk hatalma biztos 
erkölcsi fölényt adott Emmának és Gertrúdnak hitvesükkel és 
új családjuk férfi tagjaival szemben. 

Az andres-i apátság egy 1117-es oklevele hívta fel a figyel- 
memet Emmára a grófi lakban. A guínes-i kastély egyik nagy- 
ura elismerte, hogy a gróftól kapott egy hűbérbirtokot, amit 
épp akkor szereztek meg tőle a szerzetesek. Az összegyűlt ta- 

núk előtt a gróf ünnepélyesen hozzájárult az adományhoz. Mel- 
lette volt a felesége. Az okirat szerint mindketten , az ágyukon 
ültek". Így mutatkoztak nyilvánosan a házastársak, ugyanazon 
az ülőhelyen, a domina a dominusszal egyenrangú, és részese- 
dik annak hatalmából. Erről a képről az jut eszünkbe, hogy a 
század végén az Íle-de-France-i székesegyházak előterének 
szobrain Krisztus megkoronázza édesanyját, s ezzel magához 
emeli a hatalomba, s ők is egymás mellett ülnek. Az, hogy itt 
a gróf és a grófné az ágyon ülnek, tovább gazdagítja a jelenet 
szimbolikáját, mivel a házasélet trónjaként az ágy a közösülé- 
sek és a szülések színtere és mivel a hölgy minden hatalma 
gyermekszülési képességéből fakad. Az ágynak ugyanilyen 
jelentése van egyébként Lambert-nél. Az ő szemében Manassé 
és Emma az egyenlők közösségét alkotta. Társak voltak, con- 
sortes, mind testi, mind szellemi értelemben: , egyazon ágy, 
egyazon vallás". Test és lélek. Az ardres-i plébános megjegyzi 
még, hogy a feleség feladata volt , feléleszteni" hitvese szívé- 
ben , az isteni szerelem tüzét". Ami azt jelenti, hogy az ágyban 
is, ahol a szép gyermekek fogannak, lángra kell lobbantania a 
tüzet, a testi szerelem tüzét. 

Test és lélek szoros szövetségben egyesül, a feleség mint 
, grófné", , várúrnő", , úrhölgy" felveszi férje címét, és ezáltal 
részesül annak dicsőségéből, szükségszerűen férje oldalán jele- 
nik meg a hatalom parádéin, ennyit mutat, ennyit enged látni 
a társadalom az úrnők sorsából. De hogy milyen volt a valóság 
e látszat mögött, arra egy tanulságos kis történet világ rá. Lam- 
bert elmeséli, hogy abban a korban külön adóval sújtották az 
elnyomott nép egy rétegét, a régi bevándorlók leszármazottait: 
minden év egy adott napján az úr házában le kellett tenniük 
az asztalra egy dénárt, egy kis ezüstpénzt; négy dénárt pedig 
házasság vagy temetés esetén. Ezt a járandóságot követelték 
meg általában a személyi függőségben levő nőktől és férfiaktól, 
a földesúr , saját embereitől", ahogy mondták. Ez a szolgaság 
jele volt, a , szolgasors bélyege" s ezért megvetették őket a 
szomszédok, akik ugyan gyakran szegényebbek voltak náluk, 
de büszkék rá, hogy szabadok. Történt pedig, hogy egy jómódú 
férfi, egy , alhűbéres" feleségül vett egy lányt, akit mindenki 
szabadnak vélt. A nászéjszakán, amikor az újdonsült feleség a 
nászágy felé indult, , alighogy megérintette az ágy fakeretét", a 
szobában ott termettek a földesúr emberei. A négy dénárt kö- 
vetelték. A lány elpirult, , félelmében és ugyanakkor szemé- 

remből". Tiltakozott, és elérte, hogy két hét múlva tárgyalják 
az ügyét - ebből kiderül, hogy a nőknek már joguk volt bíróság 
előtt megjelenni, persze nem egyedül, hanem , rokonaik és ba- 
rátaik kíséretében", és , szóban" védhették magukat. A lány 
kérelmét elutasították. Utolsó mentsvárként Guínes úrnőjé- 
hez fordult. Négyszemközt beszélt Emmával, kifejtette, hogy 
minden pillanatban a megszégyenítés veszélye fenyegeti a nő- 
ket. A grófnét meggyőzték szavai, és férjéhez fordult segítsé- 
gért. Később, mikor leszállt az éj, mikor visszavonultak a háló- 
szobába, , átölelte férjét", és a , negpuhított" gróf meghallgatta 
felesége és a vesztes nő könyörgését, elhatározta hát, hogy el- 
törli ezt a szégyenletes adót. Az emlékezet megőrizte ezt a női 
győzelmet. Hölgy avatkozott a közügyekbe, megváltoztatta 
annak menetét. De hogyan? A legbizalmasabb helyen, felhasz- 
nálva bájait, öleléseit, gyengédségét, női vonzerejét. 

Gertrúdról rossz emlékei vannak Lambert-nek. Gertrúd ve- 
zette az ardres-i házat, amikor ő gyermekként ott nevelkedett. 
Talán másokkal együtt szenvedett a , szigorától". Ha Lambert 
nem lett volna biztos abban, hogy protektorai megelégedésére 
dolgozik, biztosan nem ítélte volna el ennyire Gertrúdot, s 
nem mondja el, hogy a nép száraz szemmel temette el, s , alig 
nyitott ajkakkal" hallatta a rituális jajveszékelést, azkor nem 
mutatja ennyire gőgösnek, aki , kérkedett nemességével, s még 
inkább felmagasztalta magát gőgös szavaival", sem ennyire 
kapzsinak, aki , mohóságáról volt híres a vidéken". Gertrúd 
kapzsiságát bizonyítandó, elmesél egy történetet, ami közszá- 
jon forgott a családban. Az úrnő feladata volt a családi javak 
igazgatása. Körültekintő módon, a legelők jobb kihasználása 
végett, elrendelte, hogy gyűjtsék egybe az uradalom összes 
állatát. A feladattal megbízott emberek eljutottak egy koldus- 
asszony kunyhójába is, akinek hét éhező gyermeke volt. Any- 
juk gúnyosan felnevetett: nincs se marhája, se birkája, aztán 
tréfából felajánlotta, vigyék el az egyik kicsit, hátha az úrnő 
,kicsapja a legelőre". Mikor ezt elújságolták Gertrúdnak, az el- 
fogadta az ajánlatot. Kiválasztotta az egyik kislányt, , elfogadta 
a bárány helyett", majd amikor a lányka eladósorba került, 
, Összepárosította egy emberrel", ahogy jó gazdához illik, aki 
törődik állatállománya növelésével. Amikor ugyanis megkapta 
a gyermeket, sietett elfogadtatni vele a , szolgaság bélyegét": 
ez azt jelentette, hogy jövendő gyermekei felett is ő rendelke- 
zik majd. Lambert egy másik lányra is emlékszik. Szabad nő 

volt, akit Gertrúd az esküvője napján hozott magával Flandriá- 
ból: elragadó süldőlány. Sok férfi szórakozott vele, aztán ott- 
hagyta. Egyszer csak elege lett ebből, és az utolsó szeretőjétől, 
az egyik házi cselédtől követelte, hogy vegye feleségül. A férfi 
visszautasította, mondván, hogy nem méltó őhozzá. A lány erre 
az úrnője elé térdelt, s a rituális mozdulatokkal, kezének feléje 
nyújtásával önként vállalta a szolgaságot, tudván, hogy úrnője 
segíteni fogja, ha az övé lesz. Igaza volt. Rögvest összeadták vele, 
akár egy birkát, Gertrúd kötelezte a szolgát, hogy keljen egybe 
vele, s ezáltal ő is a jobbágya lett. Ahogy a földesúr kötelessége 
volt, hogy lányait és vazallusainak lányait férjhez adva itt-ott 
elhelyezze őket, ugyanúgy a feleségére tartozott, hogy rendezze 
a szolganép nemi életét, és hogy gyarapítsa számukat, férjhez 
adva a kunyhókban összeszedett kis szolgálólányokat, hogy új 
jobbágyokat hozzanak a világra. A házon belül az úrnőnek ez 
volt az önálló, abszolút és törvényes hatalma. Lambert bírálja 
Gertrúd , keménységét", egyrészt azért, mert szolgasorba kény- 
szerítette azokat a férfiakat, akiket komornái számára szemelt 
ki férjnek, és a tőlük fogant összes gyermeket is, másrészt azért, 
mert azokban az években, amikor a könyvét írta, a szolgaság 
már a régmúlt barbárság maradványának tűnt. De egyáltalán 
nem vonta kétségbe az úrnő hatalmát. 

E hatalomról szólva szükségesnek tűnik különbséget tenni 
a res publica és a res familiaris között, a házon kívüli és a há- 
zon belüli dolgok, a nyilvánosság és a magánélet között. Annak 
a modellnek megfelelően, amelyet már a 9. században javasol- 
tak a prelátusok, amikor leírták a Karoling-palota tökéletes 
működését, az úrnő volt felelős a , gazdaságért", neki kellett 
rendben tartani a háznépet. Neki voltak alárendelve a cseléd- 
lányok és a cselédek, a saját lányai és a vazallusok lányai meg 
nővérei, akiket ő nevelt, és többnyire elég durván rávett, hogy 
elfogadják a férjet, akit ő választ a számukra. Itt azért bizonyá- 
ra szerepet kaptak az udvari szerelem rítusai is, és a fiatal lova- 
gok, akiknek nevelését a férj irányította, és akik az úrnő sze- 
mélyére vetítették vágyakozásukat és ugyanakkor az anyai 
gyöngédség távoli emlékét. Mindenesetre az úrnő hatalma a 
női személyzetet illetően fölér azoknak a tisztes nőknek a ha- 
talmával, akik a világtól elzárt vallási közösségeket irányítot- 
ták. Egyszóval úgy tűnik, a magánélet legintimebb részében, 
, az ágyban és a hitben" a nő , társa" volt a családfőnek. Ami 
viszont a külvilágot, a közéletet illeti, kockázatos lenne arra 

hagyatkoznunk, amit az ünnepségek látványa nyújt. A szokás- 
jog ugyanis makacsul megtagadja a nemesasszonytól, hogy meg- 
ossza férjével a parancsolás és büntetés jogát. Mivel nő, neki 
nem illik kardot rántani, ellenkezne Isten szándékával. A kard 
a hatalom szimbóluma, amelyet a hűbérúr ünnepélyesen ad át 
érett fiának, aki már képes irányítani egy birtokot, s amikor 
ítélkezik, hüvely nélkül teszik elé a kardot, amelyet a 12. szá- 
zad végén Észak-Franciaországban a lovaggá ütés aktusát meg- 
előzően már meg is áldanak és az oltárra helyeznek. A kard 
annak a hatalomnak konkrét képe, amellyel Isten ruházza fel 
azokat, akiket megbíz, hogy erővel biztosítsák e világban a bé- 
két és az igazságot. 

A nőknek tilos volt vért ontani. Jeanne d"Arcot is azért ítél- 
ték el, mert férfiként viselkedett, mert, ahogy a bírái mondták, 
, vérengzőnek" mutatkozott. Amikor egy nő apjától megörökli 
a parancsolás hatalmát, akkor egy férfinak, a férjének kell az ő 
nevében forgatni a kardot, vagy inkább azoknak a fiúknak a 
nevében, akiket világra hozott, vagy a világra fog hozni egészen 
addig a napig, amíg fiai nem lesznek képesek kezükbe venni a 
pallost. Kétségtelenül fontos, hogy az örökösnő ott legyen a 
férje mellett, amikor az él a jogaival, hogy így tegye nyilván- 
valóvá e jog forrását. De a férfi él e joggal, nem a nő. Az is biz- 
tos, és Emma története ezt megerősíti, hogy az úrnő köteles- 
sége az uradalomban a női lakosság megvédése. A közhatalom- 
ban azonban csak közvetett módon vesz részt, azáltal, hogy 
vonzerejével megszelídíti férjét, arra inti, hogy kevésbé legyen 
brutális. A gyóntatók részére írt kézikönyvében Thomas de 
Chobham a következő penitenciát javasolja a hölgyek számá- 
ra: szüntelenül járjanak közben a férjüknél. Azt mondja, hogy 
senki sem tudja náluk jobban meglágyítani egy férfi szívét. Hol? 
Miként? Az ágyban, , ölelésekkel és simogatásokkal". A nemes- 
asszonyok egyik erénye a kegyelem gyakorlása, és egyik felada- 
tuk, hogy egy kis irgalmasságot vigyenek a hatalom gyakorlá- 
sába. Ahogy Miasszonyunk teszi a fiával. 

Ezek voltak hát a feleség hatalmának szűk határai. Feltéte- 
lezhető azonban, hogy e határok gyakran kitágultak, amikor a 
férj távol volt. Márpedig a lovag addig, olyan gyakran és olyan 
hosszú ideig hajhászta a kalandot, ameddig csak fizikailag bír- 
ta. Ilyenkor az asszonya szabad kezet kapott. Amíg ő élt, addig 
a feleség nem vezethette a harcosokat, de szervezhette az ost- 
romlott vár védelmét, kezelhette a folyó ügyeket, elcsendesít- 

hette a viszályokat, kezeskedhetett a szerződésekért. Flandri- 
ának a második keresztes hadjáratban részt vevő és ezért távol 
levő grófja, Thierry helyett a felesége, Szibilla fogadta Ardres új 
urának hűbéri esküjét. Elődje, Balduin elkísérte Thierry grófot. 
Útközben értesültek arról, hogy a gróf meghalt. Még mielőtt 
ismertté vált volna a halálhír, meg az, hogy egyik sógora lesz 
az utódja, anyja, a , szigorú", ,keménykezű" és , gőgös" Alosti 
Gertrúd vette át egy időre az uradalom irányítását. 


V. Az özvegyek 


Tehát Gertrúd özvegy volt. Emma is. Petronellával együtt ők 
az egyedüli úrnők a két nemzetségben, akik túlélték a férjüket. 
Pedig igen sok özvegy volt a lovagi társadalomban. Viszont az 
is igaz, hogy sok nő halt meg fiatalon szülésben. De nem voltak 
kevésbé halandók a harcosok sem. Megtizedelte őket a mérték- 
telen, erőszakos, szélsőségesen túlfeszített élet, a lovagi tornák 
és csaták hevében kapott sebek, a Keleten kapott lázas beteg- 
ségek, olykor egy gyilkos tőr. Vegyük Bourbourg várurának, 
Henriknek az esetét, akinek apját és bátyját Flandria grófja 
közvetlen közelében gyilkolták meg. Ő maga hét fiút nemzett. 
Kettő közülük egyházi pályára lépett, és természetes halált halt, 
de az öt fiúból, akik lovagok lettek, egy se lehetett apja utódja: 
az egyiket egy lovagi tornán megvakították, ezért nem tudta 
átvenni az uradalmat, a többieket különböző balesetek vitték 
el apjuk halála előtt. Sok esetben azért ment el elsőnek a férfi, 
mert mikor megözvegyült, ahogy VII. Lajos francia király is, 
fiatal lányt választott új feleségnek, és túlbecsülve erejét, vissza- 
élt a szerelmi játékkal. Uxorius, vagyis szexmániás volt Raoul 
de Vermandois, pedig figyelmeztették orvosai, mégis a felesége, 
Lorette karjaiban végezte. Lorette-nek már volt tapasztalata. 
Louvain gróf ágyából fiatalon Limbourg gróféba került, majd 
Yvain d"Alostéba. Ezután az öreg Henri de Namur gróf követ- 
kezett. Köztudomású volt Lorette termékenysége, ezért a gróf 
azt gondolta, hogy képes lesz megajándékozni egy fiúval. De 
csalódnia kellett, ráunt és eltaszította. Szerzett egy fiatal fele- 
séget, de , négy évig egyszer sem érintkezett (communicare) 
vele az ágyban", visszaküldte az apjához, majd újra magához 
vette, megerőltette magát a házaséletben, meghalt, és maga 
után hagyott egy nagyon fiatal özvegyet. Így lett akkor élete 
hátralevő részében oly sok nemesasszony szabad. 

Az igazság az, hogy amikor még vonzók voltak, fiaik pedig 
kiskorúak, nem sokáig élvezhették ezt a függetlenséget: a saját 
családjuk és elhunyt férjüké megegyezett, hogy újra férjhez ad- 
jak, és minden további nélkül férjhez is adták őket. Kérőik ab- 
ban az utóbb gyakran beteljesedett reményben versengtek értük, 
hogy gyermekeik úgysem érik meg a nagykorúságot, vagy any- 
juk segítségével kisemmizik őket az általuk nemzett gyerme- 
kek javára. Csak azok az özvegyek maradtak szabadok, akik 
túlságosan megviseltek voltak ahhoz, hogy elkeljenek, vagy 
akiknek legidősebb fia abba a korba ért, hogy apja örökébe lép- 
hetett. Nekik el kellett hagyniuk a házat, át kellett adni he- 
lyüket, a hitvesi ágyat az új úrnak. Visszavonultak. De hová? 
Kolostorba, mint Emma Saint-Léonard-ba? Ezt szerette volna 
az egyház, amely a férfiak mintájára három kategóriába rang- 
sorolta a nőket. Míg a férfiak esetében a rangsorolás a közélet- 
ben betöltött szerepük szerint történt: egyesek imádkoztak, 
mások harcoltak, és a harmadik rendhez tartozók azért dol- 
goztak, hogy a többieket táplálják; addig a nőknél a kategori- 
zálás a szexuális tisztaság mértékétől függött: szüzesség, öz- 
vegység, házastársi viszony. , A házasélet jó, mondja Lambert, 
de az özvegyek önmegtartóztatása még jobb." Az özvegyektől 
megkívánták, hogy mondjanak le a szerelemről. Hogy kevésbé 
legyenek kitéve a kísértésnek, buzdították őket, hogy vonul- 
janak zárdába. Sokan közülük inkább a világi életet választot- 
ták, azt, hogy élvezhessék hatalmukat, és megszabadulván a 
házasság igájától, vígan élhessenek. 

Ezt az életet választotta II. Boulogne-i Ida is, aki másodszor 
is özvegy lett. Lambert nem jó szemmel nézte, mert hősének, 
Arnulfnak nem sikerült feleségül vennie, és a család nehezen 
vigasztalódott meg a kudarc után. Ezért aztán olyan nőnek 
mutatja, aki átadja magát , a test gyönyöreinek és a világi örö- 
möknek". Kívánt és kívánatos volt, talán kevésbé testi vonz- 
ereje okán, mint a gazdag hercegség miatt, amelynek ő volt az 
örököse. Szerette, ha körülötte nőtlen férfiak forgolódnak. Ját- 
szott a szerelemmel, a testi szerelemmel - pontosít Lambert. 
A fiatal Arnulf már öt év óta járta a lovagi tornákat, jó parti 
után kutatva. Idának megtetszett. Minthogy könnyűvérű volt, 
mint a nők általában, igyekezett elcsábítani. Arnulf, aki ravasz 
volt, mint a férfiak általában, hagyta magát. Elnyerte , a grófné 
kegyeit igaz vagy színlelt szerelmet mutatva neki". Ami iga- 
zán érdekelte, az Lambert szerint Boulogne volt, , a grófi földek 

és a grófi méltóság". Ida és Arnulf tehát az udvari szokásoknak 
megfelelően titokban üzeneteket küldtek egymásnak, folyta- 
tásra várva. De egy rivális, Renaud de Dammartin ugyanerre a 
zsákmányra vadászott. Ida ide-oda repdesett, egyiknek sem 
mondott nemet, Renaud felé hajlott, de tudta, hogy nagybátyja, 
Fülöp, Flandria grófja, akitől az újra férjhez menetele függött, 
nem akart egy Íranciaországi franciát. Épp ezért azt színlelte, 
hogy , újból lángra lobbantotta a mondott Guines Arnulf úr 
szerelmének szikrája". Már nem elégedtek meg szavakkal és 
üzenetekkel, találkozgattak itt-ott, a két uradalom határán, 
, titkos helyeken és szobákban". Arnulf egyik emberének hir- 
telen halála Ardres-ban alkalmat adott a grófnénak, hogy nyíl- 
tan felkeresse szeretőjét az otthonában. Arnulf ünnepélyes 
keretek közt fogadta, és szolgájának temetése után vacsorával 
kínálta, mintegy a szerelmi aktus előjátékaként. Sokat beszél- 
gettek. Aztán a hölgy visszavonult. Arnulf , marasztalta volna, 
ha nem ígérte volna meg, hogy hamarosan visszatér". Renaud 
azonban résen volt. Elrabolta a nőt, annak szinte teljes bele- 
egyezésével, s magával vitte Lotaringiába, hogy az övé legyen. 
Az elvetemült nő azt tettetve, hogy erőszakkal vitték el, tu- 
datta Guines örökösével, hogy hozzá menne, ha az érte jönne 
és kiszabadítaná. Arnulf erős kísérettel indult útnak. Renaud 
kiközösíttette, elfogatta és Verdunben börtönbe vetette. 

Ida még szemre való volt, és tele életerővel. A lehiggadt öz- 
vegyek, akik nem vonultak zárdába, nyugodtan éltek az örökség 
nekik járó részéből. Az özvegyi eltartás a javaknak és jogoknak 
az a része volt, amelyet a férj a feleségnek átengedett a házas- 
sági szerződés megkötésekor. Ha a menyasszony ígéretes volt, 
akkor nagyobb volt a felajánlott a rész. Genti Arnulf, Guines 
jövendő grófja mindenét odaadta, hogy elnyerje Saint-Omer 
várura lányának a kezét, igaz, hogy Karoling vér folyt az erei- 
ben; unokája, Arnulf szintén mindent odaadott, amije volt, így 
az ardres-i uradalmat, hogy feleségül vehesse Bourbourg várá- 
nak örökösnőjét. Amíg a férj élt, az úrnő természetesen csak 
virtuálisan rendelkezett e vagyon felett. De amikor megözve- 
gyült, és visszautasított egy második házasságot, akkor birtok- 
ba vehette, és attól kezdve szabadon irányíthatta, akár egy férfi. 
Mahaut, aki Flandria grófjának volt az özvegye, Lille-ben, a 
saját házában élt az örökségben neki biztosított részből. Ami- 
kor adót akart kivetni Bourbourg lakóira, háborút indított elle- 
nük. Guines Arnulf, aki a vazallusa volt, és aki felesége nevé- 

ben birtokolta Bourbourg-t, a vár lovagjaival fegyvert fogott, 
hogy megvédje népét. Végül nem kellett harcolnia, és örült 
neki, , mert soha sem lázadt tel, soha sem volt engedetlen a 
úrnőjével szemben, hanem mindig azon volt, hogy hű és lojális 
legyen hozzá". Mahaut visszafordult. Arnulf kíséretet adott 
neki. Mahaut tökéletesen birtokában volt a férfi hatalomnak. 

Mikor meghalt a férjük, az érett asszonyok már nem ültek 
a szobában az ágyon, a nagyteremben gyakorolták a hatalmat, 
és a 12. század végére már szokásos látvány volt, hogy a vazal- 
lusok összetett kézzel letérdelnek előttük, és a pereskedők az 
ő ítéleteiket hallgatják. Ahogy tökéletesedtek ugyanis a köz- 
intézmények, az államhatalom lassanként elvont fogalom lett, 
legalábbis a nagy hercegségekben. Az, hogy a hatalom nők ke- 
zébe került, már nem tűnt olyannyira botrányosnak. Közeledett 
a régensnők kora. Az özvegyek annál erősebbek voltak, minél 
inkább tudtak támaszkodni kiskorukban tőlük elszakított 
fiaikra, az ő mélységes és forró szeretetükre. Gyakran a kiseb- 
bik fiú jelentette a nagyobb támaszt, akit jobban kedvelt any- 
juk az idősebbnél. Így teljesen birtokba vették a nők a nekik 
juttatott hatalmat. A Geste des seigneurs d Amboise (, Am- 
boise urainak cselekedetei") szerzője néhány hónappal Izabella 
halála után megírta Hugó úr özvegyének a tiszteletteljes dicsé- 
retét. , Viragónak", erős nőnek nevezi, mint amilyen Emma 
vagy Gertrúd volt. Azt írja róla, hogy , vagyonosabb volt min- 
den más nőnél", és az a négy latin szó, amelyet a jellemzésére 
használ, rávilágít, minek köszönhették a 12. században hírne- 
vüket a nők. Genere (először is az előkelő származás). Forma 
ligen, a testi szépség, ami mégiscsak számít egy nőnél). Viro 
lelégedett a számára kiszemelt férjjel, ugyanis a férfiak köteles- 
sége volt érvényre juttatni a női képességeket). Liberis [min- 
denekelőtt világra hozott gyermekei jutalmazták kiválóságuk- 
kal). A magasztaló még egy tulajdonságot említ: , merészség" . 
És ezzel együtt , férfias"-nak minősíti. Ez az erény teszi Izabel- 
lát kivételessé. Ennek az ősanyának különös érdeme, hogy fér- 
fiként állta meg a helyét, visszafojtva magában a női tulajdon- 
ságokat. Férfiként, egyedül ment visszaszerezni ősei földjét, 
csak második fia kísérte, aki helyette viselte a kardot. , Férfi 
módjára" viselkedett és minden hatalmat megszerzett magá- 
nak, amikor 1128-ban, huszonöt évi házasság után meghalt a 
férje, hűbérurát, az Anjou grófot kísérve a Szentföldre. 

Attól kezdve elsőszülött fia, Sulpicius ellen harcolt. Mielőtt 

Amboise Hugó útra kelt volna, a teremben összegyűlt emberei 
előtt benne jelölte meg egyetlen örökösét. Sulpicius tehát min- 
dent meg akart tartani, ami az apjáé volt, és nem akarta kiadni 
az anyját illető örökrészt. Izabella megtámadta. Érdekes, ahogy 
ezen a ponton megváltozik a történet hangneme. Már nem ma- 
gasztaló, hanem kritikus. A Geste szerzője férfi. Mint minden 
férfi, ő is megütközik azon, hogy egy nő ilyen hevesen ragasz- 
kodik a hatalomhoz. Izabella , férfias", ezért csodálják. De nő 
is. Illendő lenne rangjának megfelelően viselkednie. Amikor 
Izabellát elragadta a hatalom utáni mohó vágy, a szerző, de má- 
sok szerint is felülkerekedett benne női természetéből fakadó 
elvetemültsége. , Mohó" volt, , haragra gerjedve" zűrzavart 
keltett, és veszélybe sodorta a békét. 

A béke helyreállt. Amboise lakói sürgették a fiút, állítsa 
vissza a közös életet anyjával. Közeledett advent, a bűnbánat 
és a megbocsátás ideje. Kibékültek, az anya megkapta az örök- 
ség ráeső hányadaként Amboise egy részét, ott telepedett le a 
saját házában, a Szent Tamás-templom mellett. Tizenöt évvel 
később újra feltűnik mint idős anya, de ekkor nagyon hasznos 
szerepben. Sulpicius, aki elbizakodottságból, hitszegő módon 
egyik hűbérurára támadt, elveszítette a talajt a lába alól. Akkor 
Izabella, a hiányzó apát helyettesítve beszélt vele, ahogy min- 
den jó családfő, s arra biztatta garázdálkodó fiát, hogy térjen 
észre. A történet írója, a tudós kanonok a következőképpen 
képzeli el az anya intő szavait: , Miért indítottál háborút, anél- 
kül, hogy kikérted volna a véleményem? Azért mert vén vagyok, 
azt hiszed, szenilis is vagyok? Nyugodj meg, öreg testemben 
az animus, a lélek ereje még mindig él. Nem találhatsz jobb 
tanácsadót. Mi fogható egy anya affectusához?" A szeretet dik- 
tálta tanács olyan bensőséges cinkosságot jelent, amely sokkal 
szorosabban köti a valamikori csecsemőt az anyjához, aki a 
méhében hordta és szoptatta, mint a feleséget a férjhez. 

A női természet nem alkalmas a közhatalom gyakorlására. 
Néhányan mégis élnek vele, diszkréten, nőiességük eszközeit 
felhasználva. Amíg fiatalok, a férfiakban, a férjükben és a lova- 
gokban testük látványa és érintése által ébresztett vággyal ját- 
szanak, öregségükben pedig fiaik szeretetteljes tiszteletére tá- 
maszkodnak. 

De még ennél titokzatosabb hatalommal is rendelkeztek. Az 
akkori idők vasba és bőrbe öltözött harcosai és a környezetük 

számára a nők, akikkel találkoztak, idegenek voltak. Azt gon- 
dolták, erős szálak fűzik őket láthatatlan hatalmakhoz, képe- 
sek rontást hozni rájuk - ezért féltek tőlük -— de jó is származ- 
hat tőlük - ezért tisztelték őket. Értékes, titkos erőt tulajdoní- 
való közbenjárás hatalmát. Egy dolog különösen meglepő szá- 
momra. A kereszténység általam vizsgált területein az írásos 
dokumentumok említenek néhány boszorkányt, de keveset. 
Ezzel szemben felfedik, hogy a nőalakok jelentős helyet foglal- 
tak el a vallásgyakorlatban, még jóval a 12. század vége előtt, 
azelőtt, hogy kialakultak és elterjedtek volna az ájtatosság új, 
sajátosan női formái. Ilyen volt Isten Anyjának a képe. A 11. 
század eleje óta neki szentelték az új imahelyek legnagyobb ré- 
szét, például a Guines-kastély szentélyét vagy a Capelle-Sainte- 
Marie férfikolostort, amelyet 1091-ben alapított Boulogne-i [da 
lÍnem az imént említett, tüzes, csapodár özvegy, hanem ük- 
anyja, Bouillon Gottfried anyja), aki ebben az apátságban he- 
lyezte el arany- és drágakő foglalatban Szűz Mária tizenegy haj- 
szálát, amelyet — úgy mondták - egy spanyol királytól kapott. 
Az ardres-i templomnak I. Arnulf által ajándékozott ereklyéi 
között tiszteltek egy kis keresztbe zárt, Mária hajából és ruhá- 
jából való , picike darabot". És ilyenek voltak a szentek alakjai 
is. Amikor a 11. század nyolcvanas éveiben egy csomag csontot 
fedeztek fel, és I. Guines Balduin elé vitték, nem egy szentnek, 
hanem egy boldoggá avatott nőnek, Rotrude-nak az ereklyéjét 
ismerték fel benne, aki a környék védőszentje lett. A Szent 
Lénárt női kolostorban őrzött és 1193 előtt írt könyv három 
szent életét tartalmazza, Lénártét és két nőét, Mária Magdol- 
náét és Katalinét. II. Balduin gróf felesége elérte, hogy férje ká- 
polnát építtessen Katalin tiszteletére és szerezzen a mártír szűz 
testéből néhány csepp olajat a kápolna számára. 

A 12. században a keresztény Nyugat igen kevés szentet 
adott, és még kevesebb női szentet. Pedig a Guines-birtok hatá- 
rán, engedve a hívek nyomásának, az egyházi hatóságok a szen- 
tek sorába emeltek két, a környékről való nőt, Boulogne Idát 
és Godelive de Ghistelle-t. Az elsőt azért, mert kiváló anya 
volt, megszülte és tejével táplálta a hőst, aki felszabadította a 
Szent Sírt, és mert kiváló özvegy is volt, , mikor halandó férje 
elhunyt, azt tartották róla, hogy anélkül, hogy apáca lett volna, 
egyesült halhatatlan jegyesével a szűzics élet és az által, hogy 
nem ment újra férjhez", végül pedig azért, mert bőkezű volt, 

táplálta a szerzeteseket, ahogy a fiait táplálta és igyekezett az 
erény útjain tartani a süldőlányokat, akiket a szárnyai alá vett. 
Ami Godelive-ot illeti, megpróbáltatásainak helyszínén könyö- 
rögtek hozzá és fehér köveket gyűjtöttek, amelyek gyógyítot- 
ták a különféle lázas megbetegedéseket, mert a házasélet már- 
tírjaként türelmesen viselte megaláztatásait, feláldozta szűzi 
szemérmességét egy gonosz férjnek, akinek a parancsára a szol- 
gái később megfojtották. E két nőnek a , legendáik" által kie- 
melt jellemvonásai és erkölcsi tartása a feleségek sorsának ket- 
tősségét jelképezik, a dicsőséget és nyomorúságost. E két nő 
szentségét hivatalosan is elismerték, de a magánéletben, a csa- 
ládokban más elhunyt hölgyeket is tiszteltek. 

Három ilyen hölgyet találtam. Először is azt az angol höl- 
gyet, akit Marck vicomte, Guines Arnulf dédapja vett felesé- 
gül, és akinek a templomtorony lábánál eltemetett földi ma- 
radványai csodát tettek. A másik kettőt minden bizonnyal a 
sírfeliratuk alapján mutatja be a Flandria grófjait dicsőítő gaz- 
dag mű, amely 1163-ban készült Saint-Bertinben, és amelynek 
egy 17. századi nyomdász a Flandria Generosa címet adta. Míg 
a férfiaknak a bátorságát dicsőíti, majd a kor előrehaladtával 
megfontoltságukat és bölcsességüket, addig a kegyesség a nők 
tulajdonsága volt, egészen pontosan az öregedő nőké, akik , ön- 
ként vetették el a test szennyét és mosták le bűneiket a bűn- 
bánat által", és amikor férjük halála után bekerültek az , özve- 
gyek rendjébe", alávetették magukat az ottani szigorú fegye- 
lemnek. Egyiküket, Adélt, Róbert francia király V. Balduinhoz 
adta feleségül. , Megfosztva férjétől, de nem a vagyonától, még- 
sem élt nagy gazdagságban, gyönyörök közepette. Ezek az örö- 
mök számára meghaltak. Adél éjjel-nappal imádkozott." Elment 
Rómába, hogy a pápa ünnepélyesen vegye fel a rendbe, áldja 
meg és adja rá az özvegyek ruháját: , Az úton két ló vontatta 
hordozható ágyba volt bezárva, akár egy szobába, védve széltő 
és esőtől, de főleg azért, hogy semmi se vonja el figyelmét a 
szent szemlélődéstől. ... Hazatérve az általa alapított Messines- 
kolostorba , megtért Krisztushoz". 

A harmadik tiszteletre méltó hölgyről, Richilde-ről, VI. Bal- 
duin feleségéről nem volt egyértelmű emléke a vidéknek. Tör- 
ténetének elbeszélése alkalmat ad a saint-bertini szerzetesnek, 
hogy kifejtse véleményét a nőkről. Igen kevés jót gondolt felő- 
lük. Először is a nők alapvető gonoszságának példájaként mu- 
tatja be Richilde-et: egész élete során csak viszályt szított, és 

rossz anyaként hagyta, hogy kifosszák első házasságából szüle- 
tett gyermekeit, vérfertőzésben élt, hitszegő módon megfeled- 
kezve nagybátyja, a pápa előtt tett ígéretéről, paráználkodva a 
tilalom ellenére, megkaparintva a hatalmat, kegyetlenül zsar- 
nokoskodott a népen kiskorú fia nevében, kapzsi volt, adókkal 
gyötörte Flandriát, kegyetlen, hajlíthatatlan, képmutató, aki 
megvette Fülöp királyt, és igazi boszorkányként, varázsport 
hintve, megbabonázta az ellenségeit. De a sok-sok gonosztettét 
megváltotta a , csodás bűnbánat" által, amelyet kirótt magára 
élete alkonyán. Magdolnához hasonlóan, ő is szüntelenül imád- 
kozott. Ahogy Juette, ő is mindennap ,,a szegényeket és a lep- 
rásokat szolgálta". Az életrajzíró látja, hogyan sanyargatják 
magukat abban a korban a begina apácák, és a fél évszázaddal 
korábban meghalt Richilde-et felruházza a női ájtatosság e szél- 
sőséges és új formáival: , Teljesen be volt kenve a leprások 
gennyes váladékával, így fürdette őket, majd ő is ebben a víz- 
ben fürdött meg, s ugyanúgy megbetegedett, mint azok, és így 
remélte, hogy belsőleg újra a Király lánya lehet." Megbüntette 
bűnös testét, kínozta, gyötörte magát. Végül , visszaadta testét 
a földnek és lelkét Jézus Krisztus irgalmába ajánlotta". Richilde 
végül megtisztult az erőszaktól, a fösvénységtől, a csalárdságok- 
tól, a bujaságtól, amelyeket a saint-bertini szerzetes muliebres- 
nek minősít, mert szerinte természetszerűen a nők testét fer- 
tőzik meg. , Lelke megérdemelte a halhatatlan tökéletességet 
és azt, hogy élvezze a paradicsomi jóságot", s könyörületes 
közvetítőként elfoglalta helyét Lupa, Ida és Denise mellett, 
ezen oltalmazó alakok mellett, akik ott őrködtek a nemzetsé- 
gek sorsát idéző emlékezés mélyén. 

A 12. században papok és lovagok egyaránt azt várták a nemes- 
asszonyoktól, hogy miután engedelmes lányok, kegyes felesé- 
gek, termékeny anyák voltak, öregségükben vallásos buzgal- 
mukkal, szigorú önmegtagadásukkal a szentség leheletét adják 
az őket befogadó családnak. Ez volt az utolsó ajándék, amelyet 
annak az embernek adtak, aki egészen fiatalon megejtette őket, 
aki a karjaikban pihent, akinek vallásossága az ő példájuk nyo- 
mán vált buzgóbbá, és aki méhükbe ültette azoknak a fiúknak 
a magját, akik később, özvegységükben, támogatták őket, és 
akiket tanácsaikkal ők segítettek eligazodni az életben. Igaz, 
hogy férjük uralma alatt álltak, de ezek a férfiak különös hata- 

lommal ruházták fel, félték őket, örültek, ha fennen hirdethet- 
ték előkelőbb származásukat, képeseknek tartották őket arra, 
hogy meggyógyítsák a testet, megmentsék a lelket, a nőkre bíz- 
ták magukat, hogy mikor kilehelik lelküket, testüket megfe- 
lelő módon öltöztessék fel, és emléküket híven őrizzék — örök- 
kön örökké. 

CSALÁDFÁK 


Ezek a nagyon egyszerű rajzok segítenek eligazodni a sok azo- 
nos hangzású név között, és hogy a családban el tudjuk helyez- 
ni azokat a nőket, akikről ebben a könyvben szó esik. 

AMBOISE URAI 


GIZELLA Lisois 


DENISE — — I. Sulpicius 


IZABELLA Hugó 


II. Sulpicius 


III. Éva és a papok 


A 12. században a nyugati egyház végre már komolyan számolt 
a nőkkel is, akik elhagyatottnak érezték magukat, azt sérel- 
mezték, hogy nem kapnak elég segítséget az üdvösséghez veze- 
tő úton. Persze az egyházi főméltóságok, akik az előző század- 
ban a keresztény társadalom erkölcsi megújításán dolgoztak, 
felismerték, hogy a nőkkel is foglalkozni kell, el kell őket térí- 
teni a gonosztól, s a legnemesebb egyháziak, akik nagy hang- 
súlyt fektettek az Evangélium tanítására, már kezdték maguk 
köré gyűjteni az üdvösségük miatt leginkább aggódókat, a leg- 
védtelenebbeket. Az egyházi vezetés azonban nem nézte jó 
szemmel e merész apostolokat. Csalódottságában sok asszony 
fordult az eretnek szekták felé, amelyek tárt karokkal fogadták 
őket. Sürgetővé vált, hogy az egyház megvédje őket a szekták 
csábításától, s az eltévedt bárányokat visszatérítse az akolba. 
A papok ettől kezdve gyakrabban beszéltek róluk, némelyikük 
még szóba is állt velük, sőt olykor meg is hallgatta őket. E pár- 
beszéd többé-kevésbé rekonstruálható. Rávilágít arra, amire 
fényt szeretnék deríteni, s amiről oly keveset tudunk: hogyan 
is kezelték a nőket akkoriban. 

Persze nem kergetek illúziókat. Ezen fennmaradt írások sem 
fedhetik fel a női lét hétköznapjairól a teljes igazságot. Hiszen 
szerzőik férfiak, akik nem tudják levetkőzni férfiúi előítéletei- 
ket, ráadásul rendjük fegyelme is az asszonyoktól való távolság- 
tartásra, a tőlük való óvakodásra inti őket. A 12. századi nők 
életéről tehát most is csak egy képet ragadok meg. Elmosódott, 
torz pillanatképet. Jobb híján mégis vizsgálatnak vetem alá eze- 
ket a dokumentumokat. Ezek kutatásaim végső és leglénye- 
gesebb hozadékai. 

A NŐK BŰNEI 


Étienne de Fougéres Plantagenét Henrik káplánja volt, azon 
papok egyike, akik a fejedelmi házban meghonosították a litur- 
giát. Oly kiválóan szolgálta nagy hatalmú urát, hogy 1168-ban 
Rennes püspöke lett. Méghozzá jó püspöke, aki lelkiismeretesen 
végezte feladatát. Hogy a férfiakat a jó felé terelje — különösen 
az egyháziakat, akik számára a testiségtől való tartózkodás kö- 
telező volt, s akiket bátorítani kellett, hogy legyőzzék kéjvágyu- 
kat —, a szentek életéről írt latinul, többek között Guillaume 
Firmat életéről, aki a testi élvezetekről való lemondás minta- 
képének számított. Firmat Rennes környékén élt az előző szá- 
zadban; maga is pap volt, s Abélard-hoz hasonlóan a tanításból 
gazdagodott meg; majd az isteni kegyelem hatására úgy döntött, 
hogy remeteségbe vonul, s hátralévő napjait szegénységben és 
önmegtartóztatásban éli. Az ördög azonban csapdát állított ne- 
ki. Hogy megszabaduljon a túlbuzgó, körülötte sürgölődő tanít- 
ványoktól, az aszkéta egy sűrű erdő legmélyére vonult vissza. 
Ott találták ki rosszindulatú ifjak, hogy a remete karjaiba lök- 
nek egy leányt. Egy este kopogás hallatszott kunyhója ajtaján: 
, Nyissa ki, -— szólt a lány — félek, az állatok mindjárt felfalnak." 
Guillaume ajtót nyitott, felszította a parazsat, kenyérrel kínál- 
ta a lányt. Az viszonzásul előtárta bájait. A , bajnok" elfogadta 
a kihívást. A Sátán a vágy tüzével támadta, ő valódi tűzzel vá- 
gott vissza. Egy üszkös fadarabot mélyen a bőrébe égetett, bá- 
mulatba ejtvén a , szajhát", aki megbánta bűneit. Győzelem 
volt ez önmaga felett, győzelem a kéjsóvárság, a nők hatalma, 
a nők felől érkező veszély felett. Étienne szerint a nő a bűn hor- 
dozója. Ezt a nézetét fennen hangoztatja az 1174-1178 között 
keletkezett Livre des maniéres (, Ilemtan") című munkájában. 
Művét vulgáris latin, pontosabban ófrancia nyelven írta, vagyis 
az udvari embereknek, a lovagoknak és az úrhölgyeknek szánta. 

E hosszú költemény - háromszázharminchat versszak, ezer- 
háromszáznegyvennégy verssor — valójában mulatságos formá- 
ba öntött szentbeszéd. Pontosabban hat különálló prédikáció 
összessége, melyek mindegyike a társadalom egy-egy csopott- 
jához szól, kiemelvén sajátos hibáikat és hiányosságaikat, kö- 

vetendő magatartásmintát állítva eléjük. A 12. század utolsó 
negyedében a prédikátorok, jól látván a társadalom összetett- 
ségét és sokféleségét, a társadalmat alkotó különféle , rendek- 
hez" más-más hangon szóltak. Természetesen még mindig a 
Teremtő akaratának megfelelő tökéletes társadalom -— a három 
rend: a papok, a katonák és a dolgozók kölcsönös segítség- 
nyújtásán alapuló — túlságosan leegyszerűsített képe áll a mű 
középpontjában, ott, ahol a két tökéletesen kiegyensúlyozott 
rész találkozik. Eleinte a szerző elnyomókról, királyokról, pa- 
pokról, lovagokról beszél. Később tér rá az elnyomottakra: a 
parasztokra, a polgárokra, végül pedig az asszonyokra. A ránk 
maradt vulgáris latin, ill. ófrancia szövegek közül itt mutatják 
be először a nőt saját erkölcsi mércével rendelkező ordóban, 
amelynek persze megvannak a maga hiányosságai. Ezeket kö- 
nyörtelenül és nagy hévvel fel is tárták. 

A főpap persze nem vizsgál minden nőt. Tisztsége arra kény- 
szeríti, hogy különösen a társadalom felsőbb rétegeire, az irány- 
adókra és uralkodókra, a nemesi házakra ügyeljen, tehát itt is 
szólal meg; a nemesekhez, s nem a néphez intézi szavait. Kö- 
vetkezésképpen azokat az asszonyokat kíséri figyelemmel, akik 
magasabb körökben forognak, 


az úrhölgyeket és kisasszonyaikat, 
a szobalányokat és a szolgálókat, 


s amikor a nők bűneinek leírásához érkezik, egyedül az úrnő- 
ket ostorozza. Mivel nem fonnak, nem szőnek - mint a begina 
apácák, vagy mint Szent Godelive, hogy elkerülje a kísértése- 
ket -— csak férjük oldalán trónolnak a hatalmas teremben, egy 
fűszálat sem tesznek keresztbe, lopják a napot; vagyis minden- 
ki másnál jobban ki vannak téve a bűnnek. Bölcs dolog őket 
leckéztetni meg elsőként: kiemelkedő helyzetükből adódóan 
ugyanis őket figyelik, utánozzák; a bűn általuk terjed. Ráadásul 
a kicsapongásaik okozta felfordulás a legsúlyosabb következ- 
ményekkel jár. Az úrnőkből , csak úgy süt a gyűlölet", a ,,vi- 
szály magvát" hintik szét. 

Isten e felettük ítélkező szolgája szerint a női természetben 
három fő bűn lakozik. A nők mindenekelőtt hajlamosak eltérí- 
teni a dolgok rendes folyását, vagyis különböző, főképp kony- 
hai fortélyok bevetésével ellenszegülni Isten szándékának, ezek 
titkait pedig megosztják egymással. Mivel mindegyikük többé- 

kevésbé boszorkány, az úri hölgyek egymás közt gyanús löty- 
työket kotyvasztanak, arcfestékeket, kenőcsöket, szőrtelenítő 
krémeket használnak testi megjelenésük átalakítására, hogy 


ezzel a férfiakat megtévesszék. 


Szajhákból hamvas szűzleányok 
csúnyákból és ráncos képűekből 
szépségesek lesznek. 


Az egyháziak körében ez idő tájt általános a kozmetikumok 
elítélése. Ezek a szerek nem tetszenek Istennek sem, aki, mint 
tudjuk, megtiltja a tulajdon kezével megalkotott emberi test 
deformálását: , fehérre vagy pirosra" pingálva nem ismeri fel 
saját teremtményét. Ez azonban még bocsánatos bűn. Akkor 
válik sokkal súlyosabbá, amikor az asszonyok a fogamzást meg- 
akadályozó, a vetélést elősegítő szereket készítenek és oszto- 
gatnak, hogy 


megöljék a gyereket 
felelőtlenül megtermékenyített 
lányaikban. 


S legvégül azok bűne a legborzalmasabb, akik a férfiakat meg- 
babonázzák, akik varázslatokkal, rontással, viaszból vagy agyag- 
ból formázott bábuk segítségével megpróbálják elsorvasztani, 
, ártó növényekkel megmérgezni", romlásba dönteni, megölni 
őket. Az első céltábla természetesen a férj, saját , uruk" . 

Merthogy az asszonyok — s ez a második hiányosságuk - 
makrancosak és erőszakosak, természetükből fakadóan ellen- 
ségesek azzal a férfival, akinek apjuk, fivérük, legidősebb fiuk 
odaadta őket. Nem viselik el szükségszerű gyámkodását. A há- 
zasság kötelékein belül a harc tehát folytatódik; alattomos, 
makacs, kegyetlen csata veszi kezdetét. Férje jelenlétében, akit 
bosszant, hogy hitvese oly távolságtartó, mikor neki szerelmes- 
kedésre támad kedve, a feleség mindig , nehézkesebb", , csökö- 
nyösebb", , komor" - Étienne mint szakértő, nagyon gondosan 
válogatja meg a szavait —, egyenesen , megnémul". A nők láza- 
dók, galádak, bosszúra szomjasak, és első bosszújuk az, hogy 
szeretőt tartanak. 

A harmadik, természetüket sújtó hibájukat — és e ponton a 
rosszra való hajlamuk lényegére tapintunk -— a kor nyelvhasz- 

nálatában a , nyalakodás" szóval illetik: vagyis a paráznaság. 
Olyan vágy ég bennük, amelyet gyarlóságuk miatt nehezen 
tudnak kordában tartani. Ez vezeti őket egyenest a házasságtö- 
réshez. Férjük elől, aki igényt tart rájuk, elzárkóznak, elfojtják 
lángolásukat. Az udvarlókat ellenben, mivel kielégületlenek, 
hajkurásszák. Széltében-hosszában. A templomok félhomályá- 
ban, a titkos találkáknak oly kedvező éjféli misék alatt — Jean 
de Soissons grófot Guibert de Nogent azzal vádolja, hogy , szí- 
vesen legeltette szemét a szép asszonyokon" - azt látjuk, hogy 
lesben állnak, mohón keresik a gyönyört. Ha hoppon maradnak, 
előkelő partner híján az inasokra, a , legényekre" fanyalodnak, 
szukák módjára rántják magukra őket. Az emésztő tűz végül a 
, mocskos bűn", a , természet ellen való" fajtalanság elköveté- 
séhez vezet, amely minden bűnök közül a legförtelmesebb. 
Művében a püspök mindezt élvezettel ecseteli. Az éles bírálat 
ily módon egy csokor sikamlós történettel zárul. Húsz verssor- 
ban, mintegy tizenöt, a harci játékok, a vívás, a halászat vagy a 
molnárság szókincséből származó metaforában fejezi ki annak 
a , játéknak szakaszait és kanyarulatait, amelyet az úrnők ta- 
láltak maguknak". Kétértelmű szózuhatag következik, amelyet 
a lovagok élvezettel használtak, amikor elképzelték mindazt, 
amit szerintük a nők egymás közt szeretnek csinálni. Szinte 
halljuk is, ahogy a hallgatóságból előtör a kacagás. 

Étienne de Fougéres furfangos módszert alkalmaz. Hogy job- 
ban célba találjon a híveknél, tanításait a szórakoztatás álarca 
mögé bújtatja. Pedig valójában szerfölött komoly ember. A léha- 
ság és a maró gúny mögött ott rejtőzik a fenyegető figyelmezte- 
tés, s mindez azon a vitathatatlan és nem is vitatott elképzelé- 
sen alapul, amelyet a 12. századi Franciaországban a prelátusok 
a nőkről alkottak. Ez a kép különféle előzetes elgondolásokra 
épült. A természet - vélték - mély szakadékkal választotta el 
két különálló fajt, a férfit és a nőt. E szakadék mentén könyör- 
telen harc frontvonala húzódik. Az ostromot a nők indítják, 
előrántván a gyengék alattomos fegyverét. Mindamellett a pa- 
pok, akiknek maguknak is nehezükre esett vágyaik elfojtása, 
a rossz gyökerének, a kicsapongások forrásának a zabolátlan 
érzékiséget tekintették, amely szerintük természetüknél fogva 
tüzeli a nőket. 

Étienne de Fougéres semmi újat nem mondott, legfeljebb sza- 
porította azoknak a pajzán fordulatoknak a számát, amelyek- 
ben szenvedélyes szónoklatának ereje rejlik, s amellyel végső 
soron kapcsolódott egy nagy múltú nőgyűlölő hagyományhoz. 
Eszébe jutottak a latin szerzők, akiknek műveihez a gramma- 
tika és retorika mesterei Étienne idejében a Loire-völgyi isko- 
lákban kommentárokat főztek. Felötlött benne Ovidius, Iuve- 
nalis Hatodik szatírája, Szent Jeromos. Amit izzó hevülettel 
kifejezésre juttat, az mégsem csupán az ókori Róma klassziku- 
saitól kölcsönvett közhelyek egyszerű kompendiuma. Mivel 
felettébb járatos volt udvari körökben, bizonyára tapasztalatból 
beszél. Ahhoz ellenben, hogy megírja ezt a nőket becsmérlő 
harmincnyolc versszakot, a lovagi mulatságok nyelvére ültet- 
ve át az egyházi könyvtárak tartalmát — ahogyan ezt akkoriban 
az udvari emberek elvárásaihoz igazodva annyi művelt ember 
tette, többek közt a Roman de Troie, vagy a Bestiaires és a 
Lapidaires szerzői, vagy azok a ,, doktorok", akiket Baudouin, 
Guines grófja szállásolt el — főleg két műből merített közvet- 
lenül, amelyek a püspöki rezidencia könyvgyűjteményében 
akadt a keze ügyébe. Mindenekelőtt a rennes-i püspöki széken 
az egyik elődje, Marbode által fél évszázaddal korábban írott 
Livre des dix chapitres (, Könyv tíz témáról") szolgált neki min- 
tául. Marbode , A szajháról" értekezvén nyolcvan erőteljesen 
kimunkált verssorban mintázza meg a nő elrettentő alakját. 
A nő itt már a , férfinem" ellensége, aki mindent és mindenkit 
behálóz, botrányokat, verekedéseket, viszályokat, lázadásokat 
szít. Áruló, akárcsak Éva volt: , Ki vette rá, hogy kóstolja meg 
azt, ami tiltott?" — -, házsártos, fösvény, könnyelmű, féltékeny, 
s végül - a gonoszságok betetőzéseként - roppant szexuális ét- 
vággyal rendelkezik: majdhogynem kielégíthetetlen. Marbode 
itt az ókori mitológiai szörny képét veszi elő: feje az oroszláné, 
elborzasztó, vérengző; farka a sárkányé, nyúlós és ragadós, nyo- 
mában halál és kárhozat terem. Csakhogy a kettő közé nem 
kecsketestet, hanem izzó kemencét helyezett. A tüzet. Izzás, 
láng, emésztő tűz. Senki ne merészeljen szembeszállni ezzel a 
szörnyszüleménnyel, csapásai kivédhetetlenek, hanyatt-hom- 
lok menekülni kell előle. 

A Könyv tíz témáról, akárcsak az Illemtan, egyfajta stílus- 
gyakorlat. Ezen a vidéken a 12. században a főpapok előszere- 
tettel fitogtatták irodalmi jártasságukat ilyesfajta hosszabb, 
aprólékosan megmunkált költeményekben. Ettől teljesen elté- 

rő a másik mű, amelyből Étienne de Fougéres sokkal közvetle- 
nebb módon merít, amikor megfogalmazza erkölcsi tanítását. 
Ez is egy püspök, nevezetesen a wormsi Burchard munkája, 
csakhogy ez száraz és szigorú értekezés, gyakorlati, igazgatási 
kézikönyv, ,kánoni gyűjtemény", ahogyan tudós emberek 
mondják. A Dekrétum címet viseli. Megmutatja, hol lakozik a 
jog, összegyűjti, csoportosítja a kánonokat, a történelem során 
a különböző zsinatokon, a püspöki gyűléseken hozott döntése- 
ket és az előírásokat, amelyeket , penitenciának" neveznek, és 
azt ismertetik, hogy az egyes bűnök milyen büntetéssel vált- 
hatók meg. Évtizedek óta foglalkoztak efféle listák összeállítá- 
sával. Segítették az egyházi méltóságokat egyik alapvető hiva- 
tásuk betöltésében, abban, hogy elődeik tekintélyére támasz- 
kodva megítéljék és meghatározzák a törvénysértéseket, hogy 
elejüket vegyék, ily módon pedig lépésről lépésre megvessék 
az erkölcs szilárd alapjait. 1007 és 1012 között Worms püspöke 
fogott bele egy ilyen munkába. Akkoriban ezen a vidéken, Lo- 
taringia szívében, Metz és Köln között — amely vidéket az utol- 
só pogány betörések megkíméltek, ahol a bűnbánó Mária Mag- 
dolna kultusza meghonosodott, és ahol az eleven Karoling ha- 
gyományok továbbélése révén virágzott a magaskultúra — fel- 
gyorsult a püspöki kar megtisztítása. A nagy körültekintéssel 
megválasztott egyházi főméltóságok hozzáláttak a hívek erköl- 
csi neveléséhez is. Burchard megfelelően elrendezte a megsoka- 
sodott följegyzéseket, majd saját és barátai használatára össze- 
állította Dekrétumát. Burchard korábban szerzetesként élt 
Lobbes-ban. Egyik hajdani mestere, a gembloux-i apát, valamint 
Spire püspöke egyaránt felkarolták. Ha figyelembe vesszük, 
hogy a művelt embereknek milyen kezdetleges eszközök áll- 
tak akkoriban rendelkezésére gondolataik írásban történő rög- 
zítéséhez, az elvégzett munka nagysága ámulatba ejt. A pontos 
és világos stílusnak csodálattal adóztak. A mű általános elis- 
merést vívott ki. A Német-római Birodalom egyházmegyéiben 
és Franciaország északi felében mindenütt lemásolták. A ke- 
resztény világ e részén a 11. században, egészen a 12. század 
végéig minden püspök ezt használta a bűn felderítéséhez és a 
megváltó büntetés igazságos kiszabásához. 

A Dekrétum az általános megtisztulás elengedhetetlen esz- 
közének tekinthető. A húsz könyvből az első öt a papságról és 
az általuk kiszolgáltatott szentségekről, vagyis a szükséges tisz- 
tulás meghatározó tényezőiről szól. Majd a bűnök tüzetes fel- 

sorolása következik, amelyeket ki kell irtani, és súlyuk szerint 
büntetni kell. A bűnök logikus sora a nyilvánosan elkövetett 
bűnöktől halad a magánéletben elkövetett bűnök felé; a felso- 
rolás a VI. könyvben a gyilkossággal kezdődik, és a XVII-ben a 
paráználkodással végződik. A XX. könyv, a Liber speculationum 
elmélkedés az ember végső céljáról, a halálról, és arról, ami 
utána vár ránk. Az előző könyv, melyet a szerző teljes egészé- 
ben a bűnbánatnak szentel, a Corrector vagy Medicus címet 
viseli, mivel a testi fenyítésekről és a lélek orvosságairól szól, 
s azt tanítja a lelkipásztoroknak, még a ranglétra alsóbb fokain 
állóknak is, hogy miként könnyítsenek az embereken, , legyen 
az szegény vagy gazdag, gyermek, fiatal vagy öreg, beteges, egész- 
séges vagy nyomorék, nemre és korra való tekintet nélkül". 
Amolyan kompendium ez, amely - mivel áttekinthetőbb volt 
—- sokkal szélesebb körben terjedt, mint az értekezés egésze. 
Minden egyes bűnhöz könnyen megtalálhatjuk a nyilvános 
vezeklés pontos árát, amelyet a püspök és legátusai szabtak ki. 
A Corrector tehát penitencia, a legutolsó és a legjobb ebben a 
témában, műfajának csúcsa. De több is ennél, mivel nem csak 
büntetni, hanem gyógyítani is akar. Mint a , lélek orvosa", csí- 
rájában ragadja meg a bűnt, ezért nem annyira a bírák vehetik 
hasznát, akik kihirdetik az ítéletet, mint inkább a kutakodók, 
akiknek feladata a bűnös felkutatása. A büntetések listája mint- 
ha egy vallatási jegyzőkönyv kiegészítése volna. Tény, hogy a 
11. században a bűnbánat szentségének kiszolgáltatási módja 
csak lassan alakult ki. A lelki tanítóknak segíteniük kellett a 
bűnösöket, hogy teljesen megtisztuljanak, vagyis kifaggatták, 
vallomásra kényszerítették őket. Mihelyt a bűnöst sikerült 
végre rávenni bűnei beismerésére, nem ártott, ha felpiszkálták 
benne a szégyenérzetet, ha folytatásra ösztönözték, hogy vilá- 
gos fejjel megvizsgálja lelke legmélyét. , Kedvesem, talán nem 
jut eszedbe minden, amit elkövettél; én majd kifaggatlak, s te 
csak arra figyelj, hogy semmit ne titkolj el, hiába próbál erre 
rávenni az ördög. És így faggatózik, szép sorjában." A Corrector 
- amely egy régimódi penitencia — valójában azoknak a kézi- 
könyveknek az előképe, amelyeket a 12. század végén kezdtek 
a gyóntató papok számára készíteni. 

Burchard-nak is rendelkezésére állt egy minta. Száz évvel 
korábban, ugyanezen a vidéken, Reginon — korábban Prüm, 
majd Saint-Martin de Tréves apátja — Ratbod püspök kérésére 
két könyvet is írt. A püspök azt kérte ugyanis, hogy amikor 

egyházmegyéjében püspöki látogatást tesz vagy a püspöki tör- 
vényszék ülésein vesz részt, legyen, ami vezérelje. A két könyv 
Az általános okok, illetve Az egyházi fegyelem címet viseli. 
A másodikban található egy kérdéssor, amely a bűnre vonat- 
kozó afféle vallatás. Burchard ezt annyira jónak tartotta, hogy 
teljes egészében beillesztette a Dekrétum elejére, a püspök ha- 
talmáról szóló részbe. Csakhogy ő a kérdéseket egészen más- 
képp teszi fel. Nem a pap intézi őket a bűneit megbánó bűnös- 
höz, hanem a püspök a hét egyházközségből kiválasztott egy- 
egy emberhez, vagyis hét , érett, jó erkölcsű és szavahihető" 
esküdthöz. A főpap előtt állnak. A főpap figyelmezteti őket: 
, Nem ember előtt tesztek most esküt, hanem Isten, a ti Te- 
remtőtök előtt... Ugyeljetek rá, hogy ne titkoljatok el semmit, 
hogy ne kárhozzatok el a mások bűneiért." Vagyis a mások, és 
nem a maguk bűneiről van szó. Senki sem várja el tőlük, hogy 
lelkiismeretük mélyére ásva bevallják saját gyarlóságaikat. Azt 
kell! feltárniuk, amit a környezetükben, az egyszerű emberek 
körében elkövetett bűnökről tudnak, láttak, hallottak. Ekkor a 
püspök felteszi a kérdést: , Történt-e ebben a gyülekezetben 
emberölés, szülőgyilkosság?... Nincs-e valaki, aki a templom 
körül énekelni merészelte azokat a gonosz dalokat, amelyek 
nevetésre késztetnek?" S így következik egymás után nyolc- 
vankilenc kérdés, amelyek maguk is a legnyilvánvalóbb bűnök- 
től, a gyilkosságoktól — amelyek mocska az egész népességet 
átjárja — a szentséggel szembeni apróbb tiszteletlenségektől 
egészen a titkos szexuális eltévelyedésig terjednek. Itt olyan 
inkvizíciós eljárásról van szó, amelyet időről időre a világi ha- 
talom is alkalmazott a béke helyreállítása, fenntartása érde- 
kében. 

E dokumentum egy olyan mozgalom első lépéseiről tanús- 
kodik, amelyek messzemenő következményekkel jártak kul- 
túránk egész történetében. A 10. század elején azt látjuk, hogy 
az egyház külső szárnya kifejleszti ellenőrző és irányító funk- 
cióit. Beférkőzik, behatol a hívek soraiba, s teszi ezt felesküdött 
megbízottai révén, akiknek az volt a feladatuk, hogy szemüket 
tágra nyitva, fülüket hegyezve kifürkésszék - , szerelemre, fé- 
lelemre, hálára, családi kötelékre" való tekintet nélkül — a leg- 
csekélyebb jelét annak, amit az egyház bűnnek tart. Ily módon 
az egyház alaposan kiterjeszti befolyását a világi személyek vi- 
selkedésére: mintha csak még egy lyukkal beljebb húzná raj- 
tuk a nadrágszíjat. Ez csupán az első lépés. Egy évszázaddal 

később, Burchard idejében az eszközök már jóval kifinomultab- 
bak. A pap immár titokban, négyszemközt, bizalmas párbeszé- 
det folytat a hívekkel. A püspök ráruházta felügyelői és bün- 
tető hatalmát, figyelmébe ajánlván, hogy , bölcs belátása sze- 
rint tegyen különbséget aközött, aki nyilvánosan vétkezett és 
nyilvánosan vezekel, és aközött, aki titokban vétkezett és ezt 
önszántából be is vallja". Az egyház már az emberek belső vi- 
lágát irányítja. Jóval messzebbre tekint annál, mint amit a 10. 
század vizsgálóbíróinak módjában állt kideríteni; hatalmába 
keríti a gondolatokat és a cselekedeteket, amelyeket azelőtt 
senki sem tartott bűnösnek, és amelyeket — azáltal, hogy meg- 
nevezi, leírja őket — vétségekké változtat; ezzel határtalanul 
kiterjeszti a szorongást, a pokoltól való félelmet, az pedig ily 
módon főhajtásra kényszerül az egyház előtt. Alapvető újítás 
ez, melynek velejárója egy másik, nem kisebb horderejű válto- 
zás: a whormsi Burchard püspök arra szólítja fel a papokat, hogy 
közvetlenül a nőkhöz intézzék kérdéseiket. Száznegyvennyolc 
kérdés után a Medicus így figyelmeztet: , Míg a fenti kérdések 
egyaránt szólnak férfiakhoz és nőkhöz, az alábbiak csakis a 
nőkre vonatkoznak." 

Az első kérdés a közös kihallgatás meghosszabbítása. Ebben a 
, hitetlenségről" esik szó: , Megtetted-e, amit egyes nők meg- 
tesznek bizonyos időszakban? Előkészítetted-e házadban az asz- 
talt, az ételt, az italt, és odahelyeztél-e az asztalra három kést, 
hogy a három nővér, akiket a régiek Párkáknak neveznek, ve- 
letek étkezhessen? Megfosztottad volna Istent jósága és neve 
hatalmától, és átruháztad volna az ördögre? Elhitted, hogy a 
három nővér, ahogy mondod, hasznos lehet a számodra, most 
vagy a jövőben?" Majd a vallatás nyomban rátér a lényegre, a 
par excellence női bűnre, a paráznaságra, az élvezet keresésére. 
Először öt kérdés következik arról az élvezetről, amelyhez a 
nők férfiak nélkül jutnak hozzá, a , hölgyszoba" titkos rejtekén. 
A Dekrétum nem szórakoztató prédikáció, mint az Illemtan. 
Ez a kimért hangú mű nem köntörfalaz. Nevén nevezi a dolgo- 
kat, és rátapint a lényegre. , Megtetted-e, amit egyes asszonyok 
megtesznek, gyártottál-e eszközt [machinamentum: a szó a 
klasszikus latin nyelvben a római hadsereg által a támadások- 
hoz használt hadieszközöket, faltörő kost, vetőgépeket, ostrom- 
gépeket jelentett] neked megfelelő méretben, szeméremtested- 

hez illesztetted-e vagy egy társnődéhez, és paráználkodtál-e más 
romlott nőszemélyekkel vagy mások veled, ezzel vagy másmi- 
lyen szerszámmal?" Vagy arra használtad, hogy , magaddal bu- 
jálkodj"? Vagy netán úgy tettél, mint azok a nők, akik , gyötrő 
vágyaik csillapítására egymás társaságát keresik, mintha képe- 
sek volnának az egyesülésre"? , Bujálkodtál-e kisfiaddal, vagyis 
odavontad-e szeméremtestedhez, hogy így mímeld a paráznál- 
kodást?" , Felkínálkoztál-e állatnak, kezdeményeztél-e vele 
valamilyen fondorlattal közösülést?" Valamivel alább a gyón- 
tató ismét az élvezetek felől érdeklődik, mégpedig azokról a 
legális élvezetekről, amelyet a házastársak nyújtanak egymás- 
nak. Az úri hölgyek, akiknek igazából soha nem csillapodnak 
vágyai, vajon nem abban mesterkednek-e nagy ravaszul, hogy 
még több élvezetet csikarjanak ki, különböző módszerekkel 
felszítván férjük tüzét? , Kóstoltad-e már embered magját, hogy 
még forróbb szerelmet érezzen irántad? Kevertél-e már ugyan- 
ilyen célból ételébe, italába undorító, ördögtől való ajzószere- 
ket, apró halakat, melyek öledben pácolódtak, kenyeret, mely- 
nek tésztáját meztelen ülepeden gyúrták, vagy egy kis haviba- 
jodból származó vért, netán egy csipetnyi pörkölt herét?" Nem 
tartozik-e végül is hozzá a nők természetéhez a kicsapongás is, 
az, hogy a nemi szerv használatából ne csak élvezet, hanem 
haszon is származzék? , Kerítettél-e te magad, vagy rábírtál-e 
erre másokat? Úgy értem, árultad-e a testedet, mint a szajhák, 
szeretőknek, hogy azok élvezetüket leljék benne?" Vagy ami 
még gonoszabb és bűnösebb dolog: , Árultad-e másvalaki tes- 
tét, mondjuk lányodét, unokádét, más keresztény leányét? Ad- 
tad-e őt bérbe? Voltál-e kerítőnő? " 

A nők saját testükből merítenek élvezetet. Hozzá vannak 
szokva, hogy a halállal — és elsősorban gyermekük halálával - 
játsszanak. A hetedik kérdéstől kezdve a gyóntató emiatt aggó- 
dik: , Megtetted-e azt, amit némelyek, amikor paráználkodtak, 
és meg akarják ölni kölykeiket? Úgy intézik, hogy eltávolítsák 
méhükből a magzatot mesterkedésekkel vagy gyógyfüvekkel. 
Így ölik meg, így hajtják el a magzatot, vagy ha még nem fo- 
gantak meg, mindent megtesznek, hogy ne essenek teherbe." 
A , lélek orvosa" azonban, aki bölcsebb, mint Reginon de Prüm, 
azt javasolja, hogy tegyünk különbséget: , Vajon a szegénység 
miatt cselekedte ezt, azért mert a gyermek táplálása nehézsé- 
geket okozna, vagy paráznaságból és a bűn elreitése miatt?" 
Ennek megfelelően kevésbé súlyosnak ítéli a vétket, ha az 

embrió azelőtt pusztult el, mielőtt még , életre kelne", mielőtt 
még , lelket kapna", mielőtt még megmozdult volna. Bűnösebb 
az, aki megtanítja barátnőjét, hogyan kövesse el ezt a tettet. 
Születése után a gyermek még mindig nincs túl a veszélyen. 
, szándékosan ölted meg fiadat vagy leányodat?" Vagy , gon- 
datlanságod folytán halt meg?" Túl közel hagytad a forró vizes 
dézsa mellett? , Véletlenül, a ruháid súlyától fulladt meg gyer- 
meked...? Ott találtad megfulladva magad mellett az ágyban, 
ahol embereddel hálsz? Nem lehet kideríteni, hogy apja fojtot- 
ta-e meg, vagy te magad, vagy természetes halállal halt meg, 
ezért nem lehetsz nyugodt, vezekelned kell." A nő ugyanis 
gyakran könnyelmű és gondatlan, s az ő feladata, hogy ,,a gyer- 
mekre hétesztendős koráig felügyeljen" . 

Eddig az életkorig ugyanis utódja teljesen az övé, s nem a 
férfiaké. Az ő dolga, hogy mindig szemmel tartsa. A nő hajla- 
mos rá, hogy mindenféle furcsa fortélyt kipróbáljon rajta. Példá- 
ul ha a gyermek túl hangosan kiabál, és ő átvezeti egy nyíláson, 
mintha ezzel az átkelési szertartással elcserélné, felajánlaná a 
gonosz erőknek egy másik, elviselhetőbb gyermek ellenében. 
A papnak különösen nagy figyelmet kell fordítania arra, mi- 
lyen módon temetik el az egészen kicsi gyermekeket. Akik 
halva születtek, vagy még nem keresztelték meg őket, azok- 
nak , kicsiny testét átdöfték-e karóval" (mert ha nem, akkor az 
asszonyok szerint , feltámadnak és sok embernek árthatnak")? 
A megkeresztelt halottaknak adtak-e , jobb kezükbe viasz ke- 
helytányért ostyával, bal kezükbe borral teli kelyhet"? 

Vajon a nők, akik elszántan véget nem érő háborút vívnak 
a másik nem ellen, nem élnek-e vissza azzal a hatalommal, 
amellyel a halottak és maga a halál fölött rendelkeznek? Innen 
ered a tizenkettedik kérdés: , Kevertél-e halálos mérget, és öl- 
tél-e meg férfit e méreggel? Vagy csak akartad?" Megölni vagy 
legalábbis gyengíteni a bűbájossággal, megsemmisíteni a férfi- 
asságot, a nemzőképességet. , Megtetted-e, amit egyes házas- 
ságtörő asszonyok: mihelyt rájönnek, hogy szeretőjük törvényes 
házasságra kíván lépni egy asszonnyal, rontást hozó praktikák- 
kal kioltják a férfi vágyát, hogy erejét veszítse, s hitvesével kép- 
telen legyen az egyesülésre?" , Bekented-e mézzel mezítelen 
testedet, tettél-e búzát a földre helyezett vászonlepedőre, meg- 
hemperedtél-e rajta, összegyűjtöttél-e gondosan minden tes- 
tedhez tapadt szemet, megőrölted-e a nap járásával ellentétes 
irányban forgatott malomban, készítettél-e a lisztből kenyeret 

férjednek, hogy elpusztuljon?" Vagy itt van az az elmeszülemény, 
amelyben az asszonyok agresszivitása, a férfinemmel szem- 
beni alapvető ellenséges érzülete fejeződik ki a maga nyers for- 
májában: , Miközben ágyadban pihensz, férjed melledre borul- 
va fekszik az éjszaka csendjében, zárt ajtók mögött, eszedbe 
jut-e, hogy kimehetsz testi valóságodban, hogy a többiekkel, 
egyazon tévedésnek áldozataival bejárd a földi helyeket, és lát- 
hatatlan fegyverekkel megöld a megkeresztelt és Jézus vére 
által megváltott férfiakat, hogy azután közösen lakmározzatok 
megsütött húsukból, szívük helyére szalmát, fát vagy akármi 
mást helyezzetek, s azután elfogyasztván őket, mintegy fegy- 
verszünet gyanánt, újból elevenné változtassátok őket? " 

A gyóntató ekkor a női romlottság ezen utóbbi megnyilvá- 
nulására, a boszorkányságra tér rá, és megszaporodnak a kilova- 
golásokra, az éjszakai portyákra, az isteni ítélet megváltoztatá- 
sára alkalmas talizmánok viselésére, valamint azon rontásokra 
vonatkozó kérdések, amelyek segítségével a nők úgy gondolják, 
kiterjeszthetik hatalmukat a szomszédasszony baromfiudva- 
rára, annak tejére, mézére, és képesek rontás által mások sor- 
sát befolyásolni. A faggatózás egy kislányokból álló menet fel- 
idézésével ér véget. Egy szűzlány vezeti őket a patakhoz anya- 
szült meztelenül; a falu matrónáinak vezetésével korábban már 
jobb kezének kisujjával leszakított egy szál beléndeket, ezt 
rákötötte jobb lábának kisujjára; társnői meglocsolják vízzel, 
majd hátrafelé , mint a rák" visszatérnek. , Ezekkel az ördön- 
gösségeikkel a nők azt remélik, esőt hoznak." Ezt megelőzően 
az egyházi fegyelem különböző megszegésének felvonultatása 
került sorra; ezeket a bűnöket a könnyelmű, fecsegő és szele- 
burdi nők mind elkövetik. 

Nehezen tudom elképzelni Burchard püspököt, amint átlép a 
nők világát körülölelő áthatolhatatlan válaszfalon, és maga tá- 
jékozódik a pletykás asszonyoktól egy műfallosz használati 
utasításáról, vagy arról a sok-sok receptről, amelyek a férfiúi 
vágy serkentésére szolgálnak. Értesülései valójában régebbi 
szövegekből, egész pontosan Reginon de Prümtől származnak. 
A negyvenegy kérdés háromnegyed része, jóllehet máshogy 
megfogalmazva, már az apát művében is szerepel. 

Amikor az apát elképzelte püspökét, ahogy a plébánia erköl- 
csi felügyeletével megbízott hét esküdtet kérdezgeti, a püspök 

minden feltett kérdése hímnemben hangzott el: , Van-e olyan 
térfiember (aliguis), aki...?" Jól tudta ugyanis, hogy a kutako- 
dók nehezen jutnak csak be a körbekerített otthonokba, ahol a 
nőket bezárva tartották, hogy információikat javarészt legkö- 
zelebbi szomszédaiktól, a férfiaktól szerzik be, azoktól, akik a 
nagy nyilvánosság előtt, fényes nappal tevékenykednek. Pedig 
a bűnök négy csoportjára vonatkozó kérdéssor mindkét nemre 
vonatkozik (, Van-e olyan férfiember vagy olyan nőszemély 
[aligua]?"]; rontásokhoz folyamodás (,, Tett-e valamit azért, hogy 
a férj ne legyen képes nemzeni, a feleség pedig megfoganni, vagy 
tanított-e másnak effélét?"); házasságtörés; paráználkodás; a 
gyermekek elhanyagolása: , Megfojtotta-e véletlenül saját gyer- 
mekét? Ha beteg volt, hagyta-e úgy meghalni, hogy még nem 
keresztelték meg?" Végül nyolc alkalommal egyedül a nőket 
vádolják a bűn elkövetésével. Mindenekelőtt négyféle gyilkos- 
ságról esik szó: természetesen az abortuszról; a gyermekgyil- 
kosságról (a gyermek holttestét, mivel a priori törvénytelen 
egyesülés gyümölcse, el kell rejteni a földbe vagy a vízbel]; a férj 
meggyilkolásáról , mérges füvek vagy halálos italok által" (te- 
gyük hozzá, hogy a feleség meggyilkolását is büntették, de 
csak abban az esetben, ha a férj nem tudta bizonyítani, hogy 
asszonya csapodár]; és végül a szolgálólány meggyilkolásáról 
láltalában a ház ura öli meg a férfi szolgákat, a ház úrnője pedig 
a szolgálólányokat, de nem méreggel, alattomos módon, mint 
ahogy a náluk erősebb férfiakkal végeznek, hanem saját kezük- 
kel, mint az újszülöttek esetében). Nyilvánvaló tehát, hogy a 
nő azért nyugtalanítja mindenekfelett a férfiakat, mert a halál 
hordozója. Ha egy megszületett vagy még meg sem született 
gyermek meghal, annak oka csakis az anyja lehet; ha reggel a 
férjet holtan találják ágyában, azt csakis a hitvese idézhette 
elő, mégpedig azon rejtélyes szerekkel, amelyeknek egyedül ő 
ismeri a receptjét. Ezután következik a szexualitás. A huszon- 
egy kérdésből azonban mindössze kettő vonatkozik kifejezet- 
ten az asszonyok mesterkedéseire ( , Ismerünk olyat, aki elhagy- 
ja férjét, és egy másik férfival áll össze? Ismerünk olyanokat, 
akik saját testüket vagy asszonytársaikét árulják?"), és végül 
a negyedik részben tizenhat kérdés közül kettő foglalkozik a 
, varázslókkal és sorsvetőkkel". Az egyik kérdés meglehetősen 
általános: , Van-e olyan asszony, aki azzal kérkedik, hogy ron- 
tással vagy bájolással képes megváltoztatni a férfiak érzéseit, 
gyűlöletből szerelmet vagy szerelemből gyűlöletet varázsolni, 

vagy éppen tönkretenni, ellopni azt, ami a férfiak tulajdona? 
És ha találunk olyanokat, akik azt állítják, hogy éjszakánként 
női alakban megjelenő démonok társaságában kilovagolnak..., 
akkor ezeket az asszonyokat minden eszközzel ki kell űzni az 
egyházközségből." (A ,minden eszközt" nem nehéz elképzel- 
nünk!) A másik bűn inkább foglalkozási ártalom: miközben az 
asszonyok kelméket vagy vásznakat szőnek, nem mormolnak- 
e közben mágikus szavakat? A Reginon által megfogalmazott 
kérdéseknek a két nem közötti effajta elosztása híven tükrözi 
azt a gondolatot, amely már a 10. század elejétől kezdve, száz 
évvel a wormsi Burchard előtt is élt, miszerint természetük az 
asszonyokat bizonyos fajta bűnök elkövetésére sarkallja. E gon- 
dolat csírái egyébként távolabbi időkre nyúlnak vissza: a peni- 
tenciát író Karoling papok és szerzetesek, Théodore, Raban 
Maur és Théodulf, Orléans püspöke, egyaránt osztották ezt a 
nézetet. Kétségtelen azonban, hogy Burchard volt az első, aki 
szétválogatta és rendszerezte e bűnöket és újabbakat is leírt. 

Burchard a Reginon művében található kérdéseket két rész- 
re osztotta. Az első csoportba sorolta a , mindkét nemre vonat- 
kozókat". Félreértés ne essék: valójában ezek is a férfiakhoz 
szólnak. Látható, hogy megduplázta a szexualitásra és a démo- 
ni erőkkel való kapcsolatra vonatkozó kérdéseket, ami érthető 
is, hiszen itt a vizsgálódó nem a hívek közül került ki, hanem 
maga a lelki atya az, akinek - nem elégedvén meg azzal, ami 
látható és nyilvánvaló - a bűnbánóval való bizalmas beszélge- 
tés során jóval messzebbre kell mennie, egészen a legbensőbb 
szféráig, a lélek leghomályosabb rejtekéig. A papnak ápolnia és 
hatalmában kell tartania a lelket. Meglepő módon viszont a 
paptól nem követelik meg, hogy közvetlenül a nőket kérdezze, 
holott mindenki tudta, hogy a bűn e két melegágya, a testiség 
és a mágia területén ők vannak hatalmon. Elődei ismerték azo- 
kat a hiedelmeket és gonosz praktikákat, amelyeket igyekez- 
tek kiirtani, s tudták hogy ezek női hatalmak oltalma alatt 
állnak (Diána, Holda boszorkány, , akiket a bolondok Párkák- 
nak hívnak"]; köztudomású volt, hogy temetéseken vagy a 
házimunka végzése közben a nők varázsigéket mormolnak, és 
jól tudták azt is, hogy női kezek kötötték meg egy bizonyos 
módon a halottak övét azzal a céllal, hogy másoknak ártsanak, 
női kezek csapkodták a szövőszék bordáit, hogy a koporsóra 
gyapjút kártoljanak, ők locsoltak vödörnyi vizet a halottas ko- 
csi alá a temetőbe indulás előtt. Burchard is tudta mindezt, de 

cz nem tartotta vissza attól, hogy a férfinemet is felelősségre 
vonja. Igaz, a férfiaknak nem teszi fel a kérdést: , Elkövetted-e 
ezt vagy azt a vétket?" Hiszen nem a férfi a cselekvő fél. Ugyan- 
akkor Burchard nem tágít: , lelen voltál? Megengedted?" Hal- 
lottad, mikor a nők helyiségében a szövőnők mágikus szavakat 
mormolnak? Képesnek tartottad a nőket arra, hogy szerelem- 
mé változtassák annak gyűlöletét, akit megkívánnak, s hogy 
ördögi lovaglásokban vegyenek részt az éj leple alatt? Tiltakoz- 
tál-e, amikor a ravatalnál az egyház által tiltott jeleket mutat- 
tak? Elhiszed-e, hogy léteznek azok a , sylvának, erdeinek ne- 
vezett vad asszonyok, akikről mesélik, hogy ha kedvük tartja, 
szeretőjük előtt hirtelen megjelennek, élvezkednek velük, majd 
elrejtőznek és eltűnnek? Elhiszed-e, hogy ezek a tündérek, ami- 
kor gyermek születik, azt csinálnak vele, amit csak akarnak?" 
Hasonlóképpen minden, ami a házastárs eltaszítására, a házas- 
ságtórésre, a bujálkodásra, a szodómiára, a szemérmetlen si- 
mogatásokra vonatkozik, hímnemben szerepel, s ami a tiltott 
szexuális pozitúrákat vagy azokat az időszakokat illeti, amikor 
tilos , együtt hálni", mindig a férjre és csakis a férjre terelődik 
a gyanú, hogy , ily módon használta ki hitvesét". Mindazon- 
által az a meggyőződés, hogy az asszony, a túl tüzes és züllött 
nő csábít a test bűneire, olyan erős, hogy egyszer, de csak egyet- 
lenegyszer szerepel a nő mint kezdeményező fél: a feleség húga 
besurran a hitvesi ágyba; sőt itt még a férj ártatlanságát is hang- 
súlyozza: akarata ellenére követte el a vérfertőzést. 

De vajon miért a férfira hárul a felelősség? Két okból. Első- 
sorban azért, mert a nők természetüknél fogva - többek között 
a testi szerelem terén — passzívak. A nő a férfiak szemében - 
akár fiatalok, akár öregek -— tárgy, amit bámulhatnak, kedvük 
szerint alakíthatnak, és játékszerként használhatnak. , Megles- 
tél-e már meztelenül fürdőző nőket? Simogattad-e keblüket? 
Visszaéltél-e szemérmességükkel?" A kérdések tehát a férfiak- 
hoz szólnak. A nő csak akkor bűnös, amikor szerepéről megfe- 
ledkezvén saját maga szerzi a gyönyört. Amikor férfiként visel- 
kedik. Vagy amikor arra vetemedik -— ő, a nő, akiről Isten azt 
akarta, hogy gyengéd, inermis, védtelen legyen, a férfi oltalma 
alatt álljon -, hogy maga kovácsolja fegyvereit; bájitalokat 
kotyvaszt, varázsigéket mormol, bűbájossággal üzérkedik. Vagy 
amikor irrationabiliter, minden ésszerűséget nélkülözve, a 
rendezett, világosan meghatározott társadalmi viszonyok kö- 
rén kívül a férfihatalommal dacol, amikor olyan helyen tevé- 

kenykedik, amely kívül esik hitvestársa látómezejéből, azon a 
területen, amely számára a ház legfélreesőbb zugában van fenn- 
tartva, ahol egymás közt, úrnők és társalkodónőik a gyerekek- 
re vigyáznak, előkészítik a halottakat a túlvilágba való belépé- 
sükre, bosszúról álmodnak, megosztják egymással titkaikat és 
gyengéd cirógatásokkal halmozzák el egymást. Másfelől -— és ez 
a fő ok — a férfi az asszony feljebbvalója. Ő felelős annak a sze- 
mélynek a tetteiért és gondolataiért, akit feleségül vett. Min- 
dent, amit szeme láttára a nő nyíltan cselekszik, mindent, amit 
füle hallatára mond, s ami Istennek nem tetsző dolog, a férfi- 
nak kötelessége megtiltani. És ha más nők a házban, lányai, 
húgai, nővérei vagy akár a szutykos konyhalányok kórusban 
skandálják az egyház által tiltott szövegeket, a férfi feladata, 
hogy jókora furkósbotot ragadva ellássa a bajukat és betapassza 
a szájukat. A varázslatra, jövendölésre, démonokkal való cin- 
kosságra vagy éppen a papok által a házasságon belül tiltott 
szexuális praktikákra vonatkozó összes kérdést a férfihoz inté- 
zik tehát. Nem a nőkhöz. A nők nem vonhatók felelősségre 
semmiért. 

Mert a férfi , uruk és parancsolójuk". Alávetik magukat neki, 
és a Dekrétum szövegében seregnyi, a zsinati szövegekre való 
utalás támasztja alá ezt az alaptételt. Ezek közül kettőre hívom 
fel a figyelmet. A XI. könyvbe Burchard beemelte annak az es- 
künek a szövegét, amelyet férj és feleség tesz, miután a püspök 
megszentelte házasságukat. A férfi mindössze annyit mond: 
, Ezentúl úgy bánok majd vele, miként a törvény szerint a férj- 
nek kell bánnia feleségével, gyengédséggel halmozom el és 
megkövetelem tőle az engedelmességet [la szerző kiemelése — 
G. D.I; többé el nem válok tőle, és éltében nem veszek el más 
asszonyt." A nő beszéde hosszabb, mivel ő több kötelezettséget 
vállal: , Ezentúl támogatom és ráftonódom [lez az engedelmcs 
hitveshez illő pozitúra, aki ölel, örvendezik, karcsú Thétisz- 
ként egy tekintélyt parancsoló bronz Jupiter-szobor lábainál 
hever], alávetem magam, engedelmeskedem neki, szolgálattal 
lértsük úgy, hogy kiszolgáltatottan?] szerelemmel és félelem- 
mel, ahogy a törvény szerint a feleség alávetettje a férjének. 
Többé el nem válok tőle, s míg él, nem leszek más férfié sem 
házasságkötés, sem házasságtörés útján." A nő részéről a behó- 
dolás, a reszketés, a szégyen; a nő esküjében lés kizárólag abban) 
szerepel a házasságtörés gondolata és az azt követő borzalmas 
megtorlások. A másik szöveg (VIII. könyv) emlékeztet arra, 

hogy a nők csak azokon a nyilvános összejöveteleken jelenhet- 
nek meg, amelyekre meghívást kapnak, s hogy természetsze- 
rűleg joguk van beszélgetni, eszmét cserélni, de csakis egymás 
között, a saját női dolgaikról, és a háznak abban a részében, 
amelyet ritkán hagynak el, s akkor is mindig kísérettel. A nők 
tehát itt, saját fészkükben tevékenykednek, és nem mindig 
cselekszenek helyénvalóan. A ház ura nem tehető felelőssé a 
nők mulasztásai miatt. Ő ugyanis nagyritkán teszi csak be a 
lábát erre a sötét és titokzatos helyre, s ha mégis, akkor síri 
csend és sötétség fogadja, ahol nem lát semmit. Isten persze 
mindent lát. A papoknak - még a , legalsóbbaknak" is -, akik 
Isten helytartói, mindent látniuk kell. A férj, az apa, a fiútest- 
vér helyébe lépnek. Ez az oka annak, hogy az első negyven- 
nyolchoz további negyvenegy különleges kérdés kapcsolódik. 
Ez utóbbiak fedik fel a gyóntató előtt, hogy hol rejtőzik a bűn. 
Ezekből tudja meg, hogyan lehet a bűnt előcsalogatni. Végül, 
hiszen a Corrector egyben penitencia is, minden vétség számá- 
ra kijelöli azt a büntetést, amellyel Isten mint bíró kiengesztel- 
hető. 

Akkoriban a bűnt testi fenyítés váltotta meg, valamint — 
hogy a külvilág is értesüljön a vétségről - bizonyos kötelezően 
előírt viselkedés és öltözködés. Ez a büntetés hosszabb-rövi- 
debb ideig tartott, a bűn súlyosságától függően. A megtorlások 
skálája, úgy tűnik, az emberölésért kiszabott büntetésre épül: 
ez hét év. Reginon és Burchard mindketten bemásolták mű- 
vükbe a 895-ben tartott triburi zsinat döntését, amely aprólé- 
kosan taglalja, milyen megvonásokat ír elő az egyház a bűnös 
számára. , Először is, az elkövetkezendő negyven napban nem 
léphet be a templomba. Mezítláb kell járnia, semmiféle jármű- 
vet nem használhat. Lepelbe kell burkolóznia, rövid nadrágot 
Inyilvánosságra került emberölésről, vagyis férfibűnről van szó, 
ezért a szöveg férfiöltözékről beszél], fegyvert nem viselhet. E 
negyven nap alatt csupán kenyeret, sót és tiszta vizet fogyaszt- 
hat. Sohasem ehet és ihat más keresztényekkel vagy más vezek- 
lőkkel együtt, míg a negyven nap le nem telik, és senki nem 
oszthatja meg vele táplálékát. Rangjára és egészségi állapotára 
való tekintettel, könyörületességből megengedhető számára a 
gyümölcs, füvek és zöldség fogyasztása, különösen akkor, ha 
nem saját akaratából követte el az emberölést, hanem kény- 
szerítették rá. Az egyházi hatalom megtiltja, hogy e negyven 
nap alatt nővel háljon, hitveséhez közeledjék vagy másik férfi- 

val aludjon. Templom közelében kell tartózkodnia, sőt, vétsé- 
ge miatt éjjel-nappal annak ajtaja előtt, ne csavarogjon össze- 
vissza, maradjon egy helyben. Ha netán halálos fenyegetést kap, 
a vezeklést el kell napolni, amíg a püspök helyre nem állítja a 
békét közte és ellenségei között. Ha olyan betegség támadja 
meg, amely megakadályozza a vezeklés megfelelő végrehajtá- 
sát, haladékot kap, amíg fel nem gyógyul. Elhúzódó betegség 
esetén a püspök dönt arról, hogyan gyógyítsák meg a vétkezőt 
és a beteget. A negyven nap elmúltával bő vízben megmosakod- 
ván [miként az új élet kapujában az újszülött, illetve az elhunyt 
testét, vagy ahogy majd a 12. században a jövendő lovagot meg- 
mosdatják] visszaveszi ruháit, nadrágját és lenyíratja haját. 
A böjtöt követő egy év során tartózkodik a bortól, a sörtől, a 
márctól, a hústól, a sajttól és a zsíros halaktól, kivéve az ün- 
nepnapokat, vagy ha hosszú utazásra indul, belép a hadseregbe, 
az udvarhoz szegődik, vagy megbetegszik. Ez esetben megvált- 
hatja a szerdai, pénteki és szombati absztinenciát azzal, ha min- 
den nap egy ezüstpénzt ad, vagy vállalja három szegény ember 
táplálását mindaddig, amíg vissza nem tér, vagy meg nem gyó- 
gyul. Év végén a templomban megkapja a békecsókot." A má- 
sodik és a harmadik évben ugyanezek a kötelezettségei. A kö- 
vetkező négy évben a vétkezőnek csak háromszor kell böjtöl- 
nie: húsvét előtt, Szent János-nap táján és karácsony előtt. 
, A végén elvégzi a szent áldozást." 

A vétkes nők számára kilátásba helyezett büntetések ská- 
lája igen széles: időtartamuk a három napi megvonástól tíz évig 
terjed. Csupán néhány nap kenyéren és vízen, ha vasárnap dol- 
goztak, a templomban beszélgettek, vagy elhanyagolták a bete- 
geket. Valamivel több, körülbelül negyven nap, azaz egy , nagy- 
böjt" a büntetése azoknak, akik a hűtlen szeretőt megbabonáz- 
zák a nászéjszaka előtt, vagy különböző kotyvalékokkal el- 
apasztják a hitves túláradó férfiasságát. Egy évtől (onánia) öt- 
hat évig (műfallosz használata, maga vagy más asszonyok áruba 
bocsátása) terjednek a komolyabb büntetések, amelyeket kis- 
gyermekek elhanyagolásáért, különféle varázslásokért kaphat- 
nak, vagy azért, ha maguknak vagy egymásnak szereznek gyö- 
nyört. Hat bűn érdemel ugyanolyan súlyos büntetést, mint a 
gyilkosság: a mérgezés, az isteni ítélettel való szembeszegülés 
talizmánok segítségével, a magzatelhajtó praktikák tanítása, a 
legocsmányabb szexuális eltévelyedésekben való részvétel, az 
állatokkal való közösülés, a férj spermájának lenyelése, vala- 

mint ha arról álmodnak, hogy éjnek évadján kiosonnak azokra 
az elvarázsolt vidékekre, ahol férfiak szívét sütik meg a tüzön. 
És végül, hét éven túli büntetést von maga után a magzatelhaj- 
tás és a férfi meggyilkolása. De vajon ez a felosztás hűen tük- 
rözi-e azokat az ítéleteket, amelyeket ekkoriban a papok róttak 
ki a nők bűneinek egyre súlyosbodó fokozataiért? Botorság len- 
ne ezt hinnünk. Burchard nem maga állította föl a skálát. Mivel 
tekintélytisztelő volt, minden bűn esetében korábbi, a külön- 
böző időkből és helyekről származó előírások szerint kirótt 
büntetések mértékét alkalmazta -— csak nagy ritkán változtatott 
rajtuk. Két dolog mindenesetre szemet szúr. Az egyik az az 
alapvető szándék, hogy a nőket megakadályozzák az élet ellen 
irányuló bűntény elkövetésében (és tegyük hozzá, abban is, 
hogy ennek az életnek a csíráját, a férfimagot és a férfierőt for- 
rásától megfosszák); saját testük kihasználása, a mágia gyakor- 
lása kevésbé súlyos bűnnek számított. Még inkább figyelemre 
méltó - és az már a , babonákra" és a szexualitásra vonatkozik — 
a vallatás két része közötti nyilvánvaló egyenlőtlenség. A nők- 
kel kapcsolatban szigorú. Mértéktartás, meglepő engedékeny- 
ség tapasztalható viszont a férfiakkal szemben. Alig néhány 
nap vezeklés jár annak, aki tündérekben, különféle jóslatokban 
hisz, aki facér asszonyszeméllyel hál, önkielégítéséhez , esz- 
közt" használ, vagy más férfiembert cirógat. Ugyanakkor há- 
rom-öt év közötti nyilvános litánia, böjt és fölöttébb kemény 
önmegtartóztatás kell ahhoz, hogy a leszbikusok vagy azoknak 
az elővigyázatlan asszonyoknak a bűnei megbocsátást nyerje- 
nek, akik ördögökkel nyargalásznak éjszakánként. 

Mindez arra enged következtetni, hogy a férfiak által össze- 
állított penitenciagyűjtemény mintegy védelmi fegyverként 
szolgált. Vajon amikor - nagyon keményen és nemcsak úgy, 
mint a tarthatatlan függetlenség megnyilvánulását, vagy mint 
a természetes rend még gyűlöletesebb felforgatását, amely a 
szerelemben a férfiaknak biztosítja az aktív és domináns szere- 
pet — elítéli a homoszexuális játékokat vagy azokat a kapcsola- 
tokat, amelyeket a nők Dianával vagy a párkákkal, netán más 
asszonyszemélyekkel tartanak fenn, akik segédkezet nyújta- 
nak nekik csapdáik felállításában, sőt azokkal a boszorkányok- 
kal, akik — csakúgy mint a hűbérúr a lovagokat - magukkal 
hurcolják csatlósaikat kísérteties lovaglásaikba, a penitencia- 
gyűjtemény vajon nem azt támadja-e, ami a szembenálló tábor, 
azaz a nők összetartó erejét adja, nem azokat az alapokat rom- 

bolja-e le, amelyek a nőknek a férfiak dominanciájával szem- 
beni ellenállását adja? Ezenkívül arra törekszik, hogy a nők ke- 
zeiben lévő fegyvereket is porrá zúzza. 

Ez idő tájt a férfiak rettegtek ettől a rejtélyes, elgyengítő, 
halált hozó fegyvertártól. Lelki atyáik megtiltották nekik, hogy 
higgyenek az italok és rontások hatékonyságában. A papság 
maga is hitt ezekben, és vele együtt az összes férfi. Ha erejüket 
fogyatkozni érezték, biztosak voltak benne, hogy ez a varázs- 
italok, öntetek hatása, azoké az izgatószereké, amelyek vad 
szeretkezésre sarkallnak. Vajon olyan ritkaságszámba ment az 
a férfi, aki az elalvás előtti pillanatokban ne remegett volna 
bele abba a gondolatba, hogy asszonya, aki látszólag ártalmat- 
lanul pihen mellette, álmában kitépheti karmával a szívét, és 
helyébe egy marék szénát szórhat? A férjek tehát nem ellenez- 
ték, hogy hitvestársuk egyedül álljon bíró elé, aki mégiscsak 
egy idegen férfi. Neki talán többet mond, neki bevallja maka- 
csul eltitkolt ocsmányságait. Az így vallatott asszony három- 
szor olyan sebezhetővé vált. A bíró férfi volt, vagyis természete- 
sen fölötte állt; mert ez a férfi nem a hitvese, tehát nem hálóz- 
hatta be, nem tudta meghatni, meghátrálásra késztetni, mézes- 
mázos szavakkal lépre csalni; hiszen egy papról volt szó, aki 
elvben, státuszánál fogva érzéketlen a női csáberőre. 

Azzal, hogy felszólították a nőket - legalábbis a legelőke- 
lőbbeket -, hogy valljanak egy egyházi személynek, olyasvala- 
kinek tekintették őket, akik képesek maguktól megjavulni. 
De azt is jelentette ez, hogy a markukban tartották őket. Az 
egyház behálózta őket. A második évezred küszöbén, a wormsi 
Burchard püspök tevékenysége idején igen nagy horderejű ese- 
mény történt Európában. A férfiak és nők kapcsolatának meg- 
változtatása az európai kultúra egészén mély nyomot hagyott, 
következményei pedig mind a mai napig éreztetik hatásukat. 
Az egyház - mint messze a leghatalmasabb intézmény, amely 
szervezetének megrostálása és minden befolyástól való meg- 
szabadulása után csak még erősebbé vált - eltökélte, hogy a 
testiséget szigorú ellenőrzése alá vonja. Az egyházban ekkori- 
ban a szerzetesi szellem uralkodott. A főpapság többsége, kö- 
zülük is a legbefolyásosabbak hajdan mind szerzetesek voltak. 
A szerzetesek angyaloknak hitték magukat. Úgy képzelték, 
hogy nekik sincs nemük, büszkék voltak érintetlenségükre, a 
nemiség fertőjének borzalmát hirdették. Ennek folytán az egy- 
ház a férfiakat két csoportba osztotta. Isten szolgáinak megtil- 

totta, hogy nemi szervüket használják, a többieknek engedé- 
lyezte ugyan, de az általa diktált drákói feltételek mellett. Ma- 
radtak a nők, akik a veszedelmet jelentették, mivel minden 
körülöttük forgott. Az egyház elhatározta, hogy leigázza őket. 
Ezért egyértelműen meghatározta azokat a bűnöket, amelyek 
elkövetésében a nők természetüknél fogva bűnösnek találtat- 
nak. Abban az időben, amikor Burchard ezt a sajátos bűnlajst- 
romot összeállította, az egyházi hatalom fokozta a házasság 
intézményének irányítására tett erőfeszítéseit. A házasságon 
belüli erkölcs, a nők lelkiismeretének irányítása: egyazon terv, 
egyazon küzdelem. Hosszú csata volt. Azzal végződött, hogy a 
papsághoz vándorolt az apák hatalma: lányuk kezét ők tették a 
leendő vő kezébe, a férj és hitvese közé pedig gyóntatót iktattak. 

Vajon az egyház már ekkor megértette, hogy a legbiztosabb 
eszköz a férfiak kézben tartására, ha kisajátítják azt a hatal- 
mat, amelyet a másik nemre gyakorolnak? Felmérte, hogy mi- 
lyen veszéllyel jár, ha felébresztik a férfiakban a betolakodóval 
szembeni bizalmatlanságot, féltékenységet, ellenségeskedést, ha 
felszítják azt a mélyen gyökerező egyházellenességet, amely- 
nek legkorábbi megnyilvánulásai már a másfél évszázaddal ké- 
sőbbi dokumentumokban felbukkannak? 

Százhetven évvel később a rennes-i püspök szólal meg. Ő nyil- 
vánvalóan a férjek pártján áll. Ezek a nagyhatalmú, bölcsnek 
tartott férjek, akik példaképül szolgálnak, a fiatal fiúk nevelé- 
sére felügyelnek, az Illemtan elsődleges címzettjei, azok a nők 
pedig, akiknek a prédikáció felfedi gyöngeségeit, házasságban 
élő úriasszonyok. Étienne de Fougéres biztos benne: ha velük 
nevet a titkos női bűnökön, ha makacsul ismételgeti, mennyi- 
re veszélyes vakon bíznunk hitvesünkben, a családfők mellé 
állnak. Hogy a kedvükben járjon, újraolvasta Burchardot. Csak 
kicsit tér el tőle. Némiképp azért mégiscsak átdolgozza. Az ő 
idejében a férjek még mindig féltek, hogy feleségük megbabo- 
názza, férfiasságuktól megfosztja őket. De éppúgy rettegtek en- 
gedetlenségüktől, szeszélyeiktől. És legfőképp attól, hogy meg- 
csalja őket. Innen ered az első különbség az Illemtan és a Dek- 
rétum között. Ez utóbbi a paráználkodást, a házasságtörést csak 
a közös kérdéssorban említi. Egyedül a férjet teszi felelőssé. 
A 12. század végén már nem gondolják, hogy ezekben az ügyek- 
ben a feleség csupán szenvedő alany volna -vajon nem ez a 

legnyilvánvalóbb jele annak a jelenségnek, hogy a nők helyzete 
ebben az időben , javult"? A nő cselekszik. Amor, az élvezet 
utáni vágy mozgatja. Időközben előkelő körökben hozzászok- 
tak azokhoz a szerelmi játékokhoz, amelyeket udvari szere- 
lemnek neveztek. Ez az újfajta időtöltés hatalmas népszerűség- 
nek örvendett azokban az esztendőkben, amikor Étienne de 
Fougéres gúnyiratát írta. Az 1059. verssorban szereplő , jovente" 
(időtöltés, szórakozás) szó — a trubadúrok jovenje — művében 
természetesen a , szerelem" szó után következik. Ebben a játék- 
ban az a szabály, hogy a szerelmes lovag a szépséges hölgy láttán 
nyomban szerelemre lobbanjon. Szíve hölgyét ez arra ösztönzi, 
hogy kellő gondot fordítson külsejére. Már attól kezdve felelős 
a bűnért, amikor csábítás céljából felékesítse magát, magára 
vonja a férfiak pillantását, latba vet minden ékességet, amelyet 
az egyre pallérozottabbá váló udvari emberek használtak: nemes 
kelméket, parfümöket. Azokat a kevéssé étvágygerjesztő koty- 
valékokat, amelyekről a Medicus azt állította, hogy a feleségek 
hitvestársuk tüzének felszítására használták, felváltották az 
arcfestékek, kenőcsök és mindazok a mesterkedések, amelyek- 
hez a nők testük előnyeinek kiemelése, hiányosságainak, kopá- 
sainak elrejtése céljából folyamodtak. Másfelől a férfi, akit lázba 
kell hozni, nem a férj, hanem a szerető. Az asszony immáron 
nem csak akkor aktív, tehát vétkes, amikor társalkodónőivel 
vagy kisfiával a , természet ellen" cselekszik, hanem akkor is, 
amikor elcsavarog. Az Illemtanban az udvari szerelemről le- 
hull a lepel. A kiválasztott hölgy nem pusztán a vágy eszköze. 
Ő maga is vágyakozik. Esze ágába sem jut ellökni magától a 
ruhája alá kalandozó kezet, sőt, ő kezdeményez, ő a vadász. 
Egy másik különbség: a sötét oldal után Étienne de Fougéres 
megmutatja a világosat. Ebben Marbode-ot követi, aki az Illem- 
tanban a ŐI., , A szajháról" szóló fejezethez hozzáillesztett egy 
negyediket, amely , A matróna" címet viseli. A vádbeszédet 
így tehát védőbeszéd követi. Ami persze nyilván sokkal unal- 
masabb, mint ahogy a Paradicsomról szóló leírások is azok a 
Pokol ecseteléséhez képest. A nő itt is férjes asszony. Ekkori- 
ban ugyanis a nő csak a házasság révén szerezhetett a társada- 
lomban létjogosultságot. Ezt megelőzően emberszámba se 
veszik: erre utal a fennmaradt mesguine Í(, jelentéktelen") szó: 
a 12. században így nevezték a hajadont. Ugyancsak a házassá- 
got bomlasztja fel amor - a viszály szítója — a feleség alávaló 
tette miatt. Végül pedig a házasság keretein belül tanít meg az 

erkölcs a női test helyes használatára. A házastársak alkotta kis 
egység zárt hadszíntér, ahol a két nem hadakozik egymással. 
Egyszersmind azonban kert is, ahol azok az erények virágoznak, 
amelyek a , női rendet" jellemzik, vagyis azt a lovagrendhez, 
papi rendhez, a dolgozók rendjéhez hasonló közösséget, ame- 
lyet az egyház - a kiegyensúlyozott társadalomról vallott felfo- 
gásának megfelelően - igyekszik ellenőrzése alá vonni. 

A házassági szertartásban a taglejtésekben, a formulákban 
világosan kifejeződtek a nő kötelességei. Etienne de Fougéres a 
mintaszerű hitvest magasztalván emlékeztet ezekre: köteles- 
sége nyíltan és őszintén szeretni, szolgálni és tanácsokkal el- 
látni azt a férfit, akinek gondjaira bízták. Pontosan ezek a hű- 
béres kötelességei hűbérurával szemben. Cserébe, akárcsak a 
hűbéres, az asszony védelmet, támogatást remél. A házasság 
mint a társadalmi rend záloga az asszonyt alárendeli a férfi 
megingathatatlan hatalmának. A megzabolázott, áhítatosan 
odaadó, engedelmes feleség urának , ékességévé" válik. 

És örömévé is. A költeményben háromszor bukkan fel az 
öröm szó. Az öröm (joie) a vulgáris latin nyelvben a gaudium- 
nak, annak a latin szónak a megfelelője, amelyet a papok elő- 
szeretettel használtak, ha esküvői szertartást írtak le, mivel ez 
a szó azt az elégedettséget idézi, amelyet a nemi egyesülés okoz; 
ugyanezt az , öröm" szót a Plantagenét Henrik udvarában élő 
emberek, akik javarészt többnyelvűek voltak, ösztönösen a dél- 
francia szerelmi énekekben szereplő joi szóval azonosították, 
amely ugyancsak az élvezetet idézi. A rennes-i püspök persze a 
testi gyönyörökre gondol. Vajon kölcsönös-e ez a gyönyör? Kez- 
detben így hihetnénk. Az 1173. verssorban ezt olvassuk: , örö- 
met szereznek" egymásnak. Ám hat verssorral lejjebb feltárul 
a kegyetlen igazság. Öröm az, amit ,a férj tesz a feleségben". 
Egyedül a férfi aktív, ő a játékmester. Nem ítélte-e vajon el ke- 
ményen pár sorral feljebb a főpap azt a nőt, aki , kakaskodni" 
merészel? Mindenesetre a szilárd pont az, hogy szerinte a há- 
zasság elsődleges erénye a férfi gyönyörének igazolása, az él- 
vezet és az , őrület" elválasztása, az élvezet bűntudattól való 
megfosztása és bevezetése a köztudatba. A házasság mint a 
paráznaság elleni orvosság. Persze bizonyos vétségek előfordul- 
nak, de ezek bocsánatosak, , nem érdemelnek túl súlyos bün- 
tetést". Étienne de Fougöres furfangos ember. Mivel világiak- 
hoz szól, művében helyet kapnak a testi gyönyörök is. 

Persze a nők csak akkor érhetik el a tökéletességet, ha már 

megszelídültek, tüzük kialudt, és hétéves koruk elmúltával 
fiaik, akiket igencsak hajlamosak nyalni-falni, dédelgetni, már 
nem ülnek a szoknyájuk mellett. Erről szól Hereford grófnéjá- 
nak esete, akit a talpnyaló püspök például vesz. A grófné még 
nem érte el a biztonságot jelentő özvegyi , rangot": a harmadik 
férjénél tart, de már mindketten lecsillapodtak. Az ifjak már 
nem beszélnek neki amorról. Tiszteletteljesen és finoman szól- 
nak hozzá, , nagy megbecsülést tanúsítanak iránta". Cécile a 
hanyatló nagyasszony mintaképe, aki már minden , örömét", 
szórakozását egyedül Istenben találja meg, aki , Isten szegé- 
nyeit", vagyis az egyházi embereket szolgálja, javukra fordítván 
a női kezek azon jártasságát, amelyet Dudon de Saint-Ouentin 
olyannyira dicsért a normandiai hercegek hitveseiben, s ame- 
lyet ők egyébként felettébb tisztességes feladatokra, így hímzé- 
sekre használtak, csupa olyasmihez, amiket a rangjabeli nők 
zsenge korukban oktondi módon elhanyagolnak. A prédikáció 
így tehát az öregkor dicséretével végződik. Az öregség szaba- 
dítja meg az asszonyt démonaitól. 

Az Étienne de Fougéres-t hallgató férjek mind a tökéletes 
nőről álmodoztak. No igen, ágyukban inkább azt látták volna 
szívesen, akinek bájai még nem hervadtak el teljesen. De tud- 
ták, mihez tartsák magukat, meg voltak győződve arról, hogy a 
nő elviselhetetlen, kártékony, álnok módon kicsúszik a kezük- 
ből, egészen addig, mígnem életkoruk - megfosztván őket női- 
ességüktől - bizonyos értelemben kevésbé érdes férfiakká teszi 
őket. A baj csak az, hogy ezzel együtt megszűnik tetszetős kül- 
lemük is. Azt szereted, ha tüzes és friss? Vagy inkább megbíz- 
ható legyen? Nehéz választás. Megmaradt az ősidők óta létező 
félelem és szorongás. Ez jelenik meg az Illemtanban, de előtte 
a wormsi Burchard püspök Dekrétumában, még korábban Re- 
ginon de Prüm kérdéseiben és számtalan más ennél is régebbi 
írásban. A századok hosszú során visszatérő motívum: a nők az 
ördöggel cimborálnak; kivétel nélkül házsártosak, kiállhatatla- 
nok. Testük, akárcsak a kiméráé: örökkön izzó parázs. Az átok 
messzire, a világ teremtéséig nyúlik vissza. Ki ne ismerte volna 
fel olykor a lovagok közül a mellette fekvő hitvesben annak a 
nőnek a vonásait, akinek képe mindenütt látható volt, aki a 
halál, a kárhozat gondolatát idézte, nemkülönben azt a bűnt - 
számára a legrosszabbat, talán az egyetlent, mindenesetre az 
egyetlen olyat -—, amelyről testének reakcióiból meggyőződhe- 
tett, a testiség bűnét? Ki ne ismerte volna fel benne Évát? 

A BŰNBEESÉS 


Éva történetét akkoriban szóban szerte a világon mesélték, ké- 
pekben mindenütt látható volt. A történet a Bibliában a Terem- 
tés könyvének, a Genezisnek elején szerepel. Az emberi nem 
eredetét, az erkölcsi rend, a társadalmi rend kialakulását be- 
széli el, és néhány mondatban sommás magyarázatot ad az 
cember sorsára. Ezt az igen egyszerű, lépten-nyomon felbukka- 
nó magyarázatot mindenki elfogadta. Három kérdésre adott 
választ: miért osztódik nemekre az emberiség? Miért bűnös? 
Miért boldogtalan? 

A Teremtés könyvének első oldalain voltaképpen két elbe- 
szélés követi egymást. Az elsőben , Isten újra szólt: : Teremt- 
sünk embert képmásunkra, magunkhoz hasonlóvác... Férfinek 
és nőnek teremtette őket. Isten megáldotta őket, Isten szólt 
hozzájuk: :Legyetek termékenyek, szaporodjatok, töltsétek be 
a földet és vonjátok uralmatok alá.:" A második elbeszélés 
pontosít: , Akkor az Úristen megalkotta az embert a föld porá- 
ból és orrába lehelte az élet leheletét." Így lett az ember élő- 
lénnyé. Azért hozta létre, hogy művelje és megtartsa abban a 
kertben, ahová helyezte, lelkére kötvén, hogy a kert minden 
fájáról bátran ehet, kivéve a jó és a rossz tudásának fájáról, mert 
ha ezt cselekszi, meghal. , Azután így szólt az Úristen: :Nem 
jó az embernek egyedül lennie. Alkotok neki segítőtársat, aki 
hozzá illő." Ekkor a földből megteremtette az Isten a mező 
minden állatát és az ég minden madarát. Az emberhez vezette 
őket, hogy lássa, milyen nevet ad nekik. De Ádám ,a maga 
számára... nem talált segítőtársat, aki hasonló lett volna hozzá." 
Ekkor Isten mély álmot bocsátott rá. , Azután az Úristen az 
emberből kivett oldalcsontból megalkotta az asszonyt, és az 
emberhez vezette. Az ember így szólt: :Ez már csont a cson- 
tomból és hús a húsomból. Asszony a neve, mivel a férfiből 
lett. Ezért a férfi elhagyja apját és anyját és feleségéhez ragasz- 
kodik, s a kettő egy test lesz. Mind az ember, mind az asszony 
meztelen volt, de nem szégyenkeztek egymás előtt." Manap- 
ság mi elpirulunk. Vajon miért? Az elbeszélés folytatása erre a 
második kérdésre is megadja a választ. 

Egy kígyó szólítja meg a nőt. Párbeszéd formálódik kettejük 
közt: , Valóban mondta Isten, hogy nem ehettek a kert vala- 
mennyi fájáról? "... , A kert fáinak gyümölcséből ehetünk. Isten 
csak a kert közepén álló fa gyümölcséről mondta: :Ne egyetek 
belőle, ne érintsétek, nehogy meghaljatok. a"... , Semmi esetre 
sem fogtok meghalni. Isten jól tudja, hogy amely napon abból 
esztek, szemetek felnyílik, olyanok lesztek, mint az istenek, 
akik ismerik a jót és a rosszat."... , Az asszony látta, hogy a 
fa élvezhető, tekintetre szép, és csábít a tudás megszerzésére. 
Vett tehát gyümölcséből, megette, adott férjének, aki vele volt, 
és az is evett belőle. Erre felnyílt a szemük, észrevették, hogy 
meztelenek. Fügefa leveleket főztek össze, és kötényt csinál- 
tak maguknak." Meghallották Istent, amint feléjük közeleg és 
elrejtőztek. Isten így szól az emberhez: , Ki adta tudtodra, hogy 
meztelen vagy? Ettél a fáról, amelyről megtiltottam, hogy egyél? " 

Majd következik a harmadik kérdésre adott válasz. Isten 
faggatózik. Először Ádám válaszol: , Az asszony adott a fáról, 
akit mellém rendeltél, azért ettem." Aztán jön az asszony: 
, A kígyó vezetett félre, azért ettem." Isten ítélkezik, elsősor- 
ban a kígyót, majd az asszonyt hibáztatja: , Megsokasítom ter- 
hességed kínjait. Fájdalmak közepette szülöd gyermekeidet. 
Vágyakozni fogsz férjed után, ő azonban uralkodni fog rajtad." 
Aztán Ádám is megbűnhődik. Ekkor ad nevet feleségének -— 
ahogyan korábban az állatokat is elnevezte. Az Éva nevet adja 
neki, , mert ő lett minden élő anyja". Isten, miután rájött, hogy 
, az ember olyan lett, mint egy közülünk", tartva attól, nehogy 
, az élet fájáról is vegyen, egyék és örökké éljen", kiűzte őt az 
Édenkertből. És csak ezután , ismerte meg" az ember feleségét, 
Évát, , ez fogant, megszülte Kaint". 

A katedrálisok közelében álló monostorokban a 12. század- 
ban szerzetesek munkálkodtak a szöveg minél pontosabb meg- 
értésén. Fürkészték minden egyes szavának értelmét, mert 
azokhoz szóltak, akiknek kötelességük volt, hogy a bibliai üze- 
netet a nép számára továbbadják. Ot szerző bibliamagyarázatát 
választottam ki: a liége-i Robert-ét (másképpen Rupert de Deutz), 
Pierre Abélard-ét, valamint Petrus Comestor, illetve a Szent 
Viktor-apátság elöljárójának, Hugónak és rendtársának, André- 
nak a műveit; ez utóbbi három valamivel később Párizsban 
tevékenykedett. Valójában e tudós szerzeteseknek nem kellett 
teljesen egészében magukra hagyatkozniuk. Voltak elődeik, 
akiknek műveire tánaszkodhattak, merítettek belőlük és to- 

vábbfejlesztették őket. Figyelembe veszem azokat a , tekinté- 
lyeket" is, akikre hivatkoznak: Beda Venerabilist (8. század 
eleje), Alcuint (8. század vége), Raban Maurt (9. század), végül 
pedig valamennyiük mesterét, Szent Ágostont. Lássuk tehát, 
hogy ezeknek a tudós embereknek a felfogásában a dc$áma három 
felvonása - a teremtés, a megkísértés és a büntetés — során mi- 
lyen megvilágításba kerül Éva alakja! 


x 


A Teremtés könyvének legalaposabb kommentárját Szent Ágos- 
ton írta a manicheusok ellen intézett vitairatában (Contra ma- 
nicheos). Amolyan metaforaláncolat ez a mű, s ezek a metafo- 
rák az elbeszélés következő két mondatára épülnek: masculum 
et feminam fecit eos (, férfiúvá és asszonnyá teremté őket", 
azaz , férfit és nőt alkotott") -— ami Szent Ágoston számára azt 
jelenti, hogy minden emberi lényben jelen van a férfi és a női 
princípium; facimus ei adjutorium similis ejus (, alkotok neki 
segítőtársat, aki hozzá illő"): a nő a férfi hasonlatosságára te- 
remtetett; de a nő a férfi segítőtársa, jobb keze, ami alá- és fölé- 
rendeltséget feltételez, miként a munkásember függ főnökétől. 
Végeredményben az egész teremtett világ hierarchikus szerke- 
zetű; az egyik, jelen esetben a férfi, irányít, a másik, vagyis a 
nő, , engedelmeskedik". Az alapmítosznak e két axiómája ré- 
vén feltárul az ember természete, és alátámasztja azt az erköl- 
csiséget, amelynek az emberi nemet vezérelnie kell. A férfi 
egyik fele hús, vagyis test, a másik fele pedig szellem, azaz lé- 
lek, s a test alá van vetve a léleknek. A lelken belül -— és ugyan- 
ilyen hierarchikus rendben - együtt él a pars animalis, amely a 
testet irányítja, és a ratio, amelynek az , állati rész" van alávet- 
ve. A ratiót más néven virilisnek mondják: az ész nem más, 
mint a férfiúi princípium, a női pedig az appetitus, a vágy. A nő 
is, akárcsak a férfi, eszes lény. Csakhogy benne az állati, a vá- 
gyódó rész van túlsúlyban, míg a férfiban az ésszerű, vagyis a 
szellem kerekedik felül. Következésképpen a férfi uralkodik, 
és afféle közvetítő Isten, a bölcsesség forrása, akinek engedel- 
mességgel tartozik, és a nő között, akit irányítania kell. Erre 
döbben rá Ádám, amikor felébred az Isten által rábocsátott ká- 
bultságból: az asszony belőle vétetett, tehát lényegileg hason- 
ló; de a nő csak a férfi egy kicsiny részéből keletkezett, vagyis 
természeténél fogva a férfi alávetettje. 

Ennek a mesteri értelmezésnek alig találjuk nyomát a 12. 

századi glosszákban, legfeljebb Robert-nél bukkan fel: , A nemi 
szervtől eltekintve a nő substantiája semmiben sem különbö- 
zik a férfiétől - noha méltóságát tekintve kevésbé áll fölötte az 
állatoknak, mint a térfi —, de semmivel sem kevésbé racionális, 
és ugyanúgy arra törekszik, hogy a Teremtőhöz váljék hasonla- 
tossá. A többi mester, aki elmerengett a Szentírás e szakaszán 
Szent Ágoston második kommentárjára hivatkozik, aki ad 
litteram, a szöveg elsődleges, közvetlen, szó szerinti értelmét 
tartja fontosnak, ahogyan ők maguk is, amikor tanítványaik 
előtt felolvasták a Szentírás szövegét. Okfejtésük lényege a 
Vulgata öt latin szavához kapcsolódik: adjutorium (segítség, 
segítőtárs]; sopor lálom]; edificavit (la bordájából] alkotta); re- 
liguet felhagyja), valamint nudi (meztelenek). 

Ami az adjutorium szót illeti, semmit sem tettek hozzá 
Szent Ágoston szavaihoz. Miben volt szüksége Ádámnak társ- 
ra? - kérdezi Ágoston. Milyen haszna származott a nőből, azon- 
kívül, hogy gyerekeit kihordja, , ahogy a föld segítség a mag- 
nak": rögtön ez a kép jut eszébe a védtelen nőről, a megművelt 
föld, amelybe a férfi, az egyedüli cselekvő, beássa a magját? Mi 
másra használhatná? Az Édenkert megmunkálására? Egy élet- 
erős férfi ehhez hasznosabb lett volna. Hogy megvigasztalja 
Ádámot nagy magányában? Mégcsak erre sem, hiszen Hippo 
püspöke minden kétséget kizáróan úgy gondolja -— és a 12. szá- 
zadban senki sem kételkedett ebben — ha beszélgetésről, együtt- 
létről van szó, mennyivel jobb ezt barátokként tenni, mint férj 
és feleségként, akiknek ellentétesek a szándékaik, hiszen az 
előbbinek parancsolnia kell, míg az utóbbi rendszerint vonako- 
dik az engedelmességtől. Vagyis ha Isten nem egy másik hím- 
nemű lényt emelt ki a bordából, ezt azért tette, mert azt akar- 
ta, hogy az emberiség szaporodjék és sokasodjék. Az egyetlen 
ok tehát, amiért Úristen az asszonyt Ádám ,Segítőtársául" 
megalkotta, az a szaporodás. De akkor, folytatja Szent Ágos- 
ton, a Paradicsomban miért nem , tisztességen párosodtak egy 
szeplőtelen ágyban?" Semmi akadálya nem lett volna, hogy 
Ádám és Éva magjaikkal gyermekeket nemzzenek , a vágy Za- 
varó hevessége és a szülési fájdalmak nélkül". Egész egyszerű- 
en nem volt idejük az egyesülésre. , Alighogy megteremtették 
őket, bekövetkezett a törvényszegés, a nő hibájából." 

Ami a soport illeti, Szent Ágoston az eksztázis pillanatának 
tekinti, amely alatt Ádám önkívületi állapotban az , angyalok 
udvarába megy, ahonnan úgy tér vissza, akár egy próféta, beje- 

lentvén a nagy jelet". Magnum sacramentum. A , kegyelem 
titka", állítja Beda Venerabilis. Ádám annak a Jézusnak az elő- 
képe, aki ereje fogytán haláltusáját vívja a Kereszten, oldalából 
patakzik a veríték és a vér: belőlük jött létre az egyház. Raban 
Maur a kontemplációt emeli ki, amelyhez csak úgy juthatunk 
el, ha belemerülünk a csend titokzatos világába, amely lehető- 
vé teszi — itt a manicheusok elleni Szent Ágoston-mű csöndes 
visszhangja hallható -, hogy elválasszuk magunkban , azt, ami- 
nek uralkodnia kell, attól, amin uralkodni kell, akárcsak aho- 
gyan a férfit uralkodik a nőn". 

Szent Ágoston gyorsan rátért az edificavitra. Szerinte a ol- 
dalbordából Isten úgy formálta meg Évát, , mint egy házat". 
Nos, e formázás magyarázata kapcsán születnek a kommentá- 
rok a 12. században, és természetesen éppen akkor, amikor a 
házasság teológiája és erkölcstana kialakulóban volt. Miért 
nem teremtette Isten a nőt is porból, teszi fel a kérdést Robert, 
miért használta fel ehhez a férfi testének egy darabkáját, ha 
nem annak bebizonyítására, hogy a caritas, a monogám házas- 
sági kötelék felbonthatatlan? , Ha a férfi bármilyen okból is, a 
bujálkodást kivéve, különválik feleségétől, nem teljes ember 
többé, mivel megfosztották egy bordájától." Az asszony szá- 
mára ez még nagyobb kellemetlenséggel jár: , Ha elhagyja fér- 
jét, Isten számára megszűnik létezni, hiszen eredetileg nem 
teljes test és teljes hús, csupán egy része a férfinak." Ugyan- 
akkor Hugo úgy véli, ha Isten a nőt bordából, és nem a fejből 
vagy a lábakból teremtette, ennek az az oka, hogy sem nem 
uralkodó, sem nem alárendelt, hanem társ. 

Hugo és rendtársa, André ezen kívül Ádám , jövendölésének" 
[, a férfi elhagyja apját és anyját"), annak a religuet szónak is 
kiemelt fontosságot tulajdonítottak, amely elődeik figyelmét 
nem ragadta meg. Ez a szó, állítja Hugo, azt jelenti, hogy a fér- 
finak nem szabad rokonaival testi kapcsolatba kerülnie, vala- 
mint azt, hogy házassága révén megszabadul az apai gyámság 
alól, és már saját családját irányítja; már asszonya iránt érzi a 
dilectiót, ezt a kiváltságos érzelmet, amelyet a fiú tanúsít szü- 
lei iránt. André még messzebbre megy. Ő nem szeretetről, ha- 
nem szerelemről beszél, bár pontosítja: olyan szerelemről, amely 
, lelki és elsöprőbb erejű, mint a testi szerelem, s általa a házas- 
társak kölcsönösen gyöngéd szeretettel halmozzák el egymást". 
A század utolsó évtizedeiben bukkan fel! az az elgondolás, hogy 
a szerelem helye a frigykötésen belül van. Nyilvánvalóan arról 

a tiszta szerelemről beszélünk, amely túllép a test érzéki vá- 
gyain, amelyeket szublimál és igazol. Ennek kifejezésére az 
amare ige nem elegendő, az adamare szót kell alkalmazni, 
amely fokozás, és jobban érzékelteti a szenvedélynek azt az 
, elsöprő erejét", amely által a két test eggyé válik. Ezen a pon- 
ton André visszatér ahhoz, amit mestere mond, hangoztatván, 
hogy , a férfi és nő közötti szeretetnek (dilectio) olyan erősnek 
kell lennie, hogy egyikük értelme se tegyen különbséget saját 
teste és hitvese drága teste között, és mindketten arról ábrán- 
dozzanak, hogy a másik testét lakhassák, ha ez lehetséges vol- 
na." De nem lehetséges. Legfeljebb az lehetséges, hogy a két 
, szellem" egyetlen test nemzésében fonódik egybe. 

Mivel egyszerre elmélkedik a bűnről és a frigykötésről, mi- 
vel a bűnbánat szentsége ugyanakkor alakul ki, mint a házas- 
ság szentsége, a nudi szóhoz fűzött kommentárok sora a 12. 
században igen terjedelmes. Igaz, ezen a szón már Ágoston is 
fennakadt, arra a következtetésre jutván, hogy az , állati test" a 
Paradicsomban ,nem kívánta a testi gyönyöröket". Pál apos- 
tolnak a Rómaiaknak írt levelét idézvén (,,de tagjaimban más 
törvényt észlelek, s ez küzd értelmem törvénye ellen, és a tag- 
jaimban levő bűn törvényének rabjává tesz") ezt írja: , Miért ne 
hinnénk el, kérdezi, hogy az ember a bűn előtt, fiak nemzése 
céljából, kellemetlenség és a gyönyör viszketegsége nélkül ké- 
pes lenne parancsolni nemi szerveinek, csakúgy, mint többi 
szervének, amelyeket lelke bizonyos munkák elvégzésére mű- 
ködésbe hoz?" A férfi engedetlen volt. Megérdemelte tehát, hogy 
testében olyan erők munkálkodjanak, amelyek ellentmonda- 
nak a szellem , házasság elrendelte és az önmegtartóztatás 
korlátozta" törvényének. Erre a témára Robert, a Szent Viktor- 
apátságbeli André és Petrus Comestor is visszatér. André úgy 
véli, hogy a , szégyenletes testrészek" nagyon is jól vannak el- 
nevezve, ,a bűnből eredő állatias és törvénytelen mozgásuk" 
miatt. Ez a mozgás Robert szerint egyaránt példázza a test gyar- 
lóságát és a szellemmel szembeni természetes lázadását. , Ren- 
dezetlen" és , szégyenletes", mondja Petrus, , mert nem lehet 
bűn nélkül csinálni". Még a házasságban sem. A vétekre sok 
, mentség" lehet, de a ,pironkodás" megmarad, nemkülönben 
a hitvesek azon aggodalma is, hogy meg ne lássák őket, hogy 
ne szerelmeskedjenek nyilvánosság előtt. 

A 12. században tehát a tudós emberek Ádám , jövendölésé- 
ben" megtalálták annak igazolását, miért igyekszik az egyház 

a maga hatalma alá vonni a nemiséget, a házasság keretein be- 
lül megregulázni a test inordinatióját. A tudós barátok szerint 
a Szentírás asszonya következésképpen a feleség, elsősorban 
pedig a nemesasszony. A Szent Viktor-apátságban arra a követ- 
keztetésre jutottak, hogy a nők megalázó helyzetén kissé eny- 
híteni kell. A nő attól más, hogy Isten a férfi oldalbordájából 
teremtette, egyébként ugyanolyan felépítésű; következésképpen 
értelmes lény; és felépítésüknek ez az azonossága teszi lehető- 
vé, hogy a lelki szerelem révén a két test egyesülése megvaló- 
suljon. Ezenkívül a ,.társ", a feleség, férje testére szükségkép- 
pen a kölcsönös szeretet okán formál jogot: ez a szeretet a szá- 
zad végéhez közeledve egyre inkább a tiszta szerelemhez kezd 
hasonlatossá válni, ahhoz a szépséges szerelemhez, amelyet az 
udvari irodalom énekel meg. 

Persze a Teremtés könyvének szövege azt a sziklaszilárd 
meggyőződést is alátámasztja, hogy a nő mint segítőtárs csak 
azért került a férfi mellé, hogy az , megismerje", hogy asszony- 
nyá és főleg anyává tegye, a nő egy hatalmas edény, a férfimag 
kicsírázásához szükséges méhüreg, egyetlen szerepe, hogy meg- 
termékenyítsék, s nélküle a világ - e szerepétől eltekintve — 
nagyszerűen meglenne. A teremtésről szóló elbeszélés végül a 
prédikátorokat tanító mestereket megerősítette abbéli meg- 
győződésükben, hogy a nőben nagyobb az érzékiség, vagyis a 
bűn, ezen , állati rész" súlya; ennek ellenőrzése az értelem fel- 
adata, amelyik viszont a férfiakban van túlsúlyban, s ez a fö- 
lény biztosítja számukra a nők fölötti imperiumot. 

A mítosz középpontjában a megkísértés-jelenet és annak három 
szereplője, a kígyó, a nő és a férfi áll; ez az a jelenet, amelyet 
előszeretettel jelenítettek meg képben, színjátékban és beszéd- 
ben. Szent Ágoston mégis kevés szót ejt róla. Az asszony, hang- 
súlyozza, tudatosan, a helyzet ismeretében tagadta meg az en- 
gedelmességet; még az a mentsége sem lehet, hogy elfelejtette 
Isten parancsát, hiszen éppen ő tesz erre célzást a kísértővel 
való párbeszédében. Vajon mi vezette arra, hogy áthágja a til- 
tást? Először is a kéjvágy, az amor proprie potestatis, valami- 
féle független hatalom szeretete — annak vágya —, majd pedig a 
,kevély elbizakodottság": a bűnt, hangsúlyozza Ágoston, a gőg 
váltotta ki. A manicheusok eller írott kommentárja a drámát 
a lélekbe helyezi át. Amikor vétkezünk, a kígyónak jut a , su- 

galmazó" szerep, aki — mivel a sugallat a gondolatból vagy még 
inkább az érzékelésből, a látásból, tapintásból, az érzékszer- 
vekből jön - bűnre csábít. A nő maga a mohóság, az a bennünk 
élő ösztön, hogy megkaparintsuk azt, ami csábító, a férfi ellen- 
ben a józan ész megtestesítője. Ha az ész , férfiasan" ellenáll, 
meg vagyunk mentve. , Ha behódol, ha úgy dönt, hogy megte- 
szi, amire a vágy sarkallja, kiűzettünk a Paradicsomból." Gőg, 
mohóság, vágy - igen. De jegyezzük meg, hogy Hippo püspöke 
az 5. század elején nyíltan még nem említi a bujaságot. 

Háromszáz esztendővel később egy klastrom mélyén hang- 
súlyeltolódások következnek be. A kígyó, állítja Beda Venera- 
bilis, nem a férfit, hanem a nőt csapta be, , mivel értelmünk 
nem szűkül be, ha nincs gyönyör, méghozzá testi gyönyör". 
A cupiditas átalakult: delectatio carnalis lett belőle, testi élve- 
zet, amely mint női és bűnös, elítélendő. A bűn három szakasz- 
ban valósul meg: , A kígyó gyönyört kínál, az állati test érzéki- 
sége la bennünk lakozó női jelleg) enged, az értelem pedig be- 
leegyezik." És az asszony szakítja le az almát, ő nyújtja át a 
férfinak, , mert a test gyönyöre után az ész hajlamos a bűnre". 
Majd következik Raban Maur, aki Nagy Szent Gergelyt idézi 
I, Éva, akár a test, alávetette magát a gyönyörnek, Ádám, akár 
a szellem, a sugalmazás és a gyönyör által legyőzetvén, behó- 
dolt"). A hangsúlyt a látványra helyezi: Éva nem nyúlt volna a 
fához, ha előtte nem merült volna bele óvatlanul a szemlélé- 
sébe; , a szeme vitte a halálba". Legyünk résen, óvakodjunk a 
tiltott dolgokra pillantást vetni! A nőkről van szó? Raban, aki 
Bedához hasonlóan szerzetes, kifejezetten a szexualitásra he- 
lyezi a hangsúlyt. Evát persze a hiú dicsőség, a kapzsiság kísér- 
tette meg, amely nemcsak a pénzhalmozás vágyát jelenti, ha- 
nem azt is, hogy minden alkalmat megragadunk a felemelke- 
désre. Kiváltképpen az élvezet iránti vágy kerítette hatalmába. 
Ez alkalommal is a szavak megválasztásában jut kifejezésre az 
újabb értelmezés. Minek esett áldozatul Ádám szelleme? A csá- 
bításnak. Illecebrae. Persze csábításból is van sokféle, de ez a 
latin szó a szellem számára mindenekelőtt a nemiség hívását 
idézte. Mi csábít bennünket a vétkezésre? , A buja gondolatok." 
Őrizkedjünk a , kéjes bujaságtól". A 9. század kolostoraiban 
mindenki értette: a bűn az asszony, a nemiség pedig a tiltott 
gyümölcs. 

A 12. századi szövegmagyarázók közül Hugo hivatkozik 
Raban Maurra. A többiek a bűnös felelősségéről való elmélke- 

déseikben Szent Ágostont követik. Robert szerint például Isten 
az embert egyenesnek (rectus) teremtette. Mit jelent az egye- 
nesség? Azt, amikor a felsőbbrendű szellem irányítja a testet, 
amikor a racionalitás közvetít Isten és a test között: ezzel Isten- 
nek engedelmeskedik, a testnek parancsol. A bűn tehát a ter- 
mészetes rend felborulása, az, amikor a szellem odáig alacso- 
nyodik, hogy aláveti magát a testiségnek. És Robert itt a nő 
szerepét vizsgálja. Érzéki lenne? Eredendően nem, inkább vaga, 
azaz labilis, ingatag, akinek , tévelyeg a teste és a szeme", aki 
az Édenkertben bolyong, és kíváncsian körbetekint. Hallgatott 
a kígyóra, aki megszólította. Hogyan hihette el, hogy egy kígyó 
beszélni tud? Valójában Éva azt hitte, hogy a kígyó által valami 
szellem szól, amelyet ő isteninek tartott. Elámult, mint annyi 
nő, aki hagyja, hogy hamis szavak lépre csalják. Az asszonyok 
ugyanis léhák. És álnokok is. Amikor a kígyónak válaszolt, Éva 
kiforgatta Isten szavait, nem beszélt a tudás fájáról, hanem 
csak arról, amelyik , a kert közepén áll". Végül is, adván a gyü- 
mölcsből férjeurának, tulajdonképpen nem csábította el, nem 
akarta elhitetni vele, amit ő maga elhitt. Egyetlen szó sem 
hangzik el. Mozdulattal kifejezett parancs volt, imperendo. 
A nők mind parancsolóak. Éva arra kényszerítette a férfit, hogy 
inkább az ő hangjának engedelmeskedjék, mint Istennek. Itt 
van a női csalás, az imperium abusivum, importunitas, ami 
tűrhetetlen. Ez a parancsolni vágyás Éva második bűne. Mert 
kétszeresen vétkezett, Isten ellen és a férfi ellen. Ezért kétsze- 
resen bűnhődött, hiszen Ádám büntetése csak a fizikai fájda- 
lom, Évának viszont alá kell vetnie magát a férfi uralmának. 
Ez az oka annak, hogy a bűnbeesés után az asszonynak nem- 
csak a szeméremtestét kell eltakarni, mint a férfinak, hanem a 
fejét is, ezzel mutatva a nő kettős szégyenét: altestének hevét 
és , parancsoló vakmerőségét". Ebben a kommentárban a Ge- 
nezis sorainak olvasata a női természet árnyoldalai elleni vád- 
beszédbe torkollik: ezeknek a férfiak az áldozatai. A vád eny- 
hébb formában Andrénál újra megjelenik: a kígyó azért az asz- 
szonyt szólította meg, mert , egyszerűbbnek", kevésbé agya- 
fúrtnak ítélte, aki elhiszi, hogy a kígyó beszélni tud. Mind- 
amellett ez a vád ugyanilyen hévvel Petrus Comestornál is 
felbukkan. 

Abélard értelmezése magasan kiemelkedik a többi közül. 
A férfi Isten képmása, az asszony csupán hasonlatos hozzá. 
A férfi közelebb van Istenhez, tehát tökéletesebb; uralmat gya- 

korol a nő fölött, akárcsak az összes többi teremtmény fölött; 
bölcsessége több méltósággal ajándékozza meg; azonkívül gyen- 
gédebb is, mert szereti azt a lényt, akit vezetnie kell. Követke- 
zésképpen: 1. A kígyó nem őt próbálta meg elcsábítani. 2. Az 
Éva iránt érzett szerelme miatt fogadta el az almát, amelyet az 
asszony nyújtott felé, hogy ne , szomorítsa el" (ez a megfogal- 
mazás Szent Ágostontól ered: , Ádám nem akarta őt elszomortí- 
tani, azt gondolván, hogy ha Éva elszakítva érezné magát az ő 
szellemétől, az ő gyöngédsége nélkül elpusztulna"), valamint 
azért, mert túlbecsülte az isteni könyörületességet. A sértést 
enyhének gondolta, annál is inkább, mert nem rosszakaratból, 
hanem szeretetből követték el. 3. , Hogy Istent odaadóbban 
szerette, mint az asszony, azzal ki ne értene egyet?" Az asszony 
nem szerette Istent, hiszen elhitte, hogy Isten kígyó képében 
szól hozzá, és becsapja őt. 

A 12. században a kereszténység nem annyira szertartás, elő- 
írások, mint inkább viselkedés, erkölcsi hozzáállás dolga. A lel- 
ki vezeklés elterjedése sürgetőbbé teszi a kérdést: Mi a bűn: 
Hol lakozik? Inkább a nőben, mint a férfiban, válaszolnak a tu- 
dós barátok: olvassák csak a Bibliát! Ádámot nem csábították 
el, ő nem fecsegett. Túl gyengéd volt társnőjével, nem akarta 
megbántani. Évát már nem vádolják gőgös büszkeséggel. A Szent 
Ágoston által feltárt káros hajlamok közül a második illik rá: 
az, hogy diadalmaskodik a férfi felett, ami a Teremtő akarata 
ellen való, de főleg könnyelműsége, gyöngesége, vagyis végső 
soron érzékisége sodorja a bűnbe. Az, hogy Évát mindenekelőtt 
buja mohóságból gyúrták, oly általánosan elfogadott nézet, hogy 
Hugo kivételével a korabeli szövegmagyarázók nem is tartják 
szükségesnek taglalását. A bűnbeesést a gyönyör utáni vágy 
idézte elő — ebben egyikük sem kételkedik. 

Ezzel megfordították azt az összefüggést, amelyet Szent 
Ágoston állapított meg a nemiség és a bűn között. Szent Ágos- 
ton a szexualitásban a bűnnek nem az eredetét, hanem a kö- 
vetkezményét látta. Amikor bűnbeesett, , a férfi teste felvette 
az állatok húsában található beteges és veszedelmes tulajdon- 
ságot, és a férfi testét elkapta a lendület, amely az állatokat pá- 
rosodásra készteti, hogy az elmúlást születés kövesse". A józan 
lélek elpirul ezen mozgások láttán, amelyektől a test tagjai iz- 
galomba jönnek. Felfedezi a szemérmet. A 12. század tudós 
szerzetesei nem felejtették el Hippo püspökének szavait. De 
csak azért nem, hogy rosszallásukat fejezzék ki amiatt — mint 

például Robert —, hogy ezeket a nemi szerveket feszítő , önkén- 
telen mozgásokat" oly kevesen tartják az , isteni harag" meg- 
nyilvánulásának, a libido büntetésének. Hogy oly kevesen ,,hál- 
nak együtt nemzés céljából". , Szinte mindegyiküket egyetlen 
ok vezérli: egy vágy kielégítésén való buzgólkodás, amely nem- 
csak az Istennek járó tiszteletet homályosítja el, hanem a nem- 
zésről való gondoskodást is." Hugo is úgy ítéli meg, hogy az 
égő vágy büntetés. Osztja ezt a véleményt Petrus Comestor is, 
aki így írja le a szexualitás elemi erővel történő kirobbanását a 
bűn elkövetése után: , A bujaság okozta mozgás természetes 
volt, csak éppen elfojtották, palackba zárták, mint a gyerme- 
keknél a serdülőkor előtt, és amikor megnyílt előtte az út, 
szabadon folyt, háborogni kezdett és hatalmas erővel zúdult, 
akár a patak..." 

Isten megbüntette Évát. Szent Ágoston Contra manicheos c. 
írásában azt javasolta, hogy az ítéletet , ne testi, hanem szelle- 
mi értelemben" értsük. , Fájdalmak közepette szülöd gyerme- 
keidet": a gyermekek - magyarázta — a jócselekedetek, a fájda- 
lom pedig az arra irányuló erőfeszítés, hogy ne tegyük meg azt, 
ami felé a ,hús akarata" hajlik. Utódai inkább szó szerinti 
kommentárját követik, ahol - kiemelvén Ádám kevélységét, 
aki Isten kérdéseire hallgatásba burkolózott, mivel nem volt 
elég , alázatos", hogy bevallja bűnét - a férfit és a nőt egyaránt 
vétkesnek ítélte, akik , nemüket illetve különbözőek, de gő- 
gösségükben egyformák". Évára mégis kétszeres büntetést 
szabott ki: egyfelől azáltal bűnhődik, hogy fájdalomban szül, 
hogy fájdalomban folytatja életet, mert bűne által a halál belé- 
pett testbe; másfelől azzal, hogy a férfi alávetettjévé válik. ,, Té- 
vedés lenne azt hinni -— mondja Szent Ágoston —, hogy az asz- 
szony a bűn előtt nem állt volna a férfi uralma alatt, hogy -felé 
forduljon-c, hogy szolgálja őt. De a sszolgálatc más jellegű volt. 
Nem rabszolgai szolgálat volt, hanem az, amit Pál apostol sze- 
rint a keresztények tesznek egymásért sszeretetbőle." A bűn 
előtt az alávetettség , szeretetből" történt; a bűn elkövetése óta 
azonban a nő helyzetének, státuszának , következménye". Az 
asszony görnyedezik ezen uralom alatt, de Pál apostol megtilt- 
ja neki, hogy e hatalom férje feletti gyakorlására jogot formál- 
jon. Ítéletével a sértett Teremtő alacsonyabb sorba süllyesz- 
tette Évát és leányait. , Nem a természet az oka annak, hanem 

a bűn az oka, hogy a nő férje személyében urat kapott, akit, ha 
nem szolgálnak ki, a természet még nagyobb romlásnak indul, 
és a bűn még súlyosabbá válik." 

Néhány szó különbséggel ugyanezt olvashatjuk Beda Vene- 
rabilis, Alcuin, Raban Maur műveiben: az asszony - mondja 
ez utóbbi - , hitvese hatalma alatt Istent félelemben szolgálja; 
őbenne nem megnyugvással, hanem rettegéssel örvendezik; ha 
nem vétkezett volna, a szeretet szent kötelékeiben egyesülne 
vele; csakhogy hitvesének uralkodnia kell fölötte, kordában 
kell tartania testének ösztöneit, és lImiként Abélard Héloise-t] 
a nőt a túlvilági élet adta megváltás felé kell vezetnie." Ha a 
nő nem vétett volna a fegyelem ellen, vele együtt uralkodna, 
, társként", ,szabadságban". 

A 12. században a bibliai történet harmadik epizódjához igen- 
csak szűkszavú magyarázatot főztek. Kivéve a liége-i Robert-t, 
aki jogtudósként értelmezte a szöveget. Bírája előtt Ádám ártat- 
lannak bizonyult, és védekezése nem csupán excusatióra, ha- 
nem megvádolásra (accusatio) is épült. Védőpajzs mögé bújva, 
támadásba lendül, Istent hibáztatja, szemérmetlenül rá hárít- 
ván a bűnért a felelősséget, felhánytorgatván neki, hogy ő ta- 
szította teherként Évát a karjai közé. Az asszonyt ugyanilyen 
önteltség és elbizakodottság vezérli, amikor kitérő válaszokat 
ad. Számára a büntetés háromszoros, , három ostorcsapás a női 
nemre", , mert a bűn mennyisége háromszor nagyobb a nőben, 
mint a férfiban": a nő hagyta magát elcsábítani; a gyönyört ke- 
reste, s megosztotta Ádámmal. Vagyis, bár közös büntetésük 
a halál, Isten a nőn , sajátos bosszút" áll. Mert az asszony azt 
hitte, olyanná válhat, , mint az istenek", és mivel Isten az élők 
istene, az asszony kiérdemelte, hogy a holtak anyja legyen. Ami 
bűnben fogant, bukásra ítéltetett, legyen az test vagy lélek, ha- 
csak Jézus, a Megváltó életre nem kelti. A testi fájdalom a testi 
gyönyör büntetése. , Altestében". Az örömök természetét ille- 
tően, amelyeket ez idő tájt a papság elítélt, nincs semmi kétség. 
Végül is az , alkalmatlankodásra hajlamos" asszonyok számára, 
akik rávetik magukat férjükre, a szolgaság a büntetés. Robert 
így magyarázza az , ő azonban uralkodni fog rajtad" sor jelen- 
tését. Az , uralkodás" erősebb, mint a , hatalom". Következés- 
képpen a férj még nagyobb befolyást képes gyakorolni hitve- 
sére, mint az apa a lányára. A házassággal az asszony helyzete 
csak rosszabbodik. Ugyanakkor Robert azt is hozzáteszi, hogy 
a , tiszta és hűséges" asszonyokat vagy nem, vagy csak nagyon 

ecnyhén büntetik. Ez megint csak a szexualitás területére való 
átcsúszás megnyilvánulása: amit a nőben szigorúan ellenőrizni 
kell, az hajlandósága a kicsapongásra és a házasságtörésre. 

Amikor Isten azt mondja: , megsokasítom terhességed kín- 
jait", a multiplicatio nem áldás, mint az első teremtéstörténet- 
ben a , legyetek termékenyek, szaporodjatok", hanem bünte- 
tés. , Az asszony annál többet szenved, minél termékenyebb. 
Minden fogantatás után jön a szülés, vagyis a fájdalom. Saját 
vére is kínozza. Ha teljesen egészséges, havibaja miatt szenved, 
ő az egyetlen állat, akire ez jellemző." Isten haragja miatt , szü- 
letnek mindazok az emberek, akiknek jobb lett volna, ha nem 
jönnek világra". Akiket véletlenül, akaratlanul nemzettek, a 
libido vak rohamaiban. , A szellem gőgjéből származik a test 
mértéktelensége, a test mértéktelenségéből pedig a fogantatá- 
sok gyakorisága." Minden asszony, még a legszentebb életű is 
—- kivéve az Istenanyát — , romlottságban", mocsokban fogantak 
és fogannak. Vagyis bűnben. Nem csupán az eredendő bűnről 
van szó, hanem arról, amelynek saját élvezet iránti vágyuk az 
oka, s ez a vágy az eredendő bűn következménye. Ádám és Éva 
ugyanis nem azért , háltak együtt" oly sokszor, hogy utódok 
nemzéséről gondoskodjanak, hanem hogy csillapítsák azt a bű- 
nös hevületet, amely emésztette őket. 

Hugo csupán néhány, azonban kivétel nélkül jelentős magya- 
rázó jegyzetet fűz mindehhez. Petrus Comestorhoz hasonlóan 
ő is úgy gondolja, hogy a büntetést nem a fogantatások meg- 
sokszorozódásában kell keresni. Ahogy a Kivonulás könyvé- 
ben (Exodus) olvashatjuk: , Átkozott legyen a meddő asszony"? 
A nőt a szülés szenvedéseivel bünteti Isten — azoknak a meg- 
termékenyüléseknek végén is, amelyeket a vetélések gyakori- 
sága, a gyermekkori halálozás kegyetlensége , haszontalanná" 
tesz, valamint a léleknek azzal a fájdalmával, amely a gyönyört 
követően mindannyiunkon erőt vesz. André, úgy látszik, ezzel 
teljes mértékben egyetért. Véleménye szerint egy asszonyt te- 
herbe ejteni , igazi boldogság". Szenvedünk fogantatás közben? 
, Inkább élvezünk, és nem is keveset." 

A 12. század legkiemelkedőbb tudós papjai tehát így viszonyul- 
nak Evához és az ő keserveihez. Éva tagadhatatlanul alsóbbren- 
dű, mint Ádám. Így határozott erről Isten. A férfit saját képére 
teremtette, az asszonyt pedig a férfi testének egy picinyke ré- 

széből, mint a férfi lenyomatát, vagy inkább annak tükörképét. 
Az asszony mindig csak Isten képének tükörképe. A tükörkép, 
mint tudjuk, nem képes önálló cselekvésre. Egyedül a férfi tud 
cselekedni. A passzív nő mozgását társa mozgása határozza 
meg. Ez a dolgok ősi rendje. Éva ezt forgatta fel, amikor Ádá- 
mot saját akaratához idomította. Ám Isten közbelépett, Évát 
rendre utasította, és büntetésképpen tovább fokozta a férfival 
szembeni alávetettségét. 

Erre a bizonyosságokra épülnek más bizonyosságok, ame- 
lyeket a bibliai szöveg olvasása is alátámaszt. E bizonyosságok 
segítik a papságot, hogy a világi társadalmat kirántsák a fertő- 
ből. Mivel a férfiak uralkodnak és cselekszenek, a reformátorok 
mindenekelőtt nekik sietnek segítségükre, két élesen elkülö- 
nülő csoportra osztva őket: az egyház embereire, vagyis a nem 
nélküliekre, valamint a szexussal rendelkezőkre. Az előbbiek- 
nek - ebbe a csoportba tartoznak a Teremtés könyvének ma- 
gyarázói is — hatalmas erőfeszítések árán sikerül csak tisztelet- 
ben tartani a számukra előírt önmegtartóztatás szabályát. Ne 
csodálkozzunk tehát azon, hogy Petrus Comestor, Robert vagy 
Hugo nyugtalanok ezek miatt a , zavaros indulatok" miatt, 
amelyeket maguknak is nehezükre esik egy bizonyos testré- 
szük esetében kordában tartani. Azon sem szabad csodálkoz- 
nunk, hogy - Robert-től eltekintve, aki Raban Maurt és Nagy 
Szent Gergelyt követte — a többiek nem tértek vissza a terem- 
tés első elbeszélésének ágostoni magyarázatához, ahhoz a rá 
jellemző módszerhez, hogy túllép a szexualizáció mítoszán, 
amelyet ő annak a konfliktussal teli viszony , képének" tekint, 
amely minden emberi lény bensejében ott lakozik a racionali- 
tás és az animális jelleg, a , szellem" és a , kéjsóvárság" között, 
és azt állítja, hogy a kísértés győzelméhez - mivel az az ördög- 
től való - szükség volt , a férfiban a nő képére és példájára 
(exemplum) működő rész" közreműködésére. Szerintük az is- 
teni törvények mindenfajta áthágásának forrásánál a szexuali- 
tás található. A test bűnei számítanak a főbűnnek. Képtelenek 
megállni, hogy az Édenkert fái alatt lejátszódó drámában ne 
az őket gyötrő vágy kitörését lássák. Ádámmal azonosulnak, 
akinek Éva az almát nyújtja. Mi volt tehát a tiltott gyümölcs? 
A női test, amely oly kedves és megindító, szemet gyönyörköd- 
tető látvány. Ők tudják, mint jelent a kísértés, s ezért Ádám- 
mal nagyon elnézőek. Arra törekszenek, hogy a férfi bűnössé- 
gét, és ezzel együtt saját bűnösségüket is kisebbítsék. Hogyan 

is lehetne ellenállni ennyi felkínálkozó asszony között? Arról, 
hogy a korabeli papság számára a nő a férfiúi vágynak kiszol- 
gáltatott tárgy, amelybe mint egy almába útközben belehara- 
punk, egy Raoul de Coggeshall nevű angol krónikás különös 
története tanúskodik. 1180 körül — meséli Raoul — Gervasius, a 
tilburyi kanonok, a reimsi érsek egykori asztalvendége a cham- 
pagne-i szőlőben sétált. Szembejön vele egy lány, aki megtetszik 
neki, , illendően" beszél vele a , buja szerelemről", és nyomban 
messzebbre merészkedik. A lány azonban leteremti, visszauta- 
sítja közeledését: , Ha elveszítem a szüzességem, elkárhozom." 
Gervasius lelkében ekkor egy világ dől össze. Hogyan lehetsé- 
ges, hogy valaki nemet mondjon neki? Ez a némber nyilvánva- 
lóan eszét veszítette. Eretnek, amolyan katarféle lesz; azok 
tartják úgy, hogy a közösülés az ördögtől való. Gervasius meg- 
próbálja jobb belátásra bírni a lányt, de hasztalan. Ekkor felje- 
lenti. A lányt letartóztatják. El is ítélik. A bizonyíték egyértel- 
mű. Máglyára küldik. 

A legnagyobb veszélynek - így vélekednek az általam vizs- 
gált tudósok - a nőtlen férfiak vannak kitéve. Az egyház embe- 
rei vagy a hozzájuk hasonlók, valamint az asszonyt nélkülöző 
lovagok. Három helyen keresendők azok az asszonyszemélyek, 
akiket arra készítettek fel, hogy elcsábítsák őket. Három vesze- 
delmes helyen, ahol a férfiembernek vitézül helyt kell állnia. 
Először is a városban, a hivatásosok által közkedvelt veszedel- 
mes kerületekben; róluk Hugo, André és Petrus Comestor egy- 
aránt azt gondolja, akárcsak rendtársuk, Pierre, a párizsi Notre- 
Dame kántora, hogy tisztséget teljesítenek, , mesterséget" űz- 
nek, szükséges, sőt üdvös hivatalt töltenek be, mivel minden 
vágytól hevülő férfiembernek szüksége van rájuk. A férfiak 
azzal, hogy szolgálataikat lecsillapodásuk érdekében megvásá- 
rolják, csak kisebb bűnt követnek el - állítják. Az igazat meg- 
vallva, alig jelentenek veszélyt az előkelő férfiakra, akik látszó- 
lag megvetik őket. E férfiakat a mezőkön hálózzák be, amikor 
— lovaglásaik során, mint a tilburyi Gervasius (Gervais) eseté- 
ben - pásztorlányokba botlanak. Ilyenkor nyakon csípik, , ma- 
gukhoz édesgetik" őket, ahogy a pásztoridillnek nevezett éne- 
kekben mondják. Ők pedig beleegyeznek, és el vannak ragad- 
tatva a szó mindkét értelmében: 

Bolondoztam vele, 
és semmi sem volt ellenére, 
hanem nagyon is akarta. 


Gyakrabban fordul elő persze, hogy a csábító gyümölcs otthon 
terem, a tágas nemesi házban, amely tele van , szabad asszony- 
nyal", akik rendelkezésre állnak, akiket a legcsekélyebb bűn- 
tudat nélkül meg lehet kaparintani: hiszen ez nem házasságtö- 
rés. Magunkévá tenni, vagy önkezükkel szerezni örömöt, egyre 
megy: a penitencia szerint ugyanolyan büntetést érdemel. Az 
ifjak számára a szolgálólányok jelentik a veszélyt, fivéreik szá- 
mára pedig azok a hajadonok, akiket a vendéglátás szabályai — 
ha hinni lehet a regényeknek - arra köteleztek, hogy az átuta- 
zó, kóbor lovagok rendelkezésére álljanak. Vagy — és ez nagyon 
súlyos vétek - a ház úrnője jelenti a veszélyt. A szentek életé- 
ben a hős ifjúkorában úgy szerepel, mint aki arra kényszerül, 
hogy ellenálljon a tüzes matrónák támadásának. Szent Bernát 
egyik életrajzában olvashatjuk, hogy abban az időben, amikor a 
chátillon-sur-seine-i kanonokoknál tanult, először éjnek év- 
adján, az ágyban érte támadás egy mezítelen lány személyében; 
becsusszant mellé, egy pillanatig mozdulatlanságba dermedt, 
aztán a tettek mezejére lépett, , tapogatott, izgatni próbálta" — 
nyilvánvalóan sikertelenül. Majd egy kastélyban, ahol megszállt, 
a ház úrnője ostromolta. Ő Józsefként ellenszegült ugyan, de 
hogy végre megszabaduljon tőle, kénytelen volt lármát csapni, 
és ezzel kiugrasztani ágyából a ház népét. Ilyenek az Évák, 
akikbe lépten-nyomon belebotlunk. 

A legbiztosabb védekezés, ha a férfi kiválaszt közülük egyet, 
és tartósan az ágyába telepíti. A házasság a legjobb védekezés. 
Az egyházi hatóságok a 12. században végre befejezik a házas- 
ság intézményének átalakítását, és elérik, hogy hetediknek fel- 
vegyék a szentségek közé. Kényes vállalkozás, mivel a házassá- 
gon belüli egyesülés testi jellegű, vagyis ha csak csekély mér- 
tékben is, de alkalmat ad a vétkezésre. Hogyan lenne képes az 
isteni kegyelem átadására? A tudósok a Teremtés könyvében 
találják meg az igazolást. A házasságot a Paradicsomban az Is- 
tenatya maga létesítette, és ez az egyetlen a szentségek között, 
amely ebben a kiváltságban részesült. Még azt is meglelik a 
szent szövegben, hogy mi alapozza meg a felbonthatatlanság 
elvét, mi igazolja a vérfertőzés tilalmát, és azt, hogy egyedül a 
nemzés mentesít a párosodás gyönyöreinek bűnétől. A Szent- 

írás tehát azt tanítja, hogy a házasságon belül az asszony a vi- 
szály szítója. Ha az asszony kerekedik felül, minden a feje tete- 
jére áll, és összeomlik. Így tehát a Szentírás maga is előírja; hogy 
az asszonynak szolgálnia kell urát, előtte alázatosnak kell len- 
nie; kijelenti, hogy nem elég az asszonyon , uralkodni", le is 
kell igázni, és Petrus Comestor a szüzesség elvételének brutá- 
lis módozatait ezen elkerülhetetlen szolgaság húsba való ke- 
gyetlen bepecsételésének jeleként értelmezi. Természetesen 
André is szerelemről beszél. De a kép inkább a dominatiót, 
kérlelhetetlen , uralmat", a férj , hatalmát" idézi. 

Végeredményben a papság Éva szavait, mozdulatait, az őt 
elmarasztaló ítéletet használta fel arra, hogy a nőkre hárítsa a 
bűn súlyát, s hogy a férfiakat megszabadítsa a bűn terhétől, 
ami a férfiakat természetesen arra késztette, hogy nyilvánosan 
leleplezzék az asszonyi természet fonákságait. Elég volt az ud- 
vart szemügyre venni, hogy felismerjék a feleség viselkedésé- 
ben azt a három bűnt, amelyet Ádám , társnője" az almafa sűrű 
lombjai alatt elkövet, és amelyek a bűnbeesést előidézték. Akár- 
csak Éva, ők is az ördöggel cimborálnak. Akárcsak Évát, őket 
is gyötri a vágy, hogy a férfit igájukba hajtsák. Akárcsak Éva, 
ők is élvezik a testi gyönyöröket. Boszorkányság, erőszak, pa- 
ráználkodás: emlékezzünk csak vissza, ezt a három bűnt osto- 
rozza oly elszántan Étienne de Fougöres. 

Az egyház emberei - akiknek tábora mind népesebb lett — a 
11. század végétől igyekeztek ezeket a bűnöket a női lélekből 
kiirtani, méghozzá azzal az elsődleges szándékkal, hogy a nők 
kártékonyságát enyhítsék, hogy lefegyverezzék őket, hogy sike- 
resebben védelmezzék a férfiakat. 1100 körül, amikor bűnbánó 
Mária Magdolna személyében egyesítik a tüzes szolgálólány és 
a Jézus szívének oly kedves nő alakját; amikor az egyiptomi 
Mária történetéről és más, megbánást tanúsító prostituáltak 
történeteiről lehet széltében-hosszában hallani, akik üdvözítő 
sanyargatásokba temetkeznek, még olyan nagy emberek is, 
mint Robert d"/Arbrissel, Pierre Abélard vagy Guillaume Firmat 
házasságukban csalódott asszonyokat tereltek a helyes útra, az 
olyan lányokat pedig, akik nem szándékoztak férjhez menni, s 
akiket ezért szajháknak tartottak, megvigasztalták, és — nehogy 
bárkinek árthassanak — kolostorba zártak. Később az egyház az 
előkelőek hitvesét ültette a gyóntatószékbe, először a legtisz- 
teletreméltóbbakat, a , szent asszonyokat", akiket a liége-i 
Robert emleget, s akik a földi hívságok között is példamuta- 

tóan ájtatos életet éltek. Vajon képesek lesznek-e a gyóntatóval 
beszélgetve tisztán megvizsgálni lelkiismeretüket, s megkülön- 
böztetni a jót a rossztól? Igen, adja meg a választ a Biblia. Hi- 
szen a két nem között nincs , lényegbeli" különbség, lévén a 
nő is értelmes lény. A teremtésről szóló elbeszélésben már ott 
vannak az asszony szellemi felemelkedésének a csírái. Az álta- 
lam vizsgált szövegmagyarázók közül a legkésőbbi, a Szent 
Viktor-apátságbeli André egészen odáig megy, hogy a férfiak és 
nők közötti egyenlőségről mint lehetséges jövőről beszél a bűn 
teljes kiirtása után. A Genezis elejének ilyen szorgalmas kuta- 
tása arra szolgált, hogy támogassa mindazokat az igehirdető- 
ket, akik azon munkálkodtak, hogy segítsék a szüzeket, hogy 
tiszták, az özvegyeket, hogy szűziesek maradjanak, a nemes- 
asszonyokat pedig, hogy maradéktalanul teljesítsék házastársi 
kötelezettségeiket. Éspedig szavakkal segítették őket. 

A NŐKHÖZ INTÉZETT LEVELEK 


A 14-15. században az egyház a tömegekhez szólt. Fennen és 
erélyesen, a városok főterén, portáik közelében, künn a réten, 
vagy azokban az újonnan épített templomokban, amelyeknek 
egyszerű, ám fényt árasztó architektúrája pontosan arra szolgált, 
hogy a hívek jól lássák a prédikátort és tisztán hallják minden 
egyes szavát. Ekkoriban híres emberek járták be egész Európát, 
és jövetelük híre a városban eseményszámba ment. Türelmet- 
lenül várt szentbeszédeik felrázták a népet, a kollektív vezek- 
lés heves hullámait váltották ki; elégették a haszontalan dísze- 
ket, ostorozták magukat. Az ördögre és a bűnösökre szórt átkok, 
a kiadott erkölcsi parancsok emléke megmaradt, és a tömegek 
Nyugaton éppen ettől váltak fokozatosan kereszténnyé. Talán 
nem túl merész dolog, ha azt a nagy felfordulást, ami a hívek 
lelkiismeretében végbement, s amit a prédikáció fellendülése 
váltott ki, a mai tömegkommunikáció hatásához hasonlítjuk. 
Valójában ez a fellendülés már jóval korábban, a 11-12. század 
fordulóján kezdődött, amikor a klérus legkiválóbb tagjai elha- 
tározták, hogy úgy fognak élni, ahogyan Jézus első tanítványai, 
vagyis hozzájuk hasonlóan ők is terjeszteni fogják az Evangéli- 
umot a világban. Már nem érték be a hívek előtt bemutatott 
liturgikus szertartásokkal. A hívek számára is érthető nyelven 
kezdtek szólni, arra buzdítván őket, hogy jobban viselkedjenek 
és kövessék az evangéliumi tanítást. Mégis több mint egy év- 
századnak kellett eltelnie, hogy a tanításnak ezt a módját az 
egyházmegyékben bevezessék. Ennyi időre volt szükség ahhoz, 
hogy állandó csoportok kialakuljanak, hogy kitapasztalják, mi- 
lyen eszközökkel lehet felkelteni a hívek figyelmét, és megszü- 
lessen az a közeg — a város — amely kedvez az üzenet terjeszté- 
sének. Észak-Franciaországban a 12. század végére tesz szert a 
város komoly előnyre a vidékkel szemben, és éppen ekkor je- 
lennek meg az első dokumentumok, amelyek különböző pré- 
dikációs mintákat tesznek közzé. 

Persze hébe-hóba már jóval azelőtt is olvashatóak voltak 
olyan beszédek, amelyeket az egyházi emberek a nőkhöz intéz- 
tek. Főleg azokban a levelekben, amelyeket a papok nőknek 

írtak; ezek a levelek fennmaradtak, hiszen jelentős irodalmi 
emlékeknek számítottak. Szerzőjük gondosan válogatta meg a 
latin szavakat, és a retorika szigorú szabályai szerint rendezte 
el őket úgy, hogy végül a szavak ritmusa révén jött létre a fenn- 
költ ékesszólásra jellemző dagályos stílus. Ilyen episztolákat 
ugyanis nem azért írtak, hogy bizalmasan közöljenek valamit, 
hogy címzettjük nyugodt és csöndes magányban olvassa. E le- 
velek azért születtek, hogy a címzett összesereglett háznépe 
előtt fennhangon elszavalja, hogy másutt is felolvassák, s hogy 
visszhangja fokozatosan eljusson mindenkihez. Ezek a levelek 
nyilvánosak voltak. Másolták őket. Levélgyűjteményként a 
könyvtárak polcain a klasszikusok mellett foglaltak helyet. 
Mivel így adták ki őket, mi is megismerhetjük a leveleket, 
amelyek egyben prédikációknak is tekinthetők. Pontosabban 
kis prédikációk", ahogyan az egyik levélíró, Adam perseigne-i 
apát nevezi őket. Tele van aggodalommal: latinul ír, biztosan 
meg fogják érteni? , A világiak nyelvén írtam volna neked - 
vallja meg a chartres-i grófnénak -, ha nem tudnám, hogy meg- 
érted a latinul írottakat is." Ezt követi egy jó tanács: , Ha olyas- 
mire bukkansz, aminek megértése számodra nehéz vagy fárad- 
ságos, ott van a közelben a hűséges káplán, ő majd elhárítja a 
nehézségeket." Egyébként egy másik levélben Adam - egy hölgy 
kérésére, akivel szintén levelezett — lemásolja egyik prédikáci- 
ója szövegét, amely egy , apácaközösség" előtt valóban elhang- 
zott , lelki épülésükre". 

Hatalmas az anyag. Válogatni kell belőle. A levelek többsé- 
gében kizárólag politikáról, intézményekről, pereskedésről esik 
szó. Azokat választom ki és mutatom be, amelyek a lelki épü- 
lést szolgálják, a lelki vezetést mutatják be, s igyekszem kihá- 
mozni belőlük azt a képet, amelyet a 12. században a papság 
alkotott a nemesasszonyokról, azokról a bűnösökről, akiket 
kötelességüknek éreztek kirántani a gonosz karmai közül. Ne 
feledjük persze el, hogy a levelek legmélyén rejlő mondanivaló 
már torzítva jut el hozzám. Részben az irodalmi kifejezés 
szabályainak, részben pedig az udvariasságnak, annak a figye- 
lemnek köszönhetően, hogy a levél címzettjében, aki minden 
esetben előkelő hölgy, a tartalom ne keltsen megütközést, sőt, 
ha lehet, inkább hízelgő legyen a számára. Valójában a törté- 
nész megint a társadalmi és kulturális hierarchia legmagasabb 
fokán állókat látja csak: az összes jóra való buzdítás valamely 
előkelő személyiségtől — püspöktől vagy apáttól - származik, 

és akik hallgatják őket, javarészt előkelő, , nemes vérből való" 
asszonyok, , királyi mag által nemzettek", az egyházi vezetők 
által kiváltságosnak tekintett hívek. 

Azok, akik hozzájuk intézik szavaikat, úgy vélik, hogy , a női 
nem nincs megfosztva a mélyebb dolgok megértésétől", hogy 
ők sem csupa érzékiség, hogy olykor , élénk szellemi Írisses- 
ség, sőt elegancia és erkölcsi bátorság" található bennük. Ezt 
mondja Hugues de Fleury Adélnak, Blois grófnőjének, Hódító 
Vilmos leányának, a Loire-vidék egyik legelőkelőbb asszonyá- 
nak, akihez a 12. század elején a környék minden fennkölt 
szelleme odafordult. Ezek a férfiak azonban e csak félig őszinte 
engedmény dacára mind meg vannak győződve arról, hogy a nő 
alacsonyabb rendű. A női természetet szerintük két jellegzetes 
vonás határozza meg: először is az infirmitas, a gyöngeség, aztán 
pedig az érzékiség hatalma, amely lefelé húzza őket. Ha egy 
nőben erőt fedeznek fel, vagy a három másik alapvető erény: 
megfontoltság, igazságosság, mértékletesség egyikét - ami né- 
ha előfordul -, ez a kivételes kedvezmény szerintük a gondvi- 
selés jótéteménye, Isten ajándéka, aki a nőkbe egy kis férfiassá- 
got is belecsempészett. Yves, chartres-i püspök Matild angol 
királynőnek akar tetszeni. , Isten férfias erőt helyezett asszo- 
nyi kebledbe" - mondja. Szent Bernát apácáknak ismételgeti, 
hogy kétségkívül nehéz virtust, lelkierőt találni a férfiakban, 
ám jóval ritkábban fordul elő a , törékeny" nőben. És minél 
fiatalabb - teszi hozzá —, annál törékenyebb. Az öregedés eny- 
híti a velük született erőtlenséget, ráadásul szerencsésen elhal- 
ványít egy gyanús női sajátosságot, a szépséget. 

A papok ebből arra a következtetésre jutnak, hogy az asz- 
szonynak állandóan a férje gyámsága alatt kell maradnia. Nem 
helyénvaló, hogy a világi hatalmat saját maga gyakorolja. Ha 
mégis úgy adódik, mert férje távol van, mert háborúzik vagy 
elhalálozott, akkor arra kényszerül, hogy kezébe vegye a hata- 
lom gyeplőjét -— ez történt Jeruzsálem királynője, a megözvegyült 
Mélisende esetében. Szent Bernát a neki küldött vigasztaló le- 
velében ezeket a szavakat adja szájába: ,nő vagyok, testem 
ennélfogva erőtlen, szívem állhatatlan", a feladatok, amelyek- 
kel meg kell küzdenem, , meghaladják erőmet és tudományo- 
mat". Az asszonynak le kell győznie természetét, fájdalmas 
átalakuláson kell keresztülmennie, férfivá kell válnia. Egyfajta 
megtérés ez: a nő nemet cserél. Az egyházi főméltóságok buz- 
dítják őket: , Meg kell mutatnod a nőben lakozó férfit, a hatá- 

rozottság és az erő szellemében kell teljesítened a feladatot", 
arról a határozottságról és erőről van szó, amellyel a nők a pa- 
pok szilárd meggyőződése szerint általában nem rendelkeznek. 

Arról a meggyőződésről, hogy a nemesasszony az ördög tá- 
madásaival szembeni ellenállás érdekében nőisége elfojtására, 
férfias tulajdonságok felvételére kényszerül, Hildebert, Le Mans-i 
püspök Adélhoz, Blois grófnőjéhez írott levelei tanúskodnak. 
Az első levél írásakor Adél férje még életben van ugyan, de hosz- 
szú, tengerentúli keresztes hadjáratban vesz részt. A grófné 
állja a sarat. Igazgatja a fejedelemséget, nem minden nehézség 
nélkül ugyan, de mégis illőképpen. Mindez valóságos csoda. 
Ennyi értékes tulajdonság egy nőben , a kegyelem, s nem a ter- 
mészet ajándéka". A Mindenható különleges segítsége nélkül 
nem lettél volna képes , dicsőséget hozni nemed számára", még- 
hozzá két módon: , amennyiben szépséged dacára szűziesen 
élsz..., valamint azért, mert grófi hatalmad gyakorlása közben 
kegyelemmel jársz el". Kettős győzelem a nőiesség felett. Győ- 
zelem a nők csábítási képességén, amely a , szemérmetlenség" 
felé vezeti őket, és az őket emésztő hatalomvágyon, amely - 
amint a parancsolásra alkalmuk nyílik - , kegyetlenné" teszi 
őket (crudelitas: Lambert ardres-i plébános ugyanezzel a szóval 
illette Gertrúd, a várúrnő gonoszságát, akit nem szeretett). 
Adél tehát azért győzött, mert személyében az ellene támadást 
intéző gonosz erők férfival találták magukat szemben. Amikor 
megkapja Hildebert harmadik levelét, amelyet a többi effajta 
írásműhöz hasonlóan nyilvános olvasásra és kommentálásra 
szántak -— hogy ne csak ez az egyetlen asszony, hanem az ösz- 
szes rangjabeli hölgy okuljon belőle -—, Adél már özvegy volt. 
Visszavonultan élt egy kolostorban. A főpásztor ekkor azt a 
boldogságot ünnepli, amelyben az asszony immáron részesül, 
mert a király , ölelése" kedvéért elhagyta egy lovag, egy hűbé- 
res, egy szolgaember fekhelyét. Egykor férfihitvese volt, most 
Istené. Nem kell új ura megvetésétől, eltaszításától tartania 
pusztán azért, mert már nem szűz, és mikor még az volt, a fér- 
fit részesítette előnyben Istennel szemben, a lovagot az uralko- 
dóval szemben. Jézus sok olyan nővel egyesül, akiket férjhez 
adtak, tehát beszennyeződtek. Mégis magához veszi és megter- 
mékenyíti őket; ötvenedik életévük után a férfiak hitvesei már 
nem hoznak gyermeket a világra, Jézus társai azonban tovább- 
ra is világra hozzák azokat a jócselekedeteket, amelyekről Szent 
Ágoston beszél. Ezen a ponton a püspök megnevezi, mi az oka 

Iva és a többi asszony alacsonyabbrendűségének: egyfelől az a 
hiány, amely a női nemet sebezhetőbbé teszi, másfelől a testi 
örömök kedvelése. , A test és az asszony, kettős tökéletlenség 
. hangoztatja Hildebert de Lavardin —, olyan párosítás ez, amely 
visszatart az élvezetekről való lemondásról", eltérít az isteni 
igétől, , amíg az öregség ki nem oltja a tüzet, amely a testből és 
az asszonyból ered", és ez az özvegy, közeledvén ahhoz a kor- 
hoz, amikor a női bájak könyörtelenül elhervadnak, ezt hallja: 
, Ha érzed, hogy a benned lévő asszony felizzik, és újból eszte- 
lenségek felé akar repíteni", védekezz. Vértezd fel magad állha- 
tatossággal. E férfiúi erény annál erősebb a nőben, minél kevés- 
bé nő. Legyőzni önmagukat: az egyház elsősorban ezt várta a 
nemesasszonyoktól. 

A legtöbb nő, akinek a 12. században az egyháziak írtak, apáca 
volt, akik maguk is hitvesek, Jézus hitvesei, s ha a levél szer- 
zője szerzetes, apát vagy egy kolostori közösség feje, a levél 
gyakran akár szerelmeslevélnek is tekinthető. Dilectio, a lélek 
nekibuzdulása, természetesen nagyon letisztult változatban, 
, az isteni szeretetben való egyesülés" formájában. Ez a caritas 
dicsérete, azé a szelíd és elsöprő erejű köteléké, amelynek az 
isteni szándék szerint az volna a feladata, hogy biztosítsa az em- 
beri nem összetartó erejét, az embereket egyesítse az angyali 
seregekkel, és a világegyetem minden alkotóelemét egyetlen 
tökéletes rendbe gyűjtse. Levelében tehát a férfi behódolást szín- 
lel a nőnek, vagyis az ő kifejezésével élve , úrnőjének", és a 
hölgy valóban annak nevezhető, hiszen apácaként urával lépett 
házasságra. Ily módon az udvari szerelmi játékokban a szoká- 
sos magatartás, a fennen hirdetett érzelmek, a kiválasztott sza- 
vak alig különböznek a szeretőéitől. Legmeglepőbb a hasonló- 
ság abban a két levélben, amelyet Szent Bernát 1135 körül írt 
Ermengarde-hoz, Bretagne grófjának özvegyéhez, aki akkor már 
apáca volt; mindkét levél ömlengésbe fullad, a szívek szövetsé- 
gét dicsőíti, azt a kölcsönös, kimondhatatlan szerelmet magasz- 
talja, amelyet , Isten szelleme — mondja a clairvaux-i apát — be- 
leégetett lelkem legmélyébe". Igen, a szerelemről beszél. 
Amikor azonban a püspökök a kolostori magányukba zár- 
kózó apácákhoz szólnak, kevésbé költőiek, és igyekeznek min- 
denkit emlékeztetni arra, hogy ők uralkodnak - igaz, atyáskod- 
va, de kemény kézzel - azok felett, akiket nem úrnőiknek, 

hanem nővéreiknek vagy még gyakrabban leányaiknak nevez- 
nek. Helyzetük valóban egy apáéhoz hasonlítható, akinek vál- 
lalt kötelezettsége, hogy eladósorba kerülő lányát kiházasítsa. 
Ezeket a nőket, akik mind , elígérkeztek", rájuk bízták. A hit- 
ves ott fent, a mennyországban várja, hogy az asszonyok, ha 
már elég érettek lesznek, hozzá menjenek. Csakhogy még nem 
eléggé érettek. Kislányként kell tehát bánni velük, akik a kor 
szokásához híven már akkor eljegyeztek, mielőtt még eladósor- 
ba kerültek volna. A püspök kézben tartja őket. Terelgeti őket. 
Az út rögös és buktatókkal teli. Kitartás! Csak nem feladni, fő- 
leg nem megbotlani vagy elcsúszni! Mindig résen lenni, oda- 
figyelni a lélek legtitkosabb rejtekeire! Ne felejtsétek el -— szól 
hozzájuk például Szent Anzelm - hogy , mindegyikőtöknek 
saját angyala van, aki minden gondolatotokba belelát, minden 
cselekedeteket felügyeli, mindent feljegyez és mindenről be- 
számol Istennek. Ezért mindegyikőtök, drága leányaim, ügyel- 
jen szívének és testének rezdüléseire, mintha őrangyalotok testi 
szemével látna." Állandó megfigyelés. Egy másik lénynek az 
ember legmélyebb rétegeit fürkésző tekintete. Az angyal őrkö- 
dik, kémlel, s egyetlen szót se szól. A püspökök viszont sza- 
vakkal óvnak, ez a feladatuk. 

Az engedetlenségtől óvnak. Mindenekelőtt a testet elárasz- 
tó forróságtól, amely a húsból, a nemiségből indul ki. A nemi- 
ség jelenti a főpapok számára a legnagyobb gondot. Hogyan 
térhetnénk vissza a Paradicsomba, ahonnan őseinket kiűzték? 
A szűziesség által, válaszolja Yves chartres-i apát, akinek sze- 
mében Éva bűne nyilvánvalóan a test bűne. , Mindenekelőtt] 
el kell tiporni a nemiséget és a világi hívságokat, a testet pedig 
eleven ostyává kell változtatni", Hildebert, Le Mans apátja 
szerint ez a legfőbb parancs. A lányoknak áldozatul kell ajánla- 
niuk és el kell emészteniük a testüket. A parancs még szigorúbb 
formában hangzik majd. A nyájban a bárányok két csoportba 
sorolhatók. Egy részük , megismerte" a férfit. Ezek a kolostorba 
vonult özvegyek, mint Adél, Blois grófnője vagy Ermengarde. 
Némelyek boldogságra leltek férjük karjában, ez gyakran eszük- 
be jut, s az emléket nem sikerül elűzniük. Pontosan ebben rej- 
lik a veszedelem: , hallgatni a sziréneket", átadni magunkat az 
érzékiség ezen rohamainak, ezen fellángolásainak, amelyek 
Héloise-t is gyötörték; szemérmetlen ábrándozásokba merülni, 
vagyis eltávolodni az égi hitvestől. Ő elnéző és megbocsátó: 
azokat az asszonyokat is hitvesül fogadná, akik már elvesz- 

tették szüzességüket. De a világ összes férjéhez hasonlóan ter- 
mészetesen Jézus is jobban szereti, ha érintetlenek. A szüzesség 
a családok becsülete, ez adja a , jegyesek" értékét. Ezért is sze- 
retik a püspökök a szűz apácákat. Minden buzgólkodásuk felé- 
jük irányul. Csakhogy el ne veszítsék , kincsüket" ! 

Persze a püspökök azt is tudják - és sajnálatosnak tartják — 
hogy sokuk arról álmodozik, hogy a lehető leggyorsabban meg- 
szabaduljon ettől a kincstől. A kolostorban ugyanis legtöbbjük 
csupán átmenetileg tartózkodik, s menyegzőjére vár: sokukat 
már odaígértek valamelyik férfinak, aki tizenkét éves kora el- 
múltával, amikor már alkalmas a párosodásra, feleségül veszi. 
A női kolostorok épp erre valók, vagyis hogy a kiskorú meny- 
asszonyt megóvják leánysága esetleges elvesztésétől. Ezek a 
leánykák egymás után hagyják ott a zárdát; szép sorban, vidá- 
man menetelnek a hitves hálószobájába. Azok viszont, akiket 
szüleik nem tudtak ilyetén módon elhelyezni, otthon marad- 
nak és emésztik magukat. Főpásztoraik gondjukat viselik, igye- 
keznek azokkal a levelekkel megvigasztalni őket, amelyeket 
felolvasnak előttük, és amelyek apátságról apátságra vándorol- 
nak. Hogy újra bátorságot öntsön beléjük, Yves chartres-i apát 
arról próbálja meggyőzni őket, hogy az özvegyek és a feleségek 
sokkalta szerencsétlenebbek: ők , testük, a fájdalom forrásának 
gyógyíthatatlan romlottságát" siratják, míg a szüzek testi bé- 
kében, félelem nélkül, az angyalokéhoz hasonlítható derűs bol- 
dogságban pihennek. Ezek a szüzek — hangsúlyozza Hildebert -— 
Isten angyalaival együtt éneklik , a boldogság énekét, amelyet 
csak azok énekelhetnek, akiknek még sohasem volt testi kap- 
csolatuk". 

A szüzesség dicsérete, amely szüntelenül visszatérő téma, 
gyaníthatóan nem bizonyult elegendőnek ahhoz, hogy az el- 
hagyatottak szívéből és testéből kiirtsa a bűn csíráit, a bánatot, 
a keserűséget, a rossz példák nyomán rohamszerűen rájuk törő 
vágyat. Az örök szüzességet fogadók közül - akiket a püspök is 
megszentelt, és örök időkre ordójukba, az érdemek hierarchiá- 
jának legmagasabb fokára helyezett — néhányan, mihelyt lehe- 
tőségük nyílt rá, levetették a fátylat, hátat fordítottak a halha- 
tatlan hitvesnek, és szenvedélyesen egy másik, immár hús-vér 
férfi karjába vetették magukat, akinek hevét nyomban tapasz- 
talhatták is. Azon levelek egyikében, amelyeket én , körlevél- 
nek" neveznék, s amelyek azért íródtak, hogy az apácákat ilyes- 
féle , hitehagyás" elkövetésétől eltántorítsák, Szent Anzelm 

úgy tesz, mintha az egyik ilyen hitszegőre támadna. A nő állí- 
tólag fejébe vette, hogy úrnő lesz belőle, el is kötelezte, sőt már 
oda is adta magát. Na és aztán? Ezt a testi, teljes egészében vi- 
lági egyesülést miért ne bonthatná fel? Csak nyugodtan, még 
nem késő. Mindössze annyi szükséges, hogy megbánást tanú- 
sítson, világi hívságait sutba dobja, és újból olyan öltözékbe 
bújjon, mint Jézus jegyesei. Jézus hívja őt. Visszafogadja, és ha 
már nem szűz is, de még legalább szűzies életmódot folytathat. 
Persze nyilvánvalóan elbukott. De talán sikerül még magasabb- 
ra jutnia, mint sok szűzlánynak, , ha lemond a világról, ha meg- 
veti azt a férfit, aki bukásának okozója, s aki máris semmibe 
veszi, és el fogja hagyni, ha nem most, a jövőben minden bizony- 
nyal megteszi ezt". Különös jó tanács. 

Úgyhogy jobb, ha az apácák nem próbálnak szerencsét, nyu- 
godtan ott maradnak az akolban, éberen, s magukra kényszerí- 
tenek egy olyan életformát, amelynek révén a testi vonzalmak 
fokozatosan kialszanak bennük. Semmi szükség a fürdőre. Be- 
esett, könnyáztatta arc, a vezeklőöv által feldörzsölt bőr. És a 
klauzúra mint a kísértés elleni védőbástya. , Azért épültek a 
zárda köré falak, hogy azokat, akik szeretik a világot, ne fogad- 
ja be az a világ, amely elől a tőle menekültek elzárkóznak; hogy 
ne mutatkozzatok nyilvánosan, hogy testeteket ne tegyétek ki 
fertőnek. Ha engednétek beszivárogni mindannak szégyenletes 
visszfényét, amit a világban látnátok, veszélybe sodornátok szü- 
zességeteket." Kerüljétek a férfiakkal való társalgást. Örizked- 
jetek a világi személyektől, de a papi emberektől is. , Ha a leg- 
főbb büntetéssel sújtják a házasságtöréssel vádolt asszonyt, mert 
egy másik férfi felé fordult, vajon milyen büntetés vár majd arra, 
aki — megvetvén mennyei hitvesével a szűzies nászt — testével 
fejezi ki szerelmét valaki más iránt?" 

A püspökök egyébként elébe vágnak az eseményeknek, és 
azon fáradoznak, hogy az apácák kedvét elvegyék a házasság- 
tól. Házasélet? Minő csalódás, közli Hildebert de Lavardin egy 
női remetéhez írott levelében. A testeknek ez a találkozása, 
amelyet a szeretők olyannyira élvezetesnek találnak, , ez az 
egymásba gabalyodás, amelynek a nászágy a színtere, szégyen- 
letes és undort keltő". És mi a helyzet a gyermekekkel? Már a 
fogamzás pillanatában a fertő mocskában hempergünk, életü- 
ket kockáztatjuk, miközben világra hozzuk őket, majd jön az 
ezernyi különféle gond, a napi robotolás. Aztán ott van a férj 
is. Vajon tudják-e ezek a lányok, hogy a gyönge nőnek meddig 

terjed a tűrőképessége zsarnokával szemben? A termékeny asz- 
szony élete merő szorongás, a meddőt viszont a bánat emészti. 
Amíg szemrevaló, állandóan a gyanú árnyéka vetül rá, de mi- 
helyt elvirágzik szépsége, férje elpártol tőle. Hogy e férfi tetszé- 
sét elnyerje és megtartsa magának, kénytelen varázslatokhoz, 
a ,javasasszonyok" titkos praktikáihoz folyamodni. ,Nem 
becsmérlem a nászt - jelenti ki Le Mans püspöke -, de a pihe- 
nést jobban szeretem a fáradságos munkánál, a szabadságot 
pedig a szolgaságnál." Pontosan ezekkel a szavakkal dicsőíti 
Héloise a szenvedélyes szerelmet, az önzetlen odaadást. Csak- 
hogy itt a szándék egészen más. A szabadság a szüzesség. A há- 
zasság elutasításával a nő ura marad testének, nem köteles 
visszafizetni az , adósságot". Nem esik szégyenfolt a becsüle- 
tén. A test nyugalma, a béke, majd a boldogság, az igazi, az egye- 
düli tökéletes nász, a Jézus Krisztussal való egyesülés. A szűz- 
leányok előtt, akiket mind befolyásuk alá vontak, a püspökök 
egymással versengve csillantják fel ezt a káprázatot: boldogok 
a menyasszonyok, akik emelt fővel, tisztán közelednek a hit- 
ves felé, aki az égből ajándékozza meg őket szerelmével [itt 
amorról és nem dilectióról van szó]. A , királyi nyoszolyán" 
vár rájuk. Aztán magához öleli őket. 

Arnulf, Lisieux püspöke 1168 és 1181 között összeállított 
levélgyűjteményéből egyet emelek ki, egy vigasztalást, amelyet 
egy fiatal apácához írt. Ez az episztola is az egyesülésről szól, 
amely jelen esetben egy férfi és egy nő földi egyesülése, de ezt 
az egyesülést Isten kegyelme testiből szellemivé változtatta, és 
a megtalált Paradicsomba, az ártatlanság színterére helyezte 
vissza. A lány hétéves korában a két rokonság beleegyezésével 
Arnulf saját fivérének jegyese lett. Közelgett az idő, amikor a 
menyasszony és a vőlegény a nászágyban egyesül. A fiú meghal. 
Micsoda szerencsefia, jegyzi meg a püspök. Elsőként került fel 
az égi nyoszolyára. Ott készíti elő menyasszonya helyét. ,, A. Bá- 
rány nászára meghívott vendégként hamarosan annak szeme 
láttára fog párásodni, és felhőtlen örömet okoz számára az él- 
vezet." Meglepő triász. Aztán következnek a végtelenül forró 
szavak, az általuk felidézett kép durva, majdhogynem obszcén. 
Arnulf folytatja: Te is szerencsés vagy. Érintetlen lévén a szere- 
lem, amely benneteket összeköt, összehasonlíthatatlanul érté- 
kesebb. Majd következik egy elmélkedés a szerelemről, amely- 
ben párhuzamot von a kétféle szerelem: a , romlandó" és a , ro- 
molhatatlan" között. , A romlott test szenvedélyeiből született 

szerelem bármikor megromolhat. Amilyen elfojthatatlan kez- 
detben, olyan könnyen elillan, oly maradéktalanul, hogy gyak- 
ran gyűlöletbe fordul, a gyönyör pedig keserűséggé változik... 
Több jel is arra utal, hogy nem isteni szeretetből fakad." Míg a 
másik szerelem, miközben szétárad, meg is erősödik. , A cari- 
tasban az a nő, aki Jézus jegyese lett, nem követ el házasság- 
törést, ha továbbra is gyengéd érzelmeket táplál vőlegénye iránt, 
akinek testi ölelésétől megmenekült. Vedd őt körül továbbra is 
tiszta szerelemmel, és mindenütt őt kutatsd, de ne a tested lás- 
son, hanem a szíved, Isten nem féltékeny az ilyen szerelemre." 
Évreux püspöke úgy gondolta, ezt a tanulságot feltétlenül a 
szerelmes apácák tudomására kell hoznia, s tette ezt azzal az 
ürüggyel, hogy egy szegény teremtésnek segít megemésztenie 
bánatát, aki özvegy ugyan, de még mindig szűz; , kincsét" 

ég kegyelme folytán csodálatos módon megőrizte. 

Egészen 1180-ig a püspökök csak azzal a céllal írtak a kolos- 
torba zárkózott nőknek, hogy értelmetlen várakozásra sarkall- 
ják, tilailmakkal szembesítsék, hogy a szerelemtől megóvják 
őket. Majd épp ellenkezőleg: a szerelmet kívánatosnak tartják 
számukra, az olyan szerelmet, amelynek tüze - ha a menyasz- 
szony megjelenik égi kedvese színe előtt, aki maga is , tiszta- 
lelkű és rózsás arcú" -— lángba borítja a szerelmes asszony sápadt 
arcát, amely eddig a sóvárgó várakozástól beteges színűre hal- 
ványodott. Jézust egyszeriben valódi férfiként jelenítik meg, 
aki egész életükben társuk lesz. Már gyermekkorukban is a 
tejtestvérük volt. Ezentúl ő vezeti őket. Kövessék mindenüvé, 
egészen a Keresztig, s gyötörje őket a fájdalom, amikor sebei- 
nek szemlélésébe merülnek. Jézus mindenekelőtt ,,a szerelem 
kútja", ,azok egyetlen vigasza, akiket a szerelem gyötör", és a 
szóhasználat, a metaforák, amelyek közül elég sok az Énekek 
énekéből való, nem annyira a házaspár békés ragaszkodását, 
mint inkább a szeretők szenvedélyes kitöréseit idézik. Ilyenek 
például Adam perseigne-i apát levelei is; ezek a legtúlfűtötteb- 
bek közé számítanak. 

Adam, aki maga is pap volt, feltehetőleg Marie de Champagne-t, 
Aguitániai Eleonóra lányát szolgálta, tehát ismerhette Chrétien 
de Troyes-t és André-t, aki később Fülöp Ágost káplánja lett. 
Marmoutier-ban szerzetesnek állt, majd belépett a még zordabb 
erkölcsű cisztercita rendbe, végül 1188-ban, a Le Mans-i egy- 
házmegyében található Perseigne apátja lett. Hatalmas művelt- 
ségének és szavai erejének köszönhetően a társadalom legelő- 


274 


kelőbb köreiben is híressé vált. Oroszlánszívű Richárd gyónta- 
tójának választotta. A pápa azzal bízta meg, hogy próbáljon bé- 
két teremteni a francia és az angol király között. 1195-ben Ró- 
mában tartózkodik, és Joachim de Fioréval vitatkozik. Szoros 
kapcsolatban állt a párizsi prédikátor-körökkel, amelyek köz- 
ponti alakja Foulgues de Neuilly és Pierre le Chantre volt, így 
1204-ben részt vesz a negyedik keresztes hadjáratban, de ami- 
kor az kudarcot vall, a legfeddhetetlenebb erkölcsűekkel, pél- 
dául Simon de Montfort-ral együtt otthagyja a kereszteseket. 
Egészen 1221-ben bekövetkezett haláláig fáradhatatlanul tevé- 
kenykedett. Mivel gyönyörűen beszélt, és beszédeit mindenütt 
hallgatták, leveleit a kolostorokban és az udvaroknál egyaránt 
másolták és olvasták. Lássunk közülük egyet, amelyet egy Ág- 
nes nevű szűzhöz írt. A levél valójában homília, azaz egy olyan 
prédikáció szövege, amelyet Adam egy női apátságban tartott. 
Képzeljük el ezt a férfit, a szüzek koszorújában, tekintélyének 
tudatában, amint gondosan megválogatja a szavakat, a képeket, 
abból a megfontolásból, hogy a nők felhevültségét addig fokoz- 
za, mígnem azok eszüket vesztik, és mámoros őrjöngésben tör- 
nek ki. 

Ez a prédikáció az akkori szokást követve, a Biblia két sorá- 
ra épül. Az egyik, Máté evangéliumából vett részlet Jézus szí- 
neváltozásakor Péternek Jézushoz intézett szavait idézi: , Uram, 
jó itt nekünk!" Három tanítvány van jelen, Péter, János és Jakab. 
János jelképezi a szűziességet, Jakab az alázatot, Péter pedig — 
aki kiváltságos helyzetben van, hiszen Jézus a többiek fölé he- 
lyezte, hogy vezesse őket - a szeretetet. Adam azt mondja róla, 
hogy , a szeretet szerelmese", és neki, aki , a vőlegény barátja, 
a menyasszony védelmezője", kell közvetítenie, a házasságot 
megkötnie. A másik sor az Enekek énekéből való: , Majd el- 
alélt a lelkem...". Ez a homília igazi témája. Elolvadás, epeke- 
dés: a szerelem az egész testet átjárja, mint a láz, mint a gyul- 
ladás, melynek a vágy a gócpontja. Nyilvánvalóan a másik nem 
iránti vágy, a vágy iránti vágyakozás, mely önmagáért való; a 
hiány szülte, a várakozás meg fokozta hevét. Csillapíthatatlan 
szomjúság kínozza a lelket, ettől olvad el, de nemcsak a lélek, 
a gondolat maga is olvadozik , a tiszta szerelem iránti vágytól". 
Szomjúság, majd megrészegülés. , A szerelem ereje vagy bá- 
gyadttá tesz, vagy megrészegít", általa megmártózhatsz a leg- 
önfeledtebb örömben. , Uram, jó itt nekünk!" 

Hogy eksztázisba kerüljön, a szerelmes nőnek — vagyis az 

összesereglett szüzeknek mind, akik feszült figyelemmel hall- 
gatták és szívták magukba a lelki vezető szavait - ugyanazt az 
utat kell bejárniuk, mint a korabeli széphistóriák hősnőinek. 
A tűz itt is az egymásra villanó tekintetek, a másik szépségé- 
nek látványára lobban fel, majd jönnek a szavak, a levélváltá- 
sok, a kitáruló és ölelő karok, az egymásra tapadó ajkak, a csók- 
ban való eggyéolvadás. Végül — azt mondhatnám őszintébben 
és szemérmetlenebbül, mint a világi szerelmi költeményekben 
- az ágybéli gyönyörűségek következnek. Adam egy másik le- 
velében arra szólított fel egy apácát, hogy , ne féljen egyesülni 
hitvesével, és megízlelni a hitvesi ágy élvezeteit". Itt most mesz- 
szebbre megy: női közönségét beavatja a hálószoba titkaiba, a 
szeretett lény illatát árasztó , kis virágos ágy" felé tereli, amely- 
be a szeretett lény illata teljesen beivódott, hogy majd a , hit- 
vesi ágy rejtelmeiről", arról a gyönyörűségről, arról a bizonyos 
többről álmodozzanak, ami felett a szemérmes trubadúrok nagy- 
vonalúan átsiklottak. Adam viszont rátér ezekre ,a gyengéd, 
egyre hevesebb ölelésekre", a , csókok édességéről", a testi já- 
tékról, valamint az oblectare igét ragozva a gyönyörről beszél. 
A ,közösülés" gyönyöréről. Mezítelen női test összefonódva a 
mezítelen férfitesttel. És egy furcsa bekezdés: , Bebocsáttatván, 
a menyasszony egyre közelebb kerül az isteni döntés titkához, 
mivel mezítelen, tisztább már nem is lehetne, testi öltözékei- 
től és testi külsőségeitől megfosztva, hogy az ágyban nászra 
lépjen a romlatlan igazsággal." Kétségtelen, hogy a szóban for- 
gó , közösülés", noha igencsak mámorító, mégis teljes egészé- 
ben szellemi. , A lélek nagy örömmel szolgálja azt, akit szeret, 
méghozzá oly erősen, hogy mezítelenségét nem rejti el ártat- 
lansága mezítelensége elől", és a commixtio, amely a leplezet- 
len test felmutatását követi, természetesen , maradéktalan", 
,kimondhatatlan". De mégis, vajon milyen visszhangra leltek 
az efféle szavak e férfi nélkül élő nők lelkében és testében? Itt 
megy végbe az elolvadás, a cseppfolyósodás. Igen, a szív elolva- 
dása a , szerelem nagysága" által, , a szent szerelem tüzénél", 
amelyről az , odaadás könnyei" tanúskodnak. 

Minden együtt van tehát, ami az 1200-as évek táján egy csa- 
pásra feltárul: ami ezentúl századokon át a zárdák hálótermé- 
ben, a női remeték celláiban, a begina apácák házában zajlik, 
hogy milyenek is a , szent asszonyok" túláradó érzelmei, akik 
asszonyi természetüknél fogva eleve hajlanak a misztikus túl- 
csordulásokra. Mindazonáltal még egy, számomra sokatmondó 

eltérésre hívnám fel a figyelmet. Kissé tovább szőve a metafo- 
rát, Adam perseigne-i apát elmeséli az általa irányított lányok- 
kal való kapcsolatát. Amikor beszéde hatására a lányok eljutot- 
tak odáig, hogy átlépjék a menyasszonyi szoba küszöbét, onnan- 
tól fogva már nem prelatusként jelenik meg, aki a menet élén 
halad és irányít. Helyzete gyökeresen megváltozik, ő már a 
hölgy szolgálója. Akárcsak az udvari szerelemben. Annak szol- 
gálatába áll, aki végül Jézussal egyesül. Belépvén a hálószobába, 
egészen az Úr, az ő urának hitveseként, most már a nő uralko- 
dik Adam fölött, él újdonsült hatalmával. Olyannyira, hogy 
ezentúl Adam fordul Ágneshez segítségért. Védd a szolgáló ér- 
dekét a férjjel szemben, , mikor a leggyengédebben öleled őt 
magadhoz". Éjszaka, a ház legeldugottabb szegletében, mint 
Emma de Guines, amikor megkapta férjétől, simogatások for- 
májában a bántalmazott nők kegyelmét. Ez a felfogás az apá- 
cák imájának olyan erőt tulajdonít, amilyet néhány évtizeddel 
korábban egyedül Abélard ismert el. A nőket, az istenfélő nő- 
ket már úgy tekintik, mint akik képesek átsegíteni a férfiakat 
, az előszobából a nászágyba", ahová ők már a férfiak előtt bete- 
lepedtek. Ez a női sors javulására utaló legnyilvánvalóbb jelek 
egyike - ha egyáltalán léteznek ilyenek. Michelle Perrot, az 
Histoire des femmes (,, A nők története") kutatógárdája és jó- 
magam olyan jelentős dátumokat keresünk, amelyek ezt a tör- 
ténetet jól elkülöníthető részekre oszthatnák. A 12. század vé- 
ge kétségtelenül ilyen vízválasztónak tekinthető. 

Az egyházi főméltóságok gyakran írtak fejedelemasszonyoknak 
is, de eleinte elsősorban nem azért, hogy tanácsokkal lássák el, 
vagy hogy sóvárgásaikkal szemben óvatosságra intsék őket, ne- 
tán hogy lelküket irányítsák. A mértékletességre való felhívás, 
valamint az arra való figyelmeztetés, hogy ne éljenek meggon- 
dolatlanul nemiségükkel, a levelekben egyértelműen soha nem 
jelenik meg. Kimondatlanul rejlik benne a világi gyönyörök 
megvetésére intő általános, banális, gépies figyelmeztetésben, 
és az erkölcsi prédikáció nagyjából a társadalmi helyzetükből 
adódó kötelességek maradéktalan teljesítésére korlátozódik. 
A nagyasszonyokat arra intik, hogy ügyesen sáfárkodjanak a 
birtokukban lévő - különösen a férjük feletti — hatalommal. Az 
alkalmas pillanatokban használják vonzerejüket arra, hogy 
megpuhítsák a férfit, akinek feje a mellükön pihen, hogy el- 

lágyítsák, mérsékeljék durvaságát, a jó felé vezessék, a lelkére 
hassanak, fogékonnyá tegyék Isten szeretetére és félelmére, el- 
térítsék szívét a , rossz úttól", újra és újra előhozakodván a 
témával, akár alkalmas erre a pillanat, akár nem - mindez már 
a női nembe vetett bizalom, vagyis annak a jele, hogy a nőket 
már nem tartják annyira elvetemültnek. Szövetségesnek, hasz- 
nos személyeknek tekintik, akiknek az erényei hozzásegíthet- 
nek a férfierkölcs megjavításához. Az igazat megvallva a püs- 
pökök és apátok - akárcsak a széphistóriák szerzői és a költők, 
amikor műveiket fejedelmi rangú asszonyszemélyeknek aján- 
lották - főleg levelezőtársnőik közbenjárására számítottak annak 
érdekében, hogy a férjek kegyeit elnyerjék, s azok igazságot szol- 
gáltassanak, bizonyos kiváltságot vagy előnyt biztosítsanak szá- 
mukra. A hatalmasságok feleségeihez címzett levelek túlnyo- 
mó többsége valójában írásbeli kérvény, folyamodvány. 
Gondoljuk tehát azt, hogy az egyházi főméltóságok közöm- 
bösek a nők lelki üdvössége iránt? Szó sincs róla. A század ele- 
je óta az egyházi reform gyors elterjedése és az Isten valameny- 
nyi szolgájára kötelező önmegtartóztatási szabályok alkalma- 
zása miatti zavargásokkal, valamint azzal a társadalmi problé- 
mával szembesülve, hogy a papok hajdani élettársai, akik most 
az utcára kerültek, bizony segítségért kiáltottak, sokan — mond- 
hatni valamennyiük —- azon munkálkodtak, hogy az előkelő 
nemesekkel és nemesasszonyokkal elfogadtassák a házasság új 
alapjait, míg mások, mint például Hildebert de Lavardin, majd 
később Étienne de Fougéres tanakodtak: Isten vajon milyen he- 
lyet szán a nőknek a szellem rendjében. Lelkipásztori tevékeny- 
ségüket igyekeztek úgy irányítani, hogy a nemesasszonyokat a 
helyes úton tartsák. Ám a reform a női szerzetesség hirtelen 
elterjedését hozta magával. A papok tehát úgy érezték, először 
a kolostorok szűz vagy özvegy apácáit kell megleckéztetniük, 
majd - mint például Yves, Chartres püspöke - azért fordultak a 
, férjezettek" felé, hogy közbenjárásukat sürgessék: vegyék rá 
férjüket az új szabályok tiszteletben tartására. Egyfajta vissza- 
fogottság nem engedte, hogy többet mondjanak azzal a bűnnel 
kapcsolatban, amelynek elkövetése a hitvesi szerepből adódik, 
mindahányszor a férfi, akihez a feleség tartozik, bemegy a há- 
lószobába. Hincmar reimsi érsek már a 9. században úgy vélte, 
hogy az egyház embereire nem tartoznak az efféle ügyek. Ami- 
kor a házasság egyre zártabbá vált, a püspökök természetesnek 
tartották, hogy -— amennyiben a férj jelen volt, ha háború, za- 

rándoklat vagy a halál nem szólította el — ő felelős hitvesének 
cselekedeteiért és lelki üdvéért. A 12. század legvégén ez a 
visszafogottság szertefoszlott. Mindez Adam perseigne-i apát 
leveleiből is kiderül, abból a három episztolából, amelynek 
címzettjei igen előkelő hölgyek, hiszen mindháromnak királyi 
vér csörgedezik ereiben: Perche, Champagne és Chartres gróf- 
nőjéről van szó. 

Adam az ő barátjuk, s ezt a barátságot , újfajtának" nevezi. 
Ne úgy értsük ezt, hogy új keletű, hanem úgy, hogy a szerző 
szókimondása, őszintesége miatt ez a kapcsolat merőben eltér 
azoktól a formális kapcsolatoktól, amelyek ez idáig egyház 
emberei és férjes asszonyok között kialakultak. Az apát ezt az 
érzelmi köteléket használja fel arra, hogy tanítását a kolosto- 
rok falain kívül, az udvarokban is terjeszthesse. Ahová szemé- 
lyesen megy el. Ahol beszél. Azon a két napig tartó , tanácsko- 
záson" is, amelyet Chartres grófnőjének kérésére ő vezetett, 
nem kettesben az úrnővel, hanem a ház összes asszonyának, 
valamint azoknak a vendégeknek a gyűrűjében, akik más ud- 
varokból sereglettek ide az ige hallgatására. De írásban is irá- 
nyítja a lelkeket. Például a rövid prédikációk gyűjteményével, 
amelyet Blanche de Champagne-nak küldött. Azzal a három 
levélkével, amelyet állítása szerint rendelésre írt: , Ezeket a le- 
veleket te kérted tőlem, hogy azok az örök dolgok kívánására 
ösztönözzenek téged." Ezek a levelek, amelyeknek tartalmával 
a fejedelmi rangú asszonyok megismertették társalkodónőiket 
és a kevésbé előkelő feleségeket, voltaképpen az asszonyok 
szellemi érdeklődésének kielégítésére szolgáló válaszok. 

A válaszokat természetesen az adott esetre alkalmazták. 
E szent életű asszonyok mind gazdagok. , Gyönyörökben" él- 
nek, miközben ajtajuk előtt szenvednek a szegények. A gazdag- 
ságuk törvényes, és erre a gazdagságra szükségük is van, mert 
így élhetnek rangjukhoz méltó módon, s gyakorolhatják hatal- 
mukat, , amint azt előkelő származásuk megkívánja". A szó- 
noklat ismét a hagyományos témákhoz nyúl: hogyan használ- 
juk jámborul ezt a hatalmat, hogyan nyerjük el Isten tetszését 
a fényűző udvartartás közepette, a lekötelezettek és talbonyalók 
tömegétől körülvéve. Újra megjelenik az alázatosságra és a Vi- 
lági gyönyörök megvetésére intő felszólítás. A prédikáció mind- 
amellett emelkedettebbé vált. Bár a hercegnők még férjük ha- 
talma alatt élnek, azt már nem várják el tőlük, hogy befolyá- 
solják őt, hogy a párnán, suttogva, a szerelmes ölelések köze- 

pette közbenjárjanak nála. Adam semmit sem kér sem önma- 
ga, sem pártfogoltjai számára. A lélek üdvösségéről egy olyan 
embernek beszél, aki felelős önmagáért, aki felelős legrejtet- 
tebb cselekedeteiért. Arra szólít fel, hogy a birtoklás ne legyen 
birtoklás. Nem arról van szó, hogy mindentől fosszuk meg ma- 
gunkat, mert ez nem lenne helyénvaló, hanem hogy utasítsuk 
el a fényűzést, és egyszerű, szerény életet éljünk. Szerinte a fe- 
lesleges dolgok jelképe, amelytől meg kell szabadulni, az uszá- 
lyos ruha. Ez ugyanis , elnőiesíti" a mai nőket, szégyenlős róká- 
vá változtatja őket, kidomborítja, ami zavaró a női testben, ez 
a ruha a tisztátalanságba hajló testiség tehetetlenségét, a hiú- 
ságot, mindazt a harácsolást jelképezi, amelynek előidézője a 
földesúri hatalom. A rengeteg felesleges szövetnek arra kellene 
szolgálnia, hogy a szegények mezítelenségét takarja el, ehelyett 
maga is felsöpri a nyilvános helyek piszkát, s ezáltal éppúgy 
beszennyeződik. A nagy gazdagság közepette illik elgondol- 
kodni a társadalmi egyenlőtlenségen. A túlzott bőségben való 
tetszelgés már önmagában is súlyos bűn. Ha a gazdagok nem 
áldoznak semmit a szegények megsegítésére, az elítélendő; kü- 
lönösen, ha a bűn még azzal is súlyosbodik, hogy a vagyont 
nem becsületes úton szerezték, például hogy visszaéltek hatal- 
mukkal, nevezetesen az adókivetés jogával: az adózás mint a 
modern idők újdonsága, éppen ekkoriban kezdett súlyos terhe- 
ket róni a népre. Meg kell óvni - mint ahogyan ezt a királyok 
teszik — az özvegyet és az árvát, nem szabad őket adókkal agyon- 
terhelni. Nem szabad elrabolni a nyomorultak javait a komé- 
diások, a kilovaglások pénzelésére, vagy arra, hogy teliaggassák 
mindenféle cicomával , a testnek nevezett éjjeli edényt". Az 
első téma a földesúri kizsákmányolás megregulázása a lemon- 
dás szellemében. Itt a látványos magatartásfajtákról van szó. 
Adam alaposan el is mélyed ebben. 

Az özvegy fejedelemasszonyok számára a szerzetesi fegye- 
lemhez hasonló életmódot ír elő. Kötelező a szent szöveg olva- 
sása egy szakavatott, a főúri házhoz tartozó egyházi személy 
társaságában. Ezt követően a szövegből ki kell hámozni, mi a 
teendő. El kell gondolkodni azon, hogyan lehet ezt véghezvin- 
ni. Az égiekhez kell könyörögni, segítségüket kell kérni a meg- 
valósításhoz. Végül pedig arra kell törekedni, hogy a világi élet- 
ben is olyan tiszta életet éljünk, akár egy kolostorban. Mi szük- 
séges ahhoz, hogy ez sikerüljön? Az igaz hit. Óvakodni kell a 
hamis prófétáktól, azoktól a gyanús prédikátoroktól, akik a 

vallás szélsőséges formáira buzdítanak. Szükséges még a , jám- 
bor életmód", és , hadat kell üzenni a gonosz vágyaknak", mert 
itt lakozik a bűn, a testben, abban a húsban, amelyet meg kell 
büntetni. Szükséges továbbá a kitartás. És mindenekelőtt az 
, istenfélelem". Minden ettől függ, hiszen ez a félelem vezet el 
önmagunk megítéléséhez, ennek révén tudjuk azonnali meg- 
büntetni magunkat, s akkor nem a Mindenhatóra bízzuk a túl- 
világi büntetéseket. Az istenfélelem vezeti el a szellemet oda, 
hogy a gyónás által kiöklendezze magából a rosszat, amely táp- 
lálékául szolgált. Elengedhetetlenül szükséges tehát azon bűnös 
asszonyok számára, akiket a kísértés gyötör - sokkal inkább 
szükséges, mint a kolostor falai által védett szűzleányoknak — 
hogy gyakran térdepeljenek egy pap előtt, önvizsgálatot tartsa- 
nak, és vezekeljenek, ostorozzák önmagukat, hiszen ,a buja 
testi gyönyörökért önsanyargatás jár". Ha az özvegyek hátat 
tudnak fordítani a világi fényűzés csalóka csillogásának, ha le 
tudják győzni önmagukban az élvezet iránti vágyat, amelyet 
Éva hagyott nekik örökül, képesek a , közepes színvonalat" 
választani, és lemondani az ékszerekről, tarkabarka ruhákról, 
amelyek nem illenek társadalmi helyzetükhöz, akkor bizonyá- 
ra elnyerik jutalmukat. Számukra a termés kétszer gazdagabb 
lesz, mint azok számára, akiket férjük párosodásra kényszerít. 
Persze ez is csak a kétharmada annak, amit a szüzek aratnak, 
hiszen az özvegyek elveszítették szüzességüket, így jóvátehe- 
tetlenül beszennyeződtek. Hacsak Isten nem veszi figyelembe, 
hogy akaratuk ellenére esett kár bennük. Adam a következő 
szavakkal nyugtatja Blanche de Champagne-t: Aki , hűséges a 
házaséletben" (ami azt jelenti, hogy engedelmes, legyőzi ellen- 
szenvét, s adósságát gondosan törleszti), íme máris felszabadult. 
Megkönnyebbülés: a férj elvárásainak teljesítése most is mint 
szolgaság jelenik meg, legalábbis így állítják be. Adam nem tud 
tovább lépni. Talán a hölgy többet kap még. Adam ebben remény- 
kedik, mivel ismeri , azt a tüzesen izzó szerelmet, amelyet a 
szüzesség iránt érzett a házasság kötelékeit megelőzően". Isten 
a szándékok és nem a cselekedetek szerint ítél. Adam mégis 
visszatér erre. Nem tartottál ki, persze hogy nem. De hát a 
rokonságod kényszerített rá! 

Ami a nemesasszonyokat illeti, azokat, akik - akaratuk 
ellenére vagy önszántukból - ugyancsak feláldozták szüzessé- 
güket, akiknek nem áll módjukban, hogy férjüktől megszaba- 
duljanak; akik túlságosan belemerülvén a világi hívságokba 

kevésbé serényen olvassák a Szentírást; akik -— gondolkodás- 
módjukat jellemezze bár szűklátókörűség vagy nagyvonalúság 
— beszennyeződnek attól az egyszerű ténytől, hogy fekhelyüket 
megosztják egy férfival, hogy testüket kiteszik e férfi simoga- 
tásainak: Adam nem biztatja őket, hogy fogják vissza magukat, 
könnyítsék az adóterheket, hiszen ez nem tőlük függ, ehhez 
nincs elég hatalmuk. Ellenben arra igenis kéri őket, hogy for- 
dítsanak hátat mindannak a szórakozásnak, ami az udvarok- 
ban dívik. Utasítsák el a szerencsejátékokat, sőt még a , furfan- 
gos" sakkjátékot is, és legfőképpen az udvari élet túlzott udva- 
riasságát. Álljanak készen, gondoljanak szüntelenül a halálra, a 
halál jelenléte visszatartja őket attól, hogy engedjenek a hívsá- 
goknak. Ne feledjék, hogy álomvilágban élnek, és mintha köd, 
méghozzá sűrű köd ereszkedne rájuk, mivel a hatalom csúcsán 
helyezkednek el, és , képzelgéseik" , csaknem mindig a buja 
test szolgálatában" állnak. Fontos, hogy a köd felszálljon, hogy 
tisztán lássanak. Ez mindig a hit segítségével érhető el, a remény, 
a jézusi szeretet révén, amelyet az istenfélelem csak fokoz, de 
ugyanakkor az értelem is segíthet benne. Adam, a perseigne-i 
apát modern szerző. Tisztában van a dialektika erejével, amit 
fel is használ a meggyőzés érdekében; töméntelen érvet vet lat- 
ba. Úgy véli, a nők fogékonyak az észérvekre, és képesek maguk 
is alkalmazni, hogy a jogra, a törvényre hivatkozva az isteni 
bíró színe előtt megvédjék ügyüket. Képesek ,,a fény felé irá- 
nyított intelligenciájuk lándzsahegyével" megtalálni az igazsá- 
got. Milyen látvány fogadja őket? Először is a Boldogságos Isten- 
anyát látják majd, aki szüzességének elvesztése nélkül hozta 
világra azt a virágot, melynek illata mellett a földi élet minden 
szépsége elhalványul vagy még inkább megkeseredik. Öt szem- 
léljed és vedd karjaidba. Aki Máriát választotta védelmezőjéül, 
annak nincs mitől félnie. És főleg, ha ellenállsz a bűnös vágy- 
nak, méltóvá válsz , a szeretett Jézus felette kívánatos megpil- 
lantására". , Ha Jézus szerelméért lelki szemeidből eltávolítod 
az őket elhomályosító porszemeket, világosan feltárul majd 
előtted, mit kell a legnagyobb odaadással imádnod." Ezen asz- 
szonyok elé - akik, mivel házasok, az összes nő közül a legke- 
vesbé kiválóak —, akárcsak az apácák elé Jézust mint a szenve- 
délyes szerelem tárgyát állítja. Aki szép, éppannyira jó, mint 
szép, éppoly türelmes, mint bölcs, éppoly alázatos, mint fen- 
séges... ő az ideális szerető. Neki add oda magad, száműzzed 
szívedből és lelkedből mindazt, ami nem vele kapcsolatos. Ez- 

zel , megtisztult szellemed az égi szemlélődés felé veszi majd 
útját". Még a kolostor falain kívül, a világi élet forgatagában is. 
Persze egy fenntartással: Adam nem misztikus ömlengésekre, 
,elolvadásra" szólítja a nemesasszonyokat. A nászban csak a 
szüzek bízhatnak. A férjes asszonyok megmaradnak a bűnben. 
Jézus távol tartja őket magától. De megmutatja nekik, hogyan 
viselkedjenek. Mivel könyörületes, táplálja reményeiket. De 
még nem fogadja be őket ágyába. 

A perseigne-i apát Perche grófnőjéhez pedig ekképp szólt. 
A korábban ismertetett alapelvekből indul ki, arra buzdítván 
az asszonyt, hogy mindig alázatos szívűnek mutatkozzék, ,,vi- 
selkedése legyen visszafogott, az asztalnál mértéktartó, arcki- 
fejezése szerény, beszéde szemérmes". Ne legyen szűákmarkú, 
bőkezűen adja oda a szegényeknek, amiben azok hiányt szen- 
vednek, és ami a lényeg: maradjon szűziesen tiszta. Mindenek- 
előtt azon igyekezzék, hogy elnyerje Isten fiának tetszését, , aki 
a Szentlélek kegyelme által erősít meg téged". Neki köszön- 
hetsz mindent. Aki teljesen odaadta magát neked, , neked is 
teljesen oda kell magad adnod". De hogyan adhatnám oda ma- 
gam teljes egészében, amikor nem vagyok szabad, hiszen a há- 
zasság láncában vergődve egy másik emberhez tartozom? Az 
apát logikai levezetések sorával válaszol. Először a , házasság 
törvényére" hivatkozik, amelyet Isten hozott a Paradicsom- 
ban, amikor Ádámnak segítőként és társként Évát adta. A pá- 
rosodást nem előírta számukra. Nagy kegyesen megengedte, 
mint valami orvosságot ajándékozta nekik. A házasság feladata 
tehát a tomboló vágy megzabolázása. És hogy ez az orvosság 
hatásos legyen, arra kell alapozni, ami Szent Ágoston szerint a 
házasság három pozitív vonása. Mindenekelőtt a , hitről" van 
szó. Értsük meg jól: a házastársak egymás szolgálatában állnak, 
egymás adósai és lekötelezettjei; nincs joguk párjuktól testüket 
megtagadni, sőt kötelező kizárólag neki tartogatni egy olyan 
szerződés értelmében, amely kísértetiesen emlékeztet hűbéres 
és hűbérúr viszonyára: egymást kölcsönösen segítik, még akkor 
is, ha ez kényelmetlen és nem követnek el árulást. Ezután kö- 
vetkezik az , utódlás reménye", a hit titkaiba való bevezetés és 
Isten megismerésének kötelezettsége, amelyre (guod) az egye- 
sülés során lehet szert tenni. És végül a , jel": mivel egy testet 
alkotnak, a férj és a feleség az egyház és Jézus közötti felbont- 
hatatlan szövetséget jelenti. Tilos tehát elválniuk. Ez szabály. 
Ehhez jön még ,,a testi élvezetektől való tartózkodás" kötelme 

ünnepnapokon és böjt idején. Ezek a napok az önmegtartózta- 
tás jegyében telnek, hogy minden, az ágyban elkerülhetetlenül 
elkövetett bűn a gyónás, az imádság és az alamizsna által fel- 
oldoztassék. E rövid időszakok alatt a feleség úgy él, ahogyan 
az özvegyeknek kellene élniük. 

Miután ezt leszögezte, Adam azt igyekszik bebizonyítani, 
hogy a nemesasszony akkor is Istené lehet, ha férje karjaiban 
lerója adósságát. Ekkor lép színre a tökéletes férfi, Jézus, akinek 
mámorító nagyszerűségét más leveleiben az apácáknak ma- 
gasztalta, hogy felszítsa vágyaikat, és női természetük tüzével 
felemelje őket hozzá, a kimondhatatlan örömök forrásához. 
Ekkor tér rá arra, hogy. meggyőzze hallgatóját, és mindazokat, 
akik előtt a levelet majd felolvassák, hogy voltaképpen minden 
asszonyon két hitves osztozik, akik ugyanúgy jogot formálnak 
rá. Adam egy alaptételből, test és lélek ősi megkülönböztetésé- 
ből, a földi , hívságok", álmok, képzelgések valamint a menny- 
ben található vitathatatlan , igazság" közötti különbségtevés- 
ből indul ki. A bizonyítás során mindvégig megmarad az ellen- 
tét iste, ,emez", vagyis a hús-vér férj és ille, ,a másik" között, 
akit nem maritusnak, hanem sponsusnak nevez. , A hús-vér 
férj tested párja, Isten pedig lelkedé." Kétségkívül , az is fontos, 
hogy az előbbinek tessél", de ne feledd, hogy mindkettőhöz 
tartozol. Mindkettőnek adósa vagy: , a másik benned követeli 
jogát." Ez ugyanis jogosultság kérdése. , Isten teremtette a tes- 
tet és a lelket, és mindkettőre jogot formál. De egyelőre áten- 
gedte a tested a fölötti jogot a férfinak lez nem más, mint a 
haszonélvezet, a használatra való feljogosítás. Mi hát a feleség 
teste? Tárgy, egyfajta hűbérbirtok, tulajdon, amelyet a hűbérúr 
bizonyos feltételek mellett átenged hűbéresének; vagy inkább 
megművelésre, bevetésre váró földnek, haszonbérletnek tekint- 
hetől. A másik azonban egyedül önmagának követeli a lelket, 
és nem tűri el, hogy másvalaki is igényt tartson rá." Ebből az 
egyezségből következnek a nemesasszonyok kötelezettségei: a 
két hitvese iránti hűség és a szűzies tisztaság. Mindenekelőtt 
azonban a szemérmesség. Mennyei hitvesének lelke, hús-vér 
hitvesének pedig önmagában is szemérmes tisztaságú teste DUu- 
dicitiájával tartozik. Testét kénytelen a férfinak alávetni. De 
csak a testét. Légy óvatos: , Ne tagadd meg a másiktól, a meny- 
nyei hitvestől az ő jogát emez, a földi hitves miatt. Amikor 
emez melléd telepszik és hozzád simul, te is élvezd, érezd a 
gyönyörűséget, de lélekben ille celestisnél, a mennyei másik- 

nál időzz, vele találd meg a gyönyörűséget, hozzá simulj." Ha 
sikerül véghezvinned ezt a tettet, és a szerelmi légyott hevében 
felbontanod, igazságosan megosztanod magadat, ha sikerül egy 
időben testedet emennek, lelkedet amannak adnod, , ha mind- 
egyiknek megadod, ami néki jár, az isteni igazságszolgáltatás 
szerint cselekszel. Ezért engedd, hogy testedben a férfi szaba- 
don gyakorolhassa jogát, de anélkül, hogy Istent kisemmiznéd. 
Nem lenne helyes, ha ezt a jogot másnak engednéd át." 

A két férj közül persze nyilvánvalóan a másik, a nemes szí- 
vű a kiválóbb. Amikor nagylelkűségében jegyeséül fogadja, , jö- 
vendőbelijét" olyan hozománnyal ajándékozza meg, amely 
minden vérbeli nemességnél jobban nemesít: az angyalok ragyo- 
gással, a lélek tisztaságával, a szellem szüzességével. Tekintet- 
tel az adomány értékére, afelé kell fordulnod, aki megajándé- 
kozott, őt kell szemlélned és gyöngéden szeretned, érte kell 
epekedned. Miközben a férfihoz vagy , láncolva", , szükségből 
engedelmeskedned kell neki, és szolgálnod őt, feltéve, ha nem 
kényszerít semmi olyasmire, ami ellenkezik a házasság törvé- 
nyével", mégis őt kell előnyben részesítened. Mert Vele tartós 
a szövetség. , A házasság, amelyet a halandó test miatt létesí- 
tett, múlandó. Ő, mint halhatatlan hitves, odaadta magát a hal- 
hatatlan léleknek." Elsősorban tehát arra a részedre kell külö- 
nös gondot fordítanod , amelynek folytán Jézus jegyese vagy". 
Te is, akárcsak a kolostori apácák. A nemesasszony, a szó szo- 
ros értelmében fogoly, mint az apácák, akit a legerősebb köte- 
lék, a házasság köteléke köt gúzsba. Az apácákhoz hasonlóan ő 
is a nászt várja, ami hamarosan el is érkezik. Ezért kell erényei- 
vel felékesítenie a titkos egyesülések színhelyét is, éberen óv- 
nia önmaga mélyén egy zárt kertet, egyfajta kolostort, szent- 
ségtartót, egy kis nászszobát, hogy itt fogadhassa a Szent Lel- 
ket. Egy , megszentelt" — már a szó is sokatmondó - helyet a 
szívében, amely területre a bejárás magától értetődő természe- 
tességgel esik a legszigorúbb tilalom alá azon férfi számára, aki 
feleségül vette, s aki esténként az ágyában egyre csak zaklatja, 
s rendre magáévá teszi őt. 

A szöveg figyelemre méltó. elsősorban az érvelés szigorú lo- 
gikája, a szó ereje miatt. És főleg azért, amire fényt derít. A leg- 
teljesebb nyilvánvalósággal előtűnik, hogy miként vélekedtek 
az egyház emberei a női testről, és hogy mit szerettek volna, 
ha a nők maguk gondolnak saját testükről. , Éjjeli edény" — a 
klerikusok csak így beszéltek róla. Legalábbis a megrontó bűn 

melegágya, amelyet — azóta, hogy ősszüleinket Éva bűne miatt 
kiűzték a földi Paradicsomból - a test ellenőrizhetetlen ösztö- 
nei háborgatnak. Ebből az következik, hogy a nemesasszonyok- 
nak, azoknak a női személyeknek, akik nem őrizték meg testük 
épségét és ártatlanságát, el kell szakadniuk tőle, el kell feled- 
kezniük róla, amennyire csak lehetséges. És persze átengedni 
annak a férfinak, aki ünnepélyes keretek között megkapta ezt 
a romlandó testet, hatalmába kerítette, és aki ég a vágytól, hogy 
élvezetét lelje benne. Hogy beteljesedjék a szövetség, a nemek 
commigxtiója. Erre szükség van. Ez a házasság törvénye, a há- 
zastársak kötelessége. Az eszményi állapot az volna, ha ez a 
kötelesség kínos és fájdalmas lenne. Akkoriban sok asszony 
számára fizikai értelemben ez tényleg nagy fájdalmakkal járt. 
Akárhogy van is, az asszony minden erejével azon igyekezzék, 
hogy távol tartsa magát. Ő csak maradjon szenvtelen, mint a 
márvány, görcsbe rándultan, összeszorított fogakkal, álljon el- 
len, ne hagyja, hogy a gyönyör megtévessze. 

Az efféle tilalmak különösen a házastársi szerelem terüle- 
tét korlátozták, amelyről Jean Leclerg azt igyekszik bebizonyí- 
tani, hogy a 12. századi szerzetesek éppen hogy tömjénezték. 
Kétségtelen, hogy az imént idézett szavak egy ciszterci apátság- 
ban születtek, vagyis az egyik legszigorúbb egyházi intézmény- 
ben. Csakhogy az udvari élet szórakozásai közepette hangzot- 
tak el. Hogyan fogadták őket? Sok feleség örökre zárkózott és 
frigid maradt — erre számos jel utal: a krónikások által terjesz- 
tett pletykák, a túl fiatal feleségek érdekében hozott intézke- 
dések, akik szüzességük elvesztésének éjszakáján megsérült a 
fiatal és ugyancsak tapasztalatlan férj heves támadásai nyomán, 
akinek arcát sohasem látták. - És a többiek? Hogyan fogadták 
az égi és a földi közötti megosztást, amit igazságosnak és jóté- 
konynak tüntettek fel előttük? Isten nem féltékeny, állították 
a lelki vezetők. Hát a férjek? ők mit gondoltak erről? Hogyan 
viselték el azt a válaszfalat, amelyet intelmeikkel a papság 
igyekezett emelni közéjük és hites feleségük közé? Vajon kell- 
e csodálkoznunk azon, hogy épp ekkor, a 13. század küszöbén, 
a nemesurak körében megsokasodtak a gyóntatókkal szembeni 
nyílt ellenérzésről tanúskodó jelek? 

Adam perseigne-i apát levelei, mint említettem, valójában szé- 
les hallgatósággal számoló prédikációk, homíliák voltak, hi- 

szen az írott szavak ezernyi módon leltek visszhangra. Mind- 
azonáltal a hallgatóságot vagy a kolostor, vagy a ház, a nemesi 
fészek zárt terében élők alkották. Márpedig Adam működésé- 
nek idején a prédikáció a papság, a prédikátorok kinevelése 
pedig az oktatás egyik legfontosabb feladatává vált. A városi 
templomban elhangzott üzenet nyilvánosságot kapott. Az ájta- 
tosságra összegyűlt híveknek, különösen pedig azoknak a nők- 
nek, akiknek távollévő társnőik számára kellett elismételniük 
mindazt, amit a homíliából megjegyeztek, szigorúan előírták, 
hogy figyelmesen hallgassák a szószékről elhangzó szavakat. 
Hogy segítsék e beszédek elmondásával megbízott férfiakat, 
prédikációmintákat írtak, s ezeket gyűjteményekben jelentet- 
ték meg. E fennmaradt gyűjtemények közül a legrégebbiek 
Adam perseigne-i apát korából származnak. A 13. században 
számuk megsokszorozódott. Ezerszámra maradtak fenn, hatal- 
mas készlet halmozódott fel belőlük, mind kézzel írott, zava- 
ros, ostoba. Körülbelül húsz éve fogtak bele a kutatók a szöve- 
gek feltárásába és megfelelő formában történő közzézételébe. 
Nem győzöm hangsúlyozni, hogy ezek minták. A prédikáció- 
gyűjtemények gyakorlati, hivatásos prédikátoroknak szánt tan- 
könyvek, amelyeket akkoriban arsnak neveztek. Ezért íródtak 
latinul, a papság nyelvén. Azok, akik ezekből a könyvekből 
dolgoztak, annak tartalmát arra a nyelvjárásra fordították le, 
amelyet híveik is megérthettek. 

Adam perseigne-i apát leveleihez hasonlóan e prédikációk 
is a Szentírás egy-két bekezdésére épülnek. Ezekhez főznek 
magyarázatot egy száz évvel korábban a laoni és a párizsi isko- 
lákban kidolgozott módszert követve; a magyarázatok a tudós 
mesterek , óráin" elmondott, illetve azoknak a szövegmagyará- 
zóknak a kommentárjaihoz hasonlóak, akik A teremtés könyve 
első oldalainak olvasása közben egyre többet finomítottak Eva, 
a bűnös asszony vonásain: a szavakból kiindulva világították 
meg jelentésüket, így jutottak el egy konkrét buzdító beszéd- 
hez, amely arról szólt, hogyan kell viselkedni egy adott helyzet- 
ben. A prédikációminta pusztán abban különbözik a szövegma- 
gyarázattól, hogy az előbbi a , köznépnek" szól, tehát egyszerű 
embereknek, világiaknak írták. Az ő gondolkodásmódjukhoz 
alkalmazkodik, minden eszközt megragad, amely figyelmük 
felkeltését szolgálja, vagy képes felrázni őket tompultságukból. 
Ezért is tűzdelik tele mulatságos történetekkel. Ez a fajta nagy 
bőségben termő irodalmi alkotás meglepően középszerű. Min- 

denekelőtt monotóniája szembeötlő: a szakértők, akik össze- 
állították a gyűjteményeket, különösebb lelkiismeret-furdalás 
nélkül vették át elődeik szavait, megelégedvén azzal, hogy he- 
lyenként megváltoztassák a szövegek elrendezését. Monotónia 
és főleg sekélyesség jellemzi őket: a , példák" — a hallgatóság 
felébresztésére irányuló rövidke anekdoták, melyeket a legjob- 
bak választottak ki — elképesztő ostobaságról tanúskodnak. No- 
ha maga az anyag kiábrándító, a lelki vezetők leveleiből kiraj- 
zolódó nőképhez mégis szolgálhat néhány újabb adalékkal. 

A prédikációkat -— akárcsak azokat, amelyeket Étienne de 
Fougéres az Illemtanban főzött össze — a korabeli kifejezés sze- 
rint ad status szánták, vagyis a társadalom mindegyik , rendjé- 
hez" más-más prédikációt intéztek. Következésképpen néme- 
lyikük a nőkhöz szólt. Mellőzöm a szüzekre és az özvegyekre 
vonatkozó szentbeszédmintákat. Ezekben a levélirodalom ösz- 
szes közhelye előfordul. A szűzlányoknak a szüzesség felbecsül- 
hetetlen értékét ecsetelik, és azt hangsúlyozzák, hogy verjék ki 
fejükből a , gonosz gondolatokat és keserű gyönyöröket". A jó- 
tékony szemérem pajzsa mögé kell bújni, amely visszatart a 
tisztátalanság, a bujálkodás hallgatásától vagy művelésétől. 
Majd következnek a gyakorlati tanácsok: kétkezi munkát vé- 
gezni, nem nevetgélni! Nem használni arcfestéket, olyan , há- 
zasságtörésre csábító cinóbervöröset", amellyel a prostituáltak 
cicomázzák magukat. Nem szabad túl puha ágyban feküdni. 
Az özvegyek figyelmét arra hívják fel, hogy óvakodjanak a fel- 
törő emlékektől, s itt is a test gyönyöreire teszik a hangsúlyt. 
Szerintem érdemes meghallgatni, mit mondtak a prédikátorok 
a nemesasszonyoknak. A 13. század elején még óvakodtak attól, 
hogy közvetlenül hozzájuk intézzék szavaikat. A prédikáció 
ad conjugatos, a házasokhoz szól. Vagyis mindenekelőtt a fér- 
fiakhoz, akiknek feladata feleségük irányítása. A prédikáció 
megmutatja nekik, hogyan tegyék ezt illendően, hogyan bán- 
janak vele Istennek tetsző módon, s hogyan óvják meg a külö- 
nösen fenyegető bűnöktől. 

Az Ars predicandiban (, Hogyan prédikáljunk?"], az 1202- 
ben elhunyt Alain de Lille gyűjteményében található az egyik 
legrégebbi minta, amely túlságosan tudományos volt ahhoz, 
hogy széles körben elterjedjen. Valójában a házassági erkölcsről 
szóló rövid értekezés ez, amely Pál apostol szavaira épül: , a ki- 
csapongás veszélye miatt azonban legyen csak minden férfinak 
felesége és minden asszonynak férje, ... mert jobb meg- 

házasodni, mint égni", és amely átveszi Szent Ágostonnak a 
Contra manicheosban kifejtett gondolatait. De csak néhány 
mondatban. Ahhoz, hogy a házasság , szellemi", vagyis igaz 
legyen, az szükséges, hogy ,,a test és a lélek az értelem szerint 
alkosson párt", hogy , a test, mint a nő, engedelmeskedjék a 
szellemnek, hogy a szellem, mint a férfi, irányítsa, kormányozza 
a testet, ahogy a feleséget kell". Minden szétesik, amikor a test 
fellázad, amikor az elcsábított értelem megzavarodik, bujálko- 
dásba kezd a testtel, amikor a rend a férfiban felbomlik; nem 
véletlenül beszélek a férfiról, a hímnemű lényről, mivel! min- 
den valószínűség szerint a conjugatik, akiket a szónoklat illet, 
a férjek. Egyedül őket, mert egyedül ők cselekszenek. Egyedül 
ők okolhatók az eltaszításért, a házasságtörésért és azért a szél- 
sőséges viselkedésért — mely ugyanolyan bűnös dolog, mint a 
házasságtörés -, amely bemocskolja a szentséget, amikor a férj 
, a feleség túl heves kedvelőjének" mutatkozik. Alain de Lille- 
nek a feleségről nincs mondanivalója. Talán ő is jelen van. Fi- 
gyel-e vagy sem, mit számít. Az asszony semmi, legfeljebb tárgy, 
amely - Isten akarata szerint — szükségképpen alávetett; mi- 
ként a test a szellemnek, Éva Ádámnak, a gyönge, a törékeny, 
a tiszátalan a szilárdnak, a ragyogónak, az erősnek. 

Jacgues de Vitry prédikációit 1226-ban gyűjtötték össze és 
jelentették meg. Jacgues maga is prédikált, és nagy elismerést 
vívott ki magának. Rendtársai segítésére feltehetőleg ugyan- 
azokat a fordulatokat használta, mint korábban hallgatósága 
előtt. A beszéd mindenesetre hosszabb lett. Változatosabb is, 
kifejtette mindazt, ami Alain de Lille gyűjteményében csak 
vázlatos formában szerepelt. A hierarchiát tiszteletben tartva, 
csak a gyűjtemény legvégén - a férfiak különböző csoportjai- 
hoz szólók után - olvashatók a , férjekhez" szóló prédikációk. 
A cambrai-i könyvtár 544. számú kézirata három ilyen prédiká- 
ciómintát tartalmaz. Ezekből kitűnik számunkra, hogy Jacgues 
valóban figyelmet szentel a nőknek. Úgy képzeli, hogy a pré- 
dikátor előtt, a templomhajó bal oldalán állnak, ugyanannyian, 
vagy talán még többen is, mint a férfiak. Úgy tesz, mintha meg- 
szólítaná, pirongatná őket: , Látom, néhányan zúgolódnak, mert 
a nők gonoszságáról beszélek." Pedig a szavaim most is a fér- 
fiakhoz szólnak. Hogy igyekezzenek minél inkább , kordában 
tartani" asszonyaikat, és hogy még erélyesebben tartsák kéz- 
ben őket: mint ahogy a szentbeszéd figyelmezteti őket a nők 
hibáira. Jacgues de Vitry — Étienne de Fougéres-éhez hasonló 


289 


szándékkal - azért nevezi meg a rosszat, hogy kiirtsa, hogy a 
házassági szövetséget megtisztítsa azoktól a mérgező anyagok- 
tól, amelyek elsősorban az asszonytól erednek. 

Alain de Lille-hez hasonlóan Jacgues de Vitry mindenek- 
előtt a , házasság méltóságát" dicsőíti. Ehhez az Édenkert, Éva 
megteremtése szolgáltatta a kiindulópontot. Mivel meg volt 
győződve arról, hogy a testi vágy kezdettől fogva munkálkodott 
a férfiban, úgy gondolta, kimondhatja, hogy Isten azért terem- 
tette a másik nemet, hogy Ádám ne essék a , szodómia vagy az 
állatokkal való közösülés bűnébe". Adott neki egy asszonyt, 
egyetlenegyet, aki , a libido kielégítésére szolgált". Ez a nő kül- 
detése. Neki is be kell érnie egyetlen társsal, ami számára na- 
gyobb nehézségekkel jár, mivel felkínálkozó, tüzes természetű, 
olyan követelőző, hogy a férfiak megrémülnek, olykor pedig 
egészen váratlanul elvesztik előtte férfiúi erejüket. Jacgues de 
Vitry ekkor a házastársak számára előírt helyes szexuális visel- 
kedés szabályaira tér át. Mivel a házasság a bujasági rohamok 
csillapítására született, úgy illik, hogy az asszony sohase uta- 
sítsa vissza férje közeledését. De arra sincs szükség, hogy ,, az 
asszony azt higgye, el kell rejtenie vágyait". Ami a férfit illeti, 
, ne erőszakoskodjék az asszonnyal, azt képzelvén, hogy az bár- 
mikor aláveti magát az ő gyönyörének". És , ha az úrnőnek al- 
kalma nyílik más módon könnyítenie magán anélkül, hogy 
botrányba keverné férjeurát, akkor se kell beszámolnia [... már- 
mint az őt emésztő lázat illetően; itt észrevehető, hogy hivatá- 
sánál fogva a pap jól tájékozott, és talán már a két évszázaddal 
későbbi Medicus gondolatait is megsejthette azokkal a gyógy- 
módokkal kapcsolatban, amelyeket olykor a nők használnak, 
hogy megnyugodjanak. Elnéző lenne? Megvető netán? Minden- 
esetre tapintatos]. Sok dolog van, amiről a férjeknek, akik igen- 
csak hajlamosak megvetni a feleségüket, nem kell tudniuk, és 
amelyekről a szószéken nem lehet beszélni. , Az eszményi" 
állapot az, ha a házasfelek között megállapodás születik arról, 
hogy mindegyikük mérsékletet tanúsít jogai gyakorlásakor 
, szentségben és tisztességben" cselekszik. Mértéket tartani, 
türtőztetni magunkat, amennyire csak lehetséges, jól tudván, 
hogy a házasság óhatatlanul magában foglal egyfajta tisztáta- 
lanságot, a gyönyört, amelyben a házastársak közösen része- 
sülnek, és amelyet az alamizsnával kell megváltani. 

Mivel az emberi lények nem olyanok, mint az állatok, lévén 
hogy ők nem csupán egy bizonyos időszakban, hanem folyto- 

nosan , tüzelnek", a házasság , becsületét" a paráznaság veszé- 
lyezteti, pontosabban a házasságtörés, , ami maga az ördög mű- 
ve". Sokkal súlyosabb, ha a feleség követi el, mivel így ez ráadá- 
sul lopásnak is számít. A férfiaktól eltérően ugyanis a nők nem 
birtokosai saját testüknek. Férjes asszonyként hitveseiket sem- 
mizik ki, amikor egy másik férfinak adják oda magukat, vagy 
csak egyszerűen évődnek, bájaikat aprópénzre váltva osztogat- 
ják, mint azt az úrnők oly gyakran teszik nagy előszeretettel. 
Hát ilyenek az úrnők. Milyen beszédet intéz hozzájuk Jacgues 
de Vitry? 

Pozitívumot szinte semmit nem mond. Kétségkívül igyek- 
szik őket megóvni, felszólítja a férjeket, hogy , ne gyalázzák, ne 
bántalmazzák feleségüket, hanem társuknak tekintsék az ágy- 
ban [ami a legfontosabb), az asztalnál, valamint a pénzügyek, 
az étkezés és az öltözködés tekintetében". És főképp ne ütle- 
geljék őket ok nélkül. A feleségek számára csupán annyit tart 
szükségesnek előírni, hogy viseljék gondját uruknak, tartsák 
rendben a házat, és megfelelő nevelésben részesítsék leánygyer- 
mekeiket. Mivel , manapság sok olyan asszonyt látni, akik sze- 
relmes dalokat tanítanak nekik, és arra ösztönzik őket, hogy 
inkább vetkőzzék le szemérmességüket, mintsem bűneiket 
sirassák..., és amikor azt látják, hogy a lány két fiú között ül, 
egyikük keze a blúzában matat, másikuk a szoknyája alatt, 
akkor igencsak örvendeznek: látják, milyen tisztességes helyen 
ül a lányom, hogy szeretik, és milyen szépnek találják őt a 
fiatalemberek, csakhogy hamarosan a hasuk kigömbölyödik". 
Ezután következik , az első számú kötelesség, vagyis az, hogy 
a férjnek mindenben engedelmeskedni kell". Férj és feleség a 
testben egyenlők, de a férj az asszony feljebbvalója, fel van ru- 
házva azzal a hatalommal, hogy , uralkodjék felette, megbün- 
tesse, ha vétkezik, visszatartsa, ha fennáll a veszély, hogy újból 
megbotlik". Ez a fölérendeltség elengedhetetlenül szükséges, 
hiszen a bűn az asszonytól származik. , Isten és Ádám közé az 
Édenkertben csak egyvalaki ékelődött. És addig nem nyugo- 
dott, míg meg nem osztotta őket." Azóta a házasságon belül 
mindig az asszonyok törik meg az összhangot. Nem csupán 
, gyarlók", , buják", , állhatatlanok", nehezen kézben tartha- 
tók, mint a fül nélküli edények, de engedetlenek, házsártosak 
is. Óvakodj a verekedős asszonyoktól! A verés a férfi dolga. Hi- 
szen az isteni akarat értelmében a férfi feladata az irányítás, 
mindenekelőtt pedig az, hogy uralkodjék önmagán, és ne izgá- 

gáskodjék, mint az asszonyok. Nos, ez a magyarázata annak, 
hogy miért a férfit, és kizárólag a férfit okítja Jacgues de Vitry. 
Csak vele törődik. Ő, aki olyannyira figyel Marie d"Oignies-re, 
a begina apácára, akinek szerinte az volt az érdeme, hogy kibújt 
házastársi kötelezettségei alól, hogy teljes egészében Jézusnak 
szentelhesse magát, ügyet sem vet azokra az asszonyokra, akik 
úgy-ahogy ellátják feleségi szerepkörüket. Mellettük ott egy férj. 
Az ő dolga, hogy idomítsa és szigorú bánásmódban részesítse 
őket. De vajon egy nemeslelkűbb hozzáállás nyomaira bukka- 
nok-e, ha kutatásaimat kiterjesztem, és a 13. században Guibert 
de Tournai - aki, mielőtt 1235-ben belépett a ferences rendbe, 
majd azt követően is, Párizsban tanított teológiát -, valamint 
Humbertus de Romans, 1277-ben elhunyt dominikánus szer- 
zetes által összeállított gyűjteményeket vizsgálom? 

Olyan prédikációkat találunk bennük, amelyek nyíltan a 
világi életet élő asszonyokhoz szólnak. Ez valóban újdonság. 
Humbertusnál azonban jószerével ez az egyetlen új elem. Akár- 
csak Étienne de Fougéres és Jacgues de Vitry, ő is hevesen vádol- 
ja, szidalmazza, leplezi le az úrnők természetének fonákságait, 
bűnre való hajlamukat, megvetéssel sújtja őket, hogy felkeltse 
szégyenérzetüket, s ily módon megkönnyítse a bűn gyökerestől 
való kiirtását. Igaz, , minden asszonyhoz" szóló prédikációja a 
nőiség dicséretével kezdődik, de mindez fennkölt formában, a 
, megdicsőült nőről" szól. A mennyországban, a megtalált Eden- 
kertben, a női természet a szűz alakjában felülkerekedik — állít- 
ja Humbertus. Ezért kell felkészülni, megtisztulva megközelí- 
teni az égi mintaképet. És ekkor következik a nők összes hibá- 
jának felsorolása. Kezdve azzal, hogy hajlamosak varázslatok 
bevetésére. Ezenkívül szemérmetlenek, fecsegő és lusta termé- 
szetűek, keményszívűek. Ezt a fölöttébb borús bevezetőt hat, a 
nők különféle csoportjára vonatkozó példa követi. Az előkelő 
hölgyeket Humbertus csak kevés szemrehányással illeti, mint- 
ha a jó vér nagyobb védettséget biztosítana. A polgárasszonyo- 
kat azzal vádolja, hogy túlságosan szeretik a pénzt, ami mindent 
tönkretesz. Elérkezvén a háznéphez, a fiatal leányokhoz és a 
szolgálókhoz, a tudós mester valójában a családanyához fordul, 
megparancsolván neki, hogy szigorúan ellenőrizze ezeket a po- 
tenciálisan bűnös nőszemélyeket. Mindenekelőtt a szűzleányok- 
ra kell vigyázni, szinte zárdai körülmények között kell őket 
nevelni, távol a világi hívságoktól, s főleg távol a férfiaktól, jó 
könyveket kell a kezükbe adni, amelyek arra tanítanak, hogy 

, teljes szívedet az egyetlen Jézus Krisztus iránti forró szerelem 
hevítse". Egyszóval arra, hogy egyre több kis begina apáca szü- 
lessék. A szobalányoknak sokkal jobban a körmükre kell néz- 
ni, nem azért, mert az éj leple alatt titokban belakmároznak és 
lerészegednek, hanem mert a fiatal fiúkat paráználkodásra sar- 
kallják a hozzájuk intézett trágár szavakkal, és azzal, amit tes- 
tükből feltárnak előttük. Hány jó házból való fiatalember - aki 
nem mert a bordélyházba menni - tett szert karjaik között ta- 
pasztalatokra? Ők mindörökre elvesztek. A nők a vétkesek, 
mert felkínálták az almát. A gyűjtemény két utolsó prédiká- 
ciója a társadalom aljanépéhez szól. Humbertus de Romans 
tiszteletreméltósága, magasabb osztályba való tartozása miatt 
a társadalom e söpredékére, a parasztasszonyokra és a szajhák- 
ra zúdít minden gyalázatot. Szólni kell hozzájuk: Jézus is be- 
szélt a szamaritánushoz. A , falu szegény, szerencsétlen asszo- 
nyainak" erre van a legnagyobb szükségük, mert ők a világ 
összes bűnét magukban hordozzák, paráznák, bárkinek oda- 
vetik magukat, Isten szolgáinak, saját plébánosuknak, a szem- 
bejövő szerzetesnek. A szajhákat is, akik még veszélyesebbek, 
ki lehet rántani a fertőből, ők is megmenthetőek. Mária Mag- 
dolna vajon nem volt az? De megszabadult a hét démontól, a 
vezekléssel megváltást nyert, méghozzá oly tökéletesen, hogy 
mennyei trónján ül, megdicsőültebben, mint bármely asszony, 
Máriát, az Istenanyát kivéve. Másfél évszázad elteltével a 
hangnem mit sem változott. Az egyház emberei félnek a nők- 
től. Különösen szeméremtestüktől. Humbertus ezt nyíltan ki- 
jelenti a falusi asszonyoknak szóló homíliában. A nő Éva, 
vagyis a veszély. Nem elsősorban azért, mert szűk látókörű és 
hiszékeny, hanem azért, mert Ádám társnőjeként a nő, amikor 
felkínálja a tiltott gyümölcsöt, élvezetre csábítja a férfiakat. 
Guibert de Tournai is az asszonyok romlottságát ostorozza, 
kacérságukat, azt a megkülönböztetett figyelmet, amelyet , sö- 
rényüknek" szentelnek, és azt az időt, amelyet a tükör előtt 
vesztegetnek, azon tűnődvén, hogyan mosolyogjanak, szemüket 
félig lehunyják-e, hogy - hajlékonyabb kapcsokat választva — 
keblükbe milyen mélységig engedjenek bepillantást. Guibert 
férjük tiszteletére buzdítja őket, vagyis arra, hogy , semmit se 
tegyenek, ami ellentétes azzal, amit a férj előír vagy mond". 
Mindamellett tudomásom szerint ez a ferences barát az első 
prédikátor, akinek számára a testi kapcsolat nem teljesen az 

utálat tárgya, és aki női hallgatósága előtt a hitvesi szerelmet 

magasztalta. Kétségtelen, hogy elővigyázatosságból felhívja a 
figyelmet: különbséget kell tenni a , társas" öröm lamely annak 
az ,egyesülésnek", annak a , társaságnak" az alapja, amely a 
házasság szövetségén belül kialakul), és a , testi" öröm között. 
Mivel a szerelem annál biztosabb, minél makulátlanabb, annál 
boldogabb, minél szűziesebb. Tehát ezt a szeretetet kell élet- 
ben tartani. Ez a szeretet csak a , szándékok egyenlőségében" 
tud kibontakozni, amikor a házastársak kölcsönösen vonzód- 
nak egymáshoz. Ezért nem szabad - és a homília ekkor a szü- 
lőkhöz szól, azokhoz, akik a menyegzőt intézik — a házasság 
nyélbeütésekor sem a fizikai szépségre lamennyiben azt akar- 
juk, hogy a házasfelek , tisztességes örömben éljenek együtt"), 
sem a gazdagságra építeni (,a férjek szigorúbban irányítják a 
családot, ha nem fékezi őket a hozomány súlya", amely a fele- 
ségtől származik]. Az egyenlő felek közötti házasságok a legsi- 
kerültebbek. Ilyenkor a , szerelmes szeretet" segít abban, hogy 
együtt meneteljünk a jobb felé, kölcsönösen javítgatva egymást. 
Mindenesetre , látszólagos szeretet köti össze azokat, akik át- 
adják magukat a bűnnek [mi a bűn? a gyönyör], és mondhatjuk, 
hogy ennek a barátságnak és szeretetnek, noha mindkettőt be- 
szennyezi a libido, van néhány kedvező vonása". Ez már enged- 
mény. Igaz, kényszerűségből meghozott engedmény. De végre 
valami őszinteség, valami félénk, elszigetelt, megkésett nyílt- 
ság. 

Többször is úgy beszéltem az egyházról, mintha az egyházi in- 
tézmény homogén testet alkotna. Azt mondtam: az egyház ezt 
meg ezt csinálja, ráerőlteti híveire házasságfelfogását, ebben a 
kérdésben eléri célját. Ez a fajta írásmód talán elterelte a figyel- 
met arról, hogy a püspökök, apátok, tudós mesterek nem osz- 
tották mindannyian ugyanazt a világnézetet, különösen a bűn- 
ről vélekedtek eltérően. Mindannyian ugyanazokat a tanításo- 
kat hallgatták, mindannyian ugyanazokkal a gondokkal kerül- 
tek szembe, és mindenekelőtt azzal foglalkoztak, hogy a társa- 
dalomban a testiség kérdését elrendezzék. Persze a szexuális 
fertő megszállottjai, a szüzesség bajnokai között akadtak ke- 
vésbé elvakultak is, akik meg voltak győződve arról, hogy a 
természet nem is annyira gonosz, és helyes lenne a nemiség 
számára ésszerű helyet biztosítani. Közülük sokan az udvari 
világba keveredve olyan tanítást igyekeztek hirdetni, amely 

megfelel szüleiknek, világi barátaiknak, és néhányan e célra a 
legalkalmasabb eszközöket készítették, hogy ezt a tanítást szé- 
les körben terjesszék is. Az ő stílusukban prédikáltak, a világi 
eseményeken használatos nyelven szóltak, regényes elbeszélé- 
sekkel, dalokkal, színpadi játékokon keresztül. Így tett az a 
klerikus is, aki a 12. század második felében, ha jól tudom, és 
talán Plantagenét Henrik udvarában megalkotta a /eu d Adam- 
ot [, Ádám-játék"]), egy olyan színpadi játékot, amelyet a hívek 
okulására a nagyböjt kezdetekor vittek színre. Biztos, hogy egy- 
házi ember volt, akárcsak azok, akik utána megrendezték az 
előadásokat: a latin nyelvet használja a színpadi játékra, a mi- 
mikára vonatkozó szövegszéli utasításokhoz. Tökéletesen is- 
meri a Szentíráshoz főzött kommentárokat, különösen Szent 
Ágostonéit. Mindazonáltal Évát jóval kedvezőbb színben tün- 
teti fel. Igaz, a dc-$áma elején — amikor Istennek adva át a szót, 
megmutatja, amint Ádám előtt kifejti a házasságról vallott 
felfogását -— hangsúlyozza, hogy a nő a férfi alávetettje, az ő 
, parancsnoksága" alá tartozik, a férfinak kell őt , megfegyel- 
meznie", hogy Éva tehát a Mindenható , alhűbérese", hiszen 
alárendeltként Ádámot, a közvetlen hűbérest kell szolgálnia. 
De Isten szájába adja azt is, hogy hitvesének Éva a , párja", a 
hozzáillő társa, és hogy Évának teljes egészében vele együtt, 
közösen kell birtokolnia ezt a ,hűbérbirtokot", az Edenkertet, 
amelyet Isten a rendelkezésükre bocsátott. És különösen a bűn- 
beesés után, amikor Éva elbukik — mert elámította a Sátán, túl- 
ságosan érzékeny lévén a gyümölcs vonzerejére, szépségére, be- 
ígért zamatára -—, a játék szerzője a közönség rokonszenvét az ő 
személye felé tereli. Először semmiféle célzás nincs a testiség 
bűnére. Azután Ádám előtt, aki sértésekkel és szemrehányá- 
sokkal halmozza el, az asszony sokkal méltóságteljesebb alak- 
ban jelenik meg. Azt mondja, az ő bírája Isten, s nem a férfi. 
Istenre hivatkozik, földig hajlik, beismeri bűnösségét. Önma- 
gát vádolja, mindent bevall, megalázkodik, tökéletes vezeklő- 
nek mutatkozik. Végül kinyilvánítja a reményt: , Isten megbo- 
csát nekem." Biztos benne, hogy megváltást nyer, sőt hogy - 
akárcsak Mária Magdolna - a szerelem ereje által már el is 
nyerte. 

A SZERELEMRŐL 


Denis de Rougemont óta tudjuk, hogy a 12. század közepére 
tehető - s azon belül is a francia főnemességgel hozható kap- 
csolatba a szerelemnek egyesek szerint feltalálása — Peter Din- 
zelbacher az Entdeckung szót használja erre -—, mások szerint 
felfedezése, kibontakozása. A szerelemnek vagy legalábbis a 
szeretetnek azon válfajáról van szó, amely kultúránkat a világ 
minden más kultúrájától megkülönbözteti. Közhely, de igaz: 
ebben a korban, éppen akkor, amikor a házasság intézményé- 
nek tartópillérei úgy szilárdultak meg, ahogyan az egybáz akar- 
ta — s ettől kezdve évszázadokon át ez volt a minta —, számos 
megbízható dokumentumban bukkannak fel egy olyan szertar- 
tás elemei, amely a két nem közötti házasságon kívüli szerel- 
mi és testi kapcsolatokra vonatkozó elképzelések és talán él- 
mények új felfogását foglalja szabályokba. Azt mondom: talán. 
Ugyanis az ezekre a szertartásokra vonatkozó összes informá- 
ció irodalmi művekből származik. E művek szórakoztatás cél- 
jából íródtak, következésképpen a cselekményt a megszokot- 
tól, a hétköznapitól, az élményszerőtől eltérő közegbe helyez- 
ték át. Hány valódi Lancelot, valódi Gauvain akadt az élő lova- 
gok közül, hány valódi Ginevrát találhatunk a nemesasszonyok 
között, s hány valódi Phénice-t a szüzek között? Soha senki 
nem fogja tudni megmondani. Az egyetlen igaznak bizonyult 
tény: a kiválasztott úrhölgyet magasztaló énekek, a szerelmes 
férfi és kedvese kalandjait elmesélő széphistóriák a 12. század- 
ban keletkeztek, az udvari nyelvet használták, némelyikük 
méltónak bizonyult arra, hogy írásban is rögzítsék, s számos 
szöveg fenn is maradt közülük. Ebből és csakis ebből indulhat 
ki a középkori társadalommal foglalkozó történész. 

Azt a következtetést máris habozás nélkül levonhatjuk, hogy 
eme irodalom hőseire és hősnőire jellemző tettek és érzések 
összefüggésbe hozhatók azoknak a férfiaknak és nőknek a vi- 
selkedésével, akiket a költők szórakoztatni akartak. Mert ezek 
az énekek, ezek a históriák tetszést arattak, különben a szöve- 
gük soha nem maradhatott volna fenn. Mivel tetszettek, biz- 
tosra vehető, hogy a valóság egy szeletét tükrözték. A jelene- 

tek szereplői nem lehettek túlságosan idegenek, nem a fantasz- 
tikum világából jöttek, különben a lovagok és a hölgyek, akik 
lelkesen követték a történetben kibontakozó szerelmek alaku- 
lását, nem ismerhettek volna könnyen magukra, saját vonásaik- 
ra, gesztusaikra, és álmukban nem azonosulhattak volna ezek- 
kel az alakokkal. Lancelot-t, Ginevrát magukhoz közel állónak 
érezték. Nem tűntek utánozhatatlanoknak. Utánozták is őket, 
azt játszották, hogy utánozzák őket. Akárcsak a szentek élete, 
a szórakoztató irodalom is mintákat állított az emberek elé. 
A példák többé-kevésbé követésre találtak, és ez a fajta utánzás 
azt eredményezte, hogy a társadalmi valóság sokkal közelebb 
került a fikcióhoz. 

Egy másik vitathatatlan tény: a szerelem kinyilvánításának 
szabályait a feudális Franciaország leghatalmasabb hercegi ud- 
varaiban dolgozták ki. Igaz az, hogy a dél-franciaországi udva- 
rokban korábban, mint ott, ahol én vizsgálódtam? A , legésza- 
kibb" délről lenne szó, amely Poitou-ban, Berry és Bourbonnais 
határvidékén kezdődik? Általában így gondolják. A szövegálla- 
pot erre enged következtetni. E feltételezést ellenben nem tá- 
masztják alá azok a magyarázó jegyzetek, a razos és a vidas, 
amelyeket másfél-két évszázaddal később a trubadúrok első 
— javarészt itáliai — kiadói írtak fantáziájukra támaszkodva. Ki 
lesz az, aki teljes bizonyossággal kijelenti — például George 
Beech hozzáértő kritikái után —, hogy , Poitiers grófja", akinek 
a legrégebbi és legszebb szerelmi énekeket tulajdonítják, nem 
más, mint IX. (Aguitániai) Vilmos, akit a szerzetes történet- 
írók annak idején szemérmetlen bujálkodással vádoltak? Vagy 
hogy a híres Die grófné valóban nő volt? Ami engem illet, ma- 
gától értetődőnek tartom, hogy Észak-Franciaországban — ahol 
az egyház befolyása a magaskultúrára majdhogynem kizáróla- 
gos volt, s emiatt hosszú ideig nem írhatták át pergamenre, 
pusztán emlékezetükben őrizhették meg a vulgáris latin dia- 
lektusokban írt kifejezéseket — a 12. század elején már megéne- 
kelték a szerelmet. Abélard megénekelte Héloise iránti szerel- 
mét. Abélard IX. Vilmos kortársa. Ugyanekkor más, Ovidiusért 
rajongó egyházi emberek latinul írtak erotikus költeményeket, 
amelyek közül néhány fenn is maradt. Azt mindenesetre senki 
sem vonja kétségbe, hogy 1160 után Plantagenét Henrik, illet- 
ve Champagne vagy Flandria grófi udvaraiban művelt emberek 
tökélyre vitték azt a szerelemmintát, amelyet Gaston Paris tel- 
jes joggal udvarinak nevezett el. 

A szerelmi jelképrendszer hamar kifejlődött, mivel a herce- 
gek egymással vetélkedtek. Dicsőségük és hatalmuk jelentős 
része udvaruk pompájától függött. Figyeltek arra, hogy az ud- 
varban vidám élet folyjék, hogy testüket és szellemüket minél 
ragyogóbb díszekkel ékesítsék. E célból a legjobb költőket hív- 
ták meg magukhoz. Úgy érezték, hogy a környezetükben élő 
férfiak és nők nevelése is rájuk tartozik. Régi hagyomány volt 
ez. A Karoling-korban a királyi palota a jó modor iskolája volt. 
Az általuk fizetett írók művei ily módon pedagógiai szerepet 
töltöttek be. Azokra a viselkedésmódokra tanítottak, amelyek 
a jól nevelt embert, az udvari embert, az , udvaroncot" megkü- 
lönböztetik a , közembertől", a faragatlantól, a paraszttól. És 
kiváltképpen a harcosokat tanították meg arra, hogyan bánja- 
nak illendően a nőkkel, akikkel a hercegek környezetében 
érintkeztek. 

Végső soron a hercegek felelősnek érezték magukat a rend- 
ért. A Mindenható kegyeskedett hatalmát rájuk ruházni. Elvár- 
ta tőlük, hogy fenntartsák a békét. Az egyik legégetőbb gond- 
juk az volt, hogy kordában tartsák a harcosok féktelenségét, 
akiket - még ha éltesebb korúak voltak is — , ifjoncoknak" ne- 
veztek, mivel nem voltak házasok. Sokan tartoztak ebbe a 
csoportba, mivel a család —- a vagyon felaprózódásának elkerü- 
lése érdekében - gondosan ügyelt arra, hogy a fiatalabb fiúk ne 
nemzzenek törvényes örököst, és ezért cölibátusra kényszerí- 
tette őket. E feleség nélküli férfiak, akik féltékenyek voltak 
bátyjukra, hiszen az esténként benyithatott asszonyához, a Za- 
var forrásai voltak az udvari társadalomban. Ostromolták a ház 
urát, azt követelték, hogy adja hozzájuk egyik unokanővérét, 
unokahúgát vagy egy elhunyt hűbéres fiatal özvegyét. A ház 
ura nem tudta mindegyiküket kiházasítani. A többség megma- 
radt ebben az állapotban: ide-oda hányódva, állandó bizonyta- 
lanságban álltak lesben, hogy zsákmányt ejtsenek. Természe- 
tesen nem erőszakkal, nem rablás útján, mint a 9. században. 
A lányrablást a csábítás váltotta fel. Az , ifjoncok" — a családot 
kijátszva — azt keresték, hogyan tudnák az eladósorban lévő lá- 
nyok vagy - a férjet kijátszva — az úriasszonyok kegyeit elnyer- 
ni. Akik - ha hinni lehet Étienne de Fougöres-nek — igencsak 
készségesek voltak. Ez volt, ahogy Étienne mondja, a , háború 
magva" . 

A lovagok számára a nagy kaland, a dicső tett — amelyre 
éppúgy, sőt még inkább büszkék voltak, mint arra, ha egy lo- 

vagi tornán elnyerték a díjat — nem a szexuális hőstett, nem az 
a csodálatos képesség a gyönyörre, amelyet Poitiers grófjának 
egyes énekei dicsőítenek. A dicső tett az, ha magukhoz csalo- 
gathatják a tündért, e különös és tünékeny szilfidet, akiről a 
wormsi Burchard püspök kortársai mind azt remélték, hogy 
egy szép napon találkozhatnak vele az erdőszélen, főleg pedig 
az, ha megkaparinthatják a legszigorúbban tiltott nőt: ha dacol- 
va a házasságtörőnek és hitszegőnek kijáró szörnyűséges bün- 
tetéssel, elcsábítják az úrnőt, a hűbérúr hitvestársát. Kétszeres 
gaztett, nyilvánvalóan. De egyben a vakmerőség, a legirigyel- 
tebb erény lehengerlő kinyilvánítása. Az író, aki Guillaume le 
Maréchal dicséretét zengte, arról számol be, hogy hűsét vetély- 
társai megvádolták: elcsábította közös hűbéruruk, az ifjú Hen- 
rik király feleségét. A dal szerzője nem akarja Vilmost mente- 
getni, de magát a tényt sem erősíti meg. Valóban a királyné 
szeretője lett volna Vilmos? Ez a tökéletes lovag - akkoriban 
még agglegény — maga sem sietett eloszlatni a kétségeket, büsz- 
ke volt rá, hogy ilyen hatalmas hőstettet tulajdonítanak neki. 
Pedig az udvar nyugalma szempontjából nem volt teljesen ve- 
szélytelen, hogy a lovagság körében a csábítás - akár durva, 
akár behízelgő formában - ragyogó cselekedetnek számított. 
Ezt a veszélyt a hercegek igyekeztek elhárítani. Bár nem érté- 
kelték le a harcosok cselekedeteit — akik azon voltak, hogy a 
nők kegyeit elnyerjék -, megpróbálták hatásukat úgy enyhíte- 
ni, hogy megregulázzák, az illendőség szabályai közé szorítsák 
őket. E szabályok megalkotása továbbra is ellenőrzésük alatt 
állt, és szigorúan behatárolt helyet kapott az udvari kultúrá- 
ban. Curialitas. Vulgáris latin, pontosabban ófrancia nyelven: 
cortezia, udvarilas]ság. A női test ostrom alá vételének erősza- 
kos megnyilvánulásait egy szertartás, egy világi mulatság kere- 
tei közé próbálták szorítani; ez a mulatság a költők által dicső- 
ített újfajta szerelem -— játék. 

E játékot, mint tudjuk, hárman játsszák: az úrnő, a férj és a 
szerető. Az úrnő a központi szereplő. A regényírók királynőnek 
nevezik. Valójában feleség, az adott udvar hűbérurának hitve- 
se. Ebbéli minőségében háromszoros hatalommal rendelkezik 
a lovagok felett. Ő a nevelő — mivel ő felelős mindazért, ami 
a házban történik -, ő tanítja meg nekik a helyes viselkedést. 
Közvetítő, mivel közbenjár érdekükben a ház uránál. Végül csá- 
bító: a lovagok vágya az ő gazdagon felékesített testére össz- 
pontosul. A szerető nem házasember, a kalandokat hajszolja. 

Az összes fiatalember magára ismer benne. Ő testesíti meg só- 
várgásukat, kielégületlenségüket. Ő példázza a merészséget, a 
vakmerőséget. Az a feladata, hogy megkapja az úrnőt, megtörje 
ellenállását, behódolásra kényszerítse. Ami a seniort, az öreget, 
a férjet illeti, őt vajon felszarvazták? Korántsem. A valóságban 
ő irányítja a játékot, ő tartja kézben az összes fonalat, és ezt 
arra használja, hogy az , ifjoncok" feletti hatalmát megszilár- 
dítsa. 

Végső soron, ahogy Étienne de Fougéres mondja, az úrnő az 
ő büszkesége. Ő az, aki dicsőséget szerez számára. Ezért ékesíti 
fel díszekkel, ezért állítja közszemlére. A Graelent című elbe- 
szélő költemény elmondja, hogy Artúr király minden év pün- 
kösdjén, a tavasz és a lovagság ünnepén, a lakoma befejeztével 
megparancsolja feleségének, hogy álljon fel az asztalra, és vet- 
kőzzön le az összegyűlt urak előtt: láttak-e vajon szebb női tes- 
tet? Christiane Marchello-Nizia szerint e jelképes leleplezés je- 
lentése a következő: , A királynő szépsége, a vonzerő, amelyet 
a hűbéresekre gyakorol, egész egyszerűen a királyi hatalom 
egyik attribútuma, a hatalomgyakorlás egyik módja." Az úrnő 
passzív. Nem ő dönt úgy, hogy mezítelenre vetkőzik. A férfi, 
aki hatalmában tartja, ő mutogatja, ahogyan a nagy parádék 
alkalmával kiteregeti kincstárának darabjait, értékes gyűjtemé- 
nyének tárgyait, amelyekből olykor-olykor adományoz is azért, 
hogy szeressék bőkezűségéért, s még alázatosabban szolgálják. 
A királynő e tárgyak közül a legragyogóbb, a legkívánatosabb. 
Az úr ünnepélyes keretek között megengedi, hogy barátai meg- 
pillantsák hitvese titokzatos bájait. Ezzel az adománnyal lekö- 
telezi őket, hiszen minden adományért valamilyen szolgálat 
jár. Feleségének szintén nagylelkűnek kell mutatkoznia. Az ő 
feladata, hogy - gondosan kiszámítva adagolt kegyeivel - élet- 
ben tartsa a körülötte sürgölődő lovagok reményét, akik arról 
álmodoznak, hogy egyszer az övék lesz. Viszonzásul a lovagok 
hű vazallusként szolgálják, és ily módon lassacskán megszelí- 
dülnek, visszafogottabbá válnak. Az úrnő voltaképpen , csali" 
férje kezében, aki egészen addig hagyja folytatódni a játékot, 
amíg az a házasságtörés és a hitszegés kettős tilalmába nem 
ütközik. E játékból egyedül ő húz hasznot. Ha a szolgáló lovag 
tetszeni akar hitvesének, ez vajon nem a személye előtti tisz- 
telgés? Vajon nem azt - sőt talán elsősorban azt - keresi, hogy 
a férjnek tessék, hogy az ő szeretetét elnyerje? Nem arról van-e 
szó, hogy a szerelmi vágyat az úrnő személyén tölti ki, őt szol- 

gálja, miközben mindezek valójában a ház urának személyére 
vonatkoznak? Nagy merészség-e azt gondolni, hogy a szerelmi 
jelbeszéd, amelynek szigorúan ellenőrzött elemei a hűbérúr 
hitvese és az udvar valamelyik lovagja között alakult ki, való- 
jában e két férfi közötti kölcsönös szeretetet táplálta; a kölcsö- 
nös, az igazi, a lényegi szeretetet, hiszen erre épült -— ezúttal 
teljes valóságában - a hűbéri rend, vagyis ebben az időben az 
állam? Úgy gondolom, éppen ez bontakozik ki ebből az iroda- 
lomból, a 12. század utolsó harmadában keletkezett széphistó- 
riákból, és amelyekből mi, történészek mindazt kiolvashatjuk, 
ami az udvari szerelem e korszakáról megtudható. 

Azt vethetik a szememre, hogy az udvari szerelemről érte- 
kezve kissé elkanyarodom témámtól. Ez nem igaz, hiszen köny- 
vemben azt szeretném minél hűbben érzékeltetni, hogyan gon- 
dolkodtak az egyház emberei a nőkről. Márpedig azokon a vidé- 
keken, ahol vizsgálódásaimat folytattam, vagyis az észak-fÍran- 
cia nyelvterületen, a lovagi irodalom szerzői egyházi emberek 
voltak. A nagyobb és kisebb hercegi házaknál Istent szolgálták, 
a kápolnában zsolozsmáztak, gyóntattak, és ez volt elsődleges 
feladatuk. Ezenkívüi bevezették a világi köztudatba a jó modort 
és a tudást, az előítéletet, a gondolkodást, Éva alakját, az úrnő 
egy lehetséges képét, amelyet a skolasztikus intézményekben 
beléjük sulykoltak. Mindannyian iskolákat végeztek, sokuk- 
nak címük is volt: doktori rangjukkal kérkedtek is. Rendkívül 
jól képzettek voltak, amint azt Lambert d"Ardres esete is tanú- 
sítja, aki egy egyszerű, szerény udvarban szolgált. Járatosak vol- 
tak a beszédben és a vitában, olvastak, írtak, ismerték azokat a 
szavakat, amelyekkel a lélek szenvedélyeit ki lehet fejezni, la- 
tinból fordították a Szentírás egyes passzusait, Cicero körmon- 
datait, Ovidius verseit, amelyekkel tele volt a fejük. Így azt a 
szerepet töltötték be Normandia hercege vagy Guiínes grófja 
mellett, amelyet - ahogyan Stephen Jaeger rávilágított — a 10. 
században a püspökök az Ottó-korabeli császárok mellett. Kö- 
venként építették fel a curialitast, az udvari kultúrát, az udva- 
riságot, ehhez felhasználták a császári Róma kereszténnyé vált 
magaskultúrájának maradványait, amelynek az egyház volt a 
letéteményese. A honestasnak, annak az erénynek a nevében, 
amely az embernek tekintélyt kölcsönöz, a lovagokat - amikor 
azok egy pillanatra felhagyták az egymás elleni viaskodással, 
azzal, hogy az erdőt járva nagyvadakra vadásszanak — megtaní- 
tották a választékos modorra, megtanították nekik, hogy a ká- 

romkodáson, csatakiáltásokon vagy a sikamlós tréfákon kívül, 
amelyeken egymás közt mulattak, mást is elő tudjanak adni; 
megtanították, hogyan viselkedjenek illendőbben az asztalnál, 
hogy ne bánjanak durván az úrnőkkel, igyekezzenek a tetszé- 
süket elnyerni. Átadták nekik saját szerelemfelfogásukat, ame- 
lyet ők is mestereiktől, tanulótársaiktól kaptak örökül. Végül 
is nem szakítottak az iskolával, tudták, hogy az amicitia és az 
amor szavak szép lassan hogyan telítődtek új jelentéssel. Vágy- 
gyal, gyönyörrel. Ezeket az értékhordozó jelentéseket költemé- 
nyekbe foglalták, ezekből ismerhetjük az udvari szerelem trítu- 
sait. A 12. századi Észak-Franciaország ő társadalmi köreiben 
az úrnőket azért kezelték másképpen, azért közelítettek hozzá- 
juk másképpen, a szerelem azon módjai, amelyeket a Nyugat 
, talált fel", azért terjedtek el, mert - s erről hajlamosak vagyunk 
elfeledkezni -— a hercegi udvarokba a házi papok közvetítésével 
eljutott az, amit az érzelmek terén a teológus doktorok Clairvaux- 
ban, Chartres-ban, Párizsban, a kolostorokban, a szerzetes kano- 
nok-közösségekben, a katedrálisok kolostorában tapasztaltak. 

Európa ekkoriban rendkívüli fejlődésen ment keresztül. Min- 
den megváltozott a szóhasználat, a mondatalkotás, a nyelvtan, 
a retorika tanítási módszereit illetően. Nagyobb teret engedtek 
a latinul író világi szerzők szövegmagyarázatainak. Amit a 
,12. század reneszánszának" hívunk, vagyis az ókori minták 
egyre buzgóbb tisztelete, egy sor képen és kifejezésen túl magá- 
val hozta az embernek a természettel és a természetfölöttivel 
való kapcsolatának újfajta megvilágítását. A kereszténységen 
belül minden megváltozott. Figyelmesebben olvasták az Új- 
szövetséget, szorosabbra főzték a kötelékeket a keleti keresz- 
ténységekkel. Palesztinában bejárták azokat a falvakat és vá- 
rosokat, ahol Jézus és tanítványai éltek: ettől az ember Jézus 
került előtérbe, és a teológusok, a moralisták, mikor a Testté 
válás rejtélyén elmélkedtek, s kidolgozták a bűnbánat, vagyis a 
felelősség tanát, hajlottak annak elismerésére, hogy az emberi 
lényben a test ugyanolyan fontos, mint a lélek. A külső világ- 
ban is minden megváltozott, könnyedebb lett: az utak benépe- 
sültek, fellendül a kereskedelmi forgalom, és az anyagi fejlődés 
látványa azt sugallta, hogy az idő múlása nem dönt mindent 
kérlelhetetlenül romlásba, hogy az ember képes fokról fokra 
felemelkedni a jobb élet felé, és hogy felemelkedése során a 

benne lévő testi részt is lehet örömben magasztalni. Mindezek 
a mélyreható és együttes változások hozzájárultak ahhoz, hogy 
az egyént kiszabadítsák a nyájból, és a szerelmi kapcsolatot 
immár két ember szabad párbeszédének tekintsék. Végül a ta- 
nult emberek legjobbjai, azok, akik az új gondolkodás előfutá- 
rai voltak, nem ugyanazt az utat járták be, mint elődeik, akik — 
mivel egészen fiatalon kerültek az apátságokba, ezekbe a ma- 
gukba záruló fellegvárakba — nem ismertek semmit a világból. 
Ők már ifjúságuk végén hagyták el a világot, akkor megtértek, 
életmódot változtattak, Clairvaux-i Bernáthoz hasonlóan belép- 
tek egy kolostorba, vagy útjára bocsátották élettársukat, mint 
Hildebert de kavadin, ÖL tudták, mi az élet, és főleg, hogy mi- 
lyenek a nők. Mindezek a változások és tapasztalatok három 
nemzedék alatt egyes papokat és szerzeteseket Íle-de-France- 
ban, Picardiában, a Loire völgyében arra késztettek, hogy a sze- 
relmet egészen másképp képzeljék el, mint elődeik. 

Azok, akik mohó vágynak gondolták. Ha a vágy a magasba, 
a szellem szféráiba, Isten felé irányul, akkor caritasnak nevez- 
ték. Ha lefelé, a földi dolgok felé, azkor cupiditasnak. Ennek 
az egyszerű törésvonalnak a mentén épült fel a jó és a rossz er- 
kölcse, és nevezetesen a férfiak másik nemmel szembeni visel- 
kedésének megítélése. A szerelmet egoista ösztönnek, csilla- 
píthatatlan étvágynak tekintették: saját sóvárgásom kielégítése 
érdekében vetem rá magam valamely tárgyra, valamely sze- 
mélyre. Miként Éva, amikor a kígyóra hallgatva a gyümölcs 
után nyúlt. A 12. század elején a párizsi iskolákban egy fordu- 
lat rajzolódik ki. A szerelmet, a jó szerelmet már nem rabul 
ejtésnek, hanem adománynak fogják fel. A Teológia bevezető- 
jében Abélard ezt a szerelmet így írja le: , Ez a másik felé irá- 
nyuló és érte való jóakarat teszi, hogy azt kívánjuk, helyesen 
viselkedjék, és ezt inkább őmiatta kívánjuk, mintsem magunk 
miatt." A közvetlen utalás Ciceróra vonatkozik, aki szerint a 
barátság lamicitia, nem pedig amor) akarat, a barát javának 
akarása, amelyet egy hasonló akarás tart életben. Abélard a Pál 
apostol Rómaiaknak írt leveléhez fűzött magyarázatában tovább 
megy: , Nem beszélhetünk — mondja - Isten felé forduló szere- 
lemről, ha önmagunkért és nem őérte szeretjük, és ha önma- 
gunkba, s nem pedig őbelé helyezzük törekvésünk célját." 

Szent Bernát átveszi és tovább főzi ezt a gondolatot. 1126 
táján Az Isten iránti szerelemről című értekezésében leírja a 
vágy fokozatos szublimációját. Kezdetben az ember önmagát 

ajnározza. A vágy szükségképpen a test legmélyéről indul el. 
Test vagyunk. Isten testté vált, és ezzel visszaadta a testnek a 
becsületét. A test az alap, minden szellemiség rá épül. Azután, 
egy fokkal följebb lépve az ember eljut Isten szeretetéig. De 
először önző módon , saját maga kedvéért", hogy kisajátítsa. 
Még tovább emelkedvén elérkezik oda, hogy Istent Istenért 
szeresse, és ez a döntő lépés, hiszen ahogyan Szent János I. le- 
velében hangoztatja, Isten a szeretet, a caritas, tehát Isten ma- 
ga is átadja önnön magát. Így kezdődik az utolsó állomás: az 
ember, akit magába szív Isten szerelme, teljesen megfeledke- 
zik magáról, feloldódik vágyának tárgyában. Ekkor jut el az 
, igaz" szerelemhez, amelynek már nincsen oka, amely — min- 
den sóvárgást kiölvén — nem vár viszonzást. Gyümölcse önma- 
ga. , Szeretek, mert szeretek, szeretek a szeretetért magáért." 
Indokolatlan szerelem, amour egratuit, , tiszta" szerelem, , an- 
nál lágyabb és édesebb, mert aminek tudatára ébredünk, az 
egészen isteni." De hogyan képes az őket elválasztó végtelen 
távolság ellenére a teremtmény egyesülni teremtőjével, még- 
hozzá olyan szerelemmel, amelyben már nyoma sincs a féle- 
lemnek, , hódolatot nem ismerő szerelemmel"? Mert ez a sze- 
relem, akárcsak a cicerói barátság az , akaratok összejátszásá- 
ból" ered. Barátok között, az egyenlőségben, mindenféle hier- 
archia eltűnik. 

A bizonyítás csaknem negyedszázaddal később egészen más 
megvilágításba kerül az Énekek énekére épített szentbeszédek- 
ben, hiszen ez az ének a heves szenvedélyt és a testi szerelem 
csodálatos érzéseit magasztalja. A 12. században gyakrabban 
fűztek magyarázatokat ehhez a műhöz, mint bármikor előtte 
vagy utána; s ez azt bizonyítja, milyen érdeklődést tanúsítot- 
tak a szerelmi kapcsolat iránt a leghaladóbb értelmiségi körök. 
Szent Bernát a szeretett férfi és a sponsa — a jegyes, aki testét 
majd átengedi a simogatásoknak -—, vagy az amica - a szerető, 
a lány, akivel házasságon kívüli örömökben részesül -— közötti 
párbeszéd szenvedélyes szavaira támaszkodik. Szent Bernát 
jottányit sem enyhíti azt a túlfűtöttséget, mellyel e szavak át 
vannak itatva. Ellenkezőleg, kommentárja még tovább fokozza 
az erotikus töltést. Mivel az a szándéka, hogy addig szítsa a 
vágyat, míg az a nász örömében szertefoszlik. Lépésről lépésre 
követi a szerelmi hevület fokozódását. Tekintetváltások, majd 
, a szerelem megerősítését" kifejező hívó szavak, vallomások. 
Felhívás, hogy vonuljanak vissza egy félreeső helyre, hogy 

, munkálkodjanak a szőlőben". Ne félj semmitől, bőven lesz 
időnk , arra" lid), amit mindketten pariter, ugyanúgy kívánunk. 
Azután következik a csók, majd az ölelkezés, végül az egymás- 
ba olvadás, a , szétválaszthatatlan összegabalyodás", ahonnan 
, az öröm szétárad". Szulamit, , ki is ő? Mi magunk. Bátorko- 
dom azt mondani, hogy mi vagyunk Szulamit." Vagyis minden 
elcsábult emberi lélek, aki szánalmasan alsóbbrendű , nála", 
vagyis Istennél, aki feléje nyújtja kezét. De Isten is odaadja ma- 
gát. Az egyesülés, és az egymást kölcsönösen átitató, mindket- 
tőjükön végighullámzó gyönyör tehát lehetséges. Lángoló érzés. 
, Szerelemtől lángoló keblem." Az adhaesio, az összetapadás itt 
lángra lobbanás, hatalmas tűz. Izzás, felforrósodás. Mámor, el- 
ragadtatás. Felismerjük a szavakat, amelyeket Adam perseigne-i 
apát, cisztercita szerzetes használt leveleiben. Szent Bernát ta- 
nítványai átvették ugyanis, amikor egy lentről felfelé terjedő 
tűzvészről beszéltek, vagy amikor a szerelmi , támadást", mint 
őrjöngést írták le. 

Szent Bernát és rendtársai azon igyekeztek, hogy megpró- 
bálják minél jobban megérteni, mit jelent Istent szeretni. Ők 
és más klerikusok - immár nem teológusként hanem mora- 
listaként — azt is kutatták, hogyan illendő egy teremtménynek 
egy másik teremtményt szeretnie; nem a megismerhetetlent 
imádni, hanem egymást szeretni, annak rendje és módja sze- 
rint, az egyetemes harmónia jegyében. Ugyanezeket a szavakat 
használták: amor, amicitia; azokat a kifejezéseket, amelyek ér- 
telmét a sok elmélkedés, eszmefuttatás és ez az isteni felé irá- 
nyuló szenvedélyes feszültség mértéktelenül túlfűtötték. A két 
férfi közötti érzelmi kapcsolat mintájának létrehozásához eze- 
ket habozás nélkül fel is használták. Az Histoire des seigneurs 
d Amboise (, Amboise hűbérurainak története") azon példa- 
szerű kapcsolatok bemutatásakor, amelyeket elbeszélésének 
hősei nemzedékeken keresztül ápoltak hűbéruraikkal, Anjou 
grófjaival, természetesen amicitiáról beszél, és hogy bebizo- 
nyítsa, mennyire szoros és termékeny volt ez a kötelék, arra 
támaszkodik - rengeteg idézet latba vetésével —, amit erről a 
témáról a latin szerzők, főleg Cicero mondanak. Mégis, amikor 
a szív melegéről esik szó — amely összeköti a harcostársakat, 
amelynek össze kellene kötnie a hűbéreseket azokkal, akik elé 
letérdeltek, és aki kezüket kezükbe zárja -, akkor szüntelenül 
a szerelem szó tér vissza. Ez történik Guillaume le Maréchal 
énekében, amelyben nők szinte nem is szerepelnek. Amikor 

azon elbeszélések egyikében, melyeknek Trisztán a hőse, az 
angol főurak Marke királyt törvényes örökös nemzése érdeké- 
ben nősülésre próbálják rávenni, a király azt feleli, hogy már 
van örököse, az unokaöccse, nővére fia, akit jobban szeret, 
mintha a tulajdon fia lenne. A fiúhoz fűződő kötelék meghatá- 
rozásánál miről beszél? Szerelemről. Trisztánba első látásra 
beleszeretett, a láng egyetlen pillantástól fellobbant benne. 
Hozzá fordul: , az irántad érzett szerelem miatt egész életem- 
ben soha nem akarok asszonyt feleségül venni. Ha hűséges 
maradsz hozzám, ahogyan én hű leszek tehozzád, ha szeretni 
fogsz, ahogyan én szeretlek téged, boldogan éljük majd együtt 
életünket." Itt egy katonai társadalomról, férfitársadalomról 
szőtt álom fejeződik meglehetősen markánsan ki, amelynek 
nem lenne szüksége nőkre. A 12. századi lovagság körében - 
miként az egyházon belül is - a normális szerelem, az a szere- 
lem, amelytől megfeledkezünk magunkról, hogy felülmúljuk 
önmagunkat egy barát dicsőségére véghezvitt hőstettben, ho- 
moszexuális szerelem. Nem állítom, hogy ez feltétlenül testi 
egyesülésbe torkollik, de egészen nyilvánvaló, hogy a rend és a 
béke a férfiak közötti szerelemre épül, amelyet a hűbéri erkölcs- 
ből származó értékek, a hűség és szolgálatkészség szilárdíta- 
nak meg, és a moralisták természetesen erre a szerelemre vit- 
ték át azt az újfajta odaadást, amellyel a teológusok az amor 
szót felruházták. 

Ezzel szemben, amikor az egyháziak érdeklődése a férfi és 
nő közötti kapcsolatok felé fordult — és ez volt egyik legfőbb 
foglalatosságuk, hiszen ez idő tájt igyekeztek megalkotni a há- 
zasság etikáját, a házastársi szövetség kereteinek megszilárdí- 
tásán fáradoztak, amely szerintük az egyetlen hely, ahol törvé- 
nyes heteroszexuális kapcsolatok létrejöhetnek -, szerfölött 
óvatosnak mutatkoztak. Ebben az esetben ugyanis a nemiség 
szükségképpen szerephez jut, a nemiség pedig maga a bűn, a 
botránykő. Egyes képek megütközést váltottak ki belőlük, a 
túlságosan érzéki Éva képe, a Marbode, rennes-i püspök által 
felvázolt kiméra, a madárijesztő képe, valamint az általános 
rögeszme, amely miatt a Szulamit bájaira olyannyira fogékony 
Szent Bernát nem tudta elképzelni, hogy a szektákban, ahol 
imádkozásra összegyűltek, férfiak és nők képesek voltak egy- 
más mellett tölteni az éjszakát úgy, hogy ne vessék egymásra 
magukat, s ne szeretkezzenek féktelen, elvakult, állati módon. 
A papok szerint, akik az erkölcsök megjavításán fáradoztak, a 

házasság mindenekelőtt a testi ösztönök megzabolázását, egy- 
fajta rendbetételét jelentette. A házas emberek alkották e , ren- 
dek" egyikét, amelyek harmonikus összetétele tartja fenn a 
társadalom egyensúlyát, amilyennek azt Isten megteremtette. 
A , házastársak rendjének", csakúgy, mint az özvegyasszonyok 
vagy Isten szolgái rendjének, egy kötelességekből és kénysze- 
rekből álló erkölcsre kellett épülnie. Szükség volt erre a rend- 
kívül szigorú erkölcsre, mivel a házasság feladata a nemzés, az 
pedig szexuális egyesülés eredménye, az ilyesmi pedig szükség- 
képpen beszennyeződéssel jár. Ezt hangoztatták buzgón a 12. 
század végén a katarok, a legveszélyesebb eretnekek. Ezért el- 
ítélték a házasságot. Az egyház vezetői ellenben a házasságot 
igyekeztek a világi társadalom alappillérévé tenni. Következés- 
képpen megpróbálták valahogyan a tisztaságot és a párosodást 
összeegyeztetni. Alain de Lille is megkísérelte ezt. , Fogadjuk 
el, - mondja -, hogy a házassághoz hozzátartozik a közösülés. 
Vagyis a közösülés nem mindig bűn, hiszen a szentség miatt a 
testi érintkezés nem lehet súlyos bűn, sőt egyáltalán nem is 
tekinthető bűnnek." Feltéve, hogy az érintkezés során a felek 
egyike sem veszíti el a fejét, nem hagyja, hogy a gyönyör elha- 
talmasodjék rajta. Feltéve, hogy mindegyikük megtartóztatja 
magát. Önmegtartóztatás! A Szent Bernát által az Istennel való 
lelki egyesülés nyomán születő túlfűtöttség leírására használt 
erőteljes szavak — mint , mámor" , , elragadtatás" — már kimen- 
tek a divatból. A moralisták nem beszélhettek teljes odaadás- 
ról, túláradó érzésekről. Tartózkodásról beszéltek. Kötelesség- 
ről beszéltek, és nem öncélúságról. Alain de Lille ezt ismétel- 
geti Szent Jeromos nyomán: , aki túl forrón szereti asszonyát, 
házasságtörő". A házastársak kötelesek leróni egymásnak , adós- 
ságukat", de amennyire csak lehetséges úgy, hogy ebben ne 
leljenek élvezetet: az élvezet a bűn melegágya. Bűn -— szögezi le 
Pierre Lombard - a feleségtől azt a gyönyört várni, amit a szaj- 
hák karjai közt kaphatunk; az önuralom, a mértéktartás a rossz 
legnagyobb részét megsemmisíti, s ami marad, az hosszadal- 
mas vezekléssel váltható meg. Jól jegyezzük meg: a tiltás min- 
dig csak a férjnek szól. Neki kell uralkodnia magán, neki kell 
hitvese túl szenvedélyes kitöréseit megfékeznie. A női termé- 
szetet ugyanis, tudjuk jól, , a libido haragos fáklyái lobbantják 
lángra". Ordericus Vitalis szerint ilyenek voltak azok a nor- 
mandiai úrnők, akiknek a férjei Angliában vesztegeltek, s akik 
megunván a sóvárgást, azzal fenyegetőztek, hogy forró vágyai- 

kat majd másutt csillapítják. Jacgues de Vitry, meg sokan má- 
sok is, agyba-főbe dicsérték a férjek vitézségét, akik annyira 
vissza tudják fogni buja vágyaikat, hogy sohasem érintik felesé- 
güket. Mint például Marie d"Oignies hitvese. Vagy József, Szűz 
Mária hitvese. 

1140 körül Hugo az Istenanya szüzességén elmélkedett, s 
ez elvezette őt annak meghatározásáig, milyen formát kell öl- 
tenie a házastársi szerelemnek. Mária és József szerződést kö- 
töttek egymással, amelynek pontjait tiszteletben kellett tarta- 
niuk; e szerződés értelmében nem tagadhatták meg magukat a 
másiktól. Vajon Mária érintetlen tudott-e maradni, miközben 
eleget tett házastársi kötelezettségeinek? Igen, feleli Hugo, mi- 
vel a , kötelesség", a házasság fajfenntartó szerepe, amely meg- 
követeli a testek egyesülését, másodlagos, alárendelt funkció 
a lényegeshez, a , társuláshoz", ahhoz az adhaesióhoz képest, 
amelynek Ádám akkor ébredt tudatára, amikor kábultságából 
magához térve észrevette maga mellett az asszonyt. Ez a fajta 
kötődés — amely hasonló a fiúnak a szüleihez fűződő vonzal- 
mához, s amely akkor bomlik meg, amikor asszonyt hoz a ház- 
hoz - nem lehet testi; érzelmi jellegű, a , szív hajlandóságából" 
születik, és a dilectio fűzi szorosra. A dilectio kifejezéssel Pál 
apostol az Újszövetségben Jézus és egyháza egyesülését hatá- 
rozza meg. Ennek a szellemi frigynek a , szentsége", a jele a 
házasság. A házasság ezt a szövetséget utánozza. Mivel a há- 
zasság szentség, a házastársak bűne némiképp enyhül, amikor 
, szerelemtől égnek". Szentenciáinak egyikében Hugo elismeri 
ezt. De csak azért, hogy óva intsen egy elítélendő fellángolás- 
tól. A dilectiónak és a sóvárgással teli amornak semmi köze 
egymáshoz. A dilectio nem is amicitia, mivel - bár mindkét 
esetben önfeláldozásról van szó - a dilectio esetében hiányzik 
a kölcsönösség. A férj foglalja el Jézus helyét, márpedig Jézus 
vitathatatlanul feljebbvaló. Értekezése zárszavában Hugo az 
egyenlőtlenségre helyezi a hangsúlyt. A , szív hajlandóságá- 
val" a férjnek olyan magatartást kell tanúsítania felesége előtt, 
amely felettébb emlékeztet az együttérzésre, sőt szinte a le- 
ereszkedésre. Védőszárnya alá veszi ezt a rá bízott gyönge lényt, 
és szűzies gyengédséggel halmozza el. A nő pedig , helyzetéből 
fakadó szükségletei", vagyis természetének gyöngesége folytán 
csak arra képes, hogy passzívan engedje, ura szeresse — egyfajta 
, felebaráti szeretet" tökéletes szemérmességével. 

A szerzetesek, akik átnyújtották a papságnak a cisztercita ko- 
lostorok csendjében folytatott elmélkedéseik gyümölcsét, a 
mesterek, akik a szent szöveget magyarázták a leendő püspö- 
köknek, és minden férfiember, aki a 12. században a világiak 
magatartását igyekezett megreformálni, és akik többnyire csak 
a férfinemre gondoltak, azt, amit mi szerelemnek hívunk, négy 
gyökeresen különböző kategóriába sorolták. Ezek egyikét külön 
kezelték; ezt , paráznaságnak", egyszerű fizikai megkönnyebbü- 
lésnek, magkibocsátásnak nevezték, s nem ítélték súlyosabb- 
nak, mint egy éjszakai magömlést, feltéve, hogy a partner sem 
nem apáca, sem nem férjes asszony, vagy ha egy hivatásos pros- 
tituált, egy szajha szolgálatait vették igénybe. Nem is foglalkoz- 
tak hosszan ezzel a megvetendő cselekedettel, úgyhogy a vol- 
taképpeni szerelmi érzésnek csupán három fokozatát ismerték 
el. Legmagasabban helyezkedik el a , tiszta" szerelem, ahogyan 
Szent Bernát nevezte, amely pusztító tűz, emésztő láng, átvál- 
tozás, amelynek révén felszabadul a testi vágy lényege, amelyet 
Istennek áldozunk. Azután következik a kevésbé heves, de na- 
gyon bensőséges és gyengédségtől sem mentes szerelem-barát- 
ság vagy szerelmi barátság, ez adja a férfitársadalom összetartó 
erejét. És végül következik az az ésszerű, megfontolt, csaknem 
langymeleg érzelem, amelyet a házastársaknak egymás iránt 
táplálniuk illik, az a , tisztességes és nyájas érzés", amely - mint 
majd Merteuil márkinő írja Madame de Volanges-nak -— képes 
,a házastársi köteléket megszépíteni, és az ezzel járó kötelessé- 
geket némileg elviselhetőbbé tenni". A hitvesi ágyban ugyanis 
— és erre később Montaigne emlékeztet majd — a gyönyör , le- 
gyen visszafogott, komoly, s némi szigorúsággal kell vegyül- 
nie". Hiszen a világ valamennyi kultúrájában a házasság mint 
a társadalmi rend alapja, nagyon komoly dolog, úgyhogy óvni 
kell a szerelem viharaitól. 

Ezekre figyelmeztették tehát a káplánokat, Istennek azon 
szolgáit, akik a hercegi udvarokban segítettek a lovagság nyu- 
galomban tartásában, és akik e cél érdekében a század második 
felében -— a latin szerzők történeteit és mindazt felhasználva, 
amihez a breton és keleti legendákból hozzájutottak — Trisztán, 
Yvain vagy Cligés kalandjait mesélték. Mestereik elvárták tő- 
lük: a paráznaság és a házasság között különítsenek el egy terü- 
letet, ahol ez a kényes játék kibontakozhat. Reménykedtek: a 
lovagokat rászoktatja majd arra, hogy az udvarlásra irányuló 
heves vágyukat némiképp visszafojtsák, a nőket arra, hogy 

hagyják magukat körüludvarolni anélkül, hogy elbuknának, a 
férjeket pedig arra, hogy ne mutatkozzanak túlságosan félté- 
kenynek. Ezek a költők a tiszta szerelemtől, az Isten iránti sze- 
relemtől kölcsönvették annak szenvedélyességét és öncélúsá- 
gát. A harcosok közötti szeretet és az egymás iránti hűség, no 
meg a szolgálat kötelessége, amelyek a szeretet velejárói, meg- 
mutatta nekik, hogy - a természetes hierarchiát megfordítva — 
miképpen lehet alázatos a szerelmes egy pillanat erejéig a ki- 
választott úrnő előtt. Ugyanakkor a költők helyet szorítottak a 
gyönyörnek is, annak a testi gyönyörnek, amelyet a moralisták 
szerettek volna száműzni a házasságból. A barbár időkből örö- 
költ ágyasság régi szokására építve, amelyet a kóbor lovagság 
körében a szentföldi és spanyolországi utazások elevenítettek 
fel, a költők a női szereplőket a , kedves" — a vidám, kicsapon- 
gásra hajlamos, szépséges leány - vonásaival ruháztak fel. Vé- 
gül hallgattak a trubadúrokra is, így a regényíróktól elvárt pe- 
dagógiai szónoklat középpontjában egyfajta felhívás található a 
vágy megzabolázására, tetőpontjáig való fokozására; ez a vágy 
egy meghatározott tárgy, az úrnő teste felé irányul, e , fehér, 
dundi, puha és omlós" test felé, amelyet Bernart de Ventadorn 
énekelt meg. 

Ez a sotz la vestidura Íruha alól) felsejlő test, ez a test, ame- 
lyet az udvariassági szokások jóvoltából az ifjabb rokonok, a 
ház urának fiatal barátai átölelhettek, amikor az úrnő fogadta 
őket, vagy amikor elbúcsúztak tőle; ilyenkor nem csupán arra 
vágytak, hogy ezt a testet a palást alatt megérintsék, mezítele- 
nül lássák, hanem az ebből származó élvezetre is. Vajon telje- 
sen megvalósíthatatlan álom volt ez? Az udvari társadalomról 
jelenlegi ismereteink alapján kialakított képünk arra enged kö- 
vetkeztetni, hogy nem. Marie de France művei, a Lais, azt Su- 
gallják, hogy az e korban élt úrnők nem voltak mindig kegyet- 
lenek. A délfrancia nyelvjárásban írt énekek közül -— és ez so- 
katmondó tény - azok mutatják a szerelmesek szenvedélyét 
hamar beteljesültnek, amelyeket e hölgyek szereztek. És ami- 
kor Étienne de Fougöres a férj félelmeinek hangot ad, nemcsak 
azt veti a hitvesek szemére, hogy engedik legyőzni magukat, 
hanem azt is, hogy maguk sietnek legyőzőik elébe: ezek a félel- 
mek bizonyára nem voltak megalapozatlanok. Persze az úr- 
nők, ha tetszett, ha nem, igen komoly védelrnet élveztek, erős 
bástyák övezték őket. Elsősorban tárgyi természetűek: hol 

lehet a házban, a szőlőben a , kényelmes", a kedvező helyet 

megtalálni, hogyan lehet a tekintetek elől elbújni? A szerelmes 
irodalom akkor áll a legközelebb a megélt valósághoz, amikor 
azokat az ifjúkori szerelmi játékokat ecseteli, amelyeket a les- 
kelődők, a lerázhatatlanok, a féltékenyek, a , lándzsások" foly- 
tonosan meghiúsítanak. A regényhősök kénytelenek elrejtőz- 
ni, félreeső kis zugokba lopózni, félhomályos helyekre vonul- 
ni, és itt ölelkezni, mindig kapkodón, fenyegetetten. Sokkal 
félelmetesebb volt azonban a megmásíthatatlan büntetés, ame- 
lyet az erkölcs - a harcosok és a papok erkölcse egyaránt — a 
házasságtörésre, a létező legsúlyosabb női bűnre kiszabott, 
valamint a férjeknek az a mindenki által elismert joga, hogy 
feleségüket a gyanú legcsekélyebb jelére megöljék, megéges- 
sék. Az énekek és a regények a férfiirodalom részét képezik, 
hősei mind férfiak, amelyben a női alakok mindig csupán má- 
sodrangú szereplők, s ahol a férfiúi kiválóság érvényre juttatása 
egy ellentmondásra, a törvény és a vágy közötti összeütközésre 
épül. Ezt az ellentmondást az északírancia nyelvjárásban író 
költők igyekeztek feloldani, mivel az egyház emberei voltak, 
és — amint Michel Zink sugalmazza - , a keresztény erkölcs és 
az udvari élet összeegyeztethetetlenségét nem olyan könnyen, 
nem olyan ártatlanul viselték, mint a trubadúrok". 

Úgy kísérelték meg a kettő összebékítését, hogy a vágy ki- 
elégítését áthelyezték a liturgiák irreális világába, a szakrali- 
tásba. Ezt teszi Chrétien de Troyes a Chevalier á la charrette 
című művében. A szoba, ahol Lancelot végre találkozik a király- 
nővel, szentély jelleget ölt, ahol az ágy oltár, a szerető úgy ha- 
jol meg a vágyott test előtt, mint egy szent ereklye előtt. Ezt a 
testet , imádja", mint ahogy régen - még mielőtt jutalmát meg- 
kapta volna - Ginevra aranyhaját imádta, amelyet szívéhez 
legközelebb, , inge és meztelen teste között" őrzött. A regény- 
írók a bujaságot úgy akarták igazolni, hogy Szent Bernát amor 
purusát, a , tökéletes" szerelmet dicsőítették, amely el van 
szakítva testi valójától, vagy, még pontosabban, be van zárva a 
személynek ebbe a nagyon bensőséges, hevesen dobogó részé- 
be, a szívbe, minden energia kohójába, ebbe a lombikféleségbe, 
ahol a vágy megtisztul minden testi salaktól. Ilyen természetű 
kötelék főzi a Girart de Rousillon átdolgozásokban Girart-t 
Élissenhez, ahhoz az asszonyhoz, akit neki ígértek, csakhogy — 
mivel az eljegyzést felbontották - másvalaki felesége lett: két- 
ségkívül házasságtörő, de határozottan szűzi kötelék volt ez. 
A szerelmi játék maradéktalanul folytatódhatott, ha az úrnő 

szívét elválasztották a testétől, attól a testtől, amelyet az úrnő- 
nek nem áll módjában megtagadnia hitvesétől, s amelynek meg- 
kaparintása súlyos hitszegés. 

Egy effajta megosztást nem könnyű lelki nyugalommal vi- 
selni. Ez Thomas Trisztánjának egyik tanulsága is. A házasság- 
törő szerelem nem boldog. A szívbéli szerelem és a testi szere- 
lem csakis a házasság szövetségében tud rendben és nyugalom- 
ban eggyé válni. Ezért teljesen természetesen történt, hogy a 
12. század utolsó évtizedeiben, miközben az egyházi hatalom- 
nak végre sikerült a házasságról alkotott felfogását rákénysze- 
rítenie a hívekre, miközben a pénzgazdálkodás elterjedése miatt 
a nemesi házak urai már kevésbé mutatkoztak tartózkodónak, 
ha arról volt szó, hogy feleségüket az udvarban élő fiatalembe- 
rek közül akár többnek is odaadják, miközben így az , ifjúság" 
körében lassacskán mérséklődött a duhajkodás, a regényiroda- 
lom - ez az udvari társadalom elé tartott tükör, amelyben e 
társadalom nem valódi vonásait ismerte fel, hanem azt a képet, 
amilyennek lennie kellett önmagát -a házasság kereteibe illesz- 
tette a szabad szerelmet. Mint a házasság előjátékát. A Cligés- 
ben, Chrétien de Iroyes anti-Irisztánjában maga a királynő 
szolgál ezzel a tanáccsal a fiatal Alexandre-nak és a fiatal Dorée 
d" Amour-nak (, Szerelemtől ragyogó hölgynek"): ,Jól látom 
viselkedésetekből, hogy két szívből egyet csináltatok..., szerel- 
mes akarásotokat ne vegyítsétek őrültséggel. Egyesüljetek tel- 
jes tisztességben és házasságban. Így lehet tartós a szerelme- 
tek." Bevezetésképp itt a szerelem, a tiszta szerelem, amely 
előkészíti a testeket és különösen a jövendő feleség testét a 
odaadásra, hogy éppolyan , élvezetes" tárggyá váljék, mint a 
kedves teste". A fiatal irodalomban a hősnő megváltozik. El- 
ígérkezett szűzleány, frissen házasodott asszony lesz, akitől 
férje a meglehetősen szigorú lelki vezetők szónoklatai ellenére 
azt várja, hogy megborzongjon az ölelésétől. Mindketten bol- 
dogok. Ennek a boldogságnak a mintaképét vázolja fel Chré- 
tien de Troyes az Erec és Enide-ben: 


Egy ágyban együtt hálván 
egyik is, másik is ölel és csókol 
és nincs más, mi jobban tetszene nekik ennél. 


Chrétien azonban nem volt süket a Szent Viktor-apátság vagy 
a párizsi Notre-Dame-kolostor mestereinek tanításaira. Jól 

tudta, hogy a házasságban a szerelemnek meg kell őriznie sze- 
mérmességét, hogy a férjnek mértéket kell tartania. Érec ezt 
egy pillanatra elfelejtette. Feleségének túl , szilaj kedvelője- 
ként" rossz útra tért, eszét vesztette, majd férfiasságát is elve- 
szítette. A szertelen gyönyörűségekben kimerülvén megszűnt 
, hitvese feljebbvalója" lenni. Megpróbáltatások sorozatán kel- 
lett keresztülmennie Énide-del együtt ahhoz, hogy magához 
térjen, újra elfoglalja férfi-pozícióját, visszatérjen ahhoz a sze- 
relemhez, amely házastársak között illendő. Egy olyan szere- 
lemhez, amely kétségkívül utat enged a test örömeinek. Ami- 
kor a hitvesek egymásra találnak és 


éjszakánként sietve kisurrannak 
és oly nagy gyönyörűség volt nekik 
hogy éjszaka világított a holdfény, 


újból átölelik egymást, ölelkeznek és csókolóznak, de immár a 
Hugo által magasztalt , szívbéli ragaszkodás" jegyében. Mivel a 
házastársi szerelmet a tökéletes szerelemtől elválasztó szaka- 
dékot ily módon áthidalták, az egész udvari társadalom beleve- 
tette magát a játékba. Javult volna a nők helyzete? Kétségkívül. 
De főként azon változások eredményeképpen, amelyek a férfi- 
ak viselkedésében, érdeklődésében és vágyaiban bekövetkezett 
— mert ezúttal is csak a férfiakat veszik számításba. 


x 


A század utolsó éveiben, talán 1186-ban fejeződött be Párizs- 
ban egy a maga nemében egyedülálló könyv írása; az értekezés 
a De amore (, A szerelemről") vagy De honeste amandi (,,Ho- 
gyan szeressünk előkelően") címet viselte. Szerzője, André egy- 
házi ember volt. Úgy tűnik, a champagne-i udvarban kezdte 
pályáját, Mária grófnő, Aguitániai Eleonóra lánya mellett, aki- 
nek a költők - hogy a férj, a nagy hatalmú Bőkezű Henrik tet- 
szését elnyerjék -— műveiket ajánlották. Úgy tartották, hogy 
1174-ben Chrétien de Troyes regényének, a Chevalier á la 
charrette-nek ugyancsak ő szolgáltatta a témáját. Amikor And- 
ré befejezte művét, a , királyi udvar káplánja" volt. Már a király 
szolgálatában állt, amikor champagne-i rokonai -— hogy még 
biztosabban ellenőrzésük alatt tarthassák -— megbízható embe- 
reket küldtek mellé. Afred Karnein megállapította, hogy a káp- 
lán a kancellárián szolgált. Értekezése szerepel a Louvre tor- 

nyában őrzött legrégibb közigazgatási iratok listáján (hogy he- 
lyet kapott a könyvek eme kincsesházában, az az őt övező fi- 
gyelemről tanúskodik). Gautier-nak, a kamarás Gautier fiának 
ajánlotta, az ő feladata volt a kéziratok őrzése, s talán azért 
ajánlotta csak neki, mert nem ajánlhatta közvetlenül a király- 
nak. 1186-ban Fülöp Ágost még nem öreg. De mivel házas, s 
hamarosan apa lesz, a szó valódi értelmében már nem is , ifjonc". 
Gautier viszont az, akárcsak Lancelot. Vagy Trisztán, amikor 
Izoldával találkozott. A szerelem nyilaitól megsebesülvén a 
szerelem egy csapásra brutális támadónak tűnik számára, ezért 
hamar belép a szeretők , lovagságába". Mivel , újoncként" még 
nem tudja igazán ,kézben tartani lova gyeplőjét", arra kéri 
mesterét, tanítsa őt. André egy szabálygyűjteményt, egy gya- 
korlati tanácsokból álló kézikönyvet szerkeszt számára, amely- 
ből a tanonc megtanulhatja a mesterséget. A De amore azon- 
ban jóval több ennél: általános képzést nyújtó eszköz. Szerzője 
a szerelmet azok közé a diszciplínák közé sorolja, amelyek az 
igazi férfi neveléséhez feltétlenül szükségesek. Ahogyan a lo- 
vag erősíti, ruganyossá teszi testét, a vadászat és a lovagi torna 
mostoha körülményei közt megszilárdítja bátorságát; ahogyan 
a szócsatákban vagy egyszerű fecsegésekben egyre ügyesebben 
bánik a szavakkal, és ahogyan a felolvasást hallgatva szellemét 
edzi; ugyanúgy a szerelemnek átengedve magát megtanulja, 
hogyan uralkodjék feltoluló vágyai felett. 

André, a káplán, a szerelmet többféle módon is meghatároz- 
za. Műve elején azt állítja: , egy természetes [a természet 
törvényeinek alávetett] szenvedély [egy érzés, az egyén kizök- 
kenésel, amely a másik nem látványából születik [André nem 
tesz említést a harcosok között szövődő szerelem-barátságról,; 
később pontosít: , Szerelem csak ellentétes nemű egyének kö- 
zött létezhet", mivel , restelli eltűrni azt, amit a természet 
megtilt"] és e szépség gyötrő gondolatából születik [,,egy vizu- 
ális érzékelés a kiindulópontja a szellemet hatalmába kerítő 
izgalomnak, s a szellem többé nem tud elszakadni kézzelfog- 
ható, testi tárgyától, amelynek megpillantotta a vonzerejét"]. 
A szerelem által előidézett féktelen impetus, sokkhatás, heves 
fellángolás, amelyet képtelenség elfojtani, mohó vágy, sóvárgás, 
telhetetlen akarat, mely arra irányul, hogy egy egészen nyilván- 
valóan szexuális áldozatot teljesen a birtokába vegyen -— ezek a 
jellegzetességek bukkannak fel a második meghatározásban: 
, A szerelem féktelen vágyakozás arra, hogy szenvedélyes gyö- 

nyört leljünk az ölelkezésekben." Az ember itt úgy tűnik fel, 
mint akit a hódítás vágya rabul ejtett és tévútra vezetett, sőt 
André az etimológiára támaszkodva még messzebbre megy: 
, Az amor szó - hangzik Sevillai Isidorusra hivatkozó magyará- 
zat - a hamare igéből származik, amelynek a jelentése elkapni, 
vagy rabságba esni." Horogra akadni. A szó a halászat szókin- 
csében található: hamus a horog. Az ember a szerelem horgára 
akad, az elkapja őt, vagy ő kapja el a szerelmet, mint valami 
betegséget. Szenvedély, féktelenség, téboly. Hömpölygő ár, fé- 
lelmetes erő. Vagyis a szerelem csak bajt hoz ránk? Épp ellen- 
kezőleg, minden jó forrása. A szerelmes hevületet ugyanis — 
mivel természetből fakadó — nem szabad tűzzel-vassal irtani és 
megsemmisíteni, ahogyan az erénycsőszök szeretnék. Ha ellen- 
őrizzük és féken tartjuk, akkor önmagunk kiteljesedéséhez 
vezet. Akárcsak a regényekben a lovagok beavató kóborlásuk 
során, a szerelmi lovagsághoz frissen csatlakozó fiatal férfiú- 
nak is megpróbáltatások sorozatán kell keresztülmennie. Ha 
felülkerekedik, megerősödve kerül ki a kalandból, mivel a ba- 
rátsághoz hasonlóan a szerelem is nagylelkűségre, bőkezűségre 
sarkall. Mivel, akárcsak a házasság, a szerelem is a buja kicsa- 
pongások, a kéjsóvárság ellenszere. Mivel birtoklási vágyát 
egyetlen tárgyra, egyetlen nőre összpontosítja (, akire a szerelem 
sugarai ragyognak, nehezen tud másik nő ölelésére gondolni, 
legyen az bármilyen szép is"). És végül, mivel a szerelem a 
kedves kegyeinek elnyerése érdekében önmagunk meghaladá- 
sára késztet, mert a nő bírálja el, igazolja a hőstettet, és ítéli 
oda a jutalmat. A szerelem uralkodik. André aranykoronával 
mutatja be. , Mindenki tudja, hogy ezen a világon minden jó 
tőle származik, és ez tartja életben az udvari szerelmet is." 

A lényeg ebben a két szóban rejlik: in mundo. André, a káp- 
lán, e szavakkal határozza meg azt a teret, amelyet mondandó- 
jával célba vesz. Ez a , világi" dolgok színtere. Az általa adott 
tanácsok csak egyikét érintik azon két területnek, amelyet a 
teremtésben elválaszt az alapvető megosztás a profán és a szent 
között, a test és a szellem között, a cupiditas és a caritas, a föld 
és az ég, az evilági és a tőle elforduló, azt megvető világ között, 
az isteni törvény által irányított tér és ama másik között, amely- 
nek kormányzását Isten átengedi az emberi és a természeti tör- 
vényeknek. A világi szerelem, a férfi és a nő szerelme a jó for- 
rása, lévén , természetes szenvedély". Miként Bernard Silvestre, 
André is azon tudósok közé tartozik, akiket minden fejlődés 

lenyűgöz, amely a szemük láttára alakítja át a , világot". A ter- 
mészetet jónak tartja, az isteni akarat buzgó, hatékony szövet- 
ségesét látja benne. Ezért jelentheti ki, hogy a férfi fokozatosan 
hőssé válik, amikor aláveti magát mindannak, amit a szerelem 
gyakorlása megkövetel. 

Ezek után illendő, hogy jól körülhatároljuk ezen gyakorla- 
tok helyét. A szerelem mindenekelőtt idő függvénye: nem gya- 
korolható minden életkorban. Nem szabad túl korán kezdeni: 
ha a fiúkat tizennégy éves korukban már házasulandónak nyil- 
vánítják is, türelmesen kell várakozniuk további négy évet, mi- 
előtt belevetnék magukat a szerelmi kalandokba. És nem szabad 
túl sokáig folytatni sem. Elérkezik a pillanat, amikor a próbák 
során szerzett tapasztalatokból tanulva üdvös dolog visszavonu- 
lót fújni, lemondani a szerelemről. Az értekezés három könyv- 
ből áll. Azt első azt taglalja, mi a szerelem, és hogyan szerez- 
zük meg; a második azt, hogyan éljük át; a III. könyv azt tanít- 
ja, hogyan szabaduljunk meg tőle. Ez a rész az előző kettő ellen- 
lábasa. Egyesek mesterkéltnek tartják. Pedig nyilvánvalóan 
nem lehet ezzel vádolni. Nem csak azért, mert Ovidius min- 
tául szolgáló művében, A szerelem művészetében is szerepel. 
Nem csak azért, mert a dialektikának az egész műben szigorú- 
an betartott szabályai előírják ugyanazon kérdés két oldalának 
szembeállítását: a jó oldal után következik a fonákja: a pro, 
vagyis a szerelmi hajsza dicsőítése után jön a contra, a szere- 
lem sárba döngölése. Hanem azért, mert ebben a pedagógiai 
kézikönyvben a bejárt út felfelé ível. A tanítvány fokról fokra 
halad a jobb felé, a mélyből, a testiség felől a szellemiség felé. 
Akárcsak a lovas számára az első lovaglóleckék, vagy a tudós 
ember számára a nyelvtani gyakorlatok, a szerelmi játék csak 
egy állomás a férfiúi tökéletesség felé vezető úton. Elkerülhe- 
tetlen, de csupán átmeneti állomás. Aki már úgy látja, hogy 
járatos ebben a játékban, kiválóan ért az ehhez szükséges fogá- 
sokhoz, mesterkedésekhez, aki szilárdan tartja lova gyeplőjét, 
és lovát saját kénye-kedve szerint ugratja, az, ha ad magára, 
akkor messzebbre merészkedik. Egészen addig a pontig, ahol 
az élet lejtős oldalához érkezvén, feltárulnak előtte a világ hív- 
ságal. 

Az idő függvénye, ugyanakkor tér, méghozzá a társadalmi 
tér függvénye is. A szerelmet nem űzik mindenütt , tisztessé- 
gesen". A játszmából némelyek - férfiak és nők egyaránt - tár- 
sadalmi helyzetüknél fogva ki vannak rekesztve. Minde- 

nekelőtt azok, akik az isteni törvény szerint élnek. Például a 
szerzetesek, bár André róluk említést sem tesz: ők már szinte 
az angyalokhoz tartoznak. Kitér viszont az apácákra és a pa- 
pokra, mivel ők sebezhetők. A szerelem, a profán szerelem 
olyannyira szenvedélyes, hogy ledönti a korlátokat, és betör a 
szakrális területére is. André tehát óvatosságra inti neveltjeit. 
Vigyázzanak az apácákkal. Nehogy megérintsék őket. Sohase 
maradjanak velük kettesben. , Ha egy apáca kedvezőnek ítélné 
a körülményeket egy kis pajkos enyelgésre, nem sokat haboz- 
na, felkínálkozna neked, elmélyült csókolózásba kezdene ve- 
led." A papok nem ilyen forróvérűek. Hiszen ők férfiak. Jobban 
uralkodtak szenvedélyeiken. Ezért nevezi őket André a , nemes- 
ség netovábbjának", akik a nemi tisztaságból eredően kimagas- 
ló méltósággal rendelkeznek. Erről sohasem szabad elfeledkez- 
niük, és ügyelniük kell arra, hogy sohase essen rajta csorba. 
, Persze nincs olyan ember, aki úgy éli le az életét, hogy soha- 
sem követ el testi bűnt", és minthogy a papok , jobban ki van- 
nak téve a kísértésnek, mint a többi férfi, akik állandó sem- 
mittevésben élnek, és nem vetik meg a bőséges lakomákat", 
meg kell nekik bocsátani, ha részt vesznek a , szerelmi viada- 
lokban". A társadalmi hierarchia alján álló más férfiak és nők 
azért vannak kizárva a játékból, mert túlságosan alacsonyren- 
dűek. Gondoljunk a prostituáltakra, akik fizetség fejében ma- 
gukat árulják. Vagy a kétkezi, falusi vagy városi munkásokra, 
akiket André , parasztoknak" nevez, így fordítván latinra a 
nyelvére toluló vulgáris latin-ófrancia , hitvány" szót. Az alja 
népség: akik nem képesek a szépséges szerelemre. Az anima 
rationalis túl esendő, túl ügyetlen, így képtelen visszatartani, 
miként illik, a testi gerjedelmeket. A parasztok számára a sze- 
relem semmiben sem különbözik a fáradságos mezei munká- 
tól. Az alja nép úgy szerelmeskedik, mint az állatok. A gáláns 
szerelem elsősorban érdeknélküliséget, teljes önzetlenséget 
kíván. Olyannyira, hogy André szerint az az úrnő, aki a kedve- 
sére emlékeztető apró csecsebecséken, szalagokon, mütyür- 
kéken kívül mást is elfogad, nem különbözik a valódi szajhá- 
tól; akkor már jobb, ha ez utóbbiakhoz fordulunk, ők ugyanis 
kevesebbe kerülnek. A , tisztességes" szerelemhez másfelől 
sok szabadidő, otium szükségeltetik, és olyan testi bájak, ame- 
lyeket a fizikai munka tönkretesz, és amelyek csak azon férfi- 
ak kiváltságai, akiknek e játékon kívül nincs más dolguk. Egye- 
dül nekik van joguk belépni az arénába. Persze nyugodtan ki is 

sétálhatnak onnan, és máshol is vadászhatnak. Ha egy egysze- 
rű parasztasszony megtetszik nekik, csak leljék benne kedvü- 
ket! De minden előkészület és csábítási mesterkedések nélkül! 
Az asszony nem érdemli meg őket. , Ha véletlenségből alantas 
asszonyok megtetszenének, ne hízelegj nekik,... ha kedvező- 
nek találod az alkalmat, ne habozz, azon nyomban elégítsd ki 
vágyadat, tedd őket magadévá erőszakkal..., kényszeríteni kell 
őket, és ki kell gyógyítani őket szemérmességükből." Persze 
ilyenkor nincsen hőstett, nincs dicsőség. Elnézőnek kell len- 
nünk a férfiaknak ezekkel a kilengéseivel szemben; leszakíta- 
nak mindent, ami a kezük ügyébe kerül. Ilyen a természetük. 
A papok, tudjuk jól, nagy szoknyavadászok. Az előkelő férfi, a 
sok szabadidővel rendelkező férfi nem veti meg az erőszakos, 
állatias, parasztlányokhoz illő szerelmet. 

Mindazonáltal ha feljebb akar jutni, ha férfiasságának helyes 
használata folytán értékesebb akar lenni, akkor illő a saját vilá- 
gában maradnia. Ez a világ az udvar világa. Itt a szerelem ural- 
kodik, fején korona, ő osztja a díjakat. Mindazon jót, amelynek 
a szerelem a forrása, André , udvari életnek" nevezi. Csakhogy 
a 12. század végén az udvari társadalom nagyon összetett. A fér- 
fiak — és az úrnők, hiszen ők is viselik férjük címét, és osztoz- 
nak kiváltságaikban — három szinten helyezkednek el. Legalul 
azok vannak, akik igazán csak vasárnap és ünnepnapokon ér- 
nek rá. A fennmaradó időben a negotiumot űzik. Ezek az üzlet- 
emberek, a pénzemberek, akiket a herceg nem olyan régen fo- 
gadott be környezetébe. André latin szót keres megnevezésük- 
re. A plebeiust megfelelőnek találja. A klasszikusok ezt a szót 
az alacsony rangúakkal kapcsolatban használták, akik — mivel 
polgárok voltak — magasan az alja nép fölött álltak. Éles határ 
választja el őket a nemességtől, ami származás kérdése, és az 
egyén önmaga feletti teljes szabadságát jelenti. Itt két fokozatot 
különböztethetünk meg. A nobilis felett áll a nobilior, a még 
nemesebb. Ez a hierarchia szükségszerű és sokkal merevebb, 
mint amilyennek tűnik. A méltóságok alá- és fölérendeltségét, 
az elsőségi szabályokat, az ezek nyomán feltámadó érzékeny- 
ségeket a herceg arra használja fel, hogy házában megfékezze a 
zavargásokat. Ezért a szerelmi játék törvényei közül azok, ame- 
lyek a rangok gondos tiszteletben tartására köteleznek, megle- 
hetősen szigorúak. A honestas is ezt jelenti, vagyis azt, hogy 
tudjuk, miként kell helyzetünkhöz méltóan viselkedni. A De 
amore emlékeztet rá. Egy férfi bátorkodott elsőként üdvözölni 

egy hölgyet. , Ha rangjánál fogva e férfinak több kiváltság jár, 
mint a hölgynek, leülhet a hölgy mellé, s még engedélyt sem 
kell kérnie; ha egyenlő rangúak, a férfi engedélyt kér, és ha a 
nő beleegyezik, akkor leül mellé, de a beleegyezése nélkül so- 
hasem. Ha a férfi alacsonyabb rangú..., igyekeznie kell lejjebb 
ülnie. Mindazonáltal, ha a hölgy megengedi, mellé is ülhet." 
Jelentéktelen dolgok lennének ezek? Nem, ez az illem. Ez a rend 
persze semmiben sem gátolja a kalandvágyat. Feltéve, hogy a 
formákat tiszteletben tartja, a , szeretők lovagságának" bár- 
mely tagja szabadon élhet a kínálkozó alkalommal. Akárcsak a 
lovagi tornán, ahol rangjuktól függetlenül mindig a legjobbak 
győznek. Mindenki a tétért, vagyis az úrnőkért, az udvar vala- 
mennyi úrnőjéért verseng. Így hát a , plebejus" jóval maga fölé 
tekint, még a , nemesebb" hölgyre is kiveti hálóját, megpróbál 
a kegyeibe férkőzni. Vajon a nő beadja a derekát? Miért is ne? 
André figyelemmel kíséri a játékot. Mit mond róla Gautier- 
nak, a tanítványának? 

Ennek megítélése nagy körültekintést igényel, mivel számunk- 
ra a De amore nehezen érthető olvasmány. Ezt bizonyítja a 
tudósok által írt rengeteg és különféle kommentár, amelyet 
évtizedeken keresztül ehhez a műhöz fűztek. André nyilván- 
valóan nem , Marie de Champagne ihletésére" írta a maga 
kommentárját, mint ahogyan azt néhányan még mindig állít- 
ják. És — címe ellenére, amelyet francia kiadója és fordítója, 
Claude Buridant adott - nem tekinthető az , udvari szerelem- 
ről szóló értekezésnek" sem. A nemi erkölcsről értekezik, be- 
mutatván, hogy a test szilaj ösztöneit erénnyé lehet változtat- 
ni. E gondolat alátámasztására számunkra furcsa eszközöket 
alkalmaz. Ahhoz, hogy a könyvben található, egymásba gaba- 
lyodó állításokat kibogozzuk, jelentésüket megvilágítsuk, tud- 
nunk kellene úgy gondolkodni, ahogyan Fülöp Ágost korában 
egy párizsi írástudó gondolkodott, ismernünk kellene mindazt, 
amit ő ismert, és csak azt, amit ő ismert, úgy kellene elrendez- 
nünk a fogalmakat, ahogyan ő, a racionális fejtegetéseket és 
szótársításokat úgy kellene összeillesztenünk, ahogy ő. A szer- 
ző magisterként mutatkozik be, a legjobb iskolákban elsajátí- 
tott latin nyelven fejezi ki magát. Tanulótársai, , cimborái", az 
udvari papok számára ír. Továbbá a király alkalmazásában álló 
, művelt lovagok" egyre népesebb táborának, akik képesek 

megérteni nyelvét. Rájuk számít abban, hogy mondanivalóját 
az udvari társadalom egészében terjessze, amelyet felvilágosí- 
tani, erkölcsileg jobbá tenni szeretne. Az, hogy értekezését a 
skolasztika szigorú keretei között tartja, talán azzal magyaráz- 
ható, hogy szeretné: igencsak felforgató eszméit ne ítéljék el 
azonnal, hogy könyvét ne égessék el, inkább a Kincstári Levél- 
tárban őrizzék. 

André hatalmas tudású ember. Mindent tud, amit akkori- 
ban a szóhasználatról, a világi harmóniáról, az orvostudomány- 
ról, a jogról — mindkét jogról: a kánonjogról és a római jogról -— 
tudni lehetett, és úgy ahogyan a korabeli Párizsban tanították. 
Rendelkezik mindazzal a képzettséggel, amelyre szüksége van 
annak, aki az egyházi ügyek, Isten, a teológia tanulmányozá- 
sában szeretne elmélyedni. Ő mégis in mundo, a földi dolgok 
világában marad. Ezt a területet aztán töviről hegyire feltérké- 
pezte. És a mai olvasó nagyon is jól tudja — ettől zavarba is jön —, 
hogy minden egyes állítása e hatalmas tudás valamelyik részé- 
re épül, amely alátámasztja és megvilágítja ezeket az állításo- 
kat. Nem kevésbé zavarba ejtő a kifejtés módja. Mert André 
például egy , kérdés" tárgyalásakor éppoly szilárdan véd egy 
érvet, mint annak ellentétét. Vagy sokértelmű szavakat hasz- 
nál. Senki sem lehet bizonyos afelől, hogy az összes jelentést 
megértette. Azután számolnia kell az iróniával is. Drouart la 
Vache - aki egy évszázaddal később az értekezést vulgáris la- 
tin-ófrancia nyelvre fordította, s aki nálunk alkalmasabb rá, 
hogy a mű igazi hangnemére ráérezzen -— előszavában bevallja, 
hogy André művének olvasása közben majd megszakadt a ne- 
vetéstől. De hol kezdődik a tréfálkozás? És meddig terjed? No- 
ha én is éppoly tanácstalan vagyok, mint bárki más, úgy vélem, 
e hatalmas és szerteágazó műben három egymáshoz szorosan 
kapcsolódó szándék ismerhető fel. 

Az első egészen nyilvánvaló: André a csábítás kézikönyvét, 
vagy ahogy ő nevezi, , művészetét" akarja megírni. A szerelem 
lovagjának, ha nagyobb megbecsülést szeretne elérni, hódíta- 
nia kell. André megtanítja neki, hogyan , csavarja el fejüket" 
ingeniosus, hogyan állítsa fel a csapdát, amelybe a nők majd 
beleesnek, hogyan allicere, hogyan vonzza őket magához, ho- 
gyan győzze le egyenként ellenállásukat, szavakkal az ujja köré 
csavarva őket. Az ékesszólás, vagyis a meggyőzés, az ellenfél 
szavai megcáfolásának művészete a lovagi kultúra legfonto- 
sabb értékei közé tartozott. Mihelyt a harcos már nem karddal 

akarta legyőzni ellenfelét, a beszédhez folyamodott, a beszélge- 
tésben igyekezett ügyes, szellemes válaszaival kitűnni. Ami- 
kor I. Henrik angol király próbára akarta tenni Geoffroi Planta- 
genét vitézségét, akinek leányát szánta, maga mellé ültette, 
beszélgetésbe elegyedett vele, s arra késztette, hogy bemutassa 
beszédkészségét. A De amore így nyolc szerelmi beszédmintát 
tartalmaz. A mű közepén ezek foglalják el a legnagyobb, a leg- 
terjedelmesebb részt. André kettesével szembeültet hat sze- 
mélyt, három férfit és három nőt, akik az udvari társadalom 
három különböző szintjét képviselik. Beszélteti őket, így az 
olvasó velük együtt járhatja be a ranglétra és a szerelmi érté- 
kek skáláját. A plebeius kezdi, először a vele egyenrangúhoz 
fordul, majd a két, rangban fölötte álló hölgyhöz. Ezután a no- 
bilisre kerül a sor. Ő a nemesasszonyhoz beszél, majd a még 
nemesebbhez. Végül színre lép a nobilior. Alulról indul, sorra 
vitába száll a három női szereplővel. A mozgás felfelé irányul, 
miként a művészetben mindenfajta fejlődés, és mint minden 
tanulási folyamat. 

A 12. századi írások nem nélkülözik a párbeszédeket. A sko- 
lasztikus gondolkodás minden előretörése , vitából", nyelvi pár- 
bajból származott, a pedagógiai művek pedig gyakran a mester 
és tanítványa közötti beszélgetés formáját öltik; Héloise és 
Abélard levelei egymásnak felelgetnek; a széphistóriákban és a 
pásztoridillekben a bonyodalom beszélgetés közben bontako- 
zik ki. Mégis: a latin nyelvű tudós irodalomban messze André, 
a káplán, az első, aki bizonyítását, ha nem is vitákra, de férfi és 
nő közötti társalgás, négyszemközti beszélgetések sorozatára 
alapozza. Egyenlő erők harca ez. Az újítás figyelemre méltó: a 
kor előkelő társadalmában a két nem viszonyában bekövetke- 
zett változást példázza. A férfiúi és a női, e két ellentétes prin- 
cípium száll szemben egymással. Mindig a férfi támad. Ez a 
feladata. Mint a vadász, mint a lovag, aki a lovagi torna zűrza- 
varában kiszemeli ellenfelét, akit meg akar sarcolni, lecsap rá, 
kihasználja az alkalmat, kinyújtott lándzsával megrohamozza. 
Ez a tisztességes szerelemről szóló értekezés azonban mérték- 
tartásra és a szavak kellő megfontolására inti. Vigyázni kell a 
nőkkel, ők ugyanis le tudják fegyverezni a támadót, képesek 
, gúnyos megjegyzésekkel nevetségessé tenni". A férfi szép las- 
san araszolgat egyre előrébb. A női princípium ellenben kon- 
zervál (, Az asszony a tartósságot keresi; szilárd talajra vágyik", 
írja Michelet 1859-ben). A nők, az állandóság védelmezői, ellen- 

állnak, rendre intenek, arra figyelmeztetnek, hogy ne hagyjuk 
el azt a helyet, amelyet a szív és a test jelölt ki számunkra. 
, Derék vitéz vagy, mondják egy férfinak, de nem elég előkelő." 
A másiknak pedig, , attól, hogy nemesi vér csörgedezik ereid- 
ben, még nem leszel kiváló is". Az udvarló érvel, győzköd; de 
a tüzet is fel kell szítania. A plebeia ezt hánytorgatja fel az őt 
rohamozó nemesebbnek. Hol van a , dárda", a nyílvessző, a 
seb? Számíthatna-e a nő Szerelem király kegyeire, ha nem dia- 
dalmaskodnának benne ,,a szívet megindító érzelmek"? Semmi 
hideg ész-erotika. Izgalom nélkül a szerelemben nincs boldog- 
ság. A nők visszavágnak, elhárítják a támadásokat. És mindezt 
nagy eleganciával teszik. Az André által a szájukba adott sza- 
vak arról tanúskodnak, hogy nagy becsben tartja a nőket. Fur- 
fangosak, szerfölött járatosak a vitában, ők is élnek az iróniá- 
val, egyszóval a nyelvhasználat terén egyáltalán nem tűnnek 
alsóbbrendűeknek a férfiaknál. Annak a képnek, amelyet ez az 
egyházi ember a nőről, az udvari szerelemről felvázol, elsősor- 
ban a kisugárzása és a kifinomultsága szembetűnő. És ez nagy 
figyelmet érdemel. Mindazonáltal amikor a nők azzal vitték 
feljebb árukat, hogy megtagadták magukat a férfiaktól — persze 
a zűrzavar elkerülése érdekében azért nem teljes mértékben -, 
akkor ezzel a nők is feladták a harcot. Az ő szerepük az, hogy 
engedjenek. És ráadásul tisztességben kell elbukniuk. 

Egy férfi és egy nő beszélget. Ha egyenrangúak, akkor a férfi 
irányít, ő állapítja meg a játékszabályokat. A , plebejus nőt" a 
plebejus férfi emlékezteti arra, hogy ,a nő számára a legna- 
gyobb adomány, ha teljesen aláveti magát egy másik ember 
uralmának". A nő oda fogja adni magát, semmi kétség. De fog- 
ja vissza magát, késleltesse a várakozás gyönyörét. Ne legyen 
se túl könnyen kapható, se túl csökönyös. A nobilis a vele 
egyenrangú nőnek ugyanezt a viselkedést írja elő, és egy alle- 
góriával igazolja. A , szerelem palotáját" festi le, olyannak, 
amilyennek azt az egyszer Robert de Dreux, a fiatal lovászfiú 
látta, s amitől elképedt. A fiú a , francia király erdejében" va- 
dászott. A messze távolban egy seregnyi lovag tűnik fel, élü- 
kön egy koronás fővel. Közelebb megy, és a menet élén nagyon 
finoman öltözött asszonyok csoportját fedezi fel. Kényesen 
lépkedő lovaikon poroszkálnak, szép rendben, mindegyiküket 
három lovag kíséri. Nők is kísérik őket, de rendezetlenül, s 

közben különféle gyalogos férfiak ostromainak vannak kitéve. 
Majd következik az utolsó osztag. Ezek az , alávaló és elvete- 
mült" nők rossz gebéken lovagolnak, hatalmas porfelhőt kavar- 
va. Nagyon szépek, de rosszul öltözöttek, a rajtuk éktelenkedő 
rókabór alatt szörnyen melegük van. A fiú megállítja egyikü- 
ket, kérdéseket intéz hozzá. Amit látsz — feleli a nő —, az a ha- 
lott nők serege. Hetenként egyszer a szerelem, , amely az egész 
világegyetemet vezérli, és amely nélkül a földön senki nem ké- 
pes jócselekedetek véghezvitelére" a menet élére áll. Ő ezen 
asszonyok mindegyikét elbírálta, és érdemük szerint ebbe a 
három csapatba osztotta be őket. Az elsőt egy zárt kert kellős 
közepébe vezeti, a nagy életfa alá, a szökőkutak és az árnyék 
friss hűvösébe; az ágyak már elő vannak készítve; körös-körül 
zenészek. Nekik jár a zavartalan boldogság, mert , elővigyáza- 
tosan" viselkedtek, olyan férfiakat részesítettek kegyeikben, 
akiknek értékelni tudták hősiességét. A második csapatba tar- 
tozó szemérmetlen, eltévelyedett asszonyok mindenféle szere- 
tőnek odaadták magukat mérték és válogatás nélkül. Medrük- 
ből kilépő jéghideg patakok árasztják el a második kört, ahová 
ezek a nők be vannak szorítva a tűző napon. A harmadik kör- 
ben, amely éppoly elviselhetetlen forróságú, tövisszékek várják 
a legkeményebb büntetésben részesülőket, a túl barátságtala- 
nokat, a zárkózottakat: azokat, akik megtagadták a szerelmi 
szolgálatot. 

A tanulság nyilvánvaló. A férfi kiugrasztja a nyulat a bokor- 
ból. Élvezetet lel a vadászatban. Minél ügyesebben bújik ki a 
zsákmány a kezei közül, annál nagyobb a gyönyör. De ez a gyö- 
nyör az áldozat elfogásakor éri el tetőpontját. Ezen a ponton 
Ielmerül a kérdés: az értekezés a csábítás fortélyait tanítja, vagy 
azt is be akarja mutatni, hogy az elcsábítottban hogyan leljünk 
tisztes élvezetet? Ez a csábítás-tankönyv vajon crotika-tankönyv 
is egyben? Lehetne a címe akár , értekezés az udvari közösü- 
lésről", ahogyan Betsie Bowden javasolta? Vagy egy ilyen címet 
a két- és háromértelmű szavak, a szójátékok, az illetlen össze- 
csengések és azok az ártatlan latin szavak indokolnának, ame- 
lyek, mikor kiejtjük őket, igencsak sikamlós vulgáris latin, ill. 
olrancia szavakra emlékeztetnek, amelyektől Drouart hangos 
kacajra fakadt. Mindenesetre két dologra hívnám fel a figyel- 
met. A nyolc párbeszéd közül az utolsóban az emelkedő sza- 
kasz végén az igen nemes férfi és az igen nemes nő a szerelem- 
ról vitatkoznak, előkelő származásukból eredő teljes szabadsá- 

gukban. A férfi meghajol a nő előtt, tisztelettel adózik erejé- 
nek. Irónia, végső hadművelet, armiköt a férfi úgy tesz, mintha 
megalázkodna, s így aknázza alá az utolsó bástyákat is? Vagy 
annak kimutatása ez, hogy a szerelem — akárcsak a barátság — 
legkifinomultabb formáiban megszűnik a hierarchia? Éppen a 
fertőn vitatkoznak, amely - ha belemegyünk a játékba — még a 
legtisztábbakat, az egyháziakat, és főleg az eladósorban lévő 
lányokat is beszennyezheti. Illik különbséget tenni — hangoz- 
tatja a főúr — az amor mixtus (Hogyan is lehetne ezt lefordítani? 
Semmiképpen sem testi szerelemnek, ahogyan Buridant teszi. 
Én azt mondanám: vegyes szerelem, tökéletlen; zavaros Szere- 
lem...) és az amor purus között (a fordítás itt egyértelmű: ez a 
nemes szerelem, a tökéletes szerelem). , Ez utóbbi egyesíti a 
szíveket... a szenvedély minden erejével. Lényege a lélek misz- 
tikus állapotában és a szívbéli érzésben rejlik. Elmehet a szájra 
adott csókig, az ölelkezésig, a kedves mezítelen testének sze- 
mérmes érintéséig. A végső gyönyör elérése persze kizárt dolog." 
Felismerjük itt a , próbálkozást", azt az álmot, amit néhány tru- 
badúr megénekelt, de amelyet mindig egy valószínűtlen jövőbe 
helyeztek, amely elérhetetlen, mint egy délibáb: amikor a ked- 
ves végre meztelen testét, habár teljesen felkínálkozó és kívá- 
natos, nem érintik meg. Persze itt is a férfi beszél, és folytatja 
előrenyomulását. Vajon nem ígéret ez a részéről annak, akit meg 
akar kaparintani, hogy ő megáll ennél a próbatételnél ennél a 
tettnél? Hozzátéve, hogy a tökéletes szerelem , egyre erősbö- 
dik"; minél tovább tart a vágy, annál forróbb, míg a másik sze- 
relem kihűl, mihelyst gyümölcsét leszakítottuk. Csakhogy a 
társnő ellentámadásba lendül egy olyan kérdéssel, amellyel a 
dialektika szakértőjének tűnik fel. Élt egyszer — meséli — egy 
úrnő, akinek ketten is udvaroltak. A hölgy egy ajánlattal állt 
elő: , Egyikőtök válassza testem felső részét, a másiké pedig 
legyen az alsó." Melyik kapta a jobbik részt? Ezen a ponton a 
vita megélénkül. Az igen nemes férfi és az igen nemes nő ter- 
mészetesen csak szórakoznak. A nő az ördög ügyvédjeként lép 
fel, azt hangoztatja, hogy a leghevesebb gyönyört az övön aluli 
részekből kapjuk, következésképpen a szerelem ezen a tájon 
teljesedik be. A férfi visszavág, hogy az egész kozmoszban a 
magas mindig felette áll az alacsonyabbnak, vagyis hogy a , lo- 
gikai rend azt kívánja, hogy sok-sok rimánkodás után először a 
felsőbb rész gyönyöreit szerezzük meg, és csak azután jutha- 
tunk el szép fokozatosan a többihez". Mert noha a tökéletes 

szerelem a minőséget tekintve diadalmaskodik, a vegyes szere- 
lemnek is megvan a maga bája. Miért is fosztanánk meg ma- 
gunkat tőle, amikor ,a természet ösztönzésére egy egyszerű 
bűnbánat révén megtisztulhatunk attól, amit tettünk"? Ismét 
a természetet hívjuk segítségül. Nemcsak azért, hogy felment- 
sük magunkat, hanem hogy még jobban élvezzük az ízét. Kellő 
visszafogottsággal, a vágyat végig ellenőrzésünk alatt tartva. 

Felhívom a figyelmet Danielle Jacguart és Claude Thomasset 
állításaira. Alaposabban szemügyre véve a latin szöveg szavait, 
és Összevetve őket a vulgáris latin, ill. ófrancia szavakkal, ame- 
lyekkel Drouart fordítja ezeket, azt állítják, hogy a skolaszti- 
kus érvek mögé egy sereg, az ölelkezés technikáira vonatkozó 
gyakorlati tanácsot rejtettek, amelyekkel a házasságtörés és a 
szüzek megrontásának végzetes következményei elkerülhetők. 
Vajon a lényeg nem a társadalmi rend megőrzése, az, hogy ne 
szülessenek fattyúk, vagyis az, hogy a játszótárs nő ne termé- 
kenyüljön meg? De nem éppilyen lényeges a gyönyör is? Már- 
most kisebb a gyönyör, ha testünknek és lelkünknek teljes 
egészében urai maradunk? 

Óvakodjunk attól, hogy mindent komolyan vegyünk, amit az 
értekezésben olvasunk. Ugyanakkor éppoly megtévesztő lenne 
tréfának, finom erotikus játéknak tekinteni mindezt. A könyv 
- és ez a harmadik témája - a curiales számára szigorú erkölcsöt 
ír elő. Szerelmeskedjünk, amíg fiatalok vagyunk, a klauzúra 
védelmében, amely elválaszt minket az alja néptől. Hatalmas 
élvezetekben fogunk részesülni. De ugyanakkor megtanulunk 
uralkodni sóvárgásunkon, ily módon készítve elő magunkat 
— a cupiditast caritasszá változtatva - arra, hogy közelebb jus- 
sunk az Isten iránti szerelemhez. Alapjában véve André, a káp- 
lán, eljárása oly sokban különbözne Clairvaux-i Szent Bernáté- 
tól? A különbség csak annyi, hogy ő mélyebbről indul, megma- 
rad a testiség szintjén, és nem foglalkozik a , világon" kívüli 
területtel. Művét az alkalom szülte. Azon kérdések egyikére 
akar választ kapni, amelyek a 12. század utolsó évtizedeiben 
Párizsban merültek fel az általános fejlődés következményei- 
vel kapcsolatban. Két lépésre onnan, a Notre-Dame kolostorá- 
ban Pierre, André és tanítványai azon tanakodnak, mit kezdje- 
nek a hatalommal, a király, a király bírái, adószedői egyre nö- 
vekvő hatalmával, hogyan viszonyuljanak a pénzhez, amely 


325 


mindenhová behatol, mindent összezavar. A fiatal király körül 
egyre több nő sürgölődik. A francia udvar, amely nemrégiben, 
az előző uralom alatt, még szerzetesekkel és papokkal népesült 
be, liturgiáktól volt hangos, most tárt karokkal fogadja a her- 
cegi udvarok által divatba hozott, és nagy népszerűségnek ör- 
vendő dalokat és széphistóriákat. De mit kezdjenek az úrnők- 
kel? Mit kezdjenek az újfajta szerelemmel? 

Azzal a szerelemmel. amely - úgy tartják - csakis a házas- 
ságon kívül bontakozhat ki. Ezt állítja az , igen nemes férfi". 
A nemesasszony, akit elcsábít, ellenszegül: nekem férjem van, 
s ő erényes, udvari ember; bűn lenne beszennyezni nyoszolyá- 
ját. Mivel , teljes szívéből szeret, és én odaadó hitvese vagyok". 
Válasz: hogy lehet a , szerelem szót használni annak az érzés- 
nek a megnevezésére, amelyet férjnek és feleségnek egymás 
iránt érezniük kell, ha egyszer a házasság fűzi össze őket? Jól 
tudjuk, hogy közöttük nem létezhet szerelem", mivel szerző- 
dés köti őket, s ez magában foglalja, hogy szeressék egymást, 
és együtt háljanak. Szerelem csak szabadon születhet. Ráadá- 
sul ez a , féktelen vágy a lopott és titkos ölelkezésekből eredő 
szenvedélyes gyönyörre", hogyan volna lehetséges a házastársi 
köteléken belül, ahol a testek egyesülése megengedett dolog? 
Veszély nélkül nincs hőstett sem. Az úrnő értelmesen ellenke- 
zik. Miért ne lehetnének titkos ölelkezések a házastársak kö- 
zött, miért ne lehetne ezekben szenvedély, elragadtatás? A férfi, 
akit választottam, nem lehet férj és szerető egy személyben? 
Képtelenség. Ha a házasságban a gyönyör meghaladja , azt a 
gyönyört, amely a nemzés vágyából, vagy az adósság lerovásá- 
ból fakad", az bűn, méghozzá súlyos bűn, , mivel a szentséggel 
való visszaélés annak meggyalázásával egyenlő". És a vita lezá- 
rásaképpen a nobilior Marie de Champagne egyik levelére hi- 
vatkozik. Ez az első szótól az utolsóig André agyszüleménye. 
Keletkezési idejét huncut módon május elsejére, a szerelem 
ünnepére teszi, ráadásul 1174-re — amikor Chrétien de Troyes 
megírja a Lancelot-t. , A szerelem — hangoztatja állítólag a gróf- 
né — a házastársak között nem érvényes. A szeretők ugyanis 
egymásnak mindent érdek nélkül tesznek meg anélkül, hogy 
bármiféle kötelezettség fűzné össze őket. A házastársaknak 
viszont kötelességük, hogy kölcsönösen engedelmeskedjenek 
egymás akaratának, és semmiképpen nem tagadhatják meg 
magukat a másiktól." Dicsőség dolga, veti közbe ekkor az igen 
nemes férfi: , A házastársaknak nagyobb dicsőségben lesz részük, 


326 


ha úgy simogatják egymást, mint a szeretők? Érdemük ettől 
nem növekszik, és láthatólag semmivel sem birtokolnak többet 
annál, mint amit ezelőtt, joguknál fogva birtokoltak." Vagyis a 
párosodásnak és a kölcsönös gyönyörszerzésnek kétféle módja 
létezik, az egyik a házasságban, a másik azon kívül. Az egyik 
oldalon kötelesség, biztonság, szeretet. A másikon érdeknélkü- 
liség, próbatétel, veszély, és az, amit jogosan szerelemnek ne- 
vezünk. 

André az udvari szerelmet — azt, amit az általa jól ismert 
világi irodalom lefest — nevetséges színben tünteti fel. A truba- 
dúrok szerelmi játékaira, azok csűrés-csavarásaira, negédeske- 
déseire való utalásaiban minden paródia, az általa kitalált, a 
délfrancia hercegnőknek, Aguitániai Eleonórának, Narbonne-i 
Ermengarde-nak tulajdonított mondások pedig mind nevetsé- 
gesek. Szándéka, miként azt Rüdiger Schnell jól látta, valójá- 
ban annak bizonyítása - abszurd következtéseket vonva le a 
szerelmi udvarok képzeletbeli szabályaiból, az udvari szerelem 
szabályrendszerét pedig úgy kezelve, ahogyan a moralisták ke- 
zelték az iskolákban a házasság törvényeit -, hogy a két rend- 
szer végső soron a házaspárt hasonló kötöttségek közé szorítja, 
és hogy a nőnek mindkettőben hasonló szerep jut. A nő a sza- 
bad szerelemben is ugyanolyan kiszolgáltatott, kizsákmányolt, 
leigázott, mint a házastársi szerelemben. Ezért a , tisztességes" 
szerelem területe kiszélesedik, az udvari társadalom egészére 
kiterjed. Az igen nemes férfi, ugyanebben a párbeszédben azt 
állítja, hogy ő mindenre alkalmas. Pap vagyok — mondja -, majd 
egy kicsit később: és házasember. , Ha nem éred be a feleséged- 
del — feleli beszélgetőtársnője — akkor a testi vágyad foglya vagy. 
Mikor ő annyira szép. — Hitvesem szép, ez igaz, és mindazt a 
szeretetet [a megfelelő szót használja] érzem iránta, amelyet férj 
csak érezhet", de a szerelem másfajta érzés, és én nem csupán 
vágyam kielégítésére törekszem. Akárcsak a fiatal lányok - foly- 
tatja. Nekik joguk van belépni Szerelem király seregébe. Ud- 
vös, ha a nők szerelmesek, még mielőtt férjhez mennek. Izol- 
dára, Blanchefleurre, Phénice-re hivatkozva azt állítja: , Ha a 
szűzlány nem törekszik arra, hogy a szerelem erejével nagyobb 
dicsőséget érjen el, nem érdemli meg, hogy tiszteletre méltó 
férjet kapjon." 

A szerelem gyakorlása ugyanis a nők megnevelésére szolgál. 
Ez az értekezés utolsó és legmeghökkentőbb tanítása. A női 
természetre alkalmazott szabályok együttesét írja elő, amelyek- 

nek az úrnőket önmaguk felülmúlására kel! sarkallniuk, vagy- 
is nekik is , vitézekké" kell válniuk. Ilyenek az okos és elővi- 
gyázatos nők lehetnek, akik el tudják fojtani azt a vágyukat, 
hogy férfimódra viselkedjenek, hogy éppolyan ragadozónak 
mutatkozzanak, mint a férfiak. Tiszteletreméltóak azok, akik 
pénzért vagy drága ajándékért nem osztogatják kegyeiket. És 
legfőképpen a tartózkodóak érdemelnek tiszteletet, akik ön- 
szántukból, , érett megfontolás után" választanak partnert, de 
csak egyet, akiről tudják, hogy sapiens et ingeniosus amator, 
aki a kellő pillanatban képes lesz türtőztetni magát. Ezek a 
nők vonzóak, de nem telhetetlenek. Állhatatosak, akik ragasz- 
kodnak szívük választottjához. André úgy képzeli, hogy a leg- 
nagyobb megbecsülésnek örvendő asszonyokból álló esküdt- 
székben a herceg hitvese elnököl. Korlátlan felhatalmazást 
kapnak arra, hogy - legjobb belátásuk szerint osztogatván a 
szemrehányásokat és a dicséreteket — társnőik közül kizárják, 
az alja nép közé taszítsák azokat, akik elveszítik önkontroll- 
jukat, túl hamar odaadják magukat a férfiaknak, vagy konokul 
megtagadják magukat tőlük. Az ily módon megfegyelmezett 
nők könnyen betörhetők, életerősek és engedelmesek, akiket 
megtanítottak arra, hogy a férfiaknak gyönyörűséget szerez- 
zenek. 

Az értekezés velejéig nőgyűlölő. A nőiség iránti megvetés 
legmeggyőzőbb kifejezése azonban nem azokban a szélsőséges 
kirohanásokban rejlik, amelyeket André annyi egyéb szidalom 
után a művét lezáró reprobatio amorisban újra előhoz. Igaz, 
lépten-nyomon azt olvashatjuk, hogy , minden asszony" — be- 
leértve a királynőket is -— semmirekellő, hogy egyetlen férfi 
,sem elég erős ahhoz, hogy a nő heves lángolását valamilyen 
eszközzel kioltsa", hogy , a férfi szerelmét egyetlen nő sem 
viszonozza". A nőgyűlölet még leplezetlenebbül megmutatko- 
zik abban a leereszkedésben, amely az udvarban élő úrnők szá- 
mára néhány nevetséges kiváltságot biztosít, mint például azt 
a jogot, hogy az udvarlót engedi-e szóhoz jutni vagy sem, vagy 
hogy a számára legkedvesebb férfit virágkoszorúval ékesítse. 
A nők hatalmának a játék világába való visszaszorítása — ahol 
semmi sem számít, legfeljebb a jó modor tiszteletben tartása: 
hogyan viselkedjünk, hogyan üljünk, hogyan fűzzük a monda- 
tokat - a leigázásukat, az elhallgattatásukat jelenti, hogy a fér- 
fiak lelkében így enyhüljön a nőktől való félelem. Az apró- 
cseprő dolgok fölötti jelentéktelen hatalom, amelyet a férfiak 

meghagytak számukra, megnyugtatja őket. A szerelmi kazu- 
isztika útvesztőibe zárva kevesebbet fognak ártani. A szerelmi 
játék ily módon is hozzájárul a társadalmi békéhez. Mivel elsőd- 
leges fontosságú, hogy a nőket , megzabolázzák és irányítsák", 
ahogyan a jó csatamént jellemzik az összes lóval kapcsolatos 
metaforában, amelyek a De amoréban szép számmal fordulnak 
elő. 

Ez a könyv tehát a férfiakat megerősítette azon meggyőző- 
désükben, hogy a nők egy különálló, ellenséges fajt alkotnak. 
Először is meggyőzte őket, hogy ez az egyenlőtlenség összhang- 
ban áll a természet törvényeivel, vagyis igazságos. E felfogás 
szerint a lány némileg korábban áll készen a szerelemre, mint 
a fiú. , Állhatatossága a serdülés elején válik szilárdabbá, és 
minden esély megvan arra, hogy ez később se változzék [vagyis 
nem lesz csapodár], ezért a természet lehetővé tette számára, 
hogy korábban készen álljon a szerelmi aktusra, mint a férfi 
Ivagyis hogy idejekorán magához kösse férjét, így a kapcsolat 
még zsenge leány korában szorosabbá válhat, tartósan elmé- 
lyülhet] és ez [csupán a testi adottságoknak köszönhetően] 
azért van, mert a nőket hideg vérmérsékletük vezérli, míg a 
férfiakat természetes hév járja át." Az értekezés arról is meg- 
győzte őket, hogy sohase hátráljanak meg eme ellenség előtt, 
sohase higgyenek átlátszó mézes-mázoskodásaiknak, hogy 
megtartsák őket a férfiúi hatalomnak alávetett tárgyi mivoltá- 
ban a szerelemben és a házasságban egyaránt. A lovagok a lehe- 
tetlent szerették volna: egyszerre akarták, hogy a más hitvese 
vagy kedvese ne utasítsa vissza őket, az övék viszont hűséges 
legyen hozzájuk. A De amore kétértelmű erkölcse igyekszik 
megfelelni ennek a kettős elvárásnak. Mindenesetre megerő- 
síti a férfiakat abbéli bizonyosságukban, hogy ők teljesen sza- 
badon cselekedhetnek. Egy úrnő megoszthatja-e magát két sze- 
rető között? Nyilvánvalóan nem. , Mindez elnézhető a férfiak 
esetében, mivel benne rejlik lelki alkatukban, és mert nemük 
kiváltsága, hogy szívesen megtegyék mindazt, ami e világban 
természettől fogva tisztességtelen. De egy úrnőnél a szemérem, 
amelyet nemének tartózkodó magatartása megkövetel, ezt a 
viselkedést olyan elítélendővé teszi, hogy ha több férfinak oda- 
adta magát, méltatlanná válik rá, hogy hölgytársaság befogadja." 
Két külön faj! Elnézés és türelem az egyikkel, az aktívval szem- 
ben. Elnyomás a passzívval, a könyörtelenül leigázottal szemben. 

A szerelem hasznáról. A szükségszerűen vele járó fegyelem 

a nőket állítólag bájossá, kívánatossá, kifinomulttá teszi, akik 
épp annyira tapintatosak, mint amennyire barátságosak, képe- 
sek arra, hogy úgy adják oda magukat, hogy férjüket ne árulják 
el. Minő szép álom. Ami a férfiakat illeti, miután ifjúságuk 
tovatűnt, és immár tökéletesen értenek , lovuk megfékezésé- 
hez", győzelmeikre büszkén, miután a játék már nem szóra- 
koztatja őket, éretten és megcsömörlötten eljutnak oda, hogy 
lelki üdvösségükre gondoljanak. Itt André a háttérbe vonul, és 
a teológusoknak adja át a terepet. 

A természetre, a dolgok természetére, az emberi természetre 
André, a káplán, különösen nagy figyelmet fordít. Az értelem 
fénye világítja meg. Azt gondolja, ismeri a nőket. A róluk fes- 
tett kép vajon hitelesebb azoknál, amelyeknek elemeit e könyv 
három részében megkíséreltem összerakni? őt ugyanis rendjé- 
nek előítéletei nem vakítják el, mint sok más papot. A hölgye- 
ket igyekszik annak az újdonsült lovagnak a szemével látni, 
akit tanítani akar. De akárcsak az ifjabb Gautier, végig védeke- 
zésre kényszerül. Látását az a női testtel szemben feltámadó 
nyugtalanság, rossz érzés zavarja, amelyen a férfiak két módon 
próbáltak felülkerekedni. Évődéssel vagy a valószínűtlenség 
világába való áthelyezéssel. Henri Rey-Flaud szerint ,ez az 
alapvető megfutamodás két ellentétes oldala." Kétféle elhárítás. 
Ezek együtt fordulnak elő az Aguitániai Vilmosnak tulajdoní- 
tott énekekben. A női testet vagy - mint ahogyan az V. ének- 
ben - , játékasztalnak" kell tekinteni, s ezt a bűnös, házasság- 
törő, nagy étvágyú, alattomos testet ütlegelni, gyötörni kell, 
vad férfiúi erővel megsebezni. Vagy elnyomni, mint a IV. ének- 
ben, bizonytalanságba, kétségek közé süllyeszteni (, van egy 
barátnőm, nem tudom, ki ő"), megsemmisíteni, , jogfosztott- 
ságra" kárhoztatni. Száz évvel később a legnagyobb sikert arató 
irodalmi művekben egyértelműen felbukkan ennek a kettős 
elhárításnak a kifejezése. 

Itt vannak például Jean Renart regényei. Ezek a művek a 
nőket olyannak ábrázolják, amilyenek valójában. Kalandos éle- 
tűek, mint Alice, az Escoufle hősnője, aki egyedülálló és igen 
erős, szépen megél abból, hogy előszeretettel ápolja a férfiakat, 
fodrász, divatkereskedő a Montpellier-ben nyitott üzletben, az 
udvari szerelem és az úri prostitúció határmezsgyéjén él. Erejét 
legfőképpen annak a köteléknek köszönheti, amely őt a többi 

nőhöz fűzi, ez pedig nem más, mint a szerelem, az igazi, az 
egyetlen dolog, ami számít. Isabelle szerelme, aki Toulban el- 
szállásolta, és aki mellé bebújt az ágyba, Montpellier várúrnő- 
jének szerelme, aki szerette volna ágyába csalogatni, de ő visz- 
szautasította, mert ő — jó udvari szeretőhöz méltóan — hűséges, 
és csak egyvalakinek osztogatja kegyeit. Ilyen az ellenfél. Fé- 
lelmetes attól a szolidaritástól, amely a nőket szorosan össze- 
köti, akiknek a kölcsönös simogatások adják az erejüket. De 
pontosan ez az a rés, ahol némi sikert lehet remélni: a gyönyör 
iránti szenvedélyes lángolásuk. Szerencsére döntő többségük- 
ben biszexuálisok. Használjuk ezt ki. , Rajta lovagok, irány a 
hölgyek!" Ezt a csatakiáltást a másik regény, a Guillaume de 
Dole hőse, egy ,,ifjoncokkal" körülvett , ifjonc" herceg hallat- 
ja. A réten a pünkösdi szikrázó napsütésben nők várakoznak. 
Szabadok, kitárulkozóak, férjeik távol vadásznak -— mondják, 
de nem balekok. Karjukat nyújtják a fiatal fiúk felé. Leigázot- 
tan, egykettőre nekivetkőzve, a férfiak a sátrak alá vonszolják 
őket, egyiket a másik után magukévá teszik. , Ebben van a vi- 
lág összes élvezete." 

És a bűn? A bujálkodóknak beígért gyötrelmek? A félősek, 
az öregedők, vagy azok számára, akiket gyóntatójuk az igájába 
hajtott, a menedéket a vallásosság jelenti. A vágyat másfelé kell 
irányítani, képek felé, olyan hölgyek felé, akiknek a túlvilágról 
sugárzó gyengédsége veszélytelen, jótékony hatású. Mind kö- 
zül a legvonzóbb a szűzanya, Miasszonyunk. Kultusza, amely 
a Karoling-kor óta egyre terjed, a 11. század végétől kezdve ára- 
datként zúdult a kereszténységre, amióta Szent Anzelm Isten 
Anyjában meglátta az új Évát, az ellen-Évát. EVA, AVE: ugyan- 
az megfordítva. Zarándoklatok, csodák, a nők az ereklyékre 
vetik magukat, és nem testének többi részére, angyalok emel- 
ték fel őt a mennyország legmagasabb helyére, de az általa vi- 
selt ruhák, az ing, amelyet Kopasz Károly Chartres-ban helye- 
zett el, a lábbelije, amelyet Soissons-ban őriznek, néhány csepp 
a tejéből... És a férfiak is behódolnak. Az egyesülésre, a szere- 
lemre áhítoznak. A 12. század elején az utrechti kanonokok 
beárulnak Tanchelm, kölni érseknek egy eretneket. Ahogyan 
kortársa, Robert d"Arbrissel a lelki vigaszt kereső asszonyokat 
vonzotta magához, őt azzal vádolják, hogy nyilvánosan meges- 
küdött a szűzanyával. Egyszer , megparancsolta, hogy a tömeg 
közepébe vigyenek egy szűz Mária-képet; odalépett, kezét a 
szobor kezébe helyezte, és ezzel jelképesen feleségül vette Szűz 

Máriát. Szentségtörő szájából elhangzottak a házassági eskü és 
a házassági szertartás ünnepélyes szavai". Hány szerzetes, hány 
pap, hány lovag álmodott szíve mélyén egy ilyen misztikus 
frigyről? És arról, hogy ily módon védekezzen a fő bűn, a nemi 
aktus ellen? , Tiszteld és szeresd Máriát. Mélységes tisztelettel 
övezd, magasztald őt, igyekezz a kedvében járni..., ízleld meg 
mámorító szerelmének méznél édesebb gyönyöreit". Adam 
perseigne-i apát egyik levelében e szavakkal buzdít egy fiatal- 
embert -— vagyis az összeset —, hogy úgy szolgálja Miasszonyun- 
kat, ahogyan egy udvari szerető szolgálja kedvesét. E fiatal fér- 
fiak ébredező testében lobog a láng; mindenkinél jobban fenye- 
geti őket a vétkezés veszélye. Védekezzenek tehát! , Könnyű 
azoknak, akiket eltölt a szűzanya iránti szerelem..., mert ő 
anya, dajka, hitves és szerető egy személyben." Az apát levonja 
a következtetést: , Sohasem fog cserbenhagyni, ha szerelemmel 
szereted, ha neki ajánlod fel testedet." A test felajánlása, csak- 
úgy mint a házasságban, a bűntől való megszabadulás érde- 
kében. 

Jean Renart regényével a Miasszonyunk csodatételeit állí- 
tom szembe, amelyet éppoly széles körben terjesztettek, és 
nagy megelégedéssel hallgattak. Gautier de Coincy — aki tizen- 
öt éves kora óta annak a soissons-i Szent Medárd-apátságnak a 
szerzetese, ahol családtagjainak fenntartott helyük volt - írta 
meg 1218 és 1230 között az udvari emberek nyelvén ezt az 
énekfüzért. Mivel gyűlölte a zsidókat, és megvetette a közné- 
pet, ő a fennálló dölyfös, uralkodó egyház tökéletes képvise- 
lője. Maradéktalanul boldog lenne az anyagi és intellektuális 
kényelem nyújtotta nyugalomban, ha testét nem kínozná a 
fullánk, a gonosz vágy, a , keserű, mérgezett" szerelem, a , bűz- 
lő" szerelem. Szerencsére barátnői megóvják a zülléstől. Nem 
a hercegnőkre gondolok, sem a soissons-i Miasszonyunk irgal- 
mas nővéreire, vagy a házfőnöknőkre. Leokádiáról, a szűzről és 
vértanúról beszélek. Amikor Gautier-ra rábízták a vic-sur-aisne-i 
rendház vezetését, ő felügyelt a testére. Ő volt a , kedvese". És 
főleg szűz Máriáról beszélek. Gautier mindenféle stílusban, 
igen tehetségesen énekli meg őt. A teológusok a század folya- 
mán makacsul igyekeztek nyilvánvalóvá tenni azokat a jegye- 
ket, amelyek az Istenanya testét minden más női testtől meg- 
különböztetik. (Amikor Isten fiát világra hozta, női altestének 
kapuja rejtélyes módon zárva maradt. Vajon beszennyezte-e őt 
valaha is a menstruációs vér, mint a többieket? Nem ő az egyet- 

len az emberi lények közül, aki elkerülte az eredendő bűnt? És 
már 1140-ben felmerül szeplőtelen fogantatásának megünnep- 
lése.) Ugyanakkor Mária ezekben az egyszerű, élvezetes, verses 
történetekben nagyon is női. Csábító, még az ördögöt is elkáp- 
ráztatja, amikor éjnek idején , gazdagon díszített ingében", 
pompás hajzuhatagát kibontva megjelenik. Gautier-t a mellek 
vonzzák, a hatalmas emlők és az apró keblek, , amelyek any- 
nyira lágyak, kerekdedek és szépségesek". Gautier becsülettel, 
kitartóan, a tökéletes szerelemmel szolgálja Máriát, és máso- 
kat is erre buzdít. Mária nagylelkű mindazokhoz, akik szeretik 
őt. De féltékeny. Éktelen haragra gerjed az iránt, aki arra vete- 
medne, hogy elhagyja. Felbukkan a nászéjszakán, befurakszik 
az őt eláruló újdonsült férj és a menyasszony közé, akiben a 
férj készül élvezetét lelni. , Engem eldobtál magadtól, azt hi- 
szed, ő szebb és jobb nálam?" Természetesen Mária kerül ki 
győztesen. Haragja hamar elszáll, a megbánó szerelmesnek 
biztosítja mindazt, amit hitvese ígért, , gyönyört, megköny- 
nyebbülést és társaságot". A férfi hamarosan felkeresi őt a 
Mennyországban található lakában. Szolgálólányai parancsot 
kaptak, hogy készítsék elő az ágyat. Miasszonyunk szíve majd 
fiában él tovább. Ő maga pedig a testet őrzi. Amor purus lenne 
ez? Vagy netán -— jóllehet szublimált, szeplőtelen — mégis erő- 
sen érzéki színezetű amor mixtus? 

Tizenöt évvel ezelőtt A Lovag, a nő és a pap című könyvem 
utolsó mondatában feltettem a kérdést: mit tudunk a nőkről? 
Azóta kutattam ezt a középkori nők által ránk hagyott emlé- 
kekben. Vonzódtam ezekhez az asszonyokhoz. Jól tudtam, 
hogy arcuk, mozdulataik, tánclépéseik, nevetésük mindörökre 
rejtve marad előlem, de azt reméltem, hogy viselkedésük, az 
önmagukról, a világról, a férfiakról alkotott felfogásuk néhány 
vonására fényt deríthetek. Lebegő, megragadhatatlan, homá- 
lyos árnyakat láttam csupán. Egyetlen szavuk sem jutott el 
hozzám közvetlenül. Minden korabeli szó, amit a nőknek tu- 
lajdonítanak, férfiaktól származik. 

Legalábbis az ő felségterületükön - az apácafátyol alatt, amely 
mögé a férfihatalom rejti őket, azokon a világtól elzárt helye- 
ken, ahol ez a hatalom szeretné őket elkülöníteni, valamint a 
férfiak megvetése és kirohanásai nyomán a történész elé kerü- 
lő szemellenzőn át -—, úgy sejtem, szilárd kapcsot jelentenek 
köztük az egymással megosztott titkok, azok a szerelmi for- 
mák, amelyek hasonlóak azokhoz, amelyek ez idő tájt a nagy 
hatalommal rendelkező harci társulások összetartó erejét ké- 
pezik; valamint feleségi hatalmuk, amelyet a cselédek, az utó- 
dok felett az anyaság révén, a környezetükben található lova- 
gok felett műveltségük, vonzerejük, és a láthatatlan hatalmak- 
kal fenntartott állítólagos kapcsolataik révén gyakorolnak. Úgy 
képzelem, hogy erősek; erősebbek, mint gondoltam, és talán 
boldogok is. Olyan erősek, hogy a férfiak a bűn miatt érzett 
szorongásokkal igyekeznek gyengíteni őket. Másfelől úgy tűnt, 
hogy az 1180-as évekre tehető az az időszak — épp amikor az 
Európát magával ragadó heves növekedési hullám a tetőpont- 
jára hágott -— amikor a nők helyzete némileg javulásnak indult, 
amikor a férfiak kezdték őket emberszámba venni, olykor ki- 
kérték véleményüket, nagyobb szabadságot biztosítottak szá- 
mukra, és igyekeztek ápolni bennük azokat a különleges ké- 
pességeket, amelyek a természetfelettivel rokonítják őket. Ez 
az általam folytatott vizsgálódás legszembetűnőbb eredménye. 

És végül többet tudtam meg a férfiakról, kortársaikról is, 
arról, hogyan tekintettek a nőkre. Éva vonzotta, ugyanakkor 
megrémítette őket. Óvatosságból csak tisztes távolságból szem- 
lélték a nőket, vagy természetes fensőbbségük konok bizonyos- 
sága mögé rejtőzve durván bántak velük, kigúnyolták őket. Vé- 
gül is a nőket ezek a férfiak rontották el. 

